
EDIŢIA A PATRA, REVĂZUTĂ ŞI ADĂOGITĂ 


FUNDAŢIA REGALĂ PENTRU LITERATURĂ ŞI ARTĂ 
BUCUREŞTI 1943 


PREFAŢĂ LA EDIŢIA A PATRA 


Ediţia de faţă — a patra în cinci ani dela apariţia volumului —- 
cuprinde, faţă de cele precedente, o serie întreagă de adăogiri, 
determinate de cercetările întreprinse şi de monografiile apărute 
între timp. Cuprinde, deasemenea, căteva modificări de detaliu. 

Mulţumesc şi cu acest prilej specialiştilor și marelui public 
pentru prețuirea arătată prin recenzii şi prin însemnatul număr 
de cititori. 


București, Septemorie 1942. 


CONSTANTIN C. GIURESCU 


PREFAŢĂ 


Vglumul de faţă urma să ducă povestirea trecutului nostru până 
~ la-sfârşitul domniei lui Constantin Brâncoveanu (1714). Din cauza 
desvoltării date părţii privind vechile instituţii şi vechea cultură, а 
trebuit să renunţ însă la veacul al XVII-lea, oprind expunerea la 
moartea lui Mihai Viteazul, pentru Țara Românească, la aceea а 
lui Ieremia Movilă, pentru Moldova. Altfel, cu toată condensarea 
ре care mi-am impus-o, proporțiile volumului de faţă ar fi întrecut 
cu mult pe cele obişnuite în asemenea lucrări. Şi aşa, el a ajuns la 
aproape opt sute de pagine, de aceea, am socotit că e preferabil 
să-l împart în două părţi. Numerotaţia este însă în continuare, iar 
indicele la sfârşit, astfel încât consultarea şi citarea lui se poate 
face cu ușurință. 

Am căutat, cum era şi firesc, să insist asupra figurilor celor 
trei străluciți luptători pentru creştinătate, pe care i-a dat în răs- 
timpul acesta, neamul nostru: Iancu de Huniedoara, Ștefan cel Mare 
şi Mihai Viteazul. Am căutat, de asemenea, să јас o parte cât mai 
largă Ardealului: în afară de cele trei capitole ce-i sunt consacrate 
exclusiv, el ocupă un loc apreciabil şi în expunerea vechilor insti- 
щй şi a vechii noastre culturi. Singur îmi sau deamă de lacunele 
pe care le are, mai ales în ce privește formele de organizare, expunerea 
mea asupra stărilor de peste munţi, sper însă că se va ţine seamă 
de faptul că e cea dintâi operă de sinteză concepută în felul acesta. 

О parte însemnată din ilustrațiile ce însoțesc volumul de faţă, 
mi-a fost pusă la dispoziţie, în mod grațios, de următoarele insti- 
tuţii şi persoane: Academia Română, Secţia Stampelor (fig. 26, 
73, 77, 86—88, 153—156, 159, 163, 174, 176); Ministerul Afacerilor 
Străine, Serviciul Presei și Propagandei (fig. 9, 11, 12, 15, 27, 28, 
31, 34, 41—48, 45, 47, 48, 52, 54, 58, 65, 66, 68, 71, 72, 80, 
82—85, 94, 103—105, 107—111, 113—116, 123, 124, 126—129, 
188, 140, 147, 148, 157, 158, 160, 161, 164, 165, 173); Comisia: 

Monumentelor Istorice (fig. 5, 13, 16, 17, 20, 23—25, 29, 30, 
38, 40, 46, 53, 67, 89, 90, 112, 120, 125, 130—132, 134—139, 
141—146, 162, 170, 175); Muzeul de Artă religioasă (fig. 35—37, 
36, 169, 171); Muzeul Militar (fig. 63); Muzeul Municipiului 
București (fig. 1, 75, 76, 81, 150—152, 166—168); Muzeul 
Regional Oltean, din Craiova (fig. 172); Muzeul Naţional din 
Budapesta (fig. 8); profesor unversitar Al. Tzigara-Samurcaș, 
Directorul Fundaţiei Regele Carol I (fig. 69); profesor С. Moisil, 
Directorul General al Arhivelor Statului (fig. 6, 7, 59—62, 64, 
91, 92); profesor Gr. Avakian (fig. 95—102, 106, 117—119). 
Acestea din urmă, înfățișând fragmente de ceramică şi un fragment 
de za, descoperite toate în săpăturile dela Cetatea-Albă, precum şi 
o vedere a cetăţii de acolo, sunt inedite; ele însoțesc rapoartele ofi- 
ciale prezentate de prof. Gr. Avakian Muzeului Militar din Bucu- 
reșii, asupra săpăturilor efectuate la Cetatea- Albă, în campaniile din 
1930 şi 1931. Rog pe conducătorii tuturor instituţiilor de mai sus, 
pe colaboratorii acestora, precum şi persoanele amintite, să pri- 
mească încă odată călduroasele mele mulţumiri. 

Schiţele de hărţi reprezentând campania din 1467 (fig. 14), 
campania din 1498 (fig. 18), lupta dela Jiliște (fig. 57), lupta 
dela Șelimbăr (fig. 78), precum şi drumul urmat de oastea lui Mihai 
Viteazul în 1599, până la Sibiiu şi apoi, în 1600, până la Suceava 
(în harta nr. 4), sunt reproduse din lucrarea d-lui General Radu 
Rosetti, Essais sur Part militaire des Roumains, București, 1935; 
schițele privind lupta dela Călugăreni (fig. 74), din aceea a d-lui 
General Al. Anastasiu, Bătălia dela Călugăreni, 1595, ed. 2-a, Bucu- 
reşti, 1928. Harta judeţului Săcueni am luat-o din lucrarea d-rei 
Ecaterina Zaharescu, Vechiul judeţ al Saacului în lumina istorică 
şi antropogeografică, în Bul. Soc. Geogr., t. XII (1922), iar chipul 
lui Iancu de Huniedoara, din lucrarea d-lui Const. Karadja, Despre 
edițiile din 1488 ale cronicei lui Iohannes de Thurocz, în Mem. 
Sect. Ist. Acad. Rom. t. XVI (1934). 

D. Constant Grecescu, asistent universitar, 51 d-l profesor Mihai 
Sânzianu au alcătuit indicele acestei lucrări, iar d. profesor D. Bodin 
a citit odată întreaga corectură. Le exprim la câte şi trei deosebitele 
mele mulţumiri. 

București, 23 Aprilie 1937. 

CONSTANTIN C. GIURESCU 


URMAŞII LUI MIRCEA CEL BĂTRÂN PÂNĂ LA 
VLAD ȚEPEȘ 


Vlad Dracul • mult vestit prin vite- 

jie şi înţelepciune s. 
(Walerand de Wavrin, partici- 
pant la campania din 1445). 


După moartea lui Mircea cel Bătrân, urmează o epocă de scă- 
dere în istoria Țării Româneşti. Este epoca luptelor pentru tron, 
cu tot şiragul nenorocirilor şi umilințelor care se leagă de o ase- 
menea ispravă; este epoca desbinării în partide potrivnice, bucu- 
roase pentru reuşita planurilor lor, de ajutorul, ce trebue apoi 
plătit aşa de scump, al străinului. Tocmai în vremea când, strânși 
dinspre miazăzi de puterea în plină expansiune a Turcilor, ar 
fi trebuit să facem front cu toate forţele noastre în această direcţie, 
tocmai atunci survin luptele între urmaşii marelui Mircea, așa 
21511 Drăculeșii, după numele lui Vlad Dracul, și între Dănești, 
urmaşii lui Dan І. Ar fi însă o greșeală să se creadă că membrii 
uneia din aceste două ramuri s'au luptat exclusiv cu membrii celei- 
lalte: în realitate, s'au luptat între ei şi membrii aceleiași familii. 
Fiind Тага Românească vecină cu Turcii şi cu Ungurii, e uşor 
de bănuit că pretendenţii la tron au apelat când la unii, când 
la ceilalţi. Dar ar fi o nouă greșeală să se creadă că alăturarea 
la unul din acești puternici vecini însemna o atitudine perma- 
nent ostilă celuilalt. Indată ce împrejurările se schimbau, foștii 
duşmani deveneau aliaţi și viceversa. De altfel chiar dacă, în 
fundul sufletului lor, unii dintre urmaşii lui Mircea —de pildă 
Alexandru Aldea — аг fi fost constant de partea creştinilor și ar 
fi voit să facă o politică consecventă în acest sens, erau împie- 
decaţi de faptul, determinant, al vecinătăţii, pe întreaga linie a 
Dunării, cu Turcii. In câteva ceasuri, cetele prădalnice de pe 

țărmul drept şi, în două puncte — Giurgiu şi Turnu —și de ре 
eel stâng, se puteau arunca asupra ţării, deslănţuind prăpădul 
Insuşi Mircea trebuise, în cele din urmă, să recunoască această 
fatalitate a așezării noastre; cu atât mai mult aveau s'o facă 
urmașii. Dintre aceștia, Vlad Dracul ocupă un loc mai însemnat; 
ceilalţi n'au cine ştie ce importanţă, de aceea nici nu vom insista 
asupra stăpânirii lor. 

Mihail 1, fiul lui Mircea cel Bătrân, fusese asociat la domnie 
de tată-său,; îl găsim în această situaţie în 1413; poate că o avea 
chiar din 1409. In primul an de stăpânire e liniște; în 1419 însă, 
ca o consecinţă a luptelor dintre Turci şi Unguri, Mihail pierde 
cetatea Severinului, ocupată de aceștia din urmă (după 28 Octom- 
vrie). Curând după aceea, pe la începutul anului 1420, se ridică 
împotriva lui un pretendent, anume Dan al II-lea, fiul lui Dan 1; 
rivalii erau așa dar veri primari. Dan avea legături cu Turcii, 
cunoştea şi pe Bizantini, care-i puseseră la dispoziţie o corabie 
spre a se întoarce în ţară. O primă luptă între Mihail şi Dan e 
defavorabilă acestuia din urmă. O a doua luptă însă, în care a 
avut şi ajutor turcesc, îi aduce biruinţa. Mihail cere acum sprijin 
dela Sigismund, regele Ungariei; acesta îi trimite într'adevăr un 
corp de oaste, pe la sfârşitul lunii August. In noua luptă, foarte 
crâncenă, care urmează, Dan învinge pentru a doua oară. Mihail 
cade pe câmpul de bătălie; aceeași soartă a avut și comandantul 
corpului de ajutor- unguresc, banul Ștefan de Losonez. Dintre 
documentele emise de Mihail, merită să fie menţionat acela din 
1418 prin care el acordă «oaspeților », adică Saşilor din Cisnădie 
(Heltau) « şi oamenilor lor anume Românii », dreptul de a-și paşte 
turmele lor «în munţii noştri». A avut doi fii, pe Radu şi ре 
Mihail: niciunul n'a ajuns să domnească. 

Turcii cari însoţiseră pe Dan, drept răzbunare pentru ajutorul 
dat de Unguri lui Mihail, trec în Ardeal și pradă în regiunea Oră- 
ştiei precum şi în Banat, în părţile Lugojului; un alt corp de 
oaste atacă Cetatea Albă, în Moldova, fără succes însă. 

Dan al II-lea își începe așa dar domnia în 1420; ea va dura, 
cu mai multe întreruperi însă, până în 1431. Prima întrerupere 
e în 1421, când constatăm pe tronul Ţării Româneşti pe un alt 
fiu al lui Mircea cel Bătrân, anume pe Radu zis Praznaglava 
(« chelul »). Acesta vine cu ajutorul Turcilor ре care, se vede, îi 

nemulţumise Dan. La 17 Mai 1421, Radu întărește Brașovenilor 
privilegiul lor de comerţ, alte documente emise de acest voevod 
poartă data 1 lunie şi 21 Noemvrie 1421. In anul următor însă, 
Dan izbutește, cu ajutor unguresc, să-şi reia tronul. П vedem, 
întărind, la rândul lui, Braşovenilor același privilegiu, la 23 Oc- 
tomvrie 1422. Impreună cu generalul Pippo Spano, Florentin de 
origină, dar în serviciul lui Sigismund al Ungariei, Dan atacă 
cetatea Silistrei şi bate pe Turci. Probabil cu acest prilej, s'au 
reluat și cetăţile de pe ţărmul stâng, Giurgiul şi Turnul. O ase- 
menea ofensivă însă nu putea rămâne fără răspuns din partea 
Turcilor. De aceea sultanul hotări să ajute pe Radu Praznaglava 
spre a-și recâștiga tronul. Intr'adevăr, la începutul lui 1423, acesta 
trece Dunărea cu o puternică armată, este însă bătut de către 
Dan (26 Fevruarie 1423). Urmează un nou atac al lui Radu, se 
pare încununat de succes, pentru ca în toamna aceluiaşi an Dan 
să se reintoarcă, bine înţeles tot cu ajutor unguresc, și să-şi 
reia tronul. Biruinţa e însă de scurtă durată, deoarece în anul 
următor (1424) Radu e din nou domn, cu sprijinul unei armate 
turcești. $1 de data aceasta, Sigismund trimite ajutor proteja- 
tului său; Dan este insă cumplit bătut şi abia scapă cu у1еа{& 
trebuind să se refugieze în Ardeal. Cu treizeci de ani mai înainte 
şi Mircea cel Bătrân trebuise să se retragă peste munţi, la Braşov, 
dar ce deosebire de situaţie! In timp ce Mircea discuta dela egal 
la egal cu regele Ungariei, Dan este un vasal, căruia Sigismund 
îi acordase ca o favoare dreptul a avea monetărie sau haraghie 
proprie. «Căci s'a îndurat domnul meu craiul asupra domniei 
mele —spune Dan într'o confirmare din 1424 a privilegiului co- 
mercial braşovenese — și m'a primit drept slugă credincioasă а ва 
şi mi-a dăruit haraghie de bani ca să fie și în țara domniei mele, 
precum este în țara lui». Reinstalat în toamnă cu ajutor ungu- 
resc, Dan întăreşte Brașovenilor la 10 Noemvrie privilegiul lor 
comercial. In cursul celor doi ani următori, au loc iarăși ciocniri 
cu Turcii. La începutul lui 1427, în lanuarie, Dan e izgonit din 
nou de către rivalul său. De data aceasta, Sigismund se hotărăşte 
«să pornească în persoană» în ajutorul voevodului muntean; 
expediţia se termină în chip fericit, deoarece Radu e izgonit 
— pentru totdeauna —iar Dan reinstalat în domnie (primăvara 
anului 1427). Giurgiu este reluat; se face chiar și o tentativă 

împotriva Silistrei. Nici ultimii ani ai stăpânirii lui Dan nu sunt 
însă<ani de linişte. Dacă nu mai are de luptat pentru menţinerea 
sau recâştigarea tronului, în schimb însă face câteva expediţii în 
afara hotarelor. 

In 1428, el însoţeşte pe Sigismund în campania împotriva 
Turcilor şi e înfrânt, alături de suzeranul său, în lupta dela Golubac, 
(citeşte: Golubaţ) în Serbia (3 Iunie 1428). Rezultatul este că 
Тага Românească trebue să plătească Sultanului « tributul întreg » 
(integrum censum) — nu se spune cât anume — $1 «oile»: se știa, 
se vede, numărul. Despotul sârb George Brancovici, pe lângă făgă- 
duiala unui tribut de 50.000 de galbeni, va da, mai târziu, şi pe 
fiică-sa Mara, în haremul lui Murad. In anul următor, 1429, înainte 
de luna Iunie, Dan întreprinde un atac împotriva Chiliei pe care n'o 
poate lua însă; la întoarcere armata îi este bătută de Alexandru cel 
Bun. Un al doilea atac, în 1430, înainte de 11 Noemvrie, n'are 
mai mult succes: Chilia rămâne Moldovenilor (vezi și vol. I, p- 
507). Pe lângă faptul că nu putuse relua această veche posesiune 
a Basarabilor, Dan nu are nici Severinul (vezi fig. 1), unde Sigis- 
mund repetând experienţa lui Bela al IV-lea cu loaniţii, așează 
de data aceasta, pe Cavalerii Teutoni (1429). Aceştia mai ocupă 
şi cetăţile Orşova, Mehadia, Almăşul, Sân Petru, Gureni, Iladia, 
Crașova, etc.; li se mai dă pe deasupra şi monetăriile din Sibiu 
şi Brașov, precum şi ocnele din Ardeal. Cu toate acestea, Teu- 
tonii n'au corespuns așteptărilor, са și Ioaniţii altădată; în 1435, 
ei părăsesc regiunea, lăsând ca lupta împotriva Turcilor să fie 
purtată de un Român, om al locului, de Iancu de Huniedoara. 

Nici cetatea dela Bran, unde Mircea și Mihail își ţinuseră va- 
meşii şi ostașii lor, n'a putut fi păstrată de Dan; în 1427 ea e luată 
in stăpânire de Sigismund şi rămâne de aici încolo statornică a 
Ungurilor. 

Alexandru Aldea. Ultimul document dela Dan este din 30 Ia- 
nuarie 1431, când el confirmă Braşovenilor privilegiul comercial eli- 
berat lor de Mircea cel Bătrân. Ce s'a mai petrecut după aceea, nu 
se ştie sigur, constatăm numai că în vara aceluiaşi an, domn în Țara 
Românească ега Alexandru-Aldea; acesta venise cu ajutor dela 
Alexandru cel Bun, domnul Moldovei. Se pare că Dan a fost 
nevoit să se retragă peste Dunăre. Schimbarea are loc înainte 
de 14 Iunie 1431; la această dată, Aldea scrie autorităţilor din 

Fig. 1. — Hrisov dela Dan al II 
anul lipseşte. (Muzeul Municipiului Bucureşti). 

Ardeal și Ungaria, rugându-le să dea ajutor la prinderea unui 
fugar din Тага Românească. Faptul că Aldea luase domnia numai 
cu ajutor moldovean, fără ca să se adreseze Turcilor, apoi apro- 
pierea care survenise în ultimul timp între Alexandru cel Bun 
şi Sigismund al Ungariei, ceea ce însemna constituirea unui grup 
important și solidar de forţe creștine, făcură pe Sultanul Murad 
să ordone în vara anului 1431 o expediţie împotriva Țărilor Româ- 
nești. Aldea ar fi vrut să reziste: dovadă sunt scrisorile succesive 
$1 aproape disperate pe care le trimite Brașovenilor. Intr'una din 
ele le spune: «Aşa să știți că Turcii au năpădit la Dunăre prin 
toate vadurile și vin impotriva ţării să prade și să jefuiască, 51 
grăbiţi-vă cât mai iute, ziua și noaptea, să-mi veniţi în ajutor; 
căci dacă nouă ne va fi rău, vouă are să vă fie și mai rău. $1 cât 
puteţi, grăbiţi-vă; câtă oaste puteţi ridica în grabă, să vie, iar 
câtă nu este gata, o veţi trimite în urmă. Să sosească iute. Altfel 
să nu faceţi... ». Intr'altă scrisoare, le spune: «Dacă e să mă 
ajutaţi, veniţi mai iute, căci Turcii sunt pe drum de Sâmbătă; 
şi grăbiţi-vă la drum, căci hrana vă va veni $1 mai pe urmă. lar 
dacă nu vreţi să veniţi, spuneţi-mi, ca să ştiu ce să fac». Bra- 
șovenii trimiseră într'adevăr un corp de oaste; sosiră şi patru 
steaguri de Moldoveni dela Alexandru cel Bun care avu el însuși 
о ciocnire victorioasă, cu Turcii, la 22 Iunie; Aldea nu-i putu 
respinge însă, nici nu-i putu împiedeca să prade. Mai mult chiar: 
fu nevoit să recunoască suzeranitatea Sultanului, să plătească 
tribut şi să dea —lucru nemai întâmplat până atunci —un 
număr de vreo 20 de fii de boieri ca ostateci. In schimb, eliberă 
ca la 3.000 de robi ce fuseseră luaţi de Turci. Anunţând acest 
ultim fapt Sibienilor cari îi scoseseră « vorbe rele » că s'a dat de 
partea Turcilor, Aldea se justifică: « Eu şi de m'am dus la Turci, 
m'am dus pentru nevoia mea și am făcut pace ţării, câtă a rămas, 
şi vouă tuturor ». Cu sufletul însă, el e pentru creştini: « Noi slujim 
domnului craiu și sfintei coroane și să dea Dumnezeu să se apropie 
domnul crai (sub înţeles: cu armata!) să stăm dinaintea Іш... ». 
De aceea, atunci când în 1432, Sultanul trimite o armată împo- 
triva Ungariei, vizând Ardealul, expediţie la care e și el obligat 
să ia parte, Aldea previne totuşi pe comandanții unguri, le dă 
indicaţiuni asupra mărimii şi calităţii armatei turcești, ba mai 
mult, îi anunţă că, în momentul în care va sosi armata ungară, 

şi odată cu ea şi pretendentul turc Celebi, el va părăsi pe Sultan 
şi va face chiar ca o parte din oastea acestuia să treacă alături 
de pretendentul amintit. « De multe ori m'au înşelat Turcii pe 
mine —scrie cu năduf Aldea —acuma vreau să le fac şi eu tot 
aşa; pe Dumnezeul meu, că nu va rămânea nici sămânță de ei». 
Planul voevodului muntean n'a reușit însă; Turcii au intrat în 
Ardeal şi au pustiit cumplit Тага Bârsei, iar Celebi a rămas mai 
departe pretendent la scaunul Sultanilor. Aldea a trebuit să se 
resemneze să asculte până la sfârșitul domniei sale de Turci. Când 
anume cade acest sfârşit nu se poate stabili cu precizie. Ultimul 
său document intern poartă data de 25 Iunie 1436. La începutul lui 
Septemvrie același an are apoi loc expediţia lui Vlad Dracul care-i 
era frate. Ajutat de o armată ungurească şi având și o sumă de 
partizani printre boieri, acesta trece munţii $1 se ciocneşte cu 
Aldea și cu Turcii. Nu știm care a fost rezultatul luptei; un 
document contemporan — din 17 Noemvrie — vorbește numai de 
«mulțimea nenumărată » de robi pe care au luat-o Turcii. Un 
fapt însă e sigur: la începutul anului 1437, domn în Țara Româ- 
nească era Vlad Dracul; la 20 Ianuarie el confirmă, din Târgo- 
vişte, nişte moşii iar la 8 Aprilie întăreşte Braşovenilor vechiul 
lor privilegiu de comerţ. 

Dacă n'a fost o personalitate politică şi militară, Aldea a 
arătat în schimb, în scurta lui domnie, o atenţie deosebită bise- 
гісі. La 17 Noemvrie 1432, el dăruia mănăstirii Dealului două 
sate, Alexenii şi Răzvadul, scutindu-le de toate dăjdiile și sluj- 
bele. Peste puţin timp, la 15 Ianuarie 1432, dăruia Coziei satul 
Goleştii, scutindu-l de asemenea, de dări 51 slujbe, iar la 25 Iunie 
1434, întărea, printr'un hrisov solemn, toate posesiunile acestei 
mănăstiri. Alte două hrisoave privesc mănăstirile Bolintinul şi Sf. 
Niculae din Bucureşti (numită mai târziu Mihai Vodă!). Cea dintâi 
e scutită de vinăriciu; pentru cea de a doua nu știm ce s'a hotărit, 
documentul păstrându-se numai sub forma unui regest incomplet. 
Şi Muntele Athos a beneficiat de milosteniile lui Aldea: astfel, mă- 
năstirea Zografu a primit, la 9 Fevruarie 1433, un ajutor 'anual de 
3.000 de aspri, spre veşnica pomenire a domnului şi a părintelui său 
Mircea, iar mănăstirea Xeropotam, în aceeași zi, o sumă identică. 

Dintre boierii săi, trebue menţionat Albul, a cărui putere și 
influență era așa de mare încât în scrisorile trimise de — preten- 

dentul pe atunci — Vlad Dracul, el e trecut pe acelaşi plan cu 
Aldea. « Duceţi aramă lui Aldea și lui Albul», reproşează Vlad 
Braşovenilor, apoi «l-au dat pe mâna lui Aldea și lui Albul» şi 
«ат vrut să răscumpăr pe sluga mea dela Aldea și dela Albul », scrie 
el aceloraşi. Acest boier, ocupând dregătoria de mare vornic, e citat 
întotdeauna în fruntea listei de martori din hrisoavele domnești. 

Vlad Dracul, fiul lui Mircea cel Bătrân, a luat domnia la sfâr- 
şitul anului 1436 sau începutul lui 1437. Incă din 1430, aştepta 
el în Ardeal prilejul nemerit ca să ocupe, cu ajutorul lui Sigis- 
mund, tronul părintesc. La 8 Fevruarie 1431, îl găsim la Nurnberg, 
pe lângă protectorul său; el se intitulează chiar, într'un document 
latinesc dat în această zi, « Io Vlad, cu mila lui Dumnezeu, domn 
al Valahiei Transalpine şi duce al Amlaşului şi Făgărașului ». 
Sigismund îi recunoscuse această calitate și îi dăduse şi insemnele, 
într'un grad înalt, ale ordinului Draconului. Dela acest ordin cred 
unii istorici că i-ar veni numele de Dracul; alţii îl atribue însă 
cruzimii sale, cruzime pe саге a moștenit-o Vlad "Ţepeş. 

Ca răspuns la ajutorul dat de Sigismund, Turcii intră în ţară, 
în toamna lui 1436 și o pustiesc cumplit. In primăvara anului 
următor, în Aprilie, Vlad Dracul domnea ; se punea însă şi pentru 
el aceeași problemă care se pusese 51 pentru Alexandru Aldea; 
sau să recunoască suzeranitatea turcească sau să expuie {ага unor 
continue prădăciuni. Ca şi predecesorul său şi așteptând vremuri 
mai bune care să-i îngădue politica ce se potrivea cu aspiraţiile 
sale, Vlad a optat pentru prima soluţie: s'a închinat Turcilor. 
Cronicarul bizantin Dukas povestește că domnul muntean a 
venit, însoţit de 300 de persoane, la Brusa, unde se afla Sultanul, 
i s'a supus şi a făgăduit drum liber prin ţara sa trupelor turceşti 
care se vor îndrepta împotriva Ungariei. Sultanul, foarte bucuros, 
ar fi îmbrățișat pe domn, l-ar fi oprit la masă şi l-ar fi dăruit 
bogat, pe el şi pe însoțitori. 

Alte izvoare afirmă că Vlad ar fi fost prins în expediţia din 
1436, închis Ја Galipoli şi că, după aceasta, a urmat închinarea. 
Oricum s'ar fi petrecut faptele — noi dăm mai multă crezare pove- 
stirii lui Dukas, coroborate de o scrisoare raguzană din 3 Iulie 
1437 —un lucru e sigur: voevodul muntean însoţeşte pe Turci 
în Ardeal, în expediţia lor din 1438. Au fost prădate atunci valea 
Mureşului, Mediașul, Sighișoara, suburbiile Brașovului, Sebeşul. 

In timpul asediului acestui din urmă oraş, Vlad, care, în fundul 
sufletului său, ținea totuși cu creştinii — $1 evenimentele din anii 
următori vor dovedi-o —a sfătuit pe cetățeni să se predea, de- 
oarece el va face ca fruntașii să fie duşi în Тага Românească, de 
unde se vor putea reîntoarce acasă, iar sărăcimea în Turcia, de 
unde iarăși va putea reveni. Așa s'a şi întâmplat. Sibiul şi Cetatea 
de Baltă au fost şi ele asediate, dar au putut rezista. Armata turcă 
s'a întors nestingherită prin pasul Branului, încărcată de prăzi; 
Sultanul se temea totuşi ca Vlad să nu fie înţeles cu Ungurii. 
In anii următori, situaţia a rămas neschimbată, voevodul mun- 
tean păstrând aceeaşi atitudine față de Turci, a căror suzera- 
nitate o recunoștea, ca şi faţă de creştini, cu cari păstra raporturi 
de bună vecinătate. In primăvara anului 1442, Sultanul trimite 
împotriva Ungurilor o armată de vreo 16.000 ostaşi, sub comanda 
lui Mezed beg; aceasta trece prin Țara Românească, pătrunde 
in Ardeal și începe să prade. O primă ciocnire la Sântimbru, în 
ziua de 18 Martie, cu trupele ardelene conduse de Iancu de 
Huniedoara, e favorabilă Turcilor; cea de a doua însă, la 23 
Martie, se termină printr'un adevărat dezastru pentru aceștia din 
urmă; însuşi Mezed și fiul său cad pe câmpul de luptă. 

Intre timp, Sultanul ale cărui bănueli se mențineau, chemase 
pe Vlad la Poartă. Voevodul, cu tot sfatul contrar al boerilor, se 
dusese la Adrianopol și fusese închis, aceeaşi soartă având-o şi 
cei doi fii ai săi, Vlad şi Radu. In ţară rămăsese un alt fiu, mai 
tânăr, anume Mircea. După victoria împotriva Turcilor, Iancu 
a trecut în Тага Românească, a prins pe nevârstnicul Mircea şi 
l-a decapitat, iar tronul a fost ocupat de « Basarab, fiul răposa- 
tului Dan Vodă » (Basarab, filius condam Daan wayvode), după 
cum ne spune un document ulterior, din 17 Aprilie 1443. 

Pentru restabilirea situaţiei, vine, în toamna aceluiași an, 1442, 
o puternică armată turcească —izvoarele dau cifra de 80.000 de 
ostași —sub comanda beglerbegului Rumeliei Şehabeddin. Un de- 
taşament, trimis înainte în Ardeal, e distrus la Poarta de Fier, 
vestita trecătoare spre Banat. Grosul armatei e atacat, lângă râul 
Ialomiţa de Iancu, în zorii zilei de 2 Septemvrie, într'o Duminecă, 
şi după o luptă care a ţinut până seara, sfărâmat. O pradă uriaşe 
— între altele şi vreo 5.000 de cai şi cămile —a căzut în mâinile 
învingătorilor. Sultanul a fost așa de afectat de înfrângere — ne-o 

spune un document contemporan — încât îmbrăcat în negru, trei 
zile n'a vrut să mănânce şi să bea nimic. Aceste succese conse- 
cutive produc mare impresie în toată lumea creștină și determină 
şi schimbarea atitudinei politice a lui Vlad Dracul. Nu cunoaștem 
împrejurările în care voevodul muntean, întors din închisoarea 
turcească, şi-a reluat tronul. La 9 Ianuarie 1443 domnea încă 
Basarab; dar tot în acest an Vlad era din nou în scaun și 
trecea hotărit de partea creștinilor, participând la marea expe- 
аце care a dus armata condusă de Iancu de Huniedoara și 
de tânărul rege Vladislav până dincolo de Sofia, în inima 
Balcanilor (vezi şi mai jos, p. 40). De asemenea, Vlad Dracul 
a participat și la cruciata din toamna anului următor, 1444, cru- 
ciată care cuprindea pe Unguri, pe Poloni, o flotă burgundă, 
echipată la Veneţia și câteva corăbii trimise de Papă şi care s'a 
isprăvit printr'un mare dezastru la Varna. Armata creştină а 
trecut Dunărea la 20 Septemvrie, a ocupat Cladova şi apoi Vidinul. 
Aci s'a alăturat Vlad cu 7.000 de ostași. Orașul Nicopoli, nu și 
şi cetatea, a căzut și el, a urmat apoi Șumla şi, la 9 Noemvrie, 
aliaţii erau la Varna. A doua zi, a avut loc lupta. Cu toată vitejia 
lui Iancu de Huniedoara, creştinii au fost învinși; regele Vladislav, 
în loc să urmeze planul lui Iancu, s'a aventurat — ca şi cavalerii 
francezi odinioară la Nicopole —îin mijlocul armatei turceşti $1 
a fost ucis. De aici apoi s'a născut panica şi retragerea dezor- 
donată. Vlad Dracul $1 ostașii lui au călăuzit pe fugari spre Du- 
năre; la 20 Noemvrie (1444) Iancu ега îndărăt la Orșova, unde 
dădea un document pentru mănăstirile Tismana și Vodița. In 
anul următor a avut loc expediţia pe Dunăre a flotei burgunde 
care, neputând opri, înainte de lupta dela Varna, trecerea armatei 
turceşti din Asia Mică în Tracia, peste Bosfor, căuta acum să 
descopere pe regele Vladislav despre care se auzise că arfitrăind 
încă, şi mai mult chiar, să determine o nouă expediţie creștină. 
După ce făcu o scurtă escală la Mangalia («Panguala »), flota 
ajunse la Chilia şi apoi la Brăila. Vlad Dracul cu armata lui se 
alătură de îndată; Iancu făgădui că va fi în Septemvrie la Nico- 
pole. Silistra şi Turnu n'au putut fi cucerite, Turtucaia însă şi 
Giurgiu au căzut în mâinile creştinilor. La Rahova, sub protecţia 
flotei, armata munteană şi aceea a lui Iancu, sosit între timp, 
a trecut pe ţărmul drept al Dunării spre а da lupta cu Turcii. 


VLAD DRACUL 4 


Aceştia însă se retrăseseră în interiorul ţării, $1 aliaţii, cari n’a- 
veau provizii suficiente, nu-i urmăriră. Expediția se încheie 
deci; flota se reîntoarse la Constantinopol; singurul rezultat po- 
zitiv fu recâștigarea Giurgiului despre саге Vlad, scriind Вгаѕо- 
venilor să-i trimită cele necesare unei fortificări temeinice, spunea 
că este «tăria și a voastră și a noastră şi a tuturor creștinilor». 
Evenimentele care au loc la sfârșitul anului următor — 1446 — 
arată că, ulterior expediției de pe Dunăre, s'a produs ruperea 
raporturilor dintre Vlad Dracul și Iancu de Huniedoara. Cauzele 
acestei rupturi nu ne sunt bine cunoscute; va fi fost, poate, do- 
rinţa celui de al doilea de a avea pe scaunul Țării Românești, 
un voevod complet înfeodat lui și Vlad nu era omul corespun- 
zător ? Să fi făcut voevodul muntean pace cu Turcii, recunoscân- 
du-le din nou suzeranitatea și predându-le o parte din cei două- 
sprezece mii de Bulgari cari se refugiaseră la el în timpul expe- 
аце де pe Dunăre? Sigur nu știm; se poate însă să fi fost și 
una $1 cealaltă. Cert este numai că în Dechemvrie, armata ungu- 
rească, în frunte cu Iancu, și aducând pe pretendentul Dan, fiul 
lui Dan al II-lea, intra în ţară. Vlad fu prins şi decapitat «la 
satul Bălteni», după cum aflăm dintr'un document ulterior. E 
vorba, probabil, de Băltenii din Ilfov. 

Dintre hrisoavele pe care le dă Vlad Dracul mănăstirilor, 
relevăm pe acela din 1436—7 (6945) al mănăstirii Sărăcinești 
(Vâlcea), căreia i se confirmă moșia pe care era situată. Aceasta 
înseamnă că lăcaşul data, după toate probabilitățile, din vremea 
lui Mircea cel Bătrân. - 

Vlad Dracul a fost căsătorit cu sora lui Iliaș Voevod al Mol- 
dovei, deci fiica lui Alexandru cel Bun; numele ei nu-l cunoaștem ; 
în călugărie, după moartea soţului, s'a numit Euprazia. A avut 
mai mulţi fii: pe Vlad, viitorul Vlad Ţepeş, ре Radu, căruia i 
s'a zis «cel Frumos», pe un alt Vlad, supranumit și « Călugărul », 
acesta din urmă însă era nelegitim. Câteși trei au domnit în Тага 
Românească. Un alt fiu a fost ucis la Bălteni, odată cu tată-său, iar 
Mircea pierise mai înainte, în 1442. Tot Mircea s'a numit şi un fiu 
natural al lui Vlad Dracul, avut, se pare, cu o brăileancă; îl întâl- 
nim în 1481, ocupând pentru un moment scaunul Țării Românești. 

Vlad Dracul, deşi n'a fost o personalitate excepţională, ca 
părintele său, Mircea cel Bătrân, a avut totuși însușiri care i-au 

atras stima și prețuirea contemporanilor. Walerand de Wavrin, 
participant la expediţia de pe Dunăre, din 1445, spune despre el 
că era «mult vestit prin vitejie şi înțelepciune »: (« moult famé 
de vaillance et de sagesse »). Aceleași calificative le găsim mai 
târziu la cronicarul oficial unguresc Bonfinius. Таг despre armata 
lui Vlad, șambelanul împăratului bizantin spune că reprezintă 
peste 15.000 de călăreţi «dintre cei mai redutabili soldaţi cari 
sunt pe lume». 

Dan al III-lea și Vladislav al II-lea. Dan al III-lea, venit pe 
tron cu ajutorul lui Iancu de Huniedoara, a avut o domnie scurtă, 
nici măcar un ап. Intr'adevăr, în 1447, constatăm în locul lui pe 
Vladislav al II-lea care era fiul lui Dan al II-lea, deci nepot al lui 
Dan I. In ce împrejurări s'a produs schimbarea din 1447 nu se ştie. 
E probabil însă că Dan al II-lea a fost înlăturat, са unul ce 
venise cu sprijin unguresc, de Turci cari au aşezat în locul lui 
pe Vladislav. Intr'adevăr, constatăm pe acesta în bune raporturi 
cu Sultanul. In 1448, la 31 Octomvrie, el scria Braşovenilor că 
a venit la dânsul «fratele» naipul adică guvernatorul civil din 
Nicopole, care i-a povestit cum a decurs lupta dela Kossovo între: 
Turci şi Unguri și cum Iancu de Huniedoara a fost învins; nu 
se ştie chiar dacă mai trăiește. Această luptă, în care armata 
creştină spera să răzbune dezastrul dela Varma, a avut loc în 
zilele де 17—19 Octomvrie 1448, în aceeași câmpie în care fusese 
învins, pe vremea lui Mircea cel Bătrân, cneazul Lazăr al Sârbilor. 
Nici de data aceasta soarta armelor nu favoriză pe creștini. 
Sultanul Murat repurtă o victorie strălucită. 51 ca şi cum atâta 
п'аг fi fost de ajuns, Iancu, în retragere, fu prins și închis de 
despotul Serbiei, Gheorghe Brancovici, dela care trebui să se 
răscumpere. 

Vladislav, domnul Таги Româneşti, fusese el oare invitat să 
ia parte sau să-și trimită contingentul său în armata creştină? 
Cert este că n'a făcut nici una nici cealaltă. Аза s'ar explica de 
ce Iancu, în 1452, după 23 Aprilie, îi retrage posesiunile ardelene 
adică Făgăraşul şi Amlașul. Ni s'a păstrat scrisoarea — nedatată — 
prin care Vladislav protestează împotriva acestui lucru: « Cât m'am 
jurat eu — spune domnul — cu părintele meu lonăş voevodul, el 
tot n'a ţinut seamă de asta, nici slujba mea nu i-a fost dragă; 
căci nu-i ajunge gubernatoria Țării Ungurești, ci trimite să-mi 

răpească ocina mea adevărată şi ţărişoara mea Făgăraşul și 
Amlașul şi umblă cu gând rău asupra mea. Dar dacă şi-a călcat el 
făgăduinţa şi jurămintele ce a făcut cu mine şi dacă a călcat 
peste slujba mea, Dumnezeu să se răzbune asupra celui ce nu а 
păzit dreptatea. Таг domnia mea, cu toată nevoia mea, nu voi 
părăsi ce este al meu odată cu capul...». Deocamdată, Vladislav 
recurge la represalii, oprind mărfuri de ale Braşovenilor şi 
făcându-le pagube, mai ales că ei adăposteau şi boieri pribegi, 
cum era, de pildă, Cernica din Făgăraş care fugise şi cu nişte 
turme de ale voevodului. Urmează tratative, se ajunge chiar 
la o înţelegere; așa cel puţin ni se spune în scrisoarea din 15 
Noemvrie 1455 adresată de Iancu de Huniedoara Braşovenilor. 
Vladislav, văzând însă că nu i se restitue posesiunile ardelene, se 
hotărăşte să păşească pe faţă la ofensivă și în consecinţă atacă atât 
cetatea Făgărașului, pe care n'o poate lua, cât și mai multe sate 
săsești, dintre care unele sunt arse. Acest fapt provoacă reacţiunea 
lui Iancu de Huniedoara. El dă lui Vlad (viitorul Vlad Ţepeş) care 
stătea în Ardeal așteptând momentul prielnic spre a înlătura pe 
Vladislav, un corp de oaste. Expediția a avut loc după 6 Aprilie, 
când Ladislau regele Ungariei poruncește Sibienilor să lupte 
împotriva domnului muntean care prădase şi arsese mai multe 
sate săsești. La 15 Aprilie e ultimul hrisov cunoscut al lui 
Vladislav; la 3 Iulie, constatăm că Ţepeş ocupase tronul 
şi urma să protejeze pe Braşoveni împotriva unui eventual 
atac turcesc. E posibil ca în timpul războiului, Vladislav să fi 
căzut; cronica afirmă că ar fi murit de sabie în mijlocul « Târ- 
şorului », mormântul lui se găsește nu în ctitoria sa dela Snagov, 
unde în 1453 zideşte o biserică a cărei ușă de lemn, admirabil 
sculptată, s'a păstrat până în zilele noastre (vezi fig. 2), ci la 
mănăstirea Dealului; mai târziu, în vremea lui Neagoe Basarab, 
fraţii Craioveşti îi aşeză aci o lespede, pe care însă data morţii, 
20 August 1455 (6963), este greşită. — La muntele Athos, Vla- 
dislav a dat un hrisov, în 1450, mănăstirii Cutlumuz şi a făcut 
un dar de 10.000 de aspri chiliei Sf. Ilie. 


BIBLIOGRAFIE 15 


BIBLIOGRAFIE 


I. Mihail 1; Radu al II-lea Praznaglava; Dan al II-lea și Dan al III-lea: 
1. GR. C. CONDURATU, Incercări istorice. Relaţiunile Țării Româneşti şi Mol- 
dovei cu Ungaria până la anul 1526, București, 1898, 534 p. in 4. 2, 
N. IORGA, O nouă mărturie asupra luptelor dintre Dan 11 și Radu Prasna- 
glava, în Conv. Lit., XXXV (1901), р. 383—382; 3. ALEXANDRU A. VASI- 
LESCU, Urmașii lui Mircea cel Bătrân până la Vlad Ţepeş 1418—1456. I. 
Dela moartea lui Mircea cel Bătrân până la Vlad Dracul 1418—1437, București, 
1915, 55 р. in 4°, )Extras din Rev. Ist. Arh. Fil., XV); А. AL. XENOPOL, 
Lupta între Drăculești și Dănești, în An. Acad. Rom. Мет. Sect. Ist., t. 
ХХХ (1907), р. 183—272; 5. I. C. FILITTI, Banatul Olteniei și Craioveştii. 
(IV. Pretinsa luptă dintre Dănești şi Drăculești), Craiova, f. a., 123 р. іп 8°. 

П. Alexandru Aldea: 6. ST. NICOLAESCU, Domnia lui Alexandru Vodă 
Aldea, fiul lui Mircea Vodă cel Bătrân, 1481—1435. Hrisoave și cărţi domneşti, 
însoţite de traduceri, adnotaţiuni istorice şi ştiri nouă relative la Biserica Dom- 
nească Sf. Nicolae din Curtea de Argeș, București, 1922, 48 p. in 4°. (Extras 
din Rev. Ist. Arh. Fil, XVI). 

V. și пг. 1 și 3. 

Ш. Vlad Dracul: 7. ILIE MINEA, Vlad Dracul și vremea sa, lași, 1928, 
219 p. in 80. (Extras din Cercet. Ist., IV). 

У. și p. 43, nr.3. 

IV. Vladislav al II-lea: 8. N. IORGA, Notele vol. XV din colecția Hur- 
muzaki (Acte şi scrisori din arhivele ardelene Bistrița, Brașov, Sibiiu), Partea 1, 
1358—1600, București, 1911, LXXVIII + 775 p. in 8°; 9. I. MINEA, Din 
trecutul stăpânirii româneşti asupra Ardealului. Pierderea Amlaşului și 
Făgăraşului, București, 1914, 79 p. in 80. (Extras din Cono. Lit., XLVIII); 
10. ST. NICOLAESCU, Lămurirea unei enigme istorice. Vladislav Voevod și 
Doamna Neacșa, 1488, București, 1935, 8 р. in 8°. 

LUI ALEXANDRU CEL BUN 


« Ştefan Voevod prinse pe fratele зди 
lliaş Voevod şi-l orbi şi domni singur 
5 ani, până ce-i tăie capul Roman 
Voevod, fiul lui Iliaş Voevod... Bog- 
dan Voevod... domni doi ani şi-i täie 
capul Petru Voevod, numit Aron, la 
Răuseni ». 

(Letopiseţul zis dela Putna) 


In Moldova, după moartea lui Alexandru cel Bun, constatăm 
aceeaşi stare nenorocită ca şi în Тага Româneaseă după Mircea cel 
Bătrân. Fiii, legitimi și nelegitimi, se luptă pentru moștenirea 
părintească ; în dorinţa lor de a ocupa scaunul domnesc, fac apel 
la străini și li se închină, câteodată chiar la mai mulţi în același 
timp. Luptele interne strică ţara, împiedecă negoţul: sărăcia se 
adaugă umilinţei. Cei douăzeci $1 cinci de ani cari despart sfârșitul 
lui Alexandru de începutul domniei lui Ștefan, sunt fără îndoială, 
printre cei mai răi din întreaga istorie a Moldovei. I-am fi putut 
evita, ca şi anii corespunzători din Muntenia, numai dacă am 
fi avut şi noi, cum au avut alte popoare, un sistem precis și riguros 
de succesiune la tron, dacă am fi recunoscut de pildă, dreptul de 
primogenitură, din tată în fiu. Din nefericire însă, nu numai că 
n'am avut un asemenea sistem, dar n'am mărginit dreptul de 
succesiune nici măcar la fiii celui care domnea. Fraţii, nepoţii, 
verii acestuia puteau şi ei să aspire la domnie, din moment ce 
erau «sămânță de domn ». Mai mult chiar, se recunoșteau aceleaşi 
drepturi şi fiilor nelegitimi care-şi puteau dovedi înalta lor origine. 
Lesne de înţeles ce a urmat dintr'un astfel de sistem: s'a deschis 
drum tuturor ambițiilor şi tuturor compromisurilor. О mare 
parte din forţele vii ale neamului nostru s'au irosit în luptele 

nenorocite pentru domnie; aceste lupte ne-au făcut mai mult 
rău decât toți duşmanii externi laolaltă. De aceea, nu se va 
putea niciodată prețui prea mult sistemul actual care prevede 
o modalitate precisă și riguroasă în ce priveşte succesiunea la tron. 

Iliaș voevod, fiul cel mai mare al lui Alexandru, fusese asociat 
la domnie de către tată-său. Primul document pe care-l cunoaştem 
astăzi dela el poartă data 4 lanuarie 1432; cel de al doilea e din 
13 Januarie (vezi şi fig. 3 şi 4). Iliaș a continuat, alături de Lituani 
şi de Cavalerii Teutoni, războiul impotriva Polonilor (vezi vol. I, p. 
508). In urma luptei dela Kopostrzin (30 Noemvrie 1432), unde tru- 
pele aliaţilor au fost bătute, a socotit însă că e preferabil să ajungă 
la o înţelegere cu Vladislav Iagello, revenind deci la politica tradi- 
țională a predecesorilor săi. In consecinţă, la З Iunie 1433, — re- 


Fig. 3. — Monetă de argint delu 


Iliaş Voevod, fiul lui Alexandru Tie. 4. — Monetă dela Iliaş Voevod, 
cel Bun. (Colecţia Academiei fiul lui Alexandru cel Bun. (Colecţia 
Române). Academiei Române). 


dacțiunea slavă poartă data de 5 Iunie, —se încheie la Suceava 
un act prin care domnul, împreună cu fiii şi cu fratele său, promite 
să fie credincios regelui polon și să-l ajute «contra tuturor dușma- 
nilor », neexceptând ре nimenea. Același angajament iau și boierii 
lui Iliaș. Indată după aceasta, începe lupta pentru domnie. Cum 
s'a produs conflictul nu ştim precis, dar bănuim. Ştefan, pe care 
izvoarele îl arată a fi fost îndrăzneţ şi hotărît, în orice caz superior 
fratelui său, era desigur nemulțumit de situația subalternă pe 
care o avea. Va fi început deci uneltirile printre boieri spre a-şi 
asigura partizani. De care lucru aflând Iliaș, a reacţionat cu vio- 
lenţă. A prins ре mama lui: Ştefan — erau fraţi numai de tată — 
şi a pus s'o ucidă prin înnecare ; aceeaşi soartă îl aștepta și pe Ştefan 
însuşi, dacă n'ar fi izbutit să scape cu fuga în Тага Românească. 
Aci, el îşi întocmi o oaste, desigur cu ajutorul lui Aldea, şi întor- 
cându-se în Moldova, birui, în lupta dela «Loloni» (8 лолонн) 

pe îrate-său și luă domnia (toamna lui 1433, înainte de З Noem- 
vrie). Iliaş trebui să se retragă în Polonia cu al cărui rege era 
de altfel 51 înrudit — soţia sa, Marinca, fiind soră cu soţia lui Vla- 
dislav Iagello. Ştefan саге ştia că Iliaș nu se va resemna, se grăbi 
să trimită o solie în Polonia spre a asigura pe rege de întreaga sa 
credinţă. Ni s'a păstrat răspunsul lui Vladislav: primeşte credinţa 
noului domn, trece cu vederea pagubele şi prădăciunile făcute de 
tatăl acestuia Alexandru, în timpul războiului din urmă și recu- 
noaşte stăpânirea asupra cetăților Јејіла şi Hmielovul. Hotarul 
între Polonia și Moldova va îi format de râul Colacin, apoi de о. 
linie convenţională «drept peste câmpia Bolohovului » până la 
Nistru, mai sus de satul Potoc, care sat rămâne Moldovei, şi în 
sfârșit de Nistru însuşi până la vărsarea lui în mare. «lar ţara 
Pocuţiei precum de demult a fost supusă nouă... aşa şi rămâne»; 
satul Vascouţii însă va aparţine lui Ştefan voevod. «lar prin 
codrul Țării Moldovei cum au umblat hotarele de demult, tot 
aşa vor umbla și acuma $1 în vecii vecilor». Pe temeiul acestui 
răspuns, prestă Ştefan, la 13 Ianuarie 1434, în Suceava, jurământul 
de credinţă lui Vladislav Iagello şi făgădui să vie şi personal să se 
închine. El renunţa prin urmare la Тага Pocuţiei, obținea în scbimb 
asigurarea că Шаз nu va fi ajutat. Intr'adevăr, trecând peste 
legăturile de rudenie, Vladislav dădu acestuia din urmă un domi- 
ciliu forţat în cetatea Sieradz. După moartea bătrânului rege 
(31 Mai 1434), când tronul fu ocupat de nevârstnicul Vladislav al 
III-lea, Iliaș socoti că poate să calce dispoziţia ce se luase faţă de 
el și să-şi încerce norocul. Strânse deci un corp de oaste și năvăli în 
Moldova, în vara anului 1435. Luptele cu Ştefan —cronicile vechi 
menţionează trei: la Dărmănești, la Podagra, Ја Piperești — 
au avut loc după 8 Mai — сапа Iliaș era încă la Sieradz şi 
înainte de 26 August, când cei doi fraţi se împăcaseră. Deşi 
Ştefan biruise în câte şi trele ciocniri, totuşi, dându-şi seama, 
se vede, că lucrul nu e încheiat, că va trebui să continue războiul 
şi că până la urmă s'ar putea să-l și piardă, dacă Iliaș va fi sprijinit 
de Poloni, ajunse la o înţelegere си frate-său. Hotăriră anume ca 
să domnească amândoi în acelaşi timp, fiecare într'o parte a ţării. 
Шаз luă partea de miazănoapte, cu Suceava și Iașii, iar Ştefan 
pe cea de miazăzi, cu Chilia şi Cetatea Albă. Linia de despărţire 
trecea pe la Nord de Vaslui care rămânea lui Ștefan. Moldova se 

împărți deci în două, са şi o moșie oarecare; fiecare domn avu 
cancelaria lui, dregătorii lui, veniturile lui (vezi și fig. 5). Brașovenii, 
dorind în 1437 o nouă întărire a privilegiului lor comercial, tre- 
buiră să se adreseze amândurora și obținură într'adevăr două hri- 
soave: unul, la 23 Aprilie, dela Ștefan, altul la 29 Aprilie, dela frate- 
său. Indată după împăcare, Iliaș făcu un nou jurământ de credință 
regelui Vladislav (1 Septemvrie). In cursul aceluiaș an însă, el dădu 
un act și lui Sigismund al Ungariei «părintele » său, făgăduind 
să aibă aceiași dușmani și aceiași 
prieteni. Excepţie face numai Craiul 
Poloniei: «Impotriva Іш... nu vom 
sta niciodată ». 

In anul următor, în Septemvrie, 
Iliaș veni în persoană la Liov să 
presteze jurământul de credinţă Fig. 5. — Monetă de argint din 

Я е Но timpul domniei comune a lui 
regelui Poloniei. La 18 ale lunii, Illaş şi Ştefan. (Colecţia 
avu loc solemnitatea; a doua zi se Academiei Române). 
redactă documentul oficial consta- 
tând faptul, iar peste alte patru zile, domnul dădu un nou act 
prin care făgăduia drept despăgubire pentru prada şi paguba 
făcută de- tată-său Alexandru, să întoarcă lui Vladislav «Тага 
Şepeniţului pe саге Тага Moldovei a avut-o dela Coroană, cu 
cetățile... anume Hotinul, Ţeţina și Hmielovul și cu toate ţinu- 
turile, locurile, satele ». Făgăduiala n'a fost ţinută, dovadă că în 
1444 cetăţile se aflau încă în mâinile soţiei lui Iliaș; nu-i mai puţin 
adevărat însă că această renunțare e unul din gesturile care apasă 
mai mult memoria nevolnicului fiu al lui Alexandru cel Bun. Și 
doar frate-său Ştefan lămurise chestiunea, obţinând, numai cu 
un an mai înainte, recunoaşterea, fără niciun fel de rezerve, 
din partea Polonilor, a stăpânirii asupra acestor trei cetăți. 
O întărire a jurământului dela Liov are loc în 1439, la 8 
Septemvrie, printr'un act dat în Suceava. La 25 ale aceleiași 
luni dădea şi Ştefan un act asemănător, numai că tonul e deosebit. 
In timp ce fratele său mai mare vorbește numai de obliga- 
{Ше ce аге el față de regele Poloniei, fără reciprocitate, Ștefan 
specifică lămurit că «Măria Sa Craiul ne va apăra 51 va sta ре 
lângă noi, împotriva oricărui duşman al nostru, neexceptând 
pe nimeni şi nici soldaţi din Coroana Crăiei împotriva noastră 

nu va trimite duşmanilor noștri ». Se vede imediat că e altă fire, 
mai dârză, mai mândră. 

Domnia comună a celor doi frați a durat până la sfârşitul 
anului 1442. Ultimul document intern care-i menţionează îm- 
preună este din 8 Septemvrie 1442. Incepând dela 21 Septemvrie 
şi în tot cursul anului 1443, documentele (17 la număr) sunt date 
numai de Ștefan voevod. Ce devenise între timp Iliaș despre care 
cronica ne spune că a fost orbit de frate-său? Se pot face două 
ipoteze: sau Ştefan, profitând de un concurs de împrejurări favo- 
rabile și vrând să răzbune moartea mamei sale, l-a prins și l-a 
orbit acum, în Septemvrie 1442, iar nu la 29 Mai 1444 cum spune 
letopiseţul zis dela Bistriţa, sau —a doua ipoteză — l-a obligat 
prin puterea armelor să se retragă spre miazănoapte în cetăţile 
făgăduite Polonilor și numai după aceea, la o nouă încercare a lui 
Iliaş de a căpăta domnia, l-a prins și i-a scos ochii. In sprijinul 
primei ipoteze — ре саге o preferim — vine faptul că la 28 Fe- 
vruarie 1444, Marinca, doamna lui Iliaș, care e arătat totuşi ca 
fiind în viaţă, încredințează ea, și nu soțul ei, cum ar fi fost normal 
cetăţile Hotin, Țeţina și Hmielov lui loan, castelanul de Czyszow 
şi lui Petru Odrowaz (se citește: Odrovanj), palatinul de Liov, 
pentru ca aceştia să intervină pe lângă rege ca să le pună la dis- 
poziţie « moşiile ce se cuvin aici în regatul Poloniei domnului 
Ilie şi nouă şi copiilor noștri » Oricum s'ar fi petrecut faptele, un 
lucru e sigur și anume că, cel mai târziu în Mai 1444, Ştefan s'a 
răzbunat, în chipul acesta crud. asupra fratelui său şi că a deter- 
minat astfel o nouă crimă a cărei victimă avea să fie el însuși. 
Intr'adevăr, unul din fiii lui Iliaș, anume Roman, îl va ucide în 
anul 1447. 

După înlăturarea lui Iliaș, Ştefan n'a avut totuși linişte. Im- 
potriva lui s'a ridicat un alt frate, Petru, pe care-l găsim cu titlul 
de «voevod» în lista de martori a hrisovului din 6 Martie 1443 
şi în cele următoare. Era, probabil, asociat la domnie. Nemulțumit 
însă cu situaţia pe care o avea, acest Petru se gândește să înlăture 
cu armele pe frate-său. Vine deci cu ajutor unguresc — la 26 Apri- 
lie 1444, se afla în orașul Roman de unde întăreşte mănăstirii 
Probata patru sălașe de țigani — şi poartă războiu cu Ștefan, ajun- 
gând însă, în cele din urmă, tot la un condominium. Impăcarea se 
produsese înainte de 28 Mai, când Ştefan scrie Braşovenilor, ре 

cari îi prigonise în timpul conflictului, să vie fără teamă în Mol- 
dova; cine a avut să sufere, va primi despăgubiri. La 18 Iunie, 
cei doi fraţi domneau împreună, Petru însă având o situaţie subal- 
ternă, deoarece hrisoavele se emit în numele lui Ștefan. La sfârșit, 
în lista de martori e menţionată şi «credinţa iubitului meu îrate 
Petru voevod ». Tot împreună îi constatăm la 5 Aprilie 1445; în 
hrisovul următor însă, din 15 lulie, Petru nu mai este pomenit şi 
nici nu va mai apărea până la sfârşitul domniei lui Ştefan. Probabil 
că izbucnise iarăş un conflict între cei doi frați — domniile duble 
n'au reușit niciodată până la urmă la noi — 51 Petru părăsise ţara. 
Pentru a nu fi expus la vreo neplăcere din partea urmaşilor lui Iliaș, 
Ştefan reînnoeşte în 1445, la 26 Noemvrie, în faţa unei numeroase 
solii polone care sosise în acest scop la Siret, jurământul de credinţă 
faţă de regele Vladislav. Cu câteva luni mai înainte, la 25 Iunie, 
făcuse o înţelegere şi cu marele cneaz Cazimir al Lituaniei, făgă- 
duindu-și unul altuia prietenie şi ajutor, în caz de nevoie. Toate 
aceste măsuri însă nu putură împiedeca pe fiul lui Iliaş, pe Roman, 
ca să pregătească o expediţie de răzbunare impotriva celui ce-i 
orbise părintele. Cu ajutorul nobililor poloni dela hotar, în special 
cu acela al lui Ditrih Buczacki (se citeşte: Buceaţchi), starostele 
Podoliei şi castelanul Cameniţei, el pătrunse în Moldova, şi biruind 
în luptă pe Ştefan, îl prinse și-i tăie capul (13 Iulie 1447). Trupul 
celui ucis fu dus şi înmormântat în mănăstirea Neamţului unde se 
vede şi astăzi piatra funerară aşezată de Ştefan cel Mare (vezi fig. 6). 

In timpul domniei comune, a lui Iliaș și Ștefan, prădară Tătarii 
{ага Moldovei în două rânduri: odată în 1439 « Noemvrie în 28», 
când au ajuns «până la Botoşani»; a doua oară în «1440, 
Dechemvrie în 12 » când «au ars Vasluiul şi Bârladul»: aşa citim 
în letopiseţul zis dela Bistriţa. 

Vreo biserică sau mănăstire nu se ştie să fi ridicat aceşti doi 
fii ai lui Alexandru cel Bun. In schimb, au făcut danii şi au dat- 
întăriri mănăstirilor existente. Шаѕ a arătat о grijă deosebită 
mănăstirii Neamţului ; Ştefan şi-a împărţit atenţia între mănăsti- 
rile Moldoviţa, Pobrata şi Neamţul. Semnificativ e faptul că 
marea majoritate a hrisoavelor (16 din 20) pe care le dă acesta 
din urmă lăcaşurilor sfinte sunt din anii cari au urmat orbirii 
lui Iliaş: vinovatul a căutat, se vede, în felul acesta, să-şi răs- 
cumpere grozava crimă. 

‚ Iiaş s'a căsătorit, la 23 Octomvrie 1425, cu Marinca, fiica 
nobilului Andrei Oligmondovici şi soră cu Sonca sau Sofia, regina 
Poloniei, soția lui Vladislav Iagello. Copii, au avut pe Roman şi 
pe Alezăndrel care au domnit amândoi în Moldova, și pe 
дотпіұа Anastasia. Ştefan a fost căsătorit cu doamna Maria și 
a avut — potrivit pomelnicului dela Bistrița — doi copii: un 
băiat, Alexandru şi o fată, Alexandria. 


Fig. 6. — Piatra de mormânt a lui Ştefan voevod, fiul lui Alexandru cel Bun, 
1а mănăstirea Neamţ, 


Petru al II-lea și Roman al II-lea. «Ciubăr» Vodă. După 
moartea lui Ştefan, domnia Moldovei fu împărţită între cei doi 
învingători: Roman, fiul lui Iliaș, şi Petru, fostul asociat la dom- 
ше, în 1443—1445, al celui ucis. Primul stăpâneşte în ţara de jos; 
el trimite, la 4 August 1447, din Bacău, o scrisoare Braşovenilor, 
anunţându-i că «ne-a ajutat Dumnezeu şi am dobândit ocina 
noastră adevărată ». Să vie deci cu mărfurile «căci țara noastră 
vă este deschisă ». Cel de al doilea are ţara de sus şi stă în Su- 
ceava. Din acest oraș, dă el hrisovul din 22 August 1447, întă- 
rind mănăstirii Neamţului mai multe sate; probabil tot din 

Suceava е şi celălalt hrisov al Neamțului, cu data 15 Septemvrie, 
acelaş ane 

Dar, în curând, se repetă vechea poveste: Moldova nu putea 
cuprinde doi domni deodată. Incepe deci lupta între ei. La început, 
se pare că Roman a avut superioritatea: la 18 Fevruarie 1448 
el era la Suceava, dăruind slugei sale credincioase «pan Petrea, 
fiul lui Тота », satul « Storojineţ, pe Siret, mai sus de Rubcea». 
Câteva zile numai după aceea, la 23 Fevruarie, îl găsim însă ca 
pribeag la Kolomea, aproape de hotarul Moldovei; trebuise să 
fugă — și repede — în faţa lui Petru. Acesta venise cu ajutor dela 
cumnatu-său, lancu de Нотедоага, ре a cărui bătrână soră 
— trecuse de 50 ani —o luase în căsătorie, numai spre a-şi asi- 
gura sprijinul de care avea nevoie. Roman n'a mai izbutit să 
reia domnia, cu tot ajutorul lui Buczacki, care îl însoţise și prima 
dată, în 1447 şi căruia pribeagul îi dăruia acum șapte sate în Mol- 
dova cea stăpânită de altcineva. El moare la 2 Iulie 1448, otrăvit 
de boieri, lăsând în locul lui ca pretendent, pe fratele mai mic 
Alexăndrel, căruia i se mai zicea, după moda leşească, şi Olehno. 

Petru, rămas singur domn, stăpâneşte Moldova în cursul 
anului 1448 (vezi fig. 7). Ultimul document intern, cunoscut 
astăzi dela el, este din 10 Octomvrie. La începutul anului următor 
constatăm însă că scaunul e ocupat de Alexăndrel. Polonii se 
temeau ca Moldova să nu ajungă, prin Petru, complet înfeodată 
politicii ungare. Intr'adevăr, acesta cedase cumnatului său Iancu 
de Huniedoara cetatea Chiliei şi-i urma în totul directivele. De 
aceea, ei se hotărăsc să ajute pe fratele lui Roman, pe Alexăn- 
drel. Petru, simțind intenţiile Polonilor, încercă să le dejoace. 
El face pe Iancu de Huniedoara să scrie regelui Cazimir, la 2 
August 1448, în sensul ca acesta să recunoască deocamdată pe 
Petru ca domn al Moldovei şi să nu facă vreo expediţie împotriva 
lui. Mai mult chiar, la 22 August, prestează, împreună cu boierii 
săi, jurământ de credinţă regelui polon, şi-i făgădueşte să vie 
să se închine şi personal. Dar toate aceste gesturi nu risipesc neîn- 
crederea Polonilor și nu-i abat dela hotărîrea luată de a ajuta ре 
Alexăndrel. Nu știm cum s'a desfășurat conflictul, dacă a fost 
vreo luptă; constatăm numai că la 21 Fevruarie 1449, tronul era 
ocupat de tânărul fiu al lui Iliaș. Petru trebuise să se retragă și 
de aici înainte nu-l mai vedem jucând vreun rol; cronica lui 

Fig. 7. — Hrisov dela Petru al II-lea, cu data 6956 (1448), Septemvrie 11, 
prin care întărește Brașovenilor privilegiul comercial peYcare-l aveau dela 
Alexandru cel Bun. 

Grigore Ureche şi Simion Dascălul ne spune laconic că «au 
domnit un an și au murit». 

Se pare că între sfârșitul domniei lui Petru și începutul ace- 
leia a lui Alexăndrel, deci în toamna lui 1448 sau în primele luni 
ale iernii, a stăpânit în Moldova un «Ciubăr Vodă» (чювжрь 
коекода). Letopiseţele vechi îi dau două luni de domnie, nu 
ne spun însă în ce legătură de rudenie era acest voevod cu pre- 
decesorii săi. Unii istorici din vremea noastră au văzut în «Ciu- 
băr » numele generalului ungur Csupor care ar îi comandat 
corpul de oaste trimis de Iancu de Huniedoara lui Petru: alții 
îl socotesc — greșit, credem noi —tot una cu numele postelnicului 
Ciope din 1451. Domnia însăşi cât şi numele lui Ciubăr Vodă 
constitue încă o problemă pentru istoriografia românească. 

Bogdan al II-lea. Alexăndrelţine scaunul până în toamna lui 1449. 
Fiind foarte tânăr, conducerea treburilor o avea de fapt mamă-sa, 
Marinca, şi pârcălabul de Hotin, Manoil. Ultimul document din 
această domnie are data27 August: Alexăndrel acordă boierului Ioan 
Armenciocul scutire de dări pentru casa din Suceava $1 de vamă 
pentru orice cumpărătură a sa. Peste o lună şi jumătate, tânărul 
domn trebuia să părăsească ţara. Impotriva lui se ridicase un alt 
fiu — nelegitim — а] lui Alexandru cel Bun, anume Bogdan. Acesta 
izbutise să-și strângă o oaste, căpătase ajutor și dela Iancu de 
Huniedoara și venea acum să ocupe tronul. Lupta a avut loc la 
Tămășeni, pe Siret, spre miazănoapte de târgul Romanului, în 
ziua de 12 Octomvrie 1449. Boierii lui Alexăndrel au rezistat 
cu îndârjire; o sumă dintre ei — аза, de pildă Oancea logofătul 
şi Costea Andronic —au căzut, făcându-și datoria; în cele din 
urmă, însă au trebuit să se retragă şi au trecut, împreună cu dom- 
nul lor, îndărăt în Polonia, de unde veniseră cu vreun an înainte. 
Bogdan intră în Suceava și Mitropolitul îl unse domn al Mol- 
dovei. Stăpânirea lui a durat doi ani de zile, până în Octomvrie 
1451 când a fost ucis de Petru Aron, în sat la Răuseni. 

Indată ce ocupă tronul, Bogdan caută să evite o întoarcere 
a lui Alexăndrel. De aceea încheie, la 2 Dechemvrie 1449, о înţe- 
legere cu Ditrih Buczacki starostele Podoliei şi castelanul Came- 
niţei, pentru ca acesta să intervie pe lângă Regele Cazimir și sfet- 
nicii poloni în vederea îndepărtării dela graniţă a fostului domn 
şi a mamei sale. De asemenea, să-l încunoștințeze pe Bogdan 

de primejdia ce l-ar ameninţa «ori dela cine și din orice parte». 
lar la nevoie, dacă ar trebui să părăsească ţara, să-l primească, 
pe el și pe boierii lui şi să-i dea adăpost. Pentru toate aceste ser- 
vicii, îi уа da lui Buczacki în dar «în fiecare ап câte 400 de zloți 
turcești și câte zece vase de vin de Malvazia şi câte zece bucăţi 
de camhă şi cinci de cufterie şi câte cinci de pânză ». Dar cu toată 
această înţelegere, Bogdan își dă seamă că Polonii vor continua 
să sprijine pe Alexăndrel şi vor încerca să-l readucă pe tronul 
Moldovei. De aceea se îndreaptă —cum era natural —spre acela 
care-l ajutase 51 până acum, spre acela la care recurgeau de altfel 
toţi cei duşmăniţi de Poloni, adică spre Iancu de Huniedoara. 

La 11 Fevruarie 1450, printr'un act emis în «târgul de jos», 
adică al Romanului, Bogdan declară că-l consideră pe acesta 
ca «părinte» al său şi-i făgăduește sprijin şi ajutor, cu oștile și 
cu sfatul, în orice împrejurare. In schimb «iubitul nostru părinte 
să ne ocrotească sub mâna sa și să ne apere de orice dușmani ai 
noştri » La sfârşitul actului, acolo unde se înşiră martorii, găsim 
îndată după domn «credinţa iubitului meu fiu, Ștefan Voevod»: 
е cea dintâi mențiune despre acela саге va deveni Ștefan cel Mare. 

O înnoire a actului din 11 Fevruarie are loc Ја 5 Iulie (vezi 
îig.8); Bogdan adaogă: «Şi de asemenea noi să nu avem nicidecum 
să dobândim cu sabia Chilia, fără voia părintelui nostru », adică 
a lui Iancu. Această reînnoire, la un interval atât de scurt, fusese 
determinată de sigur, şi de faptul că Alexăndrel începuse încă din 
Martie, preparativele de campanie. Їп August, armata lui, alcă- 
ша din «gloate mari» de Moldoveni şi din două «polcuri» de 
Poloni, comandate de Buczacki — cel cu înţelegerea — și de 
Koniecpolski (se citeşte: Conieţpolschi), era dincoace de Nistru. 
Bogdan se retrăsese cu ai lui în codrii Vasluiului și evita să 
dea lupta, «socotind —cum spune cronica —să-i bage» pe Leși 
«la strâmtoare şi zăbovind, să-i flămânzească ». Așa s'a şi întâm- 
plat. Lângă satul Crasna, drumul intra într'o pădure întinsă, 
obliga deci oastea duşmană să se înşirue, neputându-se desfăşura 
într'o formaţie de luptă. Aci i-a așteptat Bogdan pe Poloni şi 
i-a atacat în ziua de 6 Septemvrie 1450. « Deci când au fost la 
mijlocul pădurii, făcut-au năvală oastea lui Bogdan Vodă Ја carele 
Leşilor, ci apărându-se Leșii, abia au scăpat cu multă pagubă și 
peire. Deci vrând să intre şi ceilaltă oaste leșască, atuncea s'au 

ivit toată oastea lui Bogdan Vodă, cu multe steaguri şi buciume 
şi fără călărime, multă pedestrime. Văzând acestea Leşii, s'au 
tocmit de războiu şi au băgat în mijloc pe Alexandru Vodă... 
Și sau bătut mai nainte de apusul soarelui până au înoptat, perind 
de amândouă părţile, până au năvălit şi gloatele de pedestri, 


Fig. 8. — Hrisov dela Bogdan al II-lea, cu data 6958 (1450), Iulie 5, 
prin care făgăduește credinţă şi prietenie lui Iancu de Huniedoara. 


carii au făcut la strâmtoare mare moarte în Leşi, tăind cu coasele 
vinele cailor; unde hatmanii leşeşti, vrând să îmbărbăteze pre ai 
săi, şi-au pus şi ei capetele, ales Piotru Odrivoz şi Nicolae Porava 
$1 Buciaţskii ». Infrângerea ar fi fost totală, dacă nu le-ar fi venit 
în ajutor Leșilor un corp de Moldoveni de ai lui Alexăndrel, în 
frunte cu pârcălabul de Hotin; aceştia, contraatacând, îndăguiră 
restului armatei polone să se retragă. Bogdan nu-i urmări, mul- 
ţumindu-se cu izbânda câştigată. E foarte probabil că la această 

luptă dela Crasna —o anticipare a luptei din Codrul Cosminului — 
să fi participat şi tânărul Ştefan care avea în acel moment între 
15 şi 20 de ani. Biruitorul ar fi putut să aibă o domnie rodnică 
şi îndelungată: dovedise vitejie şi, judecând după fiul său, de sigur 
că avea şi alte însușiri. Din nenorocire însă, Bogdan —ca şi Vlad 
Ţepeş —căzu victima unui atac produs pe neaşteptate. Intro 
noapte din Octomvrie 1451, pe când domnul se afla la un ospăț 
in satul Răuseni, apăru deodată o ceată de călăreţi, în frunte 
cu un frate al său, Petru, căruia i se mai zicea şi Aron. Neavând 
putinţa unei împotriviri, Bogdan fu prins şi decapitat. Letopi- 
sețele vechi dau ca dată a morţii Vineri 16 Осіотугіе «în zori 
de zi»; ea este însă greșită, deoarece ni s'a păstrat un document. 
al celui ucis, din 17 Octomvrie; pe de altă parte, în 1451, 16 Oc- 
tomvrie a căzut într'o Sâmbătă, nu Vineri, Bogdan a fost înmor- 
mântat, se pare, chiar în sat, la Răuseni; soţia sa, Doamna Maria 
şi tânărul Ştefan trebuiră să ia calea pribegiei. 

Petru Aron n'a putut însă să se bucure de tronul căpătat 
printr'un asasinat odios. Alexăndrel, care pândea din Polonia 
prilejul de a relua domnia, îl găsi acum. Boierii trecură de partea 
lui şi astfel ucigașul lui Bogdan trebui să plece. La 24 Fevruarie 
1452, noul voevod întărea mănăstirii Bistriţa stăpânirea asupra 
Botnei cu ezerele ei şi cu vechiul hotar, scutind-o de orice dări- 
Domnia tea dintâi arătase lui Alexăndrel ce însemna să aibă 
împotrivă-i pe Iancu de Huniedoara; de aceea, se grăbi acum 
să-l câştige de partea lui, încheind, la 16 Fevruarie 1453, un act 
prin care-l recunoștea —imitând pe Bogdan — са «părinte» al 
său. Il va asculta şi-l va ajuta, în toate, iar pe nepoata lui Iancu 
o va lua în căsătorie «să-mi fie Doamnă până la moartea mea». 
In schimb, acesta îl va « milui » şi-l va apăra «de toţi duşmanii... - 
în toate părțile... ca oricare părinte pe fiul său». Faţă de un 
asemenea gest, Polonii se puteau supăra; Alexăndrel se grăbi să-i 
liniştească, scriind, la 23 Septemvrie 1453, regelui Cazimir, că va 
veni să i se închine într'unul din oraşele dela graniţă, la Sneatin 
sau la Camenița, sau chiar şi mai departe, la Kolomea şi că-i va 
păstra credinţă deplină, ca şi înaintaşii săi. Să-l apere însă Craiul 
împotriva duşmanilor, să-l « miluiască » şi să-l «ocrotească э». 

Supus la toată lumea, bietul Alexăndrel nu izbuti totuşi să 
înlăture primejdia. La 1 Ianuarie 1454, el dăruia mănăstirii Neam- 

{шш o parte din braniștea domnească dela Bohotin ; la 25 August 
însă, stăpânea în locul lui, Petru Aron. Cum s'a produs schim- 
barea, nu ştim precis, după cum nu ştim nici în ce împrejurări, 
Alexăndrel a izbutit, între 8 Dechemvrie 1454 şi 3 Fevruarie 1455, 
să îndepărteze din nou pe rivalul său şi să reia —pentru a treia 
şi ultima oară — domnia. Cert este numai atât că avem documente 
interne dela Petru — și numai dela el — în intervalul 25 August — 
8 Dechemvrie 1454, iar dela Alexăndrel, şi iarăşi numai dela el 
în intervalul 3 Fevruarie — 12 Mai 1455. O domnie comună а 
acestor doi, în intervalul 1451—1455, cum au admis unii istorici 
ai noștri, nu ni se pare cu putință. Hrisoavele interne nu coincid 
niciodată în acest interval, ci alternează, fiind sau ale unuia, sau 
ale celuilalt. In Mai 1455, Petru Aron veni din nou cu oaste impo- 
triva lui Alexăndrel; lupta avu loc, în ziua de 25, «la Movile», 
şi se termină prin înfrângerea acestuia din urmă; silit să se retragă 
la Cetatea Albă, tânărul fiu al lui Iliaș îşi isprăvi acolo peste trei 
luni, la 26 August după cât se pare, scurta şi sbuciumata sa vieaţă. 
Ucigaşul lui Bogdan apucă din nou scaunul domnesc $1, umilin- 
du-se încă și mai mult decât Alexăndrel, îl păstră doi ani de zile, 
până în Aprilie 1457. 

In luna în care se dădea lupta dela Movile, în Mai 1455, avea 
loc un episod interesant pe ţărmul de miazănoapte al Mării Negre. 
Un grup de 14 Moldoveni din castelul Lerici, la gura Niprului, 
acolo unde mai târziu va fi cetatea Oceakov, se înţeleg cu un 
alt grup, aproape de patru ori mai numeros, venit din Cetatea 
Albă sub pretextul pescuitului, şi pun mâna prin surprindere, pe 
castel, care aparţinea fraților genovezi Senarega. Încercările ace- 
stora din urmă de a relua, pe cale diplomatică, fosta lor pose- 
siune, nu reuşesc: Lerici rămâne în stăpânirea Moldovei sub Petru 
Aron şi, se pare, și după aceea. Un document din 1465, Mai 18, 
arată că fraţii Senarega făceau noi reclamaţiuni, fără succes însă. 

Frământările ce au avut loc іп Moldova după moartea lui 
Ştefan, n'au favorizat ridicarea de noi lăcașuri bisericești. 
Nu cunoaştem nicio ctitorie dela Roman, Petru, Bogdan şi 
Alexăndrel, aceştia mulțumindu-se să facă doar danii mănă- 
stirilor întemeiate de înaintaşii lor. Cele mai numeroase sunt 
acelea ale lui Alexăndrel care a și domnit de altfel mai mult; 
dela el avem câte patru hrisoave pentru mănăstirile Neamţul, 

Moldoviţa şi Pobrata şi câte unul pentru mănăstirile Bistriţa, 
Horodnic, a lui Та{со și pentru Mitropolia Sucevei. Bogdan și 
Petru au făcut danii mănăstirilor Neamţul și Moldoviţa; cel din 
urmă dă două hrisoave şi mănăstirii Probata. 

Pentru a îndepărta primejdia din partea Polonilor, pentru a-i 
împiedeca să sprijine pe vreun pretendent la tronul pe care-l 
dobândise în felul arătat, Petru Aron se hotărăşte să li se închine. 
La 1 Octomvrie 1455, el se întâlneşte la Hotin cu dregătorii re- 
gelui Cazimir şi dă un act prin саге făgădueşte «să slujească 
credincios » acestuia «până la moarte » şi să-l ajute cu oastea la 
nevoie. In același timp, dăruieşte soţiei lui Iliaș, Doamnei Marinca 
— după cum am arătat, ea era rudă cu Craiul —târgul Siretului, 
cu vama, cu morile și cu toate veniturile, apoi Olhovăţul cu morile, 
cu Tătarii, cu loviştele şi iarăși cu toate veniturile. In schimb, 
Petru va avea cetatea Hotinului care până acum fusese în stă- 
pânirea Marincăi, deci а Polonilor. Acest act este confirmat într'o- 
formă solemnă, la 29 Iunie 1456, la Suceava. Se fac precizări: 
corpul de oaste pe care va trebui să-l trimită Petru, în cazul 
unei expediţii împotriva Prușilor sau altora, va fi de 4400 de 
călăreţi cu sulițe... şi cu armuri». Dacă nu se face expediţie, 
atunci Craiul va primi, sub formă de ajutor, 400 de boi. Pe 
lângă apanajul hotărît Marincăi, domnul Moldovei va înzestra 
şi pe fiica acesteia, pe domnița Anastasia. Se vor extrăda 
fiii lui Sidachmet, fostul han tătăresc, cari se refugiaseră sau 
vroiau să se refugieze în Moldova. Deci o sumă de obligaţii pre- 
cise, cea din urmă de-a-dreptul jignitoare; în schimb, când e 
vorba de avantagii, nimic desluşit. Chestia Hotinului şi a Țeţinei 
se amână până la întâlnirea cu Regele Cazimir care va hotărî 
atunci ce e de făcut. Cât despre Chilia, o aluzie vagă, de caracter 
general: dacă «unele pământuri sau moşii din ţinuturile Mol- 
dovei... au fost înstrăinate, trebue şi voim să le dobândim din 
nou ». Cu ce va contribui regele la aceasta, nu se spune. Numai 
pentru hanul Sidachmet se precizează că regele nu-l va « trimite » 
adică extrăda, fără sfatul şi voinţa lui Petru şi a dregătorilor 
lui: o ușoară atenuare a călcării dreptului de azil la care consim- 
{ве nevolnicul domn. 

Din partea Polonilor, după atâtea concesii, Petru se putea 
socoti asigurat. Їп ce privește pe Turci, el se grăbise să li se în- 

chine încă din Septemvrie 1455. Cu puţin mai înainte, Mohamed 
al II-lea cucerise Constantinopolul (1453); puterea turcească ега 
în plină şi continuă expansiune. Spre sfârşitul toamnei, în 1455, 
sosește în Moldova trimisul Sultanului, cerând un haraciu anual 
de două mii de zloți ungurești. Era pentru întâia dată când ве 
făcea o asemenea cerere. Un alt domn ar fi respins-o; Petru însă, 
care n'avea în el nimic eroic, hotărăște să se plece. Trimite deci 
răspuns lui Mohamed că va expedia prin Mihail logofătul, suma 
cerută. Caracteristic e actul pe care domnul şi întreg sfatul boie- 
resc îl dau acestuia din urmă, spre a nu fi acuzat vreodată că a 
făcut închinarea la Turci din proprie iniţiativă. Se vede imediat 
teama şi neputinţa. « Nu suntem în stare... să ne apărăm nici- 
decum —spune Petru Aron —pentrucă nu avem nicio putere și 
niciun sprijin de nicăieri... Pentru aceea ne-am sfătuit cu toţii 
împreună ... să ne plecăm capul acestui păgân... să găsim şi să 
le dăm. .. aceşti două mii de zloți ungurești, ca să ne ће pace... 
să nu piară țara noastră». 

Тага mar fi pierit; ostaşi erau destui și dovediseră vitejie, 
nu era însă conducătorul care trebuia. Când el se va ivi, un an 
numai după aceasta, Moldova se va ridica toată, ca un singur 
om, şi va arăta întregii creştinătăţi puterea ei. Acelaşi a fost poporul, 
aceleaşi posibilităţile lui, ві sub Petru Aron, ca şi sub Ştefan cel 
Маге; a trebuit să vie însă puternica personalitate a acestuia din 
urmă pentru ca să facă suma virtuţilor. Căci în fiecare dintre 
oameni sunt laolaltă și binele şi răul şi puterea și teama și vir- 
tutea și viciul; iar în aceasta stă meritul marilor personalităţi, 
a marilor cârmuitori de noroade că ştiu să facă apel la partea 
nobilă a fiinţei omenești, la sentimentele de abnegaţie, de altruism, 
de curaj, de dreptate, spre a obţine, prin ele, realizări epocale. 

IANCU DE HUNIEDOARA 


e Atletul cel mai puternic al lui 
Hristos ». 
(Scrisoarea din 1456 a Papei 
Calist al III-lea). 


Românii din Ardeal n'au avut parte de o desvoltare liberă, în 
forme proprii, naţionale, ca dincoace de Carpaţi. Statul іп cu- 
prinsul căruia au trăit a fost un stat străin, cu o biserică domi- 
nantă străină, cu o pătură conducătoare străină. Cine voia să ia 
parte la viața de stat, să intre în pătura conducătoare, fatal 
trebuia să se asimileze ei. In aceasta a constat tragedia elemen- 
tului românesc din Ardeal. El a dat, în decursul vremurilor, 
elemente superioare, de o valoare deosebită, atât în domeniul 
politic, cât şi în cel militar și religios. Aceste elemente însă 
au fost pierdute pentru neamul nostru, ele s'au integrat în 
viața de stat maghiară. Odată mai mult se dovedeşte се covâr- 
şitoare însemnătate are pentru popor faptul de а-ы îi putut 
crea о formă de stat proprie. Căci numai ea poate asigura o 
desvoltare liberă, o manifestare completă a însușirilor etnice 
caracteristice. 

Cazul cel mai tipic în ce priveşte procesul de asimilare al ele- 
mentelor superioare româneşti din Ardeal îl formează familia 
Corvineştilor. Ea a dat statului ungar pe cel mai mare general 
al lui, Iancu de Huniedoara (vezi fig. 9), pe unul din cei mai stră- 
luciţi regi, Mateiaş, şi pe un ilustru arhiepiscop şi diplomat: Ni- 
colae Olahul. 

Asupra originii acestei familii nu poate încăpea niciun fel de 
îndoială: ea este românească, dintr'o regiune specific românească: 
Huniedoara și dintr'un mediu iarăşi specific românesc: acei păzi- 
tori ai graniţei cari, din Banat până în Maramureş, s'au recrutat 
în primul rând din neamul nostru. Tatăl lui Iancu se numea Voicu; 

el era, la rândul său, fiul lui ЅегЬ («Voyk filii Serbe »). In 1409, 
Regele Sigismund, drept răsplată pentru «strălucitele sale me- 
rite » (« praeclaris meritis »), dovedite în diferite împrejurări ca 

Fig. 9. — Xilografie adică gravură în lemn înfățișând pe Iancu de iluniedoara. 
(După ediția din 1488 а cronicei lui Ioan de Thurocz). 


«oștean al Curții» (aulae miles), îi dăruește domeniul regal al 
Huniedoarei (« possessionem nostram Regalem Hunyadvar voca- 
tam »), cu toate locurile sale de arătură, fânețele, pășunile, pădurile, 

Fig. 10. — Diploma scrisă în limba latină, prin care regele Sigismund al Ungariei dăruește în 1409 lul Voicu, tatăl 
lui Iancu de Huniedoara, fraților săi Мороз, Radul şi un al doilea Radul şi lui Iancu insuși 
domeniul regal al Huniedoarei, 

Fig. 11. — Interior al Castelului dela Huniedoara. 

apele, heleșteele, după vechile și adevăratele hotare (vezi fig- 10 
şi 11). Donaţia nu se face însă numai lui Voicu, ci şi fraţilor săi buni, 


Fig, 12. — Catedrala catolică din Alba-Iulia, în care se află mormântul 
lui Jancu de Huniedoara şi acela al fratelui său. 


Мороз şi Radul, fratelui său după tată, iarăşi Radul, şi fiului său 
loan care nu е altul decât vestitul lancu de Huniedoara. Acesta 

din urmă a mai avut un frate care a purtat tot numele de Ioan 
şi care a murit în 1442, fiind înmormântat în catedrala catolică 
din Alba-Iulia (vezi fig. 12). 

Iancu s'a născut, după toate probabilitățile, în 1386, în anul 
când Mircea începea să domnească în Țara Românească. Data o 
deducem pe temeiul unei scrisori din 1448 în care, comunicând 
Papei Nicolae al V-lea, că pleacă la războiu impotriva Turcilor 
și cerându-i ajutorul, el îi spune că numără «peste șasezeci de 
ani » («jam supra sexaginta numeramus annos»). Pe de altă 
parte, cercetătorii unguri afirmă că în 1409 avea 23 de ani şi că 
a intrat atunci împreună cu tatăl său în serviciul voevodului Tran- 
silvaniei, Nicolae Csăk. Prin urmare, data nașterii ar fi 1386, їп 
orişice caz, ea nu poate trece de 1388. Am insistat asupra acestui 
fapt, deoarece în istoriografia noastră există părerea că lancu ar 
fi murit «încă tânăr», pe când în realitate el a închis ochii în 
vârstă de 70 de ani sau, în cazul când admitem că t6rmenul « peste » 
din scrisoarea adresată Papei, înseamnă numai câteva luni, 68 
de ani. 

In 1431—32, îl întâlnim în solda episcopului de Zagreb, coman- 
dând o trupă de 12 călăreţi. Apoi pleacă în Italia unde serveşte 
doi ani de zile lui Filip, ducele Milanului, desăvârșindu-şi în ace- 
lași timp cunoştinţele tehnice militare. Reîntors în ţară, îl găsim 
în 1435, pe el şi pe frate-său Ioan, primind din partea regelui 
Sigismund, orașul şi districtul Comiat din Banat, ca zălog pentru 
suma de 1.500 de florini de aur pe care o dăduse cu împrumut 
tezaurului. In 1437, Iancu, tot împreună cu fîrate-său, se obligă 
a servi cu un detașament de 50 de «lănci » timp de trei luni (Oct. — 
Dec.) ; solda acestora, în sumă de 1.250 florini de aur, o va plăti 
tot el; în schimb Sigismund îi zălogeşte din nou districtul Comiat. 
In 1438, Iancu e ban de Severin; în 1439, constatăm că noul 
rege Albert datoreşte celor doi fraţi 2.757 de florini, cheltueli 
făcute de ei cu apărarea cetăților Severin, Gureni, Orşova şi 
Mehadia. Drept garanţie primesc, de data aceasta, patru târguri 
şi o jumătate de sat din comitatul Bodrog. Іп același an, 
Iancu şi cu frate-său se obligă a întreține un detașament de 
200 de călăreţi timp de trei luni, pentru suma de 6.000 de 
florini. Fiindcă regele nu le-a putut număra decât 2.000, pentru 
rest le zălogeșşte districtul Jcus din comitatul Timişoarei, împreună 

cu târgul Marginea. In 1440, cei doi fraţi primesc o donaţie 
importantă: comunele Şoimuş, Bârsău, Nevoieşi și Burueni din 
comitatul Huniedoarei precum şi domeniul Boşar din Banat cu 
toate satele şi veniturile lui, drept răsplată pentru vitejia ară- 
tată de loan cel Tânăr în lupta cu Turcii, în Muntenia, când 
el a fost rănit de moarte, precum şi pentru apărarea cetăților 
Severin, Orșova, Mehadia, Gureni. In 1441, o nouă donaţie 
numai lui Iancu, anume târgul Dobra din comitatul Huniedoarei, 
care până atunci пиве de castelanii din Deva. In acest an, Iancu 
e voevod al Transilvaniei şi comite de Timişoara. Cea mai înaltă 
treaptă a ierarhiei civile şi militare o atinge el însă în 1446, când 
în urma morţii Regelui Vladislav, întâmplată la Varna, prelaţii, 
baronii şi nobilii îl aleg în ziua de 5 Iunie guvernator al Ungariei 
(« Regni Hungariae Gubernator generalis »). Deţine această dem- 
nitate până în 1452 când îşi dă demisia din cauza intrigilor ace- 
lorași nobili. Regele Ladislau Postumul, apreciind însă marile ser- 
vicii pe care le adusese statului, îi dărueşte în 1453, oraşul şi dis- 
trictul Bistriţei, cu douăzeci de sate, precum şi demnitatea de 
comite perpetuu al Bistriţei. In acelaşi timp, hotărăşte ca în stema 
acestui mare ostaș, pe lângă emblema de până atunci: corbul cu 
inelul în cioc (de aci numele de Corvin!), să fie reprezentat pe 
viitor şi un leu în picioare, de culoare roșie pe câmp alb, ţinând 
o coroană de aur: simbol al vitejiei lui lancu și al serviciilor pe care 
le-a adus el dinastiei şi statului. In 1453, 1 se întărește posesiunea 
cetăților Gurghiu şi Deva, —de ultima ţineau 55 de sate — $1 а 
districtelor româneşti: Sudia, Mănăstur, Воѕаг şi Jupan din 
Banat; în acelaşi an, el poartă titlul de «căpitan suprem» al 
armatei ungurești. Şi într'adevăr, nimenea nu putea fi mai indicat 
a comanda armata care trebuia să înfrunte pe cuceritorul Con- 
stantinopolului, pe Mohamet al II-lea. 

Luptele cu Turcii. De altfel, de două decenii, Iancu nu făcea 
decât să poarte războiu contra Turcilor. Luase parte la lupta dela 
Semendria din 1437; la luptele dela Dunăre, din 1441, cu pașa 
Isak, în jurul Belgradului. Se ciocnise cu Mezed pașa la Sântimbru 
(18 Martie 1442) şi repurtase peste câteva zile (23 Martie) o stră- 
lucită biruinţă asupra lui. In toamna aceluiaşi an, distrusese la 
Poarta de fier un detașament turcesc, comandat de beglerbegul 
Ruineliei Şehabeddin și sfărâmase, pe Ialomița, grosul armatei 

dușmane, luându-i o pradă uriașă (2 Septemvrie). Incurajat de 
aceste succese, întreprinsese marea expediţie din 1443 care a dus 
armatele creştine până dincolo de Sofia, în inima Balcanilor. In 
cursul ei, avusese mai multe biruinţe, luând mii de prizonieri și © 
sumă de steaguri. O menţiune deosebită merită, în această expediţie, 
luptele din jurul Nişului (1—3 Noemvrie) precum şi cele dela 
trecătoarea Kunoviţa, în timpul retragerii, între Sofia și Niș 
(5 Ianuarie 1444). Din nefericire, a doua mare expediţie, din 
toamna anului 1444, care trebuia să ducă la izgonirea Turcilor 
din Europa şi la ocuparea Constantinopolului, se isprăvi în chip 
tragic, în vecinătatea oraşului Varna. Din cauza unei imprudenţe 
a regelui Vladislav care plăti cu viaţa faptul de a nu fi ţinut seamă 
de sfatul lui Iancu şi cu tot eroismul arătat de acesta din urmă, 
Turcii repurtară o victorie hotăritoare. Nici în 1445, cu prilejul 
expediției pe Dunăre (vezi mai sus, р. 10), nu se putu ajunge la 
un rezultat general apreciabil. Peste trei ani, în 1448, avu loc 
o nouă campanie care duse armatele lui Iancu până la Kossovopolje 
(Câmpia Mierlei), aproape de izvoarele Moravei. Aci se reedită 
lupta din 1389 şi cu acelaşi rezultat: după o primă fază, în care 
balanţa victoriei părea să se încline spre еі, creştinii fură învinși 
şi obligaţi să se retragă; 17.000 rămaseră pe câmpul de 
luptă. $1 са şi cum n'ar fi fost de ajuns atâta, la întoarcere, 
Iancu fu prins de către Gheorghe Brancovici, despotul Serbiei, 
şi închis în cetatea Semendriei, de unde i se dete drumul în De- 
chemvrie, după ce, mai întâi, iscălise condiţiile, grele, de eliberare. 
Brancovici plăti însă această îndrăzneală a sa, deoarece Iancu 
îi confiscă întinsele proprietăţi pe care le avea în Ungaria şi între- 
prinse chiar, în 1450, o expediţie de pedepsire. In cele din urmă, 
se ajunse la o înţelegere, în 1451 ; nepoata lui Brancovici, Elisabeta, 
fiica lui Ulrich de Cilly, trebuia să devină peste doi ani, soţia lui 
Mateiaș, fiul lui Iancu; în cazul când nu se va respecta această 
înţelegere, atunci toate proprietăţile pe care le are despotul în 
comitatele Bereg, Sătmar, Bihor, Zarand şi în Banat vor intra 
în stăpânirea lui Iancu şi a fiilor săi. In 1454 — un an după că- 
derea Constantinopolului —are loc o nouă campanie în Serbia, 
împotriva Turcilor; se cucereşte cetatea Kruševac (se citeşte: 
Cruşevaţ) ; printre miile de prizonieri luaţi, se află însuși coman- 
dantul, Firuz beg. Ultimul războiu pe care l-a purtat Iancu de 

Huniedoara cu Turcii a fost la Belgrad, în 1456. Stăpânirea acestei 
cetăţi însemna, de fapt, drum liber spre şesul din faţă; nu de- 
geaba i se spunea doar «cheia regatului Ungariei » (clavis regni 
Hungariae), așa după cum Chilia şi Cetatea Albă erau «cheile» 
Moldovei. De aceea Mohamed al II-lea se hotărî să o cuprindă. 
In fruntea unei armate uriaşe — unele izvoare vorbesc de 200.000 
de oameni, 300 de tunuri şi 200 de vase — el sosi la începutul 
lunei Iulie în fața cetăţii. Iancu, la rândul său, luase măsurile 
cuvenite de apărare. Intărise garnizoana Belgradului $1 o pusese 
sub comanda cumnatului său Mihail Szilăgyi, o aprovizionase cu 
cele necesare — muniții și alimente — și concentrase o flotă de 200 
de vase la Petrovaradin. Asediul începu în ziua de 5, în ziua de 
14, avu loc lupta navală dela Salankemen în care Turcii fură învinşi ; 
îndată după aceea sosi la Belgrad și Iancu, a cărui armată cuprindea 
şi un corp de cruciați, organizat de călugărul loan de Capistrano. 
Asaltul general se produse în după amiaza zilei de 21 Iulie. Turcii 
reușesc în cele din urmă să pătrundă în oraş; cetatea însă rezistând 
cu îndârjire, un contra atac viguros îi sileşte să se retragă. A doua 
zi, are loc o nouă luptă la marginea oraşului. Izbiţi în plin de artileria 
lui Iancu Ја care se adăogaseră şi câteva piese luate dela duşman, 
atacați cu furie de cavalerie precum și de cruciații lui Capistrano, 
Turcii sunt cuprinși de panică şi se retrag în desordine. O pradă 
uriașe rămâne în mâinile biruitorilor. Vestea că Belgradul nu 
putuse fi luat și că Mohamed al II-lea, cuceritorul Constantino- 
polului, a trebuit să fugă, rănit, produse o extraordinară bucurie 
în toată Europa. Papa trimise o scrisoare entusiastă, numind pe 
Iancu «atletul cel mai puternic — unic — al lui Christos ». Indată 
însă după vestea cea bună, sosi alta, dureroasă: a morţii celui ce 
făurise victoria. Armatele turceşti aduseseră cu ele și molima 
grozavă a ciumei. Incărcat de ani, obosit de războaie, viteazul nu 
putu rezista boalei și la 11 August 1456, închise ochii la Zemun, 
în faţa Belgradului eliberat. L/au plâns cu lacrimi fierbinţi tovarășii 
de luptă; i-au dus apoi trupul şi l-au îngropat, aşa cum dorise, 
în biserica din Alba-Iulia, alături de fratele său. In epitaful scris 
de loan de Capistrano, călugărul-ostaș, citim: «a căzut coroana 
regatului; s'a stins lumina lumei». 

Nu e de mirare că această uriaşe personalitate a avut o mare 
influenţă asupra ţărilor de dincoace de Carpaţi. Timp de aproape 

cincisprezece ani, atât Muntenia cât şi Moldova au stat sub directa 
lui înrâurire. Vlad Dracul a plătit cu viaţa faptul că şi-l făcuse 
duşman; Dan al III-lea și Vlad Ţepeş au ocupat tronul cu aju- 
torul lui. Petru al II-lea, în Moldova, i-a fost cumnat; Bogdan, 
tatăl lui Ștefan cel Mare și Alexăndrel îl considerau ca pe «părin- 
tele » lor. Stăpânind Severinul şi Chilia, dispunând, са «guver- 
nator al regatului » de marile resurse ale statului unguresc, fiind 
şi conducătorul luptei împotriva Turcilor, era natural ca influența 
lui să se exercite asupra unei arii aşa de întinse. După Mircea 
cel Bătrân, Iancu de Huniedoara a fost a doua personalitate de 
caracter european, pe care a dat-o neamul nostru; Ștefan cel Mare 
va fi a treia. 

Ladislau și Mateiaș Corvinul. Căsătorit cu Elisabeta de Szilágyi, 
Iancu a avut doi copii: pe Ladislau născut în 1432 şi pe Mateiaș, 
născut la 23 Fevruarie 1443, în casa lui Jacob Mėhffi din Cluj. 
Cel dintâi este, în 1453, ban al Croaţiei și Dalmației, In 1456, 
apără alături de unchiul său, Belgradul; având însuşirile părin- 
telui el, era destinat unui viitor strălucit; căzu însă victimă urei 
şi invidiei magnaţilor cari nu puteau admite un nou Huniade. Re- 
gele, slăbănog, fu uşor convins că Ladislau ar umbla după coroană; 
încuviinţă prin urmare са cei doi copii ai lui Iancu să fie omoriţi. 
Chemaţi la curte sub un motiv mincinos, Ladislau fu arestat şi 
după un simulacru de judecată, condamnat la moarte. In seara 
zilei de 16 Martie 1457, călăul îi tăia, după a patra lovitură, capul. 
Mulțimea, aflând де nelegiuirea petrecută, se mişcă, ceea ce făcu 
pe rege să fugă la Praha, luând cu el şi pe Mateiaş. Curând după 
aceea muri, otrăvit susţin unii, mai probabil însă de ciuma саге 
Бапіша pe atunci în Boemia (23 Noemvrie 1457). Pentru tronul 
vacant erau mai mulţi candidaţi: regele Poloniei, Cazimir, cum- 
natul răposatului, Împăratul Frederic, de asemenea rudă şi având 
în păstrarea sa şi coroana regală, apoi doi nobili, anume palatinul 
Ladislau Garay şi Nicolae Ujlaky. Cumnatul lui Iancu, Mihail 
Szilágyi, hotărî însă să prezinte candidatura nepotului său Mateiaș 
şi, în consecinţă, în fruntea unei armate de 20.000 de oameni, 
veni la Buda unde trebuia să fie ales noul rege. După oarecare. 
discuţie, voinţa soldaţilor —era de altfel şi a unei mari părţi a 
poporului — se impuse: partidele lui Garay şi Ujlaky consimţiră 
şi ele să fie ales rege Mateiaş (1458). Acesta —în vârstă de numai 

15 ani —se afla la Praha, în paza regentului Podjebrad: spre 
a-și recăpăta libertatea trebui să făgăduiască păzitorului său că-i 
va da 60.000 de ducați şi că-i va lua în căsătorie pe fiică-sa, bolnă- 
vicioasa Caterina, ceea ce se şi îndeplini. 

Mateiaş, unul din cei mai străluciți regi ai Ungariei, sub raportul 
cultural cel mai strălucit chiar, a domnit până în 1490. A fost 
contemporanul lui Ştefan cel Mare și a simţit la Baia puterea 
Moldovei. După aceea a trăit însă în bune raporturi cu fostul său 
adversar: dovadă Ciceiul și Cetatea de Baltă pe care i le-a dăruit 
(vezi mai departe, р. 75). Raporturile lui cu Vlad Țepeș le înfă- 
țișăm la domnia acestuia din urmă. Din măsurile sale admini- 
strative vom aminti la capitolul despre starea socială a Românilor 
din Ardeal numai ce ne priveşte pe noi. Celelalte fapte ale sale, 
luptele ре care le-a purtat prin alte părţi, sprijinul pe care l-a 
acordat literaţilor şi artiştilor vremei sale, precum şi politica sa 
internă ies din cadrul istoriei Românilor, nu-și au locul deci în 
expunerea de față. 

VLAD ŢEPEŞ 


«Se speriaseră întru atâta mulțimile 
(Turcilor) încât se socotea fericit cet 
ce pulea trece dincolo, în Anatolia e». 

(Mărturie contemporană). 


Felul în care a fost privit Vlad Ţepeş de istoricii vremurilor 
noastre a provocat discuţii. Unii au văzut într'însul un erou, 
luptând pentru independenţa ţării sale şi pentru creştinătate, un 
apărător al celor slabi şi săraci, alţii au afirmat că suntem în fața 
unui caz patologic, a unui om bolnav care chinuia şi ucidea dintr'o 
plăcere sadică. De partea cui este dreptatea, cine a văzut exact? 
Vlad "Ţepeş a fost întradevăr un voevod crud, care-şi justifică 
pe deplin porecla; schingiuirile şi execuțiile pe care le-a ordonat 
însă, nu erau pornite dintr'un capriciu, ci aveau întotdeauna o 
rațiune și anume, foarte adesea, o rațiune de stat. Ele serveau 
drept exemplu: pentru pretendenţii la tron care ar fi vrut să 
turbure ordinea instituită şi pentru susținătorii lor, apoi pentru 
făcătorii de rele, atât de numeroşi în urma necontenitelor lupte 
interne, în sfârșit chiar pentru dușmanii din afară care simțeau 
astfel că e în ţară o voinţă puternică. Să nu uităm dealtfel că 
în întreaga Europă, exista în vremea aceea o atmosferă de cruzime, 
că Vlad Тереѕ, n'a întrecut în privința aceasta pe atâţi alți mo- 
narhi ai veacurilor XV și XVI. Sub raportul politic, a păstrat 
linia de conduită a tatălui său, fiind de partea creștinilor, dar 
neezitând, atunci când nu putea face altminteri, să se înţeleagă și 
cu Turcii. Aceasta a fost de altfel politica a foarte mulţi dintre 
domnii noştri; însuși marele Ștefan a aplicat-o şi nu i se poate 
face o vină; fiindcă, $1 pentru el şi pentru ceilalţi, gândul de căpe- 
tenie a fost păstrarea fiinţei statului ameninţat de atâtea primejdii 
şi aceasta justifică orice modificare a politicei externe. 

Relaţiile cu Ardealul. Ocupând tronul cu ajutorul unguresc, 
Vlad Ţepeş dă Brașovenilor, în toamna aceluiaşi an (6 Septemvrie 
1456) un act, prin care recunoscând sprijinul ce a avut, le făgă- 
duieşte că-i va apăra împotriva Turcilor cu toate puterile sale, 
ei, la rândul lor, fiind obligaţi să-l adăpostească în cazul când va 
fi nevoit să se retragă din ţară. Braşovenii vor putea de asemenea 
continua nestingheriţi negoţul lor, dincoace de munţi. Scurtă 
vreme după aceasta, peste trei luni numai, constatăm însă o 
modificare în atitudinea oficialităţii ungurești şi a Sașşilor faţă de 
“Ţepeş. Ladislau Huniade scrie Braşovenilor, la 17 Dechemvwrie, să 
ajute pe pretendentul muntean « Dan voevod». Pe de altă parte, 
un al doilea pretendent, Vlad Călugărul, e adăpostit în {ага Am- 
Jașului, ceea ce aduce protestul categoric al lui Ţepeş саге amin- 
teşte Saşilor, la 14 Fevruarie 1457, că deci nu din partea lui s'a 
început, vrăjmăşia și le cere să izgonească din Апаз pe acel саге 
unelteşte împotriva lui. Se vede că protestul lui Țepeș, însoţit 
şi de unele represalii pe care le aminteşte o scrisoare a regelui 
Mateiaş din 3 Martie 1458, a avut pentru moment efect, deoarece 
în cursul anului 1458, constatăm raporturi normale. Astfel la 25 
Mai, Țepeș сеге Braşovenilor nişte meşteri, iar la 13 Iunie le re- 
comandă pe un trimis al său. La începutul anului următor găsim 
însă în Ardeal lângă Sighişoara, pe un al treilea pretendent, pe 
« Basarab Voevod »; acest continuu sprijin acordat de Saşi tu- 
turor celor care-i vânau tronul, era de ajuns ca să justifice sânge- 
roasele represalii ale lui Țepeș. Patruzeci şi unu de negustori 
braşoveni, aflaţi în Тага Românească, sunt traşi în ţeapă; alţi 
trei sute, între cari mulţi tineri, cari serveau şi ca informatori 
ai Sașilor, sunt arşi de vii. In același timp e atacat ţinutul Si- 
biului; câteva sate —între ele se pare Noul Săsesc, Hosmanul 
şi Bendortul —sunt arse şi prădate. Un alt corp de oaste năvă- 
lește în {ага Bârsei, Braşovul e atacat, suburbiile şi biserica Sf. 
Vartolomeiu cad pradă focului. Toate acestea au avut loc în 
primele luni ale anului 1459, înainte de 2 Aprilie. Negustorii 
munteni cari se aflau în mod obişnuit în Braşov n'au suferit 
nimic, deoarece Vlad Ţepeş avusese grijă să-i cheme în taină mai 
dinainte îndărăt în ţară. In urma acestor fapte, Dan pretendentul 
având se pare şi sprijinul Braşovenilor, trece cu un corp de oaste 
dincoace, peste munţi, ca să-și încerce norocul (Martie 1460). 

In lupta care are loc insă, el este învins şi făcut prizonier. Țepeș 
dă poruncă să i se sape groapa, îi face de viu slujba înmormântării 
şi apoi îi taie capul: pildă și pentru ceilalți pretendenți cari râv- 
neau tronul. Apoi fiindcă Dan venise și cu sprijinul Românilor 
din Făgăraș și Amlaș, trimite impotriva acestor ţinuturi o oaste 
care le jefuește și le arde cumplit (August 1460). Unele sate, ca 
de pildă Șercaia și Mica, au fost nimicite în întregime încât, doi 
апі după aceia, trebuiau să fie colonizate din nou. Amlașul a fost 
luat la 24 August; sătenii, în frunte cu popa, au suferit pedeapsa 
pe care o aplica obișnuit voevodul: tragerea în țeapă. Brașove- 
nilor nu le-a făcut nimic, se pare, de data aceasta; mai mult chiar, 
le-a trimis, la 26 Iulie, o scrisoare, invitându-i să stea liniștiți, 
deoarece el tot ce are de socotit, e numai cu ţinutul Făgărașului, 
« posesiunea noastră ». 

Luptele cu Turcii. După ce își consolidează іп felul acesta 
stăpânirea, decapitând pe unul din pretendenți și îngrozind pe 
ceilalţi şi eventualii lor susținători, Ţepeş pășește impotriva Tur- 
cilor. Tributul în bani, nu-l mai plătise de trei ani de zile, cu 
atât mai puţin se gândise să dea copiii care i se cereau pentru 
corpul de ieniceri. Sultanul Mohamed al II-lea, cuceritorul Con- 
stantinopolului, cunoscând se vede ce putea domnul muntean, 
voi mai întâi să-l înlăture prin vicleșug, nu prin forța armelor. 
Ii trimise deci vorbă printr'un grec, Catavolinos, să vie la Giurgiu, 
pentru ca, de comun acord cu demnitarii turci, să reguleze o che- 
stie de hotar. Țepeș veni, aducând, spre а amăgi la rându-i pe 
dușman, tributul şi chiar un număr de cincizeci de copii; avea 
însă, în același timp, pregătită 51 o oaste care, la semnul voevo- 
dului, înconjură pe neașteptate detașamentul otoman, luând pri- 
zonier $1 pe comandantul lui, pe Hamza, begul de Nicopol, îm- 
preună cu grecul Catavolinos. Prinşii fură duși la Târgovişte și 
acolo în marginea orașului, se ridică pentru fiecare soldat ture 
câte o ţeapă, aceea а lui Hamza și ceilaltă a Grecului,, fiind mai 
înalte. Giurgiu căzu іп mâna lui Ţepeş, malul drept al Dunării, 
dela guri și până la Zimnicea, fu ars și prădat, un alt comandant 
ture, Mehmed-Pașa, scăpă cu fuga. Intro scrisoare ре саге о 
trimite, la 11 Ianuarie 1462, lui Mateiaş, regele Ungariei, Țepeș, 
povestind această campanie, arată că au fost uciși 23.809 oameni 
— precizia cifrei se explică prin aceea că se strângeau cu grijă 


LUPTELE CU TURCII 47 


capetele tăiate — «afară de 884 cari au fost arşi în casele lor și 
ale căror capete n'au putut fi înfăţişate». In total deci 24.693 
de duşmani. Cât erau de îngroziți Turcii, se vede şi din împreju- 
rarea că înșiși locuitorii Constantinopolului se pregăteau să pă- 
răsească oraşul, temându-se că Țepeș ar putea ajunge până acolo. 
«бе speriaseră întru atâta mulțimile (Turcilor) —spune о măr- 
turie contemporană — încât se socotea fericit cel ce putea trece 
dincolo, în Anatolia ». 

Evident, o asemenea îndrăzneață provocare nu putea rămâne 
fără răspuns din partea lui Mohamed al II-lea. In primăvara 
anului 1462, o armată însemnată — cronicarul grec Halcoconăil 
dă cifra, mult exagerată însă, de 250.000 — porni spre Dunăre. 
Faţă de puhoiul turcesc, Ţepeş nu avea decât oastea de ţară, 
călăreţi în cea mai mare parte, vreo zece mii de oameni în totul. 
O luptă pe câmp deschis nu era deci cu putinţă. Trecerea pe 
ţărmul stâng s'a făcut în dreptul Nicopolei, ai noștri neputând-o 
împiedica. Urmară apoi o serie de ciocniri, în locuri alese de Ţepeş, 
unde mulțimea Turcilor n'avea cum să se desfăşoare —tactica 
clasică a domnilor noştri —şi unde repeziciunea de mișcări, în- 
drăzneala şi vitejia voevodului pricinuiră duşmanului pagube 
însemnate. Intro noapte, Ţepeş atacă însuși tabăra turcească, 
vrând să pătrundă până la cortul Sultanului spre a-l ucide. Aju- 
taţi de întuneric și de zăpăceala produsă de o asemenea extra- 
ordinară tentativă, ai noştri măcelăriră un număr considerabil 
de Turci —un participant, ienicerul de origină sârbă Constantin 
Mihailovici, dă cifra iarăşi mult exagerată de 100.000 — se 
retraseră fără mari pierderi. O hotărire pe calea armelor era vădit 
că nu se va putea obţine. Mai ales că oastea sultanului ducea lipsă 
de alimente —se făcuse pustiul în faţa năvălitorilor, după me- 
toda străveche — $1 pe deasupra se ivise şi ciuma. Pe de altă 
parte, nici flota trimisă să cucerească cetatea Chiliei — unde era 
garnizoană pusă de lancu de Huniedoara —nu putuse isprăvi 
nimic şi fusese nevoită să se retragă. Așa încât, campania s'ar 
fi terminat lamentabil dacă Sultanul n'ar fi găsit în persoana lui 
Radu cel Frumos — porecla și-o căpătase în haremul împărătesc — 
omul care-i trebuia. Acest frate bun al lui Vlad Țepeș se grăbi să 
făgăduiască supunere şi tribut; el izbuti să atragă de partea lui 
o sumă dintre boieri, mai ales după ce pusese mâna pe locul — 

pare-se mănăstirea Snagovul — unde aceştia își adăpostiseră fa- 
miliile și averea. Mohamed 1 învesti deci ca domn al Țării Ro- 
mânești şi trecu îndărăt Dunărea. Vlad, părăsit de cei mai mulţi 
dintre ai săi, cărora le convenea, se vede, un domn şters, fără 
personalitate, trebui să se retragă peste munţi, în Ardeal, aștep- 
tând acolo sprijinul lui Mateiaș (August 1462). Acesta porni în- 
tradevăr o armată spre a-l restabili pe tron; o intrigă însă а 
duşmanilor lui Țepeș, probabil a Sașilor din Brașov care nu puteau 
uita represaliile din 1459, zădărnici totul. I se prezentară lui 
Mateiaş trei scrisori, ca din partea voevodului, dintre саге una 
adresată lui Mohamed al II-lea, prin саге el se ruga de iertare și 
făgăduia să-i înlesnească Sultanului cucerirea Ardealului, după 
care ar putea ușor urma supunerea întregei Ungarii. Aceste scri- 
sori noi le considerăm ca un fals, asemenea falsului care se va 
produce mai târziu, spre a se justifica asasinarea lui Mihai Vi- 
teazul. Nu era nicio rațiune ca Ţepeş să scrie un asemenea text, 
după toate cele ce se întâmplaseră; apoi localitatea de unde au 
fost trimise scrisorile « Rothel » nu există. Destul însă că Mateiaș 
le-a dat crezare, a întrerupt expediţia și a pus pe Vlad la închi- 
soare, în Buda, unde a stat mai bine de zece ani. Abia în 
1476 е] îşi va putea reocupa, pentru foarte scurt timp însă, 
tronul. 

Unii istorici ai vremurilor noastre — Xenopol în special — fac 
mare caz de « nerecunoștința » lui Ştefan cel Mare саге a atacat 

în Iunie 1462 —cetatea Chiliei, pe când Țepeș, cu al cărui 
ajutor ocupase tronul Moldovei, trebuia să înfrunte armata Sul- 
tanului. Cred că Ştefan nu putea face altfel. Să fi lăsat pe Turci 
să ocupe Chilia, portul atât de însemnat prin care se făcea o bună 
parte a comerțului moldovenesc, cetatea care domina toată Тага 
de jos, ar fi însemnat ca din capul locului să renunţe la inde- 
pendența sa militară şi economică. De aceea, când a aflat de 
expediţia Turcilor și de flota care se îndrepta spre gurile Dunării, 
a trebuit s'o ia înainte şi să asedieze cetatea, care de fapt era 
în mâna Ungurilor, nu а lui Ţepeş. Interese superioare de stat 
i-au impus așa dar lui Ştefan atitudinea pe саге a luat-o. lar dacă 
e vorba de ales între aceste interese și un sentiment de recu- 
noştinţă personală, îndoială nu poate încăpea: primele trebuie 
să biruie. 

Fig. 13. — Vlad Ţepeş. 

Vlad Țepeș a fost căsătorit cu o catolică, rudă a lui Mateiaș 
Corvinul; a avut mai mulţi fii; unul dintre ei, Mihnea, zis cel 
Rău, a domnit în Tara Românească între 1508—1510, după 
Radu cel Mare; un altul, Vlad, e constatat ca pretendent la tron, 
în 1495, pe timpul lui Vlad Călugărul; despre un al treilea ne 
vorbeşte naraţiunea rusească în care se povestesc «cruzimile » 
lui Ţepeş. Atât de mult au impresionat pe contemporani execu- 
ţiile, justificate de altfel, după cum am văzut, ale acestui voevod, 
încât s'au tipărit —în acea vreme de începuturi și de scumpete 
a tiparului — mai multe broşuri asupra lor. Una a apărut la Augs- 
burg, alta la Strassburg, o a treia la Bamberg; alte două la Niirn- 
berg; сеа mai veche n'are indicat locul și data apariţiei; câte şi 
şase sunt în nemţeşte. Multe din faptele pe care le relatează aceste 
cărțulii par a fi adevărate; altele au mai fost înflorite, cum se 
întâmplă de obiceiu. Narațiunea rusească de care am amintit, 
mai sus, alcătuită probabil pe la 1482—1484, s'a bucurat de o 
largă răspândire; ea se află într'o sumă de manuscrise. 

In afară de daniile făcute mănăstirilor Rossikon și a lui Fi- 
loteiu dela Muntele Athos — documentele au amândouă data 
12 Iunie 1457 — Vlad Тереѕ a ridicat o biserică în Târgșor; in- 
scripția descoperită după războiu, dă са an al zidirii 1461; tot 
lui i se datorește, foarte probabil, și mănăstirea Comana, pe саге 
o înzestrează în 1462 cu moșia Călugăreni. Tradiţia îi atribue și 
biseriva mănăstirii Snagov, unde ar fi fost înmormântat. Sub 
lespedea care, se spunea, ar acoperi rămăşiţele pământești ale 
acestui viteaz voevod, nu s'a găsit însă un mormânt domnesc, 
ci o simplă groapă preistorică cu ceramică şi oseminte de cal. 
Pe de altă parte, ştim că mănăstirea e mult mai veche, ea existând 
de pe vreme lui Mircea cel Bătrân (vezi vol. 1, ediţia 4-a, p. 486). 

Dar dacă nu cunoaștem în mod sigur mormântul lui Ţepeş, 
în schimb ni s'a păstrat un frumos portret al lui, aflător actual- 
mente la castelul din Ambras (Tirol). Voevodul are faţa smeadă, 
ochii mari cu sprâncene bine arcuite, nasul subţire, bărbia ascu- 
țită. Poartă plete lungi, revărsate pe umeri, 51 mustață. Ре cap 
о căciuliță, împodobită în partea inferioară, de jur-imprejur, cu 
şiruri de mărgăritare şi având în faţă un surguciu, bătut în pietre 
preţioase (vezi fig. 13). Alte patru portrete, dintre care două mai puţin 
reușite, se află în broşurile care i-au dus faima în toată Europa. 

ŞTEFAN CEL MARE 


+ Bărbat glorios şi victorios. care 
ai biruit pe toți regii vecini... Om 
fericit, căruia soarta i-a hărăzit cu 
multă dărnicie toate darurile. Căci pe 
când altora le-a dat numai unele în- 
suşiri şi anume unora prudență îm- 
preunată си şiretenie, altora virtuţi 
eroice şi spirit de dreptate, altora biru- 
ruință contra duşmanului, numai ție 
ți le-a hărăzilt la un loc pe toate. 
Tu eşti drept, prevăzător, isteț, biruitor 
contra tuturor duşmanilor. Nu în zadar 
ești socotit printre eroii secolului no- 
stru э. 

(Cronicarul polon Miechowski). 


D omnia lui Ștefan cel Mare — de aproape o jumătate de veac 
— este cel mai frumos timp din istoria Moldovei. Niciodată ţara 
n'a fost mai întinsă, mai bogată şi mai respectată; niciodată 
faima domnului ei n'a străbătut atât de departe, deopotrivă în 
apusul creştin ca şi în răsăritul necredincios, provocând admiraţia 
prietenilor și respectul dușmanilor; niciodată nu s'au ridicat spre 
slava celui de sus, atât de multe lăcașuri și într'o formă atât de 
desăvârșită. Intocmai cum Grecii cei vechi au avut epoca lui 
Pericle —acel maximum de strălucire politică şi artistică —noi 
am avut epoca lui Ştefan cel Mare. Depășind hotarele Moldovei, 
ea a fost şi va rămâne reprezentativă pentru întreg neamul no- 
stru care şi-a găsit în acest credincios, glorios şi gospodar voevod 
cea mai înaltă întrupare a sa. 

Evident, n'a fost numai lumină în cei patruzeci şi șapte de ani de 
domnie. Inceputul a cerut unele concesiuni, a impus unele renunţări. 
Până să-și asigure tronul, cel atât de râvnit de atâţia, Ştefan a 
trebuit să accepte unele situaţii care nu se potriveau mândriei sale. 
51 chiar mai târziu, n'au lipsit ceasuri de amărăciune şi de durere. 
Făcând însă suma, privind rezultatele, nu se poate să nu rămâi 
adânc impresionat de frumuseţea și puterea acestei strălucite domnii. 

La începutul lui Aprilie 1457, întra în Moldova pe valea Si- 
retului, Ştefan, feciorul lui Bogdan cel ucis la Răuseni. Avea cu el 


o oaste de vreo 6.000 
de oameni, parte Mun- 
teni, parte Moldoveni 
din ţara de jos, de 
unde după tradiţie, ar 
fi fost de fel însuși nea- 
mul lui Ștefan. Petru 
Aron, ucigașul lui 
Bogdan, navu timp 
să se pregătească ; de 
altfel, o parte dintre 
boieri îl și urâseră și 
erau bucuroși de dom- 
nie nouă. Cu oastea pe 
care o putu strânge în 
pripă, încercă el deci 
în zadar să oprească 
înaintarea tânărului 
care venea să ia moş- 
tenirea părintelui său 
şi să-i răzbune moar- 
tea ; în lupta dela Dol- 
jeşti, pe Siret, la 12 
Aprilie şi în cea urmă- 
toare dela Orbic, în 
ținutul Neamţului, 
la 14 Aprilie — Joia 
Mare —armata lui 
Ștefan învinse, iar 
Petru Aron fu silit să 
ia calea pribegiei, în 
Polonia. La locul ce 
se chiamă Direptate, 


Fig. 44. — Chipul lui Ştefan cel Mare după o miniatură 

a Evangheliarului dela Homor, făcută de eromonalu! 

Nicodim (1473). Pare a fi portretul cel mai veridic ab 
marelui domn. 


pe Siret, ţara aclamă pe biruitor ca domn al Moldovei, iar mitro- 
politul Teoctist îl unse cu mirul sfinţit. Suceava primi cu bucurie 
pe fiul lui Bogdan (vezi fig. 14 şi 15). 

a 
0 


Fig. 15. — Chipul lui Ştefan cel Маге ре tabloul ctitoricesc al bisericii dela Pătrăuți. 

Consolidarea domniei. Tronul câştigat cu sabia trebuia însă 
întărit. Intr'adevăr, biruinţa împotriva lui Petru Aron nu rezolvase 
definitiv situaţia. Ucigaşul tatălui său se putea oricând întoarce 
cu ajutor dela Poloni; Ştefan, spre a împiedeca o asemenea even- 
tualitate, trebui să încheie, la 4 Aprilie 1459, un act cu trimişii 
regelui polon Cazimir, recunoscând suzeranitatea acestuia şi lă- 
sându-i stăpânirea asupra Hotinului. In schimb, Polonii se an- 
gajau să nu permită lui Petru Aron să se apropie de hotarele 
Moldovei. 

Ca o dovadă a sentimentelor sale de amiciţie, Ștefan con- 
firmă în anul următor — data exactă e З Iulie 1460 — privilegiul 
comercial pe care îl aveau dela predecesorii săi negustorii din 
Lwów pentru comerţul cu Moldova. Din partea Polonilor prin 
urmare, primejdia era îndepărtată. Petru Aron își dădu seama 
că nu va mai fi ajutat; de aceea, trecu în Ardeal, așezându-se 
probabil în ţinutul Secuilor. Spre a înlătura şi de aici pe duș- 
manul său, și spre a face să înţeleagă pe cei care-l adăposteau 
că săvârşeau o mare greşeală, atacă Ștefan în Iunie 1461 pe Secui, 
îi jefui şi se întoarse cu multă pradă, dar fără să fi putut pune 
mâna pe Petru Aron. Acesta se afla în anul următor la curtea 
voevodului Transilvaniei, iar după aceea, la curtea regelui Mateiaș 
care voia să-l aibă la îndemână spre a putea impresiona mai ușor 
pe Ştefan şi a-l sili să-i recunoască astfel autoritatea. Domnul 
Moldovei nu se lăsă însă intimidat; reînnoi legăturile cu Polonii, 
iscălind la 2 Martie 1462 atât el cât şi boierii în frunte cu mitro- 
politul Teoctist, câte un act prin care făgăduiau, după pilda pre- 
decesorilor, credinţă regelui Cazimir, şi se pregăti să dea Ungu- 
rilor o nouă lovitură. De data aceasta însă, el nu se mai îndreptă 
impotriva Secuilor, ci împotriva cetăţii Chilia. Această «poartă» 
a Moldovei era în mâna Ungurilor încă din vremea lui Petru al 
II-lea care le-o cedase drept mulţumită că Iancu de Huniedoara 
îl ajutase să ocupe tronul. Prin cucerirea acestei cetăţi, Ștefan 
urmărea nu numai un scop politic —o lovitură dată protecto- 
rilor lui Petru Aron —dar mai ales unul militar şi unul econo- 
mic. Intr'adevăr Chilia era, împreună cu Cetatea Albă, саге se 
găseşte chiar dela început în stăpânirea Domnului Moldovei, cea 
mai bună apărare împotriva Turcilor; ea reprezenta în acelaşi 
timp şi un antrepozit comercial de prima mână, unde se con- 

centrau deopotrivă mărfuri polone, ungureşti, românești şi răsă- 
ritene. Vama ce se lua pentru aceste mărfuri ar îi constituit un 
izvor important de venit al vistieriei moldovene. E uşor de înţeles 
deci pentru ce Ștefan s'a indreptat împotriva cetăţii dela Dunăre. 

Unii istorici au văzut în acest gest o lipsă de recunoştinţă a 
domnului Moldovei față de fostul său protector, Vlad Țepeș, cu 
al cărui ajutor ocupase tronul, mai ales că în momentul când 
oștile lui Ștefan asediau Chilia, domnul muntean era atacat de 
armata mult mai numeroasă а lui Mohamet al II-lea și silit să 
se retragă în Ardeal. Se uită însă faptul, — esențial — că Chilia 
nu aparţinea în acel moment Muntenilor, ci Ungurilor, că prin 
urmare Ştefan nu lovea în acela care-i făcuse odată bine. Dar 
chiar dacă ar îi fost aşa, încă fapta lui Ştefan era scuzabilă, deoa- 
rece între sentimentele sale personale şi interesul superior de Stat, 
interes care cerea, din multiple raţiuni, dobândirea Chiliei, tre- 
buia să prevaleze acesta din urmă (vezi mai sus, p. 48). Cetatea 
fiind bine apărată, atacul n'a izbutit însă. Ștefan însuși fu rănit 
la glesnă, rană care nu s'a mai închis până la sfârşitul vieţii, și 
trebui să ridice asediul. Era numai o amânare, deoarece peste 
trei ani de zile, în 1465, domnul Moldovei tot va cuceri Chilia. 

Intre timp, el reia dela Poloni cetatea Hotinului. Imprejură- 
rile în care s'a produs această completare a hotarului Moldovei 
spre miazănoapte, nu ne sunt bine cunoscute. Știm numai atât, 
că ea trebuie să fi avut loc înainte de 28 Aprilie 1464, când găsim 
pe boierul Goian, fost mai înainte mare dvornic, ca pârcălab de 
Hotin. Politica lui Ștefan faţă de Poloni se dovedea deci fructuoasă. 

Având experienţa primei încercări, Ștefan întrebuință la al 
doilea atac asupra Chiliei altă metodă. Expediția, pregătită din 
vreme, s'a făcut în toiul iernii, cu o mare repeziciune: în 8 zile 
—ne spun izvoarele — domnul a ajuns din Suceava în fața zidu- 
rilor cetăţii dunărene, astfel încât garnizoana n'a mai avut timp 
să primească întăriri, ре de altă parte, au fost câștigați şi unii 
dintre locuitorii oraşului. Aşa s'a făcut că la 23 Ianuarie 1465 
—la miezul nopţii: detaliu caracteristic — armata moldoveană а 
putut pătrunde în oraș și că fortăreața însăşi în care izbutise 
să se retragă unul din cei doi comandanţi — celălalt fusese prins 
la o nuntă unde petrecea —a căzut după un asediu de numai o zi. 
Sâmbătă 25 Ianuarie, steagul Moldovei flutura deasupra zidurilor. 

Lupta dela Baia. Legătura cu regele Poloniei Cazimir pe de o 
parte, atacul împotriva Secuilor din 1464 şi cucerirea Chiliei pe 
de altă parte, şi mai ales amestecul domnului Moldovei în răs- 
coala pe care au făcut-o Ardelenii împotriva regelui Mateiaș, con- 
stituiau motive serioase pentru acesta din urmă de a întreprinde 
o expediție împotriva lui Ştefan. Se mai adăogau de sigur și in- 
stigațiile lui Petru Aron şi ale unui alt pretendent, Berindei, ре 
care regele Ungariei l-a și luat cu el spre a-l aşeza ca domn la 
Suceava. Mai întâi, Mateiaș a potolit răscoala Ardelenilor (Sep- 
{етуге 1467), apoi a pornit împotriva lui Ștefan. La 11 Noem- 
vrie, armata ungară, numărând 40.000 de ostași, ега la Braşov; 
de aci, ea se îndreptă spre pasul Oituzului spre a trece în Moldova. 
Ștefan întărise trecătoarea, aşa încât Mateiaş n'a putut răzbi 
prin munţi decât cu lupte, «cu focul şi cu sabia», cum spune 
cronicarul Bonfinius. La 19 Noemvrie, târgul Trotuşului era 
ocupat şi ars; după aceea armata ungară porni pe valea Siretului 
în sus, prădând şi ucigând totul în calea sa. Nu se cruța — afirmă 
cronicarul polon Dlugosz — «nici vârsta, nici condiţia socială, 
nici sexul ». Ştefan însuși, în scrisoarea pe care o trimite imediat 
după luptă, la 1 Ianuarie, regelui polon, spune că Ungurii «au 
înaintat, prădând ţara, nimicind și arzând cu cruzime, prefăcând 
în cenușe oraşele și satele, ucigând copii şi necinstind bisericile 
şi săvârșind multe nelegiuiri pe саге nu se cuvine nu numai a le 
spune, dar nici a le gândi și pe care nu le-au făptuit niciodată 
nici. păgânii Turci sau Tătari ». 

Rând ре rând au fost ocupate, Bacăul, Romanul, unde Mateiaș 
rămase dela 29 Noemvrie până la 7 Dechemvrie, şi Baia. Ştefan, 
care până acum se abţinuse să dea lupta, mărginindu-se numai la 
ciocniri cu detașamentele trimise după provizii —după obiceiul 
pământului se făcuse pustiul în faţa năvălitorului —socoti că 
sosise momentul atacului. Intr'adevăr dela Baia până la Su- 
ceava nu mai era distanță mare și a lăsa pe Mateiaş să intre în 
capitala ţării și să proclame ca domn pe Berindei, ar îi însemnat, 
cu firea lesne schimbătoare a boierilor, o serioasă primejdie. De 
aceea, Ștefan hotărî să izbească pe Unguri. In seara zilei de 15 
Dechemvrie 1467, cei 12.000 de ostaşi moldoveni atacară târgul, 
după ce mai întâi îi dăduseră foc din toate părțile. Lupta a avut 
un caracter extrem de violent şi a ţinut toată noaptea. Pe la. 

orele 5 dimineaţa, Ungurii, răzbiţi, au început să fugă. Regele 
Mateiaş, rănit în spate, lângă șira spinării, de o săgeată cu trei 
vârfuri, a trebuit să йе purtat ре targă îndărăt. 51 dacă vornicul 
moldovean Isaia ar fi atacat acolo unde îi poruncise Ştefan, regele 
ungur ar fi căzut prizonier. Aşa, el a putut ajunge, cu sfărâmătu- 


rile armatei sale, în munţi și trece în Ardeal (vezi fig. 16). 

Fig. 16. — Drumul urmat de regele Mateiaş 


Prada căzută în mâinile 
biruitorilor a fost considera- 
bilă: «Şi carele şi corturile şi 
diferite bombarde, maşini şi 
tunuri mari şi mici — spune 
Ştefan în scrisoarea amintită 
— pe toate le-am luat aducând 
laudă lui Dumnezeu». Tru- 
роте Ungurilor căzuţi —şapte 
mii la număr — au fost strânse 
intro movilă mare. «Și pe 
lângă aceştia —adaogă dom- 
nul — mai sunt mulţi ale căror 
leşuri mau fost adunate». 
Punând la socoteală şi pe robi, 
rezultă că din armata făloasă 
care coborise pe la Oituz, o 
mare parte nu sa mai întors 
îndărăt. «Şi i-au dat Dum- 
nezeu în mâinile lui Ştefan 
şi ale oștirii sale și foarte mulţi 
fură tăiaţi, iar alţii arşi în 


casele ce se aflau pe ulițele 
târgului. Insuși Craiul Mateiaș 
fu săgetat şi cu ruşine se întoarse în țara sa ре o altă cale, strâmtă 
şi nepătrunsă ». Așa povesteşte letopiseţul zis dela Putna, înfrân- 
gerea dela Baia. Таг cronicarul polon Dlugosz o califică drept 
«uriaş dezastru » («clade ingenti »). 

Ştefan a socotit însă că atâta nu era de ajuns. Şi de aceea a 
trecut — după letopiseţul zis dela Bistriţa «în acelaşi an», deci 
în 1468, căci pare puţin probabil ca faptul să fi avut loc în ulti- 
mele zile ale anului 1467 (lupta dela Baia s'a dat la 15 Dechem- 


Corvinul in campania din Moldova (1467). 

vrie!), după cronicarul polon Dlugosz însă în Iunie 1469 — «ca 
o furtună » în Ardeal, а făcut mari prădăciuni şi s'a întors nesu- 
părat îndărăt. Indată după această «expediţie de pedeapsă», 
găseşte Ştefan prilejul să plătească şi lui Petru Aron pentru tică- 
Joasa faptă dela Răuseni. Ii trimite anume o scrisoare ca din 
partea boierilor nemulţumiţi, poftindu-l să vie să ia domnia; pri- 
beagul cade în cursă —lesne crede omul ce doreşte! —și vine 
la locul de întâlnire, unde bine înţeles, îl aşteptau oamenii lui 
Ştefan. Călăul domnesc desăvârși restul. Fiul răzbunase crâncena 
moarte a tatălui şi în acelaşi timp asigurase statornicia tronului 
Moldovei. Eliberat de această continuă grijă, asigurat din partea 
Polonilor $1 știind bine că Mateiaş nu уа îndrăzni să repete un 
atac care avusese drept sfârşit Baia, Ștefan putu în sfârşit, după 
doisprezece апі de domnie, să pășească la indeplinirea gândului 
celui mare al vieţii lui, lupta împotriva necredincioşilor, scoa- 
terea Moldovei din situaţia de tributară а Turcilor. 

Inceputul conflictului cu Turcii. Luptele cu Muntenii. Intr'ade- 
văr, şi acest fapt se cunoaște mai puţin. Ștefan a trebuit în prima 
parte a domniei sale să plătească tribut lui Mohamet al II-lea, 
cuceritorul Constantinopolului. Am văzut mai înainte că înce- 
putul îl făcuse Petru Aron în 1455, când trimisese pe Mihail logo- 
fătul cu 2.000 de galbeni. Ștefan nu putea face altfel. A refuza 
tributul, ar fi însemnat să aibă din capul locului dușmănia celei 
mai puternice forţe militare şi politice din vremea aceea, a Turciei 
lui Mohamet al II-lea. A trebuit deci să-și serieze scopurile, în 
ordinea urgenţei. Cel dintâi era consolidarea tronului și acestui 
scop și-a subordonat el toate acţiunile în prima parte a domniei. 
Așa se explică şi tratatul cu Polonii din 1459, cu renunţarea mo- 
mentană la Hotin, аза se explică și politica sa faţă de Unguri, 
protectorii lui Petru Aron. În momentul însă când, prin moartea 
acestuia din urmă, a dispărut compeţitorul principal şi deci tronul 
a fost asigurat, Ștefan s'a putut gândi și la o politică de rezistenţă 
faţă de Turci. 

O asemenea politică însă, comporta mari primejdii. Cine în- 
drăznea s'o facă, trebuia să-şi ia toate măsurile, toate precau- 
опе. Intr'adevăr, Turcii puteau ameninţa Moldova nu numai 
direct, dar şi indirect, prin cei cari ascultau de dânșii şi anume, 
pe de o parte prin Munteni, care erau cu totul în mâna lor (gar- 

nizoana turcească din Giurgiu putea ajunge în câteva ceasuri la 
Bucureşti !), pe de altă parte prin Tătarii din Crimeia. O luptă 
împotriva Turcilor, insemna implicit o luptă cu aceşti — de voie, 
de nevoie — aliați ai lor. 

Cel dintâi lucru care se impunea era, prin urmare, scoaterea 
Munteniei din sfera de influenţă turcească, asigurarea, printr'un 
domn devotat lui Ştefan, că armata acestei ţări nu se mai 
aliază armatei Sultanului. Аза dar, îndepărtarea din scaun a lui 
Radu cel Frumos, sluga prea plecată a Turcilor. Este ceea ce va 
urmări Ștefan timp de patru ani de zile din 1470 până în 1474. 

Conflictul începe prin prădarea și arderea Brăilei, cel mai 
însemnat port muntean, a Cetăţii de Floci şi a Ialomiţei, de către 
armatele moldovene (27 Fevruarie 1470 şi zilele următoare). Radu 
n'a putut replica direct în acelaşi an, dar a determinat, se pare 
prin plângerile sale la Turci, năvălirea Tătarilor care, spre sfâr- 
şitul verii, trec Nistrul şi încep să prade. Ştefan, prevenit, îşi pre- 
gătise însă oastea şi a putut răspunde după cum se cuvenea. La 
20 August, la dumbrava dela Lipinţi, aproape de Nistru, năvăli- 
torii au suferit o înfrângere totală. Mulţi dintre Tătari au fost 
uciși în luptă, alții s'au înecat în Nistru, o mare parte, impreună 
cu însuşi fiul Hanului, au căzut prizonieri. Bine înţeles, robii 
moldoveni au fost eliberaţi şi toată prada — vite, haine, lucruri — 
întoarsă celor păgubiți. Dlugosz, cronicarul polon, povesteşte că 
Hanul ar fi trimis la Ştefan o solie de 100 de Tătari să ceară іп- 
dărăt cu ameninţări, pe fiul său. Domnul Moldovei, «bărbat cu 
suflet mare», cum îl numește cronicarul amintit, nu numai că 
nu s'a speriat, dar a poruncit ca, în faţa solilor chiar, să fie tăiat 
în patru bucăţi acel fiu al Hanului, apoi a tras în ţeapă ре nouă- 
zeci și nouă dintre soli, iar pe al o sutălea l-a trimis îndărăt, cu 
nasul tăiat, la stăpânul său, să-i spuie ceea ce a văzut. Procedeul 
lui Ștefan era singurul indicat față de aceşti năvălitori pe care 
numai asprimea îi putea impresiona. 

In anul următor, 1471, Radu cel Frumos, cu o puternică ar- 
mată, gândi să se răzbune pentru arderea Brăilei. Năvăli deci în 
Тага de Jos, dar nu putu înainta mult, deoarece la Soci, în ju- 
деўш Bacău, îl ieși înainte, cu oastea pregătită, Ștefan. Lupta а 
avut loc în ziua de 7 Martie, într'o Joi. «.,. Și-au biruit Ștefan 
Voevod... — povesteşte letopiseţul dela Bistriţa — şi au omorît 

mare mulţime dintre ei. Şi toate steagurile lui au fost luate, chiar 
marele schiptru al lui Radu a fost luat; și mulţi viteji au fost 
prinşi atunci, cari mai apoi fură tăiați; lăsat-au în viaţă numai 
pe doi boieri mari, pe Mircea comisul şi pe Stan logofătul». In 
acest timp, Tătarii ca să se răzbune şi ei, năvăliră din nou în 
partea de miazănoapte a ţării şi ajunseră, prădând şi arzând, 
până la Târgul Siret. Ştefan era departe, nu-i putu deci impiedeca. 
Două dintre izvoarele care relatează bătălia dela Soci şi anume 
Cronica în limba germană, descoperită nu de mult la Miinchen 
şi Cronica moldo-polonă, afirmă chiar că еа s'ar fi dat in [ага 
Românească. După primul izvor, Socii ar fi fost «un târg» («bey 
einem Margt genand dy Schotz»), iar Ştefan аг fi adus în Mol- 
dova 17.000 de ţigani robi: o cifră enormă. Ori unde ar fi situată 
localitatea, cert este că biruința a rămas de partea domnului 
Moldovei. 

Această biruinţă nu rezolva însă problema; atâta vreme cât 
Radu îşi păstra scaunul, incursiuni ca aceea dela Soci puteau să 
se repete oricând. Nici faţă de Turci — după cum am spus — nu 
se putea încerca o politică de rezistenţă, cu un asemenea vecin 
infeodat completamente lor. Prin urmare, Ştefan se hotărăşte să 
treacă la actul esenţial, înlocuirea lui Radu printr'un protejat 
al său care să-i servească drept avanpost faţă de Turci. Cel ales 
ега un fiu al lui Dan al II-lea, anume Basarab cel Bătrân, zis şi 
Laiotă. Momentul expediției este în toamna anului 1473. La 8 
Noemvrie, Ștefan împarte steaguri armatei sale, la Milcov, şi 
porneşte împotriva lui Radu. Lupta s'a dat la locul numit Cursul 
Apei, în judeţul Râmnicul-Sărat, și a durat trei zile, de Joi 18 
Noemvrie până Sâmbătă 20 Noemvrie, isprăvindu-se prin retra- 
gerea precipitată a domnului muntean. Nici în cetatea sa de scaun, 
Bucureşti, Radu n'a putut rezista $1 a trebuit să fugă, lăsând 
tot ce avea, familie, averi, steaguri, în mâinile învingătorului. 
« Їп 24 ale aceleiaşi luni, — povesteşte letopiseţul dela Bistriţa — 
într'o Miercuri, luă Ştefan Voevod cetatea și intră într'insa și 
luă pe Doamna lui Radul Voevod şi pe fiica lui, unica lui fiică, 
şi toate comorile lui şi toate hainele lui și toate steagurile lui; 
şi petrecu acolo trei zile Їп veselie... ». 

O încercare а Turcilor, în ziua de 28 Noemvrie, de a restabili 
situaţia, se termină catastrofal: toată armata lor —vreo 13.000 

de oameni —fu nimicită; 2.300 de prizonieri pieriră trași în 
țeapă. 

Laiotă n'a fost în stare însă să păstreze scaunul. El trebui 
să fugă їп faţa lui Radu care se întorsese —o lună numai după 
aceea —cu ajutor dela Sultan. Cei 17.000 de Turci care goniseră. 
pe protejatul lui Ştefan, intrară, drept pedeapsă, în Moldova, îşi 
așezară, la 31 Dcehemvrie tabăra, la Bârlad, prădară şi pustiiră 
ținuturile din jur şi apoi se retraseră, fără ca să se menţioneze 
vreo luptă cu oastea moldoveană. Їп primăvară însă, Laiotă, 
evident tot cu ajutorul lui Ştefan, era iarăși domn în Тага Ro- 
mânească, iar despre Radu aflăm că a trebuit să se retragă în 
Ardeal în ţinutul Făgărașului, unde se crede că a şi murit, în 
cursul aceluiași an. Prin urmare, se părea că politica domnului 
moldovean biruise. Se părea numai, deoarece Laiotă s'a dovedit 
а nu corespunde nici pe departe speranţelor lui Ștefan. Intra- 
devăr, după câteva luni, îl găsim trecut de partea Turcilor. « Мат 
dus la Turci, la marele împărat — scrie el Braşovenilor la 26 
Iunie — $1 mi-am făcut pace şi bine m'am nevoit şi pentru binele 
vostru. Deci să vă pară bine și vouă...». 

Braşovenilor poate, lui Ștefan însă nu-i părea bine în niciun 
caz. Trădarea lui Laiotă —explicabilă când ţinem seama, cum 
arătam şi mai sus, de distanța ce separa Giurgiul turcesc de ca- 
pitala ţării — însemna anularea tuturor eforturilor de până atunci. 
Insemna reînceperea experienţei cu altă persoană și cu teama în 
același timp de a ajunge la o concluzie identică. Un altul ar fi 
renunțat; Ștefan însă nu. El se hotări să dea sprijinul său unu. 
alt pretendent, anume Basarab cel Tânăr, zis şi Țepeluș, care 
petrecuse multă vreme ca pribeag prin Transilvania și era spri- 
jinit de Unguri. Acesta pătrunde în Ţara Românească, trecând 
munţii, în timp ce Ștefan înaintează dinspre răsărit. Soarta ar- 
melor nu l-a favorizat însă ре Ţepeluș; el e bătut de către Laiotă, 
la 5 Octomvrie 1474 și silit să se întoarcă în Ardeal. Ştefan însă 
dimpotrivă, după ce cucereşte mai întâi, în prima zi a lui Octom- 
vrie, cetatea Teleajenului şi o arde, înfrânge 51 pe Laiotă, la 20 
Octomvrie. 

Lupta dela Vaslui. Tocmai în vremea aceasta, se pregătea să 
intre însă în Muntenia o mare armată turcă, în frunte cu Soliman 
Hadâmbul, care avea poruncă strașnică dela Sultan să supuie 

pe Ștefan şi să aducă Moldova din nou sub ascultarea Porți. 
Mohamet al II-lea avea într'adevăr motive puternice să se teamă 
de acţiunea lui Ştefan. Acesta, odată tronul consolidat, nu numai 
că refuzase să mai plătească tributul, dar prin campaniile sale 
repetate în Țara Românească, arăta că vrea să scoată şi această 
țară de sub jugul turcesc. Apoi, nu se putea uita nici faptul că 
domnul Moldovei cucerise Chilia, această cetate pe care Mohamet 
al II-lea ar fi vrut-o pentru sine. Indrăzneţul ghiaur trebuia pe- 
depsit. De aceea, se trimise poruncă pașei Soliman Hadâmbul 
care se afla în Albania, în scopul de a cuceri cetatea Scutari, să 
lase totul la o parte şi să se îndrepte «fără întârziere contra Dom- 
nului Moldovei ». In August 1474, Soliman era la Sofia; după ce 
îşi strânse toată oastea și făcu pregătirile necesare, porni înspre 
Dunăre. Abia la sfârşitul lui Dechemvrie sau în primele zile ale 
lui Ianuarie 1475, pătrunse în Moldova. Era o campanie neo- 
bişnuită, deoarece Turcii nu purtau răzbiou, în părţile noastre, 
iarna. Singur acest fapt arată însemnătatta pe care o dădea Mo- 
hamet al II-lea acţiunii împotriva lui Ştefan şi nevoia de a isprăvi 
cât mai repede cu cel ce îndrăznise a înfrunta pe cuceritorul Con- 
stantinopolului. Armata lui Soliman număra 120.000 de oameni, 
în care intra și corpul muntean al lui Laiotă. Faţă de această 
mulţime, Ștefan nu avea decât cel mult 40.000 de ostaşi, dintre 
cari 5.000 de Secui. Un izvor aminteşte şi de un detașament de 
1.800 de Unguri, probabil dintre aceia care luptaseră alături de 
Țepeluş іп Muntenia. 

După obiceiul cel vechiu, Ștefan a poruncit să se facă pustiul 
în faţa duşmanului. Locuitorii satelor de pe drumul pe care înainta 
Soliman şi-au părăsit locuinţele, ascunzând vite, grâne, nutreţ, 
tot ce aveau. «Ce nu s'a putut ascunde, a trebuit să fie ars, fiecare 
şi-a ars propria sa casă », spune un izvor contemporan. In curând 
foametea a început să se simtă în armata turcească. Pe de altă 
parte, Ştefan a căutat un loc potrivit de luptă care să nu per- 
mită desfăşurarea tuturor forţelor lui Soliman, mult superioare 
ca număr, și іп același timp să favorizeze mişcările proprii. Un 
asemenea loc era în faţa oraşului Vaslui, la confluenţa Hacovei 
cu râul Bârlad. Terenul mlăștinos, mărginit de păduri, corespun- 
dea de minune intenţiilor lui Ştefan. Aci s'a şi dat lupta. In ziua 
de 10 Ianuarie 1475, într'o Marţi, se lăsase o negură deasă, care 

favoriza în gradul cel mai înalt atacul pentru cei care ştiau locu- 
rile, şi, dimpotrivă, incurca pe străinii necunoscători. Profitând 
de acest fapt, Ştefan a inceput lupta. Un detașament, în care in- 
trau şi Secuii, a atacat frontul armatei turceşti, în timp ce un 
al doilea a atacat prin flanc. In momentul horătitor, când în 
urma pierderilor suferite de primul detaşament, ai noştri erau 
in primejdie, Ştefan s'a aruncat el însuşi în mijlocul bătăliei — 
cum va face la Călugăreni Mihai Viteazul — $1 a determinat re- 
tragerea 'Turcilor. Totdeodată sa produs printr'un al treilea de- 
tașament, şi un atac din spate, care a transformat retragerea lui 
Soliman în panică. 

Urmărirea a durat aproape patru zile, «de Marţi până Vineri 
noaptea », «pe un mare noroi». Unii dintre fugari «s'au înnecat 
în apa Siretului », alţii în Dunăre; pe mulţi i-au luat prizonieri. 
«Și au biruit atunci Ştefan Voevod — povestește letopiseţul dela 
Bistriţa —şi au căzut atunci nenumărată mulţime de oameni şi 
mulţi și fără de număr au fost prinşi de vii, cari mai apoi au fost 
tăiaţi; numai pe unul ЇЇ lăsară viu, pe fiul lui Ѕас-Баѕа; şi stea- 
gurile lor împreună cu schiptrele cele mari au fost luate, mai mult 
de 40 de schiptre... iar Ştefan se întoarse cu oştenii săi ca un 
biruitor în scaunul său din Suceava». 

Rareori s'a văzut o înfrângere mai completă. 105151 cronicarii 
turci recunosc faptul. «A fost un grozav măcel — mărturiseşte 
Seadedin — şi puţin a lipsit ca să nu fie cu toţii tăiaţi în bucăţi, 
şi numai cu mare greutate Soliman Pașa şi-a scăpat vieaţa prin 
fugă ». «A făcut acolo mulţi martiri —spune Nesri — $1 foarte 
mulţi au rămas prizonieri ». lar o rudă a Sultanului conchide: 
« Niciodată armatele turcești n'au suferit un dezastru atât de 
mare ». Cronicarul polon Dlugosz nu e mai puţin categoric: « Foarte 
puţini Turci şi-au putut găsi mântuirea prin fugă —spune el — 
căci chiar şi aceia cari au fugit și au ajuns până la Dunăre, au fost 
sau uciși acolo de Moldoveni, cari aveau cai mai iuți, sau au fost 
înnecaţi de valuri. Aproape pe toţi prizonierii turci, afară de cei 
mai de frunte, i-a tras în ţeapă. Cadavrele celor ucişi le-a ars, 
iar câteva grămezi cu oasele lor se văd până astăzi şi sunt măr- 
turia eternă a unei victorii atât de însemnate... Toată oastea 
lui s'a îmbogăţit foarte tare din prada luată dela Turci: aur, ar- 
gint, purpură, cai şi alte obiecte preţioase ». Impresionante sunt 

apoi accentele pe care le găsește Dlugosz pentru a lăuda pe Ştefan: 
«О, bărbat demn de admirat —exclamă el —întru nimic in- 
ferior ducilor eroici, pe cari atât îi admirăm, care cel dintâi dintre 
principii lumii a repurtat în zilele noastre o victorie atât de stră- 
lucită în contra Turcilor. După părerea mea, el este cel mai vrednic 
să i se încredinţeze conducerea şi stăpânirea lumii și mai ales 
funcțiunea de comandant, şi conducător contra Turcilor, cu 
sfatul comun, înţelegerea şi hotărîrea creștinilor, pe când ceilalţi 
regi și principi creştini trândăvesc în lene, în desfătări și lupte 
civile ». 

Dlugosz vedea limpede: Ștefan era, în momentul acela, sin- 
gurul care putea duce cu succes lupta împotriva necredincioșilor. 
Avea toate însuşirile necesare unui mare comandant: știa să În- 
tocmească un bun plan de războiu $1 să-l ducă cu tenacitate la 
îndeplinire. Ştia să impună jertfe alor săi, plătind el cel dintâi 
cu persoana lui, avea autoritate şi prestigiu. Era singurul care ar 
fi putut duce la izbândă o cruciată pentru gonirea Turcilor din 
Europa şi cucerirea Constantinopolului. Din nefericire, suveranii 
creștini n'au înţeles-o. S'au mărginit să laude pe Domnul Mol- 
dovei pentru marea lui faptă şi şi-au văzut mai departe de micile 
lor treburi. Nici chiar vecinul său direct interesat, regele Poloniei, 
care avea de altfel şi obligaţii precise, potrivit actului din 1462, 
n'a dat lui Ştefan ajutorul necesar, ajutor pe care biruitorul dela 
Vaslui, prevăzând ceea ce avea să urmeze, l-a cerut a doua zi 
după victorie. Intr'adevăr, se putea lesne presupune că Mohamet 
al II-lea nu era să lase nerăzbunată înfrângerea şi că avea să 
vie cu toată puterea împotrivă cutezătorului. Ștefan а înţeles-o 
din primul moment şi de aceea a și trimis, la 25 Ianuarie 1457, 
o scrisoare-circulară către toţi monarhii creștini din Eurpoa, prin 
care, aducându-le la cunoștință biruința sa, le cerea în același 
timp să se ridice cu toţii împotriva dușmanului comun. Pentru 
frumuseţea şi însemnătatea ei —noi credem că însuşi Voevodul 
a dictat-o — reproducem această scrisoare, саге ar trebui să figu- 
reze la locul de cinste în toate cărţile de cetire şi de istorie ale tine- 
retului nostru: «Prea luminaţilor, prea puternicilor şi aleşilor 
domni a toată creștinătatea, cărora această scrisoare a noastră 
va fi arătată sau de cari ea va fi auzită. Noi Ştefan Voevod, din 
mila lui Dumnezeu, domn al Țării Moldovei, mă închin cu prietenie 

vouă tuturor cărora vă scriu și vă doresc tot binele şi vă 
spun domniilor voastre că necredinciosul împărat al Turcilor a 
fost de multă vreme şi este încă pierzătorul întregii creştinătăţi, 
şi în fiece zi se gândeşte cum ar putea să supue și să nimicească 
toată creștinătatea. De aceea facem cunoscut domiilor voastre 
că pe la Boboteaza trecută, mai sus numitul Ture a trimes în {ага 
noastră și împotriva noastră o mare oştire în număr de 120.000 
de oameni, al cărei căpitan de frunte era Soliman pașa begler- 
begul; împreună cu acesta se aflau toți curtenii susnumitului 
Turc şi toate popoarele din Romania și Domnul Ţării Muntenești 
cu toată puterea lui și Assan-beg și Ali-beg și Schender-beg și 
Grana-beg şi Oșu-beg şi Valtival-beg $1 Serefaga-beg, domnul din 
Sofia, și Cusenra-beg şi Piri-beg, fiul lui Isac-pașa, cu toată pu- 
terea lui de ieniceri. Aceşti mai sus numiţi erau toţi căpitanii 
cei mari, cu oștile lor. Auzind și văzând noi acestea, am luat 
sabia în mână şi cu ajutorul Domnului Dumnezeului nostru atot 
puternic, am mers împotriva dușmanilor creștinătății, i-am biruit 
şi i-am călcat în picioare, şi pe toţi i-am trecut sub ascuţișul să- 
biei noastre; pentru care lucru lăudat să fie Domnul Dumnezeul 
nostru. Auzind despre aceasta, păgânul împărat al Turcilor își 
puse în gând să-și răzbune și să vie, în luna lui Mai, cu capul 
său şi cu toată puterea sa împotriva noastră și să supue {ага 
noastră, care e poarta creştinătăţii şi pe care Dumnezeu a 
ferit-o până acum. Dar dacă această poartă, care e {ага noastră, 
va fi pierdută — Dumnezeu să ne ferească de аза ceva — atunci 
toată creștinătatea va fi în mare primejdie. De aceea, ne rugăm 
de domniile voastre să пе trimeţi pe căpitanii voştri într'ajutor 
împotriva dușmanilor creştinătăţii, până mai este vreme, fiindcă 
Turcul are acum mulţi protivnici și din toate părţile are de 
lucru cu oameni ce-i stau împotrivă cu sabia în mână. lar noi, 
din partea noastră, făgăduim, pe credința noastră creștinească 
şi cu jurământul domniei noastre, că vom sta în picioare şi ne vom 
lupta până la moarte pentru legea creștinească, noi cu capul 
nostru. Așa trebue să faceţi și voi, pe mare şi pe uscat, după ce 
cu ajutorul lui Dumnezeu cel atot puternic, noi i-am tăiat mâna 
dreaptă. Deci fiţi gata fără întârziere. Dată în Suceava, în ziua 
de Sfântul Pavel, luna Ianuarie în 25, anul Domnului 1475. Ștefan 
voevod, domnul ţării Moldovei ». 


CAMPANIA LUI MOHAMET AL II-LEA 67 


Puterile creştine ale Europei s'au bucurat aflând de victoria 
dela Vaslui. Papa Sixt al IV-lea scrie lui Ștefan: «Faptele tale 
săvârşite ... cu înţelepciune și vitejie contra Turcilor infideli, 
inamicii comuni, au adus atâta celebritate numelui tău, încât 
ești în gura tuturor şi eşti în unanimitate foarte mult lăudat». 
Venețienii îi trimit şi ei cuvinte frumoase de felicitare, dar numai 
atât. Ajutor efectiv, în ostași sau bani, Ştefan n'a primit. 

Regele Cazimir al Poloniei a avut de-a-dreptul o atitudine 
vinovată: din scrisorile şi soliile schimbate între el și Sultan, în 
primăvara lui 1476, reiese că a fost o înţelegere între cei doi mo- 
пагы, că s'a stabilit o «prietenie frățească » între ei, evident cu 
sacrificarea de către Cazimir a lui Ştefan. Nu e de mirare deci 
dacă acesta, cunoscând starea de spirit a regelui polon și informat 
de planurile ce se pregăteau, s'a îndreptat spre Mateiaș al Un- 
gariei și i-a solicitat în mod formal ajutor. Trecuseră aproape opt 
ani dela lupta dela Baia: amintirile nu mai erau așa de vii; ре 
de altă parte Petru Aron dispăruse; în sfârşit, Secuii şi chiar un 
detașament de Unguri dăduseră ajutor în lupta dela Vaslui. Te- 
renul era pregătit așa dar. La 12 Iulie 1475, în Iaşi, unde aștepta 
desfășurarea evenimentelor, iscăleşte Ștefan actul prin care fă- 
găduește, întocmai ca şi predecesorii săi, credinţă regelui și co- 
roanei ungare și se obligă să dea ajutor împotriva Turcilor și a 
oricărui duşman, «afară de regele Poloniei, cu care predecesorii 
săi au avut întotdeauna pace». La rândul său, Mateiaș, prin 
actul dat în Buda la 15 August, își ia angajamentul să-i dea ajutor 
împotriva dușmanilor şi de va fi nevoie, adăpost, împreună cu 
familia şi boierii săi. E un moment important în politica externă 
a Moldovei, în relaţiile dintre cele două ţării. 

Campania lui Mohamet al II-lea. Lupta dela Războieni. Ştefan, 
evident, n'ar fi consimţit să recunoască autoritatea celui înfrânt 
la Baia, dacă n'ar fi fost constrâns de împrejurări. El vedea însă 
cum se apropie furtuna și, trecând peste orice consideraţie per- 
sonală, voia să-și pună ţara în situația cea mai bună de a se apăra. 
Cu o lună mai înainte, la 6 Iunie, căzuse în mâna Turcilor puter- 
nica cetate genoveză din Crimeia, Caffa ; toți Moldovenii, în număr 
de 160, care se aflau acolo, fuseseră decapitaţi de către cuceritori. 
Era un indiciu de ceea ce va însemna războiul contra lui Ştefan. 
Acest războiu n'a avut loc însă în vara anului 1475, după căderea 

Caifei, așa cum se așteptau toţi şi cel dintâi însuși Ștefan ; pricina 
e că Sultanul se îmbolnăvise de gută şi nu mai putea conduce 
operațiunile; pe de altă parte, comandantul flotei turcești consta- 
tase că cetăţile Chilia şi Cetatea Albă erau bine întărite și apă- 
rate, așa încât nu ar fi putut fi cuprinse uşor. De aceea, campania 
a fost amânată pentru anul următor. Intre timp, în Dechemvrie 
1475, Turcii ocupă și cetatea Mangopului, unde stăpânea cum- 
natul lui Ștefan, anume Alexandru, fratele Mariei de Mangop. 
Cercul cuceririlor turceşti în jurul Moldovei se strângea din ce 
în ce. In primăvara anului 1476, la 13 Mai, Sultanul însuşi porni 
din Adrianopol, cu 150.000 de soldaţi, hotărit să termine си în- 
drăzneţul care sfărâmase oastea lui Soliman. In Muntenia, urma 
să se adaoge armata lui Laiotă, de 12.000 de oameni, iar dinspre 
răsărit trebuiau să atace Tătarii. Soarta lui Ștefan părea pece- 
tluită. Mohamet al II-lea aducea chiar cu sine pe un pretendent, 
pe Alexandru, care se dădea drept frate cu Ștefan şi care urma 
să fie înscăunat la Suceava. După aceea, ar fi urmat asediul și 
cucerirea celor două cetăţi, Chilia și Cetatea Albă; în felul acesta, 
Moldova trebuia să ajungă cu totul sub stăpânirea turcească. Planul 
lui Mohamet părea bine întocmit, numai că el nu s'a realizat. 

Ștefan, a cărui oaste nu trecea de 40.000, trimisese cuvânt 
grabnic lui Mateiaș, regele Ungariei, să-i vină în ajutor. Acesta 
însă, preocupat de pregătirile nunţii cu Beatrice, fiica lui Ferdi- 
nand de Sicilia, a întârziat, așa încât armata pe care a trimis-o 
spre Moldova, comandată de Ștefan Bâthory, a ajuns la Breţc, 
aproape de pasul Oituzului, după ce campania se terminase, după 
ce Sultanul trecuse îndărăt Dunărea. 

Prin urmare, în ceasul cel greu, Ștefan a fost singur, cu desă- 
vârșire singur. Nici măcar cu oastea sa întreagă. Intr'adevăr, 
Tătarii, după ordinul primit, trecuseră Nistrul şi începuseră să 
prade. Răzeșii au cerut atunci voie să se ducă să-și apere casele, 
ceea ce domnul a trebuit să îngăduie. Tătarii, ce e drept, au fost 
bătuţi, eliberându-se ca la cinci mii de robi; dar cei care-i bătuseră 
n'au mai putut ajunge la timp, ca să ia parte la lupta dela Răz- 
boieni. Aci Ștefan a luptat numai cu boierii și curtenii săi. «lo 
con la mia corte », spune mai târziu Domnul prin glasul ambasa- 
dorului său Țamblac, relatând Senatului venețian felul cum s'a 
dat lupta. 

Pe la sfârşitul lui Iunie, Sultanul trecând neîmpiedecat Du- 
nărea, a ajuns în Moldova și a început să înainteze pe valea Sire- 
tului. Totul în cale era ars, după ordinul lui Ștefan. « Pretutin- 
deni — povesteşte Angiolello, un însoțitor al lui Mohamet, — se 
ridica un praf din tăciuni care umplea aerul şi ori de câte ori 
ajungeam în cuartire, eram cu toţii negri pe faţă şi pe haine; 
chiar şi caii sufereau, deoarece praful le intra prin nări». Bine 
înţeles, provizii şi nutreţ nu se găseau de loc, iar detașamentele 
trimise în locuri mai depărtate să le caute erau necontenit atacate 
şi bătute. Totuși armata turcească înainta şi, având ca ţintă 
Suceava, ajunsese în ţinutul Neamţului. Ștefan se hotări să pri- 
mească lupta. In câmp deschis, nici vorbă nu putea fi de o împo- 
trivire. De aceea, el alege, nu departe de Cetatea Neamţului, o 
poziţie bine întărită dela natură. Era un platou împădurit, spre 
răsărit de Pârâul Alb sau Valea Albă, pe care Ștefan îl transformă 
întrun adevărat fort; un însoțitor al Sultanului spune că Mol- 
dovenii dispuneau de «foarte multe tunuri mai mari şi mai mici », 
iar cronicarul turc Seadedin afirmă că spre a ajunge la acel fort 
trebuia trecut «un șanț foarte adânc, în dosul căruia erau mără- 
cini . .. şi bune baterii cu ostași armaţi ». Toate măsurile fuseseră 
prin urmare luate; disproporţia de forţe însă era zdrobitoare. 
După mărturia adversarilor care aveau tot interesul să exagereze 
cifra celor învinşi, Ştefan a avut « circa 20.000 de oameni ». Totuşi, 
el a fost cel care a atacat primul, în după amiaza zilei de 26 Iulie, 
izbutind, la un moment dat, să respingă avangarda condusă de 
Soliman, înfrântul dela Vaslui, cum însă forţele turceşti se tot 
adăogau, Moldovenii au trebuit-să se retragă în interiorul fortului. 
A urmat apoi atacul Tureilor, condus de însuși Mohamet; după 
o rezistenţă crâncenă, în care ai noştri au fost literalmente stri- 
уга — « stropșiţi » cum spune cronica — de mulțimea duşmanilor, 
aceştia pătrunseră în fort, puseră mâna pe tunuri şi pe care şi 
siliră pe Ștefan să se retragă. Mulţi dintre boierii și curtenii Mol- 
dovei au pierit atunci, apărând ţara şi pe Domn. Pomelnicul 
dela Bistriţa înșiră, întrun aliniat special, pe «panii» adică 
marii boieri care «au murit în războiu cu Turcii». Ei sunt: 
«Toma stolnicul, Petre Mărgelat, Sima Hrană, Duma ușarul, 
Șteful Corui, Petru Iachimovici, Roman Coșuleanul, Stanciul 
Neamişul, Cârstea Вгаеуісі, Sârbul, Petre lezereanul, Ivan 

Ciocârlie, Jurj Tudor». «Şi biruiră... afurisiţii de Turci — măr- 
turisește letopiseţul dela Bistriţa —şi căzură acolo vitejii cei 
buni și tineri $1 oastea cea bună și vitează şi chiar feciorii hu- 
sari se înnecară... şi mare scârbă au fost atunci în ţara Mol- 
dovei și în toate ţările și domniile de prin-prejur». lar pisania 
bisericii ridicate de Ştefan în amintirea luptei, spune: « Scu- 
latu-s'a puternicul Mahmet, împăratul turcesc, cu toate ale 
sale răsăritene puteri, încă și Basarab Voevod cel numit Laiotă 
venit-a cu dânsul cu toată {ага sa cea basarabească; au venit 
ca să jefuiască şi să ia Тага Moldovei şi au ajuns până aci, la locul 
numit Pârâul Alb; şi noi Ştefan Voevod şi cu fiul nostru Alexandru 
ieşit-am înaintea lor aici şi am făcut cu dânşii mare război în luna 
lui Iulie în 26 zile; şi cu voia lui Dumnezeu fură biruiţi creştinii 
de către păgâni şi căzu acolo mare mulțime din ostașii moldoveni ». 

După biruinţă, sultanul se îndreptă spre Suceava. Oraşul fu 
ars, dar cetatea, bine întărită și apărată cu vitejie —se раге de 
Șendrea, cumnatul lui Ștefan — а rezistat. Nici Hotinul, unde ега 
staroste Vlaicul, unchiul lui Ştefan, nici Neamţul, apărat de 
Arbure, n'au putut fi luate. Cât despre Chilia şi Cetatea Albă, 
se pare că Turcii nici n'au mai îndrăznit un asediu, deoarece pu- 
ternica flotă pregătită în acest scop a fost distrusă de o furtună 
pe Marea Neagră. Prin urmare, nici una din cetăţile însemnate 
ale Moldovei nu putuseră fi cucerite. Pe de altă parte, în armata 
turcească — slăbită de nemâncare —izbucnise ciuma. Se auzea 
apoi că Ungurii fac pregătiri şi că armata lor se apropie de hota- 
rele Moldovei. Sultanul, fără să fi realizat unul măcar din sco- 
purile ce-şi fixase, adică înlăturarea lui Ștefan, supunerea ţării 
şi anexarea Chiliei și Cetăţii Albe, fu nevoit să dea semnalul re- 
tragerii. Care retragere a semănat mai mult cu o fugă, deoarece 
distanţa până la Dunăre a fost parcursă în trei zile, iar o sumă 
de tunuri au fost abandonate, după cum ne arată o mărturie 
contemporană. 

Noi lupte cu Muntenii și cu Turcii. Pierderea Chiliei și Cetăţii 
Albe. După retragerea armatei turcești, Ștefan pe de o parte, 
oastea ungară care ajunsese prea târziu spre a se mai lupta cu 
Mohamed, pe de alta, intrară în Muntenia și izgoniră pe Laiotă, 
punând în locul lui pe Vlad fepeș (16 Noemvrie 1476). Dar această 
nouă stare de lucruri nu dură. Peste o lună numai, Laiotă se 

întoarse cu ajutor turcesc, surprinse pe Ţepeş fără oaste strânsă, 
şi-l ucise; garda personală de 200 de oameni, lăsată de Ştefan, 
avu mai toată — numai 10 au scăpat — aceeaşi soartă. Nici în- 
cercarea următoare, din 1477, cu Ţepeluş, n'are mai mult succes; 
și acest protejat repetă —sub ameninţarea garnizoanei din Giur- 
giu — gestul lui Laiotă şi trece de partea Turcilor. El îi însoțește 
chiar cu o armată de 5.000 de oameni în expediţia din Ardeal şi 
suferă împreună cu ei grozava înfrângere de pe Câmpul Pânei 
(13 Octomvrie 1479). 

Cu toate repetatele desamăgiri, Ștefan continuă încercările de 
a aduce Тага Românească în sfera sa de influenţă. O scrisoare a 
reginei Beatrice, soţia lui Mateiaş Corvin, vorbeşte de expediţia 
pe care a făcut-o domnul Moldovei, împreună cu Ardelenii, pe la 
1 Iunie 1480, impotriva lui Тере1и$. Acesta ar fi fost bătut și 
alungat peste Dunăre, iar două cetăţi turcești de pe linia fluviului 
asediate şi cucerite ; ştirea nu e confirmată însă de analele noastre. 
Sigur e numai că la începutul anului 1481, Țepeluş domnea şi avea 
întregul sprijin al Turcilor. De aceea Ștefan se gândea să-l înlo- 
cuiască și în acest scop adăpostea la sine pe un pretendent Mircea 
pe care îl recomandă în mod special, într'o proclamaţie adresată 
tuturor locuitorilor din judeţele Brăila, Râmnic și Buzău. Pentru 
а împiedeca planul domnului Moldovei, 'Țepeluş, împreună cu o 
armată turcească comandată de Ali-beg și Skender-beg, năvă- 
lește în Moldova și o pradă până la « Lunca Mare ». Ştefan porneşte 
îndată împotriva năvălitorilor, care între timp începuseră să se 
retragă, îi ajunge la Râmnic şi-i zdrobeşte (8 lulie 1481). «$1 au 
biruit iarăș Ștefan voevod — povestește letopiseţul dela Bistriţa — 
... Și mare și nenumărată mulţime de oameni fu bătută cu totul 
şi toate steagurile lor fură luate și nici unul nu le rămase și toți 
vitejii şi boierii căzură atunci; şi-şi vor aduce aminte de acea 
luptă şi de acea moarte până la sfârşitul lumei ». Din pradă, Ștefan 
a trimis vreo treizeci de steaguri şi lui Mateiaș, regele Ungariei, 
care la rândul său a trimis câteva din ele Papei. In locul lui Те- 
peluş, fu așezat domn în Тага Românească Vlad Călugărul, fiul 
lui Vlad Dracul. A urmat încă o revenire a lui Țepeluș, sprijinit 
de boierii Craiovești, din Oltenia, și poate și cu ajutor turcesc; 
ea a durat însă numai câteva luni. In Aprilie 1482, Vlad era din 
nou în scaun; Ţepeluș care se refugiase în Oltenia, fusese ucis 

la satul Glogova de boierii mehedințeni. Se părea prin urmare că, 
în sfârșit, se realiza gândul lui Ştefan, de a-și avea omul său în 
Тага Românească. Realitatea a arătat însă tocmai contrarul; 
chiar dela început, Vlad a trebuit să se plece Turcilor şi aşa a 
rămas până la sfârşitul domniei, în 1495. Nu numai că n'a putut 
servi planurile fostului său protector, dar el a contribuit са să i 
se dea lui Ştefan cea mai mare lovitură, prin participarea sa la 
campania din 1484 саге a adus ТигеПог Chilia $1 Cetatea Albă. 
Era clar prin urmare: orice încercare s'ar fi făcut de a se aduce 
Тага Românească în sfera de influență a Moldovei, ea era sortită, 
mai curând sau mai târziu, insuccesului, din pricina amenințării 
continue pe care o reprezenta pentru domnul din București gar- 
nizoana turcească din Giurgiu şi din celelalte cetăţi dunărene. 
Zece ani încercase Ştefan, cu o admirabilă tenacitate, să-şi im- 
pună voinţa; împrejurările însă erau mai puternice; de aceea, 
după experienţa cu Vlad Călugărul, el n'a mai perseverat. S'a 
mulţumit cu întărirea graniţei sale spre Muntenia, prin ocuparea 
cetăţii Crăciuna, fapt care a avut loc la sfârșitul domniei lui Те- 
peluş (10 Martie 1482) şi a renunțat să mai intervie în treburile 
de peste Milcov. 

De altfel, situaţia generală nu era de natură să încurajeze ре 
Ștefan a continua lupta împotriva Turcilor. Polonii am văzut 
cum se purtaseră în 1476; Venețienii fac pace în 1479; Ungaria 
la rândul ei, prinsă de lupta cu împăratul Frederic al Austriei, 
încheie cu Baiazid un tratat de neagresiune în 1483, pe timp de 
5 ani. Prin urmare, în faţa uriașei puteri turcești, în plină expan- 
siune, Moldova rămânea singură. Era de prevăzut că Sultanul se 
va folosi de această conjunctură spre a încerca realizarea vechiului 
plan: cucerirea celor două cetăţi, Chilia şi Cetatea Albă. Intr'a- 
devăr, aşa s'a şi întâmplat. Їп vara anului 1484, Baiazid, în fruntea 
unei puternice armate porni spre Moldova. După trecerea Du- 
nării, pe la Isaccea (27 Iunie), se adăogară și forţele lui Vlad Că- 
lugărul şi ale Tătarilor şi toate împreună începură, în ziua de 
6 Iulie, asediul Chiliei. După o rezistență de 8 zile, puternica ce- 
tate — «cheie şi poartă pentru toată ţara Moldovei și Ungariei 
şi a ţării dela Dunăre » cum o numește însuși Sultanul —capitulă; 
Ştefan n'avusese timp să sosească dela Suceava, iar armata pe 
care o trimetea în ajutor Mateiaş, n'ajunsese — mergând încet 

ca de obiceiu — пісі la Oradea măcar! După căderea Chiliei, fu 
asediată Cetatea Albă ; aci rezistenţa a durat şi mai puţin: numai 
două zile, deși, după însăşi mărturia Turcilor, fortificațiile ar fi 
putut susţine prin importanţa lor, şi un asediu de treizeci de ani. 
Explicarea acestei repezi capitulări — ştim cât rezistaseră cetă- 
{е Moldovei în 1476 —nu se poate găsi decât în descurajarea 
ce va fi cuprins pe locuitori şi garnizoana, văzând mulţimea 
nenumărată a asediatorilor; se poate să fi fost şi vreun act de 
trădare. 

Oricum s'ar explica, cert este că pierderea acestor două cetăţi 
a însemnat cea mai mare lovitură care i se putea da lui Ștefan. 
Lovitură politică 51 militară în primul rând: cu garnizoanele tur- 
ceşti din Chilia şi Cetatea Albă în coastă, putând deci oricând să 
prade ţara, era limpede că Moldova avea să fie ţinută sub o уез- 
nică ameninţare, că domnul trebuia să renunţe la politica sa de 
până acum şi să recunoască autoritatea Sultanului. Lovitură eco- 
nomică în acelaş timp, deoarece prin pierderea celor două mari 
antrepozite comerciale, veniturile Moldovei aveau să se micşoreze 
simţitor: visteria nu va mai lua vămile dela negustorii care im- 
portau $1 exportau mărfurile lor prin aceste două «porţi» ale 
Răsăritului. Se poate spune că odată cu căderea Chiliei şi a Ce- 
tăţii Albe, începe o nouă fază în domnia lui Ștefan şi chiar o nouă 
epocă în istoria Moldovei. Turcii se aşează pe pământul ţării — 
aşa cum făcuseră mai înainte dincoace de Milcov —şi vor rămâne 
aci mai mult de trei veacuri, făcând să se simtă din ce în ce mai 
tare stăpânirea lor. Š 

Noile relații cu Polonii şi cu Ungurii. Este lesne de înțeles 
că Ștefan nu s'a putut împăca la început cu gândul că a pierdut 
pentru totdeauna cele două cetăţi. El a încercat — susţine cro- 
nicarul turc Seadedin — să recucerească prin surprindere Cetatea 
Albă, trimițând acolo un corp de oaste care a fost însă respins 
de garnizoana ce prinsese de veste. A căutat atunci sprijin la 
vecini. Mateiaș s'a mulțumit însă să protesteze numai pe lângă 
Baiazid împotriva încălcării tratatului care prevedea pace timp 
de cinci ani, până în 1488, iar când acesta i-a replicat că zisa pace 
nu cuprinde şi Moldova — cancelarul ungur care а $1 fost pedepsit 
de aceea, uitase întradevăr să specifice faptul —s'a grăbit să 
încheie un nou acord, cuprinzând de data aceasta şi Moldova, dar 

fără cele două cetăți. Ceea ce însemna recunoaşterea formală a 
faptului împlinit, dar în acelaș timp și călcarea obligațiilor pe 
care Mateiaș le avea față de Ștefan. Nu-i nicio mirare prin urmare 
că, acesta, desamăgit de atitudinea regelui ungar, s'a întors din 
nou spre Poloni, crezând că măcar ei, ca unii ce erau direct inte- 
resați — şi sub raportul politic şi sub cel economic —la stăpâ- 
nirea celor două porturi, aveau să-i dea ajutorul necesar recuceririi 
lor. Dorinţa puternică de a se vedea din nou stăpân pe Chilia şi 
Cetatea Albă, l-a făcut pe Ştefan să-și calce pe inimă şi să accepte 
a presta personal omagiu regelui Cazimir. Evitase, sub diferite 
pretexte, timp de un sfert de veac, să facă acest lucru; acuma, 
împrejurările îl sileau. La 15 Septemvrie 1485, domnul Moldovei, 
însoţit de boierii săi, veni la Kolomea, unde aștepta regele și i 
se închină, făgăduind credință. In schimb, Cazimir se obligă, 
prin actul iscălit în aceeași zi, să apere cu toate puterile sale Mol- 
dova «în ... graniţele sale vechi; aşa după cum erau în vechime 
‚.. din toate părţile ». Ceea ce însemna, cu alte cuvinte, să recu- 
cerească Chilia şi Cetatea Albă. Totdeodată, se angaja că nu în- 
cheie nicio pace care ar privi Moldova 51 granițele ei, «fără ştirea 
Domnului Ștefan ». Dacă aceste făgădueli ar fi fost ţinute, ele 
ar fi constituit o compensație pentru umilirea pe care și-o impusese 
Ștefan (scena închinării avusese loc în văzul tuturora; așa dorise 
fălosul Cazimir!). Din nefericire însă, odată vanitatea satisfăcută, 
regele polon a uitat să-și onoreze angajamentul. Și în loc de o 
armată puternică, aşa cum cerea un asediu al celor două cetăţi, 
i-a dat lui Ştefan numai un corp de 3.000 de ostași. Poate că nu 
i-ar fi dat nici pe aceștia, dacă n'ar fi intrat, tocmai în timpul 
ceremoniei dela Kolomea, Turcii în Moldova, prădând și arzând 
ţara, până la Suceava inclusiv. Năvălitorii s'au retras, e adevărat, 
repede în faţa armatei lui Ştefan care a înaintat până aproape de 
Chilia, la Cătlăbuga. Асі a avut loc lupta (16 Noemvrie 1485) şi 
Turcii au fost învinşi. Chilia însă n'a putut fi luată. 

In anul următor, spre a împiedeca un atac împotriva cetăților, 
Sultanul trimise un corp de oaste, comandat de Bali-beg şi având 
си el și pe un pretendent anume Petre Hronot sau Hroet, să năvă- 
lească în Moldova și să cuprindă Suceava. Ştefan le ieși înainte 
la Scheia, în judeţul Roman, și în ziua de 6 Martie, după o luptă 
aprigă, în care domnul era să piardă nu numai biruinţa, dar chiar 

şi viața — căzuse după cal şi a fost scăpat de boierul Purice — a 
izbutit să-i respingă, prinzând 51 pe Hronot care a plătit, bine 
înțeles, cu capul, îndrăzneala sa. Aceste repetate atacuri — deși 
neîncununate de succes — dovedeau însă un lucru: că Moldova, 
dacă nu se înţelegea cu Turcii, nu avea să mai aibă liniște. Cetă- 
{Це nu putuseră fi luate prin forţa armelor. Prin tratative diplo- 
matice, așa cum a încercat Cazimir, având şi sprijinul Veneţienilor, 
cu atât mai puţin. De altfel, regele Poloniei, văzând că încercările 
sale sunt zadarnice, s'a grăbit $1 el să încheie pace cu Sultanul, 
pe timp de doi ani, începând dela 21 Martie 1489. Chilia şi Cetatea 
Albă erau sacrificate, iar făgăduelile dela Kolomea, uitate. Ștefan 
se umilise zadarnic și nu era om să mo plătească. Apare prin 
urmare foarte explicabilă schimbarea atitudinii sale, modificarea 
politicei sale externe. Mateiaş, regele Ungariei, nu fusese mul- 
țumit de actul dela Kolomea çi căuta prilejul să recâştige pe Ştefan. 
Acesta, la rândul său, desamăgit de atitudinea Polonilor, de lipsa 
lor de energie, de neîndeplinirea obligaţiilor luate în 1485, dorea 
o apropiere de Unguri. Ea este fapt îndeplinit în vara anului 
1489, prin urmare îndată după încheierea tratatului de pace dintre 
Poloni $1 Turci. După toate probabilitățile, acum are loc şi cedarea 
către Ștefan a celor două cetăți din Ardeal, Ciceiul cu 60 de sate 
dimprejur, în ţinutul Someşului şi Cetatea de Baltă, pe Târnava 
Mică. Ele îi sunt date са o compensație pentru pierderea Chiliei 
şi Cetăţii Albe; în același timp, ele constitue şi o garanţie că 
domnul Moldovei va păstra legături strânse cu coroana ungară. 
Socoteala lui Mateiaş sa dovedit justă: până la sfârșitul vieţii 
sale, Ştefan a trăit în cele mai bune raporturi cu Ungurii. 

A doua modificare a politicei sale externe, de cea mai mare 
importanţă, este reluarea raporturilor cu Turcii. După douăzeci 
de ani de lupte, în care răstimp avusese repetate prilejuri să apre- 
cieze pe de o parte puterea în plină desvoltare a acestora, pe de 
altă parte, dezbinarea, lipsa de sinceritate şi de energie a monar- 
hilor creștini din vecinătate, Ştefan trebui să ajungă la concluzia 
că a duce mai departe, singur, politica de rezistenţă faţă de Turci, 
însemna a-şi expune фага la cele mai mari primejdii, а o pierde 
chiar. Cu garnizoanele din Chilia şi Cetatea Albă în coastă, Mol- 
dova era sortită unor prădăciuni periodice, pustiitoare. Inceputul 
se făcuse doar şi el era concludent; pe când se dusese la Kolomea, 

Ştefan primi veste că Turcii înaintaseră prădând până la Suceava 
și că dăduseră foc orașului. Prin urmare, concluzia, oricât ar fi 
fost ea de dureroasă, se impunea: restabilirea raporturilor cu Sul- 
tanul. De altfel însuși Ştefan o prevăzuse, încă din 1478, aşa dar 
cu mult înainte de căderea Chiliei și Cetăţii Albe. In acest an, 
solul trimis după ajutor la Veneţia, spunea Dogelui, în numele 
domnului Moldovei, următoarele: «Şi dacă Dumnezeu va vrea 
ca eu să nu fiu ajutat, se vor întâmpla două lucruri: ori se va 
pierde această ţară, ori voi fi silit de necesitate să mă supun păgâ- 
nilor » Doisprezece ani mai târziu, Ștefan era obligat s'o facă, 
tocmai pentru a evita prima eventualitate. Їп 1492, se constată 
că Moldova plătea tribut Sultanului; o știre mai târzie, din 1503, 
arată că acest tribut se urca la suma de 4.000 de ducați, în timp 
ce Тага Românească plătea de două ori mai mult, adică 8.000. 

Războiul cu Polonii. Lupta din Codrul Cosminului. Problema 
Pocuţiei. Asigurat din partea Ungurilor şi a Turcilor și dorind, 
desigur, să dea şi o replică pentru Kolomea, Ștefan intră în vara 
anului 1490 în Pocuția, asupra căreia avea drepturi moștenite 
dela înaintașii săi, Petru al Muşatei şi Alexandru cel Bun. Ocupă 
ţinutul, pune ostașii săi în cetăţi și se întoarce, cu robi și cu multă 
pradă, îndărăt. Cazimir, prins de problema succesiunii la tronul 
Ungariei (Mateiaș murise în 1490!), unde ar fi vrut să vadă rege 
pe fiul său Ioan-Albert, nu poate întreprinde o expediţie militară 
împotriva lui Ştefan. Moartea sa, survenită puţin după aceea, la 
7 Iunie 1492, lasă deci problema Pocuţiei deschisă. 

Ea creează în acelaş timp, o nouă situaţie în răsăritul Europei. 
Unul din fii lui Cazimir, Vladislav, era rege al Boemiei şi după 
moartea lui Mateiaş, ajunge și rege al Ungariei. Un alt fiu, Joan- 
Albert, ia moștenirea părintelui, Polonia. Un al treilea, Alezandru, 
era mare duce al Lituaniei. Rămânea cel de al patrulea fiu, Si- 
gismund, care mavea o ţară de cârmuit, ci primea numai о pensie 
anuală dela fratele său regele Poloniei. Acesta din urmă, îndemnat 
şi de fostul său preceptor, italianul Callimah Buonaccorsi, ar fi 
vrut să-i dea Moldova; s'ar îi constituit astfel în răsăritul Eu- 
ropei un bloc impresionant de state conduse de aceeaşi familie, 
putând prin urmare acţiona unitar împotriva Turcilor şi eventual 
a altor dușmani. Pentru realizarea acestui plan îndrăzneţ, trebuia 
însă scos Ştefan din scaun. loan-Albert îşi dădea, se vede, seama 

că lucrul nu va putea fi realizat cu ușurință, de aceea a ținut 
gândul său ascuns. In consfătuirea dela Leutschau (primăvara 
anului 1494) la care au participat toți fiii lui Cazimir, s'a hotărît 
ca Ştefan să fie obligat a recunoaște suzeranitatea regelui Ioan- 
Albert; dacă ar refuza ѕ’о facă, atunci ei, frații Iageloni, «să-l 
alunge cu puterea şi cu armele din țară și să așeze în locul său 
în Moldova, pe... Sigismund, care ar apăra cu mai multă aten- 
опе ţărmul Dunării în contra Turcilor barbari ». E probabil ca 
Ştefan să fi aflat ceva de această hotărire — deşi ea se luase în 
mod secret, la discuţie neparticipând decât fiii lui Cazimir —sau 
cel puţin s'o fi bănuit. Аза se explică atitudinea sa prudentă 
față de planul de recucerire a celor două cetăţi, trâmbiţat pretu- 
tindeni de loan-Albert. Intr'adevăr, regele polon voia să ascundă 
sub acest pretext, eliberarea Chiliei și Cetăţii Albe, adevăratele 
sale intenţiuni față de domnul Moldovei. Când solii lui Ioan- 
Albert, în 1497, vin să-i anunţe lui Ștefan expediţia împotriva 
Turcilor şi-i cer să participe şi el, primese răspunsul — semnifi- 
cativ —că armatele moldovene se vor alătura celor polone numa: 
când acestea vor fi ajuns înaintea cetăților amintite. In ce priveşte 
aprovizionarea, ea va fi asigurată. Prin urmare, Ștefan bănuia 
planurile vecinului dela miazănoapte. 

După minuţioase pregătiri şi după ce unii dintre sfetnici — 
simțind adevăratul scop al expediției —sfătuiseră în zadar pe 
rege să renunţe la planul său, armata polonă ia drumul spre Mol- 
dova. La 9 August 1497, ea se apropia de Nistru. Ștefan îi trimite 
în întâmpinare о solie în frunte cu vistiernicul Isac; Ioan-Albert 
o primeşte bine și la rândul său vestește din nou pe Domnul Mol- 
dovei, tot printr'o solie, că merge să cucerească cele două cetăţi. 
Direcţia pe care o luase armata polonă nu corespundea însă cu 
această intenție; ea arăta mai degrabă că punctul vizat era Su- 
ceava. Ceea ce determină pe Ștefan să trimeată o a doua solie, 
alcătuită din logofătul Tăut și vistiernicul Isac, cu scopul de a 
afla exact ce dorea regele. Acesta, încetând acum cu prefăcătoria 
—trecuse Nistrul şi ajunsese la Сојтапі —arestează pe solii 
moldoveni şi-i trimite la Lwów, la închisoare. Intenţia lui Ioan- 
Albert apărea deci limpede. 

Ca răspuns, Ştefan vesteşte ре Turci și pe Ardeleni şi le сеге 
ajutor. In acelaşi timp, îşi concentrează oastea la Roman, după 

ce mai întâi lăsase o garnizoană puternică în Suceava (vezi fig. 
17). Armata moldovenească număra cu totul vreo 40.000 de ostași, 
în timp ce Polonii aveau vreo 100.000. La 28 August, aceştia 
erau la Prut, la 24 Septemvrie ajunseseră în fața Sucevei. Peste 

Fig. 17. — Campania Polonilor în Moldova în 1497. 


două zile, începe asediul; cetatea e bombardată cu tunuri grele, 
dintre care două de o mărime deosebită. Pagubele însă nu sunt 
însemnate. «Cetatea... se apăra cu vitejie —spune cronicarul 
polon Wapowski; —zidul care se dărâma în timpul zilei, era 
reparat peste noapte de ostașii din garnizoană. Odată s'a făcut, 
în zid o mare spărtură, pe care Moldovenii au reparat-o cu lemne 

tari de stejar, cu pâmănt și cu alte materiale, căci şi ei aveau 
tunuri şi... multe instrumente de război». In acelaşi timp, 
detașamentele trimise de asediatori după alimente — fiindcă, po- 
trivit obiceiului, ţăranii ascunseseră grânele şi furajul —erau ne- 
contenit atacate și distruse de ostașii lui Ştefan саге închisese 
pruntr'un puternic corp de cavalerie şi drumul spre Polonia. Așa 
încât, în curând, armata lui Albert începu să sufere de foame şi 
ajunse într'o situaţie din cele mai critice, prinsă între cetate şi 
oştile lui Ștefan care strângeau din ce în ce mai mult cercul în 
jurul asediatorilor. Turcii trimiseseră un ajutor de 2.000 de oa- 
meni; Radu cel Mare, domnul muntean, adăogase și el contin- 
gentul său; voevodul Ardealului, Bartholomeu Drágffy, căruia 
ai noştri îi mai spuneau şi Birtoc, sosise, prin pasul Oituzului, cu 
12.000 de soldaţi. Ştefan putea prin urmare să dea lovitura de- 
cisivă. Dacă n'a făcut-o, aceasta se datorește lui Drágffy care, 
în urma instrucţiunilor ce primise dela regele Ungariei, Vladislav 
al II-lea, fratele lui Joan-Albert, intervine pe lângă domnul Mol- 
dovei să facă pace. «Şi l-au rugat Birtoc pe Ştefan Voevod pentru 
pace — povesteşte letopiseţul lui Azarie — $1 Domnul Ştefan... 
abia i-au făcut voia... ». Polonii trebuiau să se întoarcă însă 
pe acelaşi drum, pe care veniseră, nu prin altă parte «pe unde 
era {ага întreagă ». Dar aceasta însemna, de fapt, imposibilitatea 
pentru Poloni de a se aproviziona, deoarece ei ridicaseră, la ve- 
nire, ceea ce se mai putuse găsi în drumul lor. Prin urmare, Ioan- 
Albert a trebuit să ia altă cale şi anume aceea care trecea prin 
orașul Siret, prin marele codru al Cosminului şi răspundea la 
Cernăuţi. La 19 Octomvrie (asediul Sucevei încetase cu trei zile 
mai înainte, la 16) armata polonă, demoralizată, porneşte îndărăt 
pe drumul arătat. Ştefan care bănuise că Albert nu va respecta 
condiţia cu privire la itinerariu, are acum prilejul să plătească 
pentru toate pagubele recente și pentru umilința, mai veche, 
dela Kolomea. El pornește în grabă cu oștile sale după Poloni 
și-i ajunge «în marginea făgetului dela Cosmin», unde-şi așe- 
zaseră tabăra. Domnul pune să se ocupe ieşirea din codru dinspre 
miazănoapte, aşeză apoi ostași ai săi chiar în codru, poruncin- 
du-le să taie copacii pe ambele laturi ale drumului, lăsându-i numai 
înținați şi, în momentul când armata polonă se angajase mai 
toată în pădure — 26 Octomvrie 1497, într'o Joi, —el atacă 

puternic ariergarda. In acelaşi timp, pedeștrașii prăvălesc asupra 
șirurilor de călăreţi poloni cari nu se puteau mișca uşor din cauza 
locului strâmt —ca odinioară Ungurii la Posada — copacii în- 
паі şi provoacă о desordine cumplită. Oastea regelui Ioan- 
Albert а fost prinsă ca într'o capcană și strivită. « Fost-au atunci 
mare moarte între Leşi din partea armelor moldovene — pove- 
steşte letopiseţul dela Bistriţa — $1 toate schiptrele crăieșşti au 
fost luate și mulți boieri și voevozi mari de ai Leşilor au căzut 
acolo şi mulţi ostaşi . . . şi toate puștile cele mari cu саге bătuseră 
cetatea Sucevei au fost prinse atunci şi multe altele mici şi mai 
mici, ре care nu este cu putinţă a le înşira». Regele loan-Albert 
izbuti cu mare greutate să-şi facă drum și ajunse, urmărit şi 
atacat necontenit de Moldoveni, la Cernăuţi. Intre timp, venea 
dinspre Sniatyn în ajutorul Polonilor, un detașament de călăreţi 
mazuri. Ștefan aflând de aceasta, trimite inaintea lor pe vornicul 
Boldur cu o parte din oaste. Lupta a avut loc la satul Lenţeşti, 
în ziua de 29 Octomvrie, într'o Duminecă şi «cu mila lui Dum- 
nezeu şi cu norocul Domnului Ștefan Voevod —-cum spune leto- 
piseţul dela Bistriţa — biruiră iar Moldovenii. « Fost-au şi acolo 
multă moarte în ziua aceea printre Leși... și căzut-au şi acolo 
multă oaste leşească ». Insuşi cronicarul polon Wapowski recu- 
noaște că Mazurii «înconjurați în cele din urmă din toate părţile, 
luptându-se în modul cel mai vitejesc, au fost uciși până la unul». 
In sfârşit, chiar la Cernăuţi, a mai avut loc o luptă în urma căreia 
loan-Albert «au fugit cu puţini ostaşi și de abia au scăpat», 
cum povesteşte letopiseţul dela Bistriţa. Din numeroasa şi fal- 
nica armată care intrase în August în Moldova, s'au întors numai 
câteva frânturi. Cea mai mare parte a nobilimii ce însoţise pe 
rege, а «șleathei», cum se spune în limba polonă, a rămas pe 
diferitele câmpuri de bătălie şi mai ales în Codrul Cosminului. 
Insăşi izvoarele lor mărturisesc «dezastrul » Acest cuvânt chiar 
e întrebuințat de cronicarul polon Cromer. lar medicul Regelui 
loan-Albert spune: «Și mare şi nemăsurată jale а fost în Polonia 
din cauza unei atât de nenorocite întâmplări » Vecinii Polonilor 
au rămas, ре drept cuvânt, impresionați de înfrângerea lui Ioan- 
Albert. Astfel cronicarul prusian Nacker relatează: « Oastea re- 
gelui a suferit o catastrofă; cea mai mare parte au fost omoriţi 
şi prinşi şi toate carele, cu tot ce aveau în ele, au fost pierdute. 

Iar în « Analele Rutene » găsim: «Și i-a bătut fără milă şi i-a fu- 
gărit până la graniţă, bătându-i şi ucizându-i. 51 atât de mare 
a fost nenorocirea Polonilor, încât abia unul din zece s'a întors 
cu Craiul, care s'a şi îmbolnăvit din această cauză». 

Prada luată de Moldoveni a fost uriaşă. In afară de steaguri, 
tunuri şi ceea ce aveau cei prinşi sau uciși asupra lor, un izvor 
prusian vorbeşte şi de «6.000 de care acoperite » саге au căzut 
toate în mâna ostașilor lui Ștefan. Cronica lui Grigore Ureche și 
Simion Dascălul adaogă că «пісі acei puţinei Leşi ce ieşiseră din 
codru » n'ar fi scăpat, «de nu s'ar fi încurcat ai noștri în carele 
crăieşti şi boierești, de le-a îndelungat vremea de au fugit». In 
ce priveşte pe prizonieri, tradiţia, consemnată de Neculce în «O 
seamă de cuvinte », spune că Ştefan ar fi poruncit să fie puşi să 
are mai multe locuri întinse pe care le-a semănat apoi cu ghindă 
şi aşa au crescut «dumbrăvi pentru pomenire ca să nu se mai 
acolisească (să se lege!) de Moldova: Dumbrava Roşie la Botoşani, 
și Dumbrava Roșie la Cotnar şi Dumbrava Roşie mai gios de Ro- 
тап ». Unii se îndoiesc de veracitatea acestei tradiţii; noi socotim 
însă, că nimic nu ne împiedecă s'o admitem. Detaliile pe care ni 
le dă Neculce asupra tratamentului la care erau supuși acei pri- 
zonieri nu par deloc a fi inventate. 

Ștefan nu s'a socotit însă răzbunat numai cu distrugerea ar- 
matei lui loan-Albert, ci la năvălirea, prin nimic justificată, а 
acestuia, a ţinut să răspundă şi el tot printr'o năvălire. Pe dea- 
supra, a asmuţit împotriva lor și pe Turci. In Mai 1498, aceștia 
năvălesc, sub comanda lui Bali-beg, comandantul Silistrei, în 
Polonia şi o pradă cumplit. Puțin după aceea —la 22 Iunie, 
spune letopiseţul dela Bistriţa —intră şi Ştefan pe urma lor. 
Cetățile Trembowla, Buczacz şi Podhajec, au fost luate şi arse şi 
tot ţinutul până la Lwów — după alte izvoare, chiar până la apa 
Wisloka, dincolo de Przemysl — prădat (vezi fig. 18). O sută de 
mii de robi ar fi căzut atunci în mâinile Moldovenilor; pe o parte 
din ei, Ştefan i-a aşezat în judeţele din spre miazănoapte «din 
care pricină —arată letopişeţul lui Grigore Ureche $1 Simion 
Dascălul — şi până astăzi trăieşte limba rusească în Moldova»; 
pe alţii i-ar fi vândut Turcilor. 

51 ca şi cum n'ar fi fost de ajuns atâta, Tătarii năvălesc și 
ei în cursul lunii Iulie şi se întorc de asemenea cu o pradă bogată. 

Fig. 18. — Expediția de pedeapsă a lui Ştefan cel Mare in Polonia. Linja neagră cu săgeți arată drumul игта de armata moldoveană. 

Тага lui loan-Albert plătea cu vârf şi îndesat nesocotinţa regelui 
său de a fi provocat pe Ștefan care era, în momentul acela, figura 
reprezentativă din orientul creștin şi dispunea, după cum se 
vede, de multe mijloace pentru a răzbuna nedreptatea ce i se 
făcuse. Aceste năvăliri repetate obligă pe loan-Albert să încheie 
pace cu Domnul Moldovei. Condiţiile păcii constitue cel mai 
mare succes diplomatic al lui Ștefan. Mai întâi orice pretenţie 
de suzeranitate, mai mult, orice aluzie chiar, e înlăturată. Părţile 
sunt deplin egale; ceea се se prevede pentru una din ele, se pre- 
vede și pentru cealaltă. Toate «ofensele, pagubele și nedreptă- 
tile» se uită; de acum înainte va fi «de amândouă părţile... 
linişte şi pace veşnică » Cei doi monarhi sunt datori să se ajute 
reciproc «cu sabia și cu sfatul și... cu toată puterea...», îm- 
potriva tuturor vrăjmașilor. Dacă Ioan-Albert şi fratele său Vla- 
dislav, regele Ungariei, vor porni în persoană împotriva Turcilor 
— locul de trecere peste Dunăre al celui dintâi este prevăzut, 
precis: pe la Oblucița — atunci va merge $ Ştefan; în caz când 
va fi împiedeeat, va trimite «ре fiul său Bogdan sau pe altcineva » 
cu toate puterile sale. Domnul Moldovei se angajează să comunice 
celor doi regi orice ştire despre o eventuală năvală a Turcilor şi 
să nu dea acestora «nici sfat... nici ajutor», dacă însă va fi 
totuși obligat s'o facă, atunci aceasta să nu se considere са о 
călcare a tratatului. Clauza din urmă lăsa, de fapt, lui Ştefan 
putinţa de a acţiona cum va crede în cazul unui răzbiou dintre 
Turci și cei doi regi iageloni. Că aceștia au trebuit să primească 
o asemenea clauză, arată mai bine decât orice altă consideraţie, 
poziţia eminentă ре care se afla Ștefan atât față de Poloni cât 
și față de Unguri. Aceştia își dădeau în sfârşit seama că peste 
domnul Moldovei nu se mai putea trece, mai mult chiar, că aveau 
neapărată nevoie de el şi că, de aceea, trebuiau să convie la anu- 
mite concesii. Ştefan n'a avut însă nevoie să facă uz de clauza 
amintită mai sus. Dimpotrivă —în legătură cu noua ligă ce se 
formase împotriva Turcilor, ligă în care intra, între alţii și Vla- 
dislav, regele Ungariei —a încercat în 1500 să rupă legăturile cu 
Poarta, refuzând tributul și trimițând chiar pe Boldur vornicul 
să dea foc Chiliei şi Cetăţii Albe. $1 cu un an mai înainte, în Fe- 
vruarie 1499, atacase el o oaste turcească ce se întorcea din Po- 
lonia unde fusese după pradă. Moldovenii, îmbrăcaţi în haine 

leşești, au lovit pe Turci între Nistru şi Prut, în regiunea Hotin- 
Boian și au ucis pe mulţi din ei. Dar, în genere, campania creștinilor 
n'a avut succesul dorit. Vladislav a încheiat pace cu Turcii la 20 
August 1503; Moldova $ Тага Românească au fost cuprinse și ele 
în tratat; se prevedea anume că tributul lor nu va fi sporit: Ştefan 
plătea 4.000 de ducați, iar Radu de două ori mai mult, adică 8.000. 

Tratatul s'a încheiat în forma lui definitivă, la Hârlău, în 
ziua de 12 Iulie 1499. El nu cuprindea nimic cu privire la Pocuția ; 
această chestiune, după mărturisirea însăși a lui Ştefan, fusese 
lăsată la o parte spre a fi soluţionată ulterior. Se ştie că Moldova 
avea drepturi vechi, dela Petru al Muşatei şi Alexandru cel Bun, 
asupra acestui teritoriu; Ștefan ocupase chiar o parte а lui în 
1490; avuseseră loc, înainte de expediţia lui Іоап-А1Ьегі din 1497, 
şi unele ciocniri; urma deci ca acum să se ia o hotărire. Din actele 
vremii rezultă că trebuia să se adune o comisie mixtă — Mol- 
doveni, Poloni şi Unguri —care să decidă. Moartea regelui polon 
(17 Iunie 1501) produse însă o amânare. La cel de al doilea termen 

29 Septemvrie 1502 — delegaţii poloni nu veniră, făcând pe 
aceia ai Moldovei şi pe cei trimiși de Vladislav regele Ungariei, 
să aştepte degeaba mai bine de cinci săptămâni. In consecinţă, 
Ştefan ocupă întreg ţinutul, punându-și pârcălabii în cetăţi şi 
vameşii în orașe şi târguri. Pocuția «е {ага mea — spune el so- 
lului polon care se prezentase mai pe urmă pentru a scuza lipsa 
delegaților — căci se ţine de Moldova din vremuri depărtate $1 
am asupra ei drept sigur». Şi «acum vreau s'o păstrez —adaogă 
Ștefan —cu preţul pierderii capului meu ». Nici la cel de al treilea 
termen, fixat în urma stăruinţelor regelui Ungariei, în ziua de 
2 Noemvrie 1503, Polonii nu se înfățișează la locul hotărît ; Ștefan 
era prin urmare în dreptul său să considere chestia închisă. De 
fapt, Pocuția şi rămâne sub stăpânirea dregătorilor Moldovei, 
iar încercările Polonilor de a o relua cu armele nu izbutesc, cu toată 
afirmaţia contrară a lui Wapowski. Abia sub Bogdan, fiul lui 
Ștefan, ea va fi înapoiată, şi atunci de bună voie. 

Viaţa economică. Tratatul de comerţ pe care-l încheiase Ale- 
xandru cel Bun cu Liovul (vezi vol. 1 al acestei lucrări, ed. IV, 
p. 521), tratat ce fusese confirmat de fiii săi Ştefan şi Petru Aron, 
a fost reînoit și de Ştefan cel Mare. La 3 Iulie 1460, pârgarii din 
Liov, veniţi special pentru aceasta la Suceava, capătă actul 

întărit cu pecete domnească, prin care li se confirmă vechile pri- 
vilegii, pentru orice îel de comerţ —import, export, transit —cu 
Moldova. Vămile sunt în genere, aceleaşi. Li se face chiar un 
avantaj şi anume: li se iartă « vama tătărească » pe care trebuiau 
s'o plătească la Cetatea Albă cei ce treceau mărfuri peste Nistru. 
Liovenii « nu vor da niciun ban, nici măcar pentru o miie de mărci, 
fie că i-ar aştepta ori nu acolo însuși fiul țarului tătăresc ». La 
trecerea Prutului, la Cernăuţi, se precizează că suma de 4 groși 
pentru un car «nemţesc sau armenesc », se va plăti «numai când 
carele vor trece pe poduri umblătoare; când apa va fi îngheţată 
sau când carele vor trece prin vaduri, atunci nu vor da niciun 
ban la trecătoare ». Se precizează de asemenea ce se înțelege prin 
« mărunţişurile » pentru care se plăteşte în Suceava o vamă de 
trei groși de grivnă. Pe lângă şăpci, nădragi, săbii ungurești şi 
paloșe care erau menţionate și în privilegiul dela Alexandru ceł 
Bun, aflăm că sub această denumire generică se mai înţelegea şi 
«pânza litvană », cea zisă «de Krosno » —un orășel în Galiţia, — 
cea nemţească, catifeaua, postavul tăiat, harsul —o stofă de 
lână, — apoi obiecte de fier şi de cositor: fiare de plug, cuțite, 
coase, seceri, talere, ţevi, în sfârşit «brânele ferecate », şoiranul 
«şi alte lucruri mărunte ». In ce priveşte punctele de vamă, se 
mai adogă, între Prut şi Nistru, «Lăpușna» —târg în ţinutul 
cu acelaşi nume; —pentru postavurile care vor trece în Țara 
Românească se va plăti vamă nu numai la Suceava, trei groși 
de grivnă, $1 la Bacău — cum sta scris în vechiul privilegiu, dar 
şi la Roman, la Adjud şi «la Putna» — dacă drumul era pe valea 
Siretului —sau la Vaslui, la Bârlad, la Tecuci —dacă veneau 
pe valea Bârladului, și anume « de car câte doi zloți ». Şi la Bacău 
vor plăti tot atât, în timp ce pe vremea lui Alexandru, dădeau 
doi groși de grivnă. 

Doi ani şi jumătate numai după ce le eliberase acest privilegiu 
comercial, şi anume în 1463, la 25 Ianuarie, Ştefan dă un salv- 
conduct «burgmistrului şi tuturor domnilor şi sfetnicilor de 
frunte și tuturor neguţătorilor din oraşul Liovului, mari și mici», 
pentru ca «să fie volnici $1 8100021... să vie la noi, în ţara noastră, 
cu toate negoaţele şi mărturile lor, să cumpere şi să vânză fără 
nicio zăbavă sau pagubă ». Vamă vor plăti «după privilegiul ce 
le-am scris și le-am dat». Explicaţia acestui nou act cuprinzând 

asigurarea domnului «pe cinstea și pe credinţa noastră crești- 
nească, fără înşelăciuni şi fără nicio viclenie», că va respecta 
dispoziţiile zisului privilegiu, pare a fi în legătură cu recâştigarea 
Hotinului de către Ştefan, fapt care turburase, se vede, raportu- 
rile dintre cele două ţări. Negustorii din Liov voiau о nouă ga- 
гапе și Ştefan le-a dat-o. 

Aceeași continuitate se observă şi în raporturile comerciale cu 
Braşovul. Chiar din primele luni ale domniei, din Octomvrie — 
Noemvrie 1457, avem un act prin care Ştefan anunţă pe negu- 
storii de acolo că a hotărît să le trimeată după sărbătoarea Sfintei 
Ecaterina (25 Noemvrie) o scrisoare, invitându-i să vie cu măr- 
furi în ţara sa. Dacă totuşi și după aceasta le va fi teamă, atunci 
le va da o scrisoare deschisă, întărită cu pecete, spre a putea 
vinde şi cumpăra oriunde, în târgurile $1 satele Moldovei. Nimeni 
nu va îndrăzni să-i supere, fiindcă s'ar expune să-şi piardă capul. 
Se vede că Braşovenii au avut totuși oarecare îndoieli; de aceea, 
Ştefan le reînoieşte, la 13 Martie 1458, în formă solemnă, ca mar- 
tori figurând toţi marii boieri în frunte cu mitropolitul Теос- 
tist, privilegiul cel vechiu pe care-l obţinuseră dela Alexandru 
cel Bun şi care nu ni s'a păstrat. Brașovenii «sunt volnici şi slo- 
bozi să umble prin toată ţara... şi prin cetăţi şi prin târguri, 
ca să-şi vânză marfa lor: şi postavuri și pânză și bobou $1 orice 
ar avea». Pânza şi boboul se vor vinde «cu cotul»; postavul 
cu bucata. Pentru o bucată de postav de Louvain, vor plăti vamă 
18 groși; dacă e «de Colonia», 12 groși; «de Buda» 8 groși, iar 
«de Cehia » numai 4 groși. Pot cumpăra în ţară și boi şi vaci 
«şi tot ce au mai cumpărat pe vremea moșşului nostru Alexandru »; 
trecând peste munţi, în Ardeal, vor plăti de fiecare bou câte 2 
groși. Dacă sar întâmpla ca printre vitele cumpărate să se gă- 
sească şi unele de furat, lucrul fiind dovedit «cu oameni buni» 
şi dacă Braşovenii nu vor putea să aducă chezași, atunci ei vor 
pierde acele vite, fără ca să mai fie şi «обї adică să plătească 
amendă, nici «măcar un groş». Judecăţile vor avea loc în faţa 
domnului. « Nimeni altcineva în ţara noastră —spune Ştefan —- 
nici boier, nici vornic, nici şoltuz să nu îndrăznească a-i judeca; 
altfel, va păţi mare pedeapsă şi urgie». 

Deşi acest privilegiu e categoric, negustorii din Braşov cer, 
peste patrusprezece ani, în 1472, —o nouă asigurare. Nu ştim 

în mod precis cărei cauze se datorește cererea lor; poate să îi fost 
teama, poate dorinţa de a avea în scris garanţia —care se află 
într'adevăr în acest document —că nu vor fi obligaţi să vândă măr- 
furile lor domnului la preţuri arbitrare, fixate de acesta, ci numai prin 
bună învoială. Fapt este însă că la З Ianuarie, Ştefan le dă un act prin 
care garantează: 1) libertatea deplină a negoţului іп tot cuprinsul 
ţării sale, și prin târguri şi prin oraşe ; 2) interzicerea confiscărilor ; 
3) siguranţa întoarcerii în orașul lor. Trei ani mai târziu, şi anume 
la 10 Iulie 1475, urmează un act similar pentru toți negustorii din 
Ungaria, nu numai cei din Braşov ; ei sunt slobozi să facă перо} în 
Moldova «fie pe vreme de pace, fie pe vreme de răzmiriţă». 

Mai avem încă o serie de documente din vremea aceasta, pri- 
vind relaţiile comerciale cu Braşovul. In mai multe rânduri ni 
se vorbeşte de cumpărături făcute acolo. La 18 Fevruarie 1476, 
prin urmare la începutul anului în care a fost lupta dela Războieni, 
Ştefan scrie șoltuzului din Braşov să dea voie lui Mihai meşterul 
de а se întoarce în Moldova cu săbiile şi armele cumpărate acolo. 
« căci avem nevoie de ele... să ne fie împotriva păgânilor». La 
17 lunie 1482, o nouă cumpărătură: de data aceasta e vorba însă 
de шег şi de postav, în valoare de 25 de florini ungurești; Ștefan 
roagă pe Braşoveni să nu-i ia vamă. Spre sfârşitul domniei, în 
anii 1500—1503, găsim o cerere similară: să nu se ia vamă spă- 
tarului Totrușan care se dusese acolo, din porunca domnului, să 
cumpere arme, funii și scări de $еа. 

Al doilea centru săsesc din Ardeal care avea legături comer- 
ciale cu Moldova era Bistriţa. Nu știm ca Ştefan să fi dat negu- 
storilor de aci vreun privilegiu în felul celui acordat Brașovenilor. 
Cert este însă că schimbul de mărfuri a urmat neîntrerupt și în 
spre părţile acestea; ne-o spune de altfel și privilegiul Liovenilor, 
din 1460 care aminteşte de postavul ce se exporta «la Bistriţa 
și în Тага Ungurească ». Ni s'a păstrat o scrisoare din 7 Martie 
1481, dela Ștefan, care roagă ре șoltuzul şi pârgarii acestui oraș 
să-i trimeată pe un argintar Antonie, refugiat din Moldova în 
timpul prădăciunilor turcești, deoarece are să-i dea ceva de lucru. 
II va plăti așa încât să rămâie mulțumit și-i va da voie să se în- 
toarcă îndărăt când va voi. 

Pentru nevoile comerţului şi ale vieţii economice în genere şi 
în acelaşi timp şi са un semn de suveranitate, a bătut Ştefan cel 

Mare bani. Ei sunt de argint; au 13 milimetri în diametru; pe 
avers, între două cercuri de perle şi ocolind stema ţării, capul de 
bour, stă scris: | MONETA MOLDAV; pe revers, de asemenea 
între două cercuri de perle și ocolind o cruce cu şase braţe, citim: 
STEHANUS VOIEV (vezi fig. 19). In afară de aceştia, a bătut 
şi bani mai mici — 10 mm. diametru — 
tot de argint și fără inscripţii (anepigrafi: 
vezi fig. 20). 

Viaţa religioasă. Mitropoliti şi episcopi. 
г re ei де Biserica Moldovei şi-a păstrat, sub Ștefan 
dela Ştefan cel Mare. (Colecţia cel Mare, organizarea care se constată în 

Academiei. Române). prima jumătate a veacului al XV-lea. 

Mitropolia era la Suceava; în afară de 
aceasta, mai existau două episcopii, una la Roman, cealaltă la 
Rădăuți. 

Cel care a uns ca domn la Direptate pe fiul lui Bogdan a fost 
Mitropolitul Teoctist. Era, se pare, de neam însemnat, poate rudă 
cu familia domnitoare, ca și predecesorul său Josif. Așa s'ar ex- 
plica rolul important pe care-l are, în viaţa | 
politică a Moldovei, timp de un sfert de ER 
veac, acest ierarh. Era şi un bun cărturar: WẸ 
ni s'a păstrat tetraevanghelul scris de el și к 20. — Monetă mică 
dăruit mănăstirii Neamţului «pentru rugă- ае argint, аперівгага 
ciunea sa $1 a celor ce vor citi pe el şi vor тл, 
asculta cu osârdie ». Teoctist figurează adesea Române.) 
în fruntea martorilor din hrisoave, mai ales 
în acelea privind mănăstirile, precum $1 în unele acte de caracter 
politic. In 1462, el jură împreună cu ceilalţi demnitari bisericești 
şi laici ai Moldovei că va păstra credinţă regelui Cazimir al Polo- 
niei, cum făcuse, printr'un act deosebit, şi Ştefan. Teoctist a 
păstorit. Moldova până în anul 1477, luna lui Noemvrie în 18. 
A fost înmormântat în mănăstirea Putna. li urmează în scaun 
Gheorghe, care fusese mai înainte în mănăstirea Neamţului. A avut 
una din cele mai lungi păstoriri din câte cunoaște biserica Mol- 
dovei: până în anul 1511, sub Bogdan, fiul lui Ștefan. 

Ca episcop de Roman, găsim întâi pe Tarasie. El e menţionat 
pentru prima oară într'un document din 12 Septemvrie 1464, 
unde domnul îl numeşte: «episcopul nostru chir Tarasie din Târgul 

de jos ». Ultima oară e pomenit în hrisovul din 14 Octomvrie 1473; 
aci el are titlul de: «episcop al Mitropoliei de jos», ceea ce nu 
trebue însă interpretat în sensul că ar fi avut un rang erarhic 
egal cu mitropolitul din Suceava. Fiind numai episcop, el era 
inferior acestuia ; faţă de episcopul de Rădăuţi însă, deși aveau 
ambii acelaşi grad erarhic, trecea înainte: această ordine se pă- 
strează și în documentele cancelariei domnești. După Tarasie, 
urmează ca episcop de Roman, Vasile, un ierarh învăţat care a 
redactat un tratat despre deosebirile dintre catolicism și ortodo- 
xism. E menţionat în actele vremii între anii 1488 (4 Aprilie) şi 
1499 (12 Iulie). Are ca urmaş pe Teoctist, fost egumen la Neamţ; 
acesta apare pentru întâia oară în actul din 17 Noemvrie 1502, 
privitor la mănăstirea Putnei, și poartă, ca şi Tarasie, titlul de 
«episcop al mitropoliei de jos din târgul Romanului ». 

La Rădăuţi găsim un singur episcop, pe Ioanichie care dease- 
menea are o păstorie foarte lungă. Cea dintâi menţiune e în docu- 
mentul din 25 Aprilie 1472, unde e trecut după Tarasie, episcopul 
de Roman; cea din urmă în 26 August 1503 când Ştefan con- 
firmă acestei episcopii «ocina ei dreaptă » anume satele Rădăuţii 
cu morile $ Coţmanul mare cu cele nouă cătune care-i fuseseră 
dăruite de «strămoșii » săi. 

Ctitoriile lui Ştefan. Niciunul dintre domnii Moldovei n'a 
înălţat atâtea lăcașuri de rugăciune ca Ștefan. Tradiţia spune 
că după fiecare luptă el ridica o biserică sau o mănăstire şi ea se 
confirmă aproape întocmai prin mărturiile documentare. Аза de 
numeroase sunt ctitoriile lui Ştefan, unele zidite din temelii, altele 
numai reparate sau adăogite, încât poporul a ajuns să-i atribue 
acestui drept credincios voevod orice lăcaş mai vechiu, despre care 
nu se mai știe de când datează. « Atletul lui Hristos », luptătorul 
neînfricat împotriva Turcilor $1 Tătarilor, a dovedit $1 pe această 
cale, prin ctitorii, cât de puternică era credința sa. 

Mănăstirile care pomenesc de ctitor pe Ştefan pot fi împărţite 
în trei categorii. In prima categorie intră acelea care se datorese 
exclusiv marelui domn. Astfel sunt mănăstirile Putna şi Volovăţul. 
A doua categorie cuprinde mănăstirile existente de mai înainte 
sau din timpul domniei lui, la care Ştefan a făcut biserici nouă 
sau diferite îmbunătăţiri. In această categorie intră Neamţul, Bi- 
strija, Voroneţul, Tazlăul, Dobrovăţul şi, în afara hotarelor ţării, 

Fig. 21. — Mânăstirea Putna, ctitoria lui Ștefan cel Mare. 

mănăstirea Zografu dela Sfântul Munte. In sfârşit, a treia cate- 
gorie priveşte mănăstirile cărora Ştefan le-a făcut numai danii, 
dându-le sate, vii, ţigani și mertice anuale de sare, vin, ceară, etc. 

Construcţia Putnei a început în vara anului 1466 (4 Iunie, 
după unele izvoare, 10 sau 20 Iulie după altele) şi a ţinut trei апі 
încheiaţi (vezi fig. 21). La 3 Septemvrie 1469 avu loc sfinţirea, 
în prezența domnului şi a marilor boieri, slujba fiind făcută de 
mitropolitul ţării Teoctist, de episcopul de Roman Tarasie și de 
62 de preoţi și diaconi. Stareţ fu numit Ioasaf, arhimandritul. 
Putna avea să fie, potrivit hotăririi lui Ștefan, locul său de veșnică 
odihnă. Daniile pe care le-a primit această mănăstire dela înaltul 
său ctitor sunt foarte numeroase., Documentul din 6 Fevruarie 
1503, care cuprinde întărirea tuturor donațiilor anterioare ne 
face să vedem imensa avuţie de care dispunea Putna. Ea avea 
mai întâi 29 de sate dintre care 24 dăruite de Ștefan care le cum- 
părase dela diferiţi proprietari sau le avusese el personal și 5 dă- 
ruite de doi boieri; satele se aflau mai ales în partea de Nord a 
ţării, în ţinuturile Sucevii, Cernăuţilor și Cârligăturii; apoi o se- 
liște la gura Frumușiţei şi o bucată de pământ la Prut; vii în 
dealul Hârlăului; o «branişte» întinsă, adică un loc rezervat 
pentru pescuit, vânat şi făcut fân, în jurul mănăstirii; mai multe 
mori pe Siret, în apropiere de târgul Siretului; o prisacă la Co- 
marna ; câte o sută cincizeci de drobi de sare în fiecare an din ocna 
domnească dela Trotuș; toată dijma din ceară — «pietrele de 
ceară» cum se spunea atunci — din târgul Siretului; vama cea 
mică a Sucevii care se încasa la Јісоу; scutire de vamă pentru 
peștele adus la mănăstire; apoi dajdea și veniturile popilor din 
satele care ascultau de mănăstire; gloabele adică amenzile ce se 
vor percepe în aceleași sate; un număr de sălaşe de ţigani. Tra- 
діа, consemnată de Ion Neculce în « O seamă de cuvinte», spune 
că la Volovăţ ar îi fost o biserică de lemn, ridicată de Bogdan 
întemeietorul. Ştefan pune să se zidească aci o mănăstire. Pisania 
ne arată că lucrul s'a început în anul 1500 şi s'a isprăvit în 1502, 
Septemvrie în 14. 

La Voroneţ unde a ridicat în 1488 Ştefan ctitoria sa (vezi fig. 
22), exista de mai înainte o mănăstire de lemn; pe la 1471 se 
constată un egumen Misail; tot aci spune tradiţia că ar îi trăit 
acel sihastru Daniil, căruia domnul, într'un ceas de cumpănă, 

Fig. 22, — Biserica dela Voroneţ ridicată de Ştefan cel Mare, în 1488. Pereţi exteriori sunt acoperiți de picturi; 
acoperişul e de şindrilă. 

i-ar fi cerut sfat şi ajutor. Incă înainte de a ridica biserica sa de 
zid, Ştefan a făcut mănăstirii dela Voroneţ o mică danie. Chiar 
în timpul când se ridica, în August 1488, el i-a dăruit apoi un sat, 
Ştilbicanii şi tot basinul pârâului Suha mare, cumpărate cu 160 
de zloți tătăreşti. Alte danii au urmat în 1489, când mănăstirea 
capătă satul Vlădenii de pe Siret şi cu morile de acolo, cumpărat 
iarăşi de domn, în 1490, când se adaogă o selişte Poiana, la gura 
Homorului, în 1497, când Ştefan îi dărueşte о prisacă în ţinutul 
Cârligăturii şi un loc aproape de acea prisacă şi în 1499, mănăstirea 
sporindu-şi avutul de data aceasta cu încă un sat, Milcineştii, tot 
în ţinutul Cârligăturii, și cu mai multe fălci de vie în dealul 
Hârlăului. 

La Dobrovăț existau spre sfârşitul domniei lui Ştefan două 
mănăstiri: una cu hramul Schimbării la- faţă, căreia domnul îi 
dăruieşte, la 26 Noemvrie 1499, trei sate pe pârâul Dobrovăţului; 
o a doua cu hramul Pogoririi Duhului Sfânt, care primeşte, la 6 
Octomvrie 1503, cinci sate, tot pe Dobrovăț, cumpărate de Ştefan 
cu 1.500 de zloți tătăreşti. Pentru aceasta de a doua mănăstire 
construeşte evalaviosul domn o nouă biserică, de zid; lucrarea 
a început la 27 Aprilie 1503 şi s'a terminat în 1504, aşa dar chiar 
în anul morții. 

La Bistriţa, vechea ctitorie a lui Alexandru cel Bun, Ștefan a 
adaos clopotniţa şi un paraclis «în numele sfântului martir lon 
cel Nou dela Cetatea Albă ». Construcţia a durat câteva luni; ea 
era pata la 13 Septemvrie 1498. 

Mănăstirea Tazlăului exista în 1481. In acest an, la 1 Fe- 
vruarie, Ştefan îi dărueşte satele Borileştii şi Drăgoteştii din 
Câmpul lui Dragoș. Cinsprezece ani mai târziu, în 1496, şi anume 
în ziua de 4 Iulie începe, din porunca lui, construcţia unei noi 
biserici, de zid, care se termină la 8 Noemvrie 1497 (vezi fig. 23). 

O frumoasă biserică, de proporţii mai mari și având hramul 
Inălţării a ridicat Ştefan în vechea ctitorie a lui Petru al Muşatei, 
Neamţul. Construcţia era gata la 14 Noemvrie 1497, aşa dar după 
biruinţa din Cosrul Cosminului (vezi fig. 24). Mănăstirea Neam- 
{шш a primit şi unele danii: astfel la 13 Iulie 1463, domnul o 
scuteşte de desetina pe care trebuiau s'o dea prisăcile ei din ho- 
tarul Zahornei, la Nistru, iar la 1 Aprilie 1470 îi acordă privilegiul 
de a nu plăti vamă pentru trei care de peşte; mai importantă е 

dania pe care o primește la 30 Septemvrie 1503: ea constă din 
satul Băicenii pe Siret şi cu morile din sus de Orzești și din jos de 
Vornutariu, proprietatea personală a lui Ştefan, apoi satul Mogo- 
şeştii, tot pe Siret, cumpărat de domn cu 400 de zloți tătăreşti, 
o prisacă în braniștea domnească dela Bohotin şi un mertic anual 
de șase pietre de ceară din pietrele domnești dela Târgul Neam- 
ұшш. Pentru aceste danii, Ştefan cere egumenului și călugărilor, 


Fig. 23. — Pisania bisericii Tazlău. In ultimele două rânduri se vede data când sa 
inceput construcția: 7004 (1496) Iulie 4 şi data când ea s'a isprăvit: 7005 (1497) 
Noemvrie 8. 


«să ne cânte nouă și doamnei noastre Maria o liturghie la toate 
sfintele Duminici până ce vom fi în viață, iar după moartea noa- 
stră să ne cânte în fiecare Miercuri sara un parastas, iar Joia o 
liturghie până în veac, cât va sta această sfântă mănăstire». 

O deosebită grijă a arătat Ştefan mănăstirii Zografu din Siântul 
Munte, făcându-i multe îmbunătăţiri: în 1474, a «întărit » adică a 
reparat bolniţa sau spitalul de acolo și i-a dat «pentru odihna 
sfânt răposaţilor părinţilor noştri şi pentru sănătatea noastră 

Fig. 24. — Pisania bisericii mari dela mănăstirea Neamţului zidită de Ştefan; in ultimul rând se citeşte data când s'a isprăvit 
construcția: къ атъ x36... Меца но ди («în anul 7005 (1497)... luna М№етугје 14»), 


96 ŞTEFAN CEL MARE 


şi a copiilor noştri» un тегіс anual de 500 de aspri; în 1475 a 
construit un «turn de corăbii »; mai târziu, în 1495, а zidit.trape- 
zăria ; în sfârşit, în 1500—1501, a adus apă în mănăstire, făcând 
un canal, o cristelniţă 51 o fântână. Deosebit de acestea, i-a acordat 
încă din primii ani ai domniei, din 1466, un mertic anual de 100 
de galbeni ungurești, ceea ce era o sumă importantă. In schimb, 
călugării trebuiau să respecte următorul aşezământ, pe care-l re- 
produc în întregime, deoarece e caracteristic pentru grija şi mi- 
nuţiozitatea pe care o punea încă din tinereţe evlaviosul voevod 
în raporturile sale cu biserica: « Inainte de toate — spune Ștefan 
— să mă scrie pe domnia mea la sfânta proscomidie, după obiceiul 
sfinţilor părinţi și după așezământul sfintei biserici, şi să scrie 
lângă domnia mea şi pe doamna mea şi pe copiii noştri de Dum- 
nezeu dăruiţi Alexandru și Elena; şi să stea la sfântul pomelnic 
cum este scris. Şi iarăși, până ce Dumnezeu atotţiitorul se va în- 
dura cu noi şi vom fi în viaţă... sfânta biserică să ne cânte Sâm- 
bătă seara paraclis şi Dumineca la prânz să se dea băutură, Магіеа 
să пі se cânte sfânta liturghie, şi la prânz să se dea băutură. Şi să 
mă mai pomenească în fiecare zi la vecernie şi la pavecerniţă și la 
miezul nopţii şi la utrenie și la liturghie și la sfânta proscomidie 
şi unde mai este obiceiul sfintei şi dumnezeeștii biserici, precum 
e învățătura sfinţilor părinţi; iar în pomelnic să ne pomenească 
după așezământ. Acestea să ni se cânte până ce vom fi în viaţă. 
lar după trecerea anilor noștri şi după sfârșitul vieţii noastre, în 
anul întâi să ni se facă şi să ni se cânte sfântul prohod, de către 
sobor; apoi slujbele de ziua a treia, a noua, a douăzecia şi a patru- 
zecia, de o jumătate de an și de un an. lar după trecerea unui an, 
să ni se cânte într'o zi din an, de către sobor, pentru mântuirea 
sufletului; seara parastas cu colivă şi băutură, iar dimineaţa 
sfânta liturghie cu colivă; iar la prânz, băutură, spre mângâierea 
fraţilor. Aceasta să rămâie așa, câtă vreme va sta și sfânta mă- 
năstire ». 

In cea de a treia categorie, a mănăstirilor care au primit numai 
danii, intră Moldoviţa, Pobrata şi Homorul. La 12 August 1457, 
așa dar la câteva luni numai după suirea sa pe tron, Ștefan scu- 
teşte celei dintâi două case pe care le avea în Suceava de orice 
dări şi munci către domnie. O scutire similară capătă Moldoviţa 
şi la 31 August 1458 pentru statul ei Borhineştii ai cărui locuitori 

nu vor mai avea nicio îndatorire față de domnie; nici chiar la 
războiu nu vor merge, decât atunci când va merge Ștefan în per- 
soană. La 12 Martie 1488, o nouă donaţie: jumătate din satul 
7wvorâște, pe Siret, cu morile; în schimb călugării sunt obligaţi 
să-i facă slujbe în viaţă şi pomeniri după moarte. Printr'o serie 
de acte deosebite, Moldoviţa capătă și confirmarea vechilor ei 
proprietăţi. | 

La Рођгаіа a fost înmormântată mama lui Ştefan, doamna 
Магіа-Оќеа; cu atât mai natural era deci ca să se bucure această 
mănăstire de mila domnească. Chiar însă dela începutul stăpâ- 
nirii sale —documentul e datat 16 Fevruarie 1459 — Pobrata 
capătă dela Ştefan dreptul ca locuitorii din satele ei Poiana și 
Onicenii pe Jijia să nu fie judecaţi de judecătorii din Dorohoi, 
cum ar fi fost normal, ci numai de egumen sau de oamenii ace- 
stuia. De asemenea să nu facă podvoade, adică transporturi cu 
carele. La câteva luni după moartea doamnei Maria-Oltea (9 
Noemvrie 1465) şi anume în vara anului următor, mănăstirea pri- 
mește tocmai «pentru sufletul și mântuirea sfânt răposaţilor .. . 
moşul nostru bătrânul Alexandru Voevod... şi... tatăl nostru 
Bogdan Voevod şi... mama noastră Maria» confirmarea unui 
mertic anual bogat, de zece buţi de vin, două măji de pește, una 
de morun şi alta de crap, o jumătate de piatră de ceară din Târgul 
Frumos şi toate berbinţele — adică butoiaşele — de miere ce ве 
vor strânge din dijma satelor mănăstirești și a oamenilor ei dela 
Botna. І se întărește de asemenea iezerul dela gura Bâcului cu 
toate gârlele, o prisacă şi dreptul de a-și face două năvoade de 
pește pe Nistru, în gura Bâcului. Primește apoi ca danie dela 
Ştefan pe unul din Tătarii domnești dela Neamţ, cu tot neamul 
lui. Câţiva ani după aceea, în 1471, mănăstirea obţine scutire de 
vamă atât pentru grâul şi mierea pe care egumenul le va trimite 
spre vânzare la Chilia cât și pentru peștele ce se va aduce de acolo, 
prin vadul dela 'Țuţora. Adăogăm că intocmai ca și Moldoviței, 
i se confirmă și Pobratei, prin acte deosebite, vechile proprietăţi 
pe care le stăpânea din vremea lui Alexandru cel Bun sau mai 
de curând. 

Mănăstirea Homorului primește dela Ștefan, la 30 August 
1459, un mertic anual de cinci Бой de vin. Mai târziu, spre sfâr- 
şitul domniei, ea face un schin:b cu domnul care echivalează de 

fapt tot cu o danie; îi dă o seliște Poiana «la gura Homorului » — 
deci un loc unde fusese odată sat —și primeşte în schimb un sat 
în fiinţă Glodenii, cumpărat de Ştefan cu 150 de zloți tătărești. 
Ni s'au păstrat şi actele prin care i se confirmă acestei mănăstiri 
celelalte posesiuni ale ei, şi anume mai multe sate, un munte, o 
prisacă, etc. Tot așa ni s'a păstrat şi hrisovul prin care Ştefan 
întărește mănăstirii de călugărițe dela Horodnic cele două sate 
dăruite ei de Alexandru cel Bun şi scutește pe locuitorii acestor 
sate de toate dările, muncile şi de slujba ostăşească, ei având 
numai să păzească mănăstirea și să lucreze. La 16 Martie 1490, 
această mănăstire de călugărițe Horodnic împreună cu un sat al ei, 
Balasineştii, pe Suceava, se închină de bună voie mănăstirii 
Putna. 

Mult mai numeroase decât mănăstirile, sunt bisericile ridicate 
de Ștefan. Ele se întâlnesc pe tot cuprinsul Moldovei, dela o mar- 
gine până la cealaltă a ţării. Merită să fie relevat faptul că aproape 
toate au fost construite în a doua jumătate a domniei, după luptele 
cele mari cu Turcii. Unele amintesc о biruinţă, altele vreun fapt 
însemnat din viaţa voevodului. 

La 13 Iunie 1487 începe zidirea bisericii dela Pătrăuți (vezi fig. 
25). In acelaşi an, între 8 Iunie şi 13 Noemvrie, ridică Ștefan şi bi- 
serica din Bădăuţi (azi Mileșăuţi), drept mulțămită pentru bi- 
ruinţa dela Râmnic împotriva lui Țepeluş. Ne-o spune lămurit 
pisania bisericii, scrisă, după obiceiul timpului, în limba slavă: 
«Їп anul 6989 (1481) luna Iulie 8, în ziua sfântului marelui mu- 
сепіс Procopie, Іо Ştefan Voevod, cu mila lui Dumnezeu Domn 
al Moldovei, fiul al lui Bogdan Voevod, împreună cu prea iubitul 
său fiu Alexandru, făcut-a războiu la Râmnic cu Basaraba cel 
Tânăr, Domnul Таги Românești, numit Ţăpăluș. Și a ajutat 
Dumnezeu lui Ştefan Voevod şi a biruit pe Basaraba Voevod. Şi 
a fost aci prăpăd, un mare măcel printre Basarabi (Munteni!). 
Drept aceea, binevoit-a Ştefan Voevod cu buna sa hotărire și cu 
înţeleaptă prevedere $1 а zidit acest hram în numele sfântului 
marelui mucenic Procopie în anul 6995 (1487). Şi s'a început în 
luna Iunie 8 şi s'a terminat în același an în luna Noemvwrie 13». 
După biserica dela Bădăuţi urmează îndată aceea cu hramul 
Sf. Ilie, de lângă Suceava. Incepută la 1 Mai 1488, еа era с, 1а 
15 Octomvrie al aceluiași an (vezi fig. 26). 

Deşi nu se spune în pisanie, suntem însă în drept să credem 


Fig. 25. — Biserica dela Pătrăuți, ctitoria lui Ștefan cel Mare, 
începută in ziua de 13 Iunie 1487. 


că biserica din Vaslui, ridicată în 1490, amintește vestita biruinţă 
7• 

împotriva lui Soliman Hadâmbul. Și această construcţie a durat 
numai câteva luni, dela 27 Aprilie până la 20 Septemvrie. Doi 


Fig. 26. — Biserica Sf. Ilie, lângă Suceava, restaurată. 


ani încheiaţi ţine în schimb zidirea bisericii Sfântul Nicolae din 
Iaşi. Incepută la 1 Iulie 1491, ea este gata în August 1493. Pisania 

ne arată că domnul a înălțat-o «pentru sufletele răposaţilor moşi 
şi părinţi şi frați și pentru sănătatea Domniei noastre și a copiilor 
noştri ». In același timp, şi anume între 1 Mai și 28 Octomvrie 1492, 
a fost ridicată biserica din Hârlău, cu hramul Sfântului Gheorghe. 

Tradiţia ne spune că Ştefan cel Mare s'ar fi născut şi ar fi copi- 
lărit la Borzești, pe Trotuș. În sprijinul acestei tradiţii s'a adus 
şi argumentul că pisania bisericii zidite aci de gloriosul domn și 
de fiul său Alexandru, între 9 Iulie 1493 şi 12 Осіотугіе 1494, 
spune că lăcaşul a fost înălțat «pentru rugăciunea sa şi pentru 
pomenirea sfânt răposaţilor moșilor și părinţilor lor ». Trebue să 
observăm însă că o formulă aproape identică —chiar ceva mai 
completă, introducând şi pomenirea «fraților » —se găsește, după 
cum am arătat mai sus, şi în pisania bisericii Sf. Nicolae din lași. 
Aşa încât, argumentul nu are o valoare hotăritoare. Ceea ce nu 
înseamnă însă că trebue să respingem implicit tradiția despre 
locul nașterii lui Ștefan. 

In 1495 s'a ridicat biserica Sf. Nicolae din Dorohoi; ea era 
gata la 15 Octomvrie. Tot atunci s'a construit şi biserica din 
Huşi «ce este ре Drislivăţ», având hramul Sfinţilor Apostoli 
Petru şi Pavel. Clădirea era terminată la 30 Noemvrie 1495. 

In amintirea crâncenei lupte dela Războeni, înălță Ștefan în 
anul 1496 — ве împlineau tocmai 20 de ani de când ostașii mol- 
doveni căzuseră « stropșiţi » de mulţimea lui Mohamet al II-lea — 
şi anume chiar pe locul luptei, o biserică. Pisania arată pe scurt 
năvălirea Turcilor, ajutaţi де Laiotă Basarab şi mărturiseşte în- 
frângerea: « Şi cu voia lui Dumnezeu fură biruiţi creștinii de către 
păgâni și căzură acolo mare mulţime din ostașii moldoveni... 
Pentru aceea —continuă pisania —a binevoit lo Ștefan Voe- 
vod... şi a zidit acest hram în numele arhistratigului Mihail 
pentru rugăciunea sa și a doamnei sale Maria şi a fiilor săi Ale- 
xandru și Bogdan şi pentru pomenirea şi pentru sufletul tuturor 
binecredincioșilor creștini cari au pierit aici. In anul 7004 (1496), 
iar al domniei sale anul al 40-lea curgător, luna Noemvrie 8». 

Construcţia bisericii din Piatra a durat un an şi patru luni, 
dela 15 Iulie 1497 şi până la 11 Noemvrie 1498. Ea are hramul 
Naşterii Sfântului loan Botezătorul. 

Ultima biserică ridicată de Ştefan este aceea dela Răuseni. 
«In anul 7011 (1503), Septemvrie 8 —glăsuiește pisania — lo 

Ştefan Voevod, din mila lui Dumnezeu, Domn al Таги Moldovei, 
a binevoit şi a început să clădească acest hram în numele Tăierii 
capului Sfântului şi slăvitului prooroc, înainte mergătorului și 
botezătorului Ioan, în acest loc, unde a fost tăiat capul tatălui său 
Bogdan Voevod. Şi pe Ştefan Voevod l-a ajuns moartea. Veşnica 
lui pomenire. Iară fiul său Bogdan Voevod a continuat ce fusese 
început de tatăl său şi a terminat acest hram în anul 7012 (1504), 
Septemvrie 18». 

Dacă pentru bisericile de mai sus ştim exact, graţie pisaniilor, 
data construirii, sunt, în schimb, altele care nu permit o atare 
precizare cronologică. Astfel e Biserica Albă din Baia, atribuită 
lui Ștefan, dar a cărei pisanie nu ni s'a păstrat (vezi fig. 27). La 
Râmnicul Sărat, în Тага Românească, exista încă până în 1898, 
când a fost dărâmată —cei ce au făcut această neiertată greșeală, 
nedându-și, se vede, seama de valoarea istorică a lăcaşului —o 
biserică ridicată de Ștefan și reparată pe vremea lui Brâncoveanu. 
Pisania, din 1704, păstrată încă din fericire, spune: « Această 
sfântă şi dumnezeiască biserică, a căria iaste hramul sfânta... 
Paraschiva, fost-au făcută de Ștefan Vodă cel Bun dela Moldova. 
Și trecând mulţi ani s'au stricat. In zilele lui Ion Costandin Ba- 
sarab Brâncoveanu Voevod s'au îndemnat vecinătatea şi au 
ajutat cine cu ce s'au îndurat și o au refăcut деп ferestri în sus... э. 
Ştim sigur că Ştefan a ridicat o biserică în cetatea Chile; tot lui 
i se datorește, după toate probabilitățile, şi biserica înaltă, de 
piatră, a mănăstirii dela Vad, pe Someş, în apropierea cetăţii 
Ciceiului. 

Tradițiile locale atribue marelui ctitor și bisericile din: Scân- 
teia, în judeţul Vaslui; din Scheia, în judeţul Roman; din Flo- 
reşti, (cu hramul Sf. Ше), în judeţul Tutova; din Căpriana, în 
judeţul Lăpușna și din Cotnari. Dovezi documentare nu există 
însă în sprijinul acestor tradiţii. 

Pentru a completa lista lăcașurilor bisericeşti zidite în timpul 
lui Ştefan, trebue să adăogăm și pe acelea ale rudelor sale și ale 
boierilor care i-au urmat pilda. Alexandru, fiul născut din căsă- 
toria cu Evdochia din Chiev, sau, dacă ne luăm după pomelnicul 
dela Bistriţa, fiul Marușcăi, o legătură din tinereţe а lui Ștefan, 
a ridicat în anul 1491 în Bacău, o biserică având hramul Ador- 
mirea Maicii Domnului. Şendrea, cumnatul lui Ștefan, a făcut 

Fig. 27. — Biserica dela Baia, ctitoria lui Ştefan cel Mare. Data zidirii nu se cunoaşte 
precis; ea pare a nu fi însă mult posterioară bătăliei dela Baia (1467). 

acoperișul е de șindilă. 


Fig. 28, — Biserica dela Arburea. Pereţii exteriori sunt acoperiți cu picturi 

biserica din Dolheşti pe 
Siret, unde a fost înmor- 
mântată. şi soţia sa Maria 
— sora domnului, moartă 
la 27 Martie 1486 —şi el 
însuși. Luca Arbure, pâr- 
călabul Sucevei, «fiul bă- 
trânului Arbure, pârcă- 
labul Neamțului », îşi făcu 
şi el biserică în satul său 
de baștină, Arburea, în 
ţinutul Sucevei ; începută 
la 2 Aprilie 1502, con- 
strucţia era gata іп ace- 


laşi an, la 29 August | 


(vezi fig. 28 şi 31). In 
sfârșit, logofătul Tăut, 
care a slujit în această 
dregătorie pe Ștefan timp 
de douăzeci și nouă de 
ani, continuând și sub 
urmașul său Bogdan, a 
zidit în 1499 o biserică 
în satul său Bălinești din 
judeţul Dorohoi. Aci a 
fost el înmormântat, în 
1511. 

Familia lui Ștefan. 
Ştefan a fost căsătorit 
de trei ori. Prima dată 
la 5 Iunie 1463 cu Evdo- 
chia —sau cum îi spune 
documentul pentru mă- 
năstirea Pobrata Ovdotia 
— din Chiev, sora enea- 
zului Simion Olelkovici. 
Evdochia а murit în 
1467. Cinci ani după 


Fig. 29. — Piatra de mormânt a Mariel de Mangop, 
soţia lui Ştefan cel Mare (Mânăstirea Putna). 

aceea, la 14 Septemvrie 1472, Ștefan se căsătorea cu Maria 
din Mangop, de neam împărătesc, înrudită cu foștii stăpânitori 


Fig. 30. — Chipul lui Alexandru, fiul lui Ştefan cel 
Mare, pe un patrghir dela mănăstirea Putna. Inscrip- 
На 1а limba slavă: Илеандрь снъ Grian Бошод. 


ai Bizanțului. Familia 
ei cârmuia în momen- 
tul acela ţinutul Man- 
gop, în Crimeia. Nici 
această căsătorie n'a 
durat mult, Maria în- 
cetând din viață Ја 19 
Dechemvrie 1477. Mor- 
mântul ei se află la 
mănăstirea Putna (vezi 
fig. 29). A treia soţie 
a lui Ştefan а fost 
Maria, fiica lui Radu 
cel Frumos (vezi fig. 
33); copilă fiind, еа 
fusese surprinsă, îm- 
preună cu mama ei, în 
Bucureşti, în 1473, de 
armatele moldovene și 
trebuise să însoțească 
pe biruitorul părintelui 
său la Iaşi. Căsătoria 
a avut loc în cursul 
anului 1478, deoarece 
la 9 Martie 1479, este 
amintit pentru întâia 
dată intrun docu- 
ment ү Bogdan Vlad, 
primul dintre} copiii 
născuți din | această 
căsătorie. Maria a su- 
praviețļuit lui Ştefan, 
anul morții ei fiind 


1511. Este înmormântată la mănăstirea Putna. 
Din prima căsătorie Ştefan a avut pe Olena, amintită în 
hrisovul din 9 lulie 1466, al mănăstirii Pobrata, pe Petru sau 

Petrașcu, citat în câteva acte din anii 1471—1472 (moare la 21 
Noemvrie 1480), poate şi ре Alexandru (vezi fig. 30). Acesta din 
urmă a trăit până în 1496 (26 Iulie), s'a căsătorit în 1489 cu fiica 
lui Bartholomeu Drágffy de Belthewk, voevodul Ardealului, că- 
ruia cronicile noastre îi zic Birtoc și a zidit biserica Adormirea 
Maicii Domnului din Bacău; a fost înmormântat la mănăstirea 
Bistriţa, lângă strămoșul al cărui nume îl purta. Olena s'a căsă- 
torit la Moscova, la 6 Ianuarie 1483, cu Ivan, fiul marelui 
cneaz Ivan al III-lea. A avut un fiu, pe Dimitrie, care trebuia să 
urmeze în scaun părintelui său, şi o fiică, Evdochia. După moartea 
soţului, întâmplată înainte de vreme, în 1490, Olena rămase 
singură, având de luptat cu multe intrigi şi mai ales cu invidia 
soacrei sale, Sofia, care ar fi vrut ca tronul să revie fiului ei Vasile, 
iar nu nepotului Dimitrie. Deşi acesta din urmă este recunoscut 
şi proclamat în mod solemn în catedrala Uspeniei din Moscova 
la 3 Septemvrie 1498 de către marele cneaz Ivan al III-lea, ca 
urmaș al său pe tron, totuși în cele din urmă biruie intrigile So- 
fiei. In 1502, la 14 Aprilie, se anulează hotărîrea anterioară, suc- 
cesor e proclamat Vasile, iar Dimitrie şi cu mama sa Olena sunt 
închiși într'o cetate. Dintr'o scrisoare din acest an, luna Sep- 
temvrie, aflăm că Ştefan întrebase în două rânduri pe hanul 
tătăresc din Crimeia de soarta a lor lui. « Răspunde-mi —scrie 
îndureratul şi bătrânul părinte —fi-vor în vieaţă fiică-mea şi 
nepotu-meu? ... Răspunde-mi: Va fi despoiat marele cneaz ре 
nepotu-meu de marea cnejie a Moscovei şi va fi dat-o fiului său, 
marelui cneaz Vasile? ». La câteva luni după moartea lui Ștefan, 
şi-a sfârşit şi Olena zilele în cetatea în care fusese închisă (18 
Ianuarie 1505). Fiul său Dimitrie, eliberat pentru scurtă vreme 
de Ivan al III-lea, care, pe patul de moarte, își recunoscuse gre- 
şeala comisă faţă de nora şi nepotul său, n'a putut totuşi căpăta 
tronul. Vasile este cel care reuşeşte să-l ocupe; Dimitrie, închis 
din nou, moare la 14 Fevruarie 1509. 

Din а doua căsătorie, Ştefan a avut pe Bogdan şi pe Iliaș, 
gemeni după cât se pare, pomeniţi împreună, îndată după 
Alexandru și Petru, în actul din 3 Septemvrie 1473. Iliaș 
a murit în сеа mai fragedă vârstă; nu-l mai găsim menţi- 
onat în niciun alt document. Bogdan i-a urmat în ziua de 
26 Iulie 1479. 

Din a treia căsătorie s'a născut Bogdan Vlad, urmașul la tron 
al lui Ştefan (vezi fig. 35). E pomenit pentru întâia dată în lista 
martorilor, în documentul din 9 Martie 1479. El însoţeşte pe 
tatăl său în lupta din Codrul Cosminului și ia parte la toate eve- 
nimentele mai importante ce au urmat până în 1504. 

Nu se poate preciza din ce căsătorie s'au născut două din 
fiicele lui Ștefan anume Maria şi Ana. Cea dintâi a murit în anul 
1518; ni s'a păstrat piatra ei de mormânt. Cea de a doua a încetat 
din vieaţă încă din timpul domniei tatălui ei. Acesta dăruește, 
la 23 Noemvrie 1499, mănăstirii Bistriţa, trei sate pe Siret și 
cinci fălci şi două fertale de vie la Hârlău «pentru mântuirea 
sufletelor sfânt-răposaţilor copii ai domniei mele, a lui Alexandru 
Voevod şi a fiicei noastre Апа». Egumenul şi călugării își iau 
îndatorirea să facă o pomană pe an, într'aceeași zi, pentru amân- 
două aceste odrasle ale Domnului; de asemenea să le slujească 
o leturghie în fiecare săptămână, Sâmbăta. Prin urmare şi Ana 
a fost înmormântată tot la Bistriţa, ca şi Alexandru. 

Ştefan a avut $1 doi fii naturali, doi «copii» cum se spunea. 
în vremea aceea, anume pe Petru, numit şi Rareș şi pe Șiejan, 
căruia i s'a zis mai târziu, când a ajuns, ca şi Rareş, la domnie, 
Lăcustă. Mama lui Petru se numea Maria şi locuia în Hârlău, 
numele mamei lui Ştefan Lăcustă nu-l cunoaştem. 

Marii dregători ai lui Ştefan. In toate vremurile şi în toate 
ţările, rezultatele şi strălucirea marilor domnii se explică nu numai 
prin personalitatea monarhului, dar și prin valoarea și numărul 
sfetnicilor de seamă. Oricât de mari însuşiri ar avea un monarh, 
dacă nu știe să-și asigure şi colaboratori pricepuţi și devotați, 
care să-i dea sfat şi sprijin —la nevoie — $1 să-i execute hotă- 
ririle, el nu va putea da toată măsura sa. Domnia lui Ştefan е 
tocmai unul din cazurile care ilustrează mai bine această consta- 
tare. Marele nostru voevod a ştiut din capul locului să-şi apro- 
pie pe boierii de frunte ai Moldovei, să-şi asigure concursul com- 
petenţelor şi caracterelor. Ocupând scaunul la Suceava, cu cre- 
dincioșii cari biruiseră la Doljeşti și Orbic, Ștefan n'a început 
prigonirea adversarilor cum se așteptau unii; dimpotrivă, a căutat 
să atragă la el pe cei cari ţinuseră până atunci cu Petru Aron, 
a făgăduit iertare și restituirea moșiilor celor cari se vor intoarce 
din pribegie 51 vor recunoaște domnia cea nouă. Tactica s'a dovedit 


MARII DREGĂTORI AI LUI ŞTEFAN 109 


justă: unul câte unul, marii dregători сагі însoţiseră în Polonia 
pe fostul domn s'au înapoiat la Suceava şi au primit îndărăt 
nu numai averile, dar li s'au încredinţat şi dregătorii. Duma Brae- 
vici, Stanciul, Costea Danovici, Știbor, Lazea Pitio, care ţinuseră 
mai întâi cu Petru Aron, apar apoi în lista de martori a docu- 
mentelor lui Ștefan. La 5 Dechemvrie 1460, Duma Braevici e 
citat chiar în fruntea întregului divan $1 își păstrează acest loc 
eminent până în 1466, Septemvrie 15, dată după care nu-l mai 
întâlnim de loc; documentul următor, din 8 Dechemvrie, are în 
frunte ре Manoil; Duma probabil încetase din vieaţă între timp. 
Numai Mihail logofătul n'a vrut să se întoarcă; el rămâne în Po- 
lonia, cu toate repetatele salv-conducte ce a primit şi cu toate 
asigurările că a fost iertat $1 că i se vor restitui moșiile. 

O deosebită atenţie a dat Ștefan pârcălabilor sau comandan- 
410г de cetăţi. El încredinţează aceste posturi de mare răspundere 
rudelor sale şi celor mai însemnați dintre boieri. In lista de mar- 
tori a documentelor domneşti, pârcălabii sunt trecuţi întot- 
deauna înaintea dregătorilor de curte, cu excepţia dvornicului 
care, în genere, îi precede. Vlaicul, unchiul domnului, e numit, 
chiar dela început (1457), pârcălab de Cetatea-Albă; în 1467 îl 
găsim ca pârcălab de Hotin pe care-l apără cu vitejie impotriva 
atacurilor lui Mohamed al II-lea, în 1476; după aceea, trece, în 
1481, la pârcălăbia Orheiului. Duma, fiul lui Vlaicul, văr deci 
cu Ştefan cel Mare, a fost mai întâi pârcălab sau staroste de Hotin, 
împreună cu tatăl său (unele cetăţi mai însemnate precum: Chilia, 
Cetatea-Albă, Hotinul, Neamţul, aveau câte doi pârcălabi!), apoi 
pârcălab de Cetatea-Albă, împreună cu Hărman, după aceea pâr- 
călab de Neamţ. Stanciul Ponici, unul dintre boierii cei mai în- 
semnaţi ai Moldovei, care ocupase dregătorii încă sub Iliaș, fiul 
lui Alexandru cel Bun, e pârcălab de Cetatea-Albă, alături de 
Vlaicul, în 1466. Bătrânul Arbure a fost pârcălab de Neamţ din 
1471 până în 1476, el a apărat cu vitejie cetatea împotriva ata- 
curilor turceşti, după Războieni (vezi fig. 31). Fiul său, Luca, a 
ocupat dregătoria de «portar la Suceava », ceea ce е tot una cu 
4 pârcălabul » acestei cetăţi; rezistenţa lui îndărătnică a silit în 
1497 pe Regele Ioan-Albert al Poloniei să întrerupă asediul ce- 
tăţii şi să primească armistițiul a cărui nerespectare a dus apoi 
la dezastrul din Codrul Cosminului. Mai înainte de Luca Arbure, 

Fig. 31. — « Chivotull» adică mormântul lui Arbure cel Bătrân, în biserica 
dela Arbkrea. Se vede influenţa stilului «gotics. In partea superioară 
inscripția in limba slavă. 

a comandat în Suceava, Șendrea, cumnatul Domnului, eroul dela 
Râmnic. Şi în cetăţile celelalte, la Chilia, la Roman, la Crăciuna, 
Ştefan а numit pârcălabi dintre boieri cei mai de credinţă şi mai 
destoinici. Așa se și explică rezistenţa pe care au opus-o în 1476 
lui Mohamed, rezistenţă care a fost una din pricinile ce au deter- 
minat retragerea Sultanului. 

La mulţi dintre dregătorii de curte, începând cu cel mai mare, 
logofătul, şi isprăvind cu cel mai mic, comisul, întâlnim o conti- 
nuitate impresionantă. Logofeţi mari, adică şefi ai cancelariei și 
prim-miniştri, au fost numai trei timp de patruzeci și șapte de апі: 
Dobrul, care deţine această dregătorie până în 1468; Toma, din 
1468 până la sfârșitul anului 1474 sau începutul lui 1475 şi Tăutul, 
până la moartea lui Ștefan, păstrându-și slujba și sub urmaşul 
acestuia, sub Bogdan. Dintre marii vornici, Goian a ocupat această 
dregătorie şase ani de zile (1457—1463), Bodea cinci ani (1471— 
1476), Hrană şease ani şi jumătate, poate și mai mult (nu avem 
documente cu lista dregătorilor între Mai 1476 şi Fevruarie 14781), 
Dragoş Boul timp de doisprezece ani (1479—1491) şi Boldur tot 
atâta (1491—1502). Dintre marii vistiernici, însemnăm pe Juga: 
aproape douăzeci şi unu de ani a ţinut acesta socotelile Moldovei 
(1458—1479); succesorul său Chiracol a ocupat dregătoria vreo 
cinci ani, iar cel care a venit după dânsul, Boldur, viitorul dvornic, 
cam tot atâta. Sacâș а fost spătar din 1458 și până în 1469, iar 
Câlnău dela 1486 până în 1504, deci optsprezece ani. In sfârşit, 
Frunteş stolnicul şi-a păstrat neîntrerupt slujba din 1488 până 
la sfârşitul domniei. In asemenea condițiuni, cu dregători sta- 
bili, evident că administraţia ţării se făcea mai uşor și în con- 
дш mai bune. 

De altfel, Ştefan a ştiut să răsplătească întotdeauna meritul 
şi devotamentul. Indeplinindu-şi slujba cu pricepere şi credinţă, 
dregătorii erau înaintați treptat până la posturile cele mai înalte ;. 
această ascensiune ierarhică se poate observa în documente. In 
schimb era necruţător faţă de cei cari ar îi incercat să uneltească 
ceva împotrivă-i. Pentru vina aceasta a «vicleniei» au căzut 
de sigur la 16 Ianuarie 1471, în târg la Vaslui, capetele dvor- 
nicului Isaia, paharnicului Negrilă și stolnicului Alexa. Şi doar 
Isaia era chiar cumnatul domnului, deoarece ţinea pe sora. 
acestuia, numită Sora. 

Spiritul de dreptate al lui Ştefan, faptul că răsplătea meritul 
și pedepsea vina, ne face să înţelegem şi mai bine devotamentul 
statornic pe care l-au arătat boierii —altădată atât de schim- 
bători — marelui lor Domn. Credinţa lor 1-а însoţit în toate împre- 
jurările grele, în toate luptele, la Baia ca şi la Vaslui, la Chilia 
ca şi la Cosmin. Pentru această credinţă au pierit la Războieni, 
striviți de mulţimea duşmanilor. Niciodată, în istoria ţărilor 
noastre nu s'a văzut un exemplu mai puternic de solidaritate 
între domn și boieri. E unul din elementele care explică tăria și 
rezultatele acestei domnii. 

Moartea lui Ştefan. Personalitatea lui. Rana pe care o căpă- 
tase Ştefan la picior cu prilejul primului asediu al Chiliei, în 1462, 
nu l-a împiedicat să poarte încă atâtea războaie şi să-și cârmuiască 
{ага timp de peste patru decenii. Nefiind îngrijită însă cum tre- 
buia, ea nu s'a mai închis până la sfârşitul vieţii. In 1475, Ştefan 
ceruse un medic la Veneţia; nu știm dacă i s'a trimis vreunul 
şi, în cazul acesta, cât a stat în Moldova. In 1502 se constată 
însă că venise la Suceava un doctor venețian, Matei Muriano. 
Ştefan suferea acuma şi de podagră sau gută. La 9 Dechemvrie 
1502, pleca o scrisoare către dogele Leonardo Loredano prin care 
acesta era rugat să permită veneţianului Dimitrie Purcivi a se 
întoarce cât mai repede în Moldova cu doctoriile prescrise pentru 
domn. Muriano însă moare în cursul anului 1503, înainte de 24 
Iulie, când Ştefan trimite o nouă scrisoare dogelui Loredano, 
prin postelnicul Teodor, solicitând un alt medic. Aflăm cu acest 
prilej că din cauza podagrei domnul nu mai putea mişca mâinile 
şi picioarele. In urma acestei scrisori, e trimis medicul Jeronim da 
Cesena; plecarea spre Moldova a avut loc la 2 Ianuarie 1504. 
Intre timp, boala se agravase. La 9 Noemvrie 1503, regele Vla- 
dislav al Ungariei scria dogelui: « Domnul Moldovei e chinuit de 
o boală lungă și ajuns la grele bătrâneţe». Odată cu Ieronim, 
vine dela Buda și un alt doctor Leonard de Massari. La Suceava 
se găseau deja un medic evreu, trimis de hanul tătăresc şi un 
altul din Nuremberg, Ioan Klingensporn. Are loc un consult şi 
se hotărăşte arderea rănilor dela picioare cu fierul roşu. Operația 
însă n'a slujit la nimica; marele voevod a fost chinuit degeaba. 
Dându-și seama că sfârșitul e aproape, Ștefan a ţinut să hotă- 
rască el însuși succesiunea la tron. Boierii se împărţiseră în două 

tabere: una susţinea 
pe Bogdan Vlad, pe 
care-l voia şi Ştefan 
şi care era agreat și 
de regele Ungariei; 
cealaltă ar fi vrut 
ca domn pe un alt 
fiu, se pare Ștefan, 
care se afla la curtea 
Sultanului. Pentru 
a curma orice dis- 
cuţie $1 pentru a-şi 
impune voinţa, bă- 
trânul voevod dădu 
poruncă să fie dus 
la locul unde se 
ţinea adunarea bo- 
ierilor şi aci puse 
să se taie capetele 
şefilor celor două 
tabere. In urma 
acestui gest care 
arăta şi în ultimul 
moment, ce putere 
stăpânise Moldova 
timp de o jumătate 
de veac, orice îm- 
potrivire  dispăru; 
Bogdan Vlad fu ales 
domn. Îndată după 
aceea, în ziua de 
Marţi 2 lulie 1504, 
la ceasul al patrulea 
din zi, Ştefan închise 
ochii. Din vreme, 
voevodul-erou își 
pregătise mormân- 
tul, în mănăstirea 


Fig. 39. — Piatra de mormânt а lul Ştefan cel Mare, la 
mănăstirea Putna. 

Putna. Lespedea de marmoră care trebuia să-i acopere trupul, 
avea săpată gata inscripția: «Bine cinstitorul Domn Io Ștefan 
Voevod, din mila lui Dumnezeu Domn al Țării Moldovei, fiul 
lui Bogdan Voevod, ctitorul şi ziditorul acestui sfânt lăcaş, 
carele aici zace şi s'a mutat în veșnicele lăcașuri în anul 7... 
luna ... şi a domnit ani 47, 3 luni» (vezi fig. 32). Data morţii 
care, evident, lipsea, n'a fost completată de urmași; se găseşte 
însă pe acoperământul de stofă al mormântului, făcut din po- 
runca lui Bogdan; inscripția acestui acoperământ ne arată că 
«lo Ştefan Voevod... a domnit în ţara Moldovei 47 ani şi 
trei luni şi... s'a mutat la lăcașul cel veșnic în anul 7012, luna 
Iulie, ziua a doua, Marţi, în ceasul al patrulea din zi». Insoţit 
de boieri, de toată curtea 51 de mare mulţime de norod, care cu- 
noscuse că a pierdut pe cel mai bun apărător al ei, a fost purtat, 
trupul eroului spre mănăstirea unde $1 astăzi odihneşte. 
«Fost-au... Ştefan Vodă — spune Grigore Ureche —om nu 
mare de stat, mânios $і de grab a vărsa sânge nevinovat, de 
multe ori la ospeţe omora fără judeţ. Amintrelea era om întreg 
la fire, neleneş şi lucrul său îl știa a-l acoperi, şi unde nu gândeai, 
acolo îl aflai. La lucru de războaie meşter, unde era nevoe, însuși 
se vâra, ca văzându-l ai săi, să nu îndărăpteze, şi pentru aceia rar 
războiu de nu biruia, și unde-l biruia alţii, nu pierdea nădejdea, 
că știindu-se căzut jos, se ridica deasupra biruitorilor ». Portretul 
pe care-l face cronicarul nostru nu cuprinde nicio exagerare în 
ce priveşte însușirile; dimpotrivă, se poate spune că el nu redă 
încă destul de pregnant covârşitoarea personalitate a lui Ștefan. 
Contemporanii sunt unanimi în laudele lor; mulţi îl prezintă ca 
pe cea mai mare figură a timpului. Am reprodus mai înainte (vezi 
p. 50 și 63) cuvintele lui Miechowski şi ale lui Dlugosz, cei doi 
cronicari poloni. Un alt polon, Wapowski îl califică drept «stră- 
lucitul luptător, foarte vestit prin victoriile contra Turcilor » şi spune 
că «vitejia şi succesul lui Ștefan erau renumite la popoarele vecine 
pentru experiența în chestiunile militare şi faptele celebre săvârşite 
contra Turcilor, Tătarilor şi Ungurilor ». Bonfinius, istoriograful 
regelui ungar Mateiaș, cel bătut la Baia, nu poate să nu recu- 
noască şi el însușirile deosebite ale lui Ştefan: «Era însuflețit 
pentru lucruri frumoase şi mândre, pe lângă acestea activ şi straşnic 
la război ». Un italian contemporan mărturiseşte şi el: «От foarte 

rafinat şi foarte fin în meșteșugul războiului». lar medicul Matei 
Muriano care avusese prilejul să cunoască lucrurile la fața locului, 
la Suceava, și să audă ce spunea curtea şi poporul despre Ștefan, 
scrie că acesta «este un om foarte înţelept şi demn de mare laudă, 
foarte iubit de supuşi, căci e blând şi drept, foarte vigilent şi darnic ». 
Regele Sigismund al Poloniei, care fusese martor ocular al deza- 
strului din Codrul Cosminului, scriind în 1531 lui Petru Rareș, 
dă lui Ştefan titlul de «cel Mare» (« Stephanus Ше magnus »). 
Cronicarul Macarie îl numește, în 1542, « Ștefan voevod cel viteaz ». 
Таг Grigore Ureche și Simion Dascălul, alcătuind, în veacul al 
XVII, Letopiseţul Țării Moldovei, pun în fruntea capitolului în 
care începe povestirea vieţii marelui domn următorul titlu: « De 
domnia lui Ştefan Vodă, ce-i zic cel bun, feciorul lui Bogdan Vodă, 
şi de multe războae minunate се au făcut». 

Această unanimitate de elogii ne arată cât de puternică a fost 
personalitatea lui Ștefan, cât de mult a impresionat еа pe con- 
temporani și pe urmași. Și dușmanii au trebuit să recunoască 
marile sale însuşiri, să se încline în fața faptelor, care vorbesc mai 
limpede decât orice laude: pe temeiul acestor fapte care nu s'au 
limitat la un singur domeniu, ci au îmbrățișat întreaga viaţă а 
poporului, în toate manifestările ei, socotim noi pe Ștefan cel 
mai mare dintre toţi domnii noștri. Mihai Viteazul a strălucit prin 
vitejia sa și prin reunirea —o clipă numai —a tuturor celor 
«de un sânge şi de o lege» sub aceeași cârmuire, Brâncoveanu 
și-a câştigat o eternă glorie prin sprijinul ce a dat vieţii culturale, 
prin admirabila înflorire artistică din vremea lui; alți domni, ca 
Matei Basarab, au fost buni gospodari; nimeni însă ca Ștefan 
n'a izbutit să concentreze armonios în persoana sa însuşiri atât 
de variate şi să realizeze opere atât de însemnate. Gloria lui va 
străluci veșnic în istoria patriei noastre. 

URMAȘII LUI VLAD ȚEPEȘ PÂNĂ LA 
RADU CEL MARE 


Voevozii din acest răstimp au cu 
toții o factură subalternă, dominați 
fiind de uriaşa personalitate а lui 
Ştefan cel Мате şi de leama pe care 
le-o inspirau Turcii. 


Printre domnii cari urmează pe tronul Țării Românești după 
Vlad "Ţepeş şi până la Radu cel Mare, nu găsim niciunul care să 
prezinte un interes deosebit. Au toţi o factură subalternă, domi- 
naţi fiind de uriaşa personalitate a lui Ştefan cel Mare și de teama 
pe care le-o inspirau Turcii. Degeaba încearcă, în atâtea rânduri, 
eroul Moldovei să facă din domnul Țării vecine, așezat de el, un 
aliat $1 un luptător pentru cauza creştinilor; îndată ce armatele 
care îl aduseseră pe tron se îndepărtau, voevodul din București, 
indiferent care: Basarab Laiotă, Ţepeluş sau Vlad Călugărul, 
trecea de partea Turcilor, numai ca să-și prelungească o stăpâ- 
nire fără strălucire și fără glorie. 

Radu cel Frumos ia domnia, după cum am văzut, cu ajutorul 
lui Mohamed al II-lea. La 15 August 1462, vice-comitele Secuilor 
scria Braşovenilor şi castelanilor dela Bran să respecte pacea 
încheiată cu «ilustrul principe Radu, acum voevod al părţilor 
transalpine ». Prin urmare, la această dată el ocupase scaunul şi 
era recunoscut de Unguri. Nici cu aceştia din urmă, nici cu pro- 
tectorii săi Turcii, n'a avut vreun conflict. Trimitea tributul 
regulat la Poartă și informa din când în când pe cei din Ardeal 
despre mișcările militare ale paşilor dela Dunăre. In schimb, а 
avut repetate conflicte cu Ştefan cel Mare, conilicte care s'au 
transformat în tot atâtea înfrângeri. Vrând să se răzbune pentru 
arderea Brăilei, a Flocilor şi a ținutului Ialomiţa, el întreprinde 

în 1471 o expediţie împotriva Moldovei. Rezultatul a fost deza- 
strul dela Soci (vezi mai sus, р. 60—61). Al doilea războiu cu 
Ștefan, în toamna anului 1473, a avut un sfârșit şi mai rău, de-a- 
dreptul catastrofal: Radu pierde tronul, iar familia îi este luată 
prizonieră ; în locul lui, învingătorul așează ca domn pe Basarab 
cel Bătrân, zis şi Laiotă ; acesta era fiul lui Dan al II-lea (24 Noem- 
vrie 1473). După o lună însă, Radu se întorcea cu ajutor dela 
Turci şi gonea ре Laiotă (23 Dechemvrie), pentru ca în primăvara 
anului următor, acesta să revină, tot cu sprijinul lui Ștefan, şi să 
îndepărteze, definitiv, pe rivalul său. Radu trecu munţii în Ar- 
deal și se aşeză în ţinutul Făgărașului, așteptând momentul prielnic 
de a relua domnia. La Turci nu se mai putea duce, deoarece Laiotă 
se grăbise, îndată ce a ocupat tronul, să se închine acestora. 
« M'am dus la Turci, la marele împărat — scrie el Braşovenilor la 
26 Iunie —şi mi-am făcut pace și bine și m'am nevoit și pentru 
binele vostru. Deci să vă pară bine și vouă». Pribeag în ţinutul 
Făgărașului, Radu se pare că a murit acolo în cursul anului 1474. 
Ni s'a păstrat rezumatul unei scrisori din acest an prin care re- 
gele Mateiaş îi сеге să dea înapoi Braşovenilor satele Șercaia 51 
Mica ре care le ocupase. Cele două posesiuni de peste munţi, 
Amlaşul și Făgărașul, pe care Țepeș le stăpânise, fuseseră pier- 
dute odată cu înlăturarea acestuia de către Radu cel Frumos. 
In 1464, Făgărașul ега dat de Mateiașş lui Ioan Gereb de Vingard, 
iar Amlașul Sibienilor. Peste trei ani, se hotări însă ca aceste 
posesiuni — la care se adăoga Rodna — să nu se mai dea nimănui, 
păstrându-se pentru viitorii pretendenți la tronul ţărilor româ- 
neşti. Totuși, în 1469, atât Amlașul cât și Făgărașul, intrau în 
stăpânirea « Universităţii » săsești, care obţine în 1472 o confir- 
mare а donaţiei. 

Cu Brașovenii şi Sibienii, raporturile lui Radu cel Frumos au 
fost mai mult reci. Avem o serie de scrisori care se referă la greu- 
tăţile pe care le întâmpinau negustorii, și de о parte și de alta, 
51 Ја pribegii care-și găseau adăpostul în cetăţile săsești. Intere- 
santă e scrisoarea din 8 Fevruarie 1470 prin care regele Mateiaş 
dă ordin să se interzică exportul de grâu, mei, ovăz şi orz spre 
Тага Românească, deoarece aceasta provoacă scumpete și chiar 
lipsă în Ardeal. Era foamete, se vede, în Muntenia; așa se explică 
importul de cereale саге altfel, în mod obișnuit, nu se producea. 

Radu cel Frumos a fost căsătorit cu Maria; a avut o fiică 
tot Maria — 4 unica sa fiică », spune letopiseţul zis dela Bistriţa; 
știm că ea a căzut în mâinile lui Ștefan cel Mare, după biruinţa 
dela Cursul Apei, şi a devenit apoi soţia învingătorului (vezi 
fig. 33). Mormântul lui Radu cel Frumos nu se cunoaște; pro- 
babil însă că el a fost la mănăstirea Țânganul (Шоу), ctitoria 
acestui voevod. 

Basarab cel Bătrân, zis şi Laiotă, după ce izbuteşte să înlă- 
ture definitiv pe Radu (primăvara lui 1474), domneşte, cu o scurtă 
întrerupere, până în Noemvrie 1477. Deşi a fost înscăunat de 
Ștefan, totuşi a trecut îndată de partea Turcilor şi împreună cu 
aceştia a venit în două rânduri împotriva celui ce-l ajutase: prima 
dată, în 1475, când a suferit, alături de Soliman Hadâmbul, de- 
zastrul dela Vaslui; a doua oară în 1476, când a ajutat lui Moha- 
med al II-lea să birue, la Războieni, pe viteazul domn al Moldovei. 

Incă din toamna anului 1474, Ştefan indignat de purtarea 
fostului său protejat, hotări să întreprindă o expediţie împotriva 
lui. La 10 Octomvrie, armata moldovenească cucerea Cetatea 
“Teleajenului, ai cărei pârcălabi pieriră; Laiotă nu putu fi însă 
înlocuit, cu toată expediţia simultană a Ungurilor cari aduceau 
cu ei pe pretendentul Basarab cel Tânăr, zis Țepeluş, deoarece, 
între timp, sosise la Dunăre marea armată turcească a lui Soliman 
Hadâmbul. In 1476 însă, după retragerea lui Mohamed al II-lea 
a cărui victorie dela Războieni rămăsese fără urmări, se făcu o 
nouă expediţie contra lui Laiotă. Ștefan, de o parte, cu 15.000 
de ostaşi, comitele Ştefan Báthory împreună cu Ţepeş de altă 
parte, intrară în Тага Românească și sfărâmară ре omul Turcilor, 
cu tot ajutorul important pe care aceștia i-l dădură. La 8 Noem- 
vrie Târgoviştea era ocupată, la 16 cădeau Bucureştii. Laiotă 
fugi spre Dunăre, iar Țepeș fu instalat domn. « Toţi boierii, afară 
de doi, cari şi ei în scurt vor veni», trecuseră de partea lui: aşa 
ne informează o scrisoare din 11 Noemvrie a lui Báthory, scrisă 
«în apropierea Bucureştilor ». Din nefericire însă, noua domnie 
a lui Ţepeş a fost foarte scurtă; îndată după plecarea lui Ştefan, 
prin Dechemvrie, Laiotă se înapoie, însoţit de Turci, surprinse 
pe Vlad şi, în lupta care avu loc, îl ucise (vezi şi mai sus p. 68). 
La 13 Fevruarie 1477, se ştia la Buda că Sibienii se înţeleseseră 
deja cu noul domn muntean în ce priveşte drumul liber al 

Fig. 33. — Chipul doamnei Maria, soţia lui Ştefan cel Mare, ре o stofă bisericească dela 
mănăstirea Putna (1500. August 20). 

negustorilor în Тага Românească. Braşovenilor, după ce mai întâi 
negociase cu ei, le scria Laiotă, la 9 August, să nu sufere în Fă- 
găraș ре un pretendent —e vorba se раге de Vlad Călugărul — 
care vrea să intre în ţară spre a jefui. Spre sfârşitul anului, în 
urma unei noi expediţii a lui Ştefan, Laiotă este înlocuit, de data 
aceasta definitiv, prin Basarab cel Tânăr $1 silit să fugă, nu la 
Turci cum ne-am fi aşteptat, ci în Ardeal. La 28 Ianuarie 1478, 
voevodul Ardealului scria Braşovenilor să primească pe boierii 
munteni care-şi însoţiseră domnul în pribegie. După o nouă in- 
cursiune în Тага Românească, la începutul anului 1480 (înainte 
de 24 Fevruarie), incursiune în care izbuteşte să răpească visteria 
lui Țepeluş şi familia acestuia (bunica, soţia $1 o soră vitregă) nu 
însă şi domnia, Laiotă moare ca pribeag în Ardeal, spre sfârşitul 
aceluiași an. La 22 Dechemvrie, Ştefan Báthory scria Brașove- 
nilor să înroleze vreo sută de călăreţi dintre Românii «răposa- 
tului Basarab cel Bătrân» («condam Bozorab maioris »). 

Laiotă a fost căsătorit în două rânduri; a doua oară cu o 
fiică a boierului Sinadin al Căpitanului;, numele ei nu е 
cunoscut. A avut o fiică pe care o închide pentru scurt timp 
Ţepeluş, drept represalii fiindcă Laiotă îi răpise familia $1 visteria 
(vezi mai sus). Nu se ştie locul unde a fost îngropat Basarab 
cel Bătrân. 

Basarab cel Tânăr zis și Ţepeluș. Acest voevod se numește, 
într'o scrisoare adresată Braşovenilor, « fiul lui Basarab Voevod»; 
e vorba de Basarab, fiul lui Dan al II-lea; prin urmare ТереІоѕ 
era nepotul acestuia din urmă. I s'a zis Țepeluş fiindcă imita, 
în ce priveşte pedepsele, pe Vlad Ţepeş. Imitaţia s'a oprit însă 
aici; în celelalte, nu i-a semănat aprigului său predecesor. Instalat 
pe tronul Țării Româneşti la sfârșitul anului 1477, Basarab cel 
Tânăr a trecut și el în curând de partea Turcilor. La 19 Iunie 
1478, negocia pacea dintre aceştia din urmă și Unguri, era deci 
în graţia Sultanului. De aceea, el şi e obligat să însoțeasă ре cei 
doi begi dunăreni, Ali și Skender, în expediţia lor în Ardeal, 
expediţie terminată dezastruos prin inirângerea dela Câmpul- 
Pânei, la 13 Octomvrie 1479. Pe când lipsea din ţară, sau 
îndată după aceea are loc incursiunea lui Laiotă care izbuteşte 
să рше mâna pe visteria şi familia lui Țepeluş, dar nu poate 
ocupa şi tronul. 

Prin Ianuarie 1481, Basarab cel Tânăr e chemat la Constan- 
tinopol; la 14 Fevruarie era îndărăt, în ţară. Câteva luni după 
aceea, însoţeşte din nou pe Ali-beg și Skender-beg, cari atacau 
de data aceasta Moldova. Trupele turcești şi muntene prădară 
Тага de jos «până sub Lunca cea Mare», aşa ne spune un docu- 
ment contemporan din 15 Octomvrie 1481. Ștefan porni împo- 
triva năvălitorilor şi, aceştia retrăgându-se, îi ajunse în judeţul 
Râmnicul-Sărat, —la «Râmnic», afirmă cronicile moldovene. 
Lupta s'a isprăvit printr'o înfrângere totală а Turcilor și a lui 
Țepeluș, care fu nevoit să se retragă în Oltenia. Domnul Moldovei 
se gândise la un moment dat —și se раге că gândul a și avut 
un început де înfăptuire — să așeze în locul lui Basarab cel Tânăr 
pe un fiu natural al lui Vlad Dracul, anume Mircea. Ni s'a păstrat 
dela acesta din urmă o scrisoare, adresată Brașovenilor, prin 
care-i vestește că şi-a dobândit «moşia părintească şi scaunul 
tatălui meu Vlad Voevod » şi le făgădueșşte că, în ce privește așe- 
zămintele de перо}, va fi «ca și în zilele fratelui meu Radul 
Voevod şi chiar mai bine». Pe acest Mircea însă, Munetnii nu-l 
voiau în ruptul capului ; scrisorile —de o rară vehemenţă $1 gro- 
solănie — adresate lui Ștefan de locuitorii judeţului Brăila, Buzău 
51 Râmnic, sunt concludente. Pe de altă parte, Mircea intrase 
în legături $1 cu Turcii — vechea poveste a pretendenţilor spri- 
jiniţi de Ștefan — aşa încât, el nu se putu menţine și trebui să 
se retragă în fața lui Vlad Călugărul, acesta avea sprijinul atât 
al Domnului Moldovei cât şi al Ungurilor. Prin August — Sep- 
temvrie 1481, Vlad scria la rândul lui Brașovenilor, din Târgo- 
viște, că « Dumnezeu cel de sus mi-a ajutat cu voinţa lui împo- 
triva vrăjmașului şi l-am alungat ». De fapt, Țepeluș nu părăsise 
ага; el se găsea, după cum am spus, în Oltenia; aci, ajutat de 
fraţii Craiovești, probabil și de Turci, izbuti să strângă o nouă 
oaste și să alunge, înainte de 16 Noemvrie, ре Vlad, îndărăt, în 
Ardeal. Ultimul document саге se cunoaşte dela Țepeluș este din 
23 Martie 1482, dat în Gherghița; în fruntea divanului găsim pe 
doi dintre Craioveşti, pe Barbu și pe Pârvul, fiii lui Neagoe. Cu- 
rând după aceea, prin Aprilie, Vlad Călugărul ocupă iarăși tronul. 
« Boierii mi s'au închinat — scrie el din nou Braşovenilor —și 
Ali-beg îmi este cu bunătate; și a trimes Ali-beg la Poartă să-mi 
facă pace şi să-mi aducă steag...». Țepeluş fuge pentru a doua 

oară în Oltenia și caută să se adăpostească la cumnatul său Stan- 
ciul dela Glogova, soţul surorii sale Anca; aci este însă omorît 
de boierii mehedinţeni. 

In timpul acestui sfârşit de domnie, la 10 Martie 1482, are 
loc şi ocuparea cetăţii Crăciuna de către Ștefan cel Mare. Se pare 
că n'a fost luptă sau rezistenţă deosebită, atenţia lui Țepeluș 
fiind prinsă de preparativele pe care le făcea Vlad Călugărul. 

Basarab cel Tânăr a fost căsătorit cu doamna Maria; a avut 
un fiu, pe Danciu, care apare ca pretendent la tron între 1508— 
1510. Neagoe Basarab își spune şi el, în inscripţia de pe un taler 
de argint dăruit mănăstirii Tismana, «fiu al Іш Mlad Basarab 
Voevod». Din cercetarea celorlalte izvoare, contemporane, se 
pare însă că Neagoe n'a fost fiu legitim, ci fiu natural; s'a sus- 
ţinut chiar, în ultimul timp, cu argumente impresionante, că în 
realitate, evlaviosul domn a fost fiul lui Pârvul Craiovescu, vel 
vornic, deci nepot banului Barbu Craiovescu, iar nu fiul lui Tepeluş. 

Nu se ştie locul unde a fost înmormântat Basarab cel Tânăr. 
In 1633, într'un hrisov acordat mănăstirii Bistriţa, Matei Ba- 
sarab afirmă că în acest sfânt lăcaş a îngropat Barbu Craiovescu 
pe «tatăl moşilor Domniei mele Io Basarab Voevod». Admiţând 
că e vorba de Basarab cel Tânăr, constatăm că mormântul lui 
nu mai există azi la mănăstirea Bistriţa. 

Vlad Călugărul, fiul nelegitim sau natural al lui Vlad Dracul, 
s'a născut probabil, între 1430—1435. Imbrăcând de tânăr rasa, 
i s'a zis de către contemporani Călugărul; cu acest nume apare 
el adesea în scrisorile vremii. A stat mult timp în Ardeal, pân- 
dind prilejul de a pune mâna pe scaunul domnesc. Vlad "Ţepeş se 
plângea de el Brașovenilor în 1457; abia peste douăzeci și cinci 
de ani izbuti pribeagul să-și vadă visul împlinit. 

In ce priveşte relaţiile politice, Vlad Călugărul a fost supus 
în totul Turcilor. Deşi instalat cu ajutorul creștinilor, urmează 
totuşi și el pilda predecesorilor; Бери dela Dunăre erau mult 
mai aproape decât oastea lui Ștefan sau aceea a regelui ungur. 
Insoţeşte deci armata Sultanului Baiazid în 1484 şi asistă la că- 
derea Chiliei și Cetăţii-Albe;, însoţeşte de asemenea pe Ali be- 
glerbegul Rumeliei, în expediția de pradă din 1485, când, în 
lipsa lui Ștefan, dus la Kolomea, a fost arsă însăşi Suceava (19 
Septemvrie). Câţiva ani mai târziu (1492), scriind Sultanului, 

Vlad Călugărul îl asigură de devotamentul și supunerea sa. 51 
într'adevăr, până la sfârşitul domniei, a păstrat aceeași atitudine. 
Cu Ardealul, raporturile au fost cordiale până la începutul 

anului 1493. Cu câteva luni mai înainte, la 23 Iunie, ginerele 
domnului, logofătul Staico, prevenea pe Braşoveni că s'ar putea 

să fie prădaţi de Ali, Бери] dela Nicopole. Iar la 30 Dechemvrie 
1492, voevodul însuşi anunţa pe Sibieni de schimbările dela Du- 

năre şi de intenţia Turcilor de a călca pacea, atacând Ardealul. 

Prin urmare, raporturile erau amicale. Incepând însă din pri- 
măvara următoare, tonul scrisorilor se schimbă. Voevodul e su- 

părat de toate relele pe care i le fac «hoţii» de castelani dela 

Bran. De aceea și închide drumurile prin munţi. Mai mult chiar, 

îngăduie unor cete de Turci să treacă prin ţară și să atace ţinutul 

Bârsei (15 Осіотугіе); nu e exclus са la această operaţiune să 

fi participat şi ostași munteni. Se va mai adăoga, în anul următor, 

şi un alt motiv de supărare: prezenţa pretendentului Mihnea, fiul 

lui "Țepeș, în părţile Sibiului. Un emisar al acestuia aducând seri- 

sori boierilor e prins de Vlad Călugărul și însemnat la nas (înainte 

de 1 Iulie). Un alt pretendent, Vlad, tot fiu de al lui Țepeș, apare 

în 1495 și face mai multe incursiuni în Тага Românească, fără 

vreun rezultat apreciabil însă. Chiar emisarul lui Mihnea se dădea, 

el însuşi, drept fiu de domn, ceea ce a justificat pedeapsa primită. 

Despre un ultim pretendent, anume Vlad vornicul, fost dregător 
al lui 'Țepeluș, ne vorbeşte un document din 1502, dela Radu 

cel Mare, prin care se întărește mănăstirii Nucet (Cozia), între 
altele, satul Bădeştii. «Pentrucă acest sat fost-au bătrână și 

dreaptă ocină a Vladului dvornic; iar Vladul dvornicul el au perit 
cu cumplită muncă de cătră răposatul părintele domniei mele 

Vladul Voevod Călugărul, pentrucă s'au rădicat domn peste 
capul lui; iar după aceea au căzut Vladul dvornicul supt mâna 
părintelui Domniei mele şi i-au tăiat capul și au rămas bucatele 
domnești ...». Nu se ştie precis când a avut loc această încer- 
care a lui Vlad dvornicul, se bănueșşte însă că la începutul dom- 

niei sau în primii ei ani, până în 1487. 

Sub raportul intern, merită să fie menţionată ridicarea a două 
lăcașuri bisericești: mănăstirea Glavaciocul şi schitul Babele, amân- 
două în judeţul Vlașca. De fapt, mănăstirea Glavaciocul exista 
încă din vremea lui Mircea cel Bătrân care îi dărueşte satul 

Călugărenii de pe Neajlov şi jumătate din satul Călugărenii dela 
Teleorman. Vlad Călugărul а făcut însă biserica de zid ; construcţia 
sa isprăvit în 1496, pe când domnea fiul său, Radu cel Mare. 
Pisania cea veche nu ni s'a păstrat; cunoaștem însă două hri- 
soave din 16 Iunie 1493 şi 4 Septemvrie 1495 prin care Vlad Călu- 
gărul îi face diferite danii. Tot acest voevod îi dăruește în 1492 
un clopot. Schitul Babele, pe Neajlov, a fost întemeiat în 1493; 
astăzi el nu mai există. Pisania, copiată de Mitropolitul Neofit 
în 1774, arăta drept ctitori pe « Vladul Voevod şi fiii săi Radul 
şi Mircea Voevod», iar ca prim egumen pe Visarion. Milostenia 
domnului nu s'a revărsat însă numai asupra ctitoriilor sale; de 
ea s'au împărtăşit bogat și alte mănăstiri din ţară şi dela Sfântul 
Munte. Tismana are nu mai puţin de 8 hrisoave dela Vlad Că- 
lugărul, prin care i se întăresc posesiunile și i se dăruiesc altele 
noi. Vine apoi mănăstirea Govora, cu 5 hrisoave, Bistriţa, Cozia, 
Cotmeana, Snagovul, Râncăciovul şi Sf. Arhangheli având numai 
câte unul. Datele întemeierii acestor ultime două mănăstiri nu se 
cunosc; ele par a fi pe la jumătatea secolului al XV-lea, dacă 
nu mai vechi. La Muntele Athos a dăruit: mănăstirii Sfântului 
Ше zece mii de aspri, mănăstirii Sf. Pantelimon nouă mii de 
aspri, mănăstirii Sfânta Filofteia patru mii. 

Vlad Călugărul a fost căsătorit de două ori: prima dată, se 
pare, cu sora boierului Gherghina, pârcălabul de Poenari. Cunoa- 
ştem numele ei de călugărie, Samonida. A doua oară, cu Maria, 
care s'a călugărit şi ea, numindu-se Euprazia. Printr'un docu- 
ment din 11 lunie 1520, Neagoe Vodă Basarab întăreşte mănă- 
stirii Snagov tot ce-i dăduse « monahia Eupraxia ce au fost muma 
lui Vlăduţă Vodă ». In afară de acesta din urmă, Vlad Călugărul 
a mai avut, cu prima sa soţie, următorii copii: pe Radul, cel mai 
mare, care a urmat tatălui său în domnie; pe Mircea, al cărui 
nume figurează în pisania schitului Babele; pe Vlad care a murit 
de tânăr, deoarece în 1488, intrun document din 4 Fevruarie, 
el e arătat ca «răposat»; pe Caplea, căsătorită întâia oară cu 
Staicu logofătul, apoi cu Bogdan vornicul. 

Vlad Călugărul a murit în toamna anului 1495. In « Socote- 
lile » orașului Sibiu se înseamnă, între 15 Septemvrie și 16 Oc- 
tomvrie, că s'a trimis un om la Buda în legătură cu « moartea 
voevodului transalpin » şi un altul în Тага Românească « pentru 

noul voevod». Prin urmare, documentul din Condica mănăstirii 
Tismana, din care rezultă că la 20 Aprilie 1496, Vlad Călugărul 
era încă în viaţă, are data greşită; în schimb e exactă indicaţia 
analelor sârbești care pun moartea voevodului «în anul 7004» 
(= 1495), dat fiind că luna e Septemvrie sau Octomvrie); Vlad 
Călugărul a fost înmormântat în mănăstirea Glavaciocul, al cărei 
ctitor era. In vremea lui Constantin Brâncoveanu, făcându-se 
restaurarea acestui lăcaş, s'a pus deasupra locului unde odihneau 
rămășițele pământești, o lespede care însă nu ni s'a păstrat. 

RADU CEL MARE 


«A cârmuil jara Românilor врте 
deosebita mulțumire а supuşilor... s. 
A fost «bun, drept, înțelept». 

(Sultanul Baiazid al II-lea 
către Ieniceri, în 1511). 


Calificativul de «cel Mare» care s'a dat lui Radu, mai întâi 
de scriitorii cancelariei domnești şi de cronicari, apoi de istoricii 
vremurilor noastre, nu e determinat de cine ştie ce biruinţe sau 
fapte vitejești; dimpotrivă, sub raportul politic și militar, acest 
voevod n'a strălucit de loc; supus ascultător al Sultanului, mer- 
gând mai în fiecare an la Stambul spre a i se înfățișa şi a-i aduce 
tributul, Radu a prestat, spre sfârșitul domniei și un jurământ 
de credință regelui Ungariei. S'a ferit prin urmare de dușmănia 
celor puternici şi a vrut, mai presus de orice, pacea. Era şi un 
om bolnăvicios; podagra l-a făcut să sufere mult; în ultimii ani, 
îl duceau cu rădvanul din loc în loc. Insemnătatea lui Radu stă 
în activitatea de ordin bisericesc şi cultural pe саге a desfășurat-o ; 
în organizarea pe саге a dat-o ierarhiei muntene, în ctitoriile $1 
milosteniile sale, în introducerea tiparului. 

Asociat la domnie de către tată-său —un hrisov din anul 
1494 o dovedește — Radu a continuat politica de supunere față 
de Turci a acestuia. In 1503, trimisul venețian la Constantinopol, 
vorbind de tributul pe care-l plăteau ţările noastre — 4.000 de 
ducați Moldova şi 8.000 Muntenia, —spune că Radu «vine în 
fiecare an să sărute mâna Sultanului». Erau departe timpurile 
lui Mircea cel Bătrân şi Vlad Ţepeş! Evident, în asemenea con- 
diţii, nu avem de înregistrat niciun războiu cu Turcii. Singura 
dată când aceştia trec Dunărea —în 1497 —o fac pentru а merge 
în Moldova să ajute pe Ștefan contra Polonilor. Dar supunerea 

completă a lui Radu, nu a împiedicat pe Baiazid al II-lea — poate 
chiar l-a îndemnat —să-i ceară şi să obţină, în 1505, vadurile 
dela Dunăre cu vămile respective. Ba mai pretindea Sultanul 
încă şi 4—5.000 de pribegi cari ar fi trecut la noi, păgubind astfel 
visteria turcească. A trebuit ca Domnul să se ducă iarăși în per- 
soană la Constantinopol spre a regula aceste pretenţii. 

Cu Ungurii de asemenea, raporturile au fost bune. In August 
1497, o solie în frunte cu Albu vistierul, ducea la Buda regelui 
Vladislav asigurarea de расе, concordie și credinţă din partea lui 
Radu, obţinând, în schimb, îndepărtarea lui Mihnea, fiul lui 
Țepeș, dela hotarele Ţării Românești precum şi a oricăror alţi 
pretendenți cari ar veni în Ardeal. Intr'adevăr, până în 1508, 
câteva luni înainte de moarte, Radu n'a fost tulburat în privința 
aceasta. O încercare pe care o face Mihnea, în Ianuarie 1508, de 
a-și asigura sprijinul Ardelenilor nu reuşeşte, așa încât el e nevoit 
să recurgă la ajutorul Turcilor; aceștia, într'adevăr, după moartea 
lui Radu, îl înscăunează. O reînnoire a actului din 1497 are loc 
în 1507. E trimisă iarăși o solie numeroasă la Buda; еа înfă- 
ţişează regelui daruri bogate — între altele «cai de oaste înșeuaţi 
împărătește . . ., săbii poleite cu aur $ bătute cu pietre scumpe» 
— şi-l asigură din nou de credința domnului şi de «pacea per- 
petuă » pe care vrea s'o păstreze. 

Aceeași asigurare de pace dă Radu — la 3 Dechemvrie 1507 — 
$ Sibienilor și tuturor Sașilor din Ardeal. li va apăra împotriva 
atacurilor dușmane ale Turcilor în primul rând, iar dacă cumva 
n'ar putea s'o facă, atunci îi va anunţa cel puţin din vreme spre 
a putea lua măsurile cuvenite. Dacă «ferească Dumnezeu », ar fi 
obligat să părăsească ţara, atunci, la rândul lor, Saşii se obligă 
să-l primească, pe el, familia, bunurile şi boierii săi, să-l găz- 
duiască și să-i îngădue apoi să plece unde va vrea. De asemenea, ei 
nu vor ajuta pe niciun vrăjmaș al domnului, nici nu-l vor primi 
sau îi vor da măcar «o bucăţică de pâne». Dregătorii lui' Radu, 
în frunte cu Gherghina, pârcălabul de Poenari, întăresc şi ei acest 
act 51 jură «pe unul Dumnezeu care a făcut cerul și pământul, 
şi pe Fericita Fecioară Maria şi pe sfânta cruce », că-l vor respecta, 
așa cum se angajase şi domnul. Ca urmare a acestui repetat act 
de credinţă, Regele Vladislav îi dăruește lui Radu, fratelui său 
Vlad și tuturor urmașilor lor, domeniul Geoagiului, în Ardeal; el 

cuprinde, în afară de târgul cu acelaşi nume, nouăsprezece sate, 
ocupând întreaga vale а Borşei, dela izvoare până la vărsarea 
în Mureș, аза dar un teritoriu de circa 25 de kilometri lungime 
pe 15 lăţime. La 2 Fevruarie 1508, se dădea Capitolului din Alba- 
Iulia ordinul de a introduce pe reprezentantul domnului muntean 
în posesiunea domeniului; lucrul se îndeplini la 14 Aprilie. 

Cu Moldovenii, câtă vreme a trăit marele Ștefan, raporturile 
au fost pașnice. După moartea acestuia, în timpul domniei lui 
Bogdan, a izbucnit însă un conflict. Pricina a stat în încercarea 
pe care a făcut-o un pretendent anume Roman, de a pune mâna 
pe tronul Moldovei, năvălind din spre Țara Românească și cu 
ceva ostaşi munteni. Probabil că el făgăduise lui Radu retroce- 
darea cetăţii Crăciuna, în caz de izbândă, Aşa s'ar explica pe 
de o parte, ştirea din cronica lui Radu Popescu, cum că Roman 
« cerșind oaste delà Radu Vodă, s'au dus de-au prădat toată Putna, 
Jocul Moldovei », pe de altă parte pasajul din cronica lui Ureche — 
Simion Dascălul, în care se spune că la încheierea păcii «hotarul 
pre unde au fost cel bătrân, au lăsat». 

Bogdan, văzând paguba făcută, își strânsese, la rândul lui, 
armata și «au întrat la locul ce să chiamă Rătezaţii, la Movila 
Căiatii, de aceea parte de Râmnic . . . şi au șezut cu oastea de ceia 
parte de Râmnic 10 zile de au prădat şi au ars dela Milcov până 
la Râmnic $1 în jos рге de îmbe părţile, până la Siret». Ciocnirea 
cu oastea lui Radu care venea și el spre hotar a fost însă evitată, 
mulțămită intervenţiei călugărului Maxim, din neamul despoţilor 
Serbiei. Acesta, trimis ca sol de Radu —care, bătrân și bolnav, 
era bucuros să nu se bată —izbuti să convingă pe Bogdan să 
renunțe la campanie: «Și s'au rugat lui Bogdan Vodă să facă 
pace cu Radu Vodă pentrucă sunt creştini şi de o seminţie. Deci 
Bogdan Vodă, văzând atâta rugăminte dela acel călugăr, au făcut 
pace pentru voia lui şi au trimis soli la Radu Vodă şi atunci Radu 
Vodă cu boierii săi au jurat pe Sfânta Evanghelie ca să fie pace 
neclintită ». Hotarele au rămas cele vechi, iar domnul muntean 
a întors «toată prada şi arderea » câtă se făcuse «în Тага Mol- 
dovei, la ţinutul Putnii ». Acestea s'au petrecut în Octomvrie 1507. 

Organizarea bisericii muntene. Patriarhul Nifon. Dar dacă Radu 
n'a iubit războiul, în schimh însă a ţinut la cele dumnezeești. 
Biserica n'a avut mulţi apărători și sprijinitori ca el. Mai întâi 

a căutat să dea o nouă orânduială, mai temeinică, ierarhiei mun- 
tene. A făcut, în acest scop, apel la un patriarh de Constanti- 
nopol, cu numele Nifon, pe care Turcii îl îndepărtaseră din scaun, 
învinovăţindu-l că ar fi vrut să-și însuşească averea predeceso- 
rului său. L-a adus în ţară (anul 1504), l-a făcut păstorul ei su- 
fletesc şi i-a urmat planul de reorganizare bisericească. Reşedinţa 
mitropolitului, care până atunci fusese la Argeş, a fost fixată 
la Târgovişte, lângă scaunul domnesc. In Oltenia, era de mult, 
încă din vremea lui Vlaicu, o «mitropolie» deosebită, de fapt 
о episcopie (vezi şi vol. I, p. 412—413). Titularul ei stătuse, pe 
cât se pare, mai întâi la Severin, apoi, după căderea cetăţii în 
mâinile Ungurilor, prin mănăstirile oltene și la Râmnicul Vâlcei. 
Nifon hotărăşte ca acest episcop să fie supus mitropolitului din 
Târgovişte. Apoi, fiindcă populaţia ţării se înmulţise, pentru о 
mai bună priveghere, іпйіпі& o nouă episcopie în partea de ră- 
sărit, anume episcopia de Buzău, avându-și reşedinţa în orașul 
cu același nume. Astfel, teritoriul muntean fu împărţit în trei 
eparhii, în loc de două câte fuseseră până atunci, iar raporturile 
ierarhice precizate. Cu toată situaţia eminentă pe care o avea, 
Nifon n'a rămas până la sfârşit în Тага Românească. Impotri- 
vindu-se unei căsătorii pe care o dorea Domnul —e vorba de 
căsătoria surorii sale Caplea cu Bogdan dvornicul, care se despăr- 
{іве în acest scop, de prima soție — şi, mergând chiar până în a 
mustra pe Radu pentru fapta sa, el fu nevoit să tragă conse- 
cinţele. Părăsi deci Târgoviștea — tradiţia spune că și-ar fi scu- 
turat papucii ca să nu ia niciun fir de praf din pământul pe care 
se comisese o astfel de nelegiuire — și afurisind pe domn și norodul 
său, se retrase la Muntele Athos unde și muri, curând după 
aceea, în 1508. 

Un alt titlu de merit al lui Radu, pe tărâmul bisericesc, este 
ctitoria sa dela Dealul. Mănăstirea exista încă din vremea lui 
Mircea cel Bătrân; acuma se făcu spelndida biserică, cea mai 
frumoasă din câte se înălţaseră până atunci pe pământul Țării 
Româneşti. Materialul întrebuințat a fost de cea mai bună cali- 
tate: blocuri de piatră legate între ele cu scoabe de fier, și mar- 
шига. Meșteri procepuţi — poate tot în frunte cu Manole, cel 
dela Curtea de Argeş, —săpară cu migală podoabele (vezi fig. 34) 
şi ridicară lăcașul care constitue o capo-d'operă a arhitecturii 

Fig. 34. — Biserica mănăstirii Dealului. O parte din fațadă. 

religioase muntene (vezi și cap. despre Artă). Şi alte mănăstiri 
cunoscură mila voevodului. Ni s'a păstrat astfel hrisovul — scris 
«in mănăstirea Glavaciocului » —prin саге el dărueşte Govorei 
o bucată de moşie lângă Poiana. Cu alt prilej ea capătăjumătate 
din satul Hinţa; împreună cu mama sa, voevodul îi dă apoi $1 
satul Stoicenii, pe Olt, pentru care plătise 11.000 de aspri. Mă- 
năstirii Tismana îi întărește vama dela Genune, ceea ce în semna 
3 la sută din valoarea tuturor mărfurilor ce treceau pe acolo, 
nefiind scutite nici măcar acelea ale domniei. La Sfântul Munte, 
el dărueşte mănăstirii Rossikon, în 1496, o sumă de 3.000 de aspri 
anual. Aceeași sumă o capătă în 1499—1500 o altă mănăstire, 
lăcaşul cu hramul St. Pantelinom primește și el, la 21 Fevruarie 
1502, 4.000 de aspri. 

In Craina sârbească la Lopușnia, a ridicat evlaviosul domn 
muntean, împreună cu ruda sa «marele pârcălab jupan Gher- 
ghina » (кєлнкн п[ьр]јкьлавь ж8пань гергнна), o biserică de piatră 
de proporţii modeste, dar îngrijit lucrată. Pisania dă data 7009 
adică 1501 sau — dacă luna a fost Septemvrie-Dechemvrie — 1500. 

Pe tărâmul cultural, Radu are de asemenea merit. El primi 
pe Macarie tipogratul, care lucrase mai înainte în Balcani, la 
mănăstirea Obod, lângă Cetinie, și-i comandă cea dintâi carte 
tipărită în {ага noastră, un Liturghier slavonesc. N'avu însă parte 
s'o vadă ieșind de sub teascuri, tiparul isprăvindu-se abia sub 
urmaşul său Mihnea (vezi $1 mai jos, cap. despre Cultură). 

Radu a fost căsătorit cu doamna Cătălina; numele ei îl în- 
tâlnim atât în pomelnicul mănăstirii Govora, cât şi în documen- 
tul din 1496 dat mănăstirii Rossikon din Sfântul Munte. Au avut 
trei băieţi: pe Vlad-Vintilă, pe Radu Paisie, pe Mircea (Ciobanul), 
care au domnit pe rând în Țara Românească, și două fete: pe 
Вођа şi pe Crâstina. Nelegitimi au fost Radu dela Afumaţi și Bă- 
dica; şi aceștia au ocupat tronul. 

In Fevruarie 1508, boala de care suferea Radu se agravase. 
La 29 ale acestei luni, el scria Sibienilor în legătură cu medicul 
său Francisc; la 12 Martie, regele Vladislav al Ungariei informa 
pe Saşi că e îngrijat de boala grea a voevodului transalpin şi le 
arăta ce măsuri trebuesc luate în caz de moarte. In cursul lunii 
Aprilie, după 23, dacă este să credem relaţia cronicei lui Grigore 
Ureche — Simion Dascălul, $1 n'avem motiv să n'o facem, sau 


BIBLIOGRAFIE 133 


înainte de 6, dacă ne luăm după o știre din Buda, Radu înce- 
tează din viaţă, jelit nu numai de ai săi, dar şi de popor саге avu- 
sese parte, mai bine de 12 ani, de liniște. Cârmuirea fusese bla- 
jină, fără ucideri, fără răsmeriţe, judecăţile drepte. Prin firea sa 
blândă, prin aplecarea sa spre cele spirituale, voevodul ştiuse să-și 
atragă stima tuturora. Când trei ani după aceea, în 1511, Ieni- 
cerii se revoltară impotriva lui Baiazid, aruncându-i vină că e 
prea paşnic și slab, ceea ce aduce pagubă și lor și împărăției, 
Sultanul le dădu drept pildă tocmai pe Radu «care cu toate că 
era în cea mai mare slăbiciune a puterilor sale, s'a purtat cu cea 
mai mare deșteptăciune şi cu toate că șapte ani întregi a fost 
pus în rădvan şi dus din loc în loc, totuşi a cârmuit Ţara Ro- 
mânilor spre deosebita mulțumire a supușilor. Aceştia, cu toată 
firea lor schimbătoare, nestatornică, nu s'au înstrăinat, din cauza 
slăbiciunii şi a podagrei, de Domnul lor bun, drept, înţelept şi 
destul de potrivit pentru cârmuire prin superioritatea sufletului 
său». Aceste aprecieri au fost înregistrate de un străin: isto- 
riograful Leunclavius, care a scris, în veacul al 16-lea, o istorie 
a Turcilor. El nu poate fi bănuit de părtinire pentru Radu; putem 
deci privi elogiul pe care îl reproduce ca pe o sentinţă a istoriei însăși. 

Radu cel Mare a fost îngropat la Dealul, în frumoasa sa cti- 
torie. « Vieaţa Patriarhului Nifon », ne spune că mormântul se 
afla «în tinda bisericii », iar Cronica lui Radu Popescu adaogă 
că era «cioplit în piatră » şi că voevodul «şi-l gătise singur». 

BOGDAN AL III-LEA $1 ȘTEFĂNIȚĂ 


«Şi singur Bogdan cu capul său 
au lovit cu sulija în poarta Liovului, 
care lucru şi astăzi se cunoaște semnul 
şi nici Legii nu tăgăduesc de aceasta, 
ci încă ei mai tare mărturisesc că au 
fost adevărat aşa ». 

(Letopiseţul Țării Moldovel 
până la Aron Vodă). 


Cu un an înainte de moartea lui Ștefan, în 1503, doctorul 
Matei Muriano spunea despre Bogdan următoarele: «Fiul... 
calcă pe urmele tatălui; modest ca o fată şi puternic, e amic al 
curajului şi al oamenilor curagioşi. Are vreo 25 de ani». Intra- 
devăr, Bogdan a moştenit unele însușiri ale genialului său părinte, 
n'a avut însă discernământul și simţul politic al acestuia, n'a 
ştiut nici să-și fixeze scopuri саге să merite sacrificiile impuse 
ţării. Şi sub raportul fizicului, era mai prejos de tatăl său: în locul 
chipului luminos şi impunător al acestuia, Bogdan, care pierduse 
în luptă sau în vreo altă împrejurare un ochiu, arăta lumii o față 
puţin atrăgătoare (vezi fig. 35). De aceea, cronicarul, povestindu-i 
faptele, îşi intitulează capitolul: « De domnia lui Bogdan Vodă 
cel orb și grozav», calificativul ultim referindu-se la înfățișare, 
nu la fire. 

Nu ве isprăvise anul dela moartea lui Ştefan, că Bogdan se 
gândi să se căsătorească și trimise, în acest scop, în Iunie 1505, 
o solie la Alexandru, regele Poloniei, spre a-i cere pe sora sa Eli- 
sabeta de soţie. Pentru a-şi face atmosferă favorabilă, el restitui 
totdeodată Pocuția, cu cetăţile: Kolomea, Tysmienica şi Czes- 
zybiesy. Craiul mulțumi pentru dar, în ce priveşte însă căsătoria, 
amână răspunsul. Mama Elisabetei se opunea, din pricina deose- 
birii de confesiune, iar Elisabeta însăşi, din pricina înfăţişerii 

Fig. 35. — Chipul lui Bogdan cel Chior după о ştofă bisericească dela 


mănăstirea Putna. 

pretendentului, care era, cum spune cronica: «grozav la faţă și 
orb de un ochiu». Murind între timp mama Elisabetei, Bogdan 
trimise o a doua solie; de data aceasta, se ajunse la încheierea 
unui contract de căsătorie (17 Fevruarie 1506), care însă nu fu 
respectat de către Poloni. Ca răspuns, Bogdan intră cu oastea în 
Pocuția, ocupă cetăţile, şi prădând ţinuturile înconjurătoare, 
se întoarse apoi neturburat îndărăt. Garnizoanele pe care le 18- 
sase în cetăţi erau însă prea slabe; ele fură biruite de oastea le- 
şească sosită după plecarea Moldovenilor $1 silite să se retragă; 
urmărindu-le, Polonii ajunseră, prădând la rândul lor, până la 
Botoşani (Septemvrie — Octomvrie 1506). Nici după aceasta, 
Bogdan nu renunţă la planurile sale. In 1509 el trimise, la Roma, 
Papei Iuliu al II-lea, contractul de căsătorie din 1506, pentru ca 
şeful Bisericii să oblige pe noul rege polon, Sigismund, frate cu 
Alexandru şi cu Elisabeta, să respecte cuvântul dat. Cu toată 
intervenţia Papei, nu se obţinu nici de data aceasta un rezultat 
pozitiv. Bogdan, exasperat —se vede că nu semăna lui tată- 
său — hotărî să se răzbune. Їп Junie 1509, armata Moldovei 
trecea Nistrul şi ataca, fără succes însă, Camenița și Haliciul. 
Apoi —povesteşte cronica — «arzând 51 prădând ţara au tras 
la Liov de au bătut târgul, de puţin nu l-au luat. Și singur 
Bogdan cu capul său a lovit cu sulița în poarta Liovului care 
lucru şi astăzi se cunoaşte semnul şi nici Leşii nu tăgăduesc de 
aceasta, ci încă ei mai tare mărturisesc că au fost adevărat aşa. 
Şi au prădat împrejur pretutindenea şi au ars Rohatinul, oraş mare 
şi vestit, şi multă avuţie și bunătate dintr'însul au luat. Luat-au 
din Rohatin şi clopotul cel mare, ce-i la mitropolia din Suceava, 
şi mulţi oameni şi boieri au горії... și cu mare izbândă s'au întors 
la scaunul său, la Suceava, fără de nicio sminteală, și robilor ce-i 
adusese din ţara leșească, le-au împărţit hotare în ţara sa». Po- 
lonii, greoi la strâns oastea, au sosit după ce Bogdan trecuse în- 
dărăt Nistrul Întârzierea, dintr'un punct de vedere, le-a folosit 
insă, deoarece domnul văzând că nu e urmărit, dăduse drumul 
ostaşilor, la casele lor. Aşa încât, atunci când şi-a făcut apariţia 
armata Craiului, n'a avut cine-i sta înainte. Cernăuţii, Dorohoiul, 
Botoşanii şi Ștefăneștii au fost arşi și prădaţi; cavaleria uşoară 
a ajuns până la Cotnari. Se dăduse poruncă să fie ucişi — са răz- 
bunare —nu numai bărbaţii, dar și femeile, bătrânii, copiii şi 

turmele, «lucru саге nu ве obișnuește », cum recunosc stingheriţi 
înşişi cronicarii poloni. O oaste mică moldovenească, strânsă în 
grabă, fu bătută la Nistru, în ziua de 4 Octomvrie 1509; Leșii 
cari nu puteau uita Codrul Cosminului, se bucurară într'atâta de 
izbândă, încât făcură din această zi sărbătoare. Conflictul dura 
de cinci ani de zile; ambele părți erau obosite, așa încât media- 
ţiunea oferită de regele Ungariei, Vladislav, fu primită. Pacea ве 
încheie la 23 Ianuarie 1510 (exemplarul moldovenesc poartă 
data 7 Fevruarie), în următoarele condițiuni: Bogdan renunţa la 
căsătorie, lucrurile răpite de o parte şi de alta se restituiau, în 
privinţa Pocuţiei avea să se supună hotăririi regelui ungar. De 
fapt, în ce privește ultimul punct, cu toate termenele repetate 
51 cu toate convocările de comisii mixte, ungaro-polono-moldovene, 
nu s'a ajuns la o încheiere definitivă; și la moartea lui Bogdan, 
chestiunea stăpânirii Pocuţiei tot nu fusese soluționată. 

De abia se isprăvise războiul cu Polonii, când asupra Moldovei 
se abătu o altă nenorocire, anume războiul cu Tătarii. In anul 
1510, aceștia năvăliră, se pare, în două rânduri: odată, în Aprilie — 
Mai, altădată în August — Septemvrie. In prima năvălire, cetele 
sau ciambulurile tătărești au intrat pe neașteptate în ţară prin 
trei locuri și au prădat «dela Orhei până la Dorohoi şi pre Prut 
în sus», făcând «multă... robie de oameni și de dobitoace». 
In cursul ciocnirilor cu băștinașii, conducătorul Tătarilor, Sul- 
tanul Beti Gbhirei, fecior al hanului, a fost «săgetat foarte rău» 
din care apoi i s'a tras și moartea. А doua năvălire, la începutul 
toamnei, a avut un caracter și mai distrugător. Tătarii, în număr 
de vreo 60.000, se întorceau din Lituania unde prădaseră cumplit 
până la Wilna. Intrând în ţară, Bogdan n'a putut să li se împo- 
trivească, așa încât ei au ajuns până la laşi pe care l-au ars, și 
„până la Ştefăneşti și Dorohoi. Alte cete au prădat «în jos de Lă- 
роѕпа și la Chigheciu ». O ciocnire cu o mică oaste moldovenească, 
de vreo 1.000 de oameni, comandată de boierul Corpaciu, le-a dat 
și prilejul unei victorii, căzând dintre ai noștri 700, iar ceilalţi 
trebuind să se retragă. Năvălitorii au putut deci trece Nistrul 
îndărăt cu «pleanul» adică prada şi robii, pe care un cronicar 
polon îi evaluiază —se pare în mod exagerat —la 74.000 de 
suflete. Succesul avut în 1510, i-a îndemnat pe Tătari să repete 
operaţia în 1513. Pe la sfârșitul lunii August — cronica moldo- 

polonă dă și ziua: 22 — cetele lor pătrunseră din nou în Moldova 
şi arzând și prădând, ajunseră iarăşi până la laşi. Nici de data 
aceasta, Bogdan nu putu să-i împiedice a ieși cu prada din ţară. 

In ce priveşte raporturile cu Ungurii, ele au fost paşnice. N'a 
purtat cu dânşii niciun războiu; în 1507 avu numai un proces 
pentru Cetatea de Baltă pe care o revendica Ecaterina Pongracz; 
neprezentându-se, domnul Moldovei fu condamnat să restitue 
zisa cetate, să plătească o amendă de 400 de florini şi să piardă 
toate posesiunile din Transilvania. Sentința însă nu s'a aplicat, 
deoarece în 1509, Bogdan stăpânea Ciceiul; pârcălabul lui se 
numea Vlad. 

Cu Țara Românească a avut un conflict în 1507, provocat de 
incursiunea unui pretendent Roman, care, ajutat de o seamă de 
ostaşi munteni, pătrunsese în Тага de jos, făcând «multă pradă 
şi peire». Са să se răzbune, Bogdan trecu și el cu armata peste 
Milcov, în ţinutul Râmnicului; nu se ajunse însă la războiu, 
deoarece interveni, mulţumită călugărului Maxim, o împăcare 
între cei doi domni (vezi şi mai sus, р. 129). Tot din Тага Ro- 
mânească veni, în 1514, un alt pretendent numit Trifăilă; el 
ajunse până aproape de Vaslui. Aci îl întâmpinară oștile domnești, 
la 27 Fevruarie ; în lupta care avu loc, Trifăilă fu prins şi decapitat. 

S'a crezut multă vreme că, după sfatul lui Ştefan, Bogdan ar 
fi închinat, în 1513, ţara Turcilor, obligându-se să le plătească 
un tribut anual. Se cita chiar și actul de închinare care ar fi fost 
distrus de către Sobieski, regele Poloniei, în 1686 şi care cuprindea 
o serie de clauze atât în ce priveşte drepturile Moldovei cât și 
obligaţiile ei. In ultimul timp, s'a dovedit însă că așa zisul act de 
închinare n'a existat niciodată și că Bogdan n'a inovat în ce 
priveşte raporturile cu Turcii; el le-a plătit tribut întocmai cum le 
plătise şi tată-său, la începutul şi la sfârșitul domniei. In anul 
1508, acest tribut se ridica la cifra de 8.000 de ducați de aur: 
Ştefan în 1503, plătise numai 4.000. 

Neputând avea de soţie pe sora regelui polon, Bogdan « şi-au 
luat doamnă din ţară »: aşa ne spune.cronica și faptul se adeve- 
rește. Numele ei era Nastasia, а murit în 1512, la 14 Octom- 
vrie şi a fost îngropată în mănăstirea Dobrovăț, unde i se vede 
încă piatra de mormânt. А doua oară, Bogdan s'a căsătorit cu 
Ruzandra, fiica lui Mihnea cel Rău. Nunta a avut loc la 21 Iulie 

1513; regele Poloniei i-a trimis daruri: blăni de sobol $ de zibe- 
lină. Ștefăniță a fost fiu nelegitim; mama sa se numea Stana. La 
moartea lui Bogdan, el avea unsprezece ani, se născuse deci în 
1506; alte izvoare dau vârsta de nouă ani. Potrivit pomelni- 
cului dela Bistriţa, {оё cu Stana a avut Bogdan încă șase 
copii, trei băieţi: Joan, Petraşcu şi Petru —mort la 20 Sep- 
temvrie 1527 —şi trei fete: Maria, Ana şi iar Ana. Stana а 
fost înmormântată la Rădăuţi; piatra de deasupra gropii, 
așezată de fiul ei Ştefăniţă, poartă data 28 Ianuarie 1518. Un 
alt fiu al lui Bogdan, Zlie, apare într'un document din 24 De- 
chemvrie 1515, alături de Ştefan şi Petru. La 10 Dechemvrie 
1516, sunt citați numai aceştia doi; Ше murise deci între timp. 
Tot nelegitim a fost Alexandru Lăpuşneanu —cu о «Anastasia 
Doamna (Йнастадеін гепжда), moartă în 1558, Mai 2 — precum 
şi Alexandru Cornea, domnul de scurtă durată, de dinaintea celei 
de a doua domnii a lui Petru Rareș. 

Sub raportul ctitoriilor, Bogdan а isprăvit, la 8 Septemvrie 
1504, biserica dela Răuseni, începută de tatăl său şi a pornit, 
în 1514, construcţia bisericii mitropolitane din Suceava, cu hramul 
Sfântul Gheorghe (vezi fig. 36 şi 37). N'a putut s'o termine însă; 
în momentul morţii sale, întâmplate în Huşi, la 20 Aprilie 1517, 
biserica era ridicată numai până la ferestre. A făcut şi diferite 
danii mănăstirilor mai însemnate. Moldoviței, Putnei, mănăstirii 
dela Dobrovăț şi « mitropoliei » din Roman le-a dăruit câte 800 
de zloți tătărești ; mănăstirii Voroneţ un sat anume Bucureştii, 
pe Moldova. 

Bogdan a fost îngropat la mănăstirea Putna. Inscripţia de pe 
piatra sa de mormânt are următorul cuprins: « Acest mormânt 
este al binecinstitorului domn Io Bogdan voevod, domnul ţării 
Moldovei, fiul lui Ştefan Voevod, ctitorul acestui sfânt lăcaș, 
carele s'a mutat la veşnicele lăcaşuri în anul 7025 (1517), Aprilie 
20, la miezul nopţii». 

Ștefăniță, nevârstnic fiind la moartea tatălui său, treburile 
ţării au fost purtate de divanul boieresc, în frunte cu Arbure, 
portarul de Suceava. Acesta socotea că interesele Moldovei 
reclamau o colaborare cu Polonii, de aceea încheie, în 1517, cu 
dânşii un tratat prin care cele două părţi se angajează să se ajute 
reciproc împotriva duşmanilor, să aibă aceiaşi adversari și aceiași 

prieteni, să nu dea azil pretendenţilor la tron. In cazul când Ște- 
făniță ar îi silit să părăsească ţara, el să găsească adăpost în Po- 
lonia, iar în cazul când s'ar face o expediţie generală împotriva 
Turcilor, atunci să participe în persoană, cu întreaga oaste mol- 
dovenească. Nu e un tratat de recunoaștere a suzeranității polone, 
ci о convenţie între părţi egale; Moldova își păstrează situaţia 
pe care o dobândise în timpul lui Ştefan şi care fusese consacrată 


Fig. 36. — Pisania bisericii Sf. Gheorghe din Suceava, arătând că s'a început de către 
Bogdan voevod în anul 1514 și s'a săvârşit de către Ștefăniță în 1522. 


prin pacea din 1499. In anul următor, la începutul lunii August, 
Tătarii, în îrunte cu Sultanul Albu, năvălesc în ţară; primiseră 
probabil ordin dela Turci cari erau nemulțumiți de încheierea 
tratatului cu Polonia. Oastea lui Ștefăniță, comandată de vor- 
nicul Petrea Cărăbăţ, le ieși înainte, peste Prut. «Și luând aju- 
toriu dela Dumnezeu — povesteşte cronica — Luni dimineaţa (9 
August 1518), în revărsatul zorilor, i-au lovit fără veste, când ei 
nicio grije nu avea și cu norocul lui Ştefan Vodă i-au răzbit, şi 

Fig. 37. — Chipul lui Bogdan, fiul lui Ştefan cel Mare, pe tabloul ctitoricesc 
al bisericii Sf. Gheorghe din Suceava 


doi mârzaci mari, anume Timiș şi Bicaz, iar câţi au rămas, i-au 


mulţi din Tătari au perit, mulţi în Prut s'au înecat $1 s'au fost 
înglodând în Ciuhru, şi pre mulţi i-au prins vii, așijderea și pre 


449 BOGDAN AL III-LEA ŞI ȘTEFĂNIȚĂ 


gonit preste câmpi, tăindu-i şi săgetându-i, până la Nistru- 
Acolo fiind obosiţi caii de fugă multă intrând în Nistru s'au 
înecat, numai Sultanul cu puţini au scăpat, încă și el rănit rău 
în cap, de sau întors cu multă pagubă şi perire şi ruşine, și câţi 
au scăpat, aceia încă fără cai și fără arme». 

Legăturile cu Polonii erau bune și la sfârșitul anului 1522. 
In Decemvrie acest an, boierul Luca Cârje —tot prin el se 
încheiase tratatul din 1517 —a rostit în faţa regelui şi con- 
silierilor lui un strălucit discurs, al cărui cuprins ni s'a pă- 
strat. Trimisul Moldovei atrage atenţia asupra primejdiei tot 
mai amenințătoare a Turcilor, arată felul dibaci în саге te- 
făniţă a respins până acum cererile lor şi insistă asupra nevoii 
de a se alcătui o ligă puternică împotriva acestor dușmani 
ai creștinătății. Misiunea lui Cârje a fost ultimul act politic 
făcut cu sfatul lui Arbure. Curând după aceasta, bătrânul boier 
cade în disgrație. Ștefăniță, jignit de faptul că regele Poloniei 
refuzase să-i dea în căsătorie pe o fiică a sa, se îndepărtează 
dela politica urmată în timpul minorităţii sale şi începe a sus- 
pecta pe aceia cari credeau că ea trebue continuată. Resenti- 
mentul domnului crește când vede că unii dintre boieri, nemul- 
țumiţi de firea sa autoritară şi violentă, pribegese în Polonia. 
Când trece: peste Nistru, în Martie 1523, şi postelnicul Cosma 
Șarpe, îruntașul opoziţiei, atunci Ștefăniță învinueşte de trădare 
pe Arbure, exponentul politicii polonofile deși, după cât se pare, 
acesta nu era vinovat. In Aprilie, capul bătrânului boier cădea 
sub securea călăului; nu mult după aceea, piereau în același fel 
şi feciorii săi, Toader și Nichita. Aceste execuţii înspăimântară 
pe sfetnicii lui Ștefăniță şi făcură pe o parte dintre ei să se răs- 
coale. Dar în lupta care avu loc, la 7 Septemvrie, oastea dom- 
nească birui; mulţi boieri — între alţii Costea pârcălabul, Ivaşco 
logofătul, Sima vistiernicul —fură prinși şi plătiră cu capul în- 
drăzneala de a se fi ridicat împotriva stăpânului lor. Cei scăpaţi 
cu vieaţă, pribegiră în Ardeal, la Braşov și la Sighișoara, sau 
în Polonia. 

Dacă raporturile cu Polonii suferiră o modificare, acelea cu 
Ungurii rămaseră bune în tot timpul domniei. In 1519, voevodul 
Ardealului, pornind dela faptul că sub Bogdan, pârcălabul Ci- 
ceiului refuzase să se judece pentru satul Sânmărghita pe care-l 

revendica nemeşul loan Desewffy, ba mai mult chiar, amenin- 
ţase pe acesta cu sabia, deschide proces. Ștefăniță, bine înţeles, 
nu se prezintă şi e condamnat, în lipsă, la amendă şi —ca odi- 
nioară tată-său — Ја pierderea tuturor posesiunilor din Ardeal. 
Dar, tot ca odinioară, sentinţa nu se aplică. Insuşi regele Ludovic 
al II-lea oprește executarea ei, sub motiv că neprezentarea dom- 
nului Moldovei la judecată se datoreşte numai necunoaşterii le- 
gilor din Ungaria. Mai târziu, în 1525, când Turcii cari cuceriseră 
cu patru ani înainte Belgradul, amenințau tot mai mult regatul, 
acelaşi Ludovic acordă lui Ștefăniță un «subsidiu » de o mie de 
florini de aur, plătibili din censul datorit de oraşul Bistriţa. Scri- 
soarea prin care domnul reclamă această sumă e datată: Bahlui 
(adică Hârlău!), 28 August. In sfârșit, la 8 Septemvrie 1536, 
Ștefăniță da solilor lui Ludovic un act omagial, făgăduind cre- 
dință. Cu 11 zile mai înainte avusese însă loc lupta dela Mohács, 
prin care regatul Ungariei era sfărămat. 

In anul 1524, la 11 Iunie, Ştefăniţă surprinse la satul Tără- 
săuţi, pe Prut, o ceată de Turci cari se întorceau cu pradă din 
{ага leșească şi о sfărâmă aproape cu totul. « Din 4.000 de oameni 
puţini au hălăduit la locurile sale » spune cronica. Urmă un răs- 
timp de linişte, până la începutul anului 1526 când Ștefăniță între- 
prinse o expediţie împotriva Ţării Româneşti. Pricina a fost o nouă 
jignire — tot în legătură cu proiectele sale matrimoniale. Neagoe 
Vodă Basarab făgăduise tânărului domn al Moldovei să-i dea de 
soţie pe una din cele două fiice ale sale şi anume pe aceea pe care 
va voi s'o aleagă. Dar atunci când fu să se îndeplinească această 
făgăduială, Ştefăniţă se văzu pus în faţa unui fapt împlinit: fiica 
cea mai mică — i cea mai frumoasă — devenise, cu foarte puţin 
timp înainte, soţia lui Radu dela Afumaţi, aşa încât el nu mai 
avu putinţă să aleagă. Pentru а se răzbuna, intră Ștefăniță, la 
4 Fevruarie 1526, în Тага Românească și prădă, fără vreo împo- 
trivire, până la Târgșor. După aceea se făcu totuși, în lunie, nunta 
cu Stana, cea mai mare din fetele răposatului Neagoe. Curând 
după nuntă intră şi Radu cu oastea lui în Moldova ca să-și în- 
toarcă dela noul său cumnat paguba pe care acesta i-o făcuse în 
iarnă. La 4 Noemvrie se știa la Sibiu că domnul muntean «s'a 
întors biruitor și cu multă pradă din Moldova». Dar Ștefăniță 
nu era om să lase fără răspuns un asemenea gest. O nouă expe- 

бце avu loc, în cursul căreia oastea sa trecu «pe unde i-a plă- 
cut » —sunt cuvintele cronicarului Macarie. Intors în Moldova, 
Ștefăniță, саге se îmbolnăvise între timp, muri îndată după aceea, 
la 14 Ianuarie, în cetatea Hotinului. Letopiseţul lui Grigore Ureche 
şi al lui Simion Dascălul a înregistrat $1 o altă explicare a morții 
atât de premature a voevodului, anume că «l-au otrăvit doam- 
nă-sa ». Lucrul nu e exclus, mai ales că și dintr'o altă ştire rezultă 
că Stana era o fire aprigă. Jignirea pe care о suferise înainte de 
nuntă se vede că n'o putuse uita; se vor mai îi adăogat și unele 
îndemnuri din partea boierilor nemulţumiţi. După moartea so- 
{шш său, doamna veni îndărăt în Тага Românească, unde mai 
trăi patru ani. A fost înmormântată la mănăstirea Curtea de 
Argeș; pe lespedea care-i acoperă groapa se citeşte următoarea 
inscripţie: « Răposat-au roaba lui Dumnezeu doamna Stana, fiica 
lui Ion Basarab voevod $1 a doamnei lui Despina și fostă doamnă 
lui Јо Ștefan Voevod; iar la moarte a primit chip îngeresc $1 s'a 
numit... monabhia Sofronia, în anul 7039 (= 1531), luna Fe- 
vruarie, 8 zile ». Ștefăniță a fost înmormântat nu în ctitoria sa 
din Suceava, în biserica Sf. Gheorghe isprăvită de el la 1522 
(vezi şi mai sus, p. 139), ci în mănăstirea Putna, alături de tatăl 
şi bunicul său. «Acest Ștefan Vodă —iîși încheie cronica pove- 
stirea — întru tot semăna cu firea moşu-său lui Ștefan Vodă cel 
Bun, că la războaie îi mergea cu noroc, că tot izbândea şi lucrul 
său îl ştia purta, măcar că era tânăr de zile; amintrelea ега om 
mânios și pre lesne vărsa sânge». De pe urma lui a rămas un fiu 
nelegitim Joan, căruia istoricii i-au zis «cel Cumplit » dar саге 
merită mai degrabă numele de «cel Viteaz ». Tot din vremea lui, 
avem și un lăcaş dumnezeesc, ridicat în 1519, de către postel- 
nicul Cozma Șarpe «la curtea sa din Şchiai» (judeţul Roman). 

Neagoe Vodă « toate sfintele biserici 
le hrănea şi multă milă pretutindenea 
da... Şi mai vârtos în Тата Munte- 
nească mari şi minunate mânăstiri a 
făcut... Şi fu ctitor mare а toată 
Sfetagora ».... 

(Viaţa patriarhului Nifon, 
scriere contemporană). 


Mihnea «cel Rău». La moartea lui Radu cel Mare erau doi 
pretendenți la tron: unul Danciul, fiul lui Basarab cel Tânăr, 
având sprijinul Ungurilor, şi celălalt Mihnea, pe care-l susțineau 
Turcii. Izbândi acesta din urmă. La 5 Iunie 1508, el scria Sibie- 
nilor că toţi boierii sunt cu el şi că a ocupat toate cetăţile ţării. 
Danciu rămase mai departe în Ardeal, făcând planuri de răz- 
bunare împotriva fericitului său rival. Cronica ţării îl dă pe Mihnea 
ca «feciorul Dracii armașul den Mănești »; pe de altă parte, în 
actele oficiale, el își zice fiu al lui Vlad Voevod (Ţepeş). Aceste 
două mărturii —în aparenţă contrarii —se pot împăca admi- 
{апа că era — întocmai ca și Rareș, Lăpușneanu, Iancu Sasul și 
atâţia alţii — fiu nelegitim al voevodului amintit. In cazul când 
informaţia cronicii e inexactă însă, atunci el rămâne fiu legitim, 
mama sa fiind acea rudă а lui Iancu de Huniedoara pe care Ţepeş 
a luat-o de soţie. Mihnea își datorește porecla de «cel rău » fap- 
tului că a tăiat o serie de boieri. La începutul domniei, a fost 
pace; după cum scrie el însuşi Sibienilor, toţi trecuseră de partea 
lui; avea şi sprijinul puternicei familii a Craioveștilor. Acest 
mândru neam de boieri olteni își are inceputul ascensiunii cu 
Neagoe dela Craiova, în timpul lui Vladislav Voevod (1447—1456). 
Neagoe a avut patru feciori: pe Barbu, vel ban, în timpul lui 
Vlad Călugărul şi Radu cel Mare, pe Pârvu, vel vornic, încă sub 

Basarab cel Tânăr (1482), pe Danciu, vel comis, începând din 
1489, apoi armaș și la urmă vel spătar şi pe Radu care a ocupat 
dregătoria de postelnic. Acești patru fraţi sunt ctitorii a o sumă 
de lăcașuri bisericești oltene; unul dintre ele, schitul Zdreala 
având un hrisov din 1520, dela Barbu banul, şi-a schimbat mai 
târziu numele în Hoaba. Cea mai însemnată fundaţie a lor e însă 
mănăstirea Bistriţa, din judeţul Vâlcea; acesteia i-au dăruit ei 


Fig. 38. — Mănăstirea Bistriţa din judeţul Vâlcea, ctitoria boierilor Craiovegti. 


mai multe moșii, între altele, Brâncovenii şi Plăvicenii (vezi fig. 
38). Foarte bogaţi, deţinând funcțiunile cele mai însemnate, având 
o mare influenţă și multe legături în Oltenia, comandând prin 
Barbu, marele ban, armata acestei părţi din ţară, Craioveştii erau 
cea dintâi familie boierească şi un factor politic de primul ordin. 
Domnii care i-au câștigat de partea lor, şi-au avut stăpânirea 
asigurată; cei care şi i-au făcut vrăjmaşi, au pierdut domnia și 
—într'un caz, acela al lui Vlăduţ —și vieața. Așa dar, la în- 
ceput Mihnea s'a bucurat de sprijinul Craioveștilor. De aceea 


10* 


148 VREMEA LUI NEAGOE VODĂ BASARAB 


el şi dă, în 1508, două hrisoave ctitoriei lor dela Bistriţa. In 1509 
însă, se produce conflictul. Cauzele lui nu le cunoaștem precis; 
bănuim că ciocnirea între firea autoritară a domnului — то$е- 
nire dela tată-său — și pretenţiile celor 4 fraţi —învăţaţi să fie 
întotdeauna în frunte —a fost cea mai de seamă dintre ele. 
La 1 Ianuarie 1509, Brașovenii scriau Sibienilor despre omo- 
гігеа câtorva boieri de către Mihnea și despre unele cruzimi ale 
acestuia. O notiţă pe un Mineiu aflător actualmente la Sofia, . 
aminteşte de asemenea de «anul 7017 (1509), când a ucis Mihnea 
Voevod pe boierii munteni ». Pe de altă parte, în « Viaţa patriar- 
hului Nifon », lucrare aproape contemporană, se spune că domnul 
pe unii dintre boieri i-a «muncit », adică i-a chinuit, pe alţii i-a 
omorît, iar «preoţilor de prin sate, tuturor le-a tăiat павигіїе... 
şi se ispitea şi se sfătuia să ardă pe toți egumenii dela toate mă- 
năstirile ». Lăsând la o parte exagerările ultime —explicabile 
prin faptul că Mihnea trecuse, se pare, la catolicism, favoriza în 
orice caz pe catolici —este evident că au avut loc execuţiuni 
și mutilări. Foarte probabil boierimea începuse iar cu intrigile şi 
comploturile: Danciul din Ardeal își făcuse —se vede —iar par- 
tizani. Văzând represiunea, Craioveştii se tem са să nu le vină 
şi lor rândul, părăsesc deci pe domn şi pribegesc peste Dunăre. 
«Таг Mihnea Vodă — povesteşte cronica — dacă pribegiră boierii, 
au trimis de le-au prădat casele ; şi le-au sfărâmat până їп pământ, 
și nu numai casele, ci şi bisericile şi mănăstirile lor, şi slugile şi 
egumenii era slutiţi de dânsul şi căzniţi ».: Intr'adevăr, asupra 
ctitoriei Craioveștilor, Bistriţa, s'a tras cu tunul: până acolo 
mergea patima politică. Pribegii stăruiesc să fie îndepărtat Mihnea 
şi obţin sprijinul unuia din puternicii Бері ai Turcilor, anume al 
lui Mehmet, fiul lui Ali-beg Mihaloglu. Neamul acesta al Miha- 
loglilor se va amesteca de aci înainte în mai multe rânduri în tre- 
burile muntenești; prin puterea și legăturile pe care le avea, el 
formează un adevărat «pendant» păgân al Craioveştilor. Ar- 
mata pribegilor pornește împotriva lui Mihnea; un detaşament, 
condus de vătaful de vânători Neagoe —viitorul domn —sur- 
prinde la mănăstirea Cotmeana pe Mircea — feciorul $1 asociatul 
la domnie al lui Mihnea; «și lovindu-l fără veste, noaptea, au 
scăpat numai el cu о slugă а lui, Stoican, рге o fereastră, iar oștile 
s'au răsipit ». Faptul s'a petrecut la începutul anului 1510, în cursul 


VLAD AL V-lea GEL TÂNĂR SAU VLĂDUŢ 149 


lunei Fevruarie. Mircea trece în Ardeal; tată-său îl precedase, 
stabilindu-se, împreună cu toţi ai săi, la Sibiu. Aci însă Mihnea 
cade victima unui asasinat. Danciul, rivalul nenorocos, împreună 
cu sârbul Dimitrie Іасѕісі, a cărui soră era căsătorită cu un nepot 
al lui Radu cel Mare, şi cu vistiernicul Albul, îl pândesc, în ziua 
de 12 Martie 1510, şi, pe când fostul domn se întorcea dela bi- 
serică, îl ucid în plină stradă. Asasinii își primesc însă imediat 
pedeapsa, fiind omoriţi la rândul lor de către Mircea, fiul celui 
ucis, şi de orășenii revoltați de crima comisă. Trupul lui Mihnea 
a fost îngropat în biserica cea mare a Predicatorilor din Sibiu, 
sub o lespede de marmură cu inscripţie latinească. Soţia sa, doamna 
Voica, şi copiii —un document contemporan are: fiii (filios) 
deşi era şi o fică: Ruzandra, viitoarea soţie a lui Bogdan cel Chior 


Fig. 39. — Monetă de argint Fig. 40. — Monetă mică 

dela Vladislav cel Tânăr sau de argint, anepigrafă, dela 

Vlăduţ. (Colecţia Academiei Vlăduţ. (Colecţia Acade- 
Române). miei Române). 


— mai stau în oraş până în August 1511 când se mută la Braşov. 
Mircea, fiul din prima căsătorie a lui Mihnea, — cu Smaranda — 
rămâne, ca pretendent, în Ardeal, apoi trece în Turcia. Insurat 
cu Despina el are, la rândul său, mai mulţi fii: pe Alexandru, 
viitorul domn al Ţării Româneşti (1568—1577), pe Petru Șchiopul, 
domnul Moldovei, pe Miloș, pe Mircea, pe Vlad şi pe Mihnea, 
precum şi şase fiice. 

Vlad al V-lea cel Tânăr sau Vlăduţ ocupă tronul cu ajutorul 
lui Mehmet, begul dunărean şi cu sprijinul Craioveștilor (vezi fig. 
39 şi 40). Are loc chiar un legământ, în faţa lui Mehmet, puter- 
nica familie boierească făgăduind domnului că-i va fi cu credinţă, 
iar acesta, la rândul său, obligându-se să nu facă niciun rău celor 
patru fraţi şi neamului lor. Intr'adevăr, în 1510, Craioveșştii sunt 
în fruntea divanului. Dar chiar în cursul acestui an, Pârvu Craio- 
vescu este înlocuit în dregătoria de mare dvornic prin Danciu, 
căruia-i urmează, în 1511, Bogdan, cumnatul domnului, soţul de 

al doilea al Caplei (vezi mai sus, p. 128). In tratatul pe care-l 
încheie Vlăduţ, la 17 August 1511, cu regele Ungariei, făgăduindu-i 
credinţă şi ajutor la vreme de nevoie, Bogdan e cel dintâi dintre 
dregători, înaintea Craioveștilor. Aceştia continuă totuşi а spri- 
jini pe Vlăduţ, alături де care sunt şi la 28 Noemvrie. Credinţa 
lor о dovediseră $1 ре câmpul de luptă, respingând în cursul ace- 
luiaşi an, la Gherghița, pe Mircea pietendentul, fiul lui Mihnea, 
venit cu oaste ungurească să ocupe tronul. După Noemvrie însă, 
"ве produce conflictul dintre domn și Craioveşti. Aceştia, învăţaţi 
să ocupe intotdeauna primul loc, priveau cu ochi răi autoritatea 
de care se bucura Bogdan. Se adăugase apoi şi faptul că Vlăduţ 
începuse să bănuiască pe Neagoe, fiul —pare-se —al lui Pârvu 
Craiovescu, că ar umbla după domnie. Rezultatul a fost că pu- 
ternicii boieri au părăsit pe domn şi au trecut peste Dunăre, la 
Mehmet-beg, în faţa căruia avusese loc legământul. Armata tur- 
cească, împreună cu contingentul Craioveştilor porneşte asupra 
Bucureștilor. In marginea orașului, «la Văcărești », are loc lupta. 
Vlăduţ, învins şi făcut prizonier, este decapitat «supt un păr în 
Bucureşti » aşa ne spune cronica. Mormântul lui se află la mă- 
năstirea Dealului, inscripţia de pe lespedea care-i acoperă rămă- 
şițele pământeşti ne arată că «în anul 7020 (1512), luna Ghenarie 
23, a răposat robul lui Dumnezeu Io Vlad Voevod, fratele lui Io 
Radul Voevod, fiul prea bunului şi marelui Іо Vlad Voevod; şi 
într'al 16-lea an al vârstei șezu pe scaunul domnesc şi domni un 
an şi 9 luni şi jumătate. Şia venit domn Io Basarab Voevod şi, 
fiind luptă, au tăiat capul lui Io Vlad Voevod în cetatea București э. 

Vlăduţ a fost căsătorit cu doamna Anca. Au avut un fiu, pe 
Vlad Innecatul, care a domnit între 1530—1532 în Тага Româ- 
nească. 

Neagoe Basarab. In privinţa originei lui Neagoe Basarab, isto- 
ricii noştri nu sunt de acord: în timp ce unii îl consideră ca fiu 
legitim al lui Basarab cel Tânăr (Ţepeluș), cu o soră a Craiove- 
știlor, Meaga, alţii îl socotesc ca fiu nelegitim al acestuia, Neaga 
fiind nu sora, ci soția lui Pârvu Craiovescu, pe temeiul unui izvor 
contemporan, « Vieaţa patriarhului Nifon », s'a mers chiar mai 
departe, înlăturându-se cu totul paternitatea lui Ţepeluș; oricare 
ar fi adevărul, un fapt rămâne precis stabilit: Neagoe era înrudit 
de aproape cu Craioveștii, fiind nepot drept lui Barbu, banul 

Olteniei, lui Radu şi lui Danciu. Cu ajutorul acestora şi a lui Mehmet, 
begul dunărean, ocupă el tronul, după decapitarea lui Vlăduţ. 

Domnia lui Neagoe nu se deosebeşte sub raportul militar și 
politic; nu avem de înregistrat nici războaie, nici vreo activitate 
diplomatică deosebită. «Cu toţi vecinii au fost împăcat», spune 
cronica, omiţând să amintească însă că în prima parte a stăpâ- 
nirii au existat raporturi încordate cu Moldova. Bogdan cel Chior, 
urmașul lui Ştefan, dădea sprijin cumnatului său Mircea, fiul lui 
Mihnea cel Rău, spre a ocupa tronul Ţării Românești. Ca răspuns 
Neagoe trimite în 1514 ре pretendentul Trifăilă care este însă 
bătut şi ucis aproape de Vaslui. Tot în Moldova se refugiaseră 
şi unii dintre boierii lui Vlăduţ, după moartea domnului lor. In ` 
1516, înainte de 27 Mai, încearcă un 4 domnișor » din Ardeal să 
apuce scaunul; Neagoe însă îl prinde şi-l înseamnă la nas. In 
aceeași vreme aştepta peste munţi și Mircea — numit şi Miloş — 
fiul lui Mihnea, un prilej ca să năvălească. Prilejul nu sa ivit; 
de altfel Neagoe arată Braşovenilor, la 17 Martie 1517, că regele 
Ludovic al Ungariei l-a întărit în domnie şi că, prin urmare, vor 
avea pe viitor aceiaşi prieteni şi aceiași dușmani. Adaogă apoi 
că el însuşi a jurat credinţă regelui şi s'a obligat, dacă va putea, 
să respingă pe Turci, dacă nu, cel puţin să trimită veşti despre 
mișcările acestora. Tot în timpul lui Neagoe, are loc şi o precizare 
a hotarului dintre Oltenia şi Ardeal. O comisie mixtă așează din 
nou semnele începând dela Olt spre apus şi pe temeiul acestei 
lucrări se dă hrisovul din 9 Iulie 1520: e prima hotarnică păstrată 
astăzi cu privire la marginile ţării. Aceea mai veche, din timpul 
lui Mircea cel Bătrân, în care se arăta hotarul spre Moldova, s'a 
pierdut sau n'a ieșit încă la iveală. 

Insemnătatea domniei lui Neagoe stă în fapte de ordin bise- 
ricesc. Sub acest voevod s'a clădit cea mai frumoasă dintre bise- 
ricile pământului românesc: biserica mănăstirii dela Curtea de 
Argeș. Elegant proporţionată, lucrată din materiale de cea mai 
bună calitate, împodobită bogat, ea a stârnit admiraţia contem- 
poranilor și poate fi considerată, pe drept cuvânt, printre capo- 
d'operele arhitecturii din întreaga lume (vezi fig. 41). Ani de zile 
au lucrat meşterii, sub conducerea vestitului Manole, până au 
desăvârşit acest minunat lăcaș. Sfinţirea a avut loc la 17 August 
1517, în prezenţa patriarhului din Constantinopol, a mitropoli- 


152 VREMEA LUI NEAGOE VODĂ BASARAB 


tului şi episcopilor ţării, a patru mitropoliți din răsărit, а două- 
zeci de egumeni dela Muntele Athos, a tuturor egumenilor din 


Fig. 41. — Biserica episcopală din Curtea de Argeş, ctitoria lui Neagoe 
Basarab; reconstruită de Regele Carol І. 


tară și a unui mare număr de preoţi. Descriind evenimentul, 
Gavril Protul adică cel dintâi dintre egumenii dela Athos, are 

despre noua clădire următoarele cuvinte entuziaste: «Și aşa vom 
putea spune cu adevărat că nu este aşa mare şi sobornică ca 
Sionul, carele îi făcuse Solomon, nici ca Sfânta Sofia, care o făcu 
Justinian împăratul, iar cu frumuseţe este mai predeasupra decât 
acelea ». Peste mai bine de un veac și jumătate, un cronicar al 
Țării Româneşti repetă judecata înaintaşului: «în scurte cuvinte, 
în lume nu să va afla alta ca aceasta; fericit cel ce au făcut-o, 
fericiţi cei ce au lucrat-o; vrednici sânt de laudă». In afară de 
biserica mănăstirii dela Argeș, Neagoe a zidit şi biserica mitro- 
poliei din Târgovişte «mare şi frumoasă cu opt turle, și tot rotunde, 
cum se satură ochii tuturor de vederea ei». Lui i se datorește şi 
schitul Ostrov din insula de pe Olt, în judeţul Argeş. A făcut apoi 
diferite îmbunătăţiri şi adaose la mănăstirile Tismana și Cozia, 
a dăruit mănăstirii Comana moșia Tătărăști şi a mai ridicat о 
a doua biserică în Târgovişte, cu hramul Sfântului Gheorghe. La 
Muntele Athos, mila voevodului s'a revărsat asupra mai tuturor: 
mănăstirilor. O atenţie deosebită а dat mănăstiriiCuilumuz, «lavra 
cea таге a Țării Româneşti », ctitoria strămoşului său Vladislav 
I, unde a zidit o nouă biserică, cu hramul Sf. Niculae, apoi o serie 
intreagă de ecarete, un adăpost pentru corăbii și «o culă cu arme 
şi cu tunuri... de pază». La mănăstirea Sfântului Atanasie, a 
refăcut biserica; la Iviron şi la Hilandar a adus apă pe « urloaie » 
dela depărtare; la Pantocrator, la Vatoped, la Dionisiu, la Xero- 
potam şi la Sfântul Pavel a făcut diferite construcţii şi îmbună- 
tăţiri. « Се vom mai înmulţi cuvintele — sfârşeşte Gavril Protul — 
spuind de toate mănăstirile pe rând? Că toate mănăstirile din 
Sfânt Muntele Atonului le-a îmbogăţit cu toate trebuinţele.. - 
şi multe ziduri a făcut. 51 fu ctitor mare a toată Sfetagora ». La 
Constantinopol, a acoperit din nou tu plumb biserica Patriarhiei, 
a înnoit chiliile şi a făcut numeroase daruri; la Muntele Sinai şi 
la Jerusalim, de asemenea a dăruit bani şi odoare bisericeşti; la 
mănăstirea Meteore, în Tesalia, a sporit construcţiile și «о a îm- 
bogăţit cu multe daruri». Peste tot, în întreg orientul creştin, 
Neagoe a ajutat lăcașurile dumnezeeşti, le-a înzestrat, le-a fixat 
« mertice » anuale în bani. Ni s'a păstrat astfel documentul prin 
care dărueşte mănăstirii Hilandar dela Muntele Athos un ajutor 
de 7.000 de aspri, plătibil «în fiecare an, de Bobotează»; mănă- 
stirea Sf. Ilie de lângă Podgoriana, în Epir, capătă 300 lei anual; 

alte daruri a făcut mănăstirii Xenofon. Fără niciun fel de exage- 
rare, se poate spune că Neagoe a fost susținătorul întregei orto- 
doxii, din Carpaţi până în Siria şi dela Marea Ionică până în 


Fig. 49. — Neagoe Basarab, doamna Despina și copiii 

lor, pe tabloul ctitoricesc al bisericii dela Curtea de 

Argeş. Astăzi fresca se află la Muzeul de Artă religioasă 
din Bucureşti. 


Egipt; numele voevo- 
dului român se pome- 
nea atunci în nenu- 
mărate mănăstiri, în 
Balcani, în Grecia, în 
Asia Mică. 

Pe timpul lui Radu 
cel Mare, Patriarhul 
Nifon fusese nevoit să 
părăsească ţara, din 
cauză că se opunea 
unei hotăriri domneşti 
(vezi mai sus, p. 130). 
Neagoe, pe atunci 
tânăr boier, rămăsese 
adânc impresionat de 
această plecare şi de 
afurisania pe care o 
aruncase cel plecat. 
Ajuns domn, el se 
gândi să repare greșea- 
la predecesorului său. 
Dar cum, între timp, 
Nifon murise, hotărî 
să aducă cel puţin 
moaştele acestuia în 
țară. Cu deosebită 
pompă au fost primite 
ele de evlaviosul voe- 
vod şi aşezate la mă- 
năstirea Dealului, dea- 
supra mormântului lui 


Radu. Se făcută rugăciuni și o minune arătă că iertarea se 
obținuse. Apoi moaştele fură trimise îndărăt, la mănăstirea 
Dionisiu din Sfântul Munte, aşezate însă într'un chivot de argint 

aurit, împodobit cu pietre preţioase și cu email, un dar prea 
frumos al lui Neagoe. 

Tot în timpul acestei domnii, logofătul Harvat zideşte din 
temelie o mănăstire la gura Motrului și o înzestrează cu venituri. 
Hrisovul de întărire poartă data 13 Ianuarie 1515. 

Sub raportul cultural, trebuie însemnată apariţia Evanghelia- 
rului în limba slavă, ieșit de sub teascurile tipografiei muntene 
în 1512, în două ediţii: una pe hârtie obișnuită, alta de lux, ре 
pergament. E cea de a treia tipăritură din Тага Românească; 
mai înainte apăruse, tot în limba slavă, un Liturghier, sub Mihnea 
(1508) și un Octoih, sub Vlăduţ (1510). In ce priveşte « Invăţă- 
turile » lui Neagoe, învățături a căror paternitate s'a contestat 
în ultimul timp, vezi mai jos, la capitolul despre Cultură. 

Neagoe a fost căsătorit cu Elena, fiica —din flori —a despo- 
tului Jovan Brancovici din Serbia; ca fiică de despot i se dă în 
acte şi în inscripţii titlul de Despina. Au avut mai mulţi copii, 
dintre cari unii au murit în fragedă vârstă. Tabloul ctitorilor, la 
biserica mănăstirii Curtea de Argeș, ne înfăţişează trei băieţi: 
Teodosie, Petru și Joan şi trei fete: Stana, Ruzandra şi Anghe- 
lina (vezi fig. 42). Teodosie a urmat pentru scurtă vreme tatălui 
său la tron şi а murit la Constantinopol; Ruxandra a devenit 
soţia lui Radu dela Afumaţi, iar Stana, soţia lui Ștefăniță al 
Moldovei. 

Neagoe Basarab a murit în ziua de 15 Septemvrie 1521 
şi a fost înmormântat în biserica dela Argeș. Doamna Elena 
— în călugărid i s'a zis monahia Platonida —a mai trăit trei- 
zeci și ceva de ani; гариза de ciumă, la Sibiu, la 30 Ianuarie 1554, 
trupul i-a fost adus «după doi ani» în ţară spre а fiiîngropat 
lângă acela a lui Neagoe. Alături, sunt mormintele a patru dintre 
copiii lor, anume: al lui Petru, al lui loan, al Anghelinei și al 
Stanei. 

LUPTELE PENTRU DOMNIA ȚĂRII ROMÂNEŞTI 
DUPĂ MOARTEA LUI NEAGOE BASARAB 


e Să vă fie tiute războaiele... ре 
care le-am [făcut eu: cel dintâi războiu 
cu Agarenii, al doilea іа Gubavi, al 
treilea la satul Şiejeni, lângă Neajlov, 
a! patrulea Їй Clejani, al cincilea іа 
Ciacăneşii..., al  noudsprezecelea іа 
satul Rucăr, al douăzecelea іа Didrih ». 

(Inscripţia de pe piatra mormân- 
tală a lui Radu dela Afumaţi). 


Radu dela Afumaţi. Moartea lui Neagoe Basarab a fost sem- 
nalul unor lupte îndârjite pentru domnia Ţării Românești. Ur- 
таѕи! și fiul său, Teodosie, ега nevârstnic şi bolnăvicios; regența 
o aveau doamna Elena și cumnatul ei, banul Preda Craiovescu, 
fiul lui Barbu. De această situaţie s'au folosit pretendenţii la 
tron. Pribegii din Moldova, împreună cu locuitorii din părțile 
Buzăului ridicară pe Dragomir Călugărul —ascendenţa lui n'o 
cunoaștem — $1, punându-i numele de Vlad Voevod, porniră împo- 
triva lui Teodosie. Lupta s'a dat la Târgovişte, până a nu sosi 
Mehmet, begul dunărean care fusese chemat în ajutor. Biruinţa 
rămase de partea pretendentului; Preda căzu pe câmpul de bă- 
taie. Indată însă îşi făcu apariţia şi Mehmet şi de data aceasta 
soarta armelor se schimbă. Invins $1 făcut prizonier, Vlad Voevod 
fu trecut peste Dunăre; асі, în urma stăruinţii comisului Bădica, 
unchiul lui Teodosie, din neamul Craioveştilor, i se tăie capul. 
Buzoienii fură şi ei prădaţi de armata turcească, pentru sprijinul 
pe care-l dăduseră celui ucis. Cu aceasta însă, lucrurile nu se li- 
niștiră. In Ianuarie 1522, se ridică un nou pretendent, Radu, fiu 
nelegitim al lui Radu cel Mare. El își avea aşezarea în satul 

Fig. 43. — Radu dela Afumaţi după tabloul 

ctitoricesc al Bisericii Episcopale din Curtea 

de Argeş. Astăzi fresca se айа la Muzeul de 
Artă religioasă din Bucureşti. 


Afumaţii din Ilfov, de aceea 
i s'a şi zis Radu dela Afu- 
тай (vezi fig. 43). Mehmet 
veni din nou în ajutorul 
lui Teodosie şi se dădură o 
serie întreagă de lupte cu 
rezultat  schimbăcios. Га 
Gubavi şi la Ştefeni ре 
Neajlov birui Radu — avem 
acte interne date de el în 
Fevruarie 1522 — Іа Clejani 
însă fu învins și, după alte 
câteva ciocniri, silit să 
treacă, în Aprilie, peste 
munți, la Braşov. Mehmet 
ar fi trebuit acum, odată 
ordinea restabilită, să se 
retragă; el însă se gândi, 
în calitatea sa —reală sau 
atribuită —de descendent 
din Basarabi, să păstreze 
pentru sine tronul. Trimise 
deci la Constantinopol pe 
slăbănogul Teodosie, $1 el 
îşi așeză «subași», adică 
subalterni, administratori 
«pen toate oraşăle şi pen 
toate satele ». Primejdia era 
mare: ţara putea deveni 
раѕаЈас turcesc, са și Bul- 
garia, Serbia şi Grecia. 
Cronica adaogă chiar că dela 
Constantinopol i se dăduse 
domnia, în urma unei cereri 
pe care o făcuse. Dacă 
planul lui Mehmet n'a iz- 
butit, aceasta se datorește 
perseverenţii şi vitejiei lui 

Radu dela Afumați. Strângându-şi din nou oaste în Ardeal şi 
ajutat şi de voevodul Ioan Szapolyay, el coborî, în Iunie, în țară 
şi înfrânse armata turcească la satul Grumazi, într'o luptă care a 
ţinut ziua întreagă. Urmărind pe cei bătuţi, ajunse până la Wico- 
pole şi Şiştov, unde avu de asemenea ciocniri. Peste o lună numai, 
în Iulie, Mehmet trecea însă iarăși pe ţărmul stâng şi, de data 
aceasta fiind victorios, obliga, pentru a doua oară, pe Radu să 
se retragă în Ardeal (August 1522). Acum se pare că a avut loc 
lupta dela Cetatea Poenarilor, cu «ţăranii ». Szapolyay interveni din 
nou, coborînd chiar el cu armata în Тага Românească şi tronul 
fu redobândit (Octomvrie). Urmează apoi câteva luni de linişte, 
până în Fevruarie 1523 când Radu trebui să se războiască iar cu 
Turcii, alături de care se aflau $ Craioveșştii, în frunte cu comisul 
Bădica. Invins pentru moment, domnul se întoarce şi izbutește să 
respingă pe vrăjmași: în Aprilie 1523 găsim acte interne de ale lui. 

Un lucru însă apărea evident, anume că domnia nu se putea 
păstra decât cu asentimentul Turcilor şi având concursul puter- 
nicei familii boiereşti de peste Olt. Radu se hotări deci să-şi toc- 
mească mai întâi treburile la Poartă. Se începură tratative; ele 
păreau că vor avea un sfârşit fericit —la un moment dat suc- 
cesul fusese chiar anunţat la Braşov —când, în urma opoziţiei 
lui Mehmet, tronul fu dat unui al treilea, lui Vladislav, nepotul 
lui Vladislav al II-lea (1447—1456). Noul domn avu la început 
sprijinul Craioveştilor (Iulie 1523); puţin timp însă după aceea, 
se ajunge la conflict. In Septemvrie, Pârvul banul nu mai e în 
divan; în Noemvrie, spre sfârşitul lunei, răsculații izbutesc să 
înlăture pe Vladislav şi să așeze pe ruda lor, comisul Bădica. 
La 30 Noemvrie acesta era în scaun; la 19 Ianuarie 1524, 
scrie Brașovenilor, arătându-le împrejurările în саге izbutise să 
ia domnia: Vladislav —spune el — «începând să omoare ре 
boierii de frunte şi bătrâni ai Țării Româneşti », aceştia «prea 
bine au cunoscut că le este vrăjmaş tuturor şi că are de gând să 
le piarză capetele ». De aceea «ei n'au voit nicidecum să se lase... 
şi primindu-mă pe mine să le fiu lor domn... m'am aşezat în 
scaunul părintelui meu ». Bădica era, într'adevăr, fiu nelegitim al 
lui Radu cel Mare şi văr primar cu Neagoe Basarab. Domnia lui 
însă a ţinut foarte puţin. Turcii se prefăcură că-l confirmă şi 
trimiseră steagul, printr'un detaşament de vreo 300 de oameni. 

Când Bădica le ieşi înainte, bucuros, ca să-i primească, ei îi tăiară 
capul; aceiaşi soartă avură și boierii care-l întovărășeau (Ianuarie 
1524). Radu dela Afumaţi care tocmai pornise impotriva noului 
domn, se folosi de această împrejurare şi ocupă scaunul. Anun- 
{апа Braşovenilor printr'o scrisoare cele petrecute, el adaogă: 
«Iar Turcii de îndată ce au tăiat pe Bădica şi pe boieri, sau în- 
tors îndărăt la Giurgiu și au trimis capul lui și alte două capete la 
Poartă; iar trupul lui Bădica l-am luat domnia mea însumi și 
m'am dus domnia mea la mănăstirea Dealului şi l-am îngropat 
acolo ». Vladislav însă nu înţelegea să renunţe la tronul pe care-l 
avusese. De aceea, ajutat de Turci şi adăogându-se şi sprijinul 
Craioveștilor pe care şi-i apropiase din nou, pornește impotriva 
lui Radu. In Mai 1524, acesta stăpânea încă; în Iunie, el trebue 
să se retragă în faţa adversarului său. Se vede însă că Vladislav 
nu putuse uita rolul jucat de Craiovești în răscoala lui Bădica; 
de aceea, cu tot sprijinul pe care i-l dăduseră acum în urmă, el 
înlocuiește în dregătoria de mare ban pe Pârvu printr'un anume 
Tatul. Puternicii $1 ambițioşii boieri de peste Olt nu acceptară 
însă o asemenea umilire 51 drept răspuns, trecură de partea lui 
Radu dela Afumaţi. Avându-i alături, acesta izbuti să înlăture 
pe Vladislav, prin lupta de la Didrih (Septemvrie 1524). Noile 
tratative cu Turcii fură încununate de succes. E adevărat că, 
pentru a ajunge асі, Radu trebui să se ducă el însuşi la Poartă și 
că avu şi sprijinul preţios al sangeacului din Belgrad. La 1 Fe- 
vruarie 1525, reintors în ţară, domnul putea anunța Brașove- 
nilor că-şi іпіостіѕе treburile la Constantinopol. Era, în fond, 
o înfrângere pentru acela care timp de ani de zile luptase contra 
Turcilor. Experienţa îi arătase însă că nu se putea altfel, boierii 
— ne spune cronica — ajunseseră la aceiași concluzie: «fiind pu- 
{1пі şi ţara mică... nu vor putea să să tot bată cu un împărat 
ce au luat și au cuprins atâtea ţări şi are mulțime de oameni». 
Că aveau dreptate în acest raționament, o va dovedi, un an nu- 
mai după aceea, lupta dela Mohács (29 August 1526). Ungurii 
de altfel nu fuseseră în stare să păstreze nici cetatea Severinului, 
care їп 1524 cade în mâna Turcilor. lar dacă ocupaseră, în schimbul 
posesiunilor ardelene Vinţul de Jos şi Vurpărul, donate lui Radu, 
cetatea dela Poenari, unde, în 1524 şi 1526, constatăm un pâr- 
călab de al lor, făcuseră aceasta nu pentru a apăra Țara Româ- 

nească, ci pentru a se apăra ре ei înşişi, pentru a priveghia mai 
bine drumurile care duceau peste munţi. Aşa dar, Hadu trebui 
să se supuie fatalităţii: primi dela Sultan steagul de domnie. In 
felul acesta însă, ţara scăpă de primejdia de a fi transformată în 
pașalâc, aşa cum ве va întâmpla, ceva mai târziu, cu mult mai 
puternica Ungarie. 

Cu toată întărirea turcească, anul 1525 nu fu însă un an lini- 
ştit pentru Radu. Vladislav izbuti să reocupe tronul timp de 
câteva luni: avem hrisoave interne dela el, din Mai şi Iunie; acel 
din 10 Iunie este dat din Bucureşti. Apoi un raport ardelean, 
din 1 Septemvrie, vorbeşte de un domnișor саге a venit din Mol- 
dova cu vreo 2.000 de oameni, dar care a fost bătut la Brăila, 
ріегіпа înnecat. Nu ştim din ce an este scrisoarea, datată 7 De- 
chemvrie, prin саге Radu comunică Brașovenilor că sa ridicat 
asupra lui un vrăjmaș în Mehedinţi, vrăjmaș bătut însă şi ucis 
de către banul Pârvu Craiovescu. S'ar putea să fie tot din 1525. 
In anii următori, nu se mai constată alte încercări de ale domni- 
şorilor. După atâtea frământări, Radu are parte — sub acest ra- 
port — $1 de un răstimp mai liniștit. Se produce însă, în curând, 
un conflict de altă natură. Murindu-i, spre finele anului 1525, 
soţia, fiica vornicului Vlaicul, el se căsătorește a doua oară, la 
sfârşitul lunii lanuarie 1526, cu Ruzandra, fiica cea mai mică a 
lui Neagoe Basarab (vezi fig. 44). Devine astfel rudă cu puternica 
familie a Craioveştilor care va fi de acum în mod constant alături 
de domn. In acelaşi timp însă, își atrage dușmănia lui Ștefăniță, 
domnul Moldovei, care voia şi el de soție — pe temeiul unei vechi 
făgădueli a lui Neagoe —tot pe Ruxandra. Urmează de aci о 
primă expediţie de răzbunare a lui Ștefăniță, o a doua, răspunsul 
lui Radu, și o a treia, replica celui dintâi, toate în cursul anului 
1526 (vezi şi mai sus, p. 143). In aceeași vreme, Sultanul Soliman 
Magnificul, sfărâma la Mohács nu numai armata, dar însuși statul 
ungar. La această luptă, cu consecinţe hotăritoare pentru istoria 
Europei centrale și răsăritene, domnii noştri n'au participat. 

Recunoscut de Turci și sprijinit de Craioveşti, Radu ar fi 
putut domni vreme îndelungată, dacă nu cădea victima unui com- 
plot ticălos. Spre sfârşitul anul 1528, o sumă de boieri, în frunte 
cu Neagoe vornicul şi Drăgan postelnicul, nemulţumiţi probabil 
de influenţa puternicei familii de peste Olt, se ridică împotriva 


11 


162 LUPTELE PENTRU DOMNIA ȚĂRII ROMÂNEȘTI 


domnului. Acesta surprins, neavând la îndemână oastea spre 
a li se opune, e nevoit să fugă. Se îndreaptă în spre partea de 


Fig. 44. — Chipul Doamnei Ruxandra, 

fiica lui Neagoe Basarab şi soţia lui Radu 

dela Afumaţi, pe tabloul ctitoricesc dela 

biserica episcopală din Curtea de Argeş. 

Astăzi la Muzeul de Artă religioasă din 
Bucureşti. 


apus a ţării, unde ştia că va găsi 
ajutorul Craioveștilor. Pe drum 
însă, boierii îl ajung la Râmnicul 
Vâlcei şi, nerespectând nici lă- 
caşul dumnezeesc în саге Radu 
se refugiase, îl ucid, în bise- 
ricuţa de pe dealul Cetăţuii, sub 
ochii îngroziți ai preotului. Ace- 
eaşi soartă are şi fiul său Vlad. 
S'a întâmplat această mizerabilă 
crimă — unică prin împrejurările 
ei în istoria noastră — în ziua de 
2 Ianuarie 1529; ea pune în lu- 
mina cea mai urită boierimea 
munteană din acea vreme. Trupul 
lui Radu a fost dus apoi la mă- 
năstirea din Curtea de Argeş; dea- 
supra mormântului său s'a așezat, 
o lespede frumoasă de marmură 
pe care viteazul voevod e înfă- 
ţişat călare, си buzduganul în 
mână și cu mantia fluturând. O 
lungă inscripţie pomeneşte toate 
«războaiele » pe care le-a purtat: 
primul fără indicarea localităţii, 
apoi «la Gubavi; la satul Şte- 
feni pe Neajlov; la Clejani; la 
Ciocăneşti ; la cetatea București ; 
la cetatea Târgoviștei; la râul 
Argeşel; la satul Plata; la Ali- 
mănești, pe Teleorman; cel mai 
iute şi cel mai vârtos din toate 
războaiele, la Grumazi, cu 7 san- 
geacuri; la Nicopoli; Ја Şiștov; 


la cetatea Poenari, cu ţăranii; la Gherghița; iar la Bucureşti; 
la oraș, la Slatina; la cetatea București, cu Vladislav Voevod; 

la satul Rucăr; la Didrih » Nu mai puţin de douăzeci de lupte 
în trei ani şi ceva, dintre care multe victorioase. De aceea, un 
document dela Mihnea, din 4 Iunie 1588, îl şi numeşte « cel Viteaz ». 

Dintre «copiii lui » —pomeniţi în felul acesta într'un act din 
17 Aprilie 1523 — cunoaştem sigur numai pe Vlad, care a avut 
același sfârşit năpraznic, la Râmnicul Vâlcii. S'ar putea ca o scri- 
soare datată numai 17 Dechemvwrie, fără an, dela Radu Voevod, 
prin care acesta invită pe judeţul și pârgarii Brașovului la nunta 
«prea iubitei sale fiice », să se refere tot la Radu dela Afumați: 
ştim doară din documentul dela Mihnea citat mai sus, că a avut- 
şi «două fete» (Abe дъцире радула коюода). Siguranţă deplină 
însă n'avem în ce priveşte datarea scrisorii. Cunoaştem în schimb 
numele a doi fraţi ai săi, Cârstea, care a ocupat deegătoria de 
vistier şi Maican, pe aceea de spătar. 

In timpul lui Radu, a ridicat «jupân Manea marele vornie 
şi jupâniţa Vilae», biserica Sf. Nicolae din Târgoviște, în anul 
7036 (1527—1528). 

Moise Vodă, care urmează la tron, era fiul lui Vladislav, domnul 
din 1523 şi 1524, adversarul lui Radu dela Afumaţi. El domnește 
puţin, un an și jumătate, până în August 1530. Numit de Turci, 
e instalat în а doua jumătate а lui Martie 1529; peste o lună 
murea cel mai puternic dintre boierii munteni —mai puternic 
decât unii dintre domnii pe care-i văzuse schimbându-se — Pârvu 
Craiovescu. Cât de tari se simțeau membrii acestei familii se 
vede şi din faptul că fiul său, Barbu, dând la 25 Septemvrie 1529, 
în calitate de ban al Olteniei, un act mănăstirii Bistriţa, între- 
huinţează, pentru a lega pe urmașii săi în dregătorie, formula 
domnească: «pe care-l va alege Dumnezeu a fi oblăduitor acestui 
loc, din fraţii noştri ori din rudele noasire sau, pentru păcatele 
noastre, din alt neam străin ». Considerau deci demnitatea de ban 
ereditară în familia lor, întocmai ca și domnia în familia Basa- 
rabilor, numirea unui străin fiind socotită ca o pedeapsă «pen- 
tru păcatele noastre ». 

Supus ascultător al Sultanului, Moise Vodă trimite, la porunca. 
acestuia, armată în Ardeal spre a da ajutor lui Joan Szapolyay, pe 
care Sașii nu voiau să-l recunoască. Pentru acest serviciu, el pre- 
tindea cele două domenii: Vinţul de Jos şi Vurpărul, pe care prede- 
cesorul său Radu dela Afumaţi, le stăpânise până la sfârșitul domniei. 


11* 


16% LUPTELE PENTRU DOMNIA ȚĂRII ROMÂNEŞTI 


In Noemvrie 1529, e asediat Branul, dar nu poate fi luat; 
boierul care îndemnase pe domn la această expediţie şi care co- 
mandase personal oastea, e tăiat. In același an, Petru Rareş 
repurta prin, vornicul său Grozav, strălucita biruinţă dela Fel- 
dioara; situaţia politică a Ardealului era determinată deci, de 
fapt, de armatele domnilor noştri. 

Pentru a-şi apropia mai mult pe Craioveşti, Moise Vodă dă pe 
soră-sa de soţie lui Barbu, banul. Nunta are loc la 13 Fevruarie 1530 
şi, chiar cu acest prilej, sunt tăiaţi unii boieri din partida adversă. 
Ceilalţi pribegesc şi în curând se întorc cu oaste turcească şi cu 
un domn nou, Vlad, fiul lui Vlăduţ. Au loc câteva ciocniri în Mai, 
favorabile lui Moise; la sfârșitul lunei însă sau în primele zile ale 
lunei următoare, înainte de 4, el e nevoit să părăsească scaunul 51 
să fugă în Ardeal. Căpătând ajutor unguresc, reintră în ţară pe la 
Bran și, împreună cu Barbu Craiovescu, întâmpină pe Vlad la 
Viişoara, în apropiere de Slatina. Lupta a avut loc în ziua de 29 
August 1530 — Analele Secuiești dau data de 28 August — $1 s'a 
sfârşit printr'o înfrângere totală: între cei căzuţi au fost însuși Moise 
şi cumnatu-său; comandantul corpului de ajutor unguresc, Ștefan 
Mailath, a fost făcut prizonier. Mormântul lui Moise se găseşte 
în mănăstirea Bistriţa, ctitoria Craioveştilor; anul morţii, 7040 
(= 1532), este însă dat greşit în inscripţia de pe lespedea funerară. 

Soţia lui Moise se numea Anca; fiica lor Zamfira —se pare 
singurul lor copil —s'a căsătorit mai întâi cu un ungur, Ștefan 
Keserii, apoi cu polonul Stanislaw Nisowski. Ea este ctitoră la 
biserica Densuș şi la mănăstirea Prislopului din Тага Hațegului; 
în această mănăstire a și fost îngropată, în Martie 1580. 

Vlad Innecatul. Invingătorul dela Viișoara şi urmașul lui 
Moise la tron era fiul lui Vlăduţ cel decapitat în 1512. A domnit 
puţin, doi ani de zile, fără vreo faptă mai deosebită. A fost dușman 
al Craioveștilor, cărora le confiscă mai multe moșii — între ele 
însăși Craiova, moşia de baștină. 

In Septemvrie 1532, mergând să se plimbe la un sat Popești 
«den jos de București », s'a înecat în Dâmboviţa, cu cal cu tot. 
Accidentul se explică prin faptul că domnul ега —așa cum ne 
asigură un izvor de peste munţi — după un chef prelungit. A fost 
înmormântat, prin grija mamei sale, doamna Anca, la mănăstirea 
Dealului, alături de tată-său. Vlad Innecatul a avut de soție pe 

o fiică a lui Petru Rareş şi anume, se pare, nu pe Chiajna, cum 
s'a crezut de unii cercetători, ci pe Ana, din prima căsătorie a 
voevodului moldovean. 

Vlad Vintilă dela Siatina a fost ales de boieri ca urmaș al lui 
Vlad Innecatul. Era fiul lui Radu cel Маге; una din cronicile 
Таги Românești îl arată, înainte de a ajunge la domnie, са « judeţ », 
adică primar al orașului Slatina, iar o însemnare contemporană 
îi dă numele de «lo Braga Voevod». Nici stăpânirea lui n'a avut 
vreo însemnătate deosebită. Craioveșştii l-au sprijinit; o parte din 
ceilalți boieri însă erau împotriva lui şi au căutat să-l înlăture, 
în vara anul 1534, pârîndu-l lui Aloisio Gritti, un favorit al Sul- 
tanului, favorit care trecea tocmai cu o oaste pe la noi înspre 
Ardeal (vezi şi mai jos, p. 177). Prinzând de veste, Vlad Vintilă 
ве duce în tabăra lui Gritti, la Piteşti, şi găsește acolo pe răzvră- 
tiți, în număr de 75. La cei mai mulţi le taie buzele și nasul, unii, 
se pare, sunt decapitaţi; câţiva fruntași — cinci după o mărturie 
din Sibiu —sunt închişi în cetatea Poenarilor. Dar ceea ce nu 
izbutise acum, se va realiza peste mai puţin de un an. In primele 
zile ale lui Iunie 1535, domnul se afla pe malul Jiului, în apro- 
pierea Craiovei «la vânătoare de cerbi și alte vânaturi mai mari ». 
Avea de gând, cu acest prilej, să se scape şi de câţiva dintre boierii 
pe care-i considera dușmani. Aceştia află însă de cele plănuite 
şi-i iau înainte; însuși cumnatul lui Vlad-Vintilă, Мосе logo- 
fătul, învaţă două slugi ale sale «unul arvat (croat) şi altul un- 
gurean », cum să procedeze şi într'adevăr aceștia trecând în fuga 
calului pe lângă domn, îl străpung cu sulițele. La 12 Iunie, se 
ştia de ispravă la Braşov. 

Vlad-Vintilă este, împreună cu soţia sa Rada, fiica vistierului 
Vlaicu, ctitorul mănăstirii dela Menedic, din judeţul Buzău, ре 
apa Slănicului. Lăcașul ridicat în 1532 nu ni s'a păstrat; cel de 
astăzi, numit în amintirea întemeietorului, Vintilă Vodă, se da- 
toreşte de fapt episcopului de Buzău Chesarie și a fost terminat 
în 1846, Octomvrie 26; el se află ceva mai jos de vechea mănă- 
stire. La Muntele Athos, Vlad-Vintilă a făcut o serie de danii: 
a dat Hilandarului un mertic anual de 10.000 de aspri iar bol- 
niței de acolo, 800 de aspri; tot 10.000 de aspri — plus 1.000 
pentru cheltuiala drumului —au căpătat călugării dela Marea 
Lavră a Sfântului Atanasie; mănăstirile Zograf, Xeropotam, Vatoped 

şi Cutlumuz s'au împărtăşit şi ele din mila acestui voevod. 
Vlad-Vintilă a fost îngropat în ctitoria sa dela Menedic. 

Radu Paisie. După el urmează la tron Radu Paisie, un fiu 
nelegitim al lui Radu cel Mare. Numele lui de botez era Petru; 
făcându-se călugăr —a fost şi egumen la mănăstirea Argeş, — 
i sa spus Paisie. Încă din toamna anului 1534, el încearcă, spri- 
jinit de boierii nemulţumiţi, să рше mâna pe domnie. Încercarea 
reuşeşte: la 1 Septemvrie, Paisie, care în noua ipostază, de domn, 
își schimbă pentru a doua oară numele, zicându-și Radu, ca şi 
tată-său, dă, în Târgovişte, un hrisov. Dar succesul nu ţine mult. 
Pe la sfârşitul lui Noemvrie, Vlad-Vintilă reocupă tronul şi Radu 
Paisie e nevoit să se refugieze în Ardeal; unul din boierii care-l 
susţinuseră, logofătul Vâlsan, plăteşte cu capul « vicleşugul » său. 
In lunie 1535, după «vânătoarea» de lângă Craiova, izbutește 
din nou să ia domnia $1 de data aceasta, în chip temeinic. Turcii îl 
recunosc şi află într'adevăr în Radu Paisie un voevod ascul- 
tător. Aşa de ascultător, încât el consimte să le cedeze, drept 
răsplată pentru ajutorul pe care i-l daseră spre a goni pe un pre- 
tendent, orașul Brăila și regiunea înconjurătoare. 

Prima încercare de a i se lua domnia de către un atare pre- 
tendent are loc între anii 1535—1539, mai probabil în 1536. Un 
boier Drăghici, fiul lui Danciul Gogoaşă, dându-se drept fecior 
de domn, izbuteşte să obțină sprijinul Porții şi ocupă, se pare, 
chiar tronul. Este însă dovedit ca impostor îndată după aceea 51 
piere spânzurat la Constantinopol. Din unele izvoare ar rezulta 
că descoperirea înșelăciunii s'a făcut înainte ca el să fi fost instalat. 
Oricum s'au petrecut faptele, cert este că tentativa lui Drăghici 
a avut loc şi că ea s'a produs în primii ani de stăpânire ai lui Radu 
Paisie, înainte de Iunie 1539, când apare un nou turburător, banul 
Șerban, înrudit cu Craioveştii. De data aceasta, știm sigur că 
domnul părăseşte scaunul, trecând peste Dunăre şi că are nevoie 
de ajutorul turcesc spre a-l putea relua. Şerban fuge în Ardeal; 
un document din 1543 îl arată stând acolo, împreună cu un anume 
Cârlig Orbul. Rezultatul acestei de a doua revolte a fost pier- 
derea Brăilei, pe саге Turcii o obţin în schimbul ajutorului dat 
şi o transformă în raia. E un nou punct de observaţie şi de con- 
trol pe malul stâng al Dunării, o nouă amenințare în caz de ne- 
executare a poruncilor Sultanului. 

Al treilea asalt împotriva domniei lui Radu Paisie are loc în 
anul 1544. Pentru motive care nu ne sunt bine cunoscute, dar 
care se pot uşor bănui: participarea la încercările anterioare de 
răsturnare, «o seamă de boiari » în frunte cu Stroie, Manole și 
Mihalco, pribegiseră în Ardeal. Aci ei se strâng în jurul preten- 
dentului Laiotă Basarab şi pornesc împotriva lui Radu. In lupta 


Fig. 45. — Biserica mănăstirii Valea, tn Judeţul Muscel, ctitoria lui Radu Paisie. 


care are loc, domnul e învins şi silit să se retragă la Turnu, în 
raiaua turcească şi apoi peste Dunăre la Nicopole (Mai 1544). Se 
intoarce însă în curând cu ajutor dela pașa de acolo şi Ја Fân- 
tâna Țiganului, în Prahova, bate şi ucide atât pe pretendent 
cât şi pe însoțitorii lui. Răsplătind, după biruinţă, pe unul din 
boierii săi credincioşi, Radu Paisie ne dă el însuși câteva amă- 
nunte interesante: «...în bătălia dintâi cu Stroe pribeagul... 
ne biruise Stroe şi învinsese oștirile noastre și împrăștiindu-se аі 
noștri, deteră dosul, lăsând visteria domniei mele, de începuseră 

duşmanii а prăda visteria... stricând căruțele; iar vistierul 
Radu nu lăsă atunci visteria domniei mele şi o scăpă prin băr- 


i m i 


учу... = 


Fig. 46. — Radu Paisie şi fiul său Marco, dup 

tabloul ctitoricesc dela Biserica Episcopală din 

Curtea de Argeș. Actualmente, fresca se află la 
Muzeul de Artă religioasă din Bucureşti. 


băţia sa şi drese căruțele 
şi aduse toată visteria la 
domnia mea, la Turnul 
Nicopolii; atunci domnia 
mea mult m'am bucurat şi 
m'am veselit pentru dreapta 
slujbă ce mi-a slujit vistierul 
Radu... » — După un izvor 
săsesc, Laiotă Basarab a 
ocupat scaunul numai 
trei zile. 

Sub raportul politicei ex- 
terne, Radu Paisie n'a avut 
până în 1543 nicio iniția- 
tivă, mulţiimindu-se să exe- 
cute dispoziţiile ce primea 
dela Poartă. Astfel în 1541, 
el merge cu armata sa în 
Ardeal asupra lui Mailath 
care se revoltase încă din 
Octomvrie 1539 împotriva 
lui loan Szapolyay şi con- 
tribue la prinderea lui (vezi 
şi mai jos, p. 181). In această 
expediţie, Radu avea de 
altfel și un interes personal: 
el primise dela Szapolyay 
domeniile Vinţul de Jos şi 
Vurpărul, care aparținuseră, 
înainte de revoltă, lui Mai- 
lath. Prinzându-l deci pe 
acesta din urmă, el își con- 
solida stăpânirea asupra 


celor două domenii. După ocuparea Budei însă (1541), văzând marea 
mișcare produsă în Germania și poate şi sub sugestiile lui Petru 
Rareș, Radu începe să încline în spre Imperiali. La 7 Ianuarie 

1543, el făgădueşte regelui Ferdinand credinţă și ajutor cu armele 
împotriva « necredincioşilor Turci » pe care va căuta să-i împiedice 
«cât îi va fi cu putinţă» a trece prin ţara sa. La 3 Aprilie, 
Ferdinand răspunde, făgăduindu-i, la rândul său, ajutor şi cerându-i 
ştiri despre mișcările « dușmanului comun ». Din aceste relaţii cu 
Imperialii i se trage însă lui Radu Paisie sfârșitul domniei. Turcii, 
simţindu-l, îl chiamă іп Martie 1545 la Constantinopol şi îl trimit 
în surghiun «la Eghipet », unde a și murit. Mormântul său cred 
să fie, probabil, în Alexandria. 

Radu Paisie a dat un hrisov, la 17 Septemvrie 1544, pentru 
delimitarea teritoriului eparhiei Buzăului; unii istorici cred chiar 
că el şi nu Radu cel Mare este întemeietorul acestei eparhii. Tot 
Radu a zidit mănăstirile Mislea (Prahova), Valea (Muscel) (vezi 
fig. 45), ambele în 1537, apoi Bolniţa Coziei în 1538 51 a isprăvit 
Mitropolia din Târgovişte, acoperind-o cu plumb și zugrăvind-o; 
din vremea lui este de asemenea schitul Рега din Prahova, 
ctitoria banului Тота саге a şi fost îngropat acolo, în 1539, şi 
biserica din Stănești (Vâlcea), ridicată în 1536 de Giura logofătul 
şi soţia sa, jupânița Vilaia, în locul unui mai vechiu lăcaș al lui 
Mogoş banul și al fiului său Мороз spătarul. La Muntele Athos, 
a dat ajutoare mănăstirilor Xenofon, Simopetra, Dohiariu, Ivir 
şi Esfigmenu; mănăstirile Caracallu și Stavronichita au fost rezi- 
dite; a ajutat deasemenea mănăstirea cu hramul Sf. Gheorghe, 
dela Meteore, în Tesalia. 

Radu Paisie a fost căsătorit de două ori: prima dată cu Stana, 
a doua oară, în 1541, cu Ruzandra. A avut mai mulţi copii: pe 
Marco, Vlad şi Pătrașcu (viitorul domn) şi pe Maria, Voica şi 
Cârstina (vezi fig. 46). 

+ ...сате1е, apucându-se de domnie... 
ca un păstor bun ce străjuiaşte turma 
sa, аза în toate părţile вітйјиіа şi 
priveghia gi nevoia să lățească се au 
apucat, că nimica după ce s'au așezat 
la domnie n'au zăbovit, ci de răz- 
boaie s'au apucat, şi la toate-i mer- 
gea cu noroc... э. 

(Letopiseţul Țării Moldovei 
până la Aron Vodă). 


Petru Rareş a fost fiu nelegitim al lui Ștefan cel Mare. Pe 
mamă-sa о chema Maria — cu acest nume o găsim în pomelnicul 
dela Bistriţa — şi era de fel din Hârlău. Despre tinereţea lui 
n'avem știri lămurite. Unii istorici cred că ar fi fost trimis chezaș 
la Turci de tată-său, alții socotesc că ar fi stat în Polonia. Iar 
părerea noastră este că mai curând are dreptate tradiția con- 
semnată de Neculce, în a sa vestită O seamă de cuvinte: înainte 
de domnie, Petru a fost negustor şi anume negustor de pește sau 
măjar, întocmai după cum, înainte de a ajunge la dregătorii, tot 
negustor a fost şi Mihai Viteazul. In sprijinul acestei păreri vine 
și mărturia letopiseţului Țării Moldovei care spune că «după 
moartea lui Ştefan Vodă cel Tânăr, strânsu-s'au boierii și ţara, 
de s'au sfătuit pre cine vor alege să puie domn, că pre obiceiul 
ţării nu se cădea să dea altuia domnia, fără carele nu vrea fi să- 
mânţă de domn. Şi iscodind unul dela altul » au aflat «pre Petru... 
adeverindu-l că-i din osul lui Ștefan Vodă...». De-ar fi fost 
Rareş bine cunoscut, ca pretendent pribeag prin vecini sau la 
Turci, par mai fi stat boierii să cerceteze 51 să «iscodească ». In- 
teresant — deşi nu concludent —e și faptul că puţin timp după 
suirea sa pe tron, și anume la 1 Aprilie 1527, Petru scrie Bistri- 
ţenilor să facă dreptate lui Toma din Suceava și tovarăşului său, 

negustori de peşte sărat, care aveau de luat, pentru marfa lăsată 
acolo, 14 florini ungurești. Suma e mică, aşa că scrisoarea are 
poate ca explicare și legături mai vechi cu cei din aceeaşi breaslă. 

Petru Rareş şi Ardealul. In momentul când a fost ales domn 
al Moldovei (20 Ianuarie 1527), situaţia în Ungaria era din cele 
mai grele. Cu câteva luni mai înainte avusese loc lupta dela Mo- 
hăcs, în care statul vecin îşi pierduse nu numai regele —înnecat, 
într'o mlaştină în timpul retragerii — даг şi independenţa și uni- 
tatea. Moștenirea lui Ludovic o revendicaseră dela început doi 
pretendenți: unul Ferdinand, cumnatul răposatului rege şi frate 
cu Carol Quintul, împăratul Germaniei, celălalt Zoan Szapolyay, 
voevodul Ardealului. Primul era sprijinit de îrate-său, împăratul, 
şi de Saşi, cel de al doilea de marea majoritate a Ungurilor şi 
de Turci. Szapolyay fusese ales rege la 10 Noemvrie, Ferdinand 
la 17 Dechemvrie 1526. Rămânea acum ca armele să decidă cine 
e mai puternic. 

Petru Rareş a văzut numaidecât câştigul pe care-l putea avea, 
amestecându-se în luptele de peste munţi: ajutorul dat uneia din 
părţi, însemna sporirea posesiunilor sale ardelene. Dinspre Po- 
loni era asigurat, deoarece încheiase cu ei, în Octomvrie 1527, 
un tratat de alianţă și prietenie, asemenea celui încheiat de Ște- 
făniţă. Toată greutatea era deci să aleagă partea care va birui. 
La început, orientându-se după succesele militare şi îndemnat şi 
de gândul său ascuns de a scăpa de suzeranitatea turcească, Petru 
înclină pentru Ferdinand. Când însă îşi dădu seama că Sultanul 
sprijină efectiv pe Szapolyay — şi aceasta însemna enorm — când 
văzu în aceeași tabără şi pe regele Poloniei, își schimbă atitudinea. 
In Mai 1529, trimisul domnului Moldovei încheia cu Szapolyay o 
învoială prin care Rareş se obliga să-i aducă la ascultare pe Sașşi, 
primind în schimb Bistriţa şi Rodna, cu toate veniturile și tot 
ţinutul înconjurător şi, bine înţeles, confirmarea stăpânirii asupra 
Ciceiului şi Cetăţii de Baltă. Secuii fuseseră supuși cu câteva luni 
mai înainte, tot de Rareș, printr'o expediţie care durase două 
săptămâni (dela 29 Ianuarie la 15 Fevruarie). De data aceasta, 
se întocmiră două armate: una, sub comanda vornicului Grozav, 
avea să treacă munţii pe la Oituz şi să se îndrepte spre Braşov; 
cealaltă, cu Parbovski, portarul Sucevii și cu Danciul, pârcălabul 
de Roman, trebuia să pătrundă în Ardeal ре la Bistriţa și să 

cuprindă cetatea Ciceiului. Rareş nu participă personal, poate și 
din cauză că soţia îi era greu bolnavă (a și murit la 28 Iunie 1529). 
Sașii şi Ungurii partizani ai lui Ferdinand, se pregătiră şi ei, 
formând un corp puternic de oaste, prevăzut cu artilerie nume- 
roasă. La 20 Iunie, vornicul Grozav ajunse lângă Brașov, la 22 
avu loc lupta, la Feldioara, pe apa Bârsei (vezi fig. 47). Inver- 
șunarea și de o parte şi de alta era mare; în cele din urmă, însă, 
biruinţa rămase Moldovenilor. Saşii şi Ungurii avură pierderi 
foarte grele. « In acea luptă nenorocită, ca să nu zicem rușinoasă, — 
— recunosc înşişi Вгаѕоуепіі —am pierdut toate tunurile noa- 
stre... Niciodată Тага Bârsei n'a suferit un dezastru atât de 
mare». In acest timp, armata cea de a doua, sub comanda lui 
Barbovski şi Danciul, și-a atins şi ea obiectivul, cetatea Ciceiului, 
pe care a ocupat-o. Ioan Szapolyay, ca să-și arate mulțumirea 
pentru serviciile aduse de Rareș, i-a mai dăruit și cetatea Ungu- 
raşul; la 15 Iulie 1529, domnul Moldovei comunica această veste 
Bistriţenilor. Indată însă ce oștile trecură îndărăt munţii, Sașii 
se arătară din nou ostili. Bistriţa refuza să accepte pe pârcălabii 
moldoveni, cu toate somaţiile ре care le primise. Sibiul, Braşovul 
și Sighişoara persistau în a nu recunoaște stăpânirea lui Szapolyay. 
Fu nevoie, prin urmare de o nouă expediţie a lui Rareș. De data 
aceasta veni domnul în persoană. La 25 Octomvrie, el se găsea 
la Prejmer, la 27 satul era ars, la 29 începea asediul Braşovului. 
Un turn fu cucerit iar garnizoana lui făcută prizonieră. Sașii, 
văzând că nu vor putea rezista până la urmă, se rugară de pace, 
care se şi încheie la 3 Noemvrie. Rareş primi 5.600 de florini, iar 
Braşovenii recunoscură pe Szapolyay ca rege. Sighișoara nici nu 
aşteptă să fie asediată, ci trimise înainte o sumă însemnată de 
bani şi făgădui de asemenea supunere lui Szapolyay. Bistriţenii, 
mai recalcitranţi, sfârşiră şi ei totuși, în vara anului 1530, prin 
a recunoaşte autoritatea lui Rareş, plătindu-i un cens sau tribut 
anual și furnizându-i proviantul de care avea nevoie. Їп acest 
moment, o mare parte a Ardealului asculta de domnul Moldovei. 
Ciceiul, Cetatea de Baltă, Bistriţa, Rodna şi Ungurașul erau po- 
sesiunile sale; Secuii îi erau supuși, Ѕаѕіі trebuiseră să i se închine. 
«Am cucerit Ardealul cu sabia — scria Rareş Braşovenilor — 
şi n'am de gând să-l dau nimănui, nici regelui Ferdinand, nici 
altuia, ci numai regelui Топ (Szapolyay!) care îmi este bun 


Fig. 47, — Ruinele cetății dela Feldioara, în vecinătaţea cărela s'a dat lupta intre Moldoveni și Imperiali, la 

prieten şi frate». In realitate, ar fi vrut grozav să-l păstreze 
pentru el, să nu-l mai dea nici lui Szapolyay; contemporanii о 
vedeau bine şi Rareș însuși o lăsa adesea să se înţeleagă. Adre- 
sându-se Sașilor din Sibiu, el le spune: « V'am cucerit cu sabia 
şi vam făcut supuşi mie. Am crezut că îmi veţi fi supușii mei cre- 
dincioşi. Cunoaşteţi ori cumva alt stăpân?». Un partizan al lui 
Ferdinand scrie: «Trădătorul de moldovean afirmă că {ага este 
a lui», iar Sibienii comunică o ştire asemănătoare: «El (Rareş!) 
spune peste tot că Ardealul este al lui, căci l-a cucerit cu sabia». 
Dar cu toată dorinţa lui, cu toate succesele militare, Rareș a tre- 
buit în cele din urmă să respecte convenţia pe care o făcuse cu 
Szapolyay şi să lase acestuia stăpânirea asupra Ardealului. Nu 
e mai puţin adevărat că de pe urma intervențiilor sale, el a realizat 
un câștig apreciabil: teritorial, prin sporirea posesiunilor, şi moral, 
prin autoritatea pe care a dobândit-o în faţa tuturor locuitorilor 
de peste munţi. 

Relaţiile cu Polonii şi cu Turcii. Odată încheiată putinţa de 
expansiune în Ardeal, Rareș îşi îndreptă privirile în altă parte, 
anume spre Pocuția. Stăpânirea acestei provincii nu căpătase, 
din punct de vedere legal, o soluţiune definitivă. Bogdan murise 
fără са ea să se fi produs, iar sub Ștefăniță lucrurile rămăseseră 
în aceeași stare. Se putea deci redeschide problema. E ceea ce 
face Rareș, la începutul lunii Dechemvrie 1530, intrând cu oastea 
şi ocupând cetăţile și târgurile mai însemnate. Un număr apre- 
ciabil de nobili ruteni, ortodocşi, trec de partea lui: ne-o spune 
diploma în limba latină din 3 Ianuarie 1531, prin care se confiscă 
bunurile tuturor acestor «trădători » «Pocuția ne este nouă in- 
dispensabilă —scrie domnul după ocupare regelui Poloniei —am 
pus stăpânire pe ea pentru că este ţara noastră adevărată și pro- 
prietatea noastră legală ». In acest moment, Rareş atinge punctul 
culminant al domniei sale. Suprafaţa Moldovei era maximă; în 
Muntenia stăpânea ginerele său Vlad, căsătorit cu domniţa Апа 
(vezi mai sus, p. 164—165); în Ardeal, cuvântul domnului era lege 
în cele cinci posesiuni și inspira teamă restului țării. Păreau că 
reinvie vremurile lui Ștefan cel Mare. Dar strălucirea n'a durat 
decât vreo jumătate de an. 

La începutul lui August 1531, Polonii, sub conducerea unui 
vestit general, Jan Tarnowski, intră în Pocuția şi silesc micile 


176 PETRU RAREȘ ȘI NEVREDNICII SĂI FII 


garnizoane moldoveneşti — іп totul 1.400 de oameni —să se re- 
tragă. Rareş, furios, își strânge armata şi pornește împotriva lor, 
hotărît să-i nimicească. Era așa de sigur de izbândă, încât luase 
cu el şi un car de funii ca să lege pe viitorii prizonieri. Soarta 
armelor a voit însă altfel. Deşi Polonii erau cam de trei ori mai 
puţini, totuși, prin superioritatea tacticei comandantului lor şi 
— trebue să adăogăm — prin slăbiciunea boierilor moldoveni, slă- 
biciune care pare să fi mers —la Obertyn — chiar până la tră- 
dare, ei au învins totuşi. S'au dat două bătălii: una de proporţii, 
mai reduse, în ziua de 19 August, la Gwozdziec, unde avangarda 
lui Rareş, comandată de Toma Barnowski, pârcălabul de Cer- 
năuţi şi de Vlad, pârcălabul de Hotin, а fost respinsă, deşi а dat 
trei atacuri consecutive; a doua, hotăritoare, în ziua de 22 August, 
la Obertyn, unde învinsul a fost chiar Rareş. Polonii erau încon- 
juraţi şi intro situaţie critică; printr'un atac însă viguros de 
cavalerie, dat în locul unde frontul moldovenesc se subţiase, ei 
izbutesc să facă o spărtură și să provoace panică în rândurile 
ostaşilor noştri; artileria, care intenţionat rău dirijată de coman- 
dantul ei, un popă catolic, nu fusese de mare ajutor în luptă, 
cade toată în mâinile Polonilor. Carele cu bagaje — între ele şi 
cel cu funii —sunt părăsite; steagul cel mare e pierdut. Rareș 
rănit în două locuri şi neizbutind să oprească pe ai săi, trebue 
să se retragă, lăsând pe câmpul de luptă peste 2.700 de morţi. 
Alţi două mii de soldaţi au pierit în cursul retragerii. A fost o 
înfrângere dureroasă, cu atât mai dureroasă cu cât, la început, 
sorții victoriei erau de partea noastră. Polonii inşiși recunosc prin 
cronicarul lor Bielski, care a luat parte la războiu, că au biruit 
«ca prin minune ». 

Curând după aceasta, oastea fiind refăcută, Rareș trimise să 
ocupe din nou Pocuția și să prade ţinuturile învecinate. Răs- 
punsul fu o năvală a Polonilor, în timpul iernii, arzând 105 sate 
moldoveneşti, un târg şi răpind un mare număr de vite. Dar la 
Tărăsăuţi, pe Prut, oastea domnului le ieşi înainte în ziua de 4 
Fevruarie 1532 şi îi bătu, provocându-le pierderi simţitoare. In- 
tervenţiile lui Szapolyay pentru curmarea conflictului duseră 
acum la un armistițiu; el fu însă rupt tot de Poloni cari atacară 
din nou ţinuturile dela margine. In cursul prădăciunilor și năvăli- 
rilor care au urmat câţiva ani și dintr'o parte și din alta, 

Moldovenii |mai câştigară о biruință, «la apa Siretului», unde 
pierderile dușmanului trecură de 2.000 «fără robiți şi răniţi» (1 
Fevruarie 1538). Chestia Pocuţiei rămase însă tot nesoluţionată. 

Polonii, în urma atacurilor lui Rareș, făcuseră o plângere la 
Constantinopol împotriva lui. Sultanul trimise pe un favorit, 
Aloisio Gritti, venețian de origine, să cerceteze pricina. Acesta 
veni în Тага Românească, unde fu bine primit, pătrunse și în 
Moldova, cale de două zile, dar apoi, fiindcă cei din jur îi spu- 
neau că i se va întinde o cursă, renunţă la cercetare şi trecu în 
Ardeal; aci el obţinu titlul de locotenent general al regelui ungar. 
Se spunea că acest Gritti ar fi având planuri mari, ба ar umbla 
să înlăture pe Szapolyay, spre a-i lua locul, că în Țara Româ- 
nească vrea să aşeze pe un fiu al său, iar în Moldova, pe un prieten, 
anume pe Șiefan, căruia i se va zice mai târziu, şi Lăcustă. Zvo- 
nurile căpătară şi mai multă consistenţă atunci când în vara 
anului 1534, favoritul Sultanului veni din nou cu o mică oaste 
pentru a trece în Ardeal. La 4 August, el se afla în Țara Bârsei 
şi cerea nobililor să vie la dânsul. Vicevoevodul, Emeric Czibák, 
refuzând, Gritti puse să-l omoare. Aceasta însă provoacă o răs- 
coală generală în Ardeal; neavând trupe numeroase, Gritti fu 
silit să se închidă în cetatea Mediaș, unde răsculații, sub condu- 
cerea lui Ştefan Mailath, român de origină, îl asediară. Petru 
expediase chiar dela început o oaste, cu logofătul Toader, chi- 
purile pentru a da concurs celui trimis de Sultan, în realitate 
însă pentru a-l împiedica să-şi aducă la îndeplinire planurile. 
Când sosi și a doua oaste moldovenească, în frunte cu vornicul 
Huru, Ardelenii atacară cetatea și Gritti fu nevoit să se predea. 
Nu ştim dacă scrisoarea prin саге i se garanta vieaţa este sau 
nu autentică; un fapt e sigur însă că ambițiosul favorit ajunse 
în mâna Ungurilor care îl decapitară (28 Septemvrie 1534); cei 
doi copii ai lui, trimiși lui Petru Rareș, fură uciși şi ei, plătind 
astfel cu vieaţa intrigile părintelui. 

In urma acestui fapt, domnul Moldovei se putea aștepta, pe 
drept cuvânt, la o răzbunare din partea Sultanului. Pe lângă 
plângerile Polonilor, se adăogise acum şi isprava dela Mediaş. 
Trebuiau deci luate măsuri. In consecinţă, Rareș se apropie din 
nou de Ferdinand — Szapolyay era omul Turcilor —și încheie 
chiar cu dânsul, la 4 Aprilie 1535, în Iaşi, un tratat de alianţă, 

prin care se obliga, între altele, să nu permită Sultanului trecerea 
prin Moldova. «Dacă bunul Dumnezeu ne va scăpa de domi- 
naţia tiranică a Turcilor —adăoga Rareş — atunci vom aduce... 
prin trimișii noştri omagiile cuvenite Majestății Sale » La rândul 
său, Ferdinand se obliga «să ajute în persoană şi cu toate pute- 
rile » pe Moldoveni, la nevoie, şi să-i dea suma de 6.000 de ducați 
anual pentru serviciile pe care i le va presta în Ardeal. Ii asi- 
gura de asemenea, adăpostul, în ţările sale, în caz că ar fi tre- 
buit să părăsească Moldova. 

Campania din 1538. Ştefan Lăcustă. Alexandru Cornea. Dar 
cu tot tratatul încheiat, ba foarte probabil, şi de aceea, Rareș nu 
mai putu evita reacţiunea Sultanului. E adevărat că ea nu se 
produse imediat, deoarece Soliman nu isprăvise încă războiul 
— greu şi relativ lung — cu Perşii, iar ре de altă parte tributul 
ве trimetea la Poartă cu regularitate. Când însă Rareș, bizuin- 
du-se pe legăturile cu Ferdinand care se oferise, în 1537, să-i 
cedeze chiar feudele Munkács şi Hust, refuză să trimită contin- 
gentul de 1.000 de călăreţi cerut de Sultan și când Polonii pro- 
puseră la Constantinopol scoaterea domnului Moldovei din scaun, 
expediţia fu hotărită. 

In August 1538, Sultanul Soliman intra cu o armată uriașă 
în Moldova; în acelaşi timp, Tătarii atacau dinspre răsărit, iar 
Polonii, sub conducerea lui Tarnowski, asediau Hotinul. Situaţia 
lui Rareş era într'adevăr tragică. Şi cel puţin dacă в'аг fi putut, 
bizui, ca Ştefan cel Mare, în 1476, la Războieni, pe credinţa boie- 
rilor! Dar aceștia, nemulţumiţi cu firea autoritară și aprigă a 
domnului, abia aşteptau prilejul potrivit să-l trădeze. La început, 
norocul păru a surâde lui Rareş; la Ştefăneşti, Tătarii fură bătuţi 
şi siliţi să ia drumul îndărăt, iar cu Polonii se ajunse la о înţele- 
gere, cedându-li-se Pocuția şi înapoindu-se prizonierii. Soliman 
însă nu putu fi oprit. La 9 Septemvrie, el intra în Iași, la 15 în 
Suceava, însoţit de pretendentul Ştefan, fiul lui Ştefan cel Mare. 
Boierii refuzară să lupte și părăsiră pe Rareş. Acesta încercă mai 
întâi să se adăpostească la Hotin; nefiind primit, apucă spre 
munţi ca să treacă în Ardeal. In drum se opri, în ziua de 18 Sep- 
temvrie, la mănăstirea Bistriţa, să se odihnească puţin. Urmări- 
torii nu-i dădură răgaz însă, așa încât trebui să fugă, « $1 intrând 
în munte într'adânc... — povesteşte cronica —au dat la strâm- 

tori ca acelea de nu era nici de cal nici de pedestru, ci i-au căutat 
a lăsa calul. Şi așa șase zile învăluindu-se —adică rătăcind — 
prin munte, flămând şi trudit, au nemerit la un pârâu ce cura 
spre Săcui, şi mergând pre pârâu în jos, au dat peste niște păscari 
carii, dacă i-au luat seama, cu dragoste l-au priimit. Iară Petru 
Vodă înfricoșându-se de dânșii, s'au speriat, iar ei cu jurământ 
s'au jurat înaintea lui, cumu-i vor fi cu dreptate şi nimica să nu 
se teamă; iară el le-au dat lor 70 de galbeni. 51 dacă au văzut 
ei galbenii, cu bucurie l-au primit, și l-au dus la otacul lor, de 
l-au ospătat cu pâine şi cu peşte fript, ospăț pescăresc, de ce-au 
avut și ei, şi dacă au înserat, l-au îmbrăcat cu haine proaste de 
a lor și cu comănac în cap, și de aci l-au scos la Ardeal. 51 fiind 
oastea ungurească tocmită de strajă la margine, i-au întrebat pe 
dânşii: ce oameni sânteţi? Ei au zis: 
sântem păscari, și așa au trecut prin 
straja ungurească şi nimenea nu l-au 
cunoscut э. La 28 Septemvrie, dimi- 
neaţa «în răsărita soarelui», Rareş 
ajungea în cetatea Ciceiului; soţia şi Fig. 48. — Monetă de argint 
copiii îl precedaseră, încă dela ince- Шы ерле, ш 
putul ostilităţilor. 

In acest timp, Soliman primea închinarea boierilor și așeza са 
domn în Moldova pe Ștefan (vezi fig. 48). Tighina deveni raia 
turcească şi întreg Bugeacul fu anexat: pierderea teritorială era 
considerabilă. Noul domn ajunse însă în foarte scurtă vreme an- 
tipatic: înconjurat de o gardă de 500 de Іепісегі, având nenorocul 
ca în timpul scurtei lui stăpâniri, lăcustele să pustiască ţara (de 
aceea i s'a zis 51 Lăcustă), el nemulțumi pe boieri cari se hotăriră 
să-l suprime. Іп Dechemvrie 1540, ceata conjuraţilor, în fruntea 
cărora era hatmanul Mihu și logofătul Trotuşanu, pătrunse într'o 
noapte în foişorul unde dormea Ștefan și-l ucise. In locul lui, fu 
ridicat domn un fiu nelegitim al lui Bogdan al III-lea, anume 
Cornea, portarul de Suceava; el luă numele de Alezandru 
Voevod. Polonii îl recunoscură îndată şi-l îndemnară să por- 
nească impotriva cetăților turceşti dela graniță. Chilia, Cetatea 
Albă, Tighina — căreia acum noii stăpâni îi spuneau Bender, 
adică port —şi Oceacovul fură atacate, nu putură însă fi 
luate. 

Nici după ce ajunse în Ciceiu, Petru Rareş nu avu liniște. 
Trebui să dejoace mai întâi complotul urzit chiar de pârcălabul 
său și de episcopul de Vad Anastasie, care puseseră gând rău 
asupră-i, apoi să predea cetatea Ungurilor trimişi de loan Sza- 
polyay; situaţia lui ега de fapt aceea a unui prizonier politic. 
După un an şi şase luni, Rareş se gândi să încerce a redobândi 
grația Sultanului; trimise deci, printr'o slugă credincioasă, o seri- 
soare la Constantinopol, cerând lui Soliman iertare şi voie de a 
veni să i se înfăţișeze. Cum în 1538 nu avusese loc o luptă şi cum 
pe de altă parte, treburile în Moldova nu mergeau așa cum tre- 
buia, i se îngădui pribeagului să vie spre a se închina. Szapolyay 
însă nu voia să-l libereze; trebuiră ordine repeţite din partea 
lui Soliman, pentru, ca în sfârşit, să i se dea drumul. In Iunie 
1540, era în Constantinopol, unde știu în scurtă vreme, mul- 
țumită însușirilor sale personale dar și darurilor răspândite cu 
mare profuziune, să-şi câștige susținători. Chiar fiica Sultanului 
îl sprijinea: primise două mărgăritare enorme, în formă de pară, 
spre a-şi face din ele cercei. Când sosi vestea atacului cetăților 
turceşti de către Alexandru, Soliman dădu din nou domnia lui 
Rareş. Insoţit de 3.000 de spahii şi ieniceri, acesta ajunse la 
23 Ianuarie 1541 la Dunăre. La Brăila, îi ieşiră înainte mulți 
dintre boieri, cerându-i iertare. « Fiţi în pace şi iertaţi de greşalele 
voastre câte mi-aţi făcut oarecând », ar fi răspuns atunci Rareș. 
Iar boierii «cu toţii strigară: In mulţi ani să domneşti cu pace! 
91 iarăşi ziseră: Bine ai venit la scaunul tău, domnul nostru cel 
dintâi! ». Se bucurau boierii, dar mai mult se bucurau țăranii, 
cari fuseseră ocrotiţi în timpul primei domnii de împilările celor 
puternici. Alexandru Cornea voia să se împotrivească; la Galaţi, 
el fu însă părăsit de mai toţi ai lui așa încât căzu în mâinile lui 
Rareş care porunci să i se taie capul (Fevruarie 1541). Aceeaşi 
soartă avură și câțiva dintre marii dregători care trădaseră în 
1538 şi apoi uciseseră pe Ștefan Lăcustă. 

A doua domnie a lui Petru Rareș. Inconjurat de o gardă de 
500 de spahii, mărind tributul la 12.000 de ducați anual şi fiind 
obligat să-şi trimită unul din fii —pe Шаз —la Constantinopol, 
astfel începu Rareş cea de a doua domnie. Se spune că Soliman 
i-ar fi îngăduit să răscumpere Tighina, dar că noul domn n'ar fi 
găsit nicăieri sumele trebuitoare. Pierduse și posesiunile din 

Ardeal; cuvântul ре care îl rostise, înainte de a ocupa pentru a 
doua oară tronul, că «voi fi ce am fost, ba încă și mai mult decât 
atâta », nu se adeverea deci. Cu toate că n'a părăsit gândul de a 
scutura, cu ajutorul creștinilor, suzeranitatea turcească, totuşi el 
a fost nevoit să execute întocmai dispoziţiile ce primea dela 
Poartă. Astfel, în vara anului 1544, făcu o expediţie în Ardeal 
împotriva lui Ștefan Mailath care trecuse de partea lui Ferdinand 
şi stăpânea cea mai mare parte din ţară. Din Muntenia sosea în 
acelaşi scop Radu Paisie şi un corp de oaste turcească. Asediat în 
cetatea Făgărașului, Mailath fu ademenit printr'un şiretlic să vie 
în persoană spre a discuta condiţiile păcii, căzu astfel în mâna 
Turcilor care îl închiseră —pentru tot restul vieţii — іп închi- 
soarea celor Șapte Turnuri din Constantinopol. Indată după 
aceea, în Septemvrie 1541, Soliman intra în Buda, care devenea 
reşedinţa unui pașă, regina Isabella, văduva răposatului loan 
Szapolyay, trebuind să se mute, cu nevârstnicul ei fiu, în Ardeal. 
In faţa pericolului tot mai ameninţător, principii germani hotăriră 
să întreprindă o expediţie, ea trebuia mai întâi să elibereze Buda. 

Petru Rareș crezu că a sosit acum momentul pentru a încerca 
să scape de Turci; încheie deci, la 1 Martie 1542, un act secret 
eu conducătorul expediției, Prinţul Ioachim al II-lea, Electorul 
de Brandenburg, îndatorindu-se să sprijine cauza creştină, să dea 
informaţii despre puterea și mişcările dușmanului şi, în momentul 
hotăritor, să se întoarcă chiar, cu întreaga sa armată, împotriva 
acestuia, încercând a prinde pe însuşi Sultanul. Pe deasupra, 
imprumută pe Ioachim cu 200.000 de florini ungurești, dintre 
eare jumătate în numerar, iar restul în cirezi de vite. Din nefe- 
ricire însă, expediţia nu corespunse de loc aşteptărilor, Buda nu 
putu fi cucerită şi la 9 Octomvrie 1542, armata creştinilor începu 
retragerea; aceasta însemna şi definitiva renunțare, din partea 
lui Rareș, la visul său de independenţă. El se gândi atunci să se 
folosească de ordinul de a pătrunde din nou în Ardeal pe care 
i-l trimisese tocmai Sultanul spre a încerca totdeaodată să-și reia 
cetăţile. La 21 Octomvrie, Rareş intra în Secuime, la 26 era în 
Тага Bârsei. Braşovenii îi plătiră 1.500 de florini «ca să nu facă 
pagubă ». Cetatea de Baltă fu bombardată, ca şi Bistriţa. Incărcat 
de prăzi şi fără să fi fost atacat, Rareş se reîntoarse la Suceava. 
O nouă încercare de a lua Ciceiul avu loc în 1543; în anul 

următor, în vară, regina Isabella, pentru a pune capăt conflictului, 
dădu poruncă să fie dărâmată cetatea şi după aceea restitui do- 
meniul înconjurător domnului Moldovei. Acesta avea, încă din 
Septemvrie 1543, şi Rodna, unde ţinea o garnizoană; cerea de 
asemenea Bistriţenilor să-i plătească lui censul. 

Urmară doi ani de liniște. La Pocuția trebuise să renunţe, 
în Ardeal recăpătase numai o parte din ceea ce stăpânise odi- 
nioară ; era însă prea obosit $1 decepţionat pentru a se gândi la 
noi încercări războinice. In 1546, la sfârșitul verii, Rareş zăcea 
greu bolnav; la 3 Septemvrie, închise ochii. A fost îngropat în 
mănăstirea Pobrata, ctitoria sa, «cu multă jale și plângere са 
după un părinte». Acolo i se vede şi astăzi piatra de mormânt, 
pe care urmașii însă, întocmai ca şi la aceea a lui Ștefan, la Putna, 
n'au mai săpat data morții. 

Ctitoriile. In afară de Pobrata, isprăvită în Octomvrie 1530, 
Rareş a mai zidit şi o biserică la Baia, în 1532. Tot în acest an, 
a reclădit biserica mănăstirii Moldoviţa (vezi fig. 49 şi 50). Cealaltă 
ctitorie a lui Alexandru cel Bun, Bistriţa, a fost refăcută în 1542, 
ca urmare a făgăduelii date atunci când, alungat de dușmani, 
se oprise o clipă în acest lăcaș. Intrând atunci «іп sfânta biserică 
— spune Rareș într'un hrisov din 1546 —am căzut la pământ 
înaintea sfintelor icoane și mult am plâns, așişderea şi egumenul 
şi tot soborul plângea împreună cu mine cu fierbinți lacrămi și 
am dat făgăduinţă lui Dumnezeu și prea curatei Maicei lui că 
de mă voi întoarce iarăşi la scaonul meu cu bine şi biruitor, atunce 
din temelie voi înoi sfânta mănăstire... lar părinţii încă au în- 
mulţit ruga către Dumnezeu... făcând denie pentru mine. Și 
dându-le sărutare, am zis: părinţi sfinţi, rugaţi pe Dumnezeu şi 
mă iertaţi. $1 m'am despărţit de dânșii şi m'am dus prin locuri 
pustii şi... biruind, am luat iarăşi scaonul meu și mi-am adus 
aminte de făgăduinţa mea...». Rareș e ctitor şi la mănăstirea 
Dobrovăț; tot el a început să refacă în 1542, biserica episcopiei 
din Roman (vezi fig. 51), ale cărei picturi sunt printre cele mai 
frumoase ale epocei. Mănăstirea Râșca s'a început în ziua de 10 
Mai 1542 și s'a isprăvit în cursul aceluiaşi an, cheltuiala făcân- 
du-se «prin mâna smeritului episcop Macarie al Romanului și 
prin mâna lui loan şi a lui Teodor Balșe, logofeţii lui Petru Voe- 
vod ». Biserica Sf. Dumitru din Suceava a fost ridicată în inter- 

Fig. 49. — Biserica mănăstirii Moldoviței (Vatra Moldoviței), ctitoria lui Petru Rareş, terminată de zidit în 1532 şi zugrăvită în 1537. 

Fig. 50. — Biserica mănăstirii Vatra Moldoviței; vedere dinspre altar, 

valul 10 August 1534—30 August 1535 (vezi fig. 52); ea cuprinde 
piatra de mormânt a unuia din fiii lui; Rareş, anume Bogdan, 


Fig. 52. — Pisania bisericii Sf. Dumitru din Suceava, ctitoria lui Petru Rareş; în гапаш 
решт, ве vede data când s'a inceput construcția: 7042 (1534) şi data când s'a isprăvit 
ea: 7043 (1535). 


mort în 1540. La biserica Sf. Dumitru din Hârlău nu s'a păstrat 
pisania; ea este însă tot din această epocă; letopiseţul Țării 

Moldovei ştie că Rareș a ridicat «biserici de piatră în Hirlău și în 
Bae ». Lipseşte pisania şi la biserica domnească din Târgul Frumos; 
în fruntea pomelnicului este pomenit însă «lo Petru Voevod și 
Doamna lui Elena şi fiii lui Iliaș Voevod și fratele lui Ștefan... ». 
Tot lui Rareș i se datorește, după toate probabilitățile, şi restau- 
rarea, mărirea şi zugrăvirea paraclisului din cetatea Hotinului, 
astăzi în ruine. 


Fig. 53. — Biserica Homorului, ctitoria lui Teodor logofătul (1530). 


O deosebită însemnătate prezintă dania pe care o face el la 
13 Martie 1533 mănăstirii Hilandar dela Muntele Athos. Acor- 
dându-i un mertic anual де 3.000 de aspri, plus 300 de aspri chel- 
tuiala drumului pentru călugărul care va veni să-i ridice, Rareș 
spune: «Jar dacă va binevoi Domnul Dumnezeul nostru în Troiță 
slăvit şi prea cinstita Maica Domnului să-și facă milă cu noi și 
să ne mântuiască din mâinile celor де alt neam, nu numai acestea 
mai sus scrise vom da, ci $1 mai multe ». Se vede bine gândul ре 
care-l avea Rareş de a scăpa de sub suzeranitatea turcească. O a 

doua danie la Muntele Athos este 
către mănăstirea Castamonitu: еа. 
capătă suma de 5.000 de aspri. 

La multele lăcașuri și milostenii 
ale acestui vrednic urmaș al lui 
Ştefan cel Mare, trebue să adăogăm 
şi pe acelea ale învăţatei şi evla- 
vioasei sale soţii doamna Elena. Ea 
a ridicat două biserici «în târgul 
Botoşanilor »: Sf. Gheorghe, isprăvită 
în Octomvrie 1551 şi Uspenia, adică 
Adormirea Maicii Domnului, ispră- 
vită în August 1552. In Suceava, 
a ridicat de asemenea biserica Väs- 
crisenia sau Invierea Domnului; 
pisania arată că lucrările s'au sfârșit 
la 15 Ianuarie 1551. 

Și unii dintre boieri au urmat 
pilda voevodului. Astfel Teodor 
logofătul și cu soţia sa Anastasia 
ridică actuala biserică a mănăstirii 
Homorului (vezi fig. 53); pisania 
poartă data 15 August 1530. Vis- 
tiernicul Mateiaş e ctitorul a două 
biserici: una la Coșula «la mănăstirea 
sa pe Miletin», în 1535; alta la 
Horodniceni, isprăvită la 8 Noemvrie 
1539, pe când domnea Ştefan Lă- 
custă. Pârcălabul de Hotin Nicoară 
Hârovici —fiul lui Hâra chelarul, 
unul din puţinii boieri rămași cre- 
dincioşi lui Rareş în anul războ- 
iului cu Soliman —a făcut biserica 
dela Zăhăreşii, lângă Suceava, în 
1542 sau puţin mai înainte. In 
sfârșit, la lași, se păstra până în 


Fig. 54. — Piatra de mormânt a Ma- Saari ită 
tiel sotia lui Petru Rama la mands. 1903, biserica Dancu, numită astfel 


Mrea Putna. : ВА 5 - 1: x ; 
age 08 0818 decesului: fiindcă fusese ridicată «in zilele 

bine cinstitorului Io Petru Voevod, în anul 7049 (1541), luna 
Iulie 30 de zile » de către doi credincioși, « Iurie şi Danco ». 

Rareș a fost căsătorit în două rânduri. Prima dată cu Maria, 
a cărei familie n'o cunoaștem; cu ea a avut un fiu, pe Bogdan, 
mort, de tânăr, în 1540, Septemvrie 3, și o fiică Ana, măritată 
cu Vlad zis cel Innecat, voevodul Ţării Românești (1530—1532). 
Maria a murit la 28 Iunie 1529 şi a fost înmormântată la mănă- 
stirea Putna (vezi fig. 54). A doua soţie a lui Rareş a fost Cate- 
rina- Elena, fiica lui Iovan Brancovici, despotul sârb, o femeie în- 
văţată, dar, după cât se pare, aprigă (vezi fig. 55). Ea s'a ame- 
stecat în treburile domniei sub fiul ei Iliaș şi a isprăvit în 1552, 
sugrumată din ordinul lui Lăpuşneanu. Mormântul ei seaflă, 
împreună cu al soţului, la mănăstirea Pobrata. Din a doua căsă- 
torie, Rareș a avut mai mulţi copii: trei băieţi, Iliaș, Ștefan $1 
Constantin, dintre care primii doi au domnit, iar ultimul a murit 
tânăr la Constantinopol, și două fete: Chiajna, căsătorită cu 
Mircea Ciobanul, domnul Țării Româneşti, și Ruzandra, soţia lui 
Lăpușneanu. Nelegitim a fost Iancu Sasul, avut cu o Săsoaică, 
Ecaterina din Braşov, pe timpul expedițiilor în Ardeal. Cunoaştem 
şi un frate după mamă al lui Rareş, pe Theodor, саге a ocupat 
dregătoria de pârcălab al Hotinului, precum și o soră din care 
se trage Dumitru Wiszniewiecki, pretendent la tronul Moldovei 
în 1563. 

Iliaş Voevod, fiul 8! urmaşul la domnie al lui Rareş, n'a se- 
mănat de loc părintelui său; mai mult chiar, prin lepădarea de 
credinţa strămoşească — fapt unic în analele stăpânitorilor Mol- 
dovei —i-a pângărit numele și a lăsat o amintire blestemată. 
Indată după suirea sa pe tron, el încheie cu Polonii un tratat, 
făgăduindu-le ajutor împotriva dușmanilor şi renunțând la orice 
drept asupra Pocuţiei. Un 1550, spre sfârșitul anului, trimite apoi, 
potrivit ordinului Sultanului, oastea sa în Ardeal, pentru ca, 
împreună cu domnul muntean Mircea Ciobanul, să combată pe 
regentul Martinuzzi, care trecuse de partea lui Ferdinand, și să 
ajute pe regina Isabella, văduva lui Ion Szapolyay. Expediția 
navu succes şi nici nu putea să aibă deoarece domnii, înţeleşi, 
se pare, cu Martinuzzi, n'au luptat în mod sincer. Slăbiciunea sa 
politică nu l-ar fi împiedicat însă pe Шаз să- domnească mai de- 
parte, dacă n'ar fi făcut gestul, extraodinar, al trecerii la moha- 

Fig. 55. — Petru Rareş, Doamna Elena şi fiii lor Iliaș şi Ştefan, după tabloul ctitoricesc 
dela Moldoviţa; Rareș închină Mântuitorului ctitoria sa. Doamna poartă, sub coroană, 
un văl alb. Pictura este dintre cele maijde seamă. 

medanism. Trăit la Constantinopol, ca zălog al tatălui său, câş- 
tigat de luxul 51 strălucirea de acolo, înconjurat și ca domn al 
Moldovei de prieteni $1 ţiitoare turceşti, având în sfârşit, exem- 
plul unei rude după mamă, rudă care, turcindu-se, ajunsese la o 
situaţie strălucită în Constantinopol, nenorocitul își închipui că 
va însemna şi el mai mult, părăsind credinţa părinţilor şi îmbră- 
ţişând-o pe aceea a suzeranilor săi. Plecă deci la 1 Mai 1551 din 
ţară, după ce, în cursul lunei precedente, pusese un impozit extra- 
ordinar pe mănăstiri, obligându-le să dea, unele câte 100 zloți 
ungurești, altele numai 40. Boierilor le spuse că se duce la Poartă 
«să uşureze şi să micşoreze haraciul ţării $1 al săracilor » — bine 
i-a zis mai târziu cronicarul că « din afară se vedea pom înflorit, 
iară dinlăuntru lac împuţit » —dar nu se mai întoarse. Imbră- 
{апа legea lui Allah și schimbându-și numele —îi spuneau 
acuma Mohamet — el căpătă paşalâcul Silistrei; aci stătu doi 
ani. Apoi, pârit de duşmani, fu mazilit la Brusa, în Asia Mică 
şi де aci la Alep, unde muri la începutul lui Ianuarie 1562, «de 
inimă rea », zic ai noștri, poate însă şi «otrăvit », dacă e să credem 
un raport francez din Constantinopol. Numele lui a fost ras în 
inscripţia dela proscomidie а Bisericii Domnești din Târgul- 
Frumos, ctitoria părintelui său, precum şi în Evangheliarul dela 
Voroneţ, scris în această vreme. 

Ştefan. După Iliaș, veni la tron Ștefan, îrate-său (11 Iunie 
1551). Domnia acestuia —confirmată de Sultan după o sporire 
а haraciului cu 5.000 de galbeni, a fost scurtă $1 a avut un sfârșit 
sângeros. In chestiile ardelene, el încercă manevra pe care o fă- 
cuse şi tată-său ; la început păru a se apropia de Ferdinand, cerând 
acestuia un subsidiu pentru plata oastei de mercenari și stăpâ- 
nirea Ciceiului şi Cetăţii de Baltă. Neobţinând ceea ce dorea, 
intră alături de Turci, în Ardeal, prădă în Săcuime și mai departe, 
spre apus; nu ajunse însă la luptă cu trupele, de altfel foarte 
puţin numeroase, trimise împotriva lui de generalii lui Ferdinand 
italianul Castaldo și ungurul Báthory. Inainte de 20 Тийе 1552, 
el se întorsese îndărăt, în Moldova. 

In ce priveşte activitatea internă, Ștefan vrând să facă să se 
uite fapta fratelui său, căzu în extrema cealaltă: a persecuției 
religioase. Prigoni pe cei cari erau de altă confesiune, în special 
pe Armeni, din care cauză, mulţi părăsiră ţara. E singura 

persecuție religioasă ре care o înregistrează istoria noastră. Din fire, 
Românul e tolerant, având chiar, în ce priveşte credinţa în Dum- 
nezeu, o vorbă caracteristică: «să trăiască fiecare în legea Іш ». 
Dar în afară, de această trăsătură, neobişnuită la noi, a intole- 
ranţei religioase, Ştefan mai avea şi un alt cusur: desfrânarea. 
Familiile boiereşti, continuu lovite şi amenințate іп onoarea lor, 
se hotăriră să reacționeze. Se formă deci cu știrea și, mai mult, 
cu sprijinul lui Castaldo, un complot. Їп noaptea de 1 Septem- 
vrie 1552, pe când domnul se odihnea într'un cort, pe malul Pru- 
tului, la Țuţora, conjuraţii — printre сагі se găseău şi oamenii 
generalului împărătesc, —năvăliră asupra lui și-l uciseră. Trupul 
acestui de al doilea fiu nevrednic al lui Rareș, fu dus și înmor- 
mântat în mănăstirea Pobrata, unde se vede și astăzi piatra fu- 
nerară aşezată de doamna Ruxandra, sora celui ucis. 

Alexandru Lăpuşneanu «au adunat 
pe vrăjmaşii cari puseseră la cale 
îngelăciunile de mai nainte şi pe boierii 
necredinciaşi şi pe toți i-au dai morţii 
nemiloase +, 

(Letopiseţul lui Azarie). 


Felul în care au înfățișat cei mai mulţi dintre istorici pe Ale- 
xandru Lăpuşneanu este inexact: exagerat, іп unele privinţi, 
incomplet în altele. Atmosfera creată de povestirea cronicei lui 
Grigore Ureche și Simion Dascălul pe de o parte, de nuvela lui 
Negruzzi, pe de altă parte, i-a fost cu totul defavorabilă: acest 
domn ajunsese prototipul stăpânitorului crud, tăind cu o plăcere 
sadică boierii, aproape egalul lui Vlad Țepeș, celălalt nedreptăţit 
al istoriei. Câţi nu repetă şi astăzi: «capul lui Moţoc cerem», 
fără să ştie, că în ce priveşte acest episod, povestirea talenta- 
tului Negruzzi e inventată pe de-a'ntregul și că, în realitate, cele- 
brul vornic a pierit la Liov de mâna călăului polon, iar nu sfâşiat 
de mulțimea înfuriată a târgoveţilor din Iaşi. Cercetarea obiec- 
tivă a mărturiilor contemporane ne arată că Lăpușneanu, dacă a 
tăiat un număr de boieri —ceva mai mulţi decât Rareş — n’a 
făcut-o fără motiv; ea ne mai arată însă şi deosebita atenţie pe 
care a dat-o vieţii economice a ţării 51 numărul însemnat de lă- 
cașuri bisericești pe care le-a ridicat, fiind în privinţa aceasta 
demnul urmaș al lui Petru Rareş și Ștefan cel Mare. 

Raporturile cu Polonii, cu Turcii și cu Ardealul. Fiu nelegitim 
al lui Bogdan al III-lea —cu «doamna» Anastasia (din ţinutul 
Lăpuşnei, se раге), moartă în 1558, Mai 2 şi îngropată la mănă- 
stirea Râșca — Alexandru Lăpuşneanu se numea, înainte de 
domnie, Petrea Stolnicul. Pribeag în Polonia împreună cu alţi 
boieri, el a fost ales de aceştia domn, după moartea lui Ștefan 

Rareş. Venind în ţară cu ajutor polon, a găsit însă aci pe un alt 
candidat, ре Joldea, susţinut de Elena, văduva lui Petru Rareș, 
care voia să-l facă ginere, precum şi de câţiva dintre ucigașii lui 
Ştefan. La satul Şipote, pe Jijia, ostaşii lui Alexandru, prind pe 
Joldea care e însemnat la nas și trimis la mănăstire (Septemvrie 
1552); apriga Elena plăteşte cu viaţa amestecul ei în această 
chestie; în schimb însă, în anul următor, Ruzandra, fiica lui 
Rareș, devine soția noului domn. 

Venit pe tron cu ajutorul Polonilor, era normal ca Lăpușneanu 
să le fie recunoscător şi să aibă cu ei raporturi prietenești. Indată 
după proclamarea sa de către pribegi, pe când se găsea încă în 
Galiţia, în orașul Trembowla, el jurase credinţă regelui Sigismund 
şi se îndatorise să-i vie în ajutor, în caz de războiu, cu 7.000 de 
călăreţi. Instalat la Suceava, Lăpușneanu reînoiește jurământul. 
Ca o urmare a acestui act, dă el ajutor Polonilor în Ianuarie 1553, 
împotriva Tătarilor, trimițându-le o oaste de câteva mii de oameni. 

Cu Turcii, raporturile au fost cele normale. Le-a plătit tri- 
butul regulat şi n'a încercat să se ridice împotriva lor. Le-a ajutat, 
în primăvara anului 1553, să reinstaleze în Тага Românească ре 
Mircea Ciobanul care fusese alungat de pretendentul Radu Ше; 
a contribuit de asemenea, prin corpul de oaste trimis sub comanda 
vornicului Nădăbaico, la înlocuirea aceluiași Mircea Ciobanul, căzut 
acum în disgraţia Porții, prin Pătraşcu cel Bun (Fevruarie 1554). 

Fiind în bune raporturi cu Polonii și cu Turcii, Lăpuşneanu 
nu putea să aibă față de problema ardeleană decât o singură 
atitudine: aceea favorabilă dinastiei Szapolyay. Intr'adevăr, Ioan- 
Sigismund, fiul nevârstnic al lui loan Szapolyay, era nepotul re- 
gelui Poloniei și avea și sprijinul Sultanului Soliman. Dar domnul 
Moldovei, ajutându-i lui 51 mamei sale, Isabella, să-și recapete 
stăpânirea asupra Ardealului, urmărea şi un scop personal: redo- 
bândirea Ciceiului şi a Cetăţii de Baltă. Campania pentru insta- 
larea lui Ioan-Sigismund a avut loc abia în 1556, fiind împiedi- 
cată până atunci de diferite pricini. Lăpuşneanu trece cu două 
armate —ca odinioară Rareș — peste munţi şi nu întâmpină 
rezistență ; de altfel, încă la începutul anului, dieta din Sebeșul- 
Săsesc proclamase ca principe pe fiul lui loan Szapolyay. Se 
adevereau deci cuvintele semnilicative pe care domnul le adre- 
sase în 1554 delegaţiei din Ardeal, venite să-i transmită unele 

propuneri din partea lui Ferdinand: Va trece munţii —spunea 
atunci Lăpuşneanu — «nu noaptea, ci ziua, în sunetul trâmbi- 
telor şi al tunurilor » şi le «va dovedi că nu sunt în stare să i se 
opună ». Cu tot serviciul important pe care li-l adusese, Isabella 
şi fiul ei nu se grăbiră însă să dea domnului Moldovei cele două 
posesiuni. Fu nevoie de o incursiune a lui Lăpușneanu (sfârșitul 
lui Mai 1558) în care Тага Bârsei avu serios de suferit precum 
şi de un ordin formal al Sultanului Soliman (Iunie 1558), pentru 
ca dieta din Alba-lulia, închisă la 4 Octomvrie același an, să 
hotărască restituirea Ciceiului și a Cetăţii de Baltă. Pârcălabul 
moldovean al acesteia din urmă duce Bistriţenilor o scrisoare la 
7 Fevruarie 1559; tot Bistriţenilor li se adresează, la 27 Aprilie, 
şi dregătorul pus de Lăpușneanu peste domeniul «cetății pustii » 
(«castri deserti ») dela Ciceiu. 

Despot Vodă. Răscoala lui Tomșa. Cam în aceeaşi vreme în 
care se retrocedau posesiunile de peste munţi, apărea la curtea 
din Suceava un personaj extrem de interesant: Jacob Herachd 
Despotul. Era un om de vreo treizeci şi cinci de ani, nu prea înalt 
de statură, cu părul negru, cu privirea ageră, remarcabil cuvân- 
tător, cunoscând bine limba greacă, latină, italiană, spaniolă și 
franceză. Se dădea drept scoboritor din legendarul Hercules, din 
Heracle, împăratul bizantin, din cneazul Lazăr al Serbiei; rudă 
așa dar prin acesta din urmă cu Ruxandra, soţia lui Lăpuşneanu. 
Arăta tuturor o diplomă eliberată de Carol Quintul la 22 Octom- 
vrie 1555, prin саге, recunoscându-i-se titlul de Despot şi acela 
de comite palatin, i se dădea dreptul de a numi notari imperiali, 
doctori, licenţiaţi, magistrați și poeţi laureați. Avusese o viaţă 
foarte amestecată şi aventuroasă; născut în Samos, zăbovind 
câtăva vreme prin Chios și Creta, ajunsese student în Franţa, la 
Facultatea de Medicină dela Montpellier, trecuse la Saint-Ger- 
main, lângă Paris, de unde trebuise să fugă în urma unui omor, 
luptase apoi în armata împăratului Germaniei, luând parte la 
bătălia dela Renty (1554) şi la asediul cetăților Thérouanne și 
Hesdin, fapte pe care le-a deschis, în latineşte, într'o lucrare tra- 
dusă şi în limba franceză. Trecând la luteranism, își făcuse relaţii 
printre adepţii acestei confesiuni; cunoştea pe vestitul Melan- 
chion, pe învățatul Sommer, pe o sumă dintre principii prote- 
stanţi. Colindase prin întreaga Germanie, prin Danemarca, Suedia, 

Prusia și ajunsese în cele din urmă în Polonia, unde devenise 
prieten bun cu nobilul Albert Laski, protestant şi el, şi cu Ni- 
culae Radziwill, cancelarul Lituaniei. Din Polonia trecuse apoi 
în Moldova, cu gândul ascuns de a pune mâna pe scaunul dom- 
nesc, la care îi da dreptul să aspire pretinsa înrudire cu doamna 
Ruxandra. Ambiţios peste măsură, fără scrupule, îndrăzneţ, 
lăudându-se cu o ascendență imaginară, iubind pompa, decorul 
şi făcând planuri extraordinare, irealizabile, Iacob Heraclid Des- 
potul era tipul aventurierului; al aventurierului însă de о clasă 
înaltă, dispunând de cunoștințe numeroase şi variate, de farmec 
personal, de relaţii întinse. Intrând în legături cu boierii moldo- 
veni, îi fu uşor să-şi facă prieteni, mai ales că Lăpușneanu, în 
urma stăruinţelor doamnei Ruxandra, îl primi la început bine. 
Când încercă însă, prin medicul Blandrata, să suprime, printr'o 
otravă lentă, pe domn, acesta, bănuind ceva, îl făcu să fugă din 
Moldova. Despot se duse la Kesmark, în Ungaria de Sus, proprie- 
tatea lui Albert Laski, unde începu să strângă oaste (Martie 1560). 
Era sprijinit de Imperiali; Ferdinand, саге dușmănea pe Lăpuş- 
neanu din pricină că ajutase pe Isabella să reia Ardealul, îi dădu 
8.000 de florini pentru plata mercenarilor şi un salveonduct. Dar 
prima încercare pe care o făcu acest aventurier de a câștiga cu 
puterea armelor tronul Moldovei dădu greș; armata lui Despot, 
în саге esenţialul era contingentul lui Albert Laski, fu împră- 
ştiată, din ordinul regelui polon, de palatinul Podoliei, Dimitrie 
Wiszniewiecki, descendent după mamă, din Ștefan cel Mare. 
Lăpuşneanu, prevenit, îşi strânsese de altfel oastea şi era gata 
să întâmpine pe pretendent, dacă acesta ar fi trecut hotarul. Silit 
să reînceapă experienţa, Despot recurse acum la o stratagemă. 
Făcu anume să se răspândească svonul că a murit și pe ascuns 
recrută o nouă armată. Lăpuşneanu, indus în eroare, fu surprins 
când i se anunţă, în Noemvrie 1561, că dușmanul său, împreună 
ou Laski, au intrat în ţară. Strângându-şi în grabă oastea, el 
întâmpină totuşi pe Despot la satul Verbia, pe apa Jijiei. Lupta 
tinu două zile (17—18 Noemvrie) și se termină prin înfrângerea 
lui Lăpușneanu care fu silit să se retragă spre Huși; învins 
pentru a doua oară aci, el fugi la Chilia, unde îl precedase 
doamna Ruxandra, aducând cu ea şi visteria; dela Chilia porni 
spre Constantinopol. Intre timp, biruitorul intrase în Suceava, 

fusese uns domn, sub numele de «loan Voevod» şi —cu toate 
planurile sale de răscoală împotriva Turcilor —trimisese la Poartă 
să capete confirmarea. Aceasta-i sosi, iar Lăpușneanu fu exilat 
în insula Rhodos (Martie 1562). 


Fig. 56. — Moneta cea mare de argint a lui Despot Vodă, 
bătută in 1563 


Planurile noului domn erau măreţe: el visa recucerirea Chiliei 
şi Cetăţii-Albe, mutarea din nou a hotarului la Dunăre şi război 
«zi şi noapte... cu necredinoioșii și blestemaţii de Turci » Voia 
apoi să reia posesiunile din Ardeal şi Săcuimea, ba chiar să ocupe 
și Тага Românească, pentru ca, după aceea, având o asemenea 


Fig. 57 — Moneta de aur a lui Despot Fig. 58. — Monetă mică de argint dela 
Vodă, bătută In 1563. Despot Vodă, bătută în 1562. 


bază, să pornească la cucerirea Constantinopolului şi să se înco- 
roneze împărat. Boierilor le vorbea de originea lor, din «vitejii 
Romani cari făceau să tremure lumea întreagă », el însuși se inti- 
tula, pe monete: « Heraclid Despotul, părintele patriei, răzbună- 
torul şi apărătorul libertăţii patriei » precum şi « loan Voevodul, 
patronul Moldovei » (vezi fig. 56, 57, 58). Sub raportul religios, voia 

să introducă protestantismul; chemă chiar un preot, pe polonul 
Ioan Lusinski, şi-l făcu episcop, spre marele scandal al drept cre- 
dincioşilor Moldoveni cari nu mai văzuseră episcop însurat. Faţă 
de religia ţării, n'avea considerație; altfel n'ar fi îndrăznit să to- 
pească odoarele de aur și de argint ale mănăstirile spre a face din 
ele bani. Realiză şi un lucru bun: o şcoală superioară la Cotnari — 
aci erau mulţi Saşi trecuţi de puţină vreme la protestantism, — 
sub conducerea învățatului loan Sommer; avea de gând să aducă 
și o tipografie. Din toate planurile lui Despot însă nu se alese 
nimic, cum se întâmplă de obiceiu cu aceia cari nu ştiu să-şi mă- 
soare puterile, n'au simţul realităţilor. In foarte scurtă vreme, 
aventurierul izbuti să ridice împotriva sa pe toată lumea: pe boieri 
cari vedeau batjocorite datinele străvechi, pe ţărani, iritaţi de 
noul bir de un galben de casă, pe care-l pusese pentru oaste, pe 
Laski, căruia nu-i plătise datoria făcută cu strângerea mercena- 
rilor în 1560 şi 1561 şi îi reluase cetatea Hotinului, dată drept gaj. 
Se formă deci un complot, în frunte cu hatmanul Tomşa. 
Pentru a nu deștepta bănuielile, acesta pretextă o expediţie 
impotriva Tătarilor сагі ar fi năvălit din nou în țară —năvăli- 
seră, de fapt cu un an mai înainte — şi convinse pe Despot să-i 
dea o parte din mercenarii unguri şi nemți, de cari era încon- 
jurat. Pe drum, la satul Săpoteni, dincolo de Prut, aceştia fură 
uciși și Tomşa se întoarse împotriva domnului său. Inchis în 
cetatea Sucevei cu vreo 700 de soldaţi, dintre cari 400 de Unguri 
iar ceilalţi amestecați, Despot ar fi putut rezista multă vreme, 
mai ales că izbutise să se împace cu Laski şi aştepta să-i vie acesta 
în ajutor. Fu însă trădat de proprii săi ostaşi, înfuriaţi de asasi- 
narea căpitanului lor —o nouă greşeală a lui Despot care aco- 
perise pe ucigaș — şi silit să se predea. Călare și îmbrăcat în haine 
domnești, se înfăţișă el lui Tomşa, crezând că această apariţie 
teatrală va avea darul să impresioneze pe hatman și să-l facă 
să-i dăruiască vieaţa. Se înșelă însă, deoarece chiar buzduganul 
lui Tomşa îl lovi cel dintâi, drept pedeapsă pentru «multele 
lucruri fără de lege» ce făcuse (6 М№оетугіе 1563). «Și așa au 
fost sfârșitul lui Despot Vodă», încheie cronica. Laski, auzind 
de cele întâmplate se întoarse din drum, cu mare teamă să nu 
fie atacat de ţărani, și avu norocul să ajungă cu armata neatinsă, 
îndărăt în Polonia. Mult mai rău păţise un alt nobil polon, pala- 

tinul Dimitrie Wiszniewiecki, cel care răspândise în 1560 prima 
oaste de mercenari a lui Despot. Crezând, în calitatea sa de des- 
cendent al lui Ştefan cel Mare, că ar putea ocupa tronul Mol- 
dovei, trecuse Nistrul în timpul când Despot era asediat în Su- 
ceava. Boierii, prefăcându-se, îi trimiseră vorbă că îl așteaptă 
cu mare bucurie; la satul Vercicani însă, pe apa Siretului, îl loviră 
pe neașteptate și îl luară prizonier împreună cu o sumă dintre 
ai săi. Expediat la Constantinopol, Wiszniewiecki a avut acolo 
o moarte năpraznică, fiind agăţat «în cârlige, despre Galata», 
şi chinuindu-se trei zile, înainte de a-şi da sufletul. 

A doua domnie a lui Lăpuşneanu. Tomșa fusese proclamat 
domn încă din 8 sau 10 August 1563 de către boierii răsculați. 
Odată înlăturat Despot, el trimite la Constantinopol să fie în- 
tărit. Dar Turcii, văzând frământările din Moldova, numiseră 
deja, la sfârşitul lui Octomvrie, din nou pe Alexandru Lăpușneanu. 
Peste o lună acesta se afla la Brăila, iar la 11 Dechemvrie, încerca, 
ajutat de Munteni, să intre іп ţară. Tomşa însă îl respinge. In 
acelaşi timp, trimite două delegaţii, una la Lăpuşneanu, să-i spuie 
că ţara nu-l voiește, alta la Poartă să incerce o revenire asupra 
numirii făcute. Sforţările lui sunt însă zadarnice. Povestește cro- 
nicarul că Lăpuşneanu ar fi răspuns: «de nu mă va (vrea!) ţara, 
eu îi voiu pre dânșii și de nu mă iubesc, eu îi iubesc pre dânşii și 
tot voiu merge, ori cu voe, ori fără voe». Pe de altă parte, sosi- 
seră ordine dela Constantinopol către beglerbegul Rumeliei şi 
către Tătari să ajute la înlăturarea lui Tomșa. Acesta, ne mai 
putându-se opune, se retrase în Polonia, însoţit de vornicul Moţoc, 
de Veveriţă postelnicul și de Spanciog spătarul (Martie 1564); aci 
însă, i se ceru socoteală de moartea lui Dimitrie Wiszniewiecki. 
Inchis împreună cu însoțitorii săi în Liov, el fu condamnat la 
moarte ; în primele zile ale lui Mai, călăul îi reteză capul, aceiași 
soartă avură și cei trei boieri. Ni s'a păstrat testamentul făcut 
de Tomșa, de Moţoc și de Spanciog, în închisoare, având data 
5 Mai 1564. 

De unde prima domnie a lui Lăpușneanu începuse, faţă de 
boieri, printr'o amnistie generală —știrea o luăm din letopiseţul 
lui Eftimie —cea de a doua începe printr'un act sângeros de 
represiune. După o informaţie polonă, din Noemvrie 1564, domnul 
ar fi tăiat la Suceava doisprezece boieri. Cronica moldo-polonă 

ridică numărul acestora la şaizeci, iar letopiseţul lui Grigore Ureche 
şi Simion Dascălul la patruzeci şi şapte. Câţi anume au fost ucişi, 
e greu de precizat; mai verosimilă pare prima cifră, de doispre- 
zece. In ce priveşte motivul, el e identic, credem, aceluia care 
a determinat pe Rareş la un act similar, în împrejurări similare: 
trădarea sau «viclenia » boierilor cari, doritori de schimbare, 
părăsiseră pe Lăpuşneanu şi se alăturaseră lui Despot. După cât 
` ве раге, la lupta dela Verbia a fost trădare; fapt este că mulți 
dintre dregătorii lui Lăpuşneanu ocupă slujbe şi sub « loan Vodă». 
De altfel Azarie, în letopiseţul său, o spune explicit: « Au adunat 
pe vrăjmaşii cari puseseră la cale înșelăciunile de mai nainte şi pe 
boierii necredincioşi şi pe toţi i-au dat morţii nemiloase». 

Nici raporturile cu Ardealul n'au fost ca în prima domnie. 
In timpul asediului Sucevei, Tomşa fusese ajutat de loan-Sigis- 
mund care îi trimisese un detaşament de câteva sute de soldaţi. 
Pe de altă parte, posesiunile ardelene, pierdute odată cu alun- 
garea lui Lăpuşneanu, nu mai fuseseră date îndărăt, la restabilirea 
acestuia în scaun. Erau deci motive serioase de nemulțumire. S'a 
adăogat la acestea şi adăpostul pe care îl găseau diferiți preten- 
denţi dincolo de munţi. Unul dintre ei, Sava Mâzgă, fusese chiar 
proclamat la Bârgău, în 1566, domn al Moldovei, sub numele de 
Ştefan şi cu o oaste de strânsură, «păstori şi altă adunătură», 
intrase în Iunie, în ţară. A fost însă bătut, mai sus de Cetatea 
Neamţului și abia a scăpat cu fuga. Și Laski avea pretenţii asupra 
tronului, ca urmare a unei făgăduieli a lui Despot; n'a îndrăznit 
totuși să facă o încercare cu armele. Ре un alt pretendent, Bogdan, 
îl opriseră cu forța Imperialii de a porni spre Moldova, ba îi şi 
răniseră chiar, într'o ciocnire, mai mulţi oameni (1565). 

Faţă de Turci se pare că Alexandru Lăpuşneanu se obligase, 
la restabilirea lui în scaun, să «risipească » adică să dărâme cetăţile 
ţării; letopiseţul lui Grigore Ureche şi Simion Dascălul susține 
că, în acest scop, ele au fost umplute cu lemne şi arse, «numai 
Hotinul l-au lăsat să fie apărătură despre Leşi». O știre polonă 
contemporană, ne arată însă dimpotrivă că tocmai Hotinul a iost 
ars; pe de altă parte, constatăm că celelalte cetăţi servesc şi ulte- 
rior sub raportul militar. Deci sau ştirea letopiseţului e inexactă, 
aşa zisa «risipire » a cetăților fiind numai un simulacru, sau ea 
a privit numai pe cele mai puţin importante cum erau Crăciuna, 

Romanul, Orheiul. De altfel, cronica lui Neculce şi aceea a lui 


Fig. 59. — Biserica mănăstirii Slatina, ctitoria lui Alexandru Lăpuşneanu. 


Neculae Costin spun că Dumitrașco Vodă Cantacuzino e cel care 
a stricat cetăţile; faptul ar fi avut deci loc în 1674—1675. 

Alexandru Lăpușneanu poate fi pus printre marii ctitori de 
lăcaşuri dumnezeeşti. A făcut mănăstirea Slatina, a cărei bise- 
rică, terminată în 1558 şi sfinţită la 27 Septemvrie 1559, e una 
din cele mai impunătoare ale Moldovei (vezi fig. 59). A zidit bi- 
serica, tot de mari proporţii, a mănăstirii Bistriţa; pisania poartă 
data 26 Mai 1554 (vezi fig. 60 şi 61). E primul ctitor al mănăstirii 


Fig. 60. — Biserica mănăstirii Bistriţa, în județul Neamţ, ctitoria lui Alexandru 
Lăpuşneanu; construcţia s'a isprăvit la 26 Mai 1554. 


Pângăraţi, biserica de astăzi datorindu-se lui Vasile Lupu. A făcut 
pridvorul vechei biserici din Rădăuţi (30 Iunie 1559), apoi turnul- 
clopotniță dela biserica Sf. Dumitru din Suceava (1560 sau 1561), 
precum şi un adaos la mănăstirea Putna (Mai 1559). Peste hotare, 
Lăpușneanu a refăcut în piatră biserica ortodoxă din Liov, cu 
hramul Adormirea Maicei Domnului şi а inzestrat-o bogat cu 
vase, odăjdii, icoane și clopote. Pisania, amintind numele său, 
al Doamnei și a patru dintre copiii lor, poartă data 7067 adică 


204 ALEX ANDRU LĂPUȘNEANU 


1559. La Muntele Athos, a împodobit, în 1553, iconostasul mănă- 
stirii Dionisiu, iar în 1564 a ferecat o icoană a sfântului Ioan 


Fig. 61. — Pisania bisericii mănăstirii Bistriţa, zidite de Alexandru 
Lăpuşneanu. In rândul ultim se citeşte data: 7062 (1554), Mai 26. 


înainte mergătorul. In sfârșit, la mănăstirea Mileșevo din Serbia, 

a dăruit un aer lucrat cu fir, având data 6 August 1567. 
Lăpușneanu a dat o deosebită atenţie și vieţii economice. El 

însuși mare negustor, trimițând peste graniţă, mai ales în Ardeal, 

porci şi boi îngrășaţi, apoi vase de vin, a căutat să favorizeze 
desvoltarea negoţului. A făcut un han în munţii Câmpulungului 
pentru cei cari se duceau sau veneau dela Bistriţa, a stabilit iar- 
maroace la anumite sărbători ale anului, s'a interesat de schim- 
burile de bani (vezi fig. 62). Avea spălători de aur în râurile dela 
munte; comanda tot felul de articole și mărfuri —între altele 
şi pergament — în orașele ardelene şi la Liov; își aducea meşteri 
zidari, pietrari, ţiglari, fierari dela Bistriţa; până şi marmură din 
Haţeg a adus, cu care special comandate, spre a-și înirumuseța 
ctitoriile. In laşi, reședința sa preferată în a doua domnie, a 
construit o baie, în 1564. Pentru îngrijirea sănătății sale —era 
bolnav de ochi —a făcut adeseori apel la medicul Andrei din 
Bistrița; tot de acolo își procura și vată şi apă distilată. 

Alexandru Lăpuşneanu a fost 
căsătorit cu Ruzandra, fiica lui Petru 
Rareș şi a avut o mulţime de copii. 
Pe aerul dela mănăstirea Mileşevo 
sunt pomenite numele voevodului și 
acela al doamnei sale, apoi ale «prea Ере ne de arein: deis 
iubiților feciori Bogdan şi Petru şi 1558. Legenda е In latineşte. 
Constantin şi fiicele lor Anghelina 
şi Tudora și Cneajna şi Teofana şi Martina şi Trofana şi Nas- 
tasia ». Un alt fiu a fost Ștefan, care s'a stabilit în Rusia, având 
proprietăţi în ţinutul Moscovei și al Rostovului. Intr'un docu- 
ment din Aprilie 1559 apar şi alți doi fii: Jonaşco şi Mihail. 
Cunoaştem de asemenea doi fii nelegitimi: Aron «cel Cumplit » 
şi Petru Cazacul, ambii au domnit în Moldova, la sfârșitul seco- 
lului al XVI-lea. 

Doamna Ruxandra a zidit biserica Precista din Roman; 
construcţia a durat dela 23 Mai 1568 până la 15 Septemvrie 
1569. Tot ea a reînoit ferecătura unui evangheliar al mănăstirii 
Putna, întrebuinţând, aşa cum aflăm din inscripţie «argintul 
cel vechiu dela bătrânul Ştefan Voevod». A dăruit зі 52.000 de 
aspri mănăstirii Zograf din Sfântul Munte, în 1568, spre a se 
răscumpăra metohul pe care-l avea zisa mănăstire pe râul Struma. 
O altă donaţie a făcut mănăstirii Dohiariu, tot din Sfântul-Munte. 

Chinuit de boala lui de ochi, Lăpușneanu cere Bistriţenilor, 
pentru ultima dată, la 5 Martie 1568, pe medicul Andrei. Acesta 

sosește însă după се voevodul incetase din viaţă, aşa că se în- 
toarce îndărăt, ducând cu el o scrisoare a noului domn, Bogdan, 
din 16 Martie. Tradiţia consemnată în letopiseţul lui Grigore 
Ureche și Simion Dascălul, cum că Lăpușneanu ar îi murit otrăvit 
şi anume chiar de doamna Ruxandra, ni se pare lipsită de temei. 
E foarte puţin probabil să fi ucis evlavioasa doamnă pe soţul ei, 
cu care trăise mai bine de cincisprezece ani și avusese atâţia copii. 
Adevărat e numai faptul că simţindu-şi sfârșitul aproape, Lăpuş- 
neanu a cerut să fie călugărit şi că dorinţa i s'a împlinit, dându-i-se 
numele de monahul Pahomie. Trupul său odihnește în mănăstirea 
Slatina. 

IOAN VODĂ VITEAZUL 


« Aşa lon Vodă umplând pre toji cu 
nădejde, cu glas mare strigară că lângă 
dânsul vor peri toţi, cum sau şi tâm- 
plat ». 

(Letopisețul Таги Moldovei 
până la Aron Vodă). 


Bogdan Lăpuşneanu. După moartea lui Alexandru Lăpuș: 
neanu, ocupă tronul fiul său Bogdan. Era un tânăr de 15 ani, 
« învăţat la carte, viteaz, cu cugetul îndrăzneț, meșter în a mișca 
sulița şi a întinde coarda arcului ». La început, guvernă sub epi- 
tropia mamei sale Ruxandra și a doi boieri mari, Gavril logofătul 
şi Dumitru portarul de Suceava. După sfatul acestora, se încheie, 
la 2 Octomvrie 1569, un tratat cu Polonii prin care Bogdan fă- 
gădui, sub jurământ, credinţă regelui și ajutor, în toate împreju- 
rările, chiar când va îi chemat de hatmanii regali; se obligă de 
asemenea să nu întreprindă nimic fără aprobarea suzeranului său. 
Era o infeodare completă, așa cum nu se mai întâmplase până 
acum. Se adăogară şi relaţiile de rudenie: pe una din surorile 
sale o căsători după nobilul Gaspar Paniewski, pe o a doua o 
făgădui lui Cristofor Zborovski; el însuși voia să ia de soţie o 
poloneză: la început pe fiica lui loan Tarlo, stegarul orașului 
Liov, apoi pe o fiică a lui Constantin de Ostrog, în cele din 
urmă pe o fiică a cancelarului Dembinski. După moartea mamei 
sale, întâmplate la 12 Noemvrie 1570, Bogdan se înconjură de 
tineri poloni, tovarăși de petreceri; îi plăcea în special jocul la 
halca: acesta consta în a arunca, din fuga calului, o suliță prin- 
tun сеге de fier. In același timp, începu să nu mai ţie seamă de 
părerile sietnicilor în vârstă. Treptat, treptat, boierii se îndepăr- 
tară de tânărul domn și începură a se gândi la o schimbare. Ii 

supăra şi risipa şi luxul nechibzuit a lui Bogdan care asvârlea 
banii vistieriei, punând, de pildă, să se facă şine de argint aurit 
la roţile rădvanului său. Așa se explică de ce mai mulţi dregători, 
şi între ei şi fostul epitrop Gavril logofătul, trimiseră o pâră la 
Constantinopol şi de ce Turcii, bucuroşi că-și pot umple din nou 
buzunarele, o ascultară. Fiul lui Lăpuşneanu fu mazilit iar domnia 
dată lui Ioan Vodă care stătuse câtăva vreme în surghiun la 
Rhodos 51 care izbutise a-şi face puternice legături la Poartă. Lui 
Bogdan i se întâmplase tocmai în acest timp un lucru neplăcut: 
pe când trecuse în vizită peste hotar, să-şi vază logodnica, fusese 
atacat, rănit şi prins de Cristofor Zborovski, nobilul polon căruia 
îi făgăduise la început pe sora sa de soţie dar pe care apoi îl în- 
depărtase. Numai după ce se obligă să plătească drept răscumpă- 
rare 6.000 de galbeni, garantaţi şi de cumnatu-său Paniewski, își 
recăpătă libertatea. Intre timp însă, Ioan Vodă — căruia istoricii 
noștri — influenţaţi de povestirea părtinitoare a cronicii, îi spun 
«cel Cumplit », dar căruia noi îi zicem, pentru faptele sale, cel 
Viteaz —întrase în ţară și ocupase atât laşii cât şi Suceava. 
Bogdan, ajutat de o oaste polonă de vreo 2.000 de oameni, încercă 
în zadar să-şi recapete tronul. El înaintă de-a-lungul Prutului 
până aproape de laşi; faţă de superioritatea numerică а adver- 
sarului însă, fu obligat să se întoarcă şi trecu Nistrul îndărăt, 
pe la Hotin. Nereuşind cu Polonii, Bogdan se duse la Moscova 
ca să ceară ajutor de acolo. Nu-l putu obţine și rămase, bolnav 
de ochi ca și tată-său, în acele locuri depărtate unde și muri. 
Soţia lui Bogdan a fost o principesă rusă. 

loan Vodă Viteazul era fiu nelegitim al lui Ştefăniţă, deci 
strănepot lui Ştefan cel Mare. Fiindcă mamă-sa fusese armeancă, 
i se mai spunea și Armeanul, după cum lui Petru i se spusese 
Rareş, iar lui Alexandru, Lăpuşneanu. De o statură uriașă, 
foarte puternic —în bătălia dela Cahul a tras singur un tun 
după el — având darul vorbirii convingătoare, era iubit nu 
numai de soldaţi care-i admirau îndrăzneala şi vitejia, dar și de 
popor care vedea în el un apărător. Boierii însă și clerul nu l-au 
înţeles și nu l-au sprijinit; de aceea şi portretul pe care i-l fac 
în cronica ţării, unde e înfățișat, în chip vădit exagerat, са un 
«călcător de lege» şi un tiran, de aceea şi scuzarea celor cari 
l-au trădat în chip mârșav. In tinereţe, Ioan Vodă stătuse câtăva 


IOAN VODĂ VITEAZUL 209 


vreme prin Polonia, apoi în Crimeia, la hanul tătăresc, după 
aceea trecuse pe la curtea împăratului german şi, în cele din urmă, 
ajunsese acolo unde se putea obţine tronul ţărilor noastre, adică 
la Constantinopol. In timpul celei de a doua domnii а lui Lăpuş- 
neanu, fusese exilat în insula Rhodos. Făcând negoţ cu pietre 
scumpe, izbuti să strângă o avere considerabilă și să-și facă și 
legături printre puternicii Porţi şi în haremuri: Cu ajutorul ba- 
nilor —a cheltuit, 220.000 de galbeni — 51 prin susţinătorii pe 
care-i avea, reuși loan Vodă să fie numit domn al Moldovei, după 
mazilirea lui Bogdan. Când acesta din urmă, neindrăznind să se 
măsoare cu oștile adversarului său, trecu Nistrul îndărăt, Hotinul 
rămase în stăpânirea Polonilor. O pradă în Pocuția, pe care Ioan 
Vodă o revendica împreună cu averile lui Tomșa, cel tăiat la 
Liov, socotind-o drept «ocina» sa, făcu pe nobilii șleahtici să 
vadă că în Moldova ега acum un altfel de stăpânitor. Urmă deci 
o înţelegere şi Hotinul fu restituit (1572, înainte de 14 August). 

S'a făcut mult caz de faptul că boierului Ionașco Zbierea, 
mare vornic al ţării de jos, i s'a tăiat capul, din porunca dom- 
nului, chiar în ziua de Paști. Dar cronica a omis să spună că Io- 
паѕсо ега «hiclean », că ţinea cu fostul domn, їп timp ce armata 
polonă a acestuia intrase în ţară. Se putea tăia capul, după nomo- 
canoane, chiar în această zi de mare sărbătoare, celor cari pro- 
fanau mormintele sau răpeau fetele; de ce ar fi constituit un fapt 
extraordinar, aceeași pedeapsă, într'o asemenea zi, pentru crima 
de înaltă trădare? Și celelalte execuţii ordonate de Ioan Vodă 
trebue să aibă o justificare; din sadism nu erau făcute şi domnul 
nu avea interes să-şi ridice boierimea şi clerul împotrivă. Foarte 
probabil că unii din cei ucişi fuseseră tovarășii lui lonaşco Zbieea; 
restul se vor fi făcut vinovaţi de alte crime. Despre Veveriţă, 
de pildă, știm precis, dintr'o scrisoare adresată Bistriţenilor la 
30 Iulie 1527, că fiind «copil de casă», fugise dela curte, îm- 
preună cu mai mulţi tovarăşi, făcând domnului «o mare pagubă ». 
Nu-i de mirare că, odată prins, a trebuit să plătească cu vieaţa 
— cum plăteau obișnuit furii sau hiclenii în vremea aceea —vina 
sa. Despre Tofan, fostul mitropolit, ştim dintr'o scrisoare datată 
24 Mai — anul lipseşte —că el fugise, împreună cu trei călugări, 
luând cu sine «multă avuţie, ughi de aur şi alţi bani mulţi». 
In genere, s'a exagerat «cruzimea » domnilor noștri din veacul 

al XVI-lea, atât în Moldova cât şi în Тага Românească. De multe 
ori, nu se putea altfel: boierimea, bogată, numeroasă și puter- 
nică ajunsese, de fapt, neguvernabilă; veşnic intrigând sau chiar 
ridicându-se cu armele împotriva stăpânului legiuit, erau ne- 
cesare actele de represiune. Şi chiar aşa, tot nu se învăţa minte. 
Nu-i de mirare deci că atâţia domni au fost obligaţi să taie boieri. 
Dar dacă a fost aspru cu pătura de sus, loan Vodă a arătat 
în schimb o deosebită atenţie celei de jos, mulțimii necăjite. Pen- 
tru ea, pentru negoţul ei mărunt, a bătut în 1573 moneta de aramă 
care poartă pe avers chipul voevodului, iar pe revers stema ţării 
(vezi fig. 63). Poporul simţea că are în domn un apărător; de 
aceea, în lupta hotăritoare cu Turcii, «lângă iezerul Cahulului », 
el îi rămase credincios, în 
timp ce boierii trădară. 
Luptele cu Turcii. In Fe- 
vruarie 1574, Turcii trimit 
lui loan Vodă ordin să du- 
bleze cifra haraciului, dacă 
vrea să-şi păstreze tronul. 
Fig. 63. — Banul de aramă bătut de Ioan Se ivise la Constantinopol 
Moga Viteazul ШЗ, un pretendent, Petru, fiu 
al lui Mircea pretendentul 
din 1511, și frate cu domnul din Țara Românească, Alexandru: 
el oferea 80.000 de galbeni în loc de 40.000 cât fusese până atunci 
şi Sultanul găsea că e logic să-i ceară și lui loan tot atâta. 
Acesta însă refuză. Scriitorul polon Gorecki povesteşte că înainte 
de a lua о hotărire, domnul convocase pe toţi membrii divanului 
i le arătase situaţia. Le spusese să aleagă între plata haraciului 
-ndoit —după care ar fi urmat cu siguranţă alte cereri — $1 
lupta împotriva păgânului; adăogase că, personal, n'are interes, 
deoarece el nu plăteşte suma cerută, dar că îl doare inima 
de ţară. Le făgăduise apoi să lupte, cu preţul vieţii şi-i asi- 
gurase că — împreună fiind — vor izbândi. «Aşa Ion Vodă 
umplând pre toţi cu nădejde, cu glas mare strigară că lângă 
dânsul vor peri toţi» şi jurară credință pe Sfânta Evanghelie. 
In acest ceas greu, domnul Moldovei nu se putea bizui pe vreun 
ajutor nici din partea Polonilor, nici din partea Ardelenilor, deoa- 
rece şi unii $1 ceilalţi erau în bune raporturi cu Turcii. Numai la 

Cazacii Zaporojeni —1а acea populaţie amestecată, de dincolo de 
«pragurile » sau cataractele Niprului (za porojie), dornică de 
pradă, — găsi chemarea lui loan Vodă răsunet. O ceată de 1.200 
de Cazaci, sub comanda hatmanului Sviercevski, se înfăţişă la 
Iaşi; sosirea lor fu sărbătorită printr'un mare ospăț, în ziua de 


Legenda 


ШП Munteni si Turci 

о —» Miscarea Moldoveni- 
a; for si Cazacilor 

Jilistea ? 


Fig. 64. — Lupta dela Jilişte (1574). 


21 Martie. Leafa li se plătea nu lunar, ci la intervale mai mici, 
uneori zilnic. Războiul începu îndată după aceea; pretendentul 
Petru, împreună cu frate-său Alexandru şi cu o oaste turcească 
şi muntenească, se îndreptă spre Moldova (Aprilie 1574). Aproape 
-de satul Је — cătunul Zilişte de astăzi, dependent de comuna 
Slobozia-Ciorăşti — pe Râmna, la Sud-Est de Focşani, fură sur- 

prinşi însă de un atac fulgerător al lui Ioan Vodă care izbutise prin 
avantgarda sa, comandată de vornicul Dumbravă, să ucidă sau să 
prindă întreaga strajă a adversarului (vezi fig. 64). Lupta, începută 
în zorii zilei, se sfârşi printr'o cumplită înfrângere a celor doi frați: 
Petru abia scăpă cu fuga la Brăila, iar Alexandru la orașul de 
Floci, la gura Ialomiţei. Ultimul a fost chiar în primejdie de moarte. 
Şi de nu l-ar fi apărat cu suliţele fraţii Goleşti, dintre cari unul, 
clucerul Albu, își dădu vieaţa pe câmpul de luptă cu acest prilej, 
iar celălalt, vornicul Ivașcu, fu rănit, «apoi capul domniei mele— 
cum recunoaşte însuşi Alexandru —ar fi căzut ». După biruinţă, 
loan Vodă trimise pe un pretendent, pe Vintilă fiul lui Pătraşcu 
cel Bun, să ocupe Bucureștii și să se facă domn. Încercarea reuși, 
dar numai pentru foarte scurt timp. Căci patru zile după aceea, 
o sumă dintre boierii Ји Alexandru se întoarseră cu oaste şi sur- 
prinzând, la rândul lor, pe noul domn, îl uciseră. Capul lui fu 
țintuit de poarta curţii domneşti. Intre timp, loan pornise îm- 
potriva Brăilei şi o asediase. Oraşul căzu și fu dat pradă solda- 
ţilor ; cetatea putu însă rezista. $1 aci Turcii avură mari pierderi; 
un izvor contemporan ne spune că se făcu «măcel înfricoşat» 
şi că sângele «curgea pârâu... în Dunăre din grămezile de 
morți». Dela Brăila, o parte din armata moldovenească și Ca- 
zacii pornesc împotriva Turcilor dela Chilia şi Cetatea-Albă; 
аге loc о luptă în Bugeac în care păgânii sunt iarăşi învinși, scă- 
рапа cu vieaţă, se pare, numai vreo, mie dintre dânșii. Urmează, 
împreună cu loan Vodă, atacul Tighinei. Orașul e cucerit și ars, 
cetatea însă nu poate fi luată. O nouă luptă cu o armată turco- 
tătară care venea să ajute pe asediați se isprăvi de asemenea 
prin victoria alor noștri. Însuşi comandantul duşman căzu pri- 
zonier. În acelaşi timp, un nou corp de 600 de Cazaci, care se 
adăogaseră la cei 1.200 dela început, scoboriră în şăicile lor iuți 
Nistrul şi atacară Cetatea Albă. Ca şi la Tighina, orașul fu ars 
şi prădat, citadela însă rezistă. 

Victoriile lui loan Vodă Viteazul avură un mare răsunet la 
Constantinopol. Sultanul Selim, înspăimântat la gândul că ar 
putea să piardă nu numai Țările Românești dar şi ţinuturile din 
dreapta Dunării, dădu poruncă să se trimită împotriva îndrăz- 
neţului ghiaur o mare armată. La corpurile sangeacilâr dunăreni 
se adăogiră ostașii domnului muntean $1 Tătarii lui Adel-Ghirai. 

* 

Cât însumau toate aceste forţe la un loc nu se poate preciza; în 
orice caz, ele erau mult superioare celor moldoveneşti care nu 
depășeau 30.000 de oameni, «fără prostime şi adunătură», cum 
spune cronica. După luptele din Bugeac și dela Tighina, loan 
Vodă îşi aşezase tabăra la Huși, de unde putea uşor să se îndrepte 
fie împotriva 'Tătarilor, la Nistru, fie împotriva Turcilor, la 
cetăţile din miazăzi sau la vadul dela Obluciţa. Răzeșşii își cerură 
şi căpătară voie să-şi vază gospodăriile, pe care le părăsiseră de 
două luni de zile. Tot așa se întâmplase, cu aproape o sută de 
ani mai înainte, pe vremea lui Ştefan cel Mare. 

Pentru a impiedica pe Turci să treacă Dunărea, loan Vodă 
trimise înainte pe Ieremia, pârcălabul și portarul de Suceava; 
acesta însă, cumpărat —se pare —cu 30.000 de galbeni, nu-și 
îndeplini misiunea şi se întoarse, spunând domnului că ar fi ajuns 
prea târziu. Mai mult chiar, dădu și informaţii false, evaluând ar- 
mata dușmană la numai 30.000 de oameni și aceștia ostaşi proști. 
loan porni, în sunet de trâmbiţe şi tobe, în întâmpinarea lor. 
« Lângă iezerul Cahulului », aproape de Obluciţa, avu loc lupta, . 
în ziua de 10 lunie 1574. O încercare pe care o făcuse domnul 
în prealabil de a se informa exact asupra numărului şi dispoziției 
armatei turcești nu reuşise; deşi avangarda acesteia fu învinsă, 
nu se putu însă «prinde limbă » adică nu se putură lua prizonieri 
spre a fi interogaţi. Când Moldovenii, îngrijaţi de svonurile се 
umblau, întrebară câţi sunt de mulți dușmanii, loan Vodă le răs- 
punse printr'un cuvânt care merită să rămână în istoria militară 
a lumii, alături de alte cuvinte celebre ale marilor căpitani: «ії 
vom socoti în luptă». Şi cu toată inferioritatea numerică a ar- 
matei sale, eroul poate tot ar fi biruit, dacă nu se producea o a 
doua trădare, mult mai gravă decât cea dintâi. In ajunul luptei, о 
parte dintre boieri, în frunte cu cei doi vornici mari, Murgul și 
Bilăi, trecură în tabăra turcească și se închinară lui Petru, cel саге 
cu puţin mai înainte abia scăpase cu fuga la Brăila. Acești tică- 
loşi nu erau însă decât avangarda trădătorilor. A doua zi, în 
momentul când se dete semnalul atacului, boierimea moldove- 
nească în frunte cu Eremia pârcălabul, plecă steagurile şi punând 
cușmele în vârful sulițelor şi săbiilor, trecu și ea de partea 
dușmanului. Turcii o puseră însă în prima linie de bătaie, aşa încât, 
ea primi în plin încărcătura numeroaselor tunuri ale lui loan 

Vodă (erau 140 de toate!) şi suferi pierderi insemnate. Primul 
atac al dușmanului nu reuși. Un al doilea avu acelaşi rezultat. 
« Și multă moarte s'au făcut între âmbe părţile, că nu era a călca 
pre pământ, ci pre trupuri de om. Și așa mai apoi de aproape se 
bătea, că și mânule le obosise, şi armele-şi scăpa...» Urmă un 
scurt răgaz, în care și Moldovenii și Turcii se traseră « dinapoia 
pușcilor » adică a tunurilor «să se odihnească puţintel » Atunci 
însă se porni o ploaie mare care fu nenorocirea alor noştri, căci le 
udă praful de pușcă. Lipsiţi de sprijinul atât de eficace până în acel 
moment al artileriei, atacați pentru a treia oară de Turci, loviți în 
coastă de oastea odihnită a Tătarilor, Moldovenii se putură totuși 
retrage în ordine, după ce, în frunte cu loan Vodă însuși, dădură 
mai întâi un contra-atac fulgerător, în care prinseră —pentru a 
le face îndată inutilizabile —60 de tunuri ale dușmanului. La 
satul Roşcani, ре vârtul unui deal, iși aşeză voevodul tabăra, 
întărind-o bine din toate părţile cu şanţuri și cu care. Fu însă 
înconjurat de marea mulțime a Turcilor care căutară la început 
să ia poziţia cu asalt. Toate încercările dădură greş; un alt dușman 
însă —mult mai grozav: setea —nu putu fi învins. Doar roua, 
culeasă pe bucăţi de pânză, umezea buzele soldaţilor. Văzând 
sfârşitul care-iaștepta, loan Vodă se hotărî să se predea. Ahmed- 
Pașa, comandantul turc, jură de șapte ori pe Coran iar Petru de 
şapte ori pe Evanghelie că vor lăsa pe cei asediați — Moldoveni 
şi Cazaci —să plece liberi la casele lor şi că vor duce pe loan, 
viu nevătămat, în faţa Sultanului. După ce dărui Cazacilor lucru- 
rile de preţ ce avea și-și luă rămas bun dela ai săi, voevodul se 
duse în cortul căpeteniei turcești; aci însă, cu toată garanţia 
jurămintelor, fu străpuns cu sabia în mod mișelesc de capigiul — 
sau marele uşer — împărătesc Cigalazade, un italian renegat; i se 
tăie apoi capul, iar trupul, legat de cozile a două cămile, fu rupt 
în bucăţi. Veni după aceea rândul ostașilor săi; Cazacii pieriră 
până la unul, nu însă fără să-și fi vândut scump vieaţa. Pe dea- 
supra, se îngădui Tătarilor să prade «de n'au fost niciodată mai 
mare pustietate în ţară decât atuncea »; după şapte decenii, erau 
încă multe sate pustii între Prut şi Nistru. Așa îşi isprăvi loan 
Vodă cel Viteaz scurta sa domnie; el a căzut victimă trădării 
a lor săi, așa cum vor cădea mai târziu Horia, Cloşca și Crișan. 
Frumosul său cap a fost țintuit de poarta Curţii domneşti din 

București, alături de acela al lui Vintilă; bucăţile trupului său nu 
ştim unde au fost îngropate. 

Lui loan Vodă i se datoreşte prima secularizare a averilor 
mănăstirești; un document din 1599, Martie 30, ne spune lim- 
pede: «când a luat Ioan voevod toate satele mănăstirilor ». Alte 
detalii nu cunoaştem până acum asupra acestei măsuri cu 
adevărat revoluţionare și care i-a adus nu puţină dușmănie din 
partea clerului. 

Căsătorit că Mărica, fiica pârcălabului Lupea Hurul, eroul a 
avut un fiu cu numele Petru, care apare în câteva documente, 
la începutul listei de martori. O scrisoare din 13 Iunie 1574 а 
trimisului venețian Girolamo Lippomano, ne dă ştirea că soţia 
lui Топ Vodă era «rudă de aproape» («stretto parente ») cu Țarul 
din Moscova; nu ştim însă ce temei se poate pune pe această 
informaţie. Un alt fiu, nelegitim — cu o Săsoaică — va ajunge, în 
1591—1592, domn al Ţării Româneşti: e Ştefan Vodă Surdul. 

DECĂDEREA POLITICĂ A ТАЕП ROMÂNEŞTI 
PÂNĂ LA MIHAI VITEAZUL 


« Azi зипіет și mâine nu suntem 
după voia lui Dumnezeu și ne aflăm 
în mâna Turcului şi nici noi nu ştim 
unde vom fi până la capăl». 

(Scrisoarea din 24 Fevruarie 1578 

a doamnei Ecaterina, mama lui 

Mihnea al II-lea, către sora ei 
Martoara Vallarga). 


Răstimpul de aproape cincizeci de ani care desparte suirea 
pe tron a lui Mircea Ciobanul de aceea a lui Mihai Viteazul, con- 
stitue —sub raportul politic —una din epocele întunecate ale 
istoriei Ţării Românești. In relaţiile cu străinătatea, domnii nu 
mai au nicio iniţiativă, mulțumindu-se să execute ordinele се 
primesc dela Poartă. In cea internă, ambițiile și patimile boie- 
reşti determină o stare de turburare aproape permanentă. In- 
trigile şi comploturile nu mai încetează; de aceea și pribegiile și 
execuțiile se ţin lanţ. Fiscalitatea se accentuiază; biruri noi se 
pun asupra ţării provocând sărăcirea păturii de mici proprietari ; 
tot mai mulţi dintre aceștia își vând pământul, sporind astfel 
numărul rumânilor. E o vreme de progresivă scădere; în Mol- 
dova întâlnim măcar episodul glorios al lui loan Vodă Viteazul, 
dincoace în Тага Românească, nimic. O singură domnie liniștită: 
a lui Pătrașcu cel Bun; un scurt răgaz, de patru ani, într'o jumă- 
tate de secol de frământări. 

Mircea Ciobanul, fiu al lui Radu cel Mare, se numea astfel 
fiindcă, înainte de a ajunge la domnie, fusese negustor de oi (ge- 
lep) și avea el însuși turme. Numit în Ianuarie 1545, el intră în 
București abia la 17 Martie, în timp ce predecesorul său ia drumul 
fără de întors al surghiunului. O bună parte dintre boieri privesc 

insă cu ochi răi pe noul domn. Chiar deja început —cronica ne 
spune două săptămâni după ce se instalase — Mircea lovește greu 
ре intriganţi: cinci boieri mari şi alţii mai mici sunt decapitaţi, 
iar averile lor confiscate. O seamă fug la Braşov, ceea ce face 
pe domn să năvălească, în Iulie, în Țara Bârsei. In Noemvrie 
1547, o.altă răzmeriţă provocată de Vintilă, marele vornic; nici 
aceasta nu izbuteşte. Ginerele lui Mircea, Barbu vornicul, care 
fusese, se vede, amestecat şi el în complot, fuge peste munţi. 
In urma reclamaţiei făcute la Poartă de către domn, e însă ex- 
trădat şi plăteşte şi el cu capul marea vină а « hicleniei » (Aprilie 
1548). Peste câteva luni numai, în August, pribegii din Ardeal, la 
care se adăogaseră şi ceva Secui și Saşi, năvălesc «pre gura Pra- 
ovei » (Prahova!), aducând cu ei un domnişor, un «novus erectus 
Wayvoda ». Lupta are loc Іа Periș şi se termină prin biruinţa lui 
Mircea. In urma acestei înfrângeri, piere Teodosie, marele ban, şi 
Udriște, marele vistier. O nouă încercare cu un nou pretendent, 
« Radu Vodă, ce i-au zis Ше », se face de pribegi іп 1552; de data 
aceasta ei sunt învingători. Bătut la Mănești (16 Noemvrie), 
Mircea trebue să se retragă; în ajunul luptei, el tăiase pe boierii 
cari aveau legături cu năvălitorii. Tronul rămâne lui Radu care-l 
păstrează până în primăvara anului următor. La 11 Mai 1553, 
acest efemer voevod era din nou în Тага Bârsei; деў repurtase 
o biruinţă împotriva armatei turco-tătare care aducea pe Mircea 
spre a-l reinstala, nu putuse totuși să se menţie și trecuse indărăt 
munţii. 

In ce priveşte relaţiile cu vecinii, trebue să însemnăm expe- 
діа din 1550, făcută în urma unui ordin al Sultanului, іп Ardeal, 
impotriva lui George Martinuzzi, care deşi ministru al reginii 
Isabella, urmărea totuși îndepărtarea dinastiei Szapolyay și su- 
punerea ţării față de Austriaci. Se pare că trupele lui Mircea ca 
şi acelea ale domnului Moldovei, care fusese $1 el obligat să-şi 
trimită oștile peste munţi, n'au -luptat cum trebue; unii spun că 
ar fi fost chiar o înţelegere cu Martinuzzi; acesta din urmă se 
laudă că a luat Muntenilor cinci mii de cai și trei steaguri. 

Probabil că Turcii n'au fost mulțumiți de această expediţie; 
se adăogau apoi continuele turburări provocate de pretendenți 
şi de boieri; Radu Ше mai făcuse o încercare, neizbutită, în August 
1553; vor mai fi fost şi alte pricini, destul că, la 28 Fevruarie 

1554, Sultanul semna ordinul de mazilire al lui Mircea; în Martie 
acesta e scos din scaun, trimis la Constantinopol și de acolo sur- 
ghiunit «tocmai în Etiopia », averea fiindu-i, în prealabil, con- 
fiscată. 

Pătraşcu cel Bun. In locul lui, vine domn un fiu al lui Radu 
Paisie, anume Pătraşcu. Era о fire blândă, îngăduitoare. «Au 
domnit bine фага —spune cronica — $1 boierii fără vrăjbi, fără 
morţi, fără prăzi, precum tuturor place; pentru aceaia şi Bun 
l-au numit, pentru bunătăţile lui ce avea». 

El face în 1556, tot în urma unui ordin turcesc, o expediţie 
în Ardeal pentru a restabili în scaun ре loan-Sigismund саге 
trebuise să se retragă, împreună cu mama sa, regina Isabella, 
în Polonia. Trupele muntene, în număr de 14.000 trec munţii, în 
două rânduri: o parte în Mai, alta în Iulie, iar vornicul Socol, 
omul de încredere al voevodului, merge la Liov și aduce pe regină. 
La 28 Octomvrie, Pătrașcu însuşi ега în Cluj, bucuros că înde- 
plinise însărcinarea primită. La această expediţie a cooperat și 
domnul Moldovei, Alexandru Lăpuşneanu. 

In anul următor, cum treburile în Ardeal nu se liniștiseră încă, 
fu nevoie de o nouă expediţie. De data aceasta, Pătraşcu nu mai 
putu însoţi osatea: el era bolnav —se dusese încă din Mai la 
Râmnic, pentru aer — $1 se căuta cu un medic trimis de Sibieni. 
La 26 Dechemvrie 1557, se produse decesul. Spun unii că moartea 
lui Pătrașcu n'ar fi fost naturală și că voevodul ar fi pierit otrăvit 
de către vornicul Socol care avea el însuși gânduri de domnie. 
Lucrul nu e dovedit; cert este numai că Socol, văzând că nu se 
poate împotrivi lui Mircea Ciobanul, căruia Turcii îi dăduseră din 
nou domnia, trece în Ardeal luând cu el visteria defunctului: 
400.000 de ducați. 

Pătrașcu a fost căsătorit cu Voica, din neamul boierilor dela 
Slătioare. A avut o fiică Maria, căsătorită în Fevruarie 1555, 
şi trei fii: Petru, căruia i s'a zis mai târziu Cercel, viitorul domn, 
Vintilă, care a ocupat, numai pentru patru zile, tronul, în 1574, 
şi Petrașcu zis din Cipru, care n'a domnit. După moartea soţului 
ei, Voica trece în Ardeal; în 1558 o găsim la Sebeș. In ce pri- 
veşte ascendenţa lui Mihai Viteazul, vezi mai departe, р. 259. 

Pătrașcu a fost îngropat la mănăstirea Dealul. Pe piatra sa 
de mormânt se citeşte următoarea inscripție: «A răposat întru 

Christos Dumnezeu, credinciosul loan Petrașcu, Voevod şi Domn 
a toată Тага Ungrovlahiei, fiul lui Io Radul Voevod, şi а murit 
în luna lui Dechemvrie a 26-a zi, în anul 7066 (1557)». E ctitorul 
bisericii Sf. Paraschiva din Râmnicul Vâlcei, ре саге a zidit-o 
«din temelie ». 

Mircea Ciobanul a doua oară. Cea de a doua domnie a lui Mircea 
Ciobanul începe printr'un act sângeros. O sumă dintre boieri, 
auzind de venirea lui, pribegiseră la Brașov; alții însă îl recunos- 
cuseră. Domnul convocă la curte, în Fevruarie 1558, o adunare 
la care luară parte, în afară de boieri, și înalții ierarhi şi mai mulți 
dintre egumenii mănăstirilor. La un semnal al lui Mircea, garda 
turcească intră cu săbiile în adunare și ucise pe toţi participanţii, 
vreo 200. Motivul acestei execuţii în masă nu ne e cunoscut. 
Că еа s'ar datori exclusiv cruzimii domnului pentru саге — așa 
cum s'a afirmat — «tăierea inutilă a capetelor ега... o distracţie 
de o ordine superioară », ni se pare greu de admis. Bănuim mai 
de grabă că este în legătură cu împrejurările în care Mircea fusese 
mazilit, cu vreo «viclenie» a boierilor sau cu vreo plângere a 
lor la Poartă. Neputând să-i pedepsească atunci, domnul se răz- 
buna acum, fiind sigur că Turcii cari tocmai îi reinoiseră încre- 
derea, n'au să i-o ia în nume de rău. Și pe unii dintre pribegii 
din Ardeal îi ajunse răsbunarea lui Mircea. Socol, fostul vornic 
al lui Pătraşcu, împreună cu Radu Vodă Ше, cel саге domnise 
câteva luni, în iarna 1552—1553, se duseseră la Constantinopol. 
Aci însă, nu numai că nu izbutiră nimic dar, în urma străruin- 
elor venite dela București, fură exilați la Rhodos, unde însă nu 
mai ajunseră, pierind înecaţi, pe drum (Iulie 1558). 

In anul următor, pribegii din Ardeal, în legătură cu unii boieri 
din ţară, voiră să năvălească pentru a înlătura pe Mircea; încer- 
carea însă fu înăbușită dela început; nici nu se ajunse la trecerea 
munților. 

Indată după aceea, pe la sfârşitul lui Septemvrie, sosi la Braşov 
vestea neașteptată că domnul a murit; faptul era exact: decesul 
se produsese la 21 ale lunii, iar înmormântarea se făcuse la «bi- 
serica domnească » dela Curtea Veche, actuala biserică studen- 
jească, ctitoria sa (vezi fig. 65). 

Mircea Ciobanul a fost căsătorit cu doamna Chiajna, fiica lui 
Petru Rareş; la 23 lunie 1546, Sibienii trimiteau daruri de nuntă. 


990 DECĂDEREA POLITICĂ А ȚĂRII ROMÂNEŞTI 


Fig. 65. — Biserica domnească dela Curtea Veche avână hramul Sf. Anton 
(azi biserica studenţească), ctitoria lui Mircea Ciobanul. E cea mai veche 
biserică din Bucureşti. 

Au avut mai mulți copii; cunoaştem pe Petru, zis cel Tånăr, 
саге а urmat tatălui său în domnie, pe Radu şi pe Mircea; apoi 
pe Maria sau Marina, a cărei căsătorie cu fratele lui Mihail Can- 
tacuzino Şeitanoglu a alimentat bogat cronica scandaloasă a tim- 
pului, pe Stana, pe Anca și pe Dobra. Una din aceste trei din 
urmă s'a măritat ре 1а 1552 cu Radu Socol, fiul vornicului Socol, 
alta a luat pe Stamatie, nepotul patriarhului Ioasaf din Constân- 
tinopol, a treia pe un boier, Barbu. O altă fiică era în 1574 în 
haremul sangeacului de Magnezia, Murad, viitorul Sultan. 

In afară de zidirea bisericii dela Curtea Veche, mai însemnăm 
şi darul pe care Mircea îl face, la 30 Aprilie 1551, mănăstirii Argeş. 
Împreună cu doamna Chiajna, el dăruieşte de asemenea mănă- 
stirii Dionisiu dela Sf. Munte un frumos tetraevanghel, ferecat 
în argint $1 aur, având pe una din scoarţe chipul său, al soţiei şi 
a doi dintre copii. Petru și Stana. In timpul său, sunt amintite 
în documente mănăstirile Tisu şi Cârnu, prin părţile Buzăului. 

Petru Vodă cel Tânăr avea, la moartea tatălui său, numai 
doisprezece ani. A domnit deci sub tutela mamei sale Chiajna, 
căreia contemporanii îi mai spuneau şi « Mirceoaia », adică soția 
lui Mircea (Ciobanul). Era o femeie energică, de mare voinţă, 
aprigă faţă de duşmani, cultă, dar fără scrupule și lipsită coni- 
plet de moralitate și de pudoare. Un fel de Caterină a noastră. 
Ştia turcește; în exil la Alep a învăţat și limba arabă. Auzind 
de moartea soţului ei, boierii pribegi în Ardeal trecură munţii 
«cu puţină oaste», la începutul lui Octomvrie 1559. Ciocnirea 
avu loc la satul Româneşti: Mirceoaia împreună cu Petru fură ne- 
voiţi să se retragă peste Dunăre. Boierii tânărului domn, rămași 
în Giurgiu, se intoarseră însă îndată după aceea, cu ajutor tur- 
cesc, şi izbutiră să înfrângă pe pribegi la Şerpčteşti. Inainte de 
5 Noemvrie, situaţia era restabilită. Un nou atac —peste o săp- 
tămână numai — а] altor nemulţumiţi, veniţi, de data aceasta, 
din Oltenia, este şi el respins: în luptă, la satul Boian, cade, printre 
alţii, banul Matei din Caracal. 

Sub cârmuirea efectivă a mamei sale, Petru s'a putut men- 
ţine aproape nouă ani de zile, până în Iunie 1568. Pribegii, cari 
în urma înfrângerii dela Șerpătești, trecuseră îndărăt în Ardeal, 
n'au mai îndrăznit să facă o nouă încercare. Din pricina lor însă, 
în Aprilie 1564, drumurile spre Braşov erau închise; în Septemvrie 

același an, constatăm că raporturile se restabilesc și negus- 
torii pot veni iarăşi cu mărfurile lor în Țara Românească. In 
1566, întâlnim pe un pretendent care-și zicea Nicolae Basarab, 
fiul lui Barbu « Nagorae » (Neagoe?). Era poate vreun fiu al lui 
Barbu al treilea Craiovescu, deci nepot lui Neagoe Basarab; poate 
să fi fost însă și vreun simplu aventurier, cu o îiliaţie plăsmuită. 
Oricum ar fi, planurile lui nu reușesc: Petru își continuă domnia. 
Mirceoaia avea legături foarte puternice la Constantinopol, atât- 
printre dregători sau « meghistani » cât și în haremul împărătesc, 
fiind susţinută de mama şi de favoritele Sultanului. Bine înţeles, 
toate aceste relaţii costau bani grei; de aceea —ne spune cronica 
— «adaus-au Petru Vodă cu mumă-sa la bir cinci aspri», aşa 
dar o nouă sporire a fiscalităţii, destul de apăsătoare și fără acest. 
supliment. Tot pentru a-şi întări situaţia la Constantinopol, 
hotări Mirceoaia să intre în legături de rudenie cu puternica fa- 
milie a Cantacuzinilor. Conducătorul acestei familii era pe atunci 
Mihail Cantacuzino, un om de o bogăţie fabuloasă —izbutise 
să-și asigure monopolul desfacerii sării —și de o dibăcie care, 
stârnind admiraţia Turcilor, îi făcuse pe aceștia să-l poreclească 
«Șeitanoglu », adică «fiul dracului » Fratele lui Mihail ceruse 
ре una din fiicele Chiajnei în căsătorie și răspunsul fusese fa- 
vorabil. Nunta avu loc la București; după aceea perechea porni, 
urmată de multe care, cuprinzând zestrea și darurile primite, 
spre Anhial, pe ţărmul Mării Negre, unde ёта un palat al lui Şeita- 
noglu. Pe drum, izbucni însă un conflict între soţ, care trecuse 
de cincizeci de ani, și soţie care avea numai cincisprezece. Rezul- 
tatul fu că Mirceoaia îşi aduse fata îndărăt acasă, împreună cu 
toată zestrea, ba 51 cu o parte din lucrurile mirelui. De aci urmă 
scandal, reclamaţie la Sultan care obligă pe doamnă să restitue 
lucrurile ce nu-i aparţineau şi o dușmănie pe vieaţă şi pe moarte 
cu Cantacuzinii. Se adeverea odată mai mult dreptatea prover- 
bului care spune că «mai binele e dușmanul binelui ». Vrând să 
câștige de partea ei pe Şeitanoglu, Chiajna şi-l făcuse acum cel 
mai aprig adversar. Intrigile au durat vreo doi ani de zile; în 
cele din urmă, Petru fu chemat la Poartă să aducă tributul. O 
asemenea chemare era întotdeauna cu primejdie, fiind urmată 
adeseori de exil şi chiar de pierderea vieţii. Tânărul domn plecă 
însoțit de 1.000 de boieri și slujitori; lua la el şi 100.000 de 


ALEXANDRU AL II-LEA 223 


galbeni. La 31 Mai 1568 își făcu intrarea în.Constantinopol; la 1 
Iunie tributul era predat, a doua zi, la 2 Iunie, Petru era arestat 
şi se trimeteau ceauși să fie adusă și Mirceoaia. Banii nu-i putură 
scăpa: domnul mazil, împreună cu mama sa, trebuiră să ia lungul 
drum al surghiunului, tocmai la Alep, în Siria, apoi la Konieh, 
în Asia Mică. In acest din urmă oraş surprinse moartea, la 19 
August 1569, pe tânărul și bolnăviciosul Petru; nu e exclus să 
îi fost otrăvit. Piatra sa de mormânt se păstrează și astăzi în 
biserica grecească, cu hramul Schimbării la Faţă, din Konieh. 
Mirceoaia rămase încă mulți ani în depărtatul Alep; un călător 
german povestește că a văzut-o acolo în 1579, împreună cu copiii 
ei. Şeitanoglu triumfase; dar peste câţiva ani, numeroșii duşmani 
pe cari și-i făcuse, prin intrigile și mai ales prin exacţiunile sale, 
îl învinseră la rândul lor. La începutul lui Martie 1578, Sultanul 
iritat de continuile reclamaţii — între ele erau și acelea ale ha- 
nului tătăresc, —dădu poruncă să fie spânzurat; şi într'adevăr, 
Mihail Cantacuzino pieri de această moarte ruşinoasă, iar averea 
i se vându la mezat. Chiajna ега răzbunată; tronul Ţării Româ- 
neşti rămase însă pierdut pentru totdeauna. 

Petru cel Tânăr s'a căsătorit la 22 August 1563 cu Elena Che- 
repovici, fiica dregătorului şi căpitanului Nicolae Cherepovici din 
Ardeal, sârb de origine. Căsnicia nu dură însă, probabil și din 
cauza aprigei soacre care era Chiajna. La 22 Ianuarie 1564, așadar 
numai după cinci luni, tânăra doamnă se întorcea îndărăt, tre- 
când prin Braşov; în Mai 1566, ea părăsea definitiv Тага Româ- 
nească ; avea la această dată și o fiică, ре Tudoriţa. 

Petru cel Tânăr a făcut mănăstirea «dela podul Colentinei » 
lângă București, numită mai târziu Plumbuita, a zugrăvit biserica 
dela Curtea Veche, unde era îngropat tatăl său și biserica cea 
mare a mănăstirii Snagovul. S'ă interesat şi de mănăstirea Argeș, 
dăruindu-i satul Flămânzeșştii. In timpul lui, în 1563, e amintită 
în documente mănăstirea Poduri (poate Podeni, în judeţul Prahova). 

Alexandru al II-lea, numit de Turci domn, după mazilirea lui 
Petru, era fiul lui Mircea, pretendentul din 1511, deci nepot lui 
Mihnea cel Rău (1508—1510) şi frate cu Petru Șchiopul. Cu pri- 
vire la felul cum şi-a petrecut timpul înainte de a ajunge în scaun, 
aflăm date interesante din inscripția unei fântâni ridicate în 
1571. «Io Alexandru Voevod —spune el în acea inscripție — 

care am fost din tinereţe în pribegie în Țara Arăpească 20 de ani 
şi în Halep 14 ani în surgun, cu multe lacrimi şi suspine, până 
ce mi-a dat Domnul Dumnezeu scaunul Domniei Mele». Primit 
în audiență de Sultan la 14 Iunie 1568, el intră în București în 
ziua de 3 Iulie. La vreo două luni după aceea, se formează о con- 
spiraţie a boierilor, puşi la cale probabil de emisarii Chiajnei; 
Alexandru prinde de veste însă şi dă pe o seamă dintre ei ре mâna 
călăului. Au pierit atunci «Radul logofătul den Drăgoeşti și 
Mihnia din Bădeni, feciorul lui Udrişte vistier și Tudor dela Bucov 
şi Vladul Caplii și Pătraşco şi Calotă și Stan fecior Drăguleţului 
și Radul stolnic den Boldegti și Radul lui Socol Vornicul și... 
alţii >. A urmat un răstimp de liniște, până іп 1574 când loan 
Vodă cel Viteaz din Moldova, răsculându-se împotriva Turcilor, 
Sultanul numește domn în locul lui pe Petru Șchiopul, fratele 
lui Alexandru, acesta din urmă primind ordin să-l înscăuneze. 
Cei doi frați sunt însă bătuți magistral la Је, lângă Focşani 
şi abia pot scăpa cu fuga (vezi mai sus, p. 212). Domnul Ţării 
Românești era să-și piardă chiar vieața dacă n'ar fi fost apărat 
de frații Golești, dintre care unul, Albu clucerul, este ucis în 
luptă, iar celălalt, Ivașcu vornicul, e rănit. Invingătorul trimite 
pe Vintilă, unul din fiii lui Pătraşcu cel Bun, să ocupe Bucu- 
reştii și să fie domn în locul lui Alexandru. Incercarea izbutește, 
dar patru zile numai după aceea, boierii lui Alexandru se întorc 
pe neaşteptate 51 ucid pe noul voevod. In afară de războiul din 
1574, domnia lui Alexandru a mai înregistrat şi o altă încercare, 
de altă natură, a unui pretendent numit Oprea Găină Voevod. 
Fiind la Constantinopol, acesta făcuse pe Turci, prin ce mijloace 
ŞI în ce împrejurări nu știm, să-l numească domn al Ţării Româ- 
nești. Alexandru, informat la timp, izbutește însă să obţină anu- 
larea numirii şi confiscă toate bunurile îndrăznețului pretendent. 
Dacă acest curios Oprea Găină Voevod a plătit şi cu capul incer- 
carea sa, nu știm, după cum nu știm nici anul când еа а avut 
loc. S'ar putea însă еа să fie іп legătură cu reclamațţiile sau pârile 
făcute de boieri la Poartă împotriva lui Alexandru, în două rân- 
duri. Prima. dată, în lulie 1576, vin la Constantinopol 70—80 
de boieri, dar nu li se dă crezare, dimpotrivă, sunt «Баѕіопаћ »; 
a doua oară, în Septemvrie, n'au mai mult succes; ba încă, în 
urma intervenței și darurilor trimise de domn, unii dintre ei sunt 

trimişi la galere, о pedeapsă din cele mai grele. Ancheta, făcută 
de formă, dădu dreptate lui Alexandru. 

Sub raportul intern se constată o nouă sporire а fiscalităţii. 
După războiul din 1574, după ce Vintilă e ucis, Alexandru intro- 
duce un nou impozit «ce i-au zis oae seacă ». El ве lua — potrivit 
numelui — pentru oile sterpe, celelalte fiind supuse oieritului. 


Fig. 66. — Pecete de aur (« hrisovul») dela «Ісу Petru Voevod», atârnată 
de un document dat mânăstirii cu hramul Schimbării la Faţă de la Muntele 
Sinai. Se pare că Voevodul e Petru cel Tânăr. 


O deosebită atenţie a acordat acest voevod vieţii bisericeşti. 
A zidit mănăstirea cu hramul Sf. Troiță «din jos de București », 
pe care mai târziu nepotul său Radu Mihnea a refăcut-o din te- 
melie și care astăzi, aflându-se în însuşi cuprinsul orașului, se nu- 
тебе după acest al doilea ctitor: mănăstirea Hadu-Vodă. A 
ajutat lăcașurile dela Sfântul Munte: mănăstirii Simopeira i-a 

dăruit două moșii, Scurteştii și Dragomireștii; mănăstirii Xenofon 
i-a dat ajutoare în bani, în două rânduri; mănăstirii Dohiariu, i-a 
răscumpărat mai multe lucruri се fiseseră înstrăinate; în sfârșit, 
mănăstirii Xeropotam, i-a închinat ca metoh mănăstirea dela podul 
Colentinei, cu toate averile ei. A ajutat de asemenea mănăstirea 
cu hramul Schimbării la Faţă dela Muntele Sinai (vezi fig. 66 


Fig. 67. — Verso peceţii de aur a lui Petru Voevod. 


şi 67). Alexandru avea о reputaţie bine stabilită de stăpânitor 
evlavios; purta întotdeauna — пе spune jesuitul Antonio Pos- 
sevino —un veșmânt călugăresc; cu el а şi murit. In timpul lui 
sunt pomenite în documente mănăstirile Aluniș (с. 1570) şi Cio- 
lanu (1577), în părţile Buzăului. 

Alexandru s'a căsătorit, înainte de a ajunge la domnie, cu o 
levantină, o greco-italiană, anume Ecaterina Salvaresso din Pera. 

Era o femeie cultă: ni s'a păstrat corespondenţa ei cu soru-sa 
Marioara Vallarga care locuia în Veneţia. Au avut un băiat, Mih- 
nea, care a urmat la domnie şi două fete Elena şi Despina. In 
1590, Ecaterina murise; fiul ei Mihnea, întărind mănăstirii cu 
hramul Sf. Dimitrie din Bucureștii de sus, niștre prăvălii, spune 
că ele «au fost cumpărate de răposata maica domniei mele doamna 
Ecaterina». E ctitora bisericii din Slătioara (Vâlcea), refăcută 
apoi de doamna Elina a lui Matei Basarab. 

Alexandru a murit la 25 Iulie 1577, de boală, şi a fost îngropat, 
în ctitoria sa de «din jos de Bucureşti». Cu câteva luni mai 
înainte, anume la 20 Fevruarie, încetase din уіеа{й la Constanti- 
nopol și frate-său Miloș Vodă. O fiică a acestuia din urmă, Erina, 
a fost soţia viteazului clucer Albu Golescu; astfel înţelegem și 
mai bine devotamentul acestei familii boiereşti faţă de Alexandru. 
Mormântul Erinei se află la mănăstirea Vieroş (aproape de Pi- 
teşti, dar în judeţul Muşcel), lângă acela al soţului ei. Mănăstirea 
e ctitoria, din 1573, a lui Ivaşcu Golescu. Un an numai după ce 
fusese ridicată, ea primea rămăşiţele pământeşti ale lui Albu; pe 
piatra de mormânt, acest viteaz boier e înfățișat călare, cu mantia 
fluturând în vânt şi cu buzduganul în mână, întocmai ca Radu 
dela Afumaţi. lar inscripția spune: « Răposat-a jupân Albul vel 
clucer, să se știe, când a venit Ion Voevod cu oștirea... asupra 
capului domnului nostru Io Alexandru Voevod, când a vrut fra- 
tele domniei sale Io Petru Voevod (Petru Șchiopul!) să intre 
domn al Ţării Moldovei cu sceptrul împăratului; atunci toţi cre- 
dincioşii boieri ai domniei sale l-au lăsat pre el a pierde capul lui. 
Altfel n'a fost, precum singur Dumnezeu este martor, dar eu n'am 
uitat pâinea domniei sale, ci m'am întors faţă la vrăjmaşii domniei 
sale şi m'am făcut pavăză capului domniei sale şi astfel m'um să- 
vârşit, în luna Aprilie a 24-a zi, în sfânta Miercuri $1 în cursul 
anului 7082 (1574) şi am avut atunci 23 de ani». In timpul lui Ale- 
xandru al II-lea, s'a ridicat de către Badea, marele stolnic, mănă- 
stirea Cobia, în judeţul Dâmboviţa (Iunie — Septemvrie 1571). 

Mihnea al II-lea Turcitul. La moartea tatălui său, Mihnea avea 
vreo 13 ani, аза încât a domnit sub tutela mamei sale Ecaterina. 
Din punct de vedere politic, e de însemnat о răsmiriţă a boierilor 
din Mehedinţi care se ridică având în fruntea lor pe un preten- 
dent «ce i-au zis Radu Popa». Lupta are loc la Craiova și izbânda 

rămâne de partea lui Mihnea. Cronica lui Stoica Ludescu spune 
că s'a întâmplat aceasta în «al patrulea an» al domniei, deci 
în 1580—81. Pe de altă parte, un raport din Constantinopol, din 
19 Fevruarie 1579, vorbeşte de o conspirație a boierilor în fa- 
уоагеа unui fiu de domn, aflător atunci la Rhodos. Se раге deci 
că au fost două mișcări, nu una singură așa cum s'a crezut până 
acum. 

Sub raportul fiscal, o nouă greutate: «au adaus în ţară gă- 
leata », spune cronica amintită mai sus. Sub cel hisericesc, re- 
facerea bisericii mănăstirii dela Podul Colentinei. Intr'un hrisov 
din 21 Octomvrie 1585, dela începutul domniei de a doua, Mihnea 
Vodă arată că «după moartea răposatului părintelui domniei 
mele Alexandru Voevod, domnia mea și maica domniei mele, 
doamna Ecaterina. . am întocmit și am întărit acest... metoh 
dela podul Colentinei. Și am zidit... biserica mare, prea fru- 
moasă şi am dat și am întărit-o domniea mea și maica domniei 
mele ... cu toate moşiile și podoabele din biserică, cu feloane și 
cu multe scule ca la o mănăstire lavră, cu vii și baie nouă și cu 
prăvălii în orașul domniei mele Bucureștii şi cu moșii şi mori». 

Incepând din 1579, doamna Ecaterina și Mihnea avură de 
luptat — nu cu armele, ci pe teren diplomatic — cu Petru Cercel, 
fiul lui Pătrașcu cel Bun, care voia să dobândească tronul pe 
care stătuse părintele său. Tânăr, frumos, cult, talentat, cunos- 
când şi scriind mai multe limbi, —a făcut și versuri în italieneşte 
— Petru ajunse în 1579 în Franţa unde domnea Henric al III-lea 
și ceru acestuia sprijin pentru realizarea planului său. Câștigat 
de însuşirile fermecătorului pribeag, regele Franţei dădu într'a- 
devăr ordin ambasadorului său dela Constantinopol, ca să-i spri- 
jine cauza pe lângă Sultan. Rezultatul fu chemarea lui Petru 
la Poartă. Acesta se grăbi să se prezinte: trecu prin Veneţia unde, 
foarte bine primit şi dus să viziteze Arsenalul, i se făcu un dar 
de o mie de ducați; scobori pe ţărmul celălalt al Adriaticei la 
Raguza şi ajunse la 8 Mai 1581 la Stambul. Dar puternicul sprijin 
diplomatic pe care-l avea şi darurile pe care le împărțea erau com- 
bătute de repetatele argumente sunătoare ale doamnei Ecate- 
rina şi de darurile ei şi mai numeroase. Așa încât, Petru trebui 
să aștepte mai bine de doi ani până să-și vază visul îndeplinit. 
In lunie 1583, soseau carele cu tributul Ţării Româneşti; îndată 

după aceea ieși numirea protejatului lui Henric. In acelaşi timp, 
porneau ceauşii să aducă pe Mihnea şi pe mama ва la Poartă, de 
unde aveau să plece apoi în surghiun — pentru puţină vreme, e 
adevărat —în «Barbaria », la Tripoli, pe coasta Аїгісеї. 

Fig. 68. — Pecete de aur dela Alexandru voevod al Tării Româneşti (1568—1577), 
atârnată de un document dat, după toate probabilitățile. mănăstirii cu hramul 
Schimbării la Faţă dela Muntele Sinai. 


Petru Cercel își făcu intrarea în Bucureşti în ziua de 29 Au- 
gust stil vechiu, după ce stătuse mai multe zile la Adrianopol. 
Prima impresie fu excelentă: boierii, cărora noul domn le dădu 
ospeţe, îl primiră cu simpatie; sărăcimea, ocrotită, era pentru 
el. Petru avea planuri mari, din care nu se realiză decât o mică 

parte. Isprăvi Mitropolia din Târgoviște, ridică un frumos palat 
domnesc, aduse apă în oraş pe olane dela depărtare, puse în 
sfârşit să se toarne tunuri de bronz, aşa cum văzuse probabil, 
în Arsenalul din Veneţia. Unul din aceste tunuri, deteriorat, a 

Fig. 69. — Verso ресе! de aur а lui Alexandru Voevod 


ajuns până la noi și se păstrează în Muzeul Militar din Bucu- 
геҙ; are pe el stema ţării, vulturul 'cu crucea în cioc și, de jur- 
împrejur, următoarea inscripţie: « + A făcut (sub înțeles: acest 
tun) Io Petru voevod, fiul lui Petraşco voevod, nepotul lui Radul 
voevod » (t сьткорн Iw Ilerpoy воєвод, снь Петрашко когкод, єноукь 
Paayan коғкод.".) (vezi fig. 70). Petru Cercel ега un spirit larg, 

voia să introducă o sumă de inovații; avea în jurul lui Fran- 
cezi şi Italieni, cum era de pildă secretarul Berthier, care îl în- 
soţise chiar din ordinul regelui Henric al III-lea. Boierii noștri 
însă, spirite tradiționaliste, începură să murmure; nu voiau 
să fie atinse vechile obiceiuri. Se ajunse astfel la un conflict cu 
domnul, în urma căruia trei mari dregători, Mihăilă vornicul, 
Dobromir Banul şi Gonţea paharnicul, pieriră de mâna călăului 


Fig. 70. — Ţeava unuia din tunurile turnate de Petru Cercel. Se distinge bine marca 
țării cu inscripţia slavă de jur imprejur; deasupra mărcii, un soldat cu un picior de lemn. 
(Muzeul Militar, Bucureşti). 


Se adăugară apoi greutăţile financiare: Petru Cercel făcuse mari 
împrumuturi la Constantinopol şi luase asupra sa şi datoria pre- 
decesorului Mihnea, din care i se iertase numai 140.000 de scuzi; 
creditorii, veniţi în ţară, îşi cereau acum banii cu insistenţă. 
El trebui deci să sporească impozitele: «și au pus birul curţii 
foarte таге —ne spune cronica — $1 au scos în ţară goştină 
de oi ». Toate acestea îi făcură o atmosferă defavorabilă la Poartă; 
Mihnea, din partea lui, nu înceta cu intrigile şi cu darurile masive 
către cei mari spre a putea obţine mazilirea rivalului. In cele 

din urmă, acest rezultat fu atins: Petru primi ordinul să se pre- 
zinte în faţa Sultanului. Știind ce însemna un asemenea ordin, 
el își strânse bogăţiile, patruzeci şi trei de care pline, și însoţit 
de o mică oaste, porni, în ziua de 16 Aprilie 1585, spre Ardeal. 
Dar de abia trecuse munţii, în Тага Bârsei, când ostașii cari mai 
rămăseseră pe lângă el —celorlalţi le dăduse drumul — îi pră- 
dară averile, restul —peste 125.000 de galbeni —fiind confiscat 
de guvernatorul Ardealului. Cercel însuşi este arestat lângă Me- 
diaș şi închis în cetatea dela Hust, în Maramureş. Aci a rămas 
nenorocosul voevod până în 1587, când izbuti să evadeze, sco- 
borîndu-se ре o funie, şi să se ducă la Roma, unde căpătă sprijinul 
Papei. Zăbovi apoi câtăva vreme în Nordul Italiei, la Veneţia, 
la Mantova $ Ferrara, și recâștigând bunăvoința regelui Franţei, 
se hotări să-și încerce din nou norocul acolo unde se puteau că- 
păta tronurile țărilor noastre, adică la Stambul. Sosi aici la 25 
Iulie 1589, întrun moment în care domnia Munteniei era pusă 
tocmai іп discuţie. 

Mihnea al II-lea a doua oară. Intr'adevăr, după mazilirea lui 
Petru, Turcii restabiliră în scaun pe Mihnea care izbutise prin 
uriașele sale daruri să-şi câștige bunăvoința Sultanului şi a be- 
glerbegului Greciei, demnitar cu mare influență. Spre a-și putea 
plăti datoriile însă, Mihnea fusese nevoit să sporească şi el pre- 
siunea fiscală: «Şi au adaus în ţară — povesteşte cronica — un 
bir ce i-au zis năpaste (numele însuşi e elocvent!) și pe megieşi 
găleata de pâine şi dijmă din cinci stupi un stup». Acest fapt, 
apoi, probabil, executarea unui mare boier, Stanciul logofătul, şi 
cu siguranţă, necontenitele intrigi constantinopolitane ca şi ne- 
sfârşita lăcomie a meghistanilor, provoacă, în Iulie 1589, mazi- 
lirea lui Mihnea. În locul lui, e numit un nepot de al său, Vlad, 
fiul lui Miloș, în vârstă de douăzeci de ani, care însă n'avu parte 
să se bucure de norocul ce căzuse asupră-i, deoarece câteva zile 
numai după numire îmbolnăvindu-se, sau —zice-se —otrăvit 
muri (6 August 1589). Mihnea sosi îndată după aceea la Poartă, 
se găsi în prezenţa lui Petru Cercel care căuta și el să obţină tronul. 
Dar argumentele, adică, în primul rând, sumele de bani ale ace- 
stuia din urmă, fură mai mici decât ale rivalului său. Birui 
prin urmare tot Mihnea şi de unde venise ca mazil, porni îndărăt 
spre ţară iarăși ca domn. Petru, pe care norocul nu-l mai ajuta, 

fu închis la FEdicule, adică la închisoarea celor şapte turnuri. 
Câteva luni după aceea, în Martie 1590, plătind Mihnea o nouă 
sumă de 60.000 de scuzi, urmă un ordin de executare. Imbarcat 
pe o corabie, sub pretextul că e surghiunit în insula Rhodos, 
frumosul și tânărul încă fiu al lui Pătraşcu fu sugrumat — un 
alt izvor spune decapitat —și zvârlit în mare. Їп urma lui ră- 
mâneau patru copii: Dimitrie, cel mai mare, Marcu, loan şi 
Pătraşcu. Acesta din urmă, aflător în ţară după 1620, se călugări 
sub numele de Parthenie și scrise un manual de gramatică gre- 
cească, păstrat la Dresda. 

Lui Petru Cercel i se datorește biserica de zid numită Căpreşti 
cu hramul Intrarea în Biserică, din Curtea de Argeș. 

Mihnea își continuă domnia până în 1591. In acest an, în luna 
Fevruarie, el e mazilit fiindcă — zic unii —ar fi refuzat să plă- 
tească suma de 1.000.000 de aspri «din datoriile vechi » Dus la 
Constantinopol și anunţat că va fi surghiunit la Alep, mazilul 
de frică să nu i se aplice și lui pe drum procedeul care fusese 
aplicat lui Petru Cercel, spuse Sultanului că e gata să treacă la 
mohamedanism. Ceremonia convertirii avu loc în seara zilei de 
9 Aprilie; Mihnea căpătă numele de Mehemet-bei şi sangiacatul 
de Nicopole. 

Incă din prima domnie, în lunie 1582, el se căsătorise cu 
doamna Neaga, fiica lui Vlaicu clucerul din Cislău. Avusese cu 
aceasta trei băieţi: pe Radu, născut în 1584, pe Alexandru cel 
Tânăr, răposat înainte de 8 Fevruarie 1589, pe Vlad, amintit 
în documentul din 5 Mai 1591 şi о fată, pe Erina. Dar puţină 
vreme după căsătorie, constatăm că Mihnea are legături și cu o 
altă femeie, cu Vișa, sora comisului Bratu. Și dela aceasta a avut 
mai mulţi copii, între alţii, pe Radu, viitorul domn Radu Mihnea. 

Când se produce trecerea la mohamedanism, Neaga părăsește 
pe soţul său şi îşi caută în cele bisericești alinarea pentru nenoro- 
cirea ce căzuse asupră-i. Incă în cursul anului 1588, ea ridicase, 
împreună cu Mihnea, o biserică de piatră la mănăstirea Aninoasa 
(astăzi” Buda, în judeţul Buzău), în locul celei de lemn făcute de 
înaintașii ei. Probabil, tot după îndemnul ei, dăruise Mihnea la 
15 Fevruarie 1587 mănăstirii Vlatadon dela Salonic, 2.500 de 
aspri, iar la 8 Fevruarie 1589 mănăstirii Hilandar din Sfântul 
Munte, un mertic anual de 15.000 de aspri, plus 400 de aspri 

pentru cheltueli de drum (vezi fig. 74). Mănăstirea Tutana din 
județul Argeş a fost făcută în 1583; construcția a durat dela 9 
Iulie pånă la 10 Septemvrie. In 1600, doamna pune să se lucreze 
la Sf. Munte o cruce de lemn frumos sculptată, impodobită cu aur, 
cu argint şi cu pietre scumpe şi o dărueşte mitropolitului Teofan, 
viitorul patriarh al Ierusalimului. Ni s'a păstrat testamentul 
Neagăi, din 12 Septemvrie 1614, prin care închină ctitoriei dela 
Aninoasa toate moşiile sale. In 1622 e arătată ca răposată; a fost 
îngropată în biserica dela Aninoasa; săpături făcute acolo in 
vremea voastră de către d-l Virgil Drăghiceanu, au dat la iveală 
podoabe (cercei, inele, ргоѕе, ace de сар), de o deosebită frumu- 
sețe (vezi cap. despre Artă). 

Vişa a stat, împreună cu copiii ei, multă vreme în Veneţia. Aci 
a învăţat viitorul 
Radu Mihnea carte: 
o știm dintr'o seri- 
soare pe care 1-0 
trimite, la 4 August 
1595, tată-său şi în 
care îi spune: «am 
primit scrisoarea ta, 


Fig. 71. — Cele două fețe ale ресе}! de aur aplicate de scrisă cu mâna ta, 
Mihnea Voevod pe un document acordat mănăstirii Hi- “ ` a 
Jandar де la Muntele Athos, іп ziua de 8 Fevruarie 1589. ȘI mult пап bu 

curat de sănătatea 


Domniei Tale şi de sârguinţa cu care înveţi literile ». 

Mihnea Turcitul а murit în Octomvrie 1601. 

Urmașii lui Mihnea până la Mihai Viteazul. Din Fevruarie 
1591, când a fost mazilit Mihnea și până în Septemvrie 1593 
când a fost numit Mihai Viteazul, așa dar în interval de doi ani 
şi jumătate, Тага Românească a avut patru domni. Primul Iliaș, 
fiu al lui Alexandru Lăpuşneanu, nici n'a apucat să vie în Bucu- 
reşti ; învestit în Martie 1591, şi-a văzut locul luat, în cursul ace- 
leiaşi luni, de Radu, fiul lui Mircea Ciobanul. Nici acesta însă 
n'a ocupat efectiv scaunul, deoarece a fost înlocuit de Ștefan 
Surdul, fiul lui loan Vodă cel Viteaz, care domneşte din Mai 
1591 până în Iunie 1592. Pe cât fusese însă de puternică perso- 
nalitatea lui tată-său, pe atât e de ştearsă aceea a lui. N'avem 
de relevat nici un fapt deosebit. Turcii înșiși, văzându-i slăbi- 

ciunea, îl înlocuiesc cu Alerandru zis cel Rău, fiul lui Bogdan 
Lăpuşneanu, fostul voevod al Moldovei. Acesta obţine domnia, 
îndatorindu-se cu sume mari de bani, sume pe care creditorii vin 
să și le scoată apoi din ţară. Cronica oficială a lui Mihai Viteazul 
descrie spoliaţiunile şi fărădelegile la care se dădeau aceşti cre- 
difori și ele au fost, măcar în parte, reale. Intr'adevăr, chiar dacă 
am admite o oarecare exagerare, —să nu se uite dușmănia dintre 
Mihai și Alexandru —avem însă un alt izvor, o cronică de a 
Sașilor, care spune că acest voevod a tăiat pe boieri «ca pe vite 
și a domnit ca un tiran și un păgân». Singurul fapt pozitiv din 
timpul stăpânirii lui este zidirea mănăstirii Prodromul la Muntele 
Sinai $1 înzestrarea ei cu «averi şi venituri ». 

PETRU ȘCHIOPUL 


„..* Boierilor le era părinte, pre 
carii la cinste mare îi ținea şi din 
sfatul lor nu eșia ». 

(Letopiseţul Таги Moldovei 
până la Aron Vodă). 


Dacă ar fi să ne luăm după mărturia interesată a letopiseţului 
“Țării Moldovei al lui Grigore Ureche şi Simeon Dascălul, atunci 
Petru Șchiopul a fost domnul ideal. « Blând, ca o matcă fără ac, 
la giudeţ dirept, nebeţiv, necurvar, nelacom, nerăsipitoriu ...., 
spre săraci milostiv, ţării... apărătoriu...», întrun cuvânt «cu 
de toate podoabele câte trebue unui domn de cinste... ». În rea- 
litate, n'a avut de loc «toate podoabele », ci numai unele din ele 
și nu pe cele esenţiale. Laudele hiperbolice aduse de cronicar se 
explică însă atunci când citim, în același loc, că «boierilor le era 
părinte, pre carii la cinste mare îi ţinea şi din sjatul lor 
nu eşia...». 

Pe cât au fost de aprigi înaintaşii săi, Mihnea cel Rău și Vlad 
“Țepeș, pe atât de slab şi de temător s'a arătat Petru Şchiopul. 
Fire bolnăvicioasă, având și infirmitatea ce i-a pricinuit porecla 
sub care e cunoscut în istorie, acest voevod a domnit mai mult 
decât predecesorii săi, însă fără strălucire și mereu turburat de 
diferiţi pretendenți la tron. O primă întrerupere a fost la sfârşitul 
anului 1577 când пеуоіаѕш domn a trebuit să se retragă în fața 
lui Nicoară zis Potcoavă; a doua întrerupere a avut loc la înce- 
putul anului următor; a treia şi cea mai lungă — aproape trei 
апі (1579—1582) —в'а datorit Turcilor cari l-au mazilit, punând 
în locul lui pe Iancu Sasul. De aceea ве şi vorbeşte, în mod obiş- 
nuit, de două domnii ale lui Petru Șchiopul, una între 1574—79, 
iar cealaltă de la 1528 la 1591. 

Luptele cu pretendenţii la tron. A ocupat tronul în condiţii 
foarte grele. Adus de armatele străine, trebuind să îngăduie jefuirea 
țării —până la Roman au ars și au prădat detașamentele sau, 
cum se spunea atunci, ciambulurile tătăreşti —el și-a început. 
domnia şi întrun an de foamete. Lipsa era aşa de mare, încât 
Ştefan Báthory, ales rege al Poloniei, trecând pe atunci prin 
Moldova, Petru Șchiopul abia i-a putut trimite în даг o pâine 
de secară. Poporul regreta pe Ioan Vodă Viteazul, boierii erau 
însă foarte mulţumiţi de acest succesor atât de docil care nu le 
ieşea din cuvânt. Faţă de Turci, a fost întotdeauna ascultător, 
trimiţându-le regulat haraciul şi procurându-le salahori pentru 
repararea cetăților dela Nistru și chiar de dincolo de Nistru. Cu 
Polonii şi cu Ungurii a păstrat raporturi de bună vecinătate, 
pașnice. Domnia lui Petru Șchiopul s'ar fi putut scurge deci lini- 
ştită, dacă n'ar fi intervenit atacurile pretendenţilor sau «dom- 
nișorilor », sprijiniți de Cazacii cari învăţaseră drumul spre Mol- 
dova. Cel dintâi dintre acești domnișori a fost un anume « Crețul »; 
încercarea lui —cu tot ajutorul dat de logofătul Bălţatul, cum- 
natul lui Bogdan Lăpușneanu —nu izbutește însă. Vine apoi un 
Nicoară; cronica îl cunoaște sub numele de «can, fratele Cre- 
[шш »; i se mai spunea şi Potcoavă din pricină că putea frânge 
o potcoavă în mâni. Nici această încercare nu reuşeşte: o ştim 
dintr'un document cu data 7 Aprilie 1575. O altă tentativă a lui 
Potcoavă, în toamna lui 1577, e încununată însă de succes. Ajutat 
de un detașament nu prea numeros de Cazaci, el izbutește să 
bată ре Petru Şchiopul care e nevoit să fugă în Тага Românească. 
O a doua ciocnire, la Docolina, se termină tot în favoarea lui Pot- 
coavă. Acesta însă, deși se înfăţișase în Iaşi ca domn (23 Noem- 
vrie 1577) şi luase $1 numele — evocând vremuri recente de vitejie 
—de Ioan Vodă, îşi dă seama că nu se putea menţine multă 
vreme şi de aceea părăsește de bună voie tronul, trecând peste 
Nistru, în Polonia. Aci, greşit sfătuit, el ajunge prizonierul re- 
gelui Ştefan Báthory şi, după câteva luni de închisoare, este deca- 
pitat, în piaţa publică a orașului Liov, în faţa unei mari mulțimi 
revoltate de o asemenea rușinoasă călcare a dreptului de azil. 
« Oameni buni, știți voi de ce mi se taie mie capul? —s'a adresat 
Potcoavă celor cari veniseră să asiste la execuţie. — Fiindcă 
mi-am adăpat sabia cu sânge turcesc și mi-am pus de atâtea ori 

vieaţa în primejdie, luptându-mă cu dușmanii voştri și ai tuturor 
creștinilor » (16 Aprilie 1578). Frumuseţea bărbătească, statura 
impunătoare și curajul admirabil arătat în fața morţii de acest 
nou loan Vodă, au impresionat adânc pe cei de faţă şi puţin a 
lipsit să nu izbucnească о răsmiriţă. Trupul a fost îngropat în 
biserica moldovenească — ctitoria lui Lăpușneanu — iar amintirea 
acestui viteaz fără noroc s'a păstrat nu numai în cronici, dar și 
în cântecele Cazacilor. 

Petru Șchiopul revenise în laşi la 1 Ianuarie 1578; peste o 
lună și ceva, trebuia să plece însă din nou în fața unui alt « dom- 
nișor » Alezandru, frate cu Potcoavă, care trecuse Nistrul iarăși 
cu o ceată de Cazaci. Plecarea a fost chiar aşa de precipitată, 
încât doamna Maria n'avu timp să-şi urmeze soţul și căzu pri- 
zonieră. Nici Alexandru nu izbutește însă să se menţie; asediat 
în lași de Petru care se întorsese cu ajutor dela Munteni, dela 
Turci și dela Ardeleni, el face o ieșire în noaptea de 11—12 Martie 
și cade rănit, în mâinile adversarilor săi, «la iazerul Ciurbeștilor », 
lângă satul Miroslava. Trimis la Constantinopol. Alexandru moare 
pe drum din pricina rănilor primite. In cursul aceluiaşi an, 1578, 
au mai avut loc încă trei încercări de ale domnișorilor. Una, la 
sfârșitul lui Iulie, a lui Petru, fiul lui Lăpușneanu; domnul care 
prinsese de veste, aştepta însă, pregătit, la Soroca, așa încât 
turburătorii «şi-au pus capetele» cu toţii. A doua încercare a 
fost făcută de un Constantin, fiul lui loan Potcoavă; nu se ajunge 
la luptă, deoarece acest pretendent se predă begului de Bender, 
socotind că va putea obţine mai ușor domnia prin Constantinopol 
decât cu armele. In sfârșit, la 12 Octomvrie, are loc ciocnirea cu 
al treilea «domnişor », tot Constantin, fiul lui Ştefan Lăcustă; 
el e înfrânt, iar tovarășii săi, Cazacii, «s'au topit toţi în Nistru »- 

Aceste continue turburări făcuseră impresie rea la Poartă. 
Petru Șchiopul se dovedea un stăpânitor slab și atrăgând, tocmai 
prin slăbiciunea sa, năvălirile pretendenţilor. Turcii se hotăriră 
deci să-l înlocuiască. La 21 Noemvrie 1579, ordinul de mazilire 
era да+; la 2 Dechemvrie, slăbănogul domn pornea din lași spre 
Constantinopol. 

Iancu Sasul. In locul lui ега numit ancu Sasul, o figură ase- 
mănătoare, în unele privinţe, cu Despot Vodă. Protestant, ca $1 
acesta din urmă, deci pentru băștinași, «eretic», el a obţinut. 

tronul, dând — ве spune —o sumă consuderabilă: 120.000 de gal- 
beni. Unul dintre creditorii principali, albanezul Bartolomeu Brutti, 
vine chiar în ţară şi e făcut mare postelnic, dregătorie însemnată. 
Iancu Vodă avea gusturi ciudate; cronica înseamnă că umbla 
vara «cu sanie de os». Mai grave erau însă alte cusururi: desfrâ- 
narea şi lăcomia de bani. Un nou impozit pe care-l pune: zeciuiala 
din boi provoacă o răscoală a Lăpușşnenilor; aceștia își aleg са 
domn pe un anume Lungul, punându-i numele de Топ Vodă, și 
pornesc asupra Iaşilor. Lupta a avut loc la Bolota şi s'a sfârșit 
prin înfrângerea rebelilor, căpetenia lor, noul Ion Vodă, iînnecân- 
du-se în Prut (1581). Dar ceea се mau izbutit să facă răzeşii lă- 
puşneni, le-a reușit, pe altă cale, boierilor. Loviţi, din cauza des- 
frânării domneşti, în onoarea, iar din cauza lăcomiei, în averea 
lor, ei se hotărăsc să pribegească și să reclame la Poartă pe Iancu, 
cerând mazilirea. Puternica familie a Movileștilor trece în Po- 
lonia, alţii se duc la Munteni, unii de-a-dreptul la Constantinopol. 
Rezultatul e că Turcii îi iau domnia şi о dau iarăși lui Petru 
Șchiopul. Iancu, dându-și seama că nu se poate împotrivi — 
{ага îl ura — îşi ia avuţiile şi încearcă să ajungă, prin Polonia, 
în Ungaria Superioară, la Kesmark, unde își cumpărase un ca- 
stel. Ре drum e oprit însă din ordin, de starostele Nicolae Iazlo- 
wiecki, pus la închisoare și la 28 Septemvrie 1582, decapitat, 
întocmai ca şi Potcoavă, în piaţa publică a orașului Liov. Pentru 
a treia oară, un rege polon călca legile ospitalităţii. 

Iancu a fost căsătorit cu Maria, o greacă din insule, care mai 
fusese odată măritată $1 avea dela primul ei soț trei copii, anume: 
un băiat, Filip şi două fete: Emiliana şi Chrisafina. Cu cel de al 
doilea soţ a avut ре Alezandru, саге a trăit la Constantinopol, 
pe Bogdan şi patru fete: Elena, Chiajna, Voica şi Despina. 

Rămășițele lui Iancu Sasul au fost îngropate în marea biserică 
a călugărilor bernardini din Liov: în ajunul execuţiei, domnul 
trecuse dela protestantism la catolicism. In 1817, ele au fost stră- 
mutate însă într'unul din cimitirile dela marginea orașului. 

A doua domnie a lui Petru Șchiopul. La 17/27 Octomvrie 
1582, Petru Șchiopul intra în lași, primit cu bucurie, se înţelege, 
de boieri. Pribegii se întoarseră acasă și căpătară iar dregătorii. 
Brutti, fostul sprijinitor al lui Iancu, este păstrat şi el de noul 
domn și ajunge să aibă, de pe urma slujbelor sale, un venit de 

12.000 de galbeni anual. Nici de data aceasta, Petru n'are linişte. 
Abia apucase să se instaleze și la 27 Octomvrie năvălesc din nou 
Cazacii. Ei sunt întâmpinați însă la satul Bogdănești, pe Prut, 
în judeţul Fălciu şi siliți să se predea. Їп loc să-i pedepsească, 
domnul milostiv şi vrând să evite poate și noi incursiuni, opreşte 
pe o parte din cei prinşi, «carii i-au părut oameni de treabă», 
ca să-i slujească, iar celorlalți le dă drumul, sub jurământ. Și în 
anii următori, Petru e mereu cu grijă, deoarece Cazacii continuă 
turburările pe linia Nistrului, la Bender şi la Cetatea Albă. La 
începutul lui Ianuarie 1587, ei năvălesc pe la Soroca, sunt însă 
cumplit bătuţi de Pârvul pârcălabul cetăţii. Un alt atac are loc 
în toamna aceluiaşi ап, de data aceasta venind şi un «domnişor » 
cu numele Ivan. Lupta are loc «din sus de Тоќога » și se termină 
la 26 Noemvrie, prin biruinţa lui Petru Șchiopul. Pretendentului 
i se taie nasul și e trimis la călugărie; Cazacii «mai toţi răniţi 
şi pedestri » de abia izbutesc să se retragă prin păduri, cu un mare 
ocol și să treacă, tocmai pe la Ceremuş, hotarul. 

Tot în cursul anului 1587 tronul Poloniei devine vacant, prin 
moartea regelui Ștefan Báthory. Probabil după îndemnul lui 
Brutti, Petru face demersuri ca să-l ocupe el. Făgădueşte la Con- 
stantinopol 100 de poveri de bani și tribut, nu izbutește însă, 
după cum era de așteptat. Influenţa lui Brutti se manifestă și 
în alt domeniu, anume cel religios. El caută să atragă pe domn 
spre catolicism și obţine dela acesta о serie de măsuri şi ordine 
în favoarea propagandei catolice. Papa trimite un număr de Ie- 
zuiţi în Moldova; într'o scrisoare anterioară el felicitase pe Petru 
Șchiopul pentru sprijinul acordat. Nici de data aceasta însă 
nu se ajunse la un rezultat apreciabil; convertiri nu se făcură, 
atât poporul cât și boierii și domnul rămânând tot la vechea 
«lege » pravoslavnică. La 24 lunie 1577, în al treilea an al stă- 
pâniirii sale, Petru ceru Bistriţenilor să-i trimită mai mulţi me- 
şteri, 15 sau 16 sau câţi vor putea, pentru construirea unei mănă- 
stiri. E vorba de mănăstirea Galata, care a fost făcută mai întâi 
în vale şi, dărâmându-se aci, nu se ştie din ce pricină: probabil 
cutremur, s'a zidit din nou pe deal, unde se află şi astăzi. Această 
ctitorie fu bogat înzestrată cu odoare şi moșii de Petru; între 
altele primi satul Văcăreştii, confirmat la 9 Fevruarie 1591. 
Unele adaose și reparaţii a făcut voevodul şi la biserica Sf. Gheorghe 

Fig. 72. — Mănăstirea Suceviţa, vedere de ansamblu. In timp de război, cu zidurile ei puternice, mănăstirea 
_putea servi și ca cetate. 

din Suceava: o inscripție ne spune că «în anul 7097 (1589), 
Iunie 24, a acoperit biserica Mitropoliei $1 a făcut clopotnița .51 a 
adus ре Sfântul Ioan în Mitropolie ». Tot în timpul domniei lui, 
mitropolitul Teofan adăogă aceleiaşi biserici un pridvor sau, cel 
puţin, picturile interioare. In 1582, începu bogata şi puternica 
familie a Movileştilor să clădească biserica mănăstirii Suceviţa, 
una din cele mai elegante și mai bine proporţionate biserici din 
câte există pe întreg pământul românesc (vezi fig. 72—75); inainte 
de 1584, construcţia era gata. Pictura s'a făcut ceva mai târziu, 
tabloul votiv datează din anii 1595—96 (vezi fig. 148). 

Continuând tradiţia, Petru Șchiopul dădu ajutoare bogate și 
la Muntele Athos: mănăstirea Zografu căpătă un тегйс anual 
de 100 de galbeni ungurești, în afară de 500 de aspri pentru bol- 
niţă ; mănăstirea Dionisiu, un mertic de 6.000 de aspri şi un metoh 
lângă lași, la Hlincea, zidit şi înzestrat de fiica lui Petru Șchiopul, 
Maria şi de soţul ei; mănăstirea Lavra, tot 6.000 de aspri, iar 
mănăstirea Hilandar, 3.000 de aspri. Patriarhia din Constantinopol 
primi de asemenea daruri, constând în diferite obiecte, vase şi 
tipsii, având gravat ре ele numele voevodului și stema Moldovei. 
In sfârşit, mănăstirii Sf. loan Teologul din insula Patmos îi 
întări vechiul ajutor de 5.000 de aspri, plus 1000 de aspri cheltueli 
de drum. 

Lui Petru Schiopul i se datorește și prima fabrică de hârtie 
din Moldova; ea exista în 1583, deoarece un document din acest 
an, August 4, e scris pe o hârtie produsă de fabrica amintită: 
filigranul reprezintă un cap de bour. 

Toamna anului 1589 aduse lui Petru Șchiopul o veste neplă- 
cută: era mazilit şi chemat la Poartă. Nu avea nicio vină, nu 
făcuse niciun gest duşmănos faţă de Turci, dar se schimbase — la 
3 Aprilie — Vizirul şi cel nou numit, Sinan, avea nevoie de pa- 
rale. Domnul Moldovei înţelese; stărui deci cu argumente con- 
vingătoare: 200.000 de galbeni Sultanului și 60.000 Vizirului, ca 
să fie scutit a face drumul la Constantinopol şi într'adevăr izbuti. 
Se făcu totuşi o schimbare: domnia fu dată nevârstnicului său 
fiu — lui Ștefan — care avea numai 5 апі. La 18 Dechemvrie, 
trimisul împărătesc, Emir-Alem, pornea cu steagul de domnie; 
la 2 Ianuarie 1590, Ștefan era uns de către Mitropolitul Gheorghe 
în Suceava ca stăpânitor al Moldovei. De fapt continuă să dom- 

Fig. 73. — Biserica mănăstirii Suceviţa, minunata ctitorie a Movileştilor. 

nească tot Petru, fiul său văzându-şi mai departe de joacă şi figu- 


Fig. 74. — Detaliu de interior la biserica mănăstirii Suceviţa 


rând numai, potrivit tradiţiei, ca primul în lista de martori 
documentelor. 

Pribegia lui Petru Șchiopul. Familia sa. Lăcomia turcească 
găsi, puţin timp după aceea, un nou mijloc de a stoarce bani: 
în 1591, domnul fu încunoștiinţat să sporească tributul. De data 
aceasta însă, Petru nu mai cedă. Dar fiindcă nu era o fire război- 
nică, spre a alege calea împotrivirii cu armele, el se hotări să 
părăsească domnia. Strânse deci pe boieri, le arătă că dacă ar fi 
consimțit la noua cerere a 
Porții, ar îi urmat cu sigu- 
ranţă alta, mai grea, 51, cu 
toate stăruințele dregăto- 
rilor care îl îndemnau să 
plătească 51 să rămână mai 
departe în scaun, le făcu 
cunoscută hotărirea sa de а 
pleca. Anul financiar se în- 
cheia pe atunci la 15 August. 
Cum era tocmai în această 
vreme a anului, Petru regulă 
toate socotelile (vezi fig. 75) 
şi luându-și familia și ave- 
rile, porni însoţit de câţiva 
mari boieri, pe drumul pri- 
begiei (19 August 1591). 
Trecu mai întâi prin Pocuția, 
apoi străbătând Maramu- 
reșul și Nordul Ungariei 
ajunse prin Cașovia la Viena. 
Fig. 75. — Ordin de plată, а Hmba română, dela Împăratul Austriei îi îngădui 

Petru Șchiopul, având data 7098 (1590), ә 3 М 

Mat 15, să se aşeze într'una din pro- 

vincii şi anume în Tirol; 

Petru care, la un moment dat, se gândise să se ducă la Roma 
şi care, în timpul călătoriei, vizită, la Miinchen şi pe ducele Ba- 
variei, ajunse, în Iulie 1592, la capătul călătoriei sale. I se fixă 
ca reşedinţă oraşul Bolzano; асі işi petrecu domnul pribeag mai 
tot restul zilelor, cuprins adeseori de nostalgia îndepărtatei Mol- 
dove şi încercând chiar, la un moment dat, prin oameni de ai săi, 
să pregătească o reîntoarcere. Supraveghiat de aproape de Im- 
periali, bietul bătrân, bolnav de podagră, muri la 1 Iulie 1594, 

Ankio Horo Szulpr 


Fig. 76. — Zotu Tzigara, ginerele lui Petru Șchiopul, după o gravură 


contemporană a lui Antonio Bosio. 

în castelul Zimmerlehen, unde venise să stea, pe timpul verii. 
Mormântul i se vede şi astăzi într'o capelă de lângă biserica Fran- 
ciscanilor din Bolzano; inscripţia funerară, în latinește, numește 
pe domn «bărbat prea strălucit, în vremuri potrivnice ca și în 
vremuri prospere, în războiu ca și în pace». 

Petru Șchiopul s'a căsătorit, înainte de a lua domnia, cu Maria 
Amirali din Rhodos. A avut un fiu, Vlad, care moare tânăr —e 
îngropat la mănăstirea Galata —și o fiică Maria. Aceasta s'a 
căsătorit cu Zotu Tzigara din Ianina (vezi fig. 76), саге a ocupat 
mai întâi dregătoria de pârcălab de Hotin și apoi aceea de spătar; 
devenind văduvă în 1599, se căsători a doua oară cu un italian, 
Polo Minio. Incă înainte de moartea doamnei Maria, ale cărei 
rămășițe odihnesc tot în mănăstirea Galata, Petru a avut o cu 
roabă, Irina Botezata, un fiu nelegitim, pe Șiejan, cel care a fost 
uns domn al Moldovei la vârsta de 5 ani. Cu câteva luni înainte 
de a pleca în pribegie, la 17/27 Ianuarie 1591, se încheie, în pre- 
zența Mitropolitului și a câtorva boieri de frunte, un act secret 
de căsătorie, prin care roaba Irina deveni soţie legiuită. Actul nu 
trebuia să devie public însă decât după ce domnul «а ieși <in> 
altă țară », ceea ce înseamnă că de pe atunci Petru Șchiopul se 
gândea la o asemenea eventualitate, Doamna Irina a mers îm- 
preună cu soţul ei în pribegie și a murit la Bolzano, la 3 Noem- 
vrie 1592; mormântul ei se află acolo. Ştefan a rămas, după moartea 
tatălui său, mai departe în Austria, mai întâi la Bolzano, apoi 
la Innsbruck. La un moment dat, în 1600, fu vorba să ia de soţie 
pe Florica, fiica lui Mihai Viteazul și să fie numit domn al Mol- 
dovei. Proiectul însă nu avu nicio urmare — între timp se dăduse 
lupta dela Mirăslău —şi bolnăviciosul Ștefan care suferea de 
piept — muri, în vârstă de 18 ani, la 21 Martie 1602. Sora sa 
Despina, născută în 1588 —al doilea copil al lui Petru Șchiopul 
cu Irina — murise la o vârstă și mai fragedă și fusese îngropată 
în mănăstirea Galata: strănepoţii rnarelui Ștefan nu mai aveau 
nimic din vlaga vechii familii domnești. 

«+... Țara e a Polonilor, cetăţile 
ale păgânilor şi trebue să dăm bir 
Turcilor ca mai înainte». 

(Scrisoarea din 28 Octomvrie 
1595, a lul Nicolae Kirschner 
din Baia către birăul Bistriţei). 


Aron Vodă «cel Cumplit » Ştefan Răzvan. Aflând de plecarea 
lui Petru Șchiopul, Turcii dădură domnia Moldovei lui Aron Vodă, 
un fiu nelegitim al lui Alexandru Lăpușneanu. Numirea costase 
o sumă enormă, nemai atinsă până acum: un milion de galbeni, 
socotind și dobânzile. Pentru a o putea plăti cămătarilor constan- 
tinopolitani dela care se împrumutase, noul domn puse dări grele 
peste ţară; încasarea se făcea în prezenţa Turcilor care întovă- 
răşeau pe slujitorii vistieriei. Nefiind de ajuns, se fixă un impozit 
extraordinar: fiecare birnic trebuia să dea câte un bou; aşadar, 
o anticipare а văcăritului. Rezultatul fu o răscoală a Orhesenilor 
şi a Sorocenilor care proclamară pe unul dintre еі Jonașcu, domn, 
sub numele de Bogdan Vodă. Aron, după ce mai întâi tăie trei 
boieri mari, acuzaţi de complicitate, porni împotriva răzvrăti- 
{10г. Lupta a avut loc la râul Răut. Ionașcu fu învins, însemnat 
la nas și călugărit; partizanii lui cunoscură urgia domnească. Dar 
execuțiile și confiscările de averi ce urmară — între cei ucişi era 
şi influentul Bartolomeu Brutti —făcură lui Aron o atmosferă 
defavorabilă la Constantinopol şi determinară mazilirea lui. 
Ca urmaș, Poarta hotărise pe Alezandru Vodă; acesta însă nu 
ajunse să se înscăuneze, deoarece creditorii fostului domn — 
între ei şi mulţi Turci cu vază — obţinură numirea din nou a ma- 
zilitului (18 Iulie 1592); altfel pierdeau banii. Lui Alexandru i se 
dădu în schimb Тага Românească. In timpul însă când se făceau 
la Constantinopol aceste aranjamente, tronul Moldovei fu ocupat 

de « Petru Cazacul », un alt fiu nelegitim al lui Lăpuşneanu; el 
veni de pe Nistru cu un corp de Cazaci şi se putu menţine mai 
bine de două luni de zile. Era un bărbat «foarte frumos, înalt și 
vânjos, cu părul negru; ştia multe limbi». Avusese o tinereţe 
aventuroasă; fusese prin Spania, prin Austria şi își încerca şi el 
acuma, ca atâţi alţi «domnişori » norocul. La începutul lui Oc- 
tomvrie 1592, o armată ardelenească pătrundea, din ordinul Sul- 
tanului în Moldova, în timp ce Aron însuși, însoţit de ajutoare 
turceşti, înainta spre lași. Petru Cazacul fu prins şi trimis la 
Poartă unde pieri, atârnat în cârlige. 

Incă din prima domnie, o sumă de boieri pribegiseră în Po- 
lonia. Afând de revenirea «tiranului » —așa i-au spus istoricii 
vremurilor noastre, cronicarii însă, Ureche şi Miron Costin, îi 
spun «cel Cumplit » — fugi și logofătul Nestor Ureche, cel dintâi 
dintre dregători, tot într'acolo. Aron reîncepu cu apăsarea sa 
fiscală, izbutind să-şi strângă o avere donsiderabilă. Dându-și 
seamă însă de situaţia sa șubredă, de imposibilitatea de a sătura 
lăcomia tot mai mare а 'Turcilor, din pricina cărora fusese silit 
să рше dări mari, el luă hotărîrea îndrăzneață de a se ridica împo- 
triva stăpânilor săi de până atunci și de a se alipi coaliţiei creştine 
care tocmai se punea la cale. Trimise deci un sol la împăratul 
Rudolf al Austriei, intră în legături cu Sigismund Báthory, prin- 
cipele Ardealului şi în cele din urmă, ajunse, la 16 August 1594, 
la un tratat formal cu Imperialii. Aceştia primeau Moldova în 
confederația germană, se îndatorau s'o apere contra Turcilor și 
asigurau domnului ei adăpost în cazul când ar fi fost gonit din 
ţară. In schimb, Aron se obliga să ajute pe împărat în lupta 
contra păgânilor şi să-l informeze de mișcările lor. Cu Sigismund 
Báthory se încheie de asemenea un tratat: fălosul principe al 
Ardealului fu recunoscut ca suzeran și ambele părţi se obligară 
să se sprijine în războiul care avea să înceapă. De comun acord 
cu Mihai Viteazul care se alăturase și el coaliţiei creștine, se fixă 
ziua de 13 Noemvrie 1594 pentru începerea revoltei. La această 
dată, creditorii —câteva mii — fură chemaţi atât în București 
cât şi în laşi, la Curte, chipurile spre a fi plătiţi, și uciși cu toţii. 
Urmă apoi atacul cetăților turcești: Tighina și Chilia fură ase- 
diate fără să poată fi luate; în Martie 1595 căzu, în schimb, 
Іѕтайш, cu mare măcel. Trupele lui Aron Tiranul, cuprinzând 

şi Cazaci cu plată, pătrunseseră chiar în timpul iernii peste Du- 
năre, în Dobrogea, luaseră Măcinul şi pustiiseră grozav întreaga 
regiune. O armată turcească, venind să instaleze în Moldova, în 
locul hainului, pe Ştefan Surdul, fostul domn al Ţării Românești, 
e bătută lângă Silistra de către banul Mihalcea al lui Mihai Vi- 
teazul. Dar ceea ce nu putuse face dușmanul, făcu «prietenul » 
şi suzeranul: bănuind — fără temeiu, socotim noi —pe Aron de 
necredință, Sigismund Báthory puse pe Răzvan, căpitanul gărzii 
ungurești ce se afla pe lângă domn, să-l prindă şi să-l aducă în 
Ardea]. Асі «vasalul» fu mai întâi închis în castelul dela Уш 
(19 Mai 1595) şi apoi otrăvit (sfârșitul lui lunie 1597). Mormântul 
să se află nu în ctitoria ce-şi înălţase, 
în frumoasa biserică din «țarina Іа- 
şilor », ci în Alba-Iulia. 

Aron a fost căsătorit cu doamna 
Stanca; au avut mai mulţi copii, dintre 
care cunoaștem pe Bogdan, pomenit 
în hrisovul de ctitorie al mănăstirii de 


Fig. 77. — Вап bătut de Ştefan 
Răzvan, In 1595. Legenda e în 4 
latinește, lângă lași, și pe Marcu, amintit la 23 


Octomvwvrie 1619. La această din urmă 


dată, Stanca era încă în viaţă, o găsim în Ardeal, unde stăpânea 
o moşioară în comitatul Albei. 

Pe tronul rămas vacant, principele Ardealului îşi îngădui să 
numească el pe un boier, hatmanul Răzvan, care luă numele de 
Ştefan Vodă (vezi fig. 77). Acesta servise la început în armata 
polonă, câștigându-și gradele mulţumită vitejiei sale deosebite. 
Intrând în serviciul lui Aron, fu numit hatman şi comandant al 
gărzii domneşti, alcătuite din Unguri. Nu cunoaştem numele 
tatălui său; cât despre mamă, contemporanii, intre cari însuși 
Mihai Viteazul, spuneau — $1 aveau, ве pare, dreptate —că ега 
Țigancă și anume din Тага Românească. Indată ce ocupă tronul, 
Răzvan încheie —la 3 lunie 1595 —un tratat cu protectorul 
său, Sigismund Báthory, recunoscându-l de suzeran și admițând 
—sub raportul politie — condiții mult mai grele decât ceruseră 
Turcii vreodată. Acest fapt cât și numirea însăși a domnului de 
către principele Ardealului provoacă o reacţie din partea Pâlonilor 
cari nu puteau admite, după toate legăturile ce existaseră până 
atunci, ca Moldova să iasă complet din sfera lor de influenţă, 

Ieremia Movilă. lntre boierii cari pribegiseră peste Nistru se 
afla şi Jeremia Movilă ( Moghilă), reprezentant al unei puternice 
familii, cu multe legături. Tradiția, consemnată de Neculce, dă 
ca strămoș al Movileştilor pe aprodul Purice, acela саге în lupta 
cu Hroet a dat calul său lui Ştefan cel Mare şi, făcându-se « mo- 
УШ » la pământ, i-a ajutat să incalece. Cronica în limba ger- 
mană, descoperită de curând la München (vezi cap. despre Cul- 
tură), arată într'adevăr rolul foarte important ре care l-a jucat 
boierul Purice în zisa luptă, e probabil deci ca şi tradiţia schim- 
bării numelui să corespundă realităţii. Bun prieten al Polonilor, 
agreat şi de ceilalţi boieri pribegi, Ieremia Movilă este ales domn 
şi intră în laşi, la adăpostul oștirii regale, comandate de cance- 
larul Zamoyski. Răzvan, în timpul acesta, se afla în drum spre 
Țara Românească, urmând să dea ajutor, împreună cu Sigismund 
Báthory, lui Mihai Viteazul în războiul cu Sinan Pașa. După res- 
pingerea Turcilor peste Dunăre, el se intoarse în Moldova şi încercă 
să-și reia cu armele tronul. Lupta avu loc la satul Areni, lângă Su- 
ceava, în ziua de Duminică, 13 Dechemvrie stil nou 1595 şi se isprăvi 
în chip dezastruos pentru Răzvan. Infrânt și prins, acesta e tras 
în ţeapă, în timp ce fratelui său i se taie capul. Unii dintre boierii 
care-l susțineau pieriră, alții fugiră în Ardeal, dintre ostași ar 
fi căzut — spune o scrisoare contemporană — vreo 2.500. Ieremia 
Movilă rămase domn, sprijinit de Poloni şi plătind regulat tribut 
Turcilor. Celor dintâi le dăduse un act, la 27 August 1595, în lași, 
prin care Moldova era considerată ca «unită pe vecie» cu Po- 
lonia, fiind un « membru credincios şi inseparabil al Coroanei, ca 
şi toate celelalte ţări şi palatinate ale еі». Faţă de Sultan, ре de 
altă parte, își îndeplini obligaţiile atât de scrupulos, încât acesta 
îl ajută —lucru extraordinar — chiar şi cu bani, trimițându-i, 
în primăvara anului 1597, o sumă importantă: două poveri, iar 
în 1600, patruzeci de mii de galbeni! Situaţia politică a Moldovei 
în vremea aceasta e caracterizată foarte exact într'o scrisoare a 
lui Nicolae Kirschner din Baia, adresată birăului Bistriţei: «(ага 
e a Polonilor, cetăţile ale păgânilor și trebue să dăm bir Turcilor 
ca mai înainte ». 

Astfel stând lucrurile, era firesc ca Mihai Viteazul să vadă în 
Ieremia Movilă un adversar. De aceea are loc campania din 1600, 
în care oștile muntene ajung aproape fără împotrivire până la 

Fig. 78. — Mormintele lui Ieremia și Simeon Movilă la Suceviţa 

porţile Hotinului (vezi mai jos, p. 286). Reinstalat în scaun de 
Zamoyski, Ieremia ajunge în și mai mare dependenţă faţă de 
Poloni; se obligă chiar să le plătească o sumă anuală. In 1601, 
această sumă se ridica la 28.000 de zloți; domnul scrie la 30 Iunie 
regelui să-l ierte că a întârziat 5'о trimeată, deoarece a trebuit 
să plătească din aceşti bani lefile în restanţă ale mercenarilor. Se 
adăogau apoi prădăciunile şi violențele pe care le făceau ostașii 
poloni lăsaţi în ţară spre a apăra pe domn. In 1601, nemulţumirea 
era aşa de mare $1 aşa de generală, încât însuși Ieremia — ве 
vede silit să trimită o scrisoare regelui. « Тага întreapă — spune 
el —e atât de turburată şi de întărâtată prin toate aceste suferinţe, 
încât acei cari până deunăzi de abia murmurau, având în vedere 
porunca mea, sub pedeapsă de moarte, de a sta liniştiţi și de а 
nu unelti nimic contra armatei polone, au început acum a striga 
în gura mare, înfruntând ordinele noastre şi declarând că nici 
într'un chip nu mai pot răbda şi suferi o nevoie atât de mare». 
De aceea, la un moment dat, boierii se adresează chiar lui Basta 
ca să-i ia sub protecţia lui; generalul însă nu dă curs cererii. In 
genere, raporturile lui Ieremia cu Imperialii au fost pașnice; în 
1605, când Turcii îi dăduseră ordin ca să pătrundă în Ardcal, 
el încunoştiinţează de acest fapt pe comisarii lui Rudolf. 

După cum se vede, sub raportul politic şi militar, epoca aceasta 
e o epocă de scădere în istoria Moldovei; leremia nu e niciun con- 
ducător de oaste, niciun spirit dârz, iubitor de independență. 
Supus celor puternici, el poate să-și prelungească domnia până 
în 1606, Iunie în 30 de zile, murind în scaun, de moarte bună, iar 
nu în pribegie, mazilit, sau şi mai rău, decapitat în piaţa publică. 
Sub raportul religios şi artistic, stăpânirea sa are însă însem- 
nătate. Ieremia întemeiază, înainte de 1599, episcopia Hușilor 
şi-i dărueşte spre sfârşitul domniei (1602—1606) mai multe sate. 
Pe de altă parte, ctitoria Movileștilor, Suceviţa, este una din cele 
mai reuşite ale Moldovei; picturile ei, terminate în timpul lui 
Ieremia, fac şi astăzi admiraţia tuturora (vezi fig. 72—14 și 
145—148). Tot Ieremia Movilă este, se pare, $1 ctitorul mănăstirii 
Vizantea, din judeţul Putna: împreună cu doamna Elisaveta, el 
figurează în fruntea pomelnicului. Şi în domeniul impodobirii 
manuscriselor, al miniaturilor, anii aceștia au o deosebită însem- 
nătate. Acum migălește vestitul Anastasie Crimea desenurile sale 

Fig. 79. — Acoperământul de „mormânt al lui Ieremia Movilă la 
mănăstirea Suceviţa. 

care pot fi socotite va formând о şcoală sau о direcţie nouă în 
acestă veche şi strălucită artă. 

Ieremia Movilă, scoboritor prin mamă-sa Maria din neamul 
Lăpușnenilor, a fost căsătorit cu о Ardeleancă Elisaveta Csomor- 
іапу, una din femeile cele mai aprige ale trecutului nostru. Au 
avut mai mulţi copii: trei băieţi, Constantin, Alexandru şi Bogdan 
şi cinci fete, Chiajna (Regina), Ecaterina, Maria, Ana şi Samfira. 
Primele patru s'au căsătorit după nobili poloni; ultima a murit 
de tânără, la 7 Martie 1596 și a fost înmormântată la mănăstirea 
Suceviţa. Tot acolo se află şi mormântul, frumos lucrat, al lui 
Ieremia, purtând următoarea inscripţie: « Această piatră de mor- 
mânt a făcut-o și a împodobit-o pan Gavril, fost stolnic, mai 
înainte răposatului, binecinstitorului şi de Hristos iubitorului 
domnului nostru lo Eremia Moghila voevod, cu mila lui Dum- 
nezeu, domn al țării moldoveneşti. Veşnica lui pomenire, odihnă 
fericită. In anul 7114 (1606), luna Iunie 30 » (vezi fig. 78 şi 79). 

« In {ата mea ași fi putut să rămân 
liniștit şi sigur, fără nicio teamă, dacă 
nu m'ar fi chemat credința mea jaj 
de creștinătate e. 

« Io Mihail Voevod al Ungrovlahiei, 
al Ardealului, al Țării Moldovei». 

(Memoriul lui Mihai Viteazul 
către împărat, din anul 1601 
şi legenda peceţii lui ca stă- 
pânitor al celor trei ţări ro- 
mâneşti). 


Tot mai puternic străluceşte chipul lui Mihai Viteazul, tot mai 
vie și mai luminoasă este amintirea faptei lui. Cu cât ве adaogă 
informaţia documentară, cu cât cunoaştem mai bine lupta, bi- 
ruinţa şi căderea acestui mare căpitan, neînfricat luptător pentru 
credinţă şi ctitor veșnic al ţării de astăzi, cu atât sporeşte în su- 
fletul nostru admiraţia. Alături de Ştefan cel Mare, Mihai Vi- 
teazul este întruchiparea eroismului, este izvor de putere, de în- 
credere şi de mândrie pentru poporul românesc. 

Vieaţa lui e una din cele mai impresionante din câte s'au des- 
fășurat pe pământul strămoşilor. Mihai Viteazul a cunoscut din 
plin şi durerile şi bucuriile vieţii; a cunoscut dulceaţa biruinţei 
şi amărăciunea înfrângerii ; a stăpânit cât niciunul dintre voevozii 
noştri, pentru ca într'o clipă să piardă totul; a văzut pe cei tru- 
faşi închinându-i-se și a căzut prin trădarea lor. Nimic din ce e 
omenesc nu i-a fost străin și faptul acesta ni-l face şi mai apro- 
piat, îl aduce la înţelegerea tuturora. Contemporanii, prieteni sau 
duşmani, au simţit că au în faţă o personalitate excepţională; 
unii l-au ridicat în slăvi, alţii l-au urit cu patimă, cu toţii însă 
au rămas impresionați de această apariţie unică. 

Originea lui Mihai. Cariera sa ca boier. Originea lui Mihai 
Viteazul e o problemă nedeslegată încă, e un semn de întrebare 
al istoriografiei românești.: Unii dintre cercetători l-au considerat 
drept fiu legitim al lui Pătraşcu cel Bun, ceea ce s'a dovedit greșit, 
alţii au spus că e fiul nelegitim al acestuia, iar acum în urmă s'a 
afirmat că el n'are nicio legătură cu acest voevod. Sigur este numai 
că pe mamă-sa —femeie frumoasă —o chema Tudora şi că a 
locuit multă vreme în târgul dela gura lalomiţii. Ea era soră cu 
Iane Epirotul, care a ajuns, graţie însuşirilor lui, la cea mai înaltă 
dregătorie din Тага Românească, la bănia Olteniei, fiind în ace- 
laşi timp şi capuchihaia sau reprezentant al domnului la Constan- 
tinopol. Ştim că Mihai s'a născut în 1558, deoarece în 1601 avea, 
aşa cum ne spune pictorul Sadeler care i-a făcut portretul, 43 
de ani. Pătraşcu cel bun a murit însă în Ресһетугіе 1557, în urma 
unei lungi boli, pentru care se dusese, încă din luna Mai, la aer, 
la Râmnicul-Vâlcei. Așadar, sau Mihai este fiu postum al lui Pă- 
traşcu, sau — e opinia ultimului cercetător, d-l P. P. Panaitescu — 
Mihai a avut un alt tată, pe care nu-l cunoaştem. Mai sunt o serie 
de argumente cari vin în sprijinul acestei ultime păreri, aşa de 
pildă, povestirea cronicei lui Radu Popescu din care aflăm că 
« Mihai-Vodă, după ce au luat domnia, s'au numit că iaste fecior 
lui Pătraşco-Vodă, iar cu adevărat nu să ştie; că niciun istoric de 
ai noştrii (sau striin) nu adeverează cine iaste... fără cât den 
auz unul dela altul аза dovedim că mumă-sa au fost dela oraș, 
dela Floci... văduvă și frumoasă». In cazul când paternitatea 
lui Pătrașcu se dovedeşte a fi o iluzie, Mihai Viteazul nu-şi pierde 
din însemnătate pentru aceasta. In definitiv, valoarea lui nu stă 
în faptul că a fost feciorul nelegitim al unui voevod, ci în activi- 
tatea ре care а desfășurat-o, în realizările lui, în personalitatea 
lui саге —s'o recunoaștem — nu seamănă cu aceea a lui Pătraşcu. 
Mihai e în primul rând fiul faptelor sale. Şi alţi mari stăpânitori 
ai lumii — de ieri și de azi — nu au fost $1 nu sunt de viţă dom- 
nească ; aceasta nu i-a împiedicat totuşi să se ridice peste cei ‘саге 
se bizuie pe noblețea din hrisoave. 

In tinereţe, Mihai s'a îndeletnicit cu negustoria: ne-o spun 
mai multe mărturii contemporane, între altele un document intern 
descoperit în ultimul timp. O mărturie polonă îl arată ca negu- 
stor de vite; o alta, spaniolă, afirmă că ar fi fost negustor de 


17* 


260 MIHAI VITEAZUL 


giuvaericale. Ştia turceşte și grecește; avea un scris frumos, 
energic ; iscălitura lui se recunoaşte dintr'o mie. 

Cariera boierească şi-a început-o pe lângă unchi-său Iane. 
Când acesta ajunge mare ban al Olteniei, Mihai e numit бап mic 
sau bănișor în judeţul Mehedinţi. Il găsim în această dregătorie 
în anul 1588; ni s'a păstrat şi un ordin al lui Mihnea voevod adre- 
sat «slugei domniei mele lui Mihai banul din judeţul Mehedinţi », 
In 1590, este mare stolnic; în 1591—92, sub Ştefan Surdul, devine 
mare postelnic şi, după câteva luni, mare агай. Iar fiindcă în tot 
acest timp, Iane, banul Olteniei, locuia de fapt la Constantinopol, 
se pare că Mihai a fost și ispravnic în locul său, la Craiova. Cu 
această ultimă dregătorie îl cunoaște cronica lui Radu Popescu. 
In timpul domniei lui Alexandru cel Rău (1592—1593), a ajuns 
chiar ban al Olteniei. Intr'un document din 27 Septemvrie 1597, 
dăruind mamei sale, doamnei Teodora, satele Studina Mesteacăi, 
Studiniţa Barbului, Cruşovul, Frăsinetul din câmp şi Studiniţa 
lui Hamei, cu toate hotarele lor, Mihai spune că «aceste sate 
le-am cumpărat domnia mea când am fost ban al Craiovei » 
(cie села пок8пну гсдко мї къда съм EHA ван кралекски). Tot din 
timpul carierei sale, «din trudă, din slujba ce am slujit» cum 
o declară însuşi în hrisovul din 6 Septemvrie 1598, avea el 23 
de sate numai în judeţul Romanați, cumpărate dela теріеѕі adică 
dela moșneni. Un altul, Crăișanii, îl cumpărase pe când era 
hănişor în Mehedinţi. Se adăogau apoi satele ре care i le adu- 
sese ca zestre soţia sa, Stanca, nepoata lui Dobromir, banul 
Olteniei. Mihai era deci, în 1593, nu numai cel dintâi dintre 
dregători, dar și unul dintre cei mai bogaţi. 

Birurile grele puse de Alexandru cel Rău provoacă un com- 
plot boieresc. Domnul е pârit la Poartă, іп Iunie 1593, dar fără 
succes pentru moment. Unii dintre complotiști sunt prinşi şi 
tăiați; Mihai, amestecat şi el, află că i s'a hotărît pieirea și fuge 
în Ardeal. Tradiţia, consemnată în cronica lui Radu Popescu, ne 
prezintă însă lucrurile altfel, anume că Alexandru ar fi vrut să-l 
omoare, deoarece îi ieşise nume «cum că iaste fecior de domn». 
Deci «au trimis cu urgie și l-au adus la București. Şi trecând 
pe lângă Biserica Albă pe vremea liturghiei, s'au rugat arma- 
şilor să-l lase să asculte svânta liturghie şi, lăsându-l, au intrat 
în biserică şi, rugându-să, s'au făgăduit lui Sfeti Nicolae, fiind 

hramul, că, de-l va mântui, să-i facă mănăstire în numele lui, 
precum au și făcut. Că, ducându-l la domn, și tăgăduind de nă- 
paste, au jurat cu 12 boiari că nu iaste fecior de domn şi au scăpat. 
Pentru care nevoe scăpând și speriindu-să, au fugit la Poartă... ». 
O mărturie contemporană ungurească — însemnările lui Sza- 
mosk5zy — afirmă că s'ar fi ajuns chiar la condamnărea la moarte 
şi că Mihai a fost salvat numai graţie faptului că ţiganul călău 
s'a înspăimântat și a zvârlit spada. Câtă valoare prezintă aceste 
ştiri, nu se poate spune în mod precis. Impresia noastră este, aşa 
cum am afirmat și mai sus, că Mihai, aflând de soarta се i se pre- 
găteşte, a fugit din Oltenia în Ardeal. Intr'un hrisov din 1594, el 
spune de altfel limpede: « Când s'au întâmplat domniei mele pri- 
begie dela Craiova, am trimis domnia mea de am chemat călugării 
dela acea mănăstire — е vorba de Coşuna (azi Bucovăţ) — de am 
adăogat aceste vii... ca să stăpânească aceste vii până voi veni 
domnia mea din pribegie ... ». In Ardeal, Mihai a stat două săp- 
tămâni, apoi s'a dus la Constantinopol unde, ajutat de unchiul 
său Iane şi de Andronic Cantacuzino, fiul lui Șeitanoglu, pe de o 
parte, de Sigismund Báthory și de agentul englez Barton pe de 
altă parte, a izbutit să ia domnia. Au contribuit la acest succes și 
sumele mari de bani și bogatele daruri pe care, potrivit obiceiului, 
le făcuse la toate mărimile din Constantinopol. Datoriile noii 
domnii se urcau la o cifră fabuloasă; creditorii însoțeau acum ре 
Mihai în ţară, ca să-și scoată banii şi dobânzile respective. 
Inceputul domniei. Răscoala împotriva ТогеПог. Numirea se 
făcuse în Septemvrie 1593; la 11 Octomvrie, în drum spre ţară, 
Mihai trecuse de Adrianopol; în cursul aceleiaşi luni, el intra în 
București. Aci găsi pe creditorii mai vechi, ai predecesorului său, 
care-și reclamau și ei banii. Inţelegem prin urmare cum în primul 
an de domnie a trebuit ca nenorociţii de contribuabili, în afară 
de birul obişnuit, să plătească și birul pentru «poclon și curama » 
(за поклони H за корама) — cuvântul ultim înseamnă cotizaţie, 
contribuţie — precum și un impozit extraordinar « cornăritul oilor 
şi al boilor». Se adăoga apoi un bir «pentru câble şi chile» 
(за къклн н за киле) adică pentru proviziile de grâu și orz ce tre- 
buiau trimise armatei turceşti, în campania împotriva Imperia- 
lilor. In afară de acestea, se mai cerea, pentru aceeași armată, 
cantităţi însemnate de miere, unt şi sare. Apăsarea fiscală devenise 

insuportabilă: unele sate se «risipeau », multe 151 vindeau moșia, 
sporind numărul rumânilor sau vecinilor. Dar nu era numai 
atât: Turcii prinseră a se așeza în Тага Românească, a-și face 
«lăcașuri și meceturi şi începură a фра creştinii de nevoia Tur- 
cilor » cari le căleau «ţara și legea». Mihai, văzând primejdia, 
făcu sfat cu boierii «mari şi mici» și toţi spuseră că cîntr'alt 
chip nu se vor putea izbăvi... numai cu bărbăţia să ridice sabie 
asupra vrăjmașilor ». Momentul era prielnic: se forma tocmai 
atunci în Europa o ligă sfântă pentru a duce războiul cu Turcii. 
Papa Clement al VIII-lea (1592—1605) îndemna stăruitor pe toţi 
monarhii creştini să-și unească forţele împotriva necredincioșilor. 
Concentrarea urma să se facă în jurul împăratului Rudolf al II-lea 
(1576—1612), la a cărui curte Jezuiţii comandau. Apelul găsi 
răsunet în Spania, unde domnea bătrânul Filip al II-lea, în câteva 
ducate italiene (Toscana, Mantova, Ferrara) ; statele germane făgă- 
duiră și ele să dea ajutor în oaste și bani. O deosebită importanță 
prezentau cele trei ţări românești, deoarece ele erau în vecinătatea 
nemijlocită a dușmanului şi formau о bază de operaţiuni indicată. 
De aceea, se depuseră sforţări pentru a fi atrase în ligă. Sigismund 
Báthory, principele Ardealului, după tratative laborioase, prin 
care căuta să-şi asigure maximum de avantaje, ajunse în sfârșit, 
în Fevruarie 1594, la o înţelegere cu Rudolf; Aron Vodă al Mol- 
dovei încheie şi el, la 16 August 1594, un tratat cu Imperialii, 
declarându-se aliatul lor, obligându-se să colaboreze sub raportul 
militar şi obţinând dreptul de azil în cazul când ar trebui să-și 
părăsească ţara. In ce privește pe Mihai, el abia fusese numit 
ca domn, așa încât emisarul Papei, călugărul croat Alexandru 
Cumulovici, neștiindu-i gândurile şi bănuind că are legături prea 
strânse cu Turcii, nu-i vorbise încă. In ţară, exista totuşi un pu- 
ternic curent pentru cauza creștină. Atât boierii, cât şi domnul, 
aflând de pregătirile ce se făceau în vecini, se simțeau atrași să 
participe şi ei la lupta împotriva necredincioşilor. Mihai nu aşteptă 
deci să i se facă propuneri, ci, fapt esențial care-l caracterizează 
dela început, o luă el înainte. Trimise soli atât la Sigismund Bá- 
thory cât și la Aron Vodă: la cel dintâi pe Radu clucerul Bu- 
zescu, la cel de al doilea pe fratele acestuia, pe Preda stolnicul. 
. Rezultatul fu o înţelegere deplină. Cei trei stăpânitori hotăriră 
«ca să fie nedespărţiţi unii cu alţii». Cu drept cuvânt așadar, 

avea să scrie mai târziu Mihai împăratului Rudolf: «In ţara 
mea ași îi putut să rămân liniştit şi sigur, fără nicio teamă, dacă 
nu m'ar fi. chemat credinţa mea faţă de creştinătate ». Această 
credință pe de o parte, presiunea fiscală pe de altă parte, explică 
răscoala voevodului. Ca urmare a înţelegerii cu Sigismund Bá- 
thory, sosiră la Bucureşti vreo două mii de ostaşi-ardeleni, sub 
comanda căpitanului de Făgăraş. Їп oraş, era însă şi un corp 
turcesc, tot de vreo două mii de oameni, sub comanda unui emir, 
care supraveghea pe domn. Mai era şi mulțimea de creditori; 
aceştia merseseră cu îndrăzneala până acolo încât atacaseră în- 
suşi palatul domnesc. 

Mihai, care-şi avea acum strânse trupele — sosiseră şi Buzeștii 
din Oltenia — chemă pe creditori la vistierie, în ziua de 13 Noem- 
vrie 1594, pentru a-i socoti. Când toată lumea fu adunată, începu 
întradevăr socoteala, dar o socoteală sângeroasă. Tunurile izbiră 
în mulţime, casa luă foc, ostaşii domneşti desăvârşiră prăpădul. 
După creditori, veni rândul celor două mii de Turci ai Emirului; 
apoi fu atacată cetatea Giurgiului. Mihai neavând însă mijloace 
suficiente de asediu, ea putu rezista, mai ales că-i soseau ajutoare 
dela Rusciuk. In același timp, erau măcelăriți Turcii din laşi de 
către Aron Vodă. Răscoala devenea așadar generală. Și alte ce- 
tăţi dela Dunăre fură izbite; o luptă avu loc lângă Cetatea de 
Floci, la vărsarea Ialomiței, o a doua la Hârșova, la 1 Ianuarie 
1595; o a treia la Silistra, la 8 Ianuarie; pretutindeni Turcii fură 
învinși. Intre timp, la Constantinopol se hotărise înlocuirea hai- 
nilor; în Тага Românească urma să fie instalat Bogdan, fiul lui 
Iancu Sasul, iar în Moldova, Ştefan Surdul, fostul domn muntean. 
Două armate turcești porniră în acest scop la Dunăre: una co- 
mandată de Hasan Pașa şi Mustafa Pașa, se indreptă spre Rus- 
ciuk, cealaltă spre Silistra. Mihai porni împotriva celei dintâi. 
Pe când îi supraveghea mișcările, din tabăra dela satul Pieirile, îi 
veni însă ştirea că va fi atacat din coastă, din spre apus, de о 
oaste tătărească. Erau Tătarii cari luptaseră până atunci în Banat 
şi care, primind ordinul Sultanului, veneau acuma asupra hai- 
nului. Mihai îşi retrase atunci trupele puțin spre miazănoapte, la 
satul Hulubeşti, la confluenţa Câlniştei cu Neajlovul, lângă Călu- 
găreni, şi trimise pe fraţii Buzești ca să împiedice unirea corpurilor 
dușmane. Tătarii sunt într'adevăr bătuţi, întâi la satul Putineiu, 


264 MIHAI VITEAZUL 


în ziua de 14 Ianuarie 1595, a doua oară la Stănești, în ziua de 16 
Ianuarie; unirea însă nu poate fi împiedicată. Adversarul înain- 
tează până la satul Șerpăteşti; aci el e atacat într'o noapte de 
paharnicul Manta care pune pe fugă pe Tătari. In retragere, 
oastea turcească se opreşte la Rusciuk. Mihai care sosise între 
timp «cu gloatele » trece Dunărea pe саў, ре la Marotin, ў o 
bate cumplit; amândoi paşii sunt ucişi, orașul e ars şi prădat, 
iar bietul Bogdan abia își scapă vieaţa prin fugă (25 Ianuarie). 
Cealaltă armată turcească, însoţind pe Ştefan Surdul, se afla 
lângă Silistra; еа e atacată de Banul Mihalcea şi imprăştiată. 
Oraşul are aceeaşi soartă са și Rusciukul; pretendentul cade în 
luptă sau fyge; de aici încolo i se pierde urma. Armatele victo- 
rioase ale lui Mihai fac incursiuni pe tot ţărmul drept al Dunării; 
ele ajung până la muntele Haemus (Balcan); băştinaşii, încura- 
јај de aceste succese, se răscoală şi ei, astfel vreo « 2000 de haiduci 
şi câţiva sârbi» atacă Sofia. Turtucaia e arsă; Babadagul jefuit. 
cumplit de oștile lui Aron al Moldovei. Brăila întărită cu ziduri 
şi apărată de o mie de Turci, cade în Martie 1595, după un atac 
repetat, condus de paharnicul Manta şi de Albert Király, noul 
comandant al corpului de ajutor unguresc. 

Campania din 1595. Lupta dela Călugăreni. Era evident că 
Turcii nu puteau tolera o asemenea situaţie; răscoala ţărilor ro- 
mâneşti însemna о întreită lovitură: de ordin politic, militar şi 
economic. Ea constituia mai întâi un exemplu şi un îndemn pen- 
tru toţi creștinii din Balcani, apoi o importantă extindere a fron- 
tului de luptă, în sfârşit o perturbare serioasă în aprovizionarea 
cu materii prime a imperiului în general şi a Constantinopolului 
în special. Prada, mai ales în vite, luată de răsculați, era aşa de 
mare încât un orășean din Brașov a putut cumpăra «50 de boi, 
47 de vaci şi 44 de viței de un an » numai cu 100 de lei! Sultanul 
hotărî aşadar o mare expediţie de represiune, de nimicire a hai- 
nului care produsese o tulburare atât de adâncă. Se strânse o 
armată însemnată, sub comanda lui Ferhat paşa, marele vizir; 
înainte însă de a trece Dunărea, pe când se afla încă la Rusciuk, 
acesta se văzu înlocuit prin adversarul său, Sinan-Paşa (vezi fig- 
79). Asupra numărului armatei turcești, nu există potrivire între 
indicaţiile diferitelor izvoare. Unele vorbesc de 40.000 de oameni, 
altele de 80.000 şi de 100.000, ba chiar o mărturie dă cifra enormă 

de 300.000 din cari ar fi rămas apoi numai jumătate, adică 150.000. 


Fig. 80. — Portret contemporan al lui Sinan Paşa, de George Wickgram din Spira. 


Mai probabilă pare cifra dintâi sau una apropiată ei; nu cred ca 
armata lui Sinan să fi trecut de 40.000—50.000 de oameni şi 

încă din aceștia nu toţi erau adevăraţi luptători. In orice caz, 
forţele sale depășeau cu mult pe acelea ale lui Mihai Viteazul, care 
nar fi avut — după mărturisirea cronicei oficiale muntene — 
decât vreo 8.000 de oameni, la care se adăogau cei 2.000 de Un- 
guri ai lui Király. Chiar dacă admitem că intenţionat s'a trecut 
un număr mai mic de ostași, pentru a se scoate şi mai mult în re- 
lief meritele domnului —e o cronică oficială! —totuși, în cel 
mai bun caz, socotind oastea de ţară, lefegii, cetele de haiduci 
și ajutorul unguresc, încă n'au putut fi mai mult de 20.000 de 
ostași. Prin urmare raportul era de unu la doi, Turcii erau de 
două ori mai mulți decât Românii. 

Mihai își dădea perfect seamă, încă din primăvară, că Sultanul 
îl va ataca. De aceea căutase să-și asigure un sprijin puternic 
din partea lui Sigismund; acesta însă nu era un cap politic rea- 
list; înfumurat și nestatornic, uşor influenţabil, el se gândea їп 
primul rând să-și satisfacă vanitatea; în rândul al doilea, veneau 
interesele Statului şi lupta împotriva Tureilor; de aceea își va și 
pierde, mai târziu, domnia. Delegaţia de mari boieri şi de înalți 
ierarhi, trimisă de Mihai să ceară sprijinul lui Sigismund, ajunse 
în Alba-lulia la 2 Mai 1595. In cursul tratativelor ce urmară, ea 
nu apără însă așa cum trebuia drepturile Țării Românești și ale 
voevodului ei. Recunoaştem că împrejurările erau grele și pri- 
mejdia iminentă; dacă boierii însă ar fi fost solidari şi nu ar fi 
avut atâta în vedere interesul lor propriu, de sigur că s'ar fi obţinut 
alte condiţii. Așa se ajunse, la 20 Mai 1595, la un act care însemna 
în realitate desfiinţarea Statului muntean. Intr'adevăr se prevedea 
că domnul e numai locţiitorul principelui Ardealului, acesta din 
urmă având să controleze veniturile ţării, că dările se vor fixa de 
către dietă, la care vor participa şi 12 boieri munteni, că actele 
vor fi date de domn în numele principelui, sigiliul acestuia din 
urmă fiind sigiliul Statului. Sigismund va fi numit: « Prea lumi- 
natul domn Sigismund din mila lui Dumnezeu, principele Tran- 
silvaniei, Moldovei și Valahiei transalpine și al sacrului imperiu 
roman, domnul părţilor regatului unguresc şi comitele Săcuilor, 
domnul nostru prea milostiv », în timp ce lui Mihai i se va spune 
numai: « Respectabilul și magnificul domn Mihai, voevodul ţării 
noastre transalpine, credinciosul nostru iubit ». Nu se va putea 
încheia niciun tratat fără învoirea lui Sigismund, nu se va putea 

pronunţa nicio pedeapsă capitală împotriva boierilor fără ştirea 
aceluiaşi. Tot în folosul boierilor se prevede și clauza că domnul 
nu-i va putea demite din dregătorii, că, în schimb, Grecii nu vor 
avea acces la ele, apoi că străinii nu vor putea dobândi proprie- 
tăţi în ţară, în sfârșit — ceea ce fusese şi până atunci — că ru- 
mânii sau vecinii care ar fugi pe ascuns de pe moşiile proprietarilor, 
vor fi aduşi înapoi. Pentru toate acestea, un singur câştig anume: 
«toate bisericile din stăpânirile seninătăţii sale (Sigismund Bá- 
thory |) vor fi sub jurisdicția mitropolitului dela Târgovişte » şi 
două asigurări: că se va da ajutor în lupta împotriva Tureilor 
și că se vor restabili vechile hotare ale Țării Româneşti, atât în 
spre Moldova cât şi la Dunăre, urmându-se «mijlocul» albiei 
acesteia, « dela Brăila până la Rușava (Orşova). Putem lesne bănui 
ce a fost în sufletul lui Mihai, când a luat cunoștință de condiţiile 
la care consimţiseră «lealii » şi « desinteresaţii » săi boieri, con- 
diţii pe care Turcii nu îndrăzniseră să le ceară niciodată. N'avea 
încotro însă; cu împăratul Rudolf, la care trimisese un sol de 
mare taină, în Aprilie, nu încheiase încă legături puternice; Aron 
Vodă din Moldova fusese înlocuit tocmai atunci de Sigismund 
prin Ștefan Răzvan; trebuia deci să accepte umilinţa, pentru 
moment, spre a putea face față primejdiei. Apoi se vor lămuri 
ele lucrurile. Cu o sută și zece ani mai înainte, marele Ștefan 
cunoscuse de asemenea o adâncă jignire, la Kolomea; răspunsul 
a fost Codrul Cosminului. Tot așa și acum, răspunsul va fi Şe- 
limbăr $1, a doua oară, Gorăslău. 

In acest timp, armata turcească îşi termina preparativele la 
Rusciuk și se pregătea să treacă Dunărea. Mihai a izbutit să ţie 
vadul câtva timp, în cele din urmă însă, fiindcă era ameninţat 
cu învăluirea, pe la Olteniţa, a trebuit să se tragă îndărăt. Tre- 
cerea 'Turcilor a început în ziua de 4/14 August 1595, ре un pod 
de vase şi a durat trei zile. Cu ei era şi renegatul Mihnea, fostul 
domn al Ţării Româneşti. Faţă de superioritatea numerică a 
armatei lui Sinan, Mihai nu avea interes să dea lupta în câmp 
deschis; de aceea, întocmai ca şi Ștefan cel Mare la Vaslui, a ales 
o poziţie care să nu permită o desfăşurare largă de trupe ў în 
acelaşi timp să-l ferească de o eventuală înconjurare. Experienţa 
luptelor din iarnă îi arătase că o asemenea poziţie era tocmai pe 
drumul care duce dela Giurgiu la Bucureşti și anume la satul 

Călugăreni. Aci s'a oprit Mihai. In spate erau dealuri acoperite 
de păduri, formând un adăpost natural, în faţă valea mlăștinoasă 
a Neajlovului şi a Câlniștei. Drumul ducea peste râu, pe un pod 
de lemn, şi continua apoi între dealuri, pe valea Țânţăroasa, așa 
încât armata turcească nu putea înainta decât sub formă de 
coloană, cu un front redus. 

Lupta avu loc în ziua de 13/23 August. Incă înainte de revăr- 
satul zorilor, avangarda lui Mihai atacă, ajungând până la cor- 
turile duşmanilor. Peste câteva ceasuri, pe la 11 dimineaţa, are 
loc un atac puternic al lenicerilor; aceștia izbutesc să respingă 
pe ai noştri, trec peste Neajlov şi capturează unsprezece tunuri. 
Mihai se retrage puţin, în perfectă ordine, cu armata dispusă în 
formă de unghiu, cu vârful spre duşman; apoi, în momentul când 
ajunge în dreptul unde se afla detașamentul lui Kirâly care până 
atunci nu intervenise în luptă —se pare că nu voise să intervină 
—dă un contra atac fulgerător care determină soarta bătăliei. 
Pentru a încuraja pe ai săi, voevodul însuşi, invocând numele 
lui Isus, se asvârle cu securea în mână asupra duşmanului. Unul 
dintre paşii turcești, ieșinduci înainte, аге capul despicat dintr'o 
lovitură, un altul e izbit în piept. Boierii, văzând pilda domnului, 
se asvârlă şi ei «pre capete asupra Turcilor», îi taie și-i înneacă 
în mlaștină. Pe de altă parte, tunurile lui Király îi izbesc din 
flanc, iar un detașament de două sute de Cazaci, sub comanda 
căpitanului Cocea, şi două sute de Ardeleni, din spate. Turcii sunt 
cuprinși de panică şi încep o retragere desordonată. La podul de 
peste Neajlov, îmbulzeala era aşa de mare, încât însuși Sinan 
este asvârlit în mlaștină şi cu siguranţă ar fi pierit acolo, dacă 
un veteran din Rumelia, recunoscându-l, nu l-ar fi luat în spate 
şi l-ar fi scăpat. Sunt ucişi patru paşi, şapte sangeaci şi trei mii 
de ostași. «Şi am câștigat — povestește însuși Mihai —cinci tu- 
nuri și un steag verde al Proorocului lui Mohamed, foarte prețuit. 
de dânşii şi foarte respectat ». Bine înţeles, cele 11 tunuri fuseseră 
reluate. 7 

Noaptea саге se lăsa aduse încetarea bătăliei. Biruinţa rămă- 
sese de partea noastră. Dar pentru ca să se bucure de toate roa- 
dele ei, ar fi trebuit ca Mihai să poată continua urmărirea, ca odi- 
nioară Ștefan după lupta dela Vaslui, să poată svârli pe dușman 
în Dunăre. Din nefericire, aceasta nu era cu putinţă. Turcii fuseseră 

bătuţi, dar nu distruși; superioritatea lor numerică era încă 
sdrobitoare. Pe de altă parte, armata însăşi a lui Mihai era obosită, 
după o luptă care durase mai bine de 16 ceasuri. lar unii dintre 
boieri —izvoarele vorbesc de Dan vistierul şi de Mirăslău logo- 
fătul — erau nemulțumiți şi, după un păcătos obiceiu, gata să 
trădeze. Ţinând seamă de toate aceste elemente, hotări domnul 
retragerea la munte, spre a aştepta acolo ajutorul zăbavnicului 
Sigismund. Se repetă deci povestea dela Rovine a lui Mircea cel 
Bătrân care, deşi biruitor, trebuise să se tragă spre Argeş. In 
cursul nopţii de 13 spre 14 August, porniră ostaşii lui Mihai spre 
Bucureşti. După un scurt popas la Copăceni, pe Argeș, şi un al 
doilea la Văcărești, în timpul căruia Ungurii lui Király şi alţi 
ostași jefuiră orașul, retragerea continuă spre Târgovişte; de асі 
se merse pe Dâmboviţa în sus, până la Stoeneşti, în munte, unde 
fu aşezată tabăra. In acest timp, Turcii intrau în Bucureşti, unde 
construiau o fortificaţie de pământ, o «palancă», în jurul mănă- 
stirii numite astăzi « Radu-Vodă », a cărei biserică fu transformată 
în moscheie. După aceea, ajungeau la Târgovişte (26 August) şi 
construiau şi acolo o fortificaţie, în care așezau 40 de tunuri şi o 
garnizoană de trei mii cinci sute de oameni, sub comanda lui Ali 
Paşa. Zidurile Brăilei erau refăcute şi ele: prin sate se așezau 
subași, adică primari; se părea că Тага Românească va fi pre- 
făcută în provincie turcească. Țăranii fugeau care încotro; mulți 
fură luaţi robi; alţii atacau de capul lor cetele răsleţe ale duş- 
manului ; aşa au făcut ţăranii din Buzău, cari nimiciră cu coasele 
un detaşament de 400 de Turci, trimis după provizii. 

La începutul lui Octomvrie, scobora munţii, ре la Bran, şi 
Sigismund Bâthory, care până atunci fusese foarte ocupat cu 
nunta sa, și a cărui armată se strângea pe încetul. Aducea cu el 
22.000 de Secui și 15.200 de ostaşi dați de oraşele şi de nobilimea 
ardeleană cu 63 de tunuri. In acelaşi timp, sosea și Ştefan Răzvan 
din Moldova cu 3.000 de oameni și cu 22 de tunuri. La 6 Octom- 
vrie, Târgoviştea e asediată ; la 8 Octomvrie, după masă, cetăţuia 
construită de Sinan cade în mâinile creștinilor; Turcii sunt tăiaţi, 
iar comandantul lor făcut prizonier ; cu proviziile pe care le strân- 
sese, garnizoana ar fi putut rezista mai bine de trei ani (vezi 
fig. 81). Urmărind grosul armatei turcești care se retrăgea cre- 
ştinii coboară spre București; oraşul fu ocupat la 12 Octomvrie 

Fig. 81. — Stampă contemporană îinfăţişând asediul Târgoviștei în Octomvrie 1595. In partea де sus e înfăţişată înfrângerea şi tuga 
Turellor; se vede şi podul de peste Dunăre, rupt de ghiuleltele creştinilor, 

de către Ştefan Răzvan cu un detașament, în timp ce Mihai 
şi Sigismund grăbeau spre Giurgiu. Când ajunseră aci, Sinan şi 
cu o mare parte din oastea sa trecuse deja peste Dunăre; mai 
rămânea numai ariergarda, robii şi o parte din pradă. Atacul se 
deslănţui imediat: podul, bombardat puternic de tunuri, se rupse 
şi o sumă dintre Turci pieriră înnecaţi sau de sabie (vezi fig. 82). 
Mai bine de 8.000 de robi fură eliberaţi. Urmă după aceea asediul 

Fig. 82. — Inceputul luptei dela Giurgiu şi retragerea ТитсПог pe malul! drept al 
Dunării. Creştinii n'au rupt încă podul. Gravură contemporană. 


cetăţii. In oastea creştină se afla $1 un corp de 300 de Italieni, 
cu artilerie, trimişi de ducele de Toscana; aceştia se pricepeau 
în deosebi la astfel de operaţiuni. După un bombardament vio- 
lent care dărâmă o parte a zidului, cetatea fu cucerită în ziua de 
20 Octomvrie. Prada luată de creştini era enormă: еа se evalua 
la mai bine de 2 milioane aur; o mărturie contemporană spune: 
«nu numai comandanții oștirii ardelene au devenit bogaţi, dar 
şi ostașul cel mai mic avea măcar patru cai, afară de alte spolii ». 
Expediția de pedepsire ordonată de Sultan se isprăvise așadar 
în chip rușinos; Sinan Paşa fu destituit din funcţia de mare vizir; 

cronicarul turc Naima, povestind evenimentele, sfârşeşte prin 
următoarele elocvente cuvinte: «O asemenea retragere deza- 
stroasă și înfrângere n'a mai fost pomenită în istorie». 

Indată după biruinţă, Sigismund se întoarse în Ardeal; dân- 
du-și, în sfârşit, seama de realităţi, el renunţă la clauza prin care 
controla veniturile Țării Românești, lăsându-le în întregime la 
dispoziţia lui Mihai. Răzvan se întoarse în Moldova unde intra- 
seră Polonii şi instalaseră pe leremia Movilă, Mihai începu să 
repare stricăciunile neobișnuit de mari pe care le provocase expe- 
діа lui Sinan: Bucureştii erau o ruină —de aceea domnul își 
mută reședința la Târgoviște — multe sate se risipiseră, rumânii 
fugiseră care încotro. Incetul cu încetul însă, ţara începu să se ` 
aşeze iarăşi, lumea să revie la îndeletnicirile obișnuite. A ajutat 
şi împrejurarea că, în anul 1596, Turcii și-au trimis armatele în 
altă direcţie şi anume împotriva Imperialilor cari, uniţi cu Sigis- 
mund, au și suferit o înfrângere gravă la Kerestes, în ziua de 26 
Octomvrie. 

Luptele din 1596. Dar cu toată preocuparea de a tămădui relele 
războiului, Mihai nu rămase inactiv nici în acest an: cetele sale 
trecură pe ţărmul drept al Dunării și prădară în diferite locuri: 
la Babadag, în apropierea căruia a pierit însă îndrăzneţul Velișco, 
pentru care lucru, spune cronica, « Mihai Vodă foarte se întristă », 
la Vidin sau cum ziceau ai noştri, «la Diiu », detașamentul fiind 
sub comanda lui Farcaș Aga; un alt căpitan, foarte îndrăzneţ, 
Baba Novac, sârb de origine, arse Plevna 81 pătrunse până la 
Sofia, prinzând în trecătorile Balcanilor convoaiele de merinde 
ale lui Hasan Pașa. Brăila fusese reluată încă de a doua zi după 
retragerea lui Sinan. 

In toamna anului 1596, în Octomvrie, se produse pe neaștep- 
tate un atac а] Tătarilor. Buzăul, Gherghița și Bucureștii fură 
arse. Când însă Mihai, care-și strânsese între timp oastea, porni 
împotriva năvălitorilor, aceştia nu îndrăzniră să dea lupta şi se 
retraseră în grabă. Dacă n'ar fi fost întorşi din cale, ei treceau 
în Banat şi dat fiind că armatele creştine fuseseră sfărâmate la 
Kerestes, ar fi putut prăda toată Austria. După plecarea Tăta- 
rilor, Mihai își îndreptă oastea împotriva Turnului şi a cetăţii 
din faţă, de pe malul drept, Nicopolea, repurtând şi aci o bi- 
ruinţă ; comandantul turc se rugă de pace prin daruri strălucite 

şi prin făgăduiala de a mijloci pe lângă Sultan o împăcare. Mihai 
„ar fi preferat să continue lupta împotriva necredincioşilor ; aşa îl 
îndemna sufletul, аза îl rugau și creştinii din Balcani; situaţia 
însă era foarte grea. Armatele creştine fuseseră înfrânte la Kere- 
stes; Sigismund era un om nehotărit, schimbăcios, care, aşa cum 
s'a exprimat Mihai însuşi, «nu ştia nici ce face, nici ce vrea». Vi- 
stieria secase şi fără bani nu se putea ţine armata de mercenari 
neapărat necesară pe atunci unui războiu de lungă durată. Im- 
păratul Rudolf era departe și nu exista încă un tratat formal, 
care să garanteze subsidiile şi ajutorul armat de care avea nevoie 
Тага Românească. Înțelegerea cu Turcii era aşadar o fatală ne- 
cesitate. Mihai n'o concepea însă decât ca un mijloc de a-şi pregăti 
mai bine acţiunea viitoare, ca un răgaz pentru a-și întări legăturile 
cu Imperiul şi pentru а îngădui nenorociţilor săi supuşi să ве 
refacă. Totuşi, înainte ca pacea cu Turcii să fie fapt îndeplinit, 
Mihai a ţinut să aibă o ultimă convorbire directă cu Sigismund 
spre a vedea dacă nu mai există şi vreun alt mijloc de încercat. 
De aceea, însoţit de Banul Mihalcea, de Radu Buzescu şi alţi 
câţiva boieri, el vine în Ardeal; la 9/19 Dechemvrie 1596, are 
loc întâlnirea în Alba Iulia. Un izvor unguresc, cronica așa de 
dușmănoasă nouă, a lui Szamoskâzy, spune lămurit că Mihai 
a pus limpede alternativa: sau e războiu, dar atunci «să adune 
împăratul într'adevăr toate puterile sale şi împreună cu căpe- 
teniile creştinătăţii să înceapă a lucra serios, nu ca până acum», 
deoarece « Turcul e foarte uşor de învins », numai să fie o pregă- 
tire temeinică, sau dacă nu, atunci să se facă pace. Sigismund, 
care, veşnic nehotărit, se gândea acum să-şi părăsească ţara, 
predând-o Imperialilor şi care îndată după aceea —la începutul 
anului 1597 — va scrie Turcilor spunând că nu el e vinovat de 
luptele anterioare, ci... Sinan Paşa care necontenit ЇЇ prigo- 
nise, dădu un răspuns echivoc: «va încerca să ridice creştină- 
tatea, dar dacă nu va putea, va încheia pace», neuitând, în niciun 
caz, Тага Românească. Mihai înţelese. Un rezultat pozitiv avu 
totuși această vizită la Alba-lulia, dar nu în ordinea politică, 
ci în aceea religioasă: se îngădui ridicarea, în marginea orașului, 
ре o colină situată la circa 100 de stânjeni (== 188 metri) de colţul 
sud-vestic al cetăţii, a unei biserici pentru vlădica ortodox Joan, 
care avea sub ascultarea sa — potrivit unui act al lui Sigismund, 

din 1595 — «toate bisericile românești din Ardeal și părţile ungu- 
reşti, afară de acele biserici peste care, cu învoirea noastră, pă- 
storeşte Vlădica Spiridon, care e şi dânsul Român ». 

La 7 Ianuarie 1597, Hasan Pașa din Belgrad dădea de ştire 
că Sultanul a trimes steag de domnie lui Mihai Viteazul «așa 
că atât acesta cât și întreaga Тага Românească se găseşte în pace 
bună ». In Mai, domnul însuşi scria cancelarului Poloniei, lui Joan 
Zamoyski, în legătură cu un negustor de blănuri din Liov: «pen- 
trucă trebue să plătesc tributul și să trimet câteva zibeline împă- 
ratului Turciei ». 

Mihai Viteazul şi Imperialii. Că înţelegerea cu Turcii nu era 
decât un răgaz pentru a se pregăti mai bine, ne-o arată tratati- 
vele ce au loc între timp cu Imperialii. Incă din Aprilie 1597, în- 
cercase Mihai, printr'un sol de taină, o apropiere de Rudolf al 
II-lea; după lupta dela Călugăreni, el îi trimisese, în semn de 
deosebită atenţie, unul din steagurile cucerite dela dușman și 
anume, ре cel mai însemnat, steagul verde 'al profetului. Cu pri- 
lejul vizitei la Alba Iulia, în Dechemvrie 1596, dându-și seamă 
de slăbiciunea lui Sigismund Báthory, hotărî Mihai să strângă 
mai mult legăturile şi, în consecinţă, expedie о solie alcătuită 
din Banul Mihalcea și Sasul Marcu Schonkebonk. Audienţa avu 
loc la Praga, la 12 Februarie 1597. Schonkebonk ceru ca împă- 
ratul să ia sub protecţia sa Тага Românească şi să-i asigure mij- 
loacele materiale pentru întreţinerea unei armate. 

Rudolf, dându-și seamă de folosul pe care i-l aducea о ase- 
menea propunere, acceptă și hotări să acorde subsidiile necesare 
pentru 4000 de ostaşi. In lulie 1597, banii soseau într'adevăr la 
Târgovişte. Urmară încă două solii —una din partea lui Mihai, 
în Octomvwrie, alta din partea împăratului în Ianuarie următor, 
până când, în аЃагѕіё, se ajunse Ја un tratat formal, încheiat la 
9 Iunie 1598, la mănăstirea Dealului. Rudolf se obliga să-i dea 
lui Mihai plata pentru 5000 de soldaţi, și eventual, încă pentru 
atâţia, precum şi armament: «tunuri, praf, gloanţe și alte unelte 
de războiu ». Domnul Ţării Românești, recunoscând suzeranitatea 
împăratului, însă «fără plata vreunui tribut sau a vreunei dări», 
se obligă în schimb să lupte «pentru depărtarea Turcilor şi a 
altor dușmani dela Transilvania, Țara Românească 51 părţile Un- 
gariei » Fugarii şi dezertorii vor fi urmăriți şi extrădaţi, libertatea 

credinţei e asigurată, aceea a comerţului de asemenea. Mihai va 
primi un castel în Ungaria sau în Transilvania, cu venituri sufi- 
ciente pentru a trăi, potrivit rangului, în cazul când ar trebui 
să-și părăsească ţara. După cum se vede, e o mare deosebire între 
acest tratat şi acela din 1595, încheiat cu înfumuratul și nestator- 
nicul Sigismund Báthory. La curtea împărătească se preţuiau 
acum în mod deosebit meritele lui Mihai; arhiducele Maximilian, 
fratele lui Rudolf, îi aduce laude, spunând că el «a fost zidul şi 
apărarea acestor ţări ». 

Scurtă vreme după încheierea tratatului, reîncepu războiul cu 
Turcii. Aceștia aflaseră de sigur cele petrecute şi deschiseră ei 
ostilitățile. Pașa de Silistra, după sfatul și îndemnul Paşei де 
Vidin, intră cu oști în ţară «să apuce scaunul lui Mihai Vodă», 
este însă bătut de către Dumitru Vornicul, care-i ia şi două stea- 
guri. Mihai însuși trece Dunărea, asediază Nicopole (10 Septem- 
vrie 1598), pradă până în Balcani, arzând «peste 2000 de sate» 
şi bate în două rânduri pe Turcii din Vidin. In cea de a doua luptă, 
domnul ега cât pe aci să fie ucis. lată ce povestește cronica ţării: 
« Gonind Turcii şi risipindu-i în toate părţile, ear Turcii, însă о 
ceată, dacă văzură peirea, ei se întoarseră cu mare hărborie asu- 
pra lui Mihai Vodă. Şi atuncea se alese unul den Turci cu sulița 
şi o împoncișă asupra pântecelui lui Mihai Vodă și o înfipse în 
pântece, iar Mihai Vodă dacă văzu că piere, el apucă sulița cu 
amândouă mâinile de fier şi căuta în toate părţile, ca să-i vie 
cineva den boiari ajutoriu să-l izbăvească den peire. Și alţii mai 
aproape nu se aflară făr 2 boiari anume Preda Buzescul și cu 
frate-său Stroe Stolnicul, ci grăbiră şi tăiară capul Turcului și pre 
celelalte soţii ale lui și izbăviră pe Mihai Vodă din mâinile Turcilor 
ві multă bărbăţie arătară Buzeştii...». Dela Vidin, înaintară 
oștile muntene, prădând, până la Cladova unde câștigară o nouă 
biruință ; abia la 5/15 Noemvrie se trecu Dunărea îndărăt. O 
sumă de ţărani sârbi și bulgari, fură strămutați cu acest prilej 
în ţară; cronica lui Szamoskzy dă cifra de 12.000; Mihai însuşi 
spune că au fost 16.000. 

In aceeaşi vreme, avea loc o mare luptă în jurul cetăţii Oradea 
Mare. In Ardeal se petrecuseră în ultimele luni evenimente în- 
semnate. Sigismund Bâthory, ne mai putând suporta, se vede, 
permanenta încordare pe care o impuneau împrejurările, se 

hotărise, la începutul lui Aprilie 1598, să părăsească ţara, cedând-o 
Imperialilor şi retrăgându-se în ducatele de Oppeln și Ratibor 
din Silezia pe care aceştia i le oferiseră în schimb. După câteva 
luni numai, dându-și seamă de marea greșeală pe саге o făcuse, 
—ce se comparau sărăcăcioasele ducate sileziene cu frumosul și 
bogatul Ardeal — Sigismund se întoarse însă, pe furiș. La 20 August 
era în Cluj; dieta îl proclamă din nou principe, comisarii cari 
guvernau ţara în numele lui Rudolf fură arestaţi. Această veste 
neașteptată provocă turburare la Praga; imperialii credeau că au 
Ardealul asigurat și acum totul se punea din nou în discuţie; 
se exprimă chiar fățiș părerea ca Mihai, ajutat de Sagi şi de Secui, 
să izgonească pe Sigismund. Scăparea pentru moment a acestuia 
din urmă se datoră faptului că Turcii împreună cu Tătarii ata- 
cară Oradia Mare (vezi fig. 83). Mihai, deşi avea de luptat la 
el în ţară cu pașa de Silistra, și deşi fusese umilit de Sigismund, 
nu pregetă să trimeată un ajutor de 1500 de oameni sub comanda 
agăi Leca. Mai presus de resentimentele personale, marele domn 
punea datoria de a apăra cauza creştinătăţii; aceasta îl face ca, 
inainte де a îi atacată Oradea, să-l amenințe pe Sigismund că 
dacă se împacă cumva cu Turcii —dela un asemenea creier te 
puteai aștepta la orice — atunci îi va fi el «în loc păgân şi Turc 
destul » Tot această conștiință a datoriei sale îl face pe Mihai 
după ce se produsese atacul Orăzii, să intervină la împărat ca să 
nu-l izgonească pe Sigismund, deoarece n'ar fi spre folosul cre- 
ştinătăţii. 

Sfârşitul anului 1598 găsi prin urmare pe Mihai din nou în 
luptă cu Turcii. Replica acestora nu întârzie de altfel; îndată 
ce se desprimăvără, în Martie 1599, ei făcură o expediţie de pradă 
pe ţărmul stâng al Dunării; un document intern din acea vreme 
e datat: 17 Iunie, «după prada Agarenilor, când au prădat şi 
robit Тага Românească ». După toate probabilitățile, a fost o 
expediţie rapidă, ca aceea a Tătarilor din toamna lui 1596; cetele 
prădalnice nu stătură să dea faţă cu domnul. Drept răzbunare, 
acesta își trimise din nou oștii peste Dunăre. Obluciţa, unde ега 
vechiul vad de trecere al negustorilor și al oștilor, fu arsă şi pră- 
dată, locuitorii căzură în robie; o mare caravană de negustori 
moldoveni, poloni, spanioli, ba unul și din Anglia, își pierdu toate 
mărfurile. 

Pe când se petreceau aceste lucruri, în Ardeal avea loc o nouă 
schimbare. Sigismund Bâthory, dând încă o dovadă de seriozitate 
51 consecvență, părăsi pentru a doua oară cârmuirea și făcu să 
fie ales ca principe vărul său, cardinalul Andrei Báthory, pe care 
până atunci îl dușmănise (29 Martie 1599). Acest fapt modifică 
însă în chip esenţial situaţia politică. Intr'adevăr, noul principe 
era prietenul devotat și protejatul Polonilor, în a căror ţară trăise 
mult timp pe lângă cancelarul Zamoyski și care îl ajutaseră cu 
bani; era, prin urmare, și prietenul lui Ieremia Movilă, care ob- 
ţinuse scaunul Moldovei tot mulțumită cancelarului Zamoyski. 
Cum însă atât Polonia cât și Moldova erau în bune raporturi cu 
Turcii, chiar în legături strânse, rezulta cu necesitate şi pentru 
Andrei Báthory aceeași atitudine. Nu-i de mirare deci că el tri- 
mite agentului său la Poartă instrucţiuni precise în vederea în- 
cheierii păcii, instrucțiuni în al căror preambul se spune lămurit: 
« voim să ne întoarcem la buna pace de mai înainte şi să recurgem 
la puternicul Impărat (Sultanul!) și să ne punem sub fidelitatea 
Puterniciei sale ». Mihai se vedea prin urmare înconjurat din 
toate părţile de dușmani, risca, la un moment dat, să fie atacat 
de pretutindeni. E adevărat că, la început, Andrei Báthory lăsa 
să se creadă că nu dușmănește pe domnul muntean; în instruc- 
{шше pentru încheierea păcii, trimise la Constantinopol, specifica, 
privitor la Țara Românească, menţinerea lui Mihai « dimpreună 
cu fiul său și urmașii săi». De aceea, el se şi crede în drept de 
a cere acestuia reînoirea tratatului încheiat cu Sigismund Bá- 
thory în 1595. Neavând încotro, simțind de jur împrejur numai 
duşmani, Mihai consimţi și la acest dureros sacrificiu, în actul 
pe care-l dă, la Târgovişte, la 26 Iunie 1599, nu se mai înșiră 
însă, condiţiile una câte una, ci se pune numai o formulă gene- 
rală, prevăzând « credinţă, dreptate și ascultare ». Realitatea era 
însă alta. 

Andrei Báthory ar fi fost bucuros să-l vadă pe Mihai scos 
din domnie. Incă înainte de а se încheia actul din 26 Iunie, el 
trimisese la Târgoviște un sol anume Tamaş Ciomortan spre a 
spune voevodului că trebue să părăsească ţara. Socofeala era ca 
în locul său să fie pus fratele lui Ieremia Movilă, anume Simeon 
pe care-l sprijineau și Turcii şi Polonii. Faţă de protestul indignat 
al lui Mihai, care aminti toate sacrificiile pe care le făcuse în lupta 

împotriva necredincioșilor, precum şi «jurămintele ce le-am jurat 
între noi să nu ne părăsim unul pe altul până la moarte », lucrul 
nu avu nicio urmare imediată, dimpotrivă se ajunsese la recon- 
firmarea dela 26 Iunie. Mihai era însă acum prevenit. Văzân- 
du-se ameninţat să fie scos din propria sa ţară, se hotărăşte s'o 
ia înainte și să atace el pe adversar. Boierii erau de acord; îm- 
păratul Rudolf, sezisat în Iulie 1599 printr'o solie alcătuită din 
Stoichiţă vistierul $1 Petre Grigorovici, își dăduse asentimentul. 
Când її sosi, în August, răspunsul dela Praga, Mihai era în tabără, 
la Ploieşti. Expediția întârzie totuşi mai bine de o lună, din 
cauza ezitărilor lui George Basta, generalul imperial, care tre- 
buia să atace la rândul lui Ardealul din spre apus. Văzând că 
lucrul se lungeşte și că Rudolf nu trimite lui Basta un nou ordin 
expres, temându-se, pe de altă parte, ca între timp să nu se 
producă vreo altă complicaţie, Mihai se hotărî să acţioneze 
singur. După cum ideea cuceririi Ardealului fusese a lui, iar nu 
sugerată de Imperiali, tot aşa şi înfăptuirea acestei idei; îi apar- 
ținu exclusiv. Ea formează unul din marile titluri de glorie ale 
eroului, putând servi ca model de acţiune militară şi politică. 
Mişcările de trupe fură calculate dinainte și ве efectuară cu atâta 
precizie încât, în ziua şi ceasul hotărit, ele îngăduiră lupta în con- 
ае pe care le dorise Mihai. Un prim corp de oaste, mai mare, 
comandat de domnul însuşi trecu munţii prin pasul Buzăului, 
la 5 Octomvrie 1599. Planul era са, în drum, să ridice și pe Secui, 
duşmanii Bâthoreştilor —aceştia le răpiseră vechile lor privi- 
legii — 81 întradevăr el izbuti: Secuii alergară în mare număr 
sub steagurile muntene. Sașii din Braşov trimiseră daruri şi asi- 
gurară pe domn de neutralitatea lor. Câteva sate din ţinutul 
Bârsei fură aprinse de lefegii, apoi oastea, sporită acum cu con- 
tingentul secuiesc, își continuă drumul prin Făgăraș spre Sibiu. 
In acest timp, venea pe Olt, pe la Turnu-Roşu, cea de a doua 
armată munteană, comandată de fraţii Buzești, de Udrea şi de 
Baba Novac. Joncţiunea se făcu la satul Tălmaciu, în ziua de 
16/26 Octomvrie; a doua zi, oastea se găsea în fața Sibiului, 
ocupând satul Șelimbăr şi înălţimea «movila Turcilor » (Turken- 
hiigel); vezi fig. 84). Fălosul Andrei Báthory, care la începutul 
campaniei se lăudase că «va distruge» pe Mihai, dându-și acum 
seamă de realitate, încercă un demers «in extremis »: trimise pe 


280 MIHAI VITEAZUL 


nunțiul papal Malaspina în tabăra voevodului spre a-l îndupleca 
să renunţe la luptă şi să se retragă. Răspunsul acestuia e categoric: 
n'a venit din dorinţa lui, ci obligat de atitudinea lui Báthory саге 
s'a aliat cu Turcul şi a vrut să-l scoată din propria sa ţară. Nu e 
vina lui deci.) dacă în loc de sânge turcesc, va curge sânge de al 
creştinilor. Malaspina n'are de altfel cum să mai comunice acest 
răspuns, deoarece e oprit în tabără şi lupta începe de îndată (18/28 
р  Octomvrie 1599). Izvoarele nu 

concordă în ce privește numărul 
ostașilor lui Mihai; după toate 
probabilitățile însă, ei nu depă- 
şeau cu mult cifra de 20.000. 
Andrei Báthory avea o oaste 
aproape egală; nunțiul Malas- 
pina spune: 15—16.000 de 
ш oameni, Mihai afirmă că erau 
хе СИИ A 25.000. Primul atac fu dat la 

Г orele 9 dimineața de către 
Baba Novac; urmă un contra- 
atac unguresc, după aceea un 
nou atac al alor noştri şi iarăși 
unul din partea lui Bâthory, 
După acesta din urmă, se părea 


Fig. 84. — Lupta dela Șelimbăr (Şelimberg). сто ТАША Ж... 
1 Tabăra lui Andrei Báthory. 2 Locul de Căbiruinţa va rămâne de partea 


unde a asistat Andrei Bathory la desfăşurarea c inal lui: a j a a ă 
luptel. 3-7 Corpurile de trupă ale lui Andrei ardi 6 ж Чр no str 
Báthory (4 Moise Széleky). 8-11 Corpurile de stângă se retrăgea ; ostaşii înce- 


trupă ale lui Mihai Viteazul (8 Baba Novac, puseră să se risipească. Atunci 


10 Aga Leca, 11 Mihai Viteazul). н А A E 
interveni, întocmai са la Călu- 


găreni, Mihai însuşi; îimbărbătându-şi trupele, cerându-le să-şi facă 
datoria, el se aruncă la atac «cu cea mai mare vitejie şi îndrăz- 
neală » (con grandissimo valore e temerită), izbutind astfel nu 
numai să respingă pe Unguri, dar să facă prizonier pe însuși co- 
mandantul armatei adverse, pe generalul Gaspar Kornis. Lăudă- 
rosul Bâthory care, prudent, urmărea de pe o înălţime, mersul 
bătăliei, nu mai aşteptă sfârșitul şi, făcând tocmai invers de cum. 
făcuse Mihai, fugi însoţit numai de câţiva nemeși, spre munţii 
din răsăritul Ardealului, cu gând să treacă în Moldova. Biruitorul. 
ar fi putut distruge întreaga armată ungurească; după intervenţia. 

lui Malaspina, el o cruţă totuși. Căzuseră ре câmpul de luptă 
2027 de ostaşi, 1000 fuseseră luaţi prizonieri, de asemenea 45 de 
tunuri și mai multe steaguri. Sibiul se supuse numai decât; 
pestre trei zile, Ја 21 Octomvrie (1 Nov. stil nou), Mihai intră în 
Alba-Iulia. Descrierea alaiului, strălucit, e făcută de un contem- 
poran: Voevodul călare, pe un cal roib, purta o tunică albă şi pe 
deasupra о manta de aceeaşi coloare, având brodaţi cu fir, mai 
mulţi șoimi. Pe cap avea bine cunoscuta cușmă, al cărei surguciu, 
cu pene de cocor, era prins printr'o copcă de aur; sabia, bătută 
în rubine și împodobită cu aur, atârna în stânga; ciorapii erau de 
mătase albă, cismele de săftian galben. Opt slujitori, frumos- 
îmbrăcaţi, duceau de frâu opt cai minunaţi, cu ѕеПе bogat împo- 


Fig. 85. — Medalia de aur bătută de Mihai Viteazul in anul 41600, 
ca stăpânitor al Ardealului și al Țării Româneşti. 


dobite, veneau apoi trâmbițașii şi după aceştia lăutarii zicând 
din vioare. Urmau boierii şi căpitanii, îmbrăcaţi şi ei somptuos, 
apoi lungile șiruri de ostași. De o parte şi de alta a voevodului, 
plecate spre pământ, erau purtate steagurile luate dela Andrei. 
Bâthory. La porţile oraşului, Mihai primi cheile trimise de epis- 
сори М№аргару; curând după aceea i se aduse, în 22 de саге, vi- 
stieria cardinalului, preţuind peste 200.000 de florini. S'au găsit, 
între altele, vase de argint masiv, aşa de grele, că unul nu putea 
fi ridicat de doi oameni. Nobilii unguri i se închinară; orașele şi 
cetăţile, afară de câteva la graniţa de nord-vest a Ardealului, în 
care apucaseră a intra ostașii lui Basta, făcură la fel: {ага era la 
picioarele învingătorului (vezi şi fig. 85). 


282 MIHAI VITEAZUL 


Intre timp, Andrei Bâthory pierea de o moarte năpraznică. 
Urmărit de aproape de cete de Secui, rămas în cele din urmă 
numai cu 2 însoțitori, el fu ucis cu lovituri de topor în coliba 
unui păstor din munţi. Capul său, purtând două răni, una la 
frunte, alta la ceafă, fu adus la Alba-Iulia și înfățișat lui Mihai; 
doamna Stanca, plângând, ar fi spus atunci: «săracul popă, 
săracul popă ». Domnul porunci să i se aducă și trupul şi-i făcu 
o înmormântare frumoasă, mergând el însuși, cu lumânarea 
aprinsă în mână, după coşciug. 

Ardealul sub Mihai Viteazul. Cârmuirea Ardealului a pus lui 
Mihai Viteazul o serie de probleme noi şi grele, deoarece ţara 
cucerită prin lupta dela Șelimbăr avea altă structură politică, 
socială și administrativă decât Muntenia. Trebuia o vastă operă 
de adaptare, de transformare treptată; o schimbare bruscă, o 
rupere completă cu trecutul era cu neputinţă. Їп scurtul răstimp 
— aproape 11 luni —cât a durat stăpânirea lui Mihai peste munţi, 
găsim începutul acestei transformări. 

Trebuia mai întâi precizată latura juridică, de legitimitate, 
a stăpânirii. Faţă de ai săi, în hrisoavele slave, biruitorul dela 
Șelimbăr își zicea, e adevărat, « Domn din mila lui Dumnezeu 
al Țării Româneşti şi al Ardealului »; pe de altă parte, dieta îl 
numeşte «principele nostru milostiv» sau «milostivul nostru 
domn ». Rămânea însă recunoaşterea faptului de către cei doi 
suverani cari aveau un cuvânt de spus în această privinţă: Im- 
păratul dela Praga şi Sultanul. Acesta din urmă, faţă de asigu- 
rările lui Mihai, nu formulă obiecţiuni 81-1 trimise steag de domnie 
atât pentru el, ca stăpânitor al Ardealului, cât şi pentru fiul său 
Nicolae-Pătraşcu pe care Mihai îl lăsase în locul său, în Mun- 
tenia. Rudolf se arătă însă mult mai greoi, mai bănuitor. Necon- 
tenit avură loc schimburi de solii şi tratative, se urmă o întreagă 
corespondenţă, se făcură rapoarte peste rapoarte, până când 
bolnăviciosul împărat să se decidă în sfârșit a recunoaște pe 
Mihai nu ca principe cum voia acesta, ci ca guvernator al Ardea- 
lului; şi încă, hotărirea se luă prea târziu (22 Septemvrie 1600), 
între timp având loc lupta dela Mirăslău (18 Septemvrie 1600). 

In sfatul princiar —corespunzând divanului dela noi — Mihai 
numi pe episcopul Naprâgyi, pe Gaspar Kornis, pe Ştefan Csáki 
şi pe Moise Sz6kely, Unguri cu toţii. Primul era cancelar, ultimul 

comandantul armatei. Dintre boierii munteni, i se dădu lui Stoica 
din Strâmba dregătoria de postelnic, iar lui Bârcan, aceea de 
vistiernic. Mai târziu, după cucerirea Moldovei, găsim în sfat şi 
pe banul Mihalcea, pe logofătul Teodosie și pe comisul Leca. 
In ce priveşte cârmuirea comitatelor şi districtelor —corespun- 
zând judeţelor sau ținuturilor noastre —se lăsară mai peste tot 
vechii şpani; în cetăţi fură așezați însă căpitani de ai lui Mihai 
şi anume: la Făgăraş, căpitanul Farcaș, la Gherla și la Chioarul, 
aga Leca, la Gurghiu, Constantin stolnicul. Se dădură şi însăr- 
cinări speciale, de caracter administrativ, fiscal și polițienesc: 
cunoaștem în privinţa aceasta numele lui Sava armașul, al lui 
Damian postelnicul şi al lui Todor spătarul. 

O instituţie proprie Ardealului —fără ceva corespunzător їп 
“Țara Românească și în Moldova —era dieta. Ea se alcătuia din 
reprezentanţii celor trei «naţiuni» adică a nobililor, Saşilor şi 
Secuilor și se convoca de câte ori trebuiau luate hotăriri însem- 
nate fie de ordin politic (alegerea principelui), fie de ordin fiscal, 
administrativ sau social. Mihai Viteazul a convocat în patru rân- 
duri dieta «prima oară la Alba-Iulia între 20 şi 28 Noemvrie 
1599, a doua oară la Braşov între 12 şi 15 Martie 1600, a treia 
oară tot la Alba-lulia, între 20 şi 27 Iulie 1600». Cea de a patra 
dietă, convocată pe ziua de 1 Septemvrie 1600 la Sebeș, nu sa 
mai putut ţine, nemeşii răsculați, întrunindu-se la Turda. In 
tustrele dietele ţinute s'au votat impozitele de care avea nevoie 
neapărată domnul; s'au confirmat —in prima dietă — vechile 
privilegii ale Secuilor; s'au luat —în cea de a treia —după do- 
гіща expresă a lui Mihai măsuri pentru îmbunătăţirea stării ioba- 
gilor şi a preoţilor români din Ardeal. Membrii dietei, față de 
această dorinţă, consemnată astfel: «pofteşti Măria Ta stăpânul 
nostru milostiv ca satele lăzuite, satele ungurești și săsești, să 
îngăduie pășunat liber în locurile şi în hotarul necultivat, satelor 
românești ce sânt hotarnice cu ele » hotărăsc «din respect față 
de Măria Та... ca toate satele lăzuite, atât cele ungurești cât şi 
cele săsești, să dea satelor româneşti precum şi satele românești 
altor sate româneşti pășunat liber pentru cai, boi, porci și junci, 
afară de ої ». De asemenea, față de «a doua dorinţă а Măriei Tale 
ca persoanele preoţilor români să nu poată fi silite de nimeni la 
robotă hotărăște «ca preoţii români să fie scutiți pretutindeni, 

în persoana lor, de astfel de slujbe». Aşa dar — spun membrii 
dietei — « am respectat şi în această privinţă dorinţa Măriei Tale ». 

Intervenţia repetată a lui Mihai Viteazul e un fapt de cea mai 
mare însemnătate: el ne arată că marele domn a avut conștiința 
solidarității de rasă cu nenorociţii iobagi ai Ardealului și că a 
căutat, atât cât îi îngăduiau împrejurările şi mijloacele, să le 
ușureze soarta. Cu siguranţă, dacă n'ar fi fost răpus mişelește: 
pe câmpia Turzii, el ar fi luat și alte măsuri în favoarea lor. 

Grija pe care a purtat-o Mihai elementului românesc din Ar- 
деа] se vede și din solicitudinea pe care а arătat-o bisericei orto- 
doxe de acolo. Incă după vizita pe care o făcuse în Dechemvrie 
1596 (vezi mai sus p. 273), el ridică o mănăstire în însăşi Alba- 
Iulia, lângă zidul cetăţii. Lăcașul era gata în cursul anului 1597; 
aci a fost înmormântat Aron Vodă, domnul Moldovei. După ce 
birue pe Andrei Băthdry, Mihai face din această mănăstire re- 
şedinţa mitropolitului român din Ardeal; cel dintâi ierarh al 
nostru instalat în Alba-lulia a fost «loan vlădica ot Belgrad »; 
mai înainte, stătuse în mănăstirea Prislopului, din Тага Haţe- 
gului (v. şi mai jos p. 322). In părţile de miază-noapte, ale Mara- 
mureșului, era încă mai de mult, o episcopie ortodoxă, cu reșe- 
діпұа în oraşul Munkăcs. In ultimul timp, păstoriseră aci Ru- 
tenii ; în 1597 însă, Mihai trimite, cu voia lui Sigismund Bâthory, 
ре un Român anume, pe Serghie, egumenul Tismenii. Și în alte 
părţi au fost aduși clerici români; izvoarele ne vorbesc astfel de 
călugării munteni şi moldoveni aşezaţi în mănăstirea din Alba- 
Tulia, de preotul Neagoslav, originar din Târgul de Floci, locul 
copilăriei şi tinereţii lui Mihai —trimis ca ajutor al protopopului 
Braşovului, la biserica Sf. Nicolae din Șchei, în sfârșit de preoţii 
pe care domnul i-a răspândit «în toate satele », la marginile Ar- 
dealului, ceea ce da de bănuit, în Ianuarie 1600, lui Gheorghe 
Basta. Sunt tot atâtea dovezi de interesul pe care l-a purtat Mihai, 
prin biserică, Românilor din Ardeal. 

Că n'a putut face mai mult, e explicabil nu numai prin timpul 
scurt cât a durat stăpânirea lui, dar și prin puterea ре саге о 
reprezentau corpurile constituite pe care le-a găsit el în Ardeal, 
adică nobilii, cu întinsele lor proprietăţi, Secuii care de altfel l-au 
ajutat și Sașii, cu numeroasele şi bogatele lor oraşe. Faţă de 
aceştia, iobagii români aveau numai superioritatea numărului; 

altfel, sub raportul economic, militar şi politic, erau în inferio- 
ritate. A se sprijini pe cei dintâi şi a-și ridica împotrivă pe toţi 
ceilalţi, ar fi fost o încercare extrem de riscată; Mihai nu sa 
simţit destul de tare ca s'o facă. Іораріі din sate sau mișcat, e 
adevărat, îndată ce s'a răspândit vestea biruinţei dela Șelimbăr 
și au început să atace pe nobili. Cronicarul ungur Szamoskăzy 
ne spune chiar că ei făceau aceasta «întemeiaţi pe încrederea 
ce le-o da un principe din neamul lor...». Totuși mișcarea a 
fost înăbușită, iar prima dietă, adunată la Alba-Iulia, obţine 
dela Mihai întărirea vechilor privilegii; îl roagă în acelaşi timp 
«să vestească ca toţi iobagii să asculte şi de acum înainte de 
domnii lor... şi să le fie supuși, așa încât darea Măriei Tale și 
„aprovizionarea oștirii s'o putem aduna». Nici îndemnul marei 
majorităţi a boierilor munteni cari ar fi vrut să pună mâna pe 
moşiile nemeșilor din Ardeal, n'a putut determina pe Mihai la 
о măsură radicală; el s'a mulţumit să dea doar câtorva dregători 
unele proprietăţi: astfel banul Mihalcea a primit Uioara, armașul 
Sava, domeniul Jeciu, Stoica postelnicul o parte din fostele pro- 
prietăţi ale arhiducesei Maria-Christerna, soţia, pentru scurt 
timp, a lui Sigismund Báthory. Incolo, nobilii ardeleni şi-au 
văzut moşiile întărite, ba mulţi dintre ei au primit chiar și altele 
noi; tot așa oraşelor li s'au confirmat vechile privilegii. Ceea ce 
n'a împiedicat însă pe aceiași nobili ca, la câteva luni doar, să 
se ridice împotriva celui care le lăsase nu numai vieaţa, dar şi 
averile și, la mulţi, chiar dregătoriile. 

Cucerirea Moldovei. Faţă de atitudinea ostilă pe care o adoptase 
Ieremia Movilă, Mihai se gândise, încă din 1597, să ocupe Mol- 
dova şi scrisese în acest sens lui Sigismund Báthory. Primind 
însă sfatul să mai aştepte, expediţia fusese atunci amânată. După 
cucerirea Ardealului însă, el revine la vechiul său plan. Pe lângă, 
motivele anterioare —foarte serioase —de duşmănie, se adăo- 
gase acum și faptul că Ieremia care adăpostea la curtea sa pe 
fostul principe al Ardealului, încercase să omoare pe Mihai «cu 
otravă sau prin trădare ». Indepărtarea acestui înverșunat adversar 
se impunea; о cerea nu numai siguranţa personală a biruitorului 
dela Șelimbăr, nu numai liniştea Țării Româneşti la al cărei tron 
râvnea Simion Movilă, îratele lui Ieremia, dar și raţiunea însăşi a 
luptei duse de coaliția creştină. Prin izgonirea domnului Moldovei, 

se slăbeau forțele turcești, se împiedica un atac al Ardealului din 
spre răsărit, se revenea la situaţia din 1594—1595, când tus- 
trele ţările românești luptau solidare împotriva aceluiaș dușman. 

Era însă şi o dificultate însemnată: opoziţia Poloniei care 
voia să-şi păstreze Moldova în zona ei de influență. De aceea, 
curtea dela Praga ezita să autorize o expediţie de cucerire: se 
temea de conflictul ce аг fi urmat cu suzeranii creştini ai lui Ie- 
remia. Se poate afirma prin urmare că meritul ocupării Moldovei 
revine exclusiv lui Mihai Viteazul care, după cum am arătat, 
urmărea de altfel incă din 1597 acest plan. 

Armata care a trecut munţii, pela Oituz, în primăvara anului 
1600, număra 17.600 de oameni; pe lângă lefegiii lui, unguri, ca- 
zaci şi din Balcani, Mihai mai avea şi un corp de 2000 de Mol- 
doveni. La 4/14 Mai, ostașii coborau valea Trotușului, în timp 
ce un detașament pătrundea prin Nord, pe la Câmpulung, iar un 
al doilea trecea Milcovul, venind din Тага Românească. La 10 
Mai, se atinsese Bacăul, la 11 Romanul; Polonii, trimiși înainte 
să întâmpine pe năvălitor, fură bătuţi; leremia se retrase la Hotin. 
Cetatea Neamţului şi Suceava ar fi putut rezista; ele căzură însă 
numai decât, mai mult de spaimă decât de luptă, apărătorii în- 
îricoșându-se că au de înfruntat pe Mihai. O a doua bătălie, chiar 
în faţa cetăţii Hotinului, se isprăvi iarăşi defavorabil lui Ieremia. 
Acesta se închise în cetate şi, puţin după aceea, fugi peste Nistru, 
la Camenița. Campania durase mai puţin de trei săptămâni: 
învingătorul dela Șelimbăr stăpânea acum şi cea de a treia ţară 
românească. 

Dela Hotin, care nu putuse îi luat, căci pentru aceasta ar îi 
trebuit un asediu îndelungat, Mihai veni la laşi. Aci, el convocă 
pe boieri care-i prestară jurământ de credință —cronica mun- 
teană spune că aceştia i-ar fi cerut chiar ре fiul său, ре Nicolae- 
Pătrașcu, са domn — şi scuti de dări timp de șase ani pe locuitorii 
oraşelor şi satelor distruse în timpul războiului. In acelaşi timp, 
deoarece ţara rămăsese fără cârmuitori bisericești — mitropolitul 
şi episcopii însoţiseră în exil pe Ieremia Movilă — Mihai con- 
vocă la laşi şi un sinod, sub conducerea mitropolitului Dio- 
nisie Rally, саге caterisi pe ierarhii fugiţi şi numi pe alţii noi 
în locul lor. Președintele sinodului, Rally, deveni mitropolit al 
Moldovei, Anastasie fu uns ca episcop al Rădăuţilor, iar Filotei 

ca episcop al Romanului. Totdeodată domnul întări mănăstirilor 
moșiile lor; ni s'au păstrat hrisoavele date Agapiei, Pângăraţilor, 
Bistriţei, Neamţului 51 mănăstirei Sf. Sava. 

Vara anului 1600 înseamnă momentul culminant al puterii 
lui Mihai; el stăpânește acum câte și trele ţările româneşti; cuvântul 
lui e ascultat dela Nistru până în Banat şi din Maramureș până 
la Dunăre. In hrisoavele sale, el se intitulează « Jo Mihail Voevod, 
din mila lui Dumnezeu, domn al Țării Româneşti, al Ardealului 
şi a toată [ага Moldovei» («Iw ЙЇнүанл коюодАа кожїю лнлостїю 
госпедаръ KAALIKOE н ард Аское н BhCOE SEMAH MOAMOBCKOH »); 
noua sa pecete are o legendă aproape identică. Niciodată un 
Voevod român nu stăpânise atâta întindere de pământ, iar în' 
ce privește faima, numai pe vremea lui Ştefan cel Mare, se mai 
rostiseră aprecieri atât de măgulitoare. După cucerirea Mol- 
dovei, vestitul rege al Franţei, Henric al IV-lea, scria: « Se zice 
că Românul e foarte tare și că planurile lui cresc potrivit cu iz- 
bânzile ». Iar o publicaţie din Roma avea următoarele entusiaste 
cuvinte: «Dacă a fost vreodată un principe în lume demn de 
glorie pentru acţiuni eroice, acesta e signor Mihai principele Va- 
lahiei » Viteazul nostru domn atrăsese atenţia întregei Europe: 
se tipăresc o sumă de publicaţii ocazionale cuprinzând știri de- 
spre luptele lui; biruinţa lui dela Călugăreni îşi găseşte ecoul 
până și într'o piesă de teatru italiană contemporană; creștinii 
din Balcani se uitau la el ca la un adevărat mântuitor, care avea 
să-i scape din robia turcească, Polonii se temeau ca nu cumva să 
cuprindă și ţara lor. Temerea era cu atât mai îndreptăţită, cu cât 
Mihai se bucura de numeroase și puternice simpatii între ortodocșii 
din Polonia, în fruntea cărora sta cneazul Constantin Vasile de 
Ostrog. El era, pe de altă parte, în legături și cu Таги] dela Mos- 
cova, cu Boris Gudunov; dela predecesorul acestuia, dela Fedor, 
fiul lui Ivan cel Groaznic, primise chiar, în 1597, o însemnată 
sumă de bani, atât ca danie pentru bisericile din ţară cât şi ca 
ajutor pentru plata lefegiilor. Temerile Polonilor însă nu se ade- 
veriră ; Mihai, preocupat de problema Ardealului, pentru a cărui 
recunoaştere ducea necontenit tratative cu împăratul Rudolf, se 
întoarse îndărăt, la Alba-lulia, și părăsi planul unei năvăliri peste 
Nistru. In locul lui, rămase la Iași un consiliu alcătuit din patru 
boieri, toţi munteni, anume Udrea banul, Andronie vistierul, 

Sava armaşul și Negrea spătarul. Aceştia trebuiau să administreze 
{ага până ce Mihai va trimete un domn care să stăpânească în 
numele său și după indicaţiile sale. La inceput, era vorba să vie 
„Ștefan, fiul lui Petru Șchiopul; apoi boierii moldoveni cerură, fără 
rezultat însă, ре Nicolae- Pătraşcu, în cele din urmă fu trimis 
Marcu Vodă, fiul lui Petru Cercel, având ca prim sfetnic pe Preda 
Buzescu. Dar de abia sosit, acesta trebui să părăsească domnia 
din cauza evenimentelor care se precipitară și care avură drept 
rezultat final prăbuşirea întregei construcţii a lui Mihai. 

Infrângerea. Іп istoria Românilor nu cunoaștem un alt caz 
în care prăbușirea să fi urmat atât de repede momentului de 
glorie culminantă. În istoria universală, păstrând proporţiile, e 
un singur caz asemănător, acela al lui Napoleon I. La amândouă 
aceste mari figuri ale istoriei găsim o acțiune militară, purtând 
pecetea geniului, întinse cuceriri teritoriale, o înfrângere hotări- 
toare (Mirăslău — Leipzig), apoi o reluare a acţiunii şi, în cele 
din urmă, un sfârșit impresionant. Asemănarea merge şi mai 
departe, în ce privește temperamentul: aceeași voinţă, aceleaşi 
izbucniri violente, aceeași repeziciune în hotăriri. 

Cauzele căderii lui Mihai au fost pe de o parte răscoala nobi- 
lilor ardeleni şi înţelegerea lor cu generalul imperial Basta, pe 
de altă parte duşmănia Polonilor. Cea dintâi se explică la rândul 
ei prin mai multe fapte, atât de ordin material cât şi sufletesc. 
Nemeşii unguri se împăcau greu cu gândul să aibă drept stăpâ- 
nitor ре un « Valah », din neamul iobagilor lor. Li se părea aceasta 
o umilinţă ; ar fi admis-o totuși, dacă nu s'ar fi adăugat presiunea 
fiscală şi mai ales prădăciunile repetate, abuzurile şi uciderile 
făcute de lefegii neplătiţi ai lui Mihai. Acesta avea cele mai mari 
dificultăţi ca să achite solda ostașilor săi. Dela împăratul Rudolf 
nu mai primise în ultimul timp subsidiile convenite; Тага Româ- 
nească era secătuită de necontenitele războaie şi năvăliri, aşa 
încât întreaga întreţinere a armatei — aproape 100.000 de taleri 
pe lună — căzuse asupra Ardealului. Sumele votate de diete nu 
ajungeau totuși; de aceea, soldaţii recurgeau la prădăciuni. In 
cursul acestor prădăciuni, a fost distrus în întregime târgul 
Huedin care se făcuse însă vinovat, deoarece locuitorii lui ucise- 
seră mai înainte 50 de soldaţi de ai domnului. In a doua jumă- 
tate a lui August 1600, se știa de conspirația unora dintre nemeșii 

unguri; Mihai însuşi o anunţa la 23 ale lunii arhiducelui Maxi- 
milian, îratele lui Rudolf. La 1 Septemvrie, trebuia să se strângă 
dieta la Sebeșul-Săsesc spre a hotărî sumele necesare unei noi 
expediţii militare, împotriva Timişoarei; în loc să vie la locul 
fixat, петеѕіі se strâng însă la Turda, proclamă răscoala și aleg 
drept conducător pe Ștefan Csăki, unul din cei cari se bucuraseră 
totuşi de favoarea lui Mihai. Moise Szekely, un alt favorit, fugise 
mai dinainte și trecuse la Poloni. Clujul, Bistriţa, Sibiul şi în 
cele din urmă și Braşovul, se ridicară și ele. Ostașii înșiși ai dom- 
nului erau nesiguri, deoarece nu fuseseră plătiţi, unii din еі — 
vreo trei sute de Unguri — au trecut chiar de partea răsculaților; 
o parte din armată se afla în Moldova, alta în Ţara Românească: 
situaţia lui Mihai era grea. Totuşi, el ar fi putut încă să sfărâme 
şi să împrăștie pe nemeși, dacă acestora nu li s'ar fi adăogat şi 
generalul imperial Basta cu întreaga sa armată. 

Pricina care a determinat pe Basta să acorde ajutorul său 
răsculaților а fost atitudinea curţii imperiale faţă de domn. După 
înfrângerea dela Șelimbăr, s'a pus problema stăpânirii de drept 
a Ardealului. Rudolf voia să facă din această {ага o provincie 
austriacă, iar gândul lui Mihai era să păstreze cucerirea pentru 
sine. Pe dosul actului cuprinzând cererile înfăţişate comisarilor 
imperiali, voevodul serie cu mâna sa: «57 hotaru Ardealului. 
Pohta ce-am pohtit, Moldova, Тага Rumânească». Au trebuit 
zece luni de tratative, cu propuneri şi contrapropuneri, într'o 
atmosferă de bănuieli și de intrigi, pentru ca, în cele din urmă, 
să se ajungă la o soluţie intermediară: Ardealul va rămâne în 
stăpânirea lui Mihai, acesta purtând însă titlul de guvernator, ca 
reprezentant al împăratului și fără recunoaşterea dreptului de 
succesiune. Din nefericire însă, soluţia s'a dat prea târziu, la 22 
Septemvrie 1600; cu câteva zile mai înainte, la 18 Septemvrie, 
avusese loc lupta hotăritoare dela Mirăslău. Basta, văzând ezită- 
rile şi bănuielile curţii imperiale, asistând apoi la prădăciunile 
şi neorânduielile făcute de mercenari în Ardeal, fiind în sfârșit, 
socilitat insistent de către nemeşii răsculați, trecu de partea aces- 
tora. Era о eroare politică, care s'a întors apoi împotriva lui 
Rudolf, aşa cum au atătat-o evenimentele ulterioare. 

Raportul de forțe în lupta dela Mirăslău a fost defavorabil 
lui Mihai. Acesta avea 10—12.000 de oameni, în bună parte oaste 

de strânsură, în timp ce Basta dispunea de 18.000 de oameni, 
dintre care 6000 soldaţi aleși, călăreţi germani şi flamanzi pur- 
tând cuirase, precum și mușchetari valoni și francezi. Tocmai 
din cauza acestei inferiorităţi, domnul își alesese, întocmai са 
la Călugăreni, o poziţie strategică, bine apărată şi care nu per- 
mitea o învăluire. Poziţia se afla între Turda și Alba-lulia, în fața 
satului Mirăslău, pe un loc îngust, cuprins între Mureș și dea- 
luri, având în faţă pârâul Lapad, iar la flancul drept o pădure 
întărită cu şanţuri. Basta ocupase satul însuși şi îşi dădea seama 
de tăria poziţiei adversarului. A o ataca însemna să meargă la 
înfrângere ; de aceea, în dimineaţa zilei de 18 Septemvrie, el dădu 
ordin trupelor sale să se retragă până acolo unde locul cuprins 
între Mureş şi dealuri se lărgea mult, îngăduind o desfăşurare 
completă a forţelor. Mihai, crezând că într'adevăr duşmanul se 
retrage, neobservând că era o simplă mișcare strategică, făcu 
greşeala să-și părăsească poziţia așa de bine întărită şi urmărind 
pe Basta, să iasă la loc larg («in campagna libera »). Aici, oastea 
lui nu putu suporta puternicul asalt frontal al cuirasierilor ger- 
mani; cavaleria se risipi, tunurile fură pierdute în urma unei 
mișcări de învăluire prin flancul stâng, o parte din lefegii cazaci 
trădară chiar, trecând la duşman. Mihai, al cărui moral era sdrun- 
cinat —în tabăra dușmanului se aflau nu numai nemeşii răs- 
culaţi, dar chiar și oamenii împăratului Rudolf, comisarii ре 
care acesta îi trimisese în Ardeal —nu mai putu restabili, ca odi- 
nioară la Călugăreni și la Șelimbăr, situaţia. Văzând lupta pier- 
dută și oastea în risipă, el trecu Mureșul, cu calul, înnot, însoţit 
de trei Cazaci și purtând asupra lui steagul cel mare al oștirii. 
Patru mii de soldaţi pieriră în această bătălie, unii de glonţ şi 
de sabie, alţii іппесай. 

La 20 Ѕеріетугіе, învingătorii intrau în Alba-Iulia, ucideau 
pe toţi Italienii, Grecii, Sârbii şi Românii din oraș, dărămau 
biserica românească zidită cu trei ani mai înainte și părându-li-se 
că atâta nu era, se vede, de ajuns, desgropau oasele lui Aron 
Vodă, înmormântat acolo, $1 le aruncau afară. «О aşa neomenie 
— spune Mihai în memoriul trimis peste câteva luni Ducelui de 
Toscana —n'a fost făcută nici de păgâni». | 

Ре când se petreceau aceste fapte în Ardeal, Moldova ега 
ocupată de Poloni. La 4 'Septemvrie, cancelarul Zamoyski trecea 


ÎNFRÂNGEREA 294 


Nistrul cu o armată de 24.000 de oameni, dintre care 9000 de 
Cazaci, la 6 Septemvrie erau la Cernăuţi, la 15 în faţa Sucevii. 
Oastea lăsată de Mihai nu putu opri înaintarea, de altfel o parte 
însemnată a ei pornise spre Ardeal să vie în ajutorul domnului. 
Ieremia Movilă fu restabilit în scaun; se încercă același lucru, 
fără succes însă, şi cu Sigismund Bâthory; un corp de 7000 de 
oameni trecuse munţii spre Bistriţa dar trebui în cele din urmă 
să se întoarcă înapoi. La 6 Octomvrie, trupele polone erau la 
Focşani, gata să intre în Ţara Românească. 

Mihai, după ce îşi ridicase tezaurul din Alba Iulia, se retrăsese 
spre miază-zi; lângă Sibiiu găsi oști sosite din Muntenia, trecu 
apoi la Făgăraş unde se afla familia sa și de aci în Ţara Bârsei. 
Avură loc mai multe ciocniri cu Вгаѕоуепіі cari fură respinși 
şi domnul putu, cu ajutoarele venite din Moldova și cu trupele 
aduse de fiul său Nicolae Pătraşcu, să-şi constitue o nouă armată, 
de vreo 16.000 de oameni. 

Cu această armată trecu Mihai munții îndărăt, tot pe valea 
Buzăului pe unde venise cu un an mai înainte: acuma nu mai 
era însă vorba de o cucerire, ci de apărarea propriei sale ţări, în- 
călcate de Poloni. Tabăra fu așezată la Bucov, pe Teleajen, într'o 
poziţie bună ; Mihai spera să-i vie ajutoare din Ardeal, dela Basta. 
care în faţa primejdiei înfăţişate de oastea lui Zamoyski, reluase 
relaţiile cu fostul său adversar. Dar cu toate asigurările pe care 
le dete domnul — 151 trimise zălog pe lângă 4 boieri însemnați, chiar 
și familia — cu toată declaraţia că renunţă la Ardeal, mulțumin- 
du-se numai cu trei cetăţi — Gurghiu, Jeciu şi Făgăraş — ajutoarele 
nu sosiră. Luptele de avangardă, la Năeni (12 Осіотугіе), la Ceptura 
(14 Осіотугіе), nu putură împiedica înaintarea Polonilor: la 19 Oc- 
tomvrie aceștia erau în faţa taberii lui Mihai. Lupta avu loc a doua 
zi $ se termină prin retragerea a lor noştri. Ploeștii fură ocupați de 
Zamoyski şi Simion Movilă proclamat domn, după ce mai întâi 
depusese jurământ de credinţă, făgăduise un tribut anual de 40.000 
de galbeni şi se obligase să ție o armată de 3000 de lefegii poloni. 
Cetățile ţării urmau de asemenea să primească garnizoane polone. 
Inaintând cu greu pe drumuri desfundate, se ajunse la Târgo- 
vişte, unde Simion primi și din partea Turcilor steagul de domnie. 

In acest timp, Mihai se retrăsese dincolo de Olt, la Craiova; tot 
aştepta să-i vie ajutor dela imperiali. Їп asemenea împrejurări 

grele, avu el o ultimă luptă cu Turcii. Aceștia încă în Septemvrie, 
făcuseră o primă incursiune pe malul stâng, fortificând cetatea 
dărâmată a Giurgiului şi înaintând până la Bucureşti și Târ- 
goviște. Acuma, ei trecură din nou Dunărea, sub comanda beilor 
dela Vidin şi Nicopol, cu gândul să ocupe Craiova. Nu izbutiră 
însă, deoarece Mihai îi sfărâmă prin Preda Buzescu, luându-le 
şi trei steaguri. Această biruinţă nu modifica fotușşi situaţia grea 
a domnului. Inconjurat din toate părţile de dușmani, era evident 
că nu se va putea menţine multă vreme. De aceea, el se hotări 
să facă o ultimă încercare. Ocolind pe la miază-noapte, trecu în- 
dărăt Oltul la Râmnicul Vâlcei şi cobori asupra Curţii de Argeș. 
Lupta avu loc chiar lângă acest oraș, la 25 Noemvrie, se isprăvi 
însă tot în defavoarea lui Mihai. Boierul Udrea trimis înainte, 
fu atacat în tabără de către Poloni şi trebui să se retragă în cele 
din urmă. Buzeştii trecură de partea lui Simion; exemplul lor 
fu urmat și de alţii. Părăsit de boieri, părăsit de noroc, cu fa- 
milia zălog în Ardeal, viteazul domn luă calea pribegiei. Trecu, 
împreună cu puţina oştire care-i mai rămăsese, prin Deva — 
unde din cetate se trase cu tunul asupră-i —apoi prin Beiuș, 
prin Oradea (12 Dechemvrie), prin Debrețin, Tokay, Caşovia — 
unde dădu drumul ultimilor ostași —prin Bratislava (7—11 
Ianuarie) şi ajunse în sfârșit la Viena, în ziua de 12 Ianuarie 1601. 
Fu primit aci în chip onorabil de arhiducele Matei, un alt frate 
al lui Rudolf; i se dădu locuinţă la hanul «Cerbul de Aur» și se 
interveni la curte, la Praga, pentru audienţă. Până a sosi răspunsul, 
Mihai redactă un memoriu către împărat, în care expuse toată 
activitatea sa ca domn şi serviciile pe care le-a adus creștinătății; 
un al doilea memoriu, foarte important, tot de caracter autobio- 
grafic, fu trimis ducelui Cosimo de Toscana, ai cărui soldaţi con- 
tribuiseră la cucerirea Giurgiului în 1595. Sosind ordinul dela 
Rudolf, Mihai porni spre Praga; la 23 Fevruarie intra în acest 
oraș, la 1 Martie după amiază avea loc prima audienţă în pa- 
latul Hradčany, iar peste câteva zile, la 5 Martie, cea de a doua, 
care dură două ceasuri. Ceea ce grăbise lucrurile nu era atât me- 
moriul trimis împăratului, cât precipitarea evenimentelor din 
Ardeal. După ce, prin înfrângerea dela Mirăslău, îndepărtaseră 
pe Mihai, nemeşii unguri se ridicaseră acum și împotriva Impe- 
rialilor. Basta fusese arestat prin surprindere la Cluj, într'o noapte, 

Fig. 86. — Mihai Viteazul, gravură іп aramă de Aegidiu Sadeler. 

la începutul lui Fevruarie şi închis. În cele din urmă, i se dăduse 
drumul, dar el trebui — neavând forţe suficiente —să părăsească 
Ardealul, care ajunse iarăși în stăpânirea neisprăvitului Sigismund 
Báthory. Aceasta însemna însă anularea tuturor sforţărilor pe 
care le făcuseră până atunci Imperialii. Singurul om care putea 
restabili situaţia era Mihai. Așa se explică atenţia pe care i-o 
dădu Rudolf, făcându-i daruri și confirmându-i domeniul Koe- 
nigsberg în Silesia, ce-i fusese donat încă din 1599. Аза se explică 
și hotărîrea care se luă de a se face o nouă oaste de lefegii, sub 
comanda domnului, dânduji-se în acest scop 100.000 de taleri. 

Mihai era la curte obiectul interesului şi curiozităţii generale. 
Figura energică, bărbătească, a domnului-oştean împresionă atât 
de mult, încât trei artişti îi făcură portretul. Cel mai reuşit este 
acela, gravat în aramă, al lui Aegidiu Sadeler, o adevărată capo- 
d'operă (vezi fig. 86). Urmează apoi portretul pictorul Franz 
Franken, în binecunoscutul tablou «Cresus arătându-și como- 
rile lui Solon», unde Mihai e înfăţişat în centru sub chipul unui 
curtean. Al treilea portret, de un pictor al cărui nume nu-l cu- 
noaștem, a fost reprodus de către Domenicus Custos їй opera sa 
« Atrii Heroici », partea ПІ, apărută în 1601, între lunile Martie- 
August (vezi fig. 87). După aceste trei portrete s'au făcut apoi 
o sumă de reproduceri şi copii, în întreaga Europă, aşa încât 
chipul lui Mihai Viteazul a fost cel mai cunoscut chip de domn 
român. 

Gorăslău. Moartea lui Mihai. La З Aprilie, Mihai pleca din 
Praga spre Viena unde stătea până al 29 ale lunei; la 11 Mai, 
intra în Cașovia primit cu toate onorurile de către comandantul 
trupelor de acolo. In acest oraş, avu loc şi întrevederea cu Basta, 
care, potrivit instrucțiilor primite, trebuia să colaboreze cu armata 
sa la recucerirea Ardealului. Mihai, înghiţindu-şi necazul, îi spuse 
că a uitat cele trecute; Basta se arătă mieros, deși în fond ura pe 
« Valah ». Armatele se închegară în două locuri deosebite: aceea a 
domnului la Debrețin, cealaltă la Satu-Mare; joncţiunea se făcu 
la satul Moftin, la începutul lunii Iulie. Sigismund, având și ceva 
ajutoare dela Ieremia Movilă şi dela Turci, își aşezase tabăra la 
satul Girot. Avură loc mai întâi câteva mici ciocniri, de avan- 
gardă, în cursul cărora se luară două steaguri moldovenești şi 
patru ungurești; urmă apoi în după amiaza zilei de З August 

Fig. 87. — Un alt portret contemporan а lui Mihai Viteazul. Gravură pe aramă, 
reprodusă de Domenicus Custos?in opera sa • Atrii Heroici ». 

(st. n.) 1601 atacul principal. El se dete la satul Gorăslău, pe valea 
Someșului, între Satu-Mare şi Cluj (vezi fig. 88). 

Sigismund ocupa o poziţie avantajoasă, pe un deal înalt; el 
nu putu însă rezista asaltului impetuos, în care aripa dreaptă, 
comandată de Mihai, avu rolul principal. Pierzându-şi întreaga 
artilerie —45 de tunuri —care de altfel nu-i fusese de mare 
folos, deoarece bătea greșit, el trebui deci să se retragă, iar re- 


Fig. 88. — Gravură contemporană infățişând, In partea superioară, lupta dela Gorăslău 
iar in partea inferioară, aducerea la Praga, cu solemnitate, a steagurilor cucerite іп 
această luptă. In legendă, numele lui Mihai e pus inaintea aceluia al lui Basta. 


tragerea se transformă în fugă, până la hotarul Moldovei. O sută 
zece steaguri, mulţi prizonieri și câteva саге de muniții rămaseră 
în mâinile învingătorilor. Impăratul Rudolf felicită pe Mihai 
şi-i mulţumi pentru această strălucită victorie; îndată se tipări 
la Niirnberg şi apoi la Praga o descriere a luptei în care numele 
voevodului nostru e trecut sistematic —cum era de altfel na- 
tural — înaintea aceluia al lui Basta. Pe verso foii de titlu al 
acestei descrieri e reprodus şi un portret al lui, în xilografie. 


REÎNSCĂUNAREA LUI MIHAI 297 


Soarta surâdea din nou lui Mihai. Biruise pe Sigismund, iar 
din Țara Românească îi sosise vestea bună a izgonirii lui Simion 
Movilă. Fratele lui Ieremia nu știuse să-și apropie pe boieri, așa 
incât dela început chiar, aceștia se gândeau la răscoală. О miş- 
care se produse în Mai 1601, dar conducătorii, banul Udrea și 
Negrea spătarul, fiind prinşi, plătiră cu vieaţa încercarea lor. 
Mai mult noroc avură fraţii Buzești. Auzind că Mihai vine cu 
armată asupra Ardealului, ei strânseseră la Craiova pe credin- 
cioșii lor din Oltenia — «toate oștile Mehedinţilor » spune cro- 
nica — şi porniră asupra lui Simion. Acesta, surprins şi lipsit 
de ajutor dela protectorii săi, fugi spre Focşani unde izbuti să-şi 
închege o oaste de Moldoveni, Poloni 51 Tătari. Buzeştii atacară 
însă pe neașteptate — veniseră ре un drum ocolit, prin munţi— 
şi biruința rămase a lor; Simion abia putu să-și scape viaţa, 
trecând prin vad Milcovul (3 Iulie). 

Solia trimisă de boierii munteni la Mihai spre a-l chema, ca 
stăpânitor, în ţară, întâlni pe domn la intrarea în Cluj (11 August). 
După biruinţa dela Gorăslău, oștile se îndreptaseră spre acest 
oraş unde atât Mihai cât şi Basta aveau fiecare ceva de răzbunat: 
cel dintâiu uciderea groaznică a credinciosului său căpitan Baba 
Novac pe саге nemeșii unguri, în ura lor cumplită, îl torturaseră 
mai întâiu, jupuindu-l de piele, îl arseseră apoi de viu, şi-i puse- 
seră în sfârşit cadavrul în ţeapă (5 Fevruarie 1601), cel de al 
doilea umilinţa arestării. Pe locul unde trupul credinciosului său 
fusese tras în ţeapă, Mihai porunci să se ridice un steag: acest 
gest se repetă astăzi în fiecare an, la ziua eroilor. Orăşenii din 
Cluj trebuiră să plătească o sumă însemnată —circa 100.000 de 
florini —apoi armatele coboriră la Turda. Se punea acum din 
nou problema stăpânirii de drept a Ardealului. Mihai înţelegea 
să-şi păstreze vechea situație, de aceea și luă măsuri în consecinţă. 
El trimise astfel înainte la Alba-Iulia pe un căpitan al său ca 
să-i pregătească palatul domnesc. 

Basta ar fi vrut însă ca puterea supremă să-i rămâie lui; el 
se socotea ca adevăratul reprezentant al împăratului; era evi- 
dent că un conflict trebuia deci să izbucnească. La Turda, Mihai 
hotărî să-și despartă armata ва de aceea а lui Basta; voia să plece 
mai de grabă la Făgăraş spre a-şi revedea soţia și copiii. Această 
despărţire însemna însă pentru domnul nostru libertatea de 


298 MIHAI VITEAZUL 


inițiativă. Basta care ştia că imperialilor le convenea mai mult o 
stăpânire directă asupra Ardealului, iar nu prin intermediul unei 
personalităţi atât de puternice, deci greu de maniat, cum era aceia 
a lui Mihai, se hotărî să împiedice — prin orice mijloace — o 
asemenea libertate. In zorii zilei când voevodul trebuia să plece 
spre Făgăraş, la 9/19 August 1601, el trimise un detaşament 
de trei sute de Germani şi de Valoni, aceştia din urmă comandaţi 
de ofiţerii Jacques Beauri și Mortagne. Aveau ordin să-l are- 
steze pe Mihai, iar dacă se opune, să-l ucidă. Аза se și întâmplă. 
Intrând în cortul domnului, Beauri îi spuse: «ești prins». Mihai 
rosti un singur cuvânt «ba» şi dădu să рше mâna pe sabie. In 
aceeaşi clipă însă, un valon îl împușcă, un al doilea îi străpunse 
pieptul, alţii îl loviră cu halebardele. « Și căzu trupul lui cel fru- 
mos са un copaciu —spune cronica Țării Româneşti — pentru 
că nu ştiuse, nici se prilejise sabia lui cea iute în mâna lui cea 
vitează ». Bestiile îi tăiară capul, apoi îi batjocoriră trupul şi-l 
aruncară în tabără. «51-1 rămase trupul gol în pulbere aruncat. 
Că așa au lucrat pisma încă din începutul lumii —adaugă cro- 
nica —. . . pisma au pierdut pe mulţi bărbaţi fără de vină, ca 
şi acesta. Căci era ajutor creştinilor şi sta tare ca un viteaz bun 
pentru ei, cât făcuse pre Turci de tremura de frica lui; iar diavolul 
cel ce nu va binele neamului creştinesc, nu l-au lăsat, ci eată că 
cu meșteșugurile lui au intrat prin inima celor răi, hicleani, până-l 
deteră $1 morţii. Și rămaseră creştinii şi mai vârtos Тага Româ- 
nească săraci de dânsul ...». După trei zile, câţiva Sârbi îngro- 
pară pe furiş trupul Viteazului; comisul Radu Florescu luă cu 
sine capul de a cărui privire tremuraseră atâţia 51-1 aduse la mă- 
năstirea Dealului; aci, el fu înmormântat sub o lespede de piatră 
pe care credinciosul Radu Buzescu şi cu soţia sa puseră să se sape 
următoarea inscripție: «Aice zace cinstitul şi răposatul capul 
creştinului Mihail, Marele Voevod, ce-au fost domn Țărei Rumâ- 
neşti şi Ardealului şi Moldovei, cinstitul trup zace în câmpii 
Tordei şi când l-au ucis Neamţi, ani au fost 7109 (1601), în luna 
Avg. 8 zile. Această piatră o-u pus jupan Radu Buzescul i jupâ- 
neasa Preda ». 

După unele mărturii posterioare, trupul Vovodului ar fi fost 
reînhumat mai târziu în ctitoria sa din marginea orașului Alba- 
Iulia, în biserica ridicată pentru Vlădica Ioan (vezi mai sus, p. 284). 

Cum însă această biserică, împreună cu întreg complexul clă- 
dirilor alcătuind reședința Vlădicăi şi mănăstirea de acolo, au 
fost rase în 1714—1715, cu prilejul reconstruirii și măririi cetăţii, 
nu putem ști întru cât sunt adevărate mărturiile amintite. 

Familia lui Mihai. Boierii. Ctitoriile. La vârsta de 26 de ani, 
în 1584, Mihai s'a căsătorit cu Stanca, văduva lui Dumitru postel- 
nicul din Vâlcăneșşti şi nepoata lui Dobromir, marele ban al Olte- 
niei. Stanca avea doi fraţi, pe Dragomir, fost mare postelnic în 
timpul lui Alexandru Vodă şi pe Joan Monahul саге în 1613, 
dând o mărturie pentru nişte moșii ale surorii sale, îşi spune 
«cumnat al răposatului Mihail Voevod ». 

Cu Stanca, Mihai a avut doi copii: pe Nicolae, numit uneori 
în documentele vremii şi Nicolae-Pătraşcu, şi pe Florica. Nicolae, 
care а ţinut scaunul Таги Românești, pe când tatăl său era în 
Ardeal, s'a căsătorit cu Ancuja, fata lui Radu Șerban, $ a avut 
la rândul lui o fiică, pe Ilinca, soţia lui Istratie Leurdeanu. Flo- 
rica s'a măritat în 1603 cu Preda postelnicul, a cărui mamă era 
din neamul Calomfireștilor. După numele soţiei sale, i s'a zis lui 
Preda şi « Floricoiul ». 

Dintr'o legătură nelegitimă, cu Tudora din Târgșor, а mai avut 
Mihai încă o fiică, ре Marula, căsătorită cu Socol din Cornăţeni. 

Doamna Stanca a murit în 1603, de ciumă, și a fost îngropată 
în biserica episcopiei din Râmnicul Vâlcei. 

Mama lui Mihai Viteazul, Tudora sau « Theodora» cum i se 
spune într'un hrisov din 1597, s'a retras spre sfârşitul domniei 
fiului ei la mănăstirea Cozia unde s'a şi călugărit, primind numele 
de Theofana. Impresionant este actul din 8 Noemvrie 1602 prin 
care ea dăruește mănăstirii Cozia două sate Frăsinetul şi Stude- 
niţa: «Eu roaba domnului Isus Hristos călugăriţa Teofana, 
muma răposatului Mihail Voevoda din Теага Rumânească, vie- 
ţuit-am viiaţa ceştii lumi deșartă . .. și înșelătoare... și am pe- 
trecut lumeaşte destul în tot chipul în упа{а mea, până ajunșu 
(forma veche, în loc de ajunsei!) şi la neputinţa bătrâneaţelor 
meale și la slăbiciunea mea, în sfânta mănăstire în Cozia, la lă- 
cuita sfintei Troiţe, și la răpausul roposatului Mircei! Voevoda. 
Şi trăiiu de ajunșu de luaiu şi sfântul cin călugăresc, derept plân- 
gerea păcatelor meale. Aciiş mă ajunse şi vestea de săvârșirea zi- 
lelor drag fiiului mieu Mihail Voevod și de sărăcia doamnă-sa şi a 

coconilor domniei lui prin ţărâle streine. Fuiu de plângere şi de 
suspine zua și noaptea. Dup'aceia, cu vrearea și cu ajutoriul 
Domnului din ceriu şi cu rugăciunea cinstiţilor părinţi în zi şi în 
noapte şi plângerea mea şi suspinele sărăciei lor de ţărâle streine, 
doară svenţia lui din naltul ceriului au auzit şi s'au milostivit 
de i-au scos din ţărâle streine în ţeara de moștenie. Și mai vârtos 
au cugetat la svânta mănăstire în Cozia pentru bătrâna şi jal- 
nica lor maică. $1 deaca să adunar(ă) unii cu alalţi, mare plân- 
gere şi suspini fu întru ei de jalea fiiu său Mihail Voevod şi pentru 
patima lor ce-au pătimit prin ţărâle striine, doamna Stanca $ 
fiiu său lon Nicola Voevod şi fiiesa doamna Floriica. Fu după 
aceaia întrebare întru iale, cine cum au petrecut. Grăi doamna 
Stanca: cum am păţit noi, maică, să nu paţă nime de ruda noa- 
stră. Dară molitva ta, maică, cum ai petrecut? Maica zise: cu 
mult foc de moartea fiiu mieu şi de jalea domniilor voastre, iar 
de cătră svânta mănăstire, am har dragului domn din cer, şi 
mulțemesc părinţilor din svânta mănăstire, c'am avut pace, 
răpaus şi căutare de molitvele lor Іа пеуо(і)а mea. Ziseră dom- 
nia lor: mulţemim şi noi molitvelor lor pentru molitva ta, căci 
ai avut căutare de ei. Zise maica Teofana: pentru aceia, featele 
meale, am făgăduit sventei mănăstiri doao sate din Romanați: 
Frăsinetul şi Studeniţa, pentru sufletul roposatului Mihail Voevod 
şi pentru sănătatea fiiusău Nicolei Voevod, și pentru pomeana 
noastră și a tot neamului nostru, să fim pomeaniţi la toate sven- 
tele pomeani, ci şi la dumnezeiasca liturgie, în vecie. Domnia 
lor ziseră: Noi bucuroase, cum ţi le-au dat roposatul Mihail Voe- 
vod, volnică ești, fie date şi de noi şi de Nicola Voevod şi de tot 
neamul nostru, în vecie, pentru pomeana, ca să aibi molitva ta 
şi de icea înnainte milă și căutare până la moarte de molitvele lor ». 

Nu mult după această danie, călugăriţa Teofana închidea 
ochii şi era înmormântată în biserica mănăstirii Cozia. Piatra de 
mormânt, pusă de nepoţii ei, doamna Florica şi Nicolae-Pătrașcu, 
poartă dată 7114 adică 1606 sau, în cazul când luna, nemențio- 
nată, a fost Septemvrie-Dechemvrie, 1605. 

Un merit deosebit al lui Mihai Viteazul a fost faptul că а ştiut,. 
pentru realizarea marilor lui planuri, să se înconjoare de un mă- 
nunchiu de dregători şi căpitani destoinici. La început, găsim în 
divan, întocmai ca $1 la Ştefan al Moldovei, o serie de boieri 

bătrâni cari slujiseră multă vreme sub predecesorii lui și care, obiş- 
nuiţi cu starea de apăsare și umilință a ţării, nu se mai gândeau 
la o reacțiune. Dar în Octomvrie 1594, în ajunul răscoalei, con- 
statăm o mare prefacere: dregătoriile și posturile de comandă 
ale armatei sunt, aproape toate, în mâna unui grup de boieri ti- 
neri, îndrăzneţi şi viteji, e falanga cu ajutorul căreia Mihai reali- 
zează minunata epopee care este domnia lui. In fruntea acestui 
grup stau fraţii Buzești: Stroe stolnicul, Preda postelnicul şi Radu 
clucerul. Erau fiii marelui агтаѕ Radu Buzea și prin averea lor 
—pe care şi-au sporit-o în proporţii uriașe în acest timp —și 
prin legăturile lor de familie, conducătorii necontestaţi ai boie- 
rimii oltene. Lor le încredințează Mihai soliile de seamă; еі 
deschid seria luptelor cu Turcii; tot ei vor goni, în 1601, pe Si- 
mion Movilă. Căpitani viteji au fost şi Radu Calomfirescu şi Udrea 
banul Băleanu. Acesta din urmă, boier de viţă veche, a făcut 
parte din locotenența domnească lăsată în Moldova și a plătit 
cu vieaţa încercarea sa de răscoală împotriva apăsătoarei stăpâ- 
тїгї a lui Simion Movilă. Cunoaştem testamentul său, alcătuit la 
21 August 1598, în care arată — «de voiu peri eu la războiu » — 
cum să se împartă averea. Alţi doi viteji au îost banul Mihalcea 
Caragea, de origină greacă, din insula Chios, şi spătarul, apoi 
banul, Calotă Bozianu. Cel dintâi era rudă prin alianţă cu Buzeștii 
şi într'un grad îndepărtat, chiar cu Mihai Viteazul, alături де care 
a şi pierit, fiind spânzurat de Unguri. Cel de al doilea a căzut 
vitejeşte în lupta dela Târgovişte cu Turcii, din toamna lui 1600. 
Unul singur dintre căpitanii lui Mihai n'a corespuns până la sfârșit 
așteptărilor voevodului: e aga Leca, albanez de origină, care, în 
Septemvrie 1600, impresionat de somaţiile Imperialilor, le-a predat 
cetatea Chioarului, — mai târziu şi Uioara — înlesnind astfel 
înaintarea lui Basta şi —implicit — biruinţa acestuia la Mirăslău. 
A murit ca pribeag, în ţară străină, în sărăcie. 

Dintre dregătorii de curte trebue pomenit în primul rând 
Teodosie Rudeanul care a fost mai întâi vistiernic, apoi mare 
logofăt. El a scris cronica oficială a domniei lui Mihai, cronica 
păstrată astăzi numai în traducerea latină a lui Baltazar Walter. 
Sora lui Teodosie, Sima, era soţia lui Stroe Buzescu. Stoica sau 
„Stoichiţă din Strâmba (Gorj) şi-a început cariera ca vtori logofăt, 
a ajuns apoi postelnic și la urmă, vel vistiernic. A fost trimis ca 

sol şi, întrun document, domnul pomenește chiar «credincioasa 
şi dreapta » lui «slujbă се a slujit domniei mele în ţară streină ». 
In sfârșit, amintim pe Ivan, marele vornic care s'a bătut vitejește în 
lupta dela Șerpăteşti, unde a şi fost rănit. Una din fetele lui, Velica, 
a inspirat un puternic sentiment lui Mihai; o găsim alături de 
domn, în Alba-Iulia, dăruind împreună cu sora ei Zamfira, un sat 
din moștenirea părintească mănăstirii Golgota de lângă Târgovişte. 

Am arătat mai înainte atenţia deosebită pe care a dat-o Mihai 
Viteazul bisericii, măsurile pe care le-a luat, atât în Ardeal cât 
şi în Moldova. Chiar în cel dintâi an de domnie, în August 1594, 
el își trimite ierarhii —pe mitropolitul Mihail, pe episcopul Par- 
tenie de Râmnic şi pe episcopul Luca de Buzău — să ia parte 
la sinodul ce s'a ţinut la Iași, sub preşedinţia lui Nichifor dascălul, 
reprezentantul Patriarhiei din Constantinopol, spre a combate 
trecerea Rutenilor ortodocși la catolicism. Curând după aceasta 
mitropolitul Mihail moare și în locul lui este ales Eftimie, care 
păstorește Тага Românească tot timpul domniei lui Mihai. In 
1596, are loc un alt sinod, la Târgovişte; de data aceasta, se dis- 
cută măsurile ce trebuesc luate pentru o mai bună organizare a 
gospodăriei mănăstirilor şi a vieţii călugărilor. Hotăririle se iau 
în ziua de 13 Aprilie: ele prevăd că boierii n'au dreptul să pri- 
mească daruri, decât cu voia soborului; egumenii trebue să pă- 
streze, cu mare grijă, averea comunităţii; călugării nu pot părăsi 
mănăstirea decât pentru a se duce la Sfântul Munte, la vreun schit 
sau «la pustie »; abaterile și greșelile vor fi judecate de arhiereu. 
In acest domeniu al jurisdicției înalţilor ierarhi, ni s'a păstrat un 
așezământ şi mai vechiu, din vremea lui Petru Cercel, dat de epis- 
copul Luca, pentru eparhia Buzăului. Se prevăd anume o sumă de 
cazuri care «după pravila sfintei biserici » au a fi judecate de către 
episcop, neamestecându-se « nici banii, nici pârcălabii, nici dvornicii». 

In afară de această lature de organizare, Mihai Viteazul şi-a 
arătat interesul ce purta bisericii prin donațiile şi întăririle de 
moșii ре care le-a făcut atât mitropoliei și episcopiilor cât şi di- 
feritelor mănăstiri din ţară şi de peste hotare. Cea mai bogat 
înzestrată a fost ctitoria sa, mănăstirea cu hramul Sf. Nicolae 
«ce e din susul orașului Bucureştilor», numită astăzi «Mihai 
Vodă », la Arhivele Statului (vezi fig. 89). In locul vechiului lăcaș 
care exista aci, şi care fusese stricat pe vremea lui Petru Cercel, 

Fig. 89. — Biserica Mihai Vodă din București, în cursul restaurării. Astăzi, pridvorul cu stâlpi, din față, nu mai există; Ба 
s'au adăogat In schimb două turle mici în spatele turlei centrale; е о întrebare însă dacă aceste turle mici 


au existat îintr'adevăr la biserica ridicată de Mihai Viteazul, 

Domnul a ridicat o nouă construcţie, înconjurată de ziduri puter- 
nice, servind şi ca loc de apărare; i-a dăruit apoi nu mai puţin de 
patrusprezece sate dintre care treisprezece cumpărate de el însuși 
dela moșneni cu suma de 472.000 de aspri şi unul dăruit de soţia 
sa, doamna Stanca. La 21 August 1599, această bogată ctitorie 
este închinată de Mihai Viteazul mănăstirii Simopetra dela `Мип- 
tele Athos, căreia îi fusese închinat și vechiul lăcaș. O altă ctitorie 
a voevodului —din 1594 —a fost mănăstirea Clococioc sau Clo- 
cociov, în judeţul Olt, lângă Slatina, «zidită şi ridicată din te- 
melie » de el, după cum ne spune hrisovul ulterior dela Matei 
Basarab, din 2 Aprilie 1646, şi înzestrată cu două sate. Intăriri şi 
danii au mai primit și mănăstirile Golgota, Bistrița, Соѕипа, 
apoi biserica domnească dela Curtea Veche (Sf. Anton) şi bise- 
rica catolică din Târgovişte. Un hrisov a primit în 1594—1595 
şi mănăstirea Xenofon dela Muntele Athos. În Ardeal, în afară de 
lăcașul dela Alba Iulia (vezi mai sus, p. 284), el a ridicat, în timpul 
scurtei sale stăpâniri, încă trei biserici, una la Ocna Sibiului, alta 
în satul Lușărdea, în judeţul Someşului, cea de a treia în mar- 
ginea de miazăzi a cetăţii Făgăraşului; a făcut de asemenea repa- 
raţii la biserica din Șcheii Brașovului unde a locuit şi unde era zu- 
grăvit chipul lui, şi la mănăstirea din Râmeţi. 

Din toate aceste manifestări, se vede că Mihai Viteazul n'a 
fost numai un mare conducător de oști, dar şi un domn drept cre- 
dincios, punându-și sabia în slujba credinţei, apărând biserica 
şi pe slujitorii ei şi înzestrând lăcaşurile Domnului. Alături de 
Mircea cel Bătrân, de Iancu de Huniedoara $1 de Ștefan, el este 
al patrulea mare luptător pentru creștinătate pe care l-a dat 
neamul nostru. «Ceea ce am făcut —scrie Mihai în Iulie 1595 
Polonilor — toate le-am făcut pentru credinţa creştinească, vă- 
zând eu ce se întâmplă în fiecare zi cu bieţii creştini. M'am apucat 
să ridic această mare greutate cu această țară săracă a noastră, 
ca să fac un scut al întregii lumi creștine ». Sunt cuvinte simbolice, 
pornite din inimă şi luminând puternic întreaga acţiune a eroului. 

Legătura lui Mihai Viteazul. Documentele urmașilor lui Mihai 
Viteazul vorbesc de o măsură pe care a luat-o marele domn în 
ce priveşte pe rumâni, adică locuitorii neliberi ai satelor boierești, 
mănăstirești sau domneşti. Această măsură e numită când « aşe- 
zământ » când «legătură »; o singură dată i se spune «aşezământ 

şi legătură ». Prima menţiune şi cea mai importantă se găseşte 
întrun hrisov din 24 Aprilie 1613 dela Radu Mihnea prin care se 
întăreşte fraţilor Pârvu şi Radu, boieri din Slăviteşti, doi rumâni 
din Bălteni, ce le fuseseră contestaţi de un alt proprietar. Hotă- 
гігеа e motivată de faptul «că acești rumâni mai sus ziși i-au fost 
apucat așezământul lui Mihai voevod (тъкмъженїє Йїнҳаїл коғкода) 
la aceşti boieri... Deci Mihail voevod, domnia sa aşa au fost 
făcut aşezământ atunci, cum care pe unde va й, acela să fie 
rumân veșnic unde se va afla». Acest pasagiu a făcut pe Ni- 
colae Bălcescu să atribue lui Mihai Viteazul introducerea rumâ- 
niei sau șerbiei în Тага Românească, iar pe Xenopol să susţie 
că e vorba пи de introducere rumâniei сі de «consfinţirea » sau 
«întărirea » ei printr'un «aşezământ formal». O cercetare amă- 
nunţită însă, întreprinsă în 1915 de părintele meu, a dovedit că 
măsura luată de Mihai n'a însemnat niciuna, nici cealaltă, deoa- 
rece rumânia exista din cele mai vechi timpuri şi nu ca o stare 
neobișnuită, ilegală, care să trebuiască a fi «consfinţită» sau 
«întărită », ci ca o instituție bine cunoscută, legală, necontestată 
de nimeni. Rostul măsurii a fost cu totul altul și anume a des- 
ființat dreptul pe care-l aveau vechii proprietari de a urmări 
şi a readuce pe moșiile lor ре rumânii fugiţi. Expediția lui Sinan 
Pașa a provocat o mare perturbare în întreaga ţară; mulţi ru- 
mâni au fost robiţi, alţii au fugit, ascunzându-se prin locuri mai 
ferite; după retragerea Turcilor, o sumă de sate au rămas pustii, 
în timp ce altele şi-au văzut sporită populaţia prin fugarii sta- 
biliți în ele. Incasarea impozitelor pe temeiul vechiului recen- 
sământ nu se mai putea face; pe de altă parte proprietarii ai 
căror rumâni fugiseră, urmau să înceapă o serie întreagă de cer- 
cetări şi procese spre a-şi recăpăta fugarii. Dar aceasta ar fi în- 
semnat о mare întârziere în încasarea impozitelor respective şi 
Mihai Viteazul ауса o nevoie extraordinară de bani spre a-și 
putea plăti numeroșii lefegii. De aceea, — 1а sfârșitul anului 1595 
sau începutul celui următor, în iarnă, când oamenii se strânseseră 
la casele lor --a făcut un nou recensământ fiscal, o nouă «samă », 
cum se spunea atunci şi, în același timp, a hotărît ca fiecare rumân 
să rămâie acolo unde l-a găsit recensământul, cu alte cuvinte, 
vechii proprietari, dela care fugiseră, să nu-i mai poată aduce 
înapoi așa cum, până atunci, avuseseră dreptul. Măsura lui Mihai 

a fost deci o măsură de ordin administrativ-fiscal. In ultimul 
timp, d-l I. С. Filitti a susţinut totuși că, pe temeiul acestei mă- 
suri, au devenit rumâni о serie de locuitori cari mai înainte fu- 
seseră liberi. Documentele aduse în sprijinul acestei păreri nu 
sunt însă convingătoare. 

Dar dacă Mihai Viteazul nici n'a introdus, nici n'a consfințit 
sau întărit rumânia, nu e mai puţin adevărat că situaţia ţărănimii 
şi în special aceea a micilor proprietari de pământ, а moşnenilor, 
a fost din cele mai grele în timpul domniei lui. Şi mai înainte, în 
întreg veacul al XVI-lea, aceşti moșneni au dus-o rău. Birurile 
erau din ce în ce mai mari şi mai numeroase, în urma lăcomiei 
celor dela Constantinopol. Din cauza acestor biruri, mulţi dintre 
moșneni îşi vând moşia şi, odată cu ea, și libertatea, devenind 
vecini sau rumâni. In timpul lui Mihai Viteazul, procesul de ru- 
mânizare se accentuează: o sumedenie de sate ajung proprietatea 
boierilor, un mare număr sunt luate domnești, pe seama vistieriei, 
din cauza «dăjdiilor» neplătite. Acum se formează imensele 
latifundii ale fraţilor Buzești; Radu clucerul, de pildă, cumpără 
satele Curăteștii, Făureii, Dărăpănaţii, Cioroiul, Otieștii, Gotca, 
Costeştii, Urluianii şi Răbeștii. Mihalcea banul devine proprie- 
tarul satelor Vărăștii, Periaţii, Călugărenii lui Manea şi Călugă- 
renii lui Stoica; Teodosie logofătul Rudeanu cumpără Slătioara, 
Foleştii, Popeştii, Fumoteșştii și Negrenii. Toţi boierii 151 sporesc 
averea; Mihai însuși cumpără un număr foarte mare de sate. 
De multe ori se făceau şi abuzuri, luându-se moșia cu sila; ni 
s'au păstrat o serie de documente în care sătenii spun că au fost 
rumâniți «fără voia lor » sau pe nedrept. 

Din cauza presiunii fiscale, a necontenitelor biruri, uneori 
şi a «năpăştilor », s'au produs, în timpul domniei lui Mihai, chiar 
unele mișcări ţărăneşti. O asemenea mișcare a avut loc în ju- 
deţul Dolj, la începutul anului 1596. Ţăranii n'au putut plăti 
«dajdea grea » care se pusese de curând și atunci când au aflat 
că, împreună cu agenţii executori, soseşte și un detașament de 
300 de Cazaci, au hotărit să se opună. Au chemat deci opt sute 
de Turci dela Vidin; impreună cu aceştia, au surprins noaptea 
pe Cazaci şi, luându-i prizonieri, i-au trecut peste Dunăre. Intra- 
devăr grea trebue să fi fost dajdea pentru ca ţăranii să recurgă 
la astfel de soluţii! 

O a doua mișcare, de alt caracter însă, a avut loc pe când 
Mihai se afla la Alba-lulia, după cucerirea Ardealului. Foarte 
multe sate am văzut că fuseseră obligate să se vândă boierilor 
sau fuseseră luate domnești. Îndată ce s'a aflat în ţară de bi- 
ruinţa dela Șelimbăr, s'a produs o mare frământare printre acești 
nenorociţi cari, odată cu pământul, își pierduseră și libertatea. 
Au crezut, se vede, că sosise momentul să se răscumpere, să se 
« giudecească » adică să devină «judeci », oameni liberi. Au pornit 
deci, în miezul iernii, peste munţi, la Alba-lulia. Știm acest fapt 
dintr'un hrisov al lui Radu Șerban privitor la satul Loloieşti din 
Romanați, sat care fusese cumpărat de Stoichiţă, vistiernicul 
din Strâmba. «lar după aceea —spune Radu Şerban — când 
а fost Mihai Vodă domn în Ardeal şi când s'a fost ridicat toate sa- 
tele din ţară să se giudecească, iar satul Loloiești ei încă s'au sculat 
şi s'au dus la Beligrad, la Mihai Vodă, și s'au plâns la picioarele 
lui, cum că le-a făcut sluga domniei mele Stoica logofătul silă ». 
Din alte documente știm că s'au mai dus la Alba-lulia și sătenii 
din Corcova, Cordun, Sularul și Radovanul. Aceștia din urmă, 
neputând obţine dreptate acolo, au mers după Mihai Viteazul 
până la Iași, când a fost cucerită Moldova, dar tot în zadar. In 
Ianuarie 1600, Alba-Iulia era plină de sătenii din Тага Româ- 
nească, veniţi să se răscumpere. Dacă n'au obţinut ceea ce do- 
reau, pricina este că Mihai nu putea într'adevăr s'o facă: ar fi 
însemnat să-și ridice împotrivă-i întreaga boierime care, puter- 
nică, numeroasă și bogată, reprezenta atunci un element hotă- 
ritor în vieaţa politică, militară și economică a ţării. 

STAREA SOCIALĂ ŞI RELIGIOASĂ А ROMÂNILOR 
DIN ARDEAL ÎN VEACURILE XV ȘI XVI 


Românii din Ardeal au dat sta- 
tului ungar pe cel mai mare general 
al lui, lancu de Huniedoara, pe unul 
din cei mai străluciți regi, Mateiag 
Corvinul şi pe ilustrul arhiepiscop şi 
diplomat Nicolae Olahul. 


La începutul veacului al XV-lea, Românii din Ardeal erau 
împărțiți în trei mari categorii sociale: șerbii, constituind cate- 
goria cea mai numeroasă şi trăind pe moșiile regelui, bisericii și 
nobililor cărora erau obligaţi să le plătească dijme, dări şi să le 
muncească; apoi cnezii și voevozii, având o situaţie mai bună, 
în calitatea lor de administratori şi de reprezentanţi ai șerbilor 
față de proprietarii respectivi; în sfârşit, nobilii, bucurându-se 
de toate drepturile şi privilegiile rezervate prin legi, decrete și 
obiceiuri. Evoluţia, în linii mari, a acestor trei categorii, în vea- 
curile XV și XVI, a fost următoarea: 

Şerbii —li se mai spunea și iobagi, cuvânt care la inceput, 
a avut totuşi un înţeles de superioritate socială, însemnând «cei 
de frunte, cei distinși » — trăiesc în condiţii din ce în ce mai grele. 
Ei formează elementul impozabil prin excelenţă; asupra lor cad, 
în primul rând, sarcinile fiscale. Ei plătesc censul sau darea pe 
pământ, dau dijme din produse — decretul din 1351 stabileşte 
quantumul: a noua parte («nona »), în timp ce în Muntenia și în 
Moldova se dădea a zecea parte —fac apoi diferite servicii sau 
munci. Deși au, în principiu, dreptul la liberă strămutare — con- 
stituția din 1298 îl prevede în articolul 70 — totuşi prin faptul 
că se cere nu numai plătirea în prealabil а dării, dar și voia pro- 
prietarului, acest drept devine, în fapt, adeseori iluzoriu. De 

aceea, iobagii, în revendicările lor, insistă întotdeauna asupra 
acestui punct. Dar, obligaţiile sporind, iar drepturile micșorân- 
du-se, era firesc să se ajungă la mișcări populare. 

Mişcarea din 1437. Unio trium nationum. In decursul veacu- 
rilor XV și XVI, au avut loc mai multe asemenea mişcări: două 
au fost însă mai însemnate: una în 1437, alta în 1514. Mișcarea 
din 1437 a izbucnit din cauza unui abuz al episcopului Gheorghe 
Lepeș. Acesta nu strânsese timp de trei ani dijmele care i se cu- 
veneau ; la urmă, le ceru în bloc pe toate și anume, nu în moneta 
obișnuită până atunci, ci în moneta cea nouă care valora mai 
mult decât cea anterioară. Abuzul era deci îndoit. Țăranii unguri 
și români din nordul Ardealului, sătui de continuile vexaţiuni 
suferite, se ridicară cu toţii şi cerură să li se facă dreptate. Avu 
loc о consfătuire a răsculaților pe dealul Bobâlna — teritoriul 
comunei Olpret — şi se formă o delegaţie care ceru nobililor să 
revină la vechile libertăţi. Aceștia însă, având de partea lor şi pe 
voevodul Transilvaniei, pe Ladislau Csâky, în loc să dea ascul- 
tare plângerilor, schingiuiră și uciseră pe trimișii ţăranilor. Izbucni 
atunci o răscoală înfricoșată; mulţi căzură de o parte ў de alta 
până când nobilii, dându-și seama de gravitatea situaţiei, con- 
veniră, la 6 lulie 1437, să încheie următoarea convenţie: plata 
dijmelor bisericii să se facă după cursul 1 florin de aur egal cu 100 
de dinari; să nu se mai plătească nobililor «none» adică dijme, 
din grâne și din уіп; să se respecte dreptul de liberă strămutare, 
după ce însă în prealabil se va fi plătit «teragiul » adică darea 
pe pământ şi datoriile personale; nobilii care vor încerca să-i 
oprească pe nedrept să fie condamnaţi de către comitele ținutului 
Ја o amendă de trei mărci. Văduva va avea dreptul la moștenirea 
soţului, plătind numai o oaie la trei ani; în cazul când n'au niciun 
fel de urmași, se prevede dreptul de testament. Їп ce privește 
censul și « darurile » ce trebuiau date anual, se va plăti zece di- 
nari la sărbătoarea Sf. Ștefan, apoi o câblă de ovăz, şase turte 
şi un pui de găină; se va face o zi de lucru, la coasă sau la secere 
şi se vor drege morile. Nu se va mai plăti dijma din porci și din 
albine, nici darea sau censul numit popular ako. In fiecare an, 
înainte de sărbătoarea Inălțării, se vor strânge pe dealul Bo- 
bâlnei reprezentanţii ţărănimei — câte doi bătrâni de fiecare sat 
— împreună cu căpitanii lor $1 vor cerceta dacă nobilii n'au adus 

vreo atingere acestei convenţii, cel care va fi aflat că n'a геѕрес- 
tat-o, să fie proscris. 

Pentru moment, neavând încotro, nobilii consimţiră la aceste 
condițiuni; îndată însă după aceea, făcură o legătură cu Sașii, 
cari avuseseră $1 ei de suferit de pe urma mișcării, şi cu Secuii; 
actul încheiat la Căpâlnea, în ziua de 16 Septemvrie 1437, pre- 
vedea o «uniune frăţească », fiecare parte obligându-se să ajute 
fără întârziere pe celelalte, împotriva tuturor dușmanilor, de 
orice fel. Cine erau dușmanii, în împrejurările de atunci, se poate 
lesne bănui. 

Rezultatele uniunii nu întârziară să se producă. Țăranii, în- 
frânţi în luptele care avură loc, fură siliţi să încheie la 6 Octom- 
vrie, о nouă înţelegere, în condiţii mai grele decât cele anterioare. 
Se prevedea acum că iobagii trebue să plătească stăpânilor lor, 
în fiecare an, o sumă proporţională cu averea respectivă; un 
florin de aur cei mai avuţi, cari aveau un plug cu opt boi, deci 
suprafaţa arabilă corespunzătoare (pământ era deajuns, iar popu- 
lația rară !); o jumătate de florin cei cu un plug cu patru boi; 
douăzeci şi cinci de dinari cei cu doi boi sau doi cai. In cazul când 
n'aveau pământ, darea se socotea după numărul oilor, caprelor, 
vacilor sau după cantitatea de vin; cine n'avea vite de loc, şi 
muncea cu palmele, plătea 12 dinari. «Daruri» se dădeau de 
trei ori pe an. Stăpânul avea drept să-și judece iobagii și să exe- 
cute pedepsele; se păstrează însă dreptul de apel la oraș. Se va 
face o zi de muncă pe an, la orice ar vrea stăpânul, se vor repara 
şi întreţine morile. lobagii cari au părăsit moșia în aceste timpuri 
de tulburare fără să-și plătească «teragiul » și datoriile şi fără 
să obțină voia stăpânului respeciiv —şi această ultimă condiţie 
însemna de fapt anularea dreptului de strămutare — vor fi aduşi 
îndărăt. Aceeaşi «voie» («habita licentia») se cere şi pentru 
cei care ar voi să se strămute în viitor. Când vor fi chemaţi la 
oaste de voevodul Transilvaniei sau de vice-voevod, vor trebui 
să se prezinte. Cine va călca aceste dispoziţii, va fi judecat şi 
condamnat ca sperjur. 

Mișcarea a continuat totuşi, în unele locuri, și în 1438. Ciocniri 
au avut loc şi lângă Cluj. Aci a fost prins conducătorul ţăranilor, 
ungurul Nagy Antal (« quidam Antal Magnus videlicet Hungarus ») 
şi tăiat de către nobili în bucățele; nouă tovarăși de ai lui au fost 

ігаѕі în ţeapă pe dealul din faţa oraşului Turda. Dintre conducă- 
torii Românilor trebue menţionat Mihai din satul Vireag, cari 
în documentul din 6 Осіотугіе 1437 poartă titlul de «capita- 
neus » (« Michael Volachus de Virâgosberek, Capitaneus »). 

Rezultatul mişcării a fost o înrăutățire a stării iobagilor, o în- 
greunare a condiţiilor lor de vieaţă. Ei ajung aproape cu totul 
în puterea stăpânilor lor; zilele de lucru se înmulţesc; dreptul de 
strămutare este, în fapt, suprimat. In 1463, în «constituţiunile 
militare ale celor trei naţiuni transilvănene, adică ale nobililor, 
Secuilor şi Saşilor » aprobate de regele Mateiaș, se introduce о 
nouă măsură care ne arată că pe lângă apăsarea socială, se adaugă 
acum și una de caracter naţional: se prevede anume, că în caz 
de războiu, pentru paza cetăților să fie întrebuinţaţi «iobagi 
de sânge unguresc» («jobbagiones hungarici sangvinis »). Chiar 
între iobagi așadar, incepe să se facă deosebire, după cum erau 
români sau unguri: aceștia din urmă trebuiesc cruțaţi, în timp 
ce primii sunt obligaţi să meargă la războiu. 

Mişcarea din 1514. Legiuirea lui Verbăezy. A doua mare miş- 
care, la care au participat Românii din Ardeal a fost răscoala 
din 1514. Ea a izbucnit în următoarele împrejurări: Papa Leon 
al X-lea proclamase cruciata împotriva Turcilor care-și continuau 
cuceririle în apusul Peninsulei Balcanice. La apelul său răspun- 
seră o mulțime de ţărani, unguri şi români, care, părăsind ороа- 
rele, se adunară în centrele de mobilizare, la Buda, la Oradea, 
la Alba, etc. Acasă rămăseseră bătrânii, femeile, copiii. Nobilii, 
văzând pierderile la care îi expunea această plecare în masă, 
începură să oprească pe iobagi şi să pedepsească pe rudele celor 
plecaţi. De aci, fierbere în taberile de concentrare. Țăranii înar- 
таб, în loc să pornească împotriva Turcilor, cum fusese vorba 
la început, se întoarseră împotriva stăpânilor lor. Conducătorul 
cruciatei, săcuiul Gheorghe Dosza, trecu de partea răsculaților; 
focul se întinse repede: în întreaga câmpie a Tisei. Sute de nobili 
fură măcelăriți, casele lor distruse. Nădlacul e ars, Cenadul, Șiria, 
Şoimușul, Lipova sunt ocupate; armata condusă de Ștefan Bá- 
thory şi de episcopul de Cenad Nicolae Csâky, e sfărâmată. In 
acelaşi timp, o altă ceată de ţărani, având în frunte pe popa Lau- 
renţiu, cuprinde Oradea și pustiește comitatele Bihorului şi Să- 
lajului. In Maramureş se pare că înșiși nobilii au ţinut cu 

răsculații și «au luat parte la toate faptele lor rele », pentru саге 
lucru se va ordona mai târziu o anchetă. Nici partea de Nord- 
Est a Ardealului, regiunea Rodnii şi a Bistriţei, nu е cruţată, 
deşi aci pagubele au fost mai mici. Un grup de răsculați pătrunde, 
cu voia orășenilor însă, şi în Cluj, prădând averile câtorva no- 
bili de acolo. In cele din urmă, Dosza asediază Timişoara. Bå- 
tbory, văzând că regele nu-i poate trimite ajutor, se adresă atunci 
voevodului Transilvaniei, lui loan Szapolyay, rugându-l să in- 
tervie cu armata sa pentru a înăbuși răscoala. Intr'adevăr, acesta 
soseşte în fața Timișoarei şi, în lupta pe care o dă cu ţăranii, 
izbutește să-i învingă şi să facă prizonieri pe Dosza însuşi, pe 
fratele acestuia Grigore $1 pe o sumă dintre căpetenii. Pedeapsa 
aplicată conducătorului a fost cumplită, impresionând prin feroci- 
tatea ei, și pe cei mai cruzi: Dosza a fost aşezat gol, pe un tron 
de fier încins, i s'a pus apoi pe cap o coroană tot de fier, incan- 
descentă, $1 i s'a smuls cu cleştele înroșit în foc, carnea, bucată 
cu bucată, tovarăşii săi, ţinuţi flămânzi timp de 15 zile, fiind 
siliţi s'o mănânce. Popa Laurenţiu a fost tras în ţeapă la Cluj, 
„Şi apoi ars. Urmă executarea tuturor acelora cari comandaseră 
cetele de răsculați: căpitani, sutaşi sau fruntaşi precum și а ace- 
lora сагі ațâţaseră la omor sau la violuri. Țăranii fură constrânși 
să plătească toate pagubele suferite de nobili şi, în urma unui 
decret al regelui Vladislav, dat la Buda, în acelaşi an, nu mai 
avură dreptul de a se strămuta de pe o moşie pe alta; deveniră, 
cu alte cuvinte legaţi de glie sau «Прі pământului». Ei fură 
obligaţi apoi, prin acelaşi decret, să lucreze o zi pe săptămână 
stăpânilor lor, să le dea, în fiecare an, un florin de aur sau o sută 
de dinari, a noua parte din toate produsele pământului —în 
afară de a zecea parte cuvenită Bisericii —apoi doisprezece 
pui, două gâşte şi, la zece case, câte un râmător îngrăşat. Căsă- 
toriile erau reglementate; numirea vreunui cleric de origine ţă- 
rănească, în demnitatea йе episcop, interzisă şi, în cazul când 
regele ar face-o totuşi, unui asemenea ierarh nu i se vor plăti 
dijme. Decretul din Buda, având 71 de articole, este o reglemen- 
tare draconică a obligaţiilor iobagilor; aceştia, drept pedeapsă 
pentrucă îndrăzniseră să ceară o vieaţă mai omenească, ajung- 
acuma «şerbi perpetui», din tată în fiu («perpetua rusticitate. 
sint subjecti »). 

O nenorocită coincidenţă a făcut ca în același an, 1514, să-şi 
isprăvească $1 juristul Verbâczi culegerea sa de legi și obiceiuri 
Juridice, cu strângerea cărora fusese însărcinat în mod oficial cu 
șapte ani mai înainte. Sub impresia gravelor desordini provo- 
cate de mișcarea ţărănească, Verbâczi a redactat partea referi- 
toare la iobagi pornind dela dispoziţiile decretului din Buda, a 
dat prin urmare un temeiu juridic apăsării exercitate de nobili. 
Fiindcă era împărţită în trei părţi, această lucrare juridică, ti- 
părită la Viena în 1517, s'a numit şi « Тгірагійит »: ea e consi- 
derată, pe drept cuvânt, ca un tip al legiuirii de clasă. Mai târziu, 
în 1556, s'a revenit asupra dispoziţiei care oprea libera strămutare ; 
condiţiile care se cereau însă iobagului spre a putea părăsi moşia 
erau de așa natură, încât, de fapt, a rămas tot situaţia creată 
prin decretul din 1514. 

O mişcare ţărănească, de proporţii mai mici, a avut loc și în 
1526, în Banat. Aci iobagii s'au ridicat sub conducerea lui Iovan 
Țarul, fiu de Român; turburările s'au întins până la Orăştie. In 
acelaşi an, statul ungar era izbit de moarte, la Mohács, de arma- 
tele sultanului Soliman Magnificul. 

Ultima mișcare a ţăranilor români din Ardeal în veacul al 
XVI-lea a fost în toamna anului 1599, după bătălia dela Șelimbăr. 
Aflând că ţara are acuma un principe din neamul lor, ei puseră 
mâna pe arme şi începură să atace pe nobili și să le prade curţile; 
pe unii îi şi uciseră chiar. Mişcarea fu însă înăbușită, deoarece 
Mihai avea nevoie de pătura conducătoare, de cei cari repre- 
zentau statul și puteau asigura sumele şi proviziile necesare între- 
ţinerii armatei sale. Dacă stăpânirea asupra Ardealului sar fi 
prelungit, cu siguranţă că Mihai ar fi luat măsuri pentru uşurarea 
stării iobagilor români; începutul îl și făcuse, prin crearea de. 
islazuri şi prin scutirile acordate preoţilor (vezi mai sus, p. 283); 
din nefericire, desfășurarea evenimentelor opri brusc acest început. 

Cnezii au continuat, în veacul al XV-lea și al XVI-lea să ad- 
ministreze satele de iobagi, să facă legătura între aceștia și stă- 
pânii moșiilor (vezi vol. І, р. 270—2). S'a păstrat şi deosebirea 
între cnezii obișnuiți («communis kenezus ») și cnezii confirmaţi 
de rege, cari aveau dreptul cnezial ereditar (4 knezus рег nostras 
litteras regales in suo kenezatu roboratus »). In timpul luptelor 
necontenite cu Turcii, din veacul al XV-lea, in special din prima 

jumătate, mulţi dintre ei au avut prilejul să se distingă prin acte 
de vitejie şi să fie confirmaţi şi ‘саг înnobilaţi. In Banat, în Hu- 
niedoara, în Тага Hațegului, găsim o serie întreagă de asemenea 
cazuri. In 1406, Sigismund confirmă lui Dionisie Ciuca cenezatul 
comunei Mihălenţ din Banat pentru serviciile aduse în diverse 
expediţii militare şi mai ales în aceea din Bosnia, împotriva « infi- 
delului notoriu » Hervoie. In 1420, castelanul cetăților Severin 
Orșova, Mehadia, şi Jidova dă un act similar, confirmând lui 
Bogdan, fiul lui Nicolae, cnezatul comunelor Măgoaia, Rechita 
şi Strâmtura, din districtul Comiatului, pentru meritele sale mi- 
litare, mai ales pentru vitejia arătată sub Cetatea Severinului 
în lupta cu Turcii. In anul următor, Nicolae Csáky, voevodul 
Transilvaniei, dăruieşte lui Costea, fiul lui Iaroslav, satul Bă- 
rișor din Țara Hațegului, ca răsplată pentru felul cum s'a purtat 
în lupta cu Turcii sub cetatea Hațegului, luptă în care au căzut 
toţi fraţii săi. In timpul regelui Sigismund (1386—1437), а urma- 
şului său Albert (1438—1440), a lui Vladislav I (1440—1444) şi a 
lui Iancu de Huniedoara, ca guvernator (1446—1452), confirmarea 
şi înnobilarea cnezilor din părţile Banatului şi ale Huniedoarei 
se face pe o scară întinsă. O carieră deosebită a făcut Pavel 
Chinezul, învingătorul dela Câmpul Pâinii asupra Turcilor (1479); 
el a ajuns comite de Severin şi ban de Timișoara. 

In loc să întărească însă elementul românesc din aceste părţi, 
înnobilarea duce la un rezultat contrar: el răpește neamului no- 
stru elementele lui cele mai distinse. Intr'adevăr, aceşti nobili se, 
desnaționalizează: deprind limba maghiară, intră în legături de 
rudenie cu nobilii unguri şi, fapt important, într'o vreme când in- 
fluența bisericii era aşa de puternică, trec la catolicism. Mulţi 
au făcut-o de nevoie, deoarece regii unguri, Ludovic mai întâi, 
Sigismund după aceea, dăduseră ordine categorice în privinţa. 
aceasta. Astfel, de pildă, în 1428, Sigismund hotărăște ca notabilii 
şi cnejii din comitatele Severinului şi Huniedoarei să nu mai 
ţie preoţi schimatici, adică ortodocşi, pe moșiile lor $1 să-şi boteze 
copiii în confesiunea catolică. 

Din această nobilime românească s'au ridicat multe figuri 
însemnate. Am amintit mai înainte pe Iancu de Huniedoara și 
pe fiii lui, Ladislau și Mateiaş. Din aceeaşi familie a făcut parte și 
Nicolae Olahul, vestitul arhiepiscop de Strigoniu şi cancelar al. 

Ungariei. El era fiul lui Ştefan Olahul a cărui mamă, Marina, 
era sora lui Iancu; prin urmare, Nicolae venea nepot de văr 
regelui Mateiaş. S'a născut la Sibiiu în 1493, Ianuarie 10; a făcut, 
studii umanistice strălucite și se pregătea la început să îmbrăţi- 
şeze cariera militară. Constatând apoi că nu are chemare în această 
direcţie, a intrat în уіеаја religioasă, ajungând în 1553 arhiepiscop 
de Strigoniu, cea mai înaltă treaptă a ierarhiei bisericeşti ungare. 
In 1558, a fost făcut baron al imperiului german de către Fer- 
dinand I; în 1562, tot Ferdinand îl numeşte regent, adică locţiitor 
al său la conducerea părţii din Ungaria care nu fusese ocupată 
de Turci. A murit la 14 Ianuarie 1568, la Bratislava; osemintele 
i-au fost transportate apoi la Tirnavia, în biserica Sf. Nicolae. 
Nicolae Olahul a scris mai multe lucrări de caracter istoric, geo- 
grafic și religios. In « Hungaria sive de originibus gentis, regionis 
situ, divisione, kabitu atque opportuniiatibus » el descrie, între 
altele, Transilvania, Banatul, ba chiar și Muntenia și Moldova. 
Se ocupă de originea noastră romană, de asemănarea dintre limba 
noastră şi aceea a Romanilor, arată identitatea de limbă, de obi- 
ceiuri, de religie, dintre Moldoveni și Munteni și afirmă că cei 
dintâi «se consideră mai generoși şi mai viteji» decât aceștia 
din urmă. A mai scris o lucrare despre Attila și o Cronică înce- 
рапа cu încoronarea regelui Mateiaș și terminând cu încoronarea 
împăratului Ferdinand. 

O altă figură însemnată de origine românească, a fost Mi- 
hail Csáki, numit uneori și Mihail Valahul. S'a născut ре la 1490; 
înaintașii săi, din părţile Bihorului, primiseră, la 1268, pentru 
meritele lor militare, titlul de cavaleri. A făcut studii la Cracovia 
şi a ajuns în 1543 protopop de Crasna şi canonic de Alba-Iulia. 
Era bine înţeles, catolic, după cum catolic fusese și Nicolae Ola- 
hul şi lancu de Huniedoara. In 1550, Mihail Csâki e numit se- 
cretar al reginei Isabella, văduva lui loan Szapolyay, și educator 
al fiului acestuia, loan-Sigismund. Impărtășind, şi la bine și la 
rău, soarta familiei Szapolyay, adânc devotat ei, Csâki ajunge 
după moartea Isabellei (20 Septemvrie 1559) și suirea pe tron 
a lui loan-Sigismund, la o mare influenţă. Ја 1564 este numit 
chiar locţiitor («locumtenens ») al Principelui Transilvaniei, după 
cum Nicolae Olahul ajunsese regent al Ungariei. Moare, sărac, 
în 1572, lăsând în urma lui numai o casă în orașul Huszt 

{Maramureşul ungar) şi a treia parte din domeniul cetăţii acestui 
oraș. Deși catolic, a avut simpatie totuşi pentru luteranism; a 
intervenit în favoarea propovăduitorilor noii confesiuni şi a ajutat, 
cu bani pe Gaspar Heltai, cunoscutul tipograf, ca să tipărească 
biblia în limba maghiară. 

Dintre ceilalți oameni mai de seamă pe care i-a dat neamul 
nostru în Ardeal, în veacurile XV-lea şi XVI-lea, însemnăm ре 
Ştefan Mailath:şi pe Gaspar Bekes. Cel dintâi ега de fel din 
"Тага Făgărașului, din satul Ţinţari care-i aparţinea. In 1531 i se 
confiscă satul de către principele Ioan Szapolyay, deoarece tre- 
cuse de partea Imperialilor. Cu trei ani mai înainte însă, el ocupase 
cetatea Făgărașului. A asediat pe trimisul Sultanului, pe Aloisio 
Gritti, în cetatea Mediașului și după ce l-a silit să se predea, a 
poruncit să fie decapitat. O soartă asemănătoare va avea el în- 
suşi mai târziu: fiind partizanul lui Ferdinand, ajunge în conflict 
cu Turcii şi este asediat, din ordinul acestora, de armatele dom- 
nilor români, în cetatea Făgărașului (1541). Ademenit, printr'un 
şiretlic, să vie în persoană spre a discuta condiţiile păcei, cade 
prizonier şi e închis, pentru tot restul vieţii, în închisoarea celor 
Șapte Turnuri din Constantinopol (vezi și mai înainte, p. 178). 

« Gaspar Bekes era — sunt cuvintele istoricului ungur A. Ve- 
ress — «român neaoș din ţinutul Caraş-Severinului ». Designat în 
1567 împreună cu Mihail Csâki şi cu alți 2 nemeși ca executor 
testamentar de către bolnăviciosul Ioan-Sigismund, trimis apoi 
în solie, în primăvara anului 1570, la împăratul Maximilian al 
II-lea, el încearcă să devină principe al Transilvaniei după moartea 
fiului lui Ioan Szapolyay (14 Martie 1571). Este însă învins în 
două lupte de către Ștefan Bâthory; mai târziu ajunge colabo- 
rator statornic şi devotat al acestuia, ajutându-l în războaiele 
cu Muscalii. 

Biserici, mănăstiri şi episcopi. Vieaţa religioasă a poporului 
românesc din Ardeal s'a desvoltat în condiţii vitrege. Nu numai 
că n'a avut sprijinul statului, toată puterea acestuia fiind în 
slujba catolicismului, și dela o vreme, a diferitelor confesiuni 
protestante, dar n'a beneficiat nici măcar de neutralitatea lui. 
“Spre deosebire de domnii noştri a căror atitudine, în ce privește 
toleranța religioasă, a fost exemplară, regii ungurii și-au făcut 
un punct de program din combaterea «schismaticilor » adică а 

ortodocșilor. In special Ludovic și, după el, Sigismund au luat 
o serie de măsuri în acest sens (vezi și mai sus, р. 315). In 
asemenea condițiuni, nu e de mirare că n'am putut avea biserici 
mari, strălucite ca acelea ale Saşilor sau mănăstiri vechi, bogate 
cum întâlnim dincoace de Carpaţi. lobagii cei săraci şi asupriţi 
au trebuit să se mulțumească, foarte adeseori, cu biserici modeste 
de lemn ; cnejii și voevozii lor, precum şi unii dintre nemeși, adică 
dintre boieri, au ridicat, e adevărat, şi clădiri de zid, dar ele sunț 
de proporţii mici față de acelea ale oraşelor săseşti. In special 
împotriva mănăstirilor. s'a îndreptat prigoana oficialității cato- 
lice, de aceea nu întâlnim asemenea lăcașuri decât în locuri mai 
ferite, spre margini sau în legătură cu sprijinul acordat de domnii 
şi boierii de dincoace de Carpaţi. Dacă numărul bisericilor din 
Ardeal e însemnat, în schimb acela al mănăstirilor e redus, mai 
ales când facem comparaţie cu Moldova și cu Тага Românească. 
Vechi, fără a putea preciza data întemeierii, sunt bisericile 
din Streiu, (vezi fig. 90), din Sântă- Măria Orlea, din Densuș, toate 
în judeţul Huniedoarei. Pictura celei dintâi ar fi —după cât 
afirmă specialiștii — din anii 1200—1233; pictura celei de a doua 
indică sfârşitul secolului al XIII-lea — începutul celui de al 
XIV-lea; cât despre biserica din Densuş — în zidurile căreia se 
află şi blocuri mari de piatră cu inscripţii latine (vezi fig. 91) — 
epoca întemeierii ei constitue o problemă nedeslegată încă a isto- 
riografiei naţionale. Vechi sunt și bisericile din Râul Bărbat, 
Râul de Mori, Leşnic, Cinciş, Ostrovul Mare şi Gura-Sada (jud. 
Huniedoara); ultimele trei par a data din secolul al XV-lea. 
Cele dintâi menţiuni documentare precise despre bisericile 
româneşti din Ardeal sunt din veacul al XIV-lea. E amintită 
astfel în 1364 biserica Jeud, în Maramureș, biserica din Răși- 
nari, lângă Sibiiu, se crede a îi fost zidită de Radu, tatăl lui Mir- 
cea cel Bătrân, іп 1383. Tot cu bani dăruiţi din Тага Românească 
s'a ridicat în 1384 biserica din Râşnov: așa ne spune cel puţin 
pomelnicul și o inscripţie de pe zidul din față. In 1398 e amin- 
tită în documente biserica românească din satul Rediu (comitatul 
Cojocna). In Тага Heţegului și în Huniedoara în genere sunt o 
serie de biserici vechi. Astfel în Sângeorz-Streiu, biserica аге o 
inscripţie în limba slavă care cuprinde data 20 Octomvrie 6917 
(1408) şi numele ctitorilor: jupan Chendereș şi jupânița lui 

Fig. 90. — Biserica din Streiu (Huniedoara), probabil cea mai! veche biserică 
din Transilvania 


320 STAREA SOCIALĂ ȘI RELIGIOASĂ A ROMÂNILOR DIN ARDEAL 


Nistora 81 fiii lui. Biserica din Almașul Mare e pomenită în 1418. 
In târgul Huniedoarei ştim că exista în prima jumătate a secolului 
al XV-lea o biserică ortodoxă, sau cel puţin ruinele ei; în- 
tradevăr Ladislau, fiul lui Iancu, dă un privilegiu în ziua de 
30 Noemvrie 1456, îngăduind ca pe locul celei dinainte să se ri- 
dice «o capelă » de către Sârbii şi Românii locuitori în acel târg 
(«in loco pristino unam capellam edificare »). La Deva a fost 
de asemenea, până acum câteva decenii, o veche biserică, clădită 
pe cât se pare, între 1370—1444. Lângă Deva, se află biserica 
din Bârsău, refăcută după toate probabilitățile, de către Margareta 
Cherepovici $1 de către fiica ei, Elena, soţia lui Petru cel Tânăr; 
ambele au fost înmormântate aici. Mai spre miază-noapte, în ți- 
nutul Zarandului, găsim două biserici vechi: una în Criscior, 
ctitoria voevodului Bâlea, la sfârșitul veacului al XIV-lea (с. 
1385—1390), cealaltă în Діра, ctitoria jupanilor Vladislav și 
Miclăuș, isprăvită de zugrăvit la 15 Iulie 1417. In Maramureş е 
amintită, în afară de biserica din Jeud, aceea din Apşa de mijloc, 
la 1428 şi aceea din Sârbi, la 1532. In sfârşit menţionăm cele trei 
biserici ridicate de Mihai Viteazul în timpul scurtei sale stăpâniri 
asupra Ardealului: una în Ocna-Sibiului, ispravnic fiind vistierul 
Vasile, cealaltă în satul Lușărdea, în judeţul Someșului, a treia în 
marginea cetăţii Făgărașului. 

In ce priveşte mănăstirile, cea mai veche constatată docu- 
mentar e mănăstirea din Peri, în Maramureș. In August 1391, 
Antonie Patriarhul de Constantinopol dă un act din care aflăm 
o sumă de detalii asupra acestui lăcaș. Ni se spune anume că 
mănăstirea are hramul Sfântului Mihail, că e proprietatea voe- 
vozilor Baliţă şi Drag, care o aveau «dela părinţii lor », deci dela 
Sas, fiul descălecătorului Moldovei şi că Drag a venit la Constan- 
ttinopol spre a o pune sub « supravegherea și apărarea patriarhală э. 
De aceea, Antonie numește această mănăstire «stavropighie » şi 
întărește pe egumenul ei Pahomie ca exarh «peste ţările supuse 
mănăstirii adică Sălagiul, Ardudul, Ugocea, Beregul, Ciceiul, Ungu- 
rașul şi Bistriţa (sic тйс 5noxetutvac t роухотпріф Хор с îjyovv т› 
Уелхт оу tò "Agrowvriwv tò "Оүүотбх тӧ "lourzpexiv то Tirtofiwv 
ть IloMfavtztiv xal thv Пістроу). El va trebui să supravegheze 
pe preoţii din aceste ţări», să-i sfătuiască $1 58-1 :іпуеђе, «să 
judece și să cerceteze judecăţile bisericești » și să sfinţească biserici. 

Fig. 91. — Biserica din Densuş. Blocurile de piatră din care e alcătuit zidul provin dela 
о veche construcţie romană. Să se observe în special blocul culcat de deasupra uşei. 

Nu e amintit însă şi dreptul de a hirotonisi preoţi, deoarece 
aceasta ar îi făcut din egumenul dela Peri un adevărat episcop. 
Astăzi mănăstirea nu mai există, iar locul unde еа se înălța 
odinioară aparține Ungariei. 

In acelaşi an în care Antonie făcea din mănăstirea maramu- 
reșană stavropighie patriarhicească, Domnul Țării Românești, 
Mircea cel Bătrân, dăruia egumenului Stanciul şi fratelui său 
Călin satul Scoreiu din Тага Făgăraşului. In acest sat se afla 
mănăstirea al cărei egumen era Stanciul: avem o dovadă docu- 
mentară sigură în acest sens, din 1748. Mănăstirea Prislopului, 
din satul Silvașul de sus, în Тага Hațegului, este ctitoria lui Ni- 
codim, deci a fost ridicată în intervalul 1370—1407. In veacul 
al XVI-lea, mănăstirea a fost bogat înzestrată de fiica lui Moise 
Vodă, Doamna Zamfira, care s'a $1 înmormântat aci. 

In ţinutul Alba, exista în veacul al XV-lea o mănăstire în 
satul Аӣтеү. Inscripţia, posterioară, de deasupra uşii de intrare, 
ne spune că «dintii au fost zugrăvită această sfântă biserică în 
zilele lui Mateiaș Crai, vă leatu 6895» (1487); la proscomidie 
sunt pomeniţi ctitorii: « Eriimonah Gherasim, ermonah Petronie, 
er(monah) Mihail, lanu, Avraamii, Savul, Maria, Zugrea, Lantea »; 
aci a fost ctitor şi Mihai Viteazul. In judeţul Huniedoarei era de 
asemenea o mănăstire, la Geoagiul de sus. Nu se poate preciza 
data întemeierii, se pare însă că ea cade la sfârșitul veacului al 
XV-lea sau începutul celui de al XVI-lea; în orice caz, este 
anterioară anului 1557 din care avem un document vorbind de 
« dependenţele, veniturile şi foloasele pe care le-a avut din vechime » 
(ab antiquo) episcopatul din acest loc. Vechi sunt şi mănăstirile 
din fostul comitat al Aradului: Găvoșdia, menţionată în 1426 şi 
Hodoş-Bodrog, de asemenea din veacul al XV-lea. 

In părţile de miază noapte ale Ardealului au existat trei mă- 
năstiri. Două din ele erau în regiunea Dejului şi anume la Vad 
unde Ştefan cel Mare a zidit o frumoasă biserică de zid și a în- 
temeiat o episcopie şi la «Strâmba » Fizeșului (circa 1470). Cea de 
a treia mănăstire se afla în regiunea Năsăudului. In 1523, fiind 
ruinată, călugării Matei, Şandor şi Petru împreună cu toţi cnejii 
din Valea Rodnei cer voie, la 29 Septemvrie, judeţului şi pârga- 
rilor Bistriţei să zidească în acelaşi loc una nouă. Cererea li se 
aprobă; aflăm că locul era situat între satele Hârdău şi Telciu, 

în partea stângă a drumului, pe o colină, aproape de apa «Byr- 
скез ». La 14 Fevruarie 1533, când episcopul Ilarion obţine о 
nouă întărire dinpartea sfatului orășenesc, mănăstirea avea ceva 
avere: o moară, făcută chiar de Ilarion, câteva curături, cumpărate 
de același, o față de pădure, donată de Bistriţeni și niște pășune. 

Oricât ar fi fost de modeste bisericile, oricât de rare 51 sărace 
mănăstirile, ele implicau totuşi, în mod necesar, prezența unor 
ierarhi. A trebuit să existe în Ardeal, din cele mai vechi tim- 
puri, feţe bisericești mai înalte, arhierei şi episcopi care să sfin- 
țească lăcașurile și să hirotonisească pe acei ce aveau să slujească 
în ele. Nu s'au putut compara evident, sub raportul material 
al organizării administrative, al averii, al veniturilor, cu impo- 
тапу episcopi catolici, sprijiniți de oficialitate și îmbogăţiţi 
prin dijmele iobagilor. Sub raportul spiritual însă, al harului, 
n'au stat întru nimic mai pre jos; putem spune chiar că modestia 
condiţiilor lor de traiu, simplicitatea vieţii lor între plugarii și 
păstorii băștinași ai Ardealului, îi apropia mai mult decât pe 
ceilalți de esenţa însăși a învăţăturii lui Isus. In 1234, papa Gri- 
gore al IX-lea scrie lui Bela, principele de coroană al Ungariei, 
despre « оагесагі pseudo-episcopi ce ţin ritul Grecilor» și cari 
se află în episcopatul Cumanilor, adică în ţinuturile dela răsărit 
şi miază-zi de Carpaţi. Astfel de «pseudo-episcopi» — іп rea- 
litate, pentru noi, episcopi adevăraţi —trebue să se fi aflat și 
în Ardeal. Nu le știm numele, nu ştim unde au stat, dar că au 
existat, este în afară de orice îndoială. 

Cea dintâi știre despre un ierarh ortodox, în ținuturile de peste 
munţi, datează abia din 1456. La începutul acestui an, constatăm 
că trăia în târgul Huniedoarei un episcop Joan, venit tocmai 
din Caffa, înfloritorul oraș al Crimeii. El sfinţea pe preoţii din 
împrejurimi, din regiunea Devei, a Șoimușului și poate ar fi pă- 
storit mult timp, dacă nu intervenea prigoana bisericii catolice. 
In urma îndemnului călugărului loan de Capistrano, care scria 
la 6 Ianuarie 1456 nobililor ardeleni, asmuţindu-i asupra preo- 
{ог ortodocşi, episcopul Ion fu prins în împrejurimile Lipovei, 
dus la Timișoara și apoi la Buda. Aci el trecu, de voie, de nevoie, 
la catolicism, și porni după aceea la Roma. În urma îndepărtării 
lui, lancu de Huniedoara dădu un ordin, la 7 Fevruarie 1456, 
ca toţi preoţii pe care-i sfinţise Ioan să devie catolici sau să plece 

de pe domeniile sale. Nu ştim exact ce succes a avut acest ordin; 
ştim însă din scrisoarea cu data 10 Fevruarie 1456 a călugărului 
minorit Mihail Szekely că Românii ţineau cu tărie la vechea lor 
«lege », încurajați şi de predicile unui protopop Petru, și că — 
redăm expresia însăşi a călugărului — mai bucuroși erau să sară 
în foc decât să fie botezați catolici. 

După loan din Caffa, întâlnim pe un alt ierarh, /oanichie 
din Belgradul sârbesc. Acesta avea sub păstorirea sa pe Românii 
din Maramureş; în 1479, el obţinu dela regele Mateiaş ca preoţii 
ortodocşi din acel ţinut să nu mai plătească vistieriei, niciun fel 
de dare, ordinară sau extraordinară. Ioanichie păstorea şi asupra 
Sârbilor cari se aşezaseră în Ungaria, fugind din faţa Turcilor; 
foarte probabil tot de el ascultau şi Românii din «părţile ungu- 
reşti » adică din regiunea Crișanei care se întinde spre vest de 
Munţii Apuseni. 

Al treilea episcop ortodox, pe care-l cunoaştem, până acum, 
în Ardeal, este Marcu. El se așezase în satul Feleacului, lângă 
Cluj, îşi cumpărase aci casă și moşie dela preotul satului Vasile 
şi luase pe lângă sine pe unul din copiii acestuia, pe Danciu. In 
1488, constatăm că Danciu — devenit în călugărie Daniil — păsto- 
reşte în locul lui Marcu, fie că acesta murise, fie că plecase în altă 
parte. In 1498, Isac vistiernicul moldovean dărueşte o frumoasă 
evanghelie, ferecată în argint, «mitropoliei » —de fapt episco- 
piei — din Feleac. Nu ştim când a murit Daniil, în orice caz înainte 
de 1534. După el găsim în 1538 pe Petru; cu acesta se încheie 
şirul episcopilor de Feleac pe care-i cunoaştem astăzi. 

Obţinând dela regele Mateiaş cetatea Ciceului, de саге de- 
pindeau zeci de sate, precum și Cetatea de Baltă, Ştefan cel 
Mare se gândi să dea acestor noi supuşi ai săi nu numai condu- 
cători militari și administrativi, adică pârcălabi, dar şi un con- 
ducător bisericesc. Intemeie deci mănăstirea dela Vad şi făcu pe 
egumenul ei episcop peste ţinutul pe care-l stăpânea în Ardeal. 
Nu ştim cum s'a numit acest prim episcop de Vad, nici cât a pă- 
storit el; cunoaștem însă pe Varlaam, în 1527, apoi pe Anastasie, 
din 1529 înainte. Pe vremea lui Rareș, Anastasie păstorea nu 
numai cele 60 de sate ale Ciceiului, administrate de șapte voevozi, 
şi acelea, mult mai puţine, ale Cetăţii de Baltă, dar încă şi 24 
de sate care depindeau de cetatea Ungurașului, precum şi 50 de 

sate din comitatul Bistriței: un teritoriu deci considerabil. In 
1546, e numit un nou episcop de Vad, Tarasie; ni s'a păstrat 
scrisoarea din 19 Iulie, prin care domnul anunță faptul Bistri- 
tțenilor. După el vine Gheorghe; la 5 Ianuarie 1550, Iliaș fiul lui 
Rareș, cere pentru el, tot dela Bistrițeni, scrisori «către țăranii 
din ținutul Bistriței care se țin de credința grecească, spre a-i da 
acestui episcop venitul, a-l asculta și a-i fi credincioşi cu cinste ». 

Toţi episcopii de Vad erau hirotonisiţi la Suceava ; ei ascultau 
de Domnul şi de mitropolitul Moldovei. Aveau venituri din sa- 
tele peste саге păstoreau; în afară de aceasta, episcopia mai stă- 
pânea, cu titlul de proprietate, şase sate: Vad, Slatina, Bogata 
românească, Bogata ungurească, Ѕоагеѕ, Lunca şi o moară în 
satul Căţcău. 

După Gheorghe, Ciceiul și Cetatea de Baltă fiind pierdute 
de către domnii moldoveni, şirul episcopilor de Vad se întrerupse; 
el va fi reluat în 1574 cu Eftimie care, mai înainte episcop al Ar- 
dealului și apoi episcop de Roman, chemat de loan Vodă Viteazul, 
fusese nevoit să se întoarcă îndărăt peste munţi, după moartea 
cumplită a protectorului său. Lui Eftimie, care a păstorit până 
în 1576, când moare, îi urmează Spiridon; acesta păstrează 
scaunul episcopal până în 1599, când găsim în locul lui pe Zoan 
Cernea. In Septemvrie 1605 vlădică e din nou Spiridon. 

In partea de miază-zi a Ardealului, mănăstirile dela Geoa- 
рїш! de sus și dela Silvaş, au fost și ele câtăva vreme reședința 
unor episcopi. In cea dintâi constatăm la 1557 pe un Christojor, 
numit de Isabella, văduva lui loan Szapolyay, «după rugă- 
ciunea unor credincioși ai noştri și pentru meritele, virtuțile $1 
cunoștințele speciale de limbă şi literatură grecească, cu care am 
înțeles că este înzestrat ». Cu acest prilej, aflăm și de « dependen- 
tele, veniturile şi foloasele ре care le-a avut din vechime» epi- 
scopatul de aici. După Cristofor, vine Sava —îl constatăm în 
primăvara anului 1559 — după acesta Gheorghe din Ocna Sibiului 
şi în curând, la 10 Aprilie 1562, din nou Sava. De episcopul 
din Geoagiul de sus depindeau preoţii din districtele Haţeg şi 
Caransebeș. 

Mai puţin bine informaţi suntem asupra episcopilor dela 
Silvaş. Dintre călugării de aici vine Joan care ajunge, sub Mihai 
Viteazul, mitropolit la Alba-lulia. Nu cunoaştem, e adevărat, 

numele vreunui episcop de Silvaş; existența unei reședințe epi- 
scopale în această mănăstire se poate deduce însă cu siguranță 
din titlul pe care-l poartă, în veacul al XVII-lea, mitropoliţii 
de Alba-lulia: după «al Vadului » aceştia își spun «al Silvașului ». 

Şi la Ineu, pe Crișul Alb, spre nord-est de Arad, găsim la sfâr- 
şitul veacului al XVI-lea, dela 1595 înainte, un episcop român. 
Se numea Teodor şi avea sub autoritatea sa, după toate proba- 
bilităţile, pe credincioșii din «părţile ungurești ». Amintirea ace- 
stui scaun episcopal, al Ineului sau «al lenopolei» s'a păstrat 
în titulatura actualilor episcopi de Arad. 

Nu se poate vorbi în genere, în veacul al XV-lea și al XVI-lea, 
în Ardeal, de o stabilitate şi de o continuitate riguroasă a scaunelor 
episcopale, nici de o împărțire precisă a teritoriului supus juris- 
dicţiei fiecăruia, așa cum constatăm dincoace de Carpaţi, în Тага 
Românească şi în Moldova. Uneori simpli egumeni împlinesc 
atribuţii episcopale: e cazul egumenului din Perii Maramure- 
reșului, care, după cum am arătat, avea dreptul să sfințească 
biserici. Alteori, acest rol revine unor protopopi: astfel sunt pro- 
topopii de Şeghişte, ai Crișurilor, un Dan (1503), un Ioan (1538), 
un Petru (1554) sau protopopii de Huniedoara şi de Haţeg, un 
Petru (1506—1526) şi un Moise Peştişel (1582). Nu există, până 
în a doua jumătate a veacului al XVI-lea, niciun arhiepiscop 
sau un mitropolit oficial recunoscut, de care să asculte diferiţii 
episcopi. Eftimie, sfinţit de patriarhul Macarie din Pec-ul sârbesc, 
este cel dintâi ierarh căruia i se recunoaște, în Septemvrie 1572, 
întrun ordin iscălit de Christofor Báthory, fratele principelui 
Ştefan Báthory, dreptul de a păstori pe Românii din întreaga 
țară a Transilvaniei şi din părțile ungurești («ubique in regno 
Transilvaniae ac partibus regni Hungariae »). Plecând în 1574 
în Moldova, unde fusese chemat de loan Vodă Viteazul, în locul 
lui e ales Christofor —altul decât cel numit de Isabella —care 
păstorește până în toamna anului 1579, când închide ochii. Dieta 
din Turda hotărăște atunci, în ziua de 21 Octomvrie, ca «preoţii 
români să-și aleagă episcop român pe cine vor voi, de oarece 
episcopul lor de până acum a murit, și principele să întărească 
pe acela, pe care-l vor alege dintre ei». Potrivit acestei hotăriri, 
este ales Ghenadie care-şi ia titlul de «prea sfinţitul mitropolit 
chir Ghenadie al Ardealului »; Braşovenii îi spuneau: «luminatul 

mitropolit marele Ghenadie, de în tot ţinutul Ardealului și al 
Orăziei ». Hirotonisirea lui se face la Târgoviște; reşedinţa îi este 
la Alba-Iulia, unde âvea, în deplină proprietate, o casă, în afara 
zidurilor cetăţii. Ghenadie păstoreşte până la sfârşitul lui Fe- 
vruarie 1585, când, decedând, îi urmează Joan dela Prislop «om 
erudit, cumpătat, modest, cu vieaţă curată», cum îl descrie un 
act contemporan. Їп actul de numire, din 20 Martie, principele 
Sigismund Báthory spune că loan va avea în seama sa «toate 
bisericile românești din Ardeal şi părţile ungurești, afară de acele 
biserici peste care, după învoirea noastră, păstorește Vlădica 
Spiridon ... şi el Român», $1 care se aflau în comitatele Cluj, 
Тогда, Crasna, Dobâca, Solnocul de mijloc şi Solnocul dinăuntru. 
Аза dar, nici loan nu păstorea la început întreg Ardealul; aceasta 
se va întâmpla numai în timpul lui Mihai Viteazul. Prin tratatul 
din 20 Mai 1595 încheiat la Alba-Iulia se prevede că «toate bi- 
sericile din stăpânirile seninătăţii sale (Sigismund Báthory !) vor 
îi sub jurisdicţia mitropolitului din Târgovişte». După aceea, 
cu prilejul vizitei pe саге o face Mihai peste munţi, în Dechemvrie 
1596, el ridică un frumos lăcaș, o mănăstire, chiar în Alba-lulia, 
în afara zidului cetăţii, In sfârşit, după biruința dela Șelimbăr, 
Mihai numește pe loan păstor al tuturor Românilor din Ardeal 
31-1 hotărăşte drept reşedinţă mănăstirea pe care o ridicase cu 
mai puţin de trei ani în urmă. Acuma pentru întâia oară, există 
un conducător spiritual al întregului Ardeal; Ioan se intitulează, 
într'o scrisoare autogrală, « мастїю БЖжїю (Cu mila lui Dumnezeu) 
Ioan vlădica ot Belgrad (Alba-Iulia) »; mitropolia va îi, în actele 
urmașilor săi, « Arbiepiscopia şi Mitropolia Bălgradului, Vadului, 
Silvașului, Făgărașului, Maramureşului şi Теги Ungureșşti iproci » 
(iproci = şi celelalte). 

Actul lui Mihai Viteazul era nu numai începutul unei noi ere 
în organizarea ierarhică a Românilor din Ardeal, dar și dovada 
categorică a insuccesului încercărilor anterioare de a abate pe 
frații noștri de peste munţi din drumul dreptei credinţe. Saşii 
voiseră să-i câștige pentru luteranism, tipărind cărţi bisericeşti 
în limba noastră, cum este acel «catechism luteran » apărut la 
Sibiiu, în 1544. Principii Transilvaniei încercaseră să-i câștige 
pentru calvinism ; numiseră chiar şi trei «superintendenţi », adică 
episcopi calvini, anume pe Gheorghe de Sângeorz (Dechemvrie 

1566—1569, înainte de 8 Fevruarie), apoi pe Pavel de Turdaş 
(1569—1577, înainte de 21 Aprilie) şi, în sfârşit, ре o rudă a 
acestuia din urmă, poate fiul său, Mihail de Turdaș. Cu toate вїог- 
țările oficiale, cu toată osteneala ре care şi-o dădură aceşti epi- 
scopi calvini, cari convocară şi mai multe sinoade (unul la Aiud, 
la 16 Octomvrie 1569, altul la Cluj, la 1 Ianuarie 1571), rezul- 
tatele fură, sub raportul convertirei, ca şi nule. Rămase însă 
un câștig însemnat, în altă direcţie, şi anume traducerea, tipă- 
rirea şi răspândirea cărţilor bisericeşti în limba română. O bună 
parte din activitatea ardelenească а lui Coresi $ Paliia dela Oră- 
ştie sunt consecința încercărilor de convertire făcute de Saşii 
luterani şi Ungurii calvini. 


PRINCIPATUL TRANSILVANIEI ÎN VEACUL 
AL XVI-LEA 


Imfiinţarea Principatului Tran- 
silvaniei, în secolul al XV-lea, se 
explică, în parte, prin situaţia deo- 
sebilă ре care a avut-o întotdeauna 
{ата de peste munţi în cuprinsul sta- 
tului maghiar. 


Transilvania sau Ardealul, adică ţinutul mărginit de Carpaţi 
şi de Munţii Apuseni a avut intotdeauna o situaţie deosebită în 
cuprinsul statului unguresc, a fost o individualitate aparte, cu 
caractere proprii, cu un conducător special. 

Vor unii învăţaţi unguri, ca de pildă juristul și istoricul Ákos 
de Timon, să prezinte Transilvania numai ca «un concept geo- 
grafic » ca ţinutul «de dincoace de păduri sau de Munţii Apu- 
seni », fără ca să-i recunoască —până la lupta de la Mohács —o 
individualitate proprie, juridică şi administrativă. Este incon- 
testabil o greșeală. Transilvania şi-a avut o vieaţă а ei deosebită 
şi înainte de 1526, aceasta explică în parte, de ce s'a putut ajunge 
în veacurile XVI şi XVII chiar la o formaţie politică deosebită, 
la principatul Transilvaniei, în luptă adeseori cu partea cealaltă, 
rămasă sub dominația habsburgică. E caracteristic faptul că 
ţinuturile dela vest de munţii Apuseni, alipite la principatul Tran- 
silvaniei, se numeau «părţile ungurești » (partes regni Hungariae} 
nu numai pentru noi, dar chiar pentru oficialitatea ardeleană. 

Conducătorul administrativ și militar al Transilvaniei poartă 
numele caracteristic de «voevod»: e o moștenire dela voevozit 
româno-slavi supuși de Unguri. Dacă n'ar îi avut loc cucerirea 
străină, atunci în câte şi trele ţările românești, în Muntenia, în 
Moldova, în Ardeal, cârmuitorul statului ar fi purtat acest titlu 

comun, de «voevod». Aşa, voevodul ardelean а fost scăzut la 
rolul de reprezentant al regelui ungar; numele cel vechiu s'a 
păstrat totuşi, ca unul ce era intrat adânc în conștiința băştina- 
şilor ţării. Situaţia înaltă, deosebită, a voevodului Transilva- 
niei se vede chiar din cele dintâi menţiuni pe care le cunoaştem 
despre acest dregător, anume din trei diplome ale regelui Co- 
loman, date în 1103, 1111 şi 1113: în ele apare un Mercurius 
princeps Ulirasylvanus. In actele următoare denumirea obișnuită 
este aceea de «wayvoda»; traducându-se acest termen în lati- 
nește, i se mai spune — rareori însă — $ «dur». Prin aşezarea 
în mijlocul masei băştinaşe, românești, a Secuilor, cu organizarea 
lor administrativă și juridică pe «scaune» (sedes, în ungureşte 
sz6k) diferită de aceea ungurească, pe comitate, apoi prin coloni- 
zarea Sașşilor, se sporeşte aspectul deosebit al Transilvaniei, se 
adaugă notele care fac din ea о individualiatate distinctă. Nici 
impozitele pe care le plătesc Românii și Secuii nu sunt la fel cu 
impozitele din restul Ungariei; mai mult încă, documentele amin- 
tesc chiar de un impozit special al voevodului, tot o urmă—credem 
noi —a vechii situații când acest conducător era independent. 

Armata Transilvaniei are locul ei deosebit: ea formează aripa 
stângă a armatei ungurești, precum şi drapelul ei deosebit, cu 
semnul: un vultur. Secuii adaugă, ca semne speciale ale armatei 
lor, soarele şi luna. E semnificativ că aceste trei elemente se re- 
găsesc şi în stemele ţărilor de dincoace de Carpaţi: vulturul — 
cu crucea în cioc —în Тага Românească, soarele și luna, atât în 
Moldova cât şi în Тага Românească. 

La lupta dela Mohács, armata Transilvaniei n'a participat; 
în drum spre font, ea se afla la Szegedin, când i-a sosit vestea 
dezastrului. Comandantul, voevodul loan Szapolyay, a dat atunci 
ordin de retragere spre miază-noapte. La Tokay a avut loc o con- 
sfătuire, în urma căreia partizanii săi îl designează ca rege al 
Ungariei. Pretendent la tron era însă şi Ferdinand de Austria, 
fratele lui Carol Quintul ў îndoitul cumnat al fostului rege: re- 
gina văduvă, Maria, era sora sa, iar el ţinea în căsătorie pe sora 
lui Ludovic. Pe Ferdinand îl susţinea şi palatinul Ștefan Báthory ; 
avea împotriva sa însă o hotărire care se luase în 1505 ca tronul 
să nu se mai încredinţeze unui principe străin. Deocamdată, 
amândoi candidaţii sunt proclamaţi regi: Szapolyay la 11 Noemvrie 

1526, în istorica localitate Szekesfehervăr, Ferdinand la 17 
Dechemvrie la Bratislava (Pozsony). Croaţia recumoaşte pe acesta 
din urmă, Slavonia pe cel dintâi. Conflictul armat izbucnește 
în vara anului 1527. Szapolyay e învins în două rânduri și silit 
să se retragă în Polonia. După prima înfrângere, dându-și seama 
că singur nu va putea rezista lui Ferdinand, văzând şi opoziţia 
ре care o întâmpina chiar în Transilvania, unde Sașii ţineau cu 
regele din neamul lor, trimise un sol, pe Hieronim Laszko, la 
Sultanul Soliman spre a-i cere sprijin. Aceasta însemna însă, 
implicit, recunoașterea suzeranității turceşti. Soliman, foarte bu- 
curos, îi făgădui ajutor. In toamna lui 1528, Szapolyay se întoarse 
din Polonia şi izbuti să câștige o biruință asupra adversarului 
său. În anul următor, avu loc o nouă campanie a Sultanului; 
în fruntea unei armate uriașe —se zice 200.000 de oameni — 
porni acesta împotriva lui Ferdinand. Szapolyay trebui să i se 
înfăţişeze tocmai la Mohăcs unde, cu trei veri mai înainte, Un- 
gurii suferiseră cea mai mare înfrângere din istoria lor. Soliman 
îi făgădui din nou tot sprijinul şi porni mai departe (20 Iulie 
1529). Cu o lună mai înainte, Petru Rareș sdrobise la Feldioara 
pe partizanii ardeleni ai lui Ferdinand (vezi mai sus, p. 173). 
La З Septemvrie, începu asediul Budei; într'a şasea zi, mercenarii 
cari apărau cetatea, deschiseră, în urma unei răsmeriţe, porţile. 
La 27 Septemvrie începu asediul Vienei; fiind însă cu vitejie 
apărată, ea nu putu fi luată. Soliman se întoarse atunci îndărăt, 
lăsând Buda în stăpânirea vasalului său Ioan Szapolyay. Cu aceasta 
însă războiul cu Ferdinand nu încetă. Ungaria se împărţise în 
două tabere, una zisă «turcească », cealaltă «germană »; ele vor 
continua ostilitățile până în 1538 când, la 24 Fevruarie, se în- 
cheie, în sfârşit, după unsprezece ani de lupte interne, o pace 
la Oradea Mare. Lui Szapolyay i se recunoscu titlul de rege 
şi stăpânirea asupra Transilvaniei, nu însă asupra Croaţiei și 
Slavoniei; în ce priveşte Ungaria propriu zisă, fiecare rămase 
cu partea pe care о ocupase. Se consfinţi, prin urmare, starea 
de fapt. 

Un an după încheierea păcii, în Fevruarie 1539, avu loc nunta 
lui Szapolyay cu /sabella, fiica regelui Poloniei Sigismund. In 
1540 i se năştea un fiu, loan-Sigismund; îndată după aceea, la 
22 Iulie, Szapolyay muri, de urmările unui atac de apoplexie; 


382 PRINCIPATUL TRANSILVANIEI ÎN VEACUL AL XVI-LEA 


înainte de a închide ochii, trimise însă la Soliman, rugându-l 
să aibă grije de fiul său. 

Conducerea treburilor în Transilvania rămase acum pe mâna 
«fratelui » George Utieszevycs-Martinuzzi, un călugăr născut în 
Croaţia, dar legat de multă vreme, încă din 1504, de Szapolyay 
care făcuse din el omul său de încredere. Martinuzzi hotărî să 
păstreze ţara pentru nevârstnicul loan-Sigismund , acesta fu de 
altfel proclamat rege ре câmpul dela Râkos. Ferdinand саге cre- 
zuse că prin moartea fostului său rival, va deveni stăpân și al 
Transilvaniei, asedie, drept răspuns Buda, în Mai 1541. Atacurile 
sale sunt însă respinse de Martinuzzi; între timp soseşte avan- 
garda turcească; aceasta atacă, la rândul ei, pe asediatori şi-i 
bate cumplit, făcându-i să piardă 16.000 de oameni. Cetatea 
scăpase de a fi cucerită de Ferdinand, căzu însă în mâinile lui 
Soliman. Intr'adevăr, Sultanul ceru la 29 August să i se înfăţişeze 
copilul lui Szapolyay ; cererea îi fu satisfăcută ; dar pe când micul 
loan-Sigismund, însoţit de Martinuzzi şi de comandanţi unguri 
era în lagărul turcesc, lenicerii intrară în grupuri răzlețe în oraş 
şi ocupară cetatea, fără să tragă un singur foc măcar. Ironic, 
Soliman spuse că dăruiește fiului lui Szapolyay Transilvania 
şi părţile de lângă Tisa, dar că opreşte Buda, pe care i-o va re- 
stitui când va fi major.. Comandant al cetăţii fu numit, cu titlul 
de beglerbeg, un renegat ungur, Mohamed; partea din Ungaria 
ocupată de Turci deveni pașalâc: se introduseră instituţiile tur- 
сезїї; teritoriul fu împărțit în 15 sangeacuri, corespunzând jude- 
elor noastre, se dădură proprietăţi spahiilor. Steagul verde avea 
să fluture deasupra Budei nu până la majoratul lui loan Sigismund, 
ci timp de o sută patruzeci şi cinci de ani, până în ziua de 2 Sep- 
temvrie 1686. 

Reîntors în Ardeal, Martinuzzi convocă în 1544 dieta de Turda 
care luă o serie de hotăriri importante: « Părţile ungurești » fură 
alipite Transilvaniei; loan-Sigismund fu recunoscut ca rege al 
țării astfel mărite; în timpul minorităţii se hotărî ca treburile 
publice să fie conduse de Martinuzzi care avea şi dregătoriile de 
vistiernic și judecător suprem. Acesta va fi ajutat însă în câr- 
muire de un sfat de 22 de nemeși. Dieta urma să se întrunească 
anual pentru a fixa impozitele şi a rezolva chestiunile referitoare 
la armată şi la apărarea ţării. Cu un an mai înainte, în 1543, se 

stabilise principiul libertății religioase. Pe aceste baze, țara în- 
cepu să progreseze, finanțele se îmbunătăţiră. Din punct de ve- 
dere politic însă, Transilvania rămase sub suzeranitatea turcească, 
întocmai са $1 Moldova şi Тага Românească. Tributul trimis 
la Constantinopol fu, la început (1541) de 10.000 de florini de 
aur; dela 1575 însă şi până la 1601, el spori la 15.000. 

In anul 1551, situaţia Imperialilor devenind bună, Carol al 
V-lea fiind biruitor asupra tuturor vrăjmașilor săi, se păru că a 
sosit momentul pentru о acţiune impotriva Turcilor, pentru o 
încercare de a se reface vechea Ungarie. Spre a facilita acest plan, 
Martinuzzi convinse pe Isabella ca să renunţe, în numele fiului 
ei, la tron, primind în schimb dela Ferdinand suma de 100.000 
de florini și ducatele de Oppeln şi Ratibor, iar loan-Sigismund 
ducatul Zips şi făgăduiala căsătoriei cu o principesă. Transil- 
vania fu încredințată comisarilor imperiali, lui Toma Nádasdy 
și generalului Ioan Castaldo (21 Iulie 1551), iar Martinuzzi de- 
veni arhiepiscop de Gran (Esztergom) şi cardinal. Sultanul, văzând 
întorsătura pe care o iau lucrurile, trimisese în 1550 o armată 
în Ardeal, comandantul ei însă fu cumpărat; cu Domnii din Mol- 
dova — Ше Rareş —şi din Тага Românească — Mircea Cio- 
banul —se ajunse, se pare, la o înţelegere, așa încât Turcii se 
retraseră, cu atât mai mult cu cât Martinuzzi, în faţa primejdiei, 
se grăbi să trimită Sultanului tributul şi să se desvinovăţească, 
aruncând răspunderea celor întâmplate pe alţii. Acest exces de 
abilitate însă îi aduse pieirea: Ferdinand, ne mai având încredere 
în el, îngădui generalului Castaldo să-l suprime: « Fratele George » 
fu ucis la 17 Dechemvrie 1551 la Vinţul de jos. In anul următor, 
Turcii cuceriră Timişoara (26 Iulie 1552) şi înfiinţară асі un nou 
pașalâc, cu zece sangeacuri. 

Stăpânirea Austriacilor în Ardeal se arătă însă foarte aspră. 
Soldaţii lui Castaldo făceau tot felul de neorândueli; abuzurile 
se ţineau lanţ, fiscalitatea era din ce în ce mai mare. Aşa încât 
dieta din Sebeşul Săsesc, la începutul anului 1556, fu foare mul- 
ұшта să recheme pe Isabella și ре loan-Sigismund. Aceştia se 
întoarseră cu ajutorul domnilor noștri, al lui Pătraşcu cel Bun 
şi al lui Lăpuşneanu Alexandru (vezi mai sus, p. 192). In 1559, 
după moartea mamei sale, loan-Sigismund, deși n'avea decât 
nouăsprezece ani, luă singur conducerea statului; domnia lui a 

ţinut până în 1571. Nici Ferdinand, nici urmașul acestuia, Ma- 
ximilian (1564—1576), nu voiră să-i recunoască titlul de rege. 
In timpul lui, avu loc, în 1566, o nouă expediţie a bătrânului 
Sultan Soliman, când fu cucerită cetatea Szigetvár, la nord de 
râul Drava, tot în acest timp, se ţinură dietele prin саге fu recu- 
noscut şi organizat în Ardeal calvinismul (1564 şi 1567) şi unita- 
rismul (1571). Ultima confesiune, având ca principiu esenţial ne- 
garea treimei, era susținută cu multă căldură de medicul curţii, 
George Blandrata. 

După moartea lui loan Sigismund (14 Martie 1571), fu ales 
principe al Transilvaniei Ştefan Bâthory. Impotriva acestuia se 
ridică însă Gaspar Bekes, român de origine şi stăpân al cetăţii 
Făgăraşului: trebui să se facă o expediţie pentru ca Bekes să fie 
obligat a părăsi ţara, lăsându-și cetatea în mâinile adversarului. 
Nici a doua încercare nu avu mai mult succes: biruit la Jernut ре 
Mureş, Bekes îşi dădu seamă că nu va putea lua locul lui Bâthory 
şi de aceea preferă să se împace cu fostul său duşman, devenindu-i, 
apoi chiar un statornic şi prețios sfetnic şi andan militar. 
La 14 Dechemvrie 1575, Ștefan Báthory fu ales și rege “al Po- 
loniei; plecă deci în noua sa țară, lăsând în locu-i în Ardeal, pe 
fratele său, Christofor. Acesta domni din 1576 până în 1581 când, 
murind, îi urmă fiul nevârstnic Sigismund, sub regența mamei 
sale. Dacă Ştefan Báthory, întemeietorul dinastiei, a fost un 
cârmuitor priceput, cu însuşiri deosebite, fapt care a şi îndemnat 
pe Poloni să-l aleagă ca rege, în schimb însă nepotu-său n'a avut 
nici pe departe darurile care se cer unui cârmuitor de noroade. 
Nehotărit, lăsându-se condus de alţii, urmărind planuri dispro- 
porţionate față de mijloacele pe care le avea, îngâmifat şi lău- 
dăros, Sigismund a fost o pricină de continuă tulburare şi şi-a 
isprăvit în chip lamentabil domnia. A vrut să-şi impună auto- 
ritatea asupra Țării Româneşti $1 a Moldovei și, la un moment 
dat, a izbutit chiar s'o facă; desvoltarea ulterioară a evenimen- 
telor i-a arătat însă că nu era în stare să joace un asemenea rol. 
Pentru relaţiile lui cu Mihai Viteazul şi cu Domnii contemporani 
din Moldova, vezi mai sus, р. 262—296). 

ROMÂNII DIN PENINSULA BALCANICĂ 
ÎN VEACURILE XV ȘI XVI 


+... Au venit în faja noastră cin- 
stiții și bunii bărbaţi... toți Vlahi 
buni... rugându-se şi cerând dela noi 
bunele şi cinstilele lor legi... (de) cari 
s'au servit ei şi bătrânii lor». 
(Hrisovul din 1435 prin care se 
contirmă vechile privilegii ale 
Vlahilor din valea Cetinei, în 
Dalmația). 


Românii din Peninsula Balcanică neizbutind să-şi formeze 
„un stat propriu —acela mixt al Asaneştilor, întemeiat în 1185, 
a devenit în foarte scurtă vreme exclusiv bulgar —nu poate fi 
vorba de o istorie politică a lor, așa cum e cazul cu Românii din 
Muntenia şi din Moldova. Neexistând însă cadrul politic, au lipsit 
şi o sumă dintre manifestările, instituţiile și realizările саге au 
îmbogăţit fiinţa neamului nostru la nord de Dunăre. Odată mai 
mult, se vede importanţa hotăritoare ре саге о are în vieaţa unui 
popor statul, adică mijlocul cel mai perfect din câte cunoaștem 
astăzi care să-i asigure desvoltarea liberă și multilaterală. Ro- 
mânii din Balcani, împrăștiați sub formă de insule etnice ре o 
suprafaţă considerabilă, din Eubeea până la Niş şi din valea Ma- 
теі până în Istria, n'au putut intra, din cauza aceasta, în câmpul 
de lumină al istoriei europene, decât în mod incidental, într'o 
foarte mică măsură. Ştirile asupra lor sunt extrem de reduse, 
dacă le comparăm cu acelea privind pe Românii din Carpaţi; ele 
ne permit totuşi a întăţişa, în linii mari, tabloul vieţii duse de 
această ramură, mai puţin fericită, a neamului nostru. 
Indeletniciri şi organizare. Și în veacurile XV şi XVI, și în 
cele anterioare, ocupaţia principală a Românilor din Balcani a 

fost păstoritul. Ei au continuat, cu turmele lor, străvechile miş- 
cări de transhumanță, suind primăvara la munte și coborind 
toamna la şes, în lunci şi în locuri mai ferite. Cei din Pind co- 
borau fie spre Marea Egee, în Tesalia, fie spre Adriatică, în părţile 
Artei sau pe coastele Epirului; cei din Alpii Dinarici aveau la 
îndemână coastele Dalmației. Orașele de pe ţărmul Adriaticei 
se plângeau adeseori de pagubele pe care li le făceau acești păstori 
cu turmele lor. Astfel, în 1406, Raguzanii scriau regelui Bosniei 
că nu au mai permis Vlabhilor să ierneze pe teritoriul lor, deoarece 
au avut de suferit mult din cauza aceasta, ba chiar li s'a omorit 
şi un om. In statutele orașului Segna se prevedea, la finele se- 
colului al XIV-lea, timpul cât pot să stea păstorii români în miş- 
cările lor de transhumanță, pe pășunile orașului: « De asemenea 
când Morovlahii coboară din munte și se duc spre Gaccha, trebue 
să stea două zile și două nopţi pe păşunile din Segna şi tot atâta 
timp când suie la munte ». Impozitele se plăteau în oi şi în brânză; 
numai cei săraci de tot n'aveau turme. Din cauza specializării 
la care ajunseseră Românii în păstorit şi din cauza caracterului 
general al acestei îndeletniciri, termenul Vlah a căpătat chiar, 
dela o vreme, un înţeles tehnic, acela de păstor. Putem spune, 
fără exagerare, că în acest domeniu de activitate, noi am fost 
specialiștii întreg sud-estului european, dovadă terminologia pa- 
storală pe care am dat-o diferitelor neamuri cu care am venit în 
contact. 

In afară de păstorit, Românii din Balcani, se mai ocupau şi 
cu cărăușia. Transportau în carele sau chervanele lor —alteori 
numai pe cai — diferite mărfuri, lână, ceară, brânzeturi, plumb, 
foarte adeseori sare şi cunoşteau ca nimeni alţii drumurile Penin- 
sulei. Negustorii raguzani când se duceau în Serbia aveau drept 
călăuze pe Vlahi. In 1406, doi ambasadori ai orașului roagă pe 
voievodul Sandalj din Bosnia să revie asupra ordinului pe care-l 
dăduse și care prevedea tocmai, pentru aceste călăuze un drum 
special. Făceau, bine înţeles, și agricultură; în 1332, dominicanul 
Brocard vorbeşte de grâul din Vlahia Mare care se putea exporta 
prin portul Bodoniţa («le port de Roudonice раг ou nous aurons 
largement les blez de toutes manières de Walaquie». Această 
îndeletnicire n'a avut însă însemnătatea pe care o găsim la Nord 
de Dunăre, în mănoasele câmpii ale Țării Româneşti și ale Moldovei 

şi pe podișurile ardelene. In schimb, Românii din Balcani 
au arătat mai multă înţelegere pentru vieaţa orășenească, pentru 
comerţ și pentru unele meşteşuguri, cum a fost, de pildă, lucrul 
metalelor. Argintarii aromâni s'au bucurat şi se bucură încă de 
o binemeritată faimă. 

Lipsa unui stat propriu n'a împiedicat diferitele grupuri de 
Români dela sudul Dunării să-și aibă forme de organizare spe- 
cifice şi obiceiuri sau «legi» ale lor străvechi pe care în genere 
stăpânitorii politici le-au respectat și le-au confirmat. Cunoaştem 
hrisovul pe care Hanž Frankapan, banul Dalmației şi al Croaților, 
П dă în 1435 Vlabhilor de pe valea Cetinei (hinterlandul orașului 
Split sau Spalato), întărindu-le «obișnuitele lor legi cinstite și 
bune și drepte... (de) care s'au servit şi ei și bătrânii lor». lată 
câteva din dispozițiunile mai însemnate ale acestor legi: 1. « Mai 
întâi să nu fie peste ei vreun cneaz cu forța. Dacă vreun cneaz 
le-ar fi urit, au să se sfătuiască cu noi, să aibă voie a-l schimba». 
2. « Vlahul care are sat, va sluji cu uncia, cel care n'are, va sluji 
călare, cu scut și cu sabie ori cu săgeți $1 cu sabie». 3. «Cine, 
poruncindu-i-se (?) nu merge la războiu, are să plătească şase 
libre, din care a zecea parte se cuvine voevodului vlah ». 4. « Calul 
ostășesc să nu i se іа ca zălog pentru nicio vină». 5. «Sănu se 
bată în răstimpul dela Sân-Ștefan până la Sân-Martin». 6. «Şi 
să nu fie peste ei voevod niciun Croat, ci unul dintre ei să le fie 
voevod, care le va porunci și se va sfătui cu cneazul nostru». 
7. «Şi judecata să le fie sub Sinj (o localitate pe un afluent al 
Cetinei !) și la judecata lor să nu şadă niciun Croat, ci cneazul 51 
juzii lor». 8. «lar dacă ar cădea asupra cuiva gloabă, să i se іа 
o oaie pentru o libră şi o vacă pentru şase libre. Şi să i se dea 
termin până în ziua a douăzecea, iar dacă n'o răscumpără până 
atunci să o piardă ». 9. « Fiecare casă are să dea la Sf. Gheorghe 
un berbec sau о oaie şi un ўар şi un caş, iar cine-i aşa de sărac 
că nu are саў, o să dea un veronez » (monetă întrebuințată în oraşul 
Verona în Italia !). 10. «Toamna, de ziua Sf. Mărtin să aibă a 
da, după legea lor, câte un dinar de fiecare cal, în afară de că- 
tunari și dvornici ». 11. «Şi să nu fie spânzurat nimeni dintre ei, 
pentru nicio vină ». 12. «$1 să nu dea ierbărit la munte, пісі în 
iernatice, nici aiurea, unde n'au dat nici pe vremea banului Iva- 
niş». 13. «Şi Croaţii să nu țină Vlahi în afară de un păstor». 

Asimilarea de către populaţiile înconjurătoare. Organizarea 
lor proprie, obiceiurile sau « legile » pe care le aveau din vechime 
n'au putut împiedica totuşi, acolo unde Românii erau în număr 
mai mic sau mai răzleţiţi, să fie asimilați de populaţia înconju- 
rătoare. Chiar în actul din 1435 de care a fost vorba mai sus, 
mai toţi Vlahii poartă nume croate sau sârbeşti precum Мі, 
Ostojić, Hrela Golesevi€, Vukat Vojnović, Bilosav Drazevic, ete. 
Incetul cu încetul, Românii din Croaţia, Slovenia, Dalmația îşi 
pierd caracterele etnice specifice, își schimbă numele, apoi limba. 
Același fenomen începe să se producă în Serbia veche, їп părţile 
Nişului, apoi în munţii Haemus (Balcani), în valea Mariţei, în 
Eubeea. Mulţi dintre ai noştri s'au amestecat cu Sârbii, alții cu 
Bulgarii, alţii cu Grecii. S'a întâmplat adică acelaşi proces care 
a avut loc și are încă sub ochii noştri cu Bulgarii colonizați în de- 
cursul veacurilor de domnii munteni în câmpia Таги Românești. 
Numai în regiunile unde elementul românesc a fost numeros, 
unde a format mase etnice importante, el s'a putut menţine. 
E cazul Românilor din Pind, din Moglena și a celor din Istria. 
In acest din urmă loc, se constată o puternică imigrare şi o ade- 
vărată colonizare, în cursul veacului al XVI-lea. Retrăgându-se 
din fața Turcilor, o sumă dintre Vlahii din Bosnia, Croaţia $ Dal- 
maţia — li se mai spunea şi Maurovlahi sau Morlaci, iar Austriacii 
le ziceau Cici — sunt așezați în Istria. Pe litoralul acestei penin- 
sule şi în regiunea Carstului, împăratul Ferdinand I distribuie 
Cicilor în 1539 întinse teritorii. Їп acelaşi an, cer voie să se stabi- 
lească în Istria două mii de familii de Morlaci. În împrejurimile 
oraşului Pola au loc numeroase colonizări, în 1556, 1580—81, 
1585—87. Se întemeiază sate noi, se reimpopulează cele părăsite. 
Graţie acestui aflux de noi elemente, Românii din Istria sau 
putut păstra până în zilele noastre, spre deosebire de aceia din 
Croaţia, Slavonia, Dalmația care au fost asimilați cu desăvârșire. 
Procesul de asimilare a fost ajutat, în multe părţi ale Peninsulei 
Balcanice, și de faptul identităţii religiei. Ortodocși erau şi Vlahii, 
ortodocși şi Grecii, Sârbii şi Bulgarii. Intro vreme când naţio- 
nalitatea cuiva avea mult mai puţină însemnătate decât religia lui 
şi când prezenţa stăpânitorului turc, de altă credinţă, apropia şi 
mai mult pe supușii drept credincioşi, asimilarea era mai ușoară 
ca astăzi. 

Cucerirea turcească, în afară de exodul unei părţi a Morlacilor 
spre Istria, n'a produs perturbări între Românii din Balcani. 
N'au avut loc nici persecuţiuni religioase —e bine cunoscută 
doar toleranța turcească — пісі vreo atingere a vechilor drepturi 
și obiceiuri. Dimpotrivă, se poate spune că ei s'au bucurat de mai 
multă linişte şi libertate de mișcare ca înainte. Se organizară 
în Macedonia de sud, în Tesalia și în Epir, în vremea lui Soliman 
Magnificul (1519—1566), 15 căpitănate. In fruntea fiecăruia stătea 
un căpitan, care împreună cu soldaţii săi, numiţi armatoli, asigura 
liniştea ținutului. Pentru acest serviciu, ei erau scuţiti de im- 
pozite; demnitatea de căpitan se putea lăsa moştenire fiului. 
Familia Buia a dat dela 1495 până la sfârșitul veacului al XVI-lea 
nu mai puţin de 8 căpitani, dintre cari Mercuriu Buia (1495— 
1562) a avut o deosebită însemnătate. Ca reprezentant al autori- 
tăţilor turcești ега un cadiu; instanța supremă de judecată era 
episcopul. In dieceza Ohridei a existat chiar pe la începutul vea- 
ешш al XIII-lea şi apoi în 1335 un episcopat al Vlahilor. Reşe- 
dinţa lui a fost se раге, la început, în Vranje, după aceea la Lerin 
sau Prilep. 

Mai mult decât Românii dela nord de Dunăre, cei din Penin- 
sula Balcanică au avut înclinare pentru уіеаќа orăşenească. Ne- 
gustori şi meseriaşi, cărăuși și călăuze, ei s'au aşezat în vechile 
oraşe şi târguri și au întemeiat altele noi. Bitolia, Ohrida, ре 
malul lacului cu acelaşi nume, apoi Janina în Epir, Arta în apro- 
pierea mării lonice, Kastoria, la sud-est de lacul Prespa, Verria 
spre apus de Salonic şi Salonicul însuşi —Sărună cum îi spu-. 
neau ai noștri —au avut întotdeauna un important contingent 
de populaţie vlahă, aromânească. Ea forma imensa majoritate 
în târgurile Moscopole, Călăreţi, Siracu, Gramostea, Clisura şi 
Melzova sau Aminciu, toate existente la finele veacului al XVI-lea. 
Cel dintâi din aceste târguri va avea, după 1600, o desvoltare ex- 
traordinară, ajungând, pe la jumătatea veacului al XVIII-lea «o 
adevărată metropolă a Peninsulei, cu cartiere numeroase $1 fru- 
moase, cu pieţe şi bazaruri bogate, în care un furnicar de oameni 
şi caravane, de costume 81 colori impresionau plăcut ochiul călă- 
torului ». 

Maurovlah sau Morlac de neam a fost Gaspar Gratiani; el 
a ocupat dregătoria de dragoman al Porții; era duce de Paros şi 

Naxos, a ajuns în cele din urmă chiar domn al Moldovei (1619— 
20); o frumoasă carieră, amintind în unele privinţe pe aceea a lui 
Despot şi având un sfârşit asemănător. Din Epir a venit fru- 
mosul ginere al lui Petru Șchiopul, spătarul Zotu Tzigara; e о 
întrebare dacă n'a avut sânge vlah în vine; ea se pune și pentru 
Jane Epirotul, unchiul lui Mihai Viteazul. 

«Terra Blacorum ». 
(Documentul din 1999 al Papei 
Honoriu al III-lea către Cava- 
lerii Teutoni). 


Tot atât de însemnată ca istoria politică, sub unele raporturi 
chiar mai însemnată, este istoria «instituţiunilor » noastre. Inţe- 
legem prin instituţii totalitatea formelor de organizare în care 
a trăit neamul nostru, începând din cele mai vechi timpuri. In 
paginile următoare vom încerca să infățișăm aceste forme, urmă- 
rind pe fiecare din ele pe întreg pământul românesc, adică şi Їп 
Тага Românească şi în Moldova şi în Ardeal. Această tratare 
sincronică este cu putinţă, deoarece instituţiile noastre n'au de- 
ferit prea mult în ce privește Тага Românească şi Moldova. Cât 
despre Ardeal, unele dintre ele au putut să se desvolte mai de- 
parte sub stăpânirea străină, în timp ce altele au fost diformate 
sau înlocuite. 

Numele poporului. Numele nostru generic și străvechiu, acela 
pe care-l întrebuinţează poporul, este numele de Rumân. Forma 
Român pare a fi mai nouă —o găsim în veacul al XVI-lea în Palia 
dela Orăştie — și se datoreşte influenţei literare. Rumân este însă 
vechiul nume al Romanilor, modificat după legile desvoltării 
limbii noastre. Suntem singurul popor romanic care am păstrat 
numele vechilor stăpânitori; fragmentul etnic al « Rumanșilor » 
sau Retoromanilor din Alpi (sudul Elveţiei şi nordul Italiei) e 
prea puţin numeros — câteva zeci de mii — spre a fi pus alături. 
Pe lângă acest nume generic şi străvechiu, noi am mai avut și 
alte nume locale, după formaţiile politice sau individualităţile 
geografice în care locuiam. Ni s'a spus și ne-am spus astfel Olteni, 
Munteni, Moldoveni, Ardeleni, Bănăţeni şi Maramureşeni. Chiar 

în cuprinsul regiunilor care au determinat aceste numiri, s'au 
format apoi alte denumiri, corespunzând unor împărțiri şi mai 
mici, unor ţinuturi caracteristice. Astfel s'au deosebit în Ardeal 
Bârsanii, Mărginenii (în regiunea Sibiului) şi Морт; în Moldova, 
Vrâncenii. O diferenţiere a avut loc şi în legătură cu opoziţia 
dintre munte şi câmpie. Locuitorii celui dintâi, specializați în 
păstorie, s'au numit şi mocani, în timp ce aceia cari stăteau la 
şes, îndeletnicindu-se mai mult cu agricultura, au purtat numele 
de cojani. Și astăzi încă se poate constata diferenţierea aceasta 
şi superioritatea pe care şi-o arogă cei dintâi faţă de ultimii. 

Numele țării. Ca şi pentru popor, noi am avut și pentru ţară, 
un nume străvechiu şi generic: acela de Țara Rumânească. Este 
numele care s'a păstrat şi după întemeierea statului, pentru ți- 
nutul dintre Carpaţi și Dunăre —aci e Vlașca Slavilor năvălitori 
— cât şi pentru o regiune întreagă din Ardeal, pomenită în veacul 
al XIII-lea în două documente latine sub numele de « Terra 
Blacorum » (« Valachorum »). Năvălirea Ungurilor şi întemeierea 
celor două state românești, a dus la crearea unor noi numiri. Fie- 
care din cele trei formaţii politice Muntenia, Moldova, Ardealul, 
a căpătat câte un nume oficial; pe lângă acestea, s'au întrebuințat 
însă şi alte nume în legătură fie cu așezarea geografică, fie cu 
întemeietorul statului și a dinastiei. 

Numele oficial al Țării Româneşti, acela întrebuințat de can- 
celaria domnească, este, în documentele slave şi greceşti, Ungro- 
vlahia (5ггроклакта, Owyypofidyta), în cele latinești Transalpina. 
51 unul şi celălalt au înţeles geografic: Ungrovlahia, termen de 
origine greacă, întrebuințat pentru prima dată în 1359 în cores- 
ропӣепа Patriarhiei din Constantinopol cu Nicolae Alexandru 
(denumirea de « Ungrovlaki » apare şi la cronicarul Ioan Canta- 
cuzino, în legătură cu un eveniment din 1323!) înseamnă « Vla- 
hia de lângă Ungaria », pentru a o deosebi de cealaltă Vlahie, 
din Peninsula Balcanică sau de Rusovlahia afică Moldova; Trans- 
alpina e «ţara de dincolo de munți » (Alpi e luat aci în înţelesul 
generic de munte !). Uneori, chiar de către cancelaria domnească, 
і se mai spune țării și Basarabia, adică ţara lui Basarabă, înte- 
meietorul dinastiei, sau a Basarabilor. Acesta e numele care i 
se dă, de pildă, în documentul din 1396, dela Vlad; domnul se 
intitulează « Woyewoda Bessarabie necnon comes de Severinio ». 

In alte acte din secolele XIV şi XV găsim formele « Bozorabie, 
Basarath, scapam, Басаракъ, Басара ». Dela o vreme, numirea 
de Basarabia nu s'a mai întrebuințat pentru Țara Românească, 
ci a rămas legată numai de o parte, fostă odată a ei, anume 
de fâşia de teritoriu dela nord de Dunăre, între Prut şi Nistru, 
unde stăpâniseră mai înainte Basarabii (fâșie care poartă în 


Fig. 92. — Hartă din 1584, înfăţişând Тага Românească şi Moldova. Intre altele, citim 
numele localităţilor: Piteşti, (e Pitesd •), Poenari (« Ponjar»), Slatina, Floci, Mangalia 
(e Pangala e), Caliacra (Academia Română). 


titlul lui Mircea numirea de «părţile tătărești »). Abia în 1812, 
numele de Basarabia a fost extins în mod arbitrar de către Ruși 
care căutau în felul acesta să provoace o confuzie, vrând să dea 
impresia că e vorba numai de teritoriul restrâns dela nord de 
Dunăre, asupra întregului ţinut dintre Prut şi Nistru, până la 
Noua Suliţă şi Hotin. In actele latinești, Munteniei i se mai spune 
şi Vlachia, Valachia şi Valachia magna sau maior, rareori și 

Uliralpina (vezi fig. 92). Corespunzând penultimului termen, 
găsim în textele franceze Valachie la grande, iar în cele germane 
die grosse Walachey. Adjectivul de «mare » se explică prin faptul 
că mai era încă o Vlahie, Moldova, faţă de саге Тага Românească 
era şi mai veche (teritoriu de baştină al Românilor 1) şi mai în- 
tinsă. Ungurii o numesc în monumentele lor literare din secolul 
al XVI-lea, scrise în limba naţională, Havas Alföld care se traduce 
prin Muntenia de jos, iar Polonii îi zic în aceeaşi vreme Multany, 
care vine totuşi dela Moldovan (* Muldan); Turcii şi Tătarii au 
întrebuințat denumirea de Qara-Iflag, adică Vlahia neagră, ad- 
jectivul de negru având aci înţelesul de supus. 

Poporul a zis întotdeauna ținutului dintre Carpaţi şi Dunăre 
Țara Rumânească. Obişnuia el oare, în epoca veche, și denu- 
mirea de Muntenia? In actele interne, n'am întâlnit-o niciodată. 
Apare însă în tratatul comercial acordat de Alexandru cel Bun 
în 1408 negustorilor din Liov: aci se vorbeşte de «ceară mun- 
teană » (мұнтљҗньскын коскъ). E probabil ca acest termen să 
fi fost întrebuințat şi de popor, dar nu așa de des ca celălalt, 
obişnuit, de Тага Rumânească. 

In ce priveşte numirile regiunilor mari, naturale, ale ţării 
dintre Carpaţi și Dunăre, însemnăm pe aceea a Olteniei, ţara Ol- 
tului şi a Bărăganului (într'un document din 1579 forma Băragan, 
B'nparan) nume, se pare, de origine turcă veche. In limba giagatai 
şi în mongolă «buragan » înseamnă «vârtej, furtună »; un topic 
baragan se întâlnește în Crimeia, un al doilea în Pamir. De aceeași 
origine e și numele celuilalt ţinut de stepă muntean, Burnas-ul 
(în sudul judeţului Vlașca). 

Moldovei i s'a spus în documentele slave ale cancelariei dom- 
nești din veacurile XIV şi XV în două feluri: « Moldova » în imensa 
majoritate a cazurilor şi foarte rareori « Moldovlahia ». In actul 
din 18 Noemvrie 1393, Roman se intitulează «domn al ţării 
Moldovei » (господннъ . . . semah молдакеко:); tot așa își spune şi 
Ştefan cel Mare în hrisoavele sale. Numele ţării (vezi fig. 93), vine 
dela acela al râului, iar numele râului e de origine slavă şi ar 
deriva, — zic filologii, — dela molid (molijt). In actele interne sau 
externe, scrise în limba greacă, întâlnim numirile Moldovlahia 
(Moă3ofiaxta), Rusovlahia ("РосорВ\оу!х) şi Maurovlahia (Mavpo- 
Влах). Ultimele două apar în corespondenţa şi actele Patriarhiei 

din Constantinop ol. Rusovlahia înseamnă «Vlahia de lângă Rusia », 


pe Bârlad, Galaţi, Reni, Scheia, Tărăsăuţi, Lăpuşna, Badeuţi. 

spre a se deosebi de cealaltă de lângă Ungaria, adică Ungro- 
vlahia, iar Maurovlahia înseamnă «Vlahia neagră ». Acest ultim 

termen se găseşte odată și într'un act slav, scris însă într'un 
mediu cultural grec și anume în răspunsul pe care-l trimite 
Mohamed al II-lea lui Petru Aron, în 1455, anunţându-l că aşteaptă 
tributul făgăduit de 2000 de ducați de aur. In actele latine, 
Moldova e numită uneori Valachia, alteori, mai des, Valachia 
minor. In unele texte franceze cum e relaţia cavalerului Guile- 
bert de Lannoy, din 1421, găsim « Vallachie la petite». Polonii 
o numeau de obiceiu « Wolochy»; Turcii îi spuneau Bogdan-ili 
sau Qara-Bogdan, după numele întemeietorului. 

Ca nume de regiuni, însemnăm pe acela al Vrancei. El apare 
documentar pentru întâia oară în 1431; e de origine slavă şi în- 
seamnă sau «ţara corbilor » (dela vechiul slav вранъ negru, corb) 
sau «ţara neagră» poate din cauza pădurilor de brad. Un sat 
Vrancea găsim şi în Oltenia, pe malul Dunării; nume topice având 
aceeaşi rădăcină sunt foarte numeroase în întreaga Peninsulă 
Balcanică. Bucovina, ca nume propriu al ținutului de miază- 
noapte al Moldovei, este o creaţie a Austriacilor, cu prilejul răpirii 
acestui ţinut, în 1775; mai înainte, nu a existat decât numele 
comun bucovină, de origine slavă, având înţelesul de «pădure 
de fag». Cu acest înțeles îl întâlnim în tratatul dela Lublin din 
1412, care menţionează «pădurea сеа mare numită bucovina ». 

Ardeal este un nume de origine maghiară. Vine din cuvântul 
erdă care înseamnă pădure, plus sufixul -ely, așadar «țara pădurii, 
țară de pădure» (Waldland). Istoricii unguri au căutat să facă 
din acest cuvânt un argument în sprijinul teoriei că noi n'am fi 
fost în Ardeal în momentul venirii lor. Dacă sunteţi cei mai vechi 
în această ţară — spun ei — atunci cum se face că întrebuinţaţi, 
spre a o numi, un cuvânt unguresc şi nu unul anterior, roman? 
Răspunsul e foarte uşor de dat. S'a întâmplat și la noi în Ardeal, 
acelaşi lucru care s'a întâmplat și în Franţa, în Lombardia, în 
Bulgaria. Câte şi trele aceste ţări au luat numele năvălitorilor 
cari au pus stăpânire pe ele, adică a Francilor, a Longobarzilor, 
a Bulgarilor. Poate totuşi susţine cineva, în chip serios, că la ve- 
nirea acelor năvălitori nu era în Galia și în câmpia Padului o 
populaţie mai veche, romanică, sau în Moesia una slavică? Prin 
urmare, întrebuinţarea cuvântului Ardeal de către populaţia ro- 
mânească pe care au găsit-o Ungurii la venirea lor în Transilvania, 
nu are nimic surprinzător; ea se explică prin faptul că acesta a 

fost numele dat de elementul cuceritor şi nu poate constitui, în 
niciun caz, un argument în sprijinul teoriei care ne contestă con- 
tinuitatea. 

Denumirea cealaltă Transilvania (mai rar Ultrasilvania) este 
de origine cultă și se datorește cancelariei latine a regilor unguri 


Fig. 94. — Hartă din 1559, infățişând Ardealul. In colțul de nord-vest, lângă 
Someș, sunt menționate, în mod special, « Satele Românilor» (e Ville Valacho- 
rum э) (Academia Română). 


(vezi fig. 94). Cuvântul înseamnă «ţara de dincolo de păduri». 
din cauză că pentru Ungurii cari veneau din pustă, adică din 
câmpia Dunării ві a Tisei, Transilvania era într'adevăr, « dincolo ж 
de întinsele păduri ale Munţilor Apuseni. 

Numele ţării Bârsei a fost mult discutat; se pare că e de ori- 
gine slavă. Interesant de relevat e faptul că locuitorii de aici 
nu se consideră ca făcând parte din Ardeal; acesta începe numai 
la miază-noapte de Olt. Nunele Făgăraşului se crede că vine 
din cuvântul românesc fag, făgar, prin adăugirea sufixului -а5. 
Amlaşul după care s'a numit un întreg ţinut, spre sud-vest de 
Sibiiu, ţinut stăpânit o bucată de vreme de domnii munteni, este 
însă de origine ungurească. 

DOMNUL 


e Eu cel întru Hristos Dumnezeu binecredin- 
ciosul şi binecinstitorul și de Hristos iubitorul 
și singur stăpânitorul Ion Mircea, mare voevod 
și domn, cu mila lui Dumnezeu și cu darul lui 
Dumnezeu stăpânind şi domnind toată fara 
Ungrovlahiei şi părțile de peste munţi, încă 
și spre părţile tătăreşti, şi Amlagului şi Făgă- 
raşului herțeg şi Banatului de Severin domn 
și de amândoud părţile de peste toată Dunărea 
până la Marea cea mare şi cetăţii Dârstorului 
stăpânitor ». 

(Titlul lui Mircea cel Bătrân). 


Conducătorul ţării, în Muntenia ca şi în Moldova, este domnul. 
El е capul statului, el cârmuieşte, el împarte, în ultimă instanţă, 
dreptatea, el e comandantul suprem al armatei. Nu are însă, așa 
cum s'a crezut multă vreme, o putere «absolută »; nu se poate 
vorbi prin urmare nici de « despotism asiatic » (Xenopol). Pentru 
a ne da seama de caracterul domniei în ţările noastre, să cercetăm 
ре rând titlul domnului, atribuţiunile lui, insistând asupra situa- 
{іеі faţă de boierime şi față de proprietatea pământului, apoi ve- 
niturile lui, insemnele, costumul, felul cum se făcea succesiunea 
la domnie şi reședințele domnești. 

Titlul domnilor noştri a variat, după epocă și după natura 
actelor în care apare. In Тага Românească, primul titlu constatat 
documentar este acela care i se dă lui Basarab Intemeietorul în 
grafitul de pe zidul Bisericii Domnești din Curtea de Argeș. El 
e numit acolo numai «marele Basarab voevod», fără să existe 
şi titlul de «domn». In corespondenţa urmată cu Patriarhia din 
Constantinopol, fiului său Niculae Alexandru i se spune însă, în 
Mai 1359: «cel de foarte bun neam, marele voevod și domn a 
toată Ungrovlahia » (“O ebyevtoraro; MEyas Boißóðxç ххі Aððév- 
тїс л&сус Oòyypoßàzyixç) adăugându-se într'o altă scrisoare 

şi calificativele de «prea nobil, prea înţelept şi prea vrednic». 
Numai titlul de «mare voevod (Meyac Bocf6da6) apare în două 
acte din 1370, în legătură tot cu Patriarhia. Pe piatra de mormânt 
a lui Niculae Alexandru, din biserica mănăstirii zise a lui Negru 
Vodă din Câmpulung, cetim pentru intâia oară un titlu oficial, 
cuprinzând ideea de independenţă: « marele și singur stăpânitorul 
domn lo Nicolae Alexandru voevod, fiul marelui Basarab voevod ». 
(кғлнкаго н самодержаєнїн гдрь Iw Никола ЯлеЗандрь ковкода, снь 
кғликаго Басарављ коғҝкодљ). lar în documentul Vodiţei, dat de 
Vlaicu-Vodă, găsim iarăși pentru întâia oară ideea că domnul 
stăpâneşte prin graţia divină, «cu mila lui Dumnezeu». Titlul 
sună astfel: «Eu cel întru Hristos Dumnezeu binecredinciosul 
voevod Vladislav, cu mila lui Dumnezeu, domn a toată Ungro- 
vlahia ». Impresionanit, de o factură quasi-imperială, este titlul 
lui Mircea cel Bătrân, înşirând toate posesiunile sale: «Eu cel 
întru Hristos Dumnezeu binecredinciosul şi binecinstitorul şi de 
Hristos iubitorul şi singur stăpânitorul lon Mircea, mare voevod 
şi domn, cu mila lui Dumnezeu şi cu darul lui Dumnezeu, stă- 
pânind şi domnind toată ţara Ungrovlahiei și părţile de peste 
munţi, încă şi spre părţile tătărești, și Amlașului și Făgărașului 
herţeg, și Banatului de Severin domn şi de amândouă părţile de 
peste toată Dunărea până la Marea cea mare și cetăţii Dârsto- 
rului stăpânitor ». Adjectivele dela început arătând adânca evlavie 
ca şi titlul de «singur stăpânitor » (în slavoneşte самодръжакнын) 
traducând ре abroxpărop-ul grec) dovedesc influenţa cancela- 
riei bizantine, ajunsă la noi, însă nu direct, ci prin intermediul 
curților slave dela sud de Dunăre, ale «țarilor» bulgari și sârbi. 
In ce privește particula aceea Îw care apare necontenit în titlul 
domnilor munteni, de unde a trecut, încă în veacul al XIV-lea, 
şi în Moldova, părerile sunt împărţite: unii văd în ea o influenţă 
a cancelariei bulgare, Io fiind prescurtarea numelui de loan, 
purtat de vestitul ţar din familia Asaneştilor. Pentru marile me- 
rite ale acestui stăpânitor, numele lui, scris paleografic ава Ïw a 
devenit titlu — întocmai cum s'a întâmplat cu numele lui Caesar 
sau al lui Carol cel Mare (din care Slavii au făcut kral, craiu), — și 
s'a adaos la numele tuturor stăpânitorilor bulgari ce au urmat 
după Ioniță. Din cancelaria bulgară a trecut apoi la noi. Alţi 
cercetători sunt însă de părere că Îw este o influenţă a cancelariei 

bizantine însemnând crucea care se punea la începutul actelor 
imperiale și o invocaţie. Titlurile domnilor următori, în docu- 
mentele interne, nu sunt decât variante ale celor arătate până aci. 

In ce privește actele externe, atât cele în limba slavă cât şi 
„cele în limba latină, ele cuprind, în genere, aceeaşi noţiune de 
stăpânire «din mila lui Dumnezeu » (« Dei gracia »). Mircea cel 
Bătrân, încheind în 1391 un tratat de alianţă și ajutor reciproc 
ou regele Vladislav Iagello al Poloniei, se intitulează: « Mircius 
Dei gracia woyuoda transalpinus, Fiogoras et Omlas dux, Se- 
verini comes, terrarum Dobrodicij despotus et Tristri dominus ». 
Numai în două cazuri, în timpul lui Vlaicu Vodă, întâlnim recu- 
noașterea în titlu a vasalității faţă de regele Ungariei. E vorba 
de documentul din 20 Januarie 1368 (tratatul comercial cu Bra- 
ѕоуепіі) și de acela din 1369, privitor la catolicii din Тага Româ- 
nească, în care titlul domnului are forma următoare: « Ladislaus, 
Dei et Regie Maiesţatis gracia Woyuoda Transalpinus et Banus 
de Zeurino ». Explicaţia stă în faptul că Vlaicu primise ca feude 
dela regele Ludovic Severinul, Amlașul şi Făgărașul: pentru 
aceste posesiuni recunoaște el suzeranitatea regelui ungar. 

In Moldova, primul document intern cunoscut, din 1 Mai 
1384, dă lui Petru al Mușatei următorul titlu: « Nos Petrus wai- 
voda, Dei gratia dux terre Moldavie ». Așadar, găsim din capul 
locului, ideea că stăpânirea е «din mila lui Dumnezeu». In loc 
de «dominus», redat în slavonește prin gospodar sau gospodin, 
întâlnim însă pe duz, care de fapt e tot una cu waivoda. Dar dacă 
titlul lui Petru e mai simplu, în schimb acela al lui Roman, fra- 
tele său, nu lasă nimic de dorit, amintind întru câtva titlul con- 
temporanului său din Тага Românească, Mircea cel Bătrân. 
Intr'adevăr, în hrisovul slav din 30 Martie 1392, Roman se inti- 
tulează: «Marele singur stăpânitor, cu mila lui Dumnezeu, lo 
Roman Voevod, stăpânind Тага Moldovei dela munţi până la 
mare » (în actul următor din 18 Noemvrie 1393 găsim varianta: 
«...până la malul mării »). Alexandru cel Bun poartă, în mod 
obișnuit, în hrisoavele sale, titlul următor: « Cu mila lui Dumnezeu, 
noi Alexandru voevod, domnul Таги Moldovei» (љалстїю sexi 
мы Ялександръ воевода господаръ земи д\олдавскон). In câteva 
acte (29 Iunie 1400, 1 Septemvrie 1429, 23 Dechemvrie 1430, 6 
Fevruarie 1431), găsim înainte de noi (мы) şi particula Iw. Câte 

odată, și anume în hrisoavele acordate mănăstirilor, scrise pro- 
babil de călugări și nu de diacii obișnuiți ai cancelariei dom- 
neşti, titlul ia forme mai pompoase, mai încărcate. Se adaugă 
adjectivul «credincios » şi expresia «robul stăpânului meu Iisus 
Hristos »; ţara e numită « Moldovlabia », iar nu simplu Moldova 
ca în celelalte documente. In timpul lui Iliaş şi Ștefan, fiii lui 
Alexandru cel Bun, care-și împărţiseră ţara ca pe o moşie părin- 
tească, stăpânind fiecare câte o jumătate, titlul nu diferă de 
acela obișnuit. Aşa de pildă, în actul din 13 Iunie 1436, găsim: 
«Си mila lui Dumnezeu, noi Піе voevod și fratele domniei mele 
Ştefan voevod, domnii Țării Moldovei ». Ştefan cel Mare între- 
buinţează în mod obișnuit titlul cel simplu al lui Alexandru. 
El își zice: «Cu mila lui Dumnezeu noi, Ștefan voevod, domnul 
Ţării Moldovei ». Şi în timpul lui, apare în câteva acte particula 
Iw, dar ca o excepţie. 

In actele externe, nu se găsește niciodată în titlu vreo men- 
опе саге să arate recunoașterea suzeranității cuiva, аза cum 
a fost cazul cu Vlaicu în Тага Românească. In actul din 6 Mai 
1387, prin care făgăduieşte credinţă lui Vladislav Iagello, regele 
Poloniei, Petru îşi spune «woyeuoda muldauiensis», Roman, 
în actul similar din 5 Ianuarie 1393, se intitulează pompos, aproape 
ca în hrisoavele interne, lipsind însă, cum era de așteptat, men- 
iunea «cu mila lui Dumnezeu». Chiar urmașul său, Ştefan, 
care е cel mai supus Polonilor și are faţă de ei obligaţiile cele 
mai mari, se intitulează: « Noi Ștefan voevod al Ţării Moldovei ». 
Cu atât mai mult, titlurile lui Alexandru cel Bun și Ştefan cel 
Mare nu vor cuprinde vreun termen specificând recunoaşterea 
suzeranității. Alexandru, în două din actele pe care le dă lui Vla- 
dislav Jagello, pune şi expresia «din mila lui Dumnezeu». Ea 
revine și în două acte similare ale lui Iliaș, din 9 Aprilie şi З Iunie 
1433. Lipsa ei e singurul element din care se poate deduce, jude- 
când numai după titlu, recunoaşterea suzeranității unui monarh 
vecin. Şi încă această regulă nu e consecvent aplicată, deoarece 
Ștefan cel Mare în cele două acte din 2 Martie 1462 prin care fă- 
găduește credinţă regelui Cazimir al Poloniei, are, într'unul din 
ele, în titlu, expresia amintită, şi nu o are în celălalt. 

In Ardeal n'a existat un domn, ca în ţările de dincoace de 
Carpaţi, deoarece el făcea parte din regatul Ungariei. A existat 

însă un «voevod al Transilvaniei», reprezentant al regelui şi 
conducător al provinciei. Trebue subliniat faptul că titlul pe 
care-l poartă acest conducător este o moștenire dela vechii voevozi 
româno-slavi din Ardeal, foştii stăpâni ai ţării, iar nu o creaţie 
mai nouă, așa cum susţin o parte dintre istoricii unguri. Primul 
voevod al Transilvaniei, constatat documentar, este Mercurius; 
el apare în trei diplome din timpul regelui Coloman Cărturarul 
(anii 1103, 1111, 1113). 

Atribuţiile Domnului. Separarea puterilor în stat este o idee 
modernă. Epoca de care ne ocupăm noi n'a cunoscut-o. Nu se 
făcea pe atunci o distincţie hotărită între atribuţiile judecătoreşti 
şi cele executive. Una şi aceeași persoană hotăra și executa. De 
aici, abuzuri. Nu trebue să ne închipuim însă că nu existau şi în 
privinţa aceasta anumite limite şi îngrădiri. Dacă nu erau scrise, 
ele erau orale, transmise din generaţie în generaţie, formând, cum 
se spunea la noi, «obiceiul pământului ». lar peste acest obiceiu 
nu se putea trece fără primejdie. 

Atribuţiile domnului erau numeroase şi variate. El era mai 
întâi şeful întregei administrații; el numea pe funcţionarii cei 
înalți — marii dregători, pentru а întrebuința termenul con- 
sacrat —care corespundeau miniștrilor de azi. Tot el numea 
şi pe cârmuitoriii judeţelor sau ținuturilor, adică pe pârcălabi. 
De obiceiu, funcţionarii inferiori erau numiţi de superiorii lor, 
cari răspundeau de ei; Domnul putea însă s'o facă şi singur; 
acesta era cazul, de obiceiu, cu subalternii imediaţi ai marilor 
dregători, în special cu aceia dela curte. Chiar din cel dintâi act 
muntean cunoscut, tratatul comercial cu Brașovenii din 20 Ia- 
nuarie 1368, se vede cum domnul comandă tuturor slujbașilor 
ţării, începând cu cei mai înalți, aceia din preajma sa —comiţii, 
pe latineşte — şi isprăvind cu cei mai mărunți. Vladislav se adre- 
sează «tuturor credincioşilor noștri, marilor dregători, pârcă- 
labilor, judecătorilor, vameșilor, slujbaşilor şi oamenilor de orice 
stare » din ţară, poruncindu-le să nu împiedice cumva pe Вгаѕо- 
veni la exercitarea negoţului lor sau să le ia vamă mai таге. 
Mai târziu, Dan І, dăruind mănăstirii Tismana câte 400 de găleți 
de grâu pe ап din judeţul Jaleșului, spune dregătorilor respec- 
tivi: «iar cine va fi găletar, să nu mai întrebe despre aceasta 
pe domnia mea, ci să-l trimită (grâul!) de-a-dreptul la sfânta 

mănăstire ». Tot aşa poruncește Mircea cel Bătrân tuturor dregă- 
torilor săi — inclusiv comandanții cetății Dârstorului —să nu se 
atingă cumva de balta mănăstirii Cozia, din саге еа n'are să dea 
nimic, niciun fel de dijmă. 

Aceeași situaţie găsim și în Moldova. 51 aci, domnul este șeful 
întregei administraţiuni. In 1444, întâiu August, Ștefan Voevod, 
fiul lui Alexandru cel Bun, scutind satul Balasinouţii al mănă- 
stirii Horodnic de toate dările și slujbele și de oaste, dă urmă- 
toarea poruncă: «Pentru aceasta niciun boier, nici vornic, nici 
osluhar, nici joldunar, nici posadnic, nici globnic, nici ilişar şi 
nici altcineva din dregătorii noştri să nu aibă nici a se opri măcar 
la acest, sat ». O serie de porunci similare avem dela Ștefan cel Mare; 
vom cita numai pe aceea din 13 Martie 1466 prin care opreşte 
«pe pârcălabii de Neamţ sau pe staroştii acelui ţinut, pe globnici, 
ре pripășari, pe osluhari și ре gonitorii de urmă » să intre în satul 
Negoeştii, proprietatea Episcopiei de Roman, locuitorii acelui sat 
fiind scutiţi de orice dări şi slujbe către domnie şi având dreptul 
să fie judecaţi numai de episcop sau de împuterniciţii acestuia. 

Іп Ardeal, situaţia e alta. Voevodul comandă, e adevărat, 
dregătorilor din acest ţinut, dar şi el depinde, la rândul lui, de 
rege, care îl numește. 

Domnul era şi comandantul suprem al armatei. Chiar titlul 
său de «voevod» indică aceasta. El conducea oastea în luptă: 
în veacul al XIV-lea și al XV-lea, am văzut că mai toate bătăliile 
s'au dat în prezența domnilor cari luau parte efectivă la acţiune. 
Rareori, cum a fost cazul în Тага Românească în 1369, când 
armata care a bătut pe voevodul Ardealului era comandată de 
pârcălabul Dragomir — şi atunci domnul lupta în altă parte, spre 
Severin — sau са la Lenţeşti, unde victoria se datorește vorni- 
cului Boldur, oastea era încredințată unei alte persoane. In lipsa 
voevodului, comanda revenea, de drept, în Țara Românească, 
banului, în Moldova, marelui vornic. Domnul însă era liber s'o 
încredinţeze și altui dregător, dacă găsea cu cale. 

In Ardeal, voevodul avea comanda armatei: constatăm deci 
aceeaşi situaţie ca dincoace de munţi. Când Ludovic atacă în 
1369, din două părţi pe Vlaicu, cea de a doua armată, aceea care 
a trecut Carpaţii, se afla sub comanda lui « Nicolae, voevodul 
Transilvaniei »; tot așa, ajutorul trimes lui Ștefan cel Mare în 

1497 împotriva Polonilor era comandat de voevodul de atunci, 
Bartolomeu Drágffy de Belthewk. 

Domnul are iniţiativa actelor politice: el declară războiu şi 
încheie pace; el încheie de asemenea tratate de alianţă precum şi 
acte prin care recunoaşte autoritatea unui monarh puternic vecin, 
făgăduindu-i credinţă. Toate aceste acte politice se fac însă cu 
sfatul sau cu asentimentul boierilor, lucru care se menționează 
în documentele respective: uneori aceşti boieri dau și ei un act 
deosebit, în același sens. Când Mircea încheie în 1395 tratatul său 
de alianţă cu regele Sigismund al Ungariei, el declară că face 
aceasta «pe credinţa şi jurământul nostru și al marilor noştri dre- 
gători ». Tot aşa, despre tratatul cu Vladislav Iagello, Mircea 
afirmă că a fost încheiat «си sfatul unanim al marilor noştri 
dregători ». Pe lângă actul din 6 Mai 1387 prin care Petru al Mu- 
șatei făgăduește credință regelui polon, există și unul similar, 
dat în aceeaşi zi, al marilor săi dregători — «consilierii supremi »— 
care atestă că Domnul Moldovei a făcut aceasta «cu sfatul, cu 
consimţământul şi cu voinţa lor». In sfârşit, chiar în timpul lui 
Ştefan cel Mare, actul acestuia, purtând data 2 Martie 1462, 
Suceava, şi cuprinzând făgăduinţa de credinţă faţă de regele Ca- 
zimir, este dublat de un altul, cu aceeaşi dată, şi cu acelaşi cuprins 
din partea mitropolitului Teoctist şi a tuturor demnitarilor bise- 
ricești şi civili ai Moldovei. Se vede ușor, prin urmare, importanța 
pe care o aveau boierii în vieața politică a statului. Faptul nu 
trebue să mire, deoarece acești boieri, mari şi mici, sunt garanţia 
puterii și stabilităţii domniei. 

Tot domnul încheie şi tratatele comerciale. Chiar şi la această 
categorie de acte, încă se menţionează uneori —vezi de pildă 
confirmarea tratatului cu Liovul, dată de Ștefan cel Mare la 3 
Iulie 1460 — « sfatul boierilor ». 

In Ardeal, constatăm că voevodul poate confirma tratatele 
comerciale; e cazul lui Știbor care, la 21 Iulie 1412, confirmă 
Bistriţenilor vechile lor vămi pentru mărfurile importate şi ex- 
portate în Moldova. Cât despre actele celelalte politice, ele consti- 
tue un drept al regelui Ungariei; voevodul nu le poate îndeplini 
decât în urma unui mandat special. 

Sub raportul judecătoresc, Domnul, atât în Muntenia cât şi 
în Moldova, este ultima instanţă. Cei nemulțumiți cu judecata 

vreunui dregător sau a unui judecător special, pot face apel la 
Domn. Acesta judecă pricina în divan, în prezenţa dregătorilor 
şi a feţelor bisericești și, după ce îi consultă, dă hotărîrea. Ea 
este fără apel şi fără recurs. Cel ce a pierdut poate redeschide 
însă procesul sub altă domnie. Cunoaştem cazuri саге, din domnie 
în domnie, s'au judecat timp de un secol, chiar un secol și jumătate. 

In cercetarea pricinilor, domnul trebue să ţie seamă întot- 
deauna de «obiceiul pământului », adică de complexul de reguli, 
transmise oral, prin tradiţie, din tată în fiu, și privind proprie- 
tatea, raporturile dintre stăpâni și supuși și celelalte aspecte ale 
vieţii sociale. Potrivit acestui obiceiu care, de drept și de fapt, 
avea putere de lege — pentru o dispoziţie a lui, anume proba cu 
jurători se întrebuinţează chiar termenii de «legea ţării » $1 «lege 
peste lege » iar o încălcare a obiceiului era o «fără de lege» —se 
dădeau hotăririle. E necesar, în legătură cu dreptul de judecată 
al domnului, să relevăm două dispoziţii caracteristice din «obi- 
ceiul pământului » care dovedesc cum nu se poate mai clar cât 
de limitată era în unele privinţe puterea domnească. Prima dispo- 
те este aceea а «jurătorilor ». Ea priveşte dreptul pe care-l avea 
un impricinat de а se sustrage judecății domnești, cerând să fie 
judecat de megiașii săi. lată care era procedura: partea care 
dorea să fie judecată de jurători, venea la domnie sau la dregă- 
torul înaintea căruia ajunsese pricina și cerea să i se dea «lege» 
sau «legea țării». I se făcea atunci un «răvaş» care cuprindea 
numele megiaşilor jurători —li se mai spunea și tocmelnici, 
adeveritori sau judecători — pricina pe care trebuiau в’'о cerce- 
teze, ziua şi locul de adunare, precum și numele dregătorului 
însărcinat cu supravegherea întregei operaţiuni. lată unul din 
cele mai vechi «гёуаѕе » de acest fel, scris în limba română (avem 
şi din veacul al XVI-lea, din 1581 și 1594, scrise însă іп limba 
slavă): « Zde (aici) meghiașii tocmelnici ai lui Stoian și ai Borcii 
ot Săbiceu, poim (anume): ot (din) Chiojd Stroe i Dragomir Ser- 
sea; ot Săbiceu Dobrotă Hrănitul, i ot Pătârlage Stan Brădi- 
ţeanul i Pătru postelnic i ot Bășceni Vlasie, ca să caute pentru 
niște ocină den Sibiceu, are Stoian parte, au n'are, și să le cate 
şi cărţile, de vor adevăra că are, să ție; iar de nu va avea, să гарде. 
Insă cum vor afla cu sufletele lor. Zioa în Rusalii. I ispravnic... 
(alb) portar. Pis. (a scris) Dumitru logofăt. Mai 4 dni (zile). U 

(în) Târgovişte. Văleat (în anul) 7149 (1641). lo Matei Voevod 
milostiiu bojiiu gospodar (cu mila lui Dumnezeu, domn). La 
ziua și la locul hotărît, megiaşii se întruneau — erau şi cazuri 
însă când, de teama consecinţelor, refuzau această însărcinare — 
depuneau mai întâi jurământul că vor judeca drept, luau apoi 
în cercetare pricina și dacă se convingeau, pe temeiul actelor și 
a celorlalte dovezi prezentate, că partea care-i ceruse avea drep- 
tate, îi dădeau o carte de judecată în acest sens. Cu această carte, 
împricinatul se înfățișa la domnie care, văzând că «legea a fost, 
împlinită », îi elibera hotărîrea. Intotdeauna această hotărire 
consfințeşte judecata megiaşilor jurători. N'am întâlnit niciodată 
vreun caz іп care domnul să fi hotărît altfel, mai mult chiar, 
nu cunosc niciun caz în care domnul să fi suspendat măcar apli- 
carea hotăririi jurătorilor. El trebuia s'o confirme. De unde re- 
zultă că atunci când se lua «legea ţării » cei cari judecau de fapt 
erau jurătorii iar nu domnul. Puterea acestuia din urmă în ase- 
menea cazuri, e departe, după cum se vede, de aceea a unui « mo- 
narh absolut » sau а unui «despot asiatic». 

Partea care pierduse, putea, la rândul ei, să ceară dela domn 
«lege peste lege » adică un număr dublu de megieşi, 12 de pildă 
dacă întâi fuseseră 6, și să dovedească prin aceştia, tot sub ju- 
rământ şi cu cercetare la faţa locului, că dreptatea era în adevăr 
a ei. Dacă cei 12 jurau, atunci se dădea o nouă carte domnească 
în acest sens, anulându-se cealaltă, iar cei 6 megiași cari jura- 
seră întâi erau «prădaţi» adică amendaţi aspru de tot. Dintr'un 
document dela Alexandru Vodă Iliaș, cu data 16 Mai 1628, aflăm, 
de pildă, că după «obiceiul şi legea ţării», cei 12 megiaşi сагі 
juraseră strâmb într'un proces al rumânilor din Bălteni cu Hrizea, 
marele logofăt, au fost «prădaţi», luându-se dela fiecare câte 
3 boi «pentru căci au jurat strâmb». Tot așa, cei 12 boieri ai 
satului Groșani din Muscel, a căror mărturie fusese anulată de 
mărturia celor 24 de boieri ai mănăstirii din Câmpulung, sunt 
Фор, luându-se dela fiecare câte «6 boi, precum este legea 
(како єст закон) pentrucă au jurat strâmb ». 

Uneori, procesul nu se oprea пісі la 24 de megieşi jurători, 
ci ajungea până la 48. Ultima cifră se întâlnește rareori, deoarece 
ea implica o cheltuială foarte mare; adusul şi întreţinerea, timp 
de săptămâni câteodată, a atâtor megieşi adică boieri, putea să 

depășească însuşi valoarea bunului în litigiu. La începutul vea- 
cului al XVII-lea, sub domnia lui Alexandru Шаѕ, se hotărăşte 
chiar să nu se mai ajungă până la 48 de megiași «pentru căci 
acea lege și acel obiceiu au fost călcat 51 părăsit, $1 au rămas jos 
de шиа vreme, încă din zilele Mihnei Voevod». Hotărirea însă 
nu s'a respectat; am întâlnit în prima jumătate a veacului al 
XVIII-lea un caz de acesta, cu 48 de megiași, prezentând ре 
deasupra şi particularitatea că mărturia a trei dintre dânșii, feţe 
înalte, preţuia cât mărturia a 18 megiaşi obişnuiţi. 

A doua dispoziţie din «obiceiul pământului » care arată în- 
grădirea la care era supus domnul în ce priveşte judecata este 
aceea a dreptului de preempţiune numit mai târziu, printr'un 
termen grecesc, drept de «protimisis ». Dreptul acesta însemna 
că o moşie sau un alt bun imobiliar nu putea fi vândut oricui; 
aveau dreptul să cumpere mai întâi rudele, apoi megiaşii, adică 
vecinii de moșie și numai dacă toţi aceștia refuzau, abia atunci 
putea să cumpere un străin. Măsura avea de scop să nu lase pă- 
mântul, moşia, din stăpânirea neamului; satul se alcătuia de 
obiceiu din descendenţii aceluiași strămoș, aşa încât prin această 
măsură se păstra solidaritatea 51 puritatea celulei perfect înche- 
gate care era vechiul sat românesc. Domnul nu putea obliga prin 
urmare pe un proprietar să vânză moşia, trecând peste dreptul 
de protimisis. Şi chiar dacă, prin intimidare sau alte mijloace, 
vânzarea se făcea, totuşi cei îndreptăţiţi se puteau ridica după 
mulţi ani să anuleze prima vânzare; n'aveau decât să întoarcă 
cumpărătorului dintâi banii plătiţi și luau ei moşia. 

Una din problemele cele mai interesante ale trecutului nostru 
şi care ne ajută să ne dăm seama și mai bine de caracterul dom- 
niei, este aceea a raporturilor dintre această instituţie 51 proprie- 
tate. Având domnul vreun drept asupra pământului ţării și, în 
caz afirmativ, cât era de întins acest drept? Putea el dispune de 
proprietatea particulară? Putea el lua moșiile dela unii proprie- 
tari spre a le da altora? Xenopol, în opera sa de sinteză, a răspuns 
în sens afirmativ: Domnul era «proprietarul suprem al persoanei 
și averii tuturor»; el avea «proprietatea efectivă asupra părţilor 
celor mai întinse a ţărilor descălecate, mai ales asupra câmpului » 
şi «un fel de proprietate superioară chiar asupra satelor ră- 
zășeşti ». Cercetările mai nouă au arătat însă că o asemenea 

concepţie este exagerată și au redus la adevăratele sale proporţii 
drepturile domnului asupra pământului ţării. Documentele vea- 
curilor XIV — ХУІ ne arată că Domnul nu se putea atinge de 
proprietatea boierească, nu şi-o putea însuși, decât în urmă- 
toarele trei cazuri: 1) în caz de înaltă trădare sau de « hiclenie » 
cum se spunea atunci, când boierul se ridica adică împotriva 
Domnului său; 2) în caz de desherenţă, adică dacă proprietarul 
murea fără să aibă vreo rudă care să-l moștenească. Aceasta se 
întâmpla mai ales cu cei veniți din alte ţări; 3) pentru neplata 
dărilor; atunci moșia era luată ori de rudele sau megieșii cari 
acopereau ei datoria, ori de domnie. Їп afară de aceste trei cazuri, 
Domnul nu se putea atinge de proprietatea cuiva. In privinţa 
aceasta, există un act caracteristic dela Mihnea voevod, cu data 
13 Iunie 1588. Domnul întăreşte lui Nica, fost armaş mare şi 
soţiei sale Maria, satul Fântânelele pentru care se judecaseră 
timp îndelungat cu Ivan portarul, care pretindea că-l cumpă- 
rase dela Mircea voevod cu 3000 'de aspri, și apoi cu fiul lui Ivan, 
cu Stoica. Motivarea hotăririi domneşti e extrem de interesantă: 
satul nu poate fi al lui Stoica, al cărui părinte susținea că a dat 
cei 3000 de aspri, deoarece «nu e lege ca domnii să vândă sate 
boiereşti ... așa ceva nu se cade» (инже єст закон NpOAATH гепдрн 
<ілоке EOAEPCKH, epe тако не падакаєтсе). In afară de satele care-i re- 
veneau prin cele trei căi arătate mai sus, Domnul mai avea şi toate 
locurile «pustii» adică neocupate de alţi proprietari. In Тага 
Românească asemenea locuri sunt foarte puţine; dăruiri din «pu- 
stiu » se întâlnesc arareori în documentele muntene. In Moldova, 
ele sunt mult mai numeroase, în special între Prut şi Nistru. 
Alexandru cel Bun, Ştefan cel Mare, Petru Rareș și chiar Domnii 
următori fac danii «din pustiu». In 1587, Petru Șchiopul dă- 
ruiește unui diac al său, pentru serviciile ce-i adusese când au 
năvălit Cazacii, un loc pustiu domnesc, chiar în ocolul Sucevii, 
ca să-și facă sat. 

Branişiile constituiau o categorie deosebită de proprietăţi 
domnești. Prin acest termen se înțelegeau terenurile rezervate 
pentru pășunat, pentru facerea fânului, pentru vânat şi pescuit. 
О branişte domnească a fost la Bohotin, spre sud-est de laşi; ea 
se constată documentar în secolul al XV-lea. O a doua se găsea 
în partea de miazăzi a ţării, în regiunea «Ойепйог », Covurluiul 

de astăzi, lângă satul Țăpeștii. Un hrisov dela Petru Rareș, din 
15 Mai 1546, vorbește de o danie pe care o face Domnul episcopiei 
de Roman, anume «un loc de oi... Lozoviţa, lângă hotarul Ță- 
peştilor, ce a fost braniştea noastră din veac ». Şi astăzi, un sat din 
vecinătate se numește Braniștea. Un « Dragomir brăniștearul » 
apare în documentul din 4 August 1400, dela Alexandru cel Bun. 
In Тага Românească era braniștea dela Slatina, pe care Vlad 
Călugărul о dăruește mănăstirei Glavacioc, prin hrisovul din 
4 Septemvrie 1495. Nimeni nu avea voie să intre în acea bra- 
nişte, fără știrea egumenului, cei ce intră — adaugă Domnul — 
vor plăti mănăstirii «ce va fi legea ». Neagoe Basarab confirmă, 
la 30 Iulie 1512, această donaţie. O altă braniște domnească ега 
în vecinătatea Oraşului de Floci, la 15 Ianuarie 1467, Radu cel 
Frumos, confirmând mănăstirii Tismana bălțile ei dela Dunăre, 
hotărăște ca nimeni să nu se amestece în venitul acestor 
bălți «пісі pârcălabii Flocilor, nici brăniştari ...». Dacă cineva 
era prins tăind, fără voie, un copac măcar dintr'o braniște dom- 
nească sau mănăstirească, atunci i se luau «boii cu car cu tot » cum 
ne arată un document din 18 Fevruarie 1612 dela Radu Mihnea 
care întărește mănăstirii Argeșului braniştea ei « ce iaste mai sus 
de mănăstire » A treia branişte domnească era, se pare, în apro- 
pierea oraşului Buzău, poate pe dealul Istriței unde e şi astăzi 
pădure mare. Prin documentul din 8 Septemvrie 1525, Radu 
dela Afumaţi dăruieşte bisericii Episcopiei din Buzău câte patru 
care de lemne pe lună «din braniştea domnească ». O a patra se 
poate să fi fost în regiunea marilor păduri dela Comana (Vlașca) 
unde găsim, la 1700, în harta stolnicului Constantin Cantacuzino 
— este și astăzi de altfel — satul Brăniștari. 

Tot domnești erau şi hotarele târgurilor şi oraşelor. Târgo- 
veţii propriu 2151, negustorii și meseriașii, erau socotiți nu са pro- 
prietari deplini ci ca uzufructuari; de aceea Domnii pot dispune 
de aceste hotare. Neagoe Basarab dărueşte mănăstirii dela Curtea 
de Argeş o parte din moşia acestui oraș; Miron Vodă Barnovschi 
dăruește boierului său Buhuș moşie în hotarul Târgul Frumos; 
Constantin Şerban Basarab face același lucru în 1655 cu o parte 
din moșia orașului Târgul-Jiu, pe care о dă boierilor Buzești. 
Este dela sine înţeles însă, că domnii nu aveau totuși interes să 
facă prea multe danii din hotarele târgurilor, de oarece aceasta 

însemna să-și reducă propriile lor venituri. Căci, spre deosebire 
de locurile pustii, care, evident, nu produceau nimic şi ре care 
Domnii doreau să le vadă locuite spre a lua dijmă și munci din 
noile sate, târgurile și orașele, cu prăvăliile, cârciumile, scaunele lor 
de carne, etc. erau unul din izvoarele esenţiale de venit ale vistieriei. 

Pe lângă acestea, Domnul mai avea, bine înţeles, ca orișice 
boier, proprietăţile sale personale, moștenite dela părinţi sau 
cumpărate. Astfel Ştefan cel Mare poseda, cu acest titlu, satul 
Cosminul din ţinutul Cernăuţilor, despre care spune, în docu- 
mentul din 3 Aprilie 1488, că este «al nostru de baştină »; de ase- 
menea morile din târgul Siretului, care erau tot «de baștină». 
Numeroase sunt apoi satele pe care le cumpără Ştefan dela dife- 
гій proprietari fie pentru a le dărui apoi Putnei sau altor mănă- 
stiri, fie pentru a-și spori patrimoniul său, constituindu-şi-le, ca 
în cazul satelor alipite de târgul Vaslui, «uric cu tot venitul». 

Acestea sunt $1 numai acestea diferitele categorii de proprie- 
tăţi care aparţin domniei. Asupra celorlalte, domnul nu are drept 
de stăpânire. Dacă proprietarii lor își îndeplinesc obligaţiile fis- 
cale și dacă nu încearcă vreun act de «hiclenie», ei nu au а se 
teme de vreun amestec din partea domnului. Acesta nu le poate 
lua moșiile spre a le da altora, nu poate dispune prin urmare, așa 
cum s'a crezut, de averea lor. 

Veniturile domnului. Țările noastre de altfel ca mai toate 
ţările Europei, n'au cunoscut, la început, deosebirea între veni- 
turile staţului şi veniturile suveranului. Principiul sistemului 
roman, transmis apoi Bizantinilor, potrivit căruia se făcea o se- 
paraţie hotărită între fisc şi res privata, nu s'a aplicat la noi decât 
târziu. Aşadar, în primele secole, tot ce se încasa, toate venitu- 
rile aveau o singură destinaţie: vistieria domnească. 

Aceste venituri se pot împărţi în mai multe categorii. Erau 
în primul rând dările. Sub acest nume se înțelegeau dijmele, adică 
o parte din produsele pământului, plătite la început, în natură 
(de aici «găleţile» de grâu, «berbânţele» adică butoiașele de 
miere, «pietrele» de ceară, «botele» sau boloboacele de vin, 
«coşurile de poame », «cașurile și caşcavalurile » etc.) $1 birul, 
adică impozitul personal, plătit în bani. Urmau apoi «muncile» 
sau «slujbele » prin care nume se înţeleg diferitele servicii pe 
care locuitorii satelor erau obligaţi să le facă domniei. In această 

categorie intrau cărăturile sau transporturile (de Бий de vin, 
de lemne, de fân, etc.), păscutul cailor, cositul fânului, paza la 
cetăţi, tăiatul lemnelor în pădure, precum și anumite obligaţii 
speciale pentru unele sate, precum era aceea a satelor dela Dunăre 
«de a pescui moruni trei zile pe an». A treia categorie de venituri 
o constituiau amenzile sau gloabele, a căror frecvență pe atunci 
era mai mare ca astăzi, deoarece ele înlocuiau, în foarte multe 
cazuri, închisoarea. Urmau apoi vămile, un izvor însemnat de 
venit ; trebuie avut în vedere faptul că aceste vămi se plăteau nu 
numai la intrarea şi la ieșirea din ţară, dar şi în oraşele și tår- 
gurile mai însemnate. Ele se luau în bani; pentru unele produse, 
cum era peştele, și în natură. In sfârşit, ultima categorie de veni- 
turi о formau ocnele, a căror exploatare a fost și atunci un mo- 
nopol al statului. Și ele produceau venit bun, sarea trimițându-se 
şi peste hotare, mai ales în Peninsula Balcanică. 

Veniturile Domnului erau prin urmare considerabile; şi obli- 
gaâţiile lui însă erau numeroase și grele. Trebuia plătit mai întâi 
tributul către Turci. Petru Aron se obligase să le dea 2000 de 
ducați de aur (zloți ungurești); la sfârşitul domniei lui Ștefan 
această îndatorire crescuse la 4000; Тага Românească plătea, 
în acelaşi timp, 8000. O parte din venituri (dijme, amenzi) re- 
venea apoi marilor dregători și subalternilor acestora, însărci- 
паў cu strângerea lor. Clădirea și întreţinerea cetăților și а podu- 
rilor, precum şi procurarea armamentului era de asemenea una 
din sarcinile domnului. Se adăuga apoi capitolul aşa de impor- 
tant al întreţinerii curţii, unde se concentra уіеаўа politică a 
statului și unde luxul nu era de loc disprețuit. Dacă adăugăm 
şi cheltuelile necesitate de înălțarea şi înzestrarea bisericilor şi 
mănăstirilor, precum și darurile pe care Domnul le făcea boerilor 
şi ostașilor de seamă, vom avea, în linii mari, tabloul obligaţiilor. 
După cum se vede, ele erau în proporţie cu veniturile. 

Voevodul Transilvaniei avea ca venituri a treia parte din su- 
mele ce se cuveneau regelui, apoi veniturile mai multor cetăţi și 
domenii. In epoca arpadiană (adică până la 1301) a existat şi un 
impozit special, pe care-l percepea voevodul, un rest, credem noi, 
al suveranităţii de odinioară, de dinainte de cucerirea ungurească. 

Insemnele domniei, adică obiectele caracteristice sau parti- 
culare, pe care nu avea voie să le poarte altcineva, au fost: 

coroana şi buzduganul, poate sceptrul. Coroana are, atât în Mol- 
dova cât şi în Тага Românească, cinci vârfuri, uneori trilobate, 
cum este coroana lui Ştefan cel Mare din miniatura evanghelia- 
rului dela Homor, alteori simple, ca la coroana lui Mircea cel 
Bătrân, în tabloul ctitoricesc dela Cozia. Pietre preţioase împo- 
дореѕс coroana pe саге o poartă Ștefan în portretele dela bise- 
ricile Pătrăuți şi Sf. Ше şi dela mănăstirile Voroneţ şi Dobrovăț. 
Forma coroanei noastre arată o influență apuseană, în timp ce 
diadema țarilor bulgari îndreaptă spre Bizanţ. 

Buzduganul era purtat în mod obişnuit de marele spătar care 
stătea la ceremonii în spatele Domnului, tot acest dregător purta 
şi spata domnească atârnată de umărul stâng. Cu buzduganul 
bătea însuşi Domnul şi această pedeapsă nu avea un caracter in- 
famant. Buzduganul se făcea de obiceiu din metal $1 semăna си 
o ghioagă scurtă; asemenea acesteia, avea uneori protuberanţe 
care sporeau efectul loviturilor. 

Sceptrul este pomenit pentru Тага Românească. Letopiseţul 
zis dela Bistriţa, povestind lupta dela Soci, spune că Ştefan a 
luat toate steagurile lui Radu cel Frumos, «chiar și marele schiptru 
al lui Radu voevod a fost luat». In cazul când termenul е între- 
buinţat în înţelesul lui obișnuit, atunci avem dovedită existenţa 
acestui insemn la domnii munteni. In cazul însă când el înseamnă 
«steag » aşa cum a fost tradus de unii cercetători, atunci e o 
întrebare dacă într'adevăr sceptrul a existat la noi. 

Pe unele din monetele lui Mircea cel Bătrân, este înfățișat 
Domnul, ţinând într'o mână spada, iar în cealaltă globul cruciger, 
care se știe, constituia un insemn al împăraţilor bizantini și ger- 
таш. A avut într'adevăr și Mircea acest insemn sau suntem, pur 
şi simplu, în faţa unei imitații monetare? Mai probabilă ni se 
pare a doua ipoteză. 

In ce priveşte costumul, e greu a preciza, în lipsă de studii 
speciale asupra acestui domeniu, dacă au existat anumite ele- 
mente rezervate exclusiv Domnului, așa cum se constată, de 
pildă, cu încălțămintea de purpură a împăraţilor bizantini sau cu 
hlamida numită bagrenica a țarilor bulgari. Poate să fi fost în 
această categorie hlamida pe care o poartă Domnii noştri: o găsim 
şi pe unele din monetele lui Mircea şi în câteva din tablourile 
ctitoriceşti înfățișând pe Ştefan cel Mare. 

Altfel, costumul a variat în raport cu moda. In secolul al 
XIV-lea, constatăm o puternică influenţă apuseană. Costumul 
obișnuit al Domnului şi al marilor boieri din această vreme nu 
se deosebeşte de costumul purtat de nobilii din Ungaria şi Po- 
lonia. Descoperirile dela Curtea de Argeș au arătat că domnii no- 
ştri preţuiau luxul, că sub raportul vestmintelor $1 giuvaerurilor 
n'aveau nimic de invidiat monarhilor apusului feudal. Paftaua de 
aur care împodobea centura lui Radu I este printre cele mai fru- 
moase opere de artă ale vremii. lar tunica Domnului, de mătase 
purpurie, brodată bogat cu fir și mărgăritare, și având nasturi 
de aur, dovedeşte rafinamentul la care ajunsese, la finele vea- 
сши al XIV-lea, curtea voevodului dela Argeş. Bine înţeles, 
costumul militar, de războiu, se deosebea de costumul obişnuit, 
din vreme de pace. Am cunoscut şi noi armura medievală, de 
metal, cămaşa de zale, coiful. La Biserica Domnească din Curtea 
de Argeș este zugrăvit un cavaler purtând tunica de zale, iar 
pe monetele lui Radu I apare un luptător medieval —se pare 
însuşi Domnul — іп armură completă, cu coiful pe cap, ţinând 
în mâna dreaptă lancea, iar în stânga scutul. 

Succesiunea la tron. Una din cauzele care au contribuit la 
slăbirea Ţărilor noastre şi au favorizat lipsa de conținuitate şi de 
disciplină a fost sistemul nenorocit de succesiune la tron. La noi, 
n'a existat principiul de succesiune în linie descendentă şi cu 
dreptul de primogenitură, așa cum a fost în alte state, din apusul 
Europei. Ci oricare dintre fiii voevodului, şi legitimi și neletigimi, 
putea pretinde moștenirea tronului. Mai mult încă, şi fraţii voe- 
vodului $1 copiii acestora se socoteau egal îndreptăţiţi să-l ocupe. 
S'a respectat, în primele secole ale vieţii noastre de stat, numai 
о singură normă: ca pretendentul la tron să aparţină familiei 
domnitoare, să fie, cum se spunea atunci, «din os domnesc». O 
a doua normă «să nu fie însemnat» adică infirm, s'a respectat 
cu mai puţină strictețe: dovadă Iuga Ologul și Petru Șchiopul. 
Insuși fiul lui Ştefan cel Mare poartă numele de cel Orb (în rea- 
litate pierduse numai un ochiu); unele manuscrise adaugă «şi 
cel grozav » adică urit. Poate însă că infirmitatea o dobândise 
pe câmpul de luptă. Această de a doua normă are o origine bi-, 
zantină ; ea explică pedeapsa care se aplica la noi pretendenţilor 
nenorocoşi, anume «tăierea nasului» (de fapt а cartilagiului; 

dintre nări, vezi cazul lui Niculae Milescu !). Prin această pedeapsă, 
respectivul pretendent era «insemnat » deci inapt pentru domnie. 
Modul de succesiune atât în Muntenia cât și în Moldova a fost 
aşadar cel ereditar-electiv. Urmașul era ales dintre membrii familiei 
domnitoare. In teorie, acest principiu permitea să fie ales cel mai 
vrednic, în practică însă, el a dus la cele mai mari nenorociri. 
Cumplita tragedie a dinastiei moldovenești, după moartea lui 
Alexandru cel Bun, ca şi luptele din Тага Românească, după 
Mircea cel Bătrân, sunt consecinţa tocmai a principiului de mai sus. 

In veacul al XIV-lea, în Тага Românească, succesiunea s'a 
făcut şi în linie directă și în linie colaterală. La început, în linie 
directă: Basarab Întemeietorul este fiul lui Tihomir; Nicolae 
Alexandru este fiul lui Basarab; Vlaicu este fiul lui Nicolae Ale- 
xandru. După aceea urmează însă Radu, fratele lui Vlaicu. Se 
reia linia descendentă cu Dan; Mircea este însă iarăşi fratele 
acestuia din urmă. Despre Vlad cel care a domnit în 1396 nu știm 
în ce legătură de rudenie era cu familia Basarabilor. După Mircea 
urmează fiul său Mihail, apoi Dan al II-lea, fiul lui Dan I, prin 
urmare vărul lui Mihail, așadar succesiune în ordine colaterală; 
domnia acestuia e întreruptă de Radu Prasnaglava, vărul său. 
După Dan urmează un fiu al lui Mircea, anume Alexandru-Aldea, 
iar după acesta un alt fiu anume Vlad Dracul. Succesiunea e 
edificatoare. 

In Moldova acelaşi lucru. După Bogdan, urmează Laţco, fiul 
său. Cu acesta stingându-se în linie bărbătească dinastia, sunt 
chemaţi la tron Mușatinii; în privinţa lui Costea, nu avem date 
sigure; el pare a fi fost căsătorit cu Mușata, mama lui Petru, vii- 
torul domn. După Petru urmează insă Roman, fratele său, iar 
după acesta Ștefan I, care după unii istorici era frate cu domnii 
precedenţi, după alţii, le era nepot. Și într'un caz $1 în celălalt, 
succesiunea se face în ordine colaterală, nu descendentă. Urmașul 
lui Ștefan I este Iuga asupra filiaţiei căruia există de asemenea 
discuţie. Ori de va fi fost însă fiu al lui Roman, cum vor unii, ori 
nepot acestuia, cum vor alţii, succesiunea urmează iarăşi ordinea 
colaterală, nu pe cea descendentă. După Iuga vine Alexandru, 
fiul lui Roman, iar după acesta cei doi fii ai săi, Iliaș şi Ștefan 
întâi succesiv, apoi simultan, împărţindu-şi ţara în două. Așadar, 
acelaşi sistem nenorocit ca dincoace de Milcov. Pagubele pe care 

ni le-a adus acest sistem, atât în ordinea materială cât 51 în or- 
dinea morală, favorizând desbinarea, intriga, lipsa de continui- 
tate şi de credinţă, surpând caracterele și încurajând trădarea, 
au arătat generaţiilor trecute, după secole de suferinţă, nece- 
sitatea de a avea o dinastie din afara hotarelor $1 un singur sistem 
de succesiune la tron, anume acela în linie directă, descendentă, 
cu dreptul de primogenitură. După multe lupte și învingând mari 
dificultăţi, acest ideal al înaintaşilor noştri s'a realizat. El ne-a 
dat şi ne dă putinţa unei desvoltări normale, liniștite, ferindu-ne 
de luptele interne. Simpla trecere în revistă a realizărilor, în or- 
dinea politică, economică, socială şi culturală, din cele şapte de- 
сепи de când am asigurat stabilitatea şi continuitatea instituţiunii 
supreme a statului, e suficientă pentru a arăta și celor mai în- 
dărătnici avantajele incontestabile ale noului sistem. Şi e uşor de 
înţeles prin urmare, de ce orice încercare de a modifica sau de a 
înlătura acest sistem trebue considerată de toți aceia care, cunos- 
când trecutul, au grija viitorului ţării, ca un act de înaltă trădare. 

Reședinţele domneşti. Şi în Тага Românească și în Moldova, 
capitala n'a rămas mereu aceeași. Ea s'a schimbat, în legătură 
cu desvoltarea teritorială a ţărilor şi cu interesele politice ale Dom- 
nilor. Cea dintâi reședință a Ţării Româneşti pare a fi fost la 
Câmpulung. Este oraşul despre care avem cele mai vechi docu- 
mente şi pe care-l indică drept primă reședință a descălecăto- 
rului ambele cronici muntene. «lar când au fost cursul anilor 
6798 (1290) — povestește Istoria Țării Românești scrisă de Stoica 
Ludescu —... Radu Negru voevod... pogorându-se pe apa 
Dâmboviţei, început-au a face ţară nouă. Intâi au făcut orașul ce-i 
zic Câmpulung: acolo au făcut și o biserică mare, frumoasă şi 
înaltă » «Ci даг Radu-Vodă s'au aşăzat în câtăva vreame în 
Câmpulung, unde şi mănăstire frumoasă și mare au făcut» rela- 
tează de asemenea cronica lui Radu Popescu. Trebue relevat şi 
faptul că tradiţia, consemnată în cronica acestuia din urmă, arată 
pe Nicolae Alexandru, fiul lui Basarab «să fie fost de feliul lui 
Câmpulungean ». El şi este îngropat aici, în biserica mănăstirii 
zise a lui Negru Vodă. Tot în acest lăcaș cred că a fost îngropat 
şi tatăl său, întemeietorul statului şi a dinastiei. Gratitul desco- 
perit pe zidul bisericii din Curtea de Argeș ne spune lămurit că 
«la Câmpulung a murit marele Basarab voevod », în anul 1352; 

e puţin probabil ca trupul să-i fi fost transportat la Curtea de 
Argeș spre a fi înmormântat acolo. 

Câmpulungul era însă prea în calea dușmanilor din spre miază- 
noapte. Dela Bran, în căteva ceasuri, un corp de cavalerie putea 
să ajungă până în capitală. Faptul acesta a determinat probabil 
mutarea reședinței la Curtea de Argeș. In 1330, cu prilejul răz- 
boiului cu Ungurii, ştim că exista un «castru » adică o cetate nu- 
mită Argeş; până aci a înaintat oastea lui Carol Robert. Este însă 
o întrebare dacă prin acest castru trebue să înțelegem chiar orașul 
unde se constată apoi curtea domnească, sau el se referă la ce- 
tatea dela Căpăţineni, zisă a lui Negru Vodă, de ре cursul 
superior al Argeşului. Oricum va fi fost, un lucru e sigur: în timpul 
lui Vlaicu Vodă, Curtea de Argeș era reședință (vezi fig. 95). 
Documentul din 1369 privitor la catolicii din Тага Românească 
este «dat în Argeş». Iar despre documentul celălalt din 1372, 
prin care Vladislav face o donaţie rudei sale magistrul Ladislau 
de Dobica, se spune şi mai lămurit că este «dat în Argeş, în re- 
şedinţa noastră ». Aceeași expresie găsim şi în actul din 1391 al 
lui Mircea cel Bătrân: diacul adaogă la urmă: «scriptum in sede 
nostra Argiesiensi ». 

Insăşi numele de « Curtea de Argeș», arată însă că mai puteau 
fi şi alte «curţi », în alte locuri. Intr'adevăr, constatăm că Domnul 
nu rămânea în permanenţă în aceeași reşedinţă, ci avea şi alte 
aşezări, în diferite oraşe din ţară. Mircea cel Bătrân stătea ade- 
seori în Giurgiu unde a şi zidit o cetate puternică de piatră. Din 
acest loc, dă el scrisoarea bine cunoscută adresată regelui Vla- 
dislav Iagello prin care-l asigură de lealitatea sa. 

Şi Curtea de Argeş se dovedi însă a nu fi reședința сеа mai 
potrivită. Era mai întâi prea depărtată de regiunile răsăritene 
ale ţării, care se întinsese, după cum am văzut, şi peste Dunăre, 
atât în Dobrogea cât și în spre Chilia. Era apoi prea departe 51 
de linia Dunării, de unde venea primejdia cea mare. De aceea 
constatăm, încă dela începutul veacului al XV-lea, o deplasare 
a reședinței domnești spre miazăzi şi răsărit. Domnii stau mai 
mult acum în Târgoviște (vezi fig. 96). La 21 Noemvrie 1421, 
Radu Praznaglava dă din acest oraş hrisovul prin care întăreşte 
Braşovenilor așezământul lor de negoţ cu Тага Românească. Tot: 
în Târgoviște sunt scrise multe din actele lui Dan al II-lea; 

Fig. 95. — Ruinele Palatului Domnesc din Curtea de Argeş 

Fig. 96. — Biserica şi ruinele Curţii Domnești din Târgovişte, 

într'unul din ele, purtând data 30 Ianuarie 1431, se află chiar men- 
ţiunea expresă: «în orașul de scaun Târgoviște » (къ настолнем 
wpaui$ Тръговицін). Tot așa se spune și în actul din 8 Aprilie 1437, 
dela Vlad Dracul. Domnii următori dau şi еі unele din hrisoavele 
lor în Târgoviște; mai ales Vlad Călugărul și Radu cel Mare au 
arătat preferinţă acestei reședințe. Vlad Țepeș stătea când Ја 
Târgovişte, când la București, care poartă, în unele din scrisorile 
sale, denumirea de «cetatea râului Dâmboviţa» («ех castro 
fluvii Dombovicha »). Tot la București obişnuia să șadă şi Radu 
cel Frumos, a cărui familie a fost surprinsă aci de Ștefan cel Mare 
în 1473, şi Basarab cel Tânăr. Basarab cel Bătrân a arătat dim- 
potrivă o preferință accentuată Târgșorului, o nouă reşedinţă; 
acestui «târg mic» i se spunea încă din vremea lui Mircea cel 
Bătrân «târgul cel nou» («novum forum»), iar Vlad Țepeș zi- 
dise асі o biserică. Alături de Târgșor era Gherghița unde de ase- 
menea zăbovea câteodată Basarab cel Bătrân; şi Vlad Țepeș 
dă o scrisoare din acest oraș. 

Se constată prin urmare că reședințele domnești au scoborit 
dela munte în spre şes; pe lângă aceste reședințe în care-și pe- 
treceau о mare parte a timpului, voevozii aveau însă popasuri 
şi prin alte orașe şi sate ale ţării, în legătură cu cercetările sau 
expedițiile pe care le făceau. Găsim acte datate Giurgiu, în timpul 
lui Mircea cel Bătrân; Buzău, în timpul lui Alexandru Aldea și 
Radu cel Frumos; Rucăr, în timpul lui Vlad Ţepeş; Poiana Jiului, 
în timpul lui Basarab cel Tânăr; Florești, în timpul lui Basarab 
cel Bătrân; Dâlga, pe vremea lui Radu cel Mare, etc. 

In Moldova, prima reședință se pare că a fost la Baia. Orașul 
a cărui pecete din veacul al XV-lea —unii susţin din al XIII-lea 
—ni s'a păstrat, se datorește coloniștilor saşi veniţi de peste 
munţi, din părţile Bistriţei și Rodnei. Foarte curând însă, capi- 
tala s'a mutat la Suceava. De aici dă Petru actul său omagial 
către regele Vladislav Iagello, la 10 Fevruarie 1388; tot de aci 
sunt și actele similare ale lui Roman și Ștefan, din 5 Ianuarie 
1393 şi 6 Ianuarie 1395. Suceava rămâne capitala Moldovei în 
tot cursul veacului al XV-lea şi o bună parte din al XVI-lea. Cele 
mai multe din actele lui Alexandru cel Bun, ale fiilor săi şi ale 
lui Ştefan cel Mare sunt date din acest oraş. Ca şi în Ţara Româ- 
nească însă, şi în Moldova, în afară de curtea din «cetatea de 

scaun » mai erau şi alte «curţi» domneşti, în diferite părţi ale 
ţării unde Domnii obișnuiau să poposească în drumurile lor de 
cercetare. Astfel ştim că Muşata, mama viitorilor domni, își avea 
curtea ei la Hârlău. Aci dă Petru documentul din 1 Mai 1384, 
— primul document intern moldovean care se cunoaşte —prin 
care dăruește bisericii Sfântului loan Botezătorul din târgul 
Siretului venitul cântarului de acolo. Tot la Hârlău obișnuia să 
stea adeseaori Ştefan cel Mare; o serie întreagă din documentele 
sale, în a doua jumătate a domniei, începând cu anul 1477, sunt 
date din acest târg. Roman I a întemeiat oraşul care-i poartă 
numele ; era natural deci ca să zăbovească în noua așezare, în 
« Cetatea Nouă » (Novograd) cum i se va spune іп mod obişnuit 
pe vremea lui Ştefan, care şi el a stat deseori, mai ales în prima 
jumătate a domniei, până în 1482, aici. Când Iliaș și Ștefan, fe- 
ciorii lui Alexandru cel Bun, își împart ţara, fiecare stăpânind 
câte o jumătate, Vasluiul devine reşedinţa celui de al doilea; o 
sumă de acte din anii 1436—42 sunt scrise în acest oraş. Nici 
domnii următori n'au ocolit Vasluiul; Ștefan își clădește асі case 
de piatră; tot el înnalță şi o biserică, іп 1490, de sigur în amintirea 
strălucitei biruinţe asupra Turcilor. O atenţie deosebită a arătat 
Ștefan şi Jaşilor, unde zăboveşte adeseori, mai ales spre sfâr- 
şitul domniei. Cunoaştem șaptesprezece documente scrise la curtea 
din acest oraş numai între anii 1495—1502. Important, în ce 
privește Iaşul ca reședință domnească, este actul din 8 Octomvrie 
1434, dela Ştefan, fiul lui Alexandru cel Bun, prin care dăruiește 
lui Giurgiu Atoc un sat la obârșia Săratei, adăugând că acest sat 
«alt judecător să nu aibă, ci să һе numai de curtea noastră din 
Iaşi » (от namera двора мт Ach). 

O altă curte domnească a fost la Bacău; aci era reședința lui 
Alexandru, fiul lui Ştefan cel Mare. O însemnare de pe o evan- 
ghelie ne arată că și la « Bistriţa» —subinţeles mănăstirea — 
şi-a avut gloriosul voevod «curţile sale». De aci dă el actul din 
8 Ѕеріетугіе 1457. 51 Alexandru cel Bun obișnuia să zăbovească 
în acest loc, în preajma ctitoriei care avea să-i primească apoi spre 
veşnică odihnă trupul. Documentele din 8 Iulie 1428 şi 34 Iulie 
1431 poartă menţiunea că au fost scrise «la Bistriţa ». « Veamţul» 
este încă unul din locurile de popas obișnuite ale domnilor, în 
veacul al XV-lea, са şi Bârladul. Rareori e amintit Hotinul; 

Siretul, Huşii şi Dorohoiul apar şi mai rar ca loc de oprire: pentru 
tot veacul al XV-lea avem numai câte două documente date în 
fiecare din aceste târguri, din Cotnari şi Cernăuţi numai câte unul. 

Mulțimea «curților domneşti » atât în Moldova cât și în Тага 
Românească e explicabilă: Voevozii făceau călătorii lungi și dese; 
câteodată lipseau cu lunile din capitală; trebuiau să aibă deci 
locuri de popas pretutindeni. 

In Ardeal, Alba-Iulia pare a fi fost oraşul preferit de reşedinţă 
al voevodului, în epoca arpadiană. Tot aci va sta și «regele» 
loan Szapolyay şi va fi și curtea principilor dela sfârșitul vea- 
ешш al XVI-lea. Dar şi celelalte orașe ale Transilvaniei se bu- 
curau, din timp în timp, de prezenţa cârmuitorilor. Găsim astfel 
acte emise de voevozi la Deva (1385; în veacul al XVI-lea cetatea 
era un apanaj al lor), la Turda (1393), la Sibiu (1399), la Haţeg 
(1409 şi 1435), la Bistriţa (1412), etc. Ioan Szapolyay emite acte 
la Oradea (1531 şi 1536), la Deva (1532), la Lipova (1532, 1534), 
la Turda (1531), etc. Adeseori, judecăţile prezidate de voevod. 
se ţineau la Sântimbru (jud. Alba), iar dietele la Turda. 

« lar pentru aceasta este credințe 
domniei noastre. ..,şi credința tuturor 
boierilor noştri moldoveni, și mari şi 
mici», 

(Formula obişnuită a hrisoa- 
velor lui Ştefan cel Mare). 


Numele çi vechimea dregătorilor. In administrația țării, domnul 
era ajutat de dregători. Sub acest nume generic se înțelegeau 
funcționarii sau slujbașii de toate gradele începând cu cei mari, 
dela curtea domnească, 51 isprăvind cu cei mici, din sate. Cuvântul 
dregător, — se mai întâlnesc $1 formele deregător şi dirigător, — 
vine din latinește (dirigo, derigo) şi înseamnă cel саге conduce, 
care cârmuiește. Este tot una, prin urmare, cu «directorul » de 
astăzi care are de altfel exact aceiași etimologie. In documentele 
scrise în limba slavă, dregător e redat prin termenii pravitel 
(нфакнтелъ), vlasiel sau vlastelin (кластєлъ, кластелннъ), acesta 
mai mult în Тага Românească, şi ureadnic (еұрЕдннкъ), între- 
buinţat de abiceiu în Moldova. In documentele latine, marilor 
dregători li se spune barones şi comites. In limba română, se mai 
întrebuinţau, pentru a designa pe dregători, şi numirile de boieri, 
acest termen privind în special pe cei mari, şi slugi domnești, dat 
de preferinţă micilor dregători. 

Dregătorii sunt tot aşa de vechi ca şi statul. Nu se poate con- 
cepe o formaţie politică fără un aparat administrativ, pentru 
încasarea dărilor şi executarea horăririlor luate, judecătoresc 
pentru împărţirea dreptăţii şi un aparat militar pentru asigurarea 
ordinei interne şi exterme. Așadar Basarab Intemeietorul, dacă 
nu încă tatăl său Tihomir, iar în Moldova Bogdan, dacă nu încă 
Dragoş au trebuit să aibă pe lângă ei un număr de dregători. Era 

necesar un logofăt şi câţiva diaci pentru redactarea actelor; un 
vornic cu mai mulţi subalterni pentru supravegherea curţii și 
împărțirea dreptăţii; un vistiernic şi câteva ajutoare pentru ți- 
nerea socotelilor. Erau de asemenea necesari dregătorii personali, 
care aveau grijă de persoana voevodului, de masa lui, de odihna 
lui, de caii lui. In această categorie intrau stolnicul care supraveghea 
mâncarea ; paharnicul care dădea de băut, după ce mai întâi luase 
« credinţa » adică gustase el, spre a nu fi vinul otrăvit; postelnicul, 
însărcinat cu paza camerei de culcare a domnului și comisul ce 
purta grija cailor. Cel puţin aceste mari dregătorii au trebuit să 
existe dela început. Ele corespundeau nevoilor elementare ale 
organizaţiei de stat și ale Domnului, personificarea acestui stat. 
Sunt dregătoriile sau funcțiile care se întâlnesc și în apus, la ori- 
ginea statelor germanice, precum și în Ungaria. E posibil însă ca 
pe lângă aceste dregătorii să mai fi existat şi altele pe care le 
constatăm documentar mai târziu, în secolul al XV-lea. Un spătar 
menţionat pentru întâia dată la 1394, sub Mircea cel Bătrân, 
a putut exista încă din prima jumătate a secolului al XVI-lea. 
Un cămăraş pentru baterea banilor, de asemenea, pe vremea 
lui Vlaicu. 

Cu timpul, numărul acestor dregători a sporit; atribuţiile lor 
au fost delimitate din ce în ce mai precis; s'a fixat şi ierarhia; 
s'au stabilit costumele, insemnele, veniturile. Informaţii bogate 
şi precise în privinţa aceasta avem, pentru ambele ţări, abia în 
veacul al XVIl-lea; documentele din secolele XIV și XV ne 
permit totuși а înfățișa, în linii mari, corpul dregătorilor 
noştri. 

Din capul locului, trebue relevată marea asemănare în ce pri- 
veşte organizarea administrativă, dintre Тага Românească şi 
Moldova. Aproape aceiași dregători, aceleași nume, aceleași atri- 
buţii. Faptul e normal: nu a fost numai substratul comun al 
poporului, al limbii, al credinţei care, în chip fatal, trebuia să 
ducă la rezultate similare, dar s'a adăugat şi împrejurarea că 
Moldova întemeiată ceva mai târziu, s'a putut inspira din orga- 
nizarea în fiinţă a statului muntean. De aceea, expunerea noastră 
nu va privi fiecare ţară în parte; ea se va face o singură dată, 
arătând numai acolo unde e cazul, deosebirile între dregătorul de 
dincoace și de dincolo de Milcov. 

Un alt fapt care trebue relevat este cumulul de atribuţiuni al 
marilor dregători. Aceștia aveau nu numai atribuţiuni admini- 
strative, dar și judecătoreşti şi militare. Puterea lor era prin 
urmare considerabilă ; ea ducea însă de multe ori la abuzuri. 

La finele veacului al XV-lea, existau următorii dregători: 

Banul care era reprezentantul Domnului în Oltenia, admi- 
nistrând-o în numele acestuia. El avea şi atribuţiuni judecătoreşti 
— întrun document din veacul al XVII-lea i se spune chiar: 
«judecător al întregei ţări a Severinului » — putând, după cât 
se pare, pedepsi şi cu moartea pe cei vinovaţi. Era şi coman- 
dantul armatei ce se strângea din judeţele oltene, iar în lipsa 
Domnului, comandant al întregii armate. Steagul său, deosebit, 
purta numele de grapă. Dregătoria de ban a fost înliinţată de 
Domnii munteni atunci când au cuprins banatul de Severin; ea- 
a înlocuit аза dar dregătoria similară ungurească, al cărei nume 
de altfel 1-а și luat. Prima reşedinţă a banului nostru a fost la Se- 
verin; după pierderea acestei cetăţi, ea s'a mutat, se pare, la 
Sirehaia sau mai probabil la Tismana, şi numai târziu, la sfâr- 
şitul secolului al XV-lea, la Craiova, proprietatea vestiților frați 
Craioveşti. Ca subalterni ај marelui ban găsim ре bănișori sau 
banii de judeţ. Aceştia executau poruncile pe care le da șetul lor 
sau, câteodată, chiar direct Domnul — cunoaştem astiel un ordin 
trimis viitorului domn Mihai Viteazul, pe când acesta era simplu 
bănişor în judeţul Mehedinţi — şi aveau și drept de judecată în 
pricini mărunte. La reşedinţa sa, banul avea chiar o mică curte, 
o serie de dregători asemenea dregătorilor domnești cum era, 
de pildă, «stolnicul », «armașii » apoi un logofăt pentru redac- 
tarea hotăririlor şi scrisorilor şi alţii. Veniturile banului erau con- 
siderabile: lui îi reveneau, în afară de amenzile sau gloabele plă- 
tite de cei judecaţi şi condamnaţi de el şi de darurile subalternilor, 
şi o parte —se pare —din veniturile ce se strângeau în întreaga 
Oltenie. Ca ordine ierarhică, banul este, dela sfârşitul secolului 
al XV-lea înainte, cel dintâi dintre dregătorii munteni. In epoca 
lui Mircea cel Bătrân, el pare a fi egalat în importanţă de 
vornic. 

In Moldova n'a existat la început dregătoria de ban. Ea se 
introduce abia în veacul al XVII-lea şi nu are nici pe departe 
însemnătatea celei muntene. 

Vornicul sau dornicul este numit în redacţia latină а trata- 
tului de comerț acordat de Mircea Braşovenilor, «judex et pala- 
tinus curie nostre» iar intrun document din 17 August 1511 
găsim echivalenţa « dvornic transalpiniensi sive iudice». Aceste 
titluri ne arată care erau atribuţiile vornicului: el supraveghea 
curtea domnească — cuvântul însuşi dornic vine din slavul 
dvor (Akoph) care înseamnă curte — având drept de judecată 
asupra întregului personal al ei. Nu numai atât însă: jurisdicţia 
sa se întindea asupra întregii ţări, cu excepţia Olteniei, unde 
judeca banul. Considerând că domnul avea drepturile Curţii de 
Casaţie de astăzi, vornicul poate fi asemănat prin urmare Curţii 
de Apel din Bucureşti. El elibera cărţi de judecată, cum este 
aceea a vornicului Neagul din timpul lui Radu cel Frumos. Avea 
dreptul să pronunţe și sentinţe capitale. Іп exercitarea atribu- 
{Шог sale, vornicul era ajutat de o serie de subalterni. Un do- 
cument din 23 Martie 1482 aminteşte pe «vornicul al doilea », iar 
un altul din 16 Martie 1494 citează, la sfârşitul listei de martori, 
trei vornici «mici». In afară de aceştia, mai erau «vorniceii № 
din judeţe, cuprinși în unele acte sub denumirea generică de 
«slugile vornicului » Un document dintr'o epocă mai târzie, a 
lui Constantin Brâncoveanu (1 Ianuarie 1695), dar care credem 
că se poate aplica şi veacurilor anterioare, ne arată limpede 
atribuţiile acestor subalterni. E vorba de unul pe care «Vel 
Dvornic l-au pus vornicel în sud —» (judeţul —) «să umble 
să caute slujba vornicii dintr'acest judeţ, pre unde s'ar face 
hoţii şi curvii, au sfăzi şi capete sparte şi alte gâlcevi, să 
aibă a-i judecarea şi a îndrepta pe toţi şi să-i globească... 
după cum iaste vechiu obiceaiu al Vornicii...». О parte din 
aceste gloabe sau amenzi constituiau venitul vornicului și al 
subalternilor lui. In actul din 23 Martie 1482 prin care Basarab 
cel Tânăr acordă mănăstirii Snagovul, între altele, dreptul de 
judecată asupra satelor ei, se prevede ca perceperea gloabelor să 
se facă de subalternii marelui vornic care le vor da mănăstirii. 
«lar egumenul —adaogă Domnul — să dea vornicilor ce va fi 
cu dreptul dintr'aceale șugubini și gloabe». Se adăugau apoi 
darurile subalternilor. Vornicul nostru seamănă cu demnitarul 
dela curtea ungară numit palatinus şi se pare că a fost creat 
după modelul lui. 

In Moldova, vornicul are aceleași atribuţiuni ca şi în Тага 
Românească. Pe deasupra, și o atribuţie militară: în lipsa Doms 
nului, el comandă armata. E cazul lui Boldur la Lenţești, a lui 
Carabăţ în lupta cu Tătarii, pe timpul lui Ștefăniță, a lui Grozav 
în campania din Ardeal în vremea lui Petru Rareș, a lui Nădă- 
baico, sub Lăpuşneanu. În ce privește rangul ierarhic, se pare 
că la început, în secolele XIV și XV, vornicul a fost cel dintâi 
dintre dregători. După aceea, logofătul îl întrece. Ca subalterni 
are pe vornicul de gloată sau de poartă, constatat documentar 
încă din timpurile lui Iliaș şi al lui Ștefan, fiii lui Alexandru cel 
Bun. In secolul al XVII-lea, pe vremea lui Miron Costin, exi- 
stau doisprezece subalterni cu acest nume. Mai erau apoi, ca ў 
în Тага Românească, dvorniceii. 

„Logofătul poartă în unele documente muntene, scrise lati- 
nește, titlul de « summus cancellarius et secretarius » sau numai 
«summus secretarius ». El era aşadar şeful cancelariei domnești, 
avea grija redactării actelor și a scrisorilor și purta, la început, 
probabil amândouă peceţile — $1 cea mare pentru actele şi hri- 
soavele solemne sau definitive (vezi fig. 97 şi 98), şi cea mică 
pentru hrisoavele privizorii sau de puţină importanță — mai 
pe urmă însă, numai pecetea cea mare. În legătură de sigur cu 
faptul că primii diaci sau pisari au fost recrutaţi dintre clerici, 
sta $1 atribuţia, atestată însă numai într'o epocă mai târzie, de 
a reprezenta pe Domn în chestiile bisericeşti. Ca rang ierarhic, 
logofătul venea după ban și vornic. Avea sub ascultarea lui 
pe logofătul al doilea sau vtori logofăt -—în latineşte: «vice can- 
cellarius noster » — ре logofătul, al treilea sau treti logofăt, poate 
încă pe vremea lui Mircea, şi mai mulți grămătici, numiţi uneori 
şi logofeţi, diaci sau pisari, Unul din acești grămătici redacta 
actele latinești, altul pe cele grecești, mai târziu era şi unul 
pentru cele ungurești, ceilalți scriau hrisoavele, cărţile și po- 
runcile în limba slavă. Se constată la începutul veacului al 
XVI-lea — existau deci și în al XV-lea — о serie de logofeţi prin 
sate; ei nu au atribuţii ca vorniceii sau bănișorii, alcătuesc însă 
o breaslă boierească, cu o situaţie specială faţă de fisc și servind 
în caz de războiu sub ordinele marelui logofăt. Veniturile acestuia 
constau; în primul rând, din taxele ce se luau pentru alcătuirea 
hrisoavelor, cărţilor sau poruncilor domnești cerute de interesaţi. 


382 ORGANIZAREA ADMINISTRATIVĂ. DREGĂTORII 


Taxele variau în raport cu natura actului şi cu felul peceții apli- 
eate. Un document din 11 Septemvrie 1570 ne arată că la acea 
dată se plătea pentru un hrisov de moşie 50 de aspri. Se adăugau 
apoi, ca la toţi marii dregători, darurile sau plocoanele subalter- 
nilor. Cuvântul logofăt este de origină greacă (Aoyo9£7n6); el ne-a 
venit împreună cu dregătoria, prin intermediul Sârbilor sau al 

Fig. 97. — Pecetea lui Ştefan cel Mare. Legenda e în limba slavă. 


Bulgarilor — mai probabil a celor dintăi — dela Bizanț unde « ma- 
rele logofăt » (ô pÉyag Aoyoðérns) ега. şeful cancelariei imperiale. 

In Moldova logofătul are aceleași atribuții ca şi în Țara Ro- 
mânească ; de el depind, în plus, hotărnicirile de moşii. In secolul 
al XVII-lea, avea și comanda asupra «curtenilor», o breaslă 
boierească alcătuită din proprietari de moşii, cu un regim fiscal 
deosebit. Са rang ierarhic, pe vremea lui Ştefan cel Mare, logo- 
fătul pare a fi inferior vornicului; în a doua jumătate a secolului 
al XVI-lea şi în secolul al XVII-lea însă, el este cel dintâi dintre 
dregători, corespunzând prin urmare prim-ministrului de astăzi. 
Dintre dieci, unul era pentru limba polonă, altul pentru cea turcă. 

Vistierul, numit câteodată și protovistier, în actele latinești 
« thesaurarius », era administratorul financiar al ţării. El avea 
grijă să se încaseze dările, făcea plăţile necesare, ţinea socotelile, 
repartiza impozitele. Tot în seama lui era şi aprovizionarea curţii 
domnești cu vestminte, stofe, blănuri scumpe, această de а doua 
atribuţie apropiindu-se de înţelesul etimologic al titlului de vistier 


Fig. 98. — Pecete de aur dela Petru Șchiopul. 


(din latinul vestis, haină, prin forma intermediară greacă б feoria- 
piov). Ca rang ierarhic, venea ln locul al patrulea, după ban, 
vornic și logofăt. Avea ca subalterni pe vistierul al doilea — un 
Caraci, убогі vistier, pomenit în 1539 în pisania schitului Ver- 
bila, —pe al treilea şi, corespunzând grămăticilor sau diacilor 
din cancelaria domnească, pe logofeţii de vistierie. Prin sate erau 
vistiernicei, grupaţi pe cete, alcătuind toţi impreună o breaslă, 

întocmai ca și logofeţii, postelniceii, spătăreii. Nu ştim dacă aveau 
şi atribuţii, în legătură, de pildă, cu strângerea impozitelor. Ca 
venit, marele vistier trebue să fi luat o cotă din sumele încasate: 
documentele nu ne dau detalii în privinţa aceasta. Numele ace- 
stui dregător, са şi acela al logofătului, ne îndreaptă spre Bizanţ. 
La curtea imperială de acolo găsim, în secolul al IX-lea, un dem- 
nitar numit protovistierul (6 протођВест:ќр:ос) care avea grijă de 
« vestiarul » particular al împăratului, ceea ce însemna garderoba 
şi probabil şi tezaurul acestuia. Dela Bizantini, titlul a fost îm- 
prumutat atât de Bulgari cât și de Sârbi, iar dela aceștia, mai 
probabil dela cei din urmă, l-am luat noi. 

In Moldova, vistierul are aceleași atribuţii ca şi în Тага Ro- 
mânească. Ca rang ierarhic însă, pe vremea lui Ștefan cel Mare, 
vine în urma spătarului nu înaintea lui, cum e dincoace de Milcov. 
Logofeţii de vistierie poartă aci numele de diaci de vistierie. Mai 
exista şi un «cămăraş de vistierie » menţionat pentru prima oară 

„în documente în 1519, asupra atribuţiilor căruia n'avem detalii. 
Pe vremea lui Ștefan cel Mare, a lui Bogdan cel Chior şi a lui 
Petru Rareș găsim pe vistiernic având şi dregătoria de mare vameș. 

Spătarul numit uneori în documentele slave şi лечоношъ adică 
purtător de sabie (gladifer) era dregătorul care ţinea spata dom- 
nească. Mai târziu, în veacul al XVII-lea, el comandă și oastea 
călare ; pe câmpul de războiu, vine îndată după Domn, cu excepţia 
banului şi vornicului. Ca subalterni аге pe vtori spătar #1 pe treti 
spătar; în sate erau spătăreii, breaslă boierească, având, ca şi 
vistierniceii, o organizare militară, pe cete, cu vătaji în frunte. 
Venituri are dela călărașii de sub comanda sa, care se împart 
în «cruci», fiecare cruce cuprinzând dela 1 până la 4 oameni, 
după starea fiecăruia. Dela fiecare cruce, spătarul primea anual, 
pe vremea lui Șerban Cantacuzino, câte «un leu, о baniță (mo- 
dium) de grâu și una de orz, un car de fân și un car de lemne». 
Cât va fi primit mai înainte, nu știm. Numele spătarului poate să 
vie şi din bizantinul xp .тослх9&р:ос, dregătorul care comanda 
cele trei corpuri de «spătari », «candidaţi » și « mandatori » impe- 
riali, dar poate fi și un cuvânt format în româneşte din spală, 
așa cum s'au format și termenii similari —tot de dregători — 
portar, şetrar, ploscar, pivnicer, etc. In cazul când am avea de 
a face cu un împrumut dela Bizanţ, atunci trebue să admitem 

o filieră sud-slavă; izvoarele cunoscute până acum nu ne arată 
însă un asemenea dregător la curtea bulgară sau sârbă. 

In Moldova, spătarul are aceleași atribuţii ca şi în Тага Româ- 
nească, minus comanda asupra cavaleriei. La ceremonii $1 în zi- 
lele de sărbătoare, îmbrăcat în haină aurită, el pășeşte îndată 
după Domn, purtând sabia atârnată de umărul stâng și buzdu- 
ganul în mână: аза îl descrie Miron Costin. 

Paharnicul numit în actele slave, în mod obişnuit, peharnic 
(перарникъ) iar în cele latinești pincerna sau magister pincer- 
narum, era dregătorul care avea grijă de băutura Domnului. Co- 
respunde așadar demnitarului numit paharnic în Bosnia, pohârnok 
mester în Ungaria, miwyxEovns la Bizanţ, Mundschenk în Ger- 
mania, ёсһапѕоп în Franţa, etc. Inainte de a oferi paharul Dom- 
nului, el trebuia să ia «credinţa», adică să guste cu un pahar 
mai mic spre a vedea dacă vinul n'a fost cumva otrăvit. Pahar- 
nicul cel mare dela o vreme n'a mai servit el personal decât la 
sărbători şi în împrejurări deosebite, pentru mesele obişnuite era 
viori paharnic şi treti paharnic. Prin sate erau păhărniceii, în 
seama cărora cădea strângerea даги numite «bani de păhărnicie » 
care se lua pentru vinul vândut. Ei aveau o organizare militară, 
pe cete, cu vătafi în frunte, şi mergeau la războiu călări, sub co- 
manda marelui paharnic. Asupra veniturilor paharnicului mun- 
tean, nu suntem informaţi pentru epoca veche, ele stăteau însă 
în legătură, probabil, cu darea pe vinul vândut. Subalternii îi 
dădeau de asemenea daruri. Ca rang ierarhic, paharnicul vine în 
locul al şaselea, împărțind însă uneori acest loc cu stolnicul. Alter- 
nanţa e uşor explicabilă: ambii au atribuţii de același caracter. 
Cu timpul însă, se produce o diferenţiere; paharnicul ajunge 
superior stolnicului: e situaţia pe care o constatăm în secolul al 
XVII-lea. Numele acestui dregător ne îndreaptă spre sud de 
Dunăre. In Bosnia, dregătorul, similar se numea, la mijlocul se- 
colului al XIII-lea, exact ca la noi: peharniă. 

In Moldova, se întrebuinţează mai mult, în documente, titlul 
de ceașnic; în epoca lui Ștefan cel Mare întâlnim însă și termenul 
de paharnic. Ca rang ierarhic aceeași alternanță, la început, cu 
stolnicul, apoi, pe vremea lui Ștefan, aceeași superioritate. Ceaş- 
шеш cel mare sau vel ceașnicul se pare că avea în special grijă 
de viile dela Cotnari, vtori ceaşnicul de cele dela Huşi. La 

cristovul viilor, la 14 Septemvrie, nimenea nu putea începe culesul 
până ce nu dădea marelui paharnic o anumită sumă, ca dar; 
ţinând seamă că erau mulţi podgoreni, totalul se ridica la cifre 
însemnate. Cuvântul ceaşnic l-am împrumutat dela Slavii de nord; 
în marele ducat al Lituaniei dregătorul similar poartă exact. 
acelaşi nume. 

Stolnicul, în latineşte « magister mensarum », are grijă de mån- 
carea Domnului; el este șeful bucătăriei; el aşează bucatele pe 
masă, el le servește, după ce mai întâi s'a încredinţat, asemenea 
paharnicului, că nu sunt otrăvite sau coclite. La mesele obișnuite, 
serviciul e făcut de vtori și de treti stolnic. Erau apoi stolniceii: 
unii la curte, alţii prin sate: aceștia din urmă strângeau dijma 
din peștele prins în Dunăre și în bălțile de lângă Dunăre. Consti- 
tuiau, ca şi păhărniceii, spătăreii, etc., o breaslă, fiind organizaţi 
pe cete. Venitul stolnicului era în legătură cu atribuţiile lui; 
astfel, de pildă, pe vremea Fanarioţilor, pescuitul în balta Grecii 
(Greaca) îi era rezervat exclusiv. 

Cuvântul stolnic е de origine slavă: dela stol (eroaa) саге 
înseamnă masă. Noi Гат împrumutat delá Bulgari unde se con- 
stată, la curtea Asaneștilor, un «stolnic al ţarului ». 

In Moldova, acest dregător e în totul asemănător celui din 
Тага Românească. Are aceleaşi atribuţiuni —i se spune într'un 
document latin dapifer, deci, cel ce servește mâncarea — aceiași 
subalterni. Vtori stolnicul apare pe vremea lui Iliaș, feciorul lui 
Alexandru cel Bun; stolniceii sunt pomeniţi într'o serie de do- 
cumente din veacul al XVI-lea. De marele stolnic depind pescarii 
$1 toate lacurile de lângă Prut şi Nistru. 

Comisul e numit, în documentele scrise latinește, « magister 
agazonum »; el avea grijă prin urmare de caii Domnului; tot în 
seama lor era şi aprovizionarea cu fân a grajdurilor curţii. Era 
ajutat de un vtori şi un treti comis şi de mai mulți comișei. Іп 
afară de cei dela curte, găsim, în veacul al XVII-lea, comişei şi 
prin sate organizaţi sub formă de breaslă boierească. Veniturile 
comisului erau, ca ві la stolnic, în legătură cu atribuţiile lui; se 
adăugau apoi darurile subalternilor. Numele acestui dregător 
ne îndreaptă spre Bizanţ: se constată acolo, începând din veacul 
al VI-lea, un «comis al grajdurilor imperiale » (6 x6uws тбу Bası- 
Av стхолоу). Dela Bizantini l-au luat Bulgarii unde găsim 

dregătorul numit «komis s konmi » deci «comisul cu caii»; dela 
Bulgari l-am luat noi. 

Aceleași atribuţii le are și comisul moldovean, care а fost 
instituit, foarte probabil, după modelul celui din Тага Româ- 
nească. El îngrijeşte de «povodnici » adică de caii de călărie şi 
de «toţi caii domnești » «E mai mare peste Branişte — ne spune 
Dimitrie Cantemir — şi are grijă să se cosească acolo fânul pentru 
nevoile curţii ». Comişeii sunt constataţi documentar pe vremea 
lui Ştefan cel Mare. 

Stratornicul sau postelnicul. Acest dregător, căruia în docu- 
mentele latinești, i se spune «magister lectorum » sau «cubicu- 
larius » poartă două nume, întocmai după cum paharnicului 
moldovean i se mai zice şi ceașnic. El avea grijă de patul și de 
odaia de culcare a Domnului; introducea de asemenea la Domn 
ре cei cari doreau să-i vorbească. Din această atribuţie a rezultat 
apoi şi aceea de tâlmaciu de limbi străine. Până pe la 1530, găsim 
de obiceiu, în lista de martori dela sfârşitul documentelor, câte 
doi postelnici sau stratornici: avem de a face prin urmare cu o 
dregătorie dublă, aşa după cum în Moldova vor îi, dela Despot 
Vodă înainte, câte doi vornici. Dublarea dregătoriei s'ar putea 
explica prin natura atribuţiei principale: aceea de a face de pază, 
noaptea, lângă odaia Domnului. Când această îndatorire a trecut 
asupra subalternilor imediaţi, unul din cei doi mari postelnici a 
fost suprimat. Ca rang ierarhic, în secolul al XV-lea, postelnicul 
ocupă ultimul loc. Mai târziu însă, importanţa lui va crește. Sub 
ordinele marelui postelnic stăteau un vtori postelnic, un treti 
postelnic şi mai mulţi postelnicei. Aceștia din urmă se întâlnesc 
şi prin sate, constituind o breaslă boierească $1 având о organi- 
zare ре cete, cu vătaii în frunte, ca şi celelalte bresle amintite. 
Cuvântul postelnic este de origine slavă: din postelia (постела) 
care înseamnă pat; el se întâlneşte atât la Sârbi cât şi la Bul- 
gari, cu acelaşi înţeles ca și Ја noi. Stratornic a fost derivat de unii 
cercetători din bizantinul strator (отрќтор; constatat şi la Bul- 
gari), căruia Slavii i-au adăugat apoi sufixul -nic. Alţii îl derivă 
însă din cuvântul românesc strat care în vechea noastră limbă 
avea şi înţelesul de pat. 

In Moldova, acest dregătar poartă numai titlul de postelnic. 
Atribuţiile sunt la început aceleaşi; cronicarul Macarie îl defi- 

nește са «păzitorul patului domnesc 2. Mai târziu însă elajunge 
un fel de « mareşal al curţii » având drept să judece pe toţi sluj- 
başii ei, atribuţie care mai înainte fusese a vornicului. Și ca rang 
ierarhic, constatăm o ascensiune rapidă: de unde în documentele 
lui Alexandru cel Bun, postelnicul apare, în marea majoritate 
a cazurilor, ultimul din lista de dregători martori, pe vremea lui 
Ştefan cel Mare, el e mai întotdeauna înaintea paharnicului, stol- 
nicului şi comisului, venind îndată după vistier. Subalternii sunt 
aceiași ; în secolul al XVII-lea, postelnicul al doilea făcea de pază 
în iatacul domnului. E probabil ca postelnicul moldovean să fi 
fost instituit după modelul celui muntean. 

Veniturile marilor dregători. Dregătorii arătaţi mai sus erau 
cei mai însemnați, și într'o ţară și în cealaltă. Ei alcătuiau îm- 
preună cu înalții ierarhi sfatul sau divanul, corespunzând con- 
siliului de miniştri de astăzi. Cu dânșii se consulta Domnul în mod 
obișnuit atât în chestiunile interne, de gospodărie, cât şi în acelea 
de politică externă. Atribuţiunile tuturor acestor mari dregă- 
tori erau şi administrative şi judecătorești şi militare. Nu exista 
о separaţiune de puteri. Еі puteau judeca nu numai în divan, 
dar și în cuprinsul țării; cele mai mari drepturi în privinţa aceasta 
le avea în Muntenia banul și vornicul, în Moldova vornicul. La 
războiu participau cu cetele lor de subalterni, dela curte şi din sa- 
tele ţării. Nu primeau leafă, ca astăzi, ci beneficiau de anumite 
venituri legate, după cum am văzut, de atribuţiunile lor. Primeau 
şi daruri: mai întâi dela subalterni, atât când îi numeau în slujbă 
cât şi іп cursul anului, la anumite epoci; după aceea, dela dife- 
riţii particulari cari apelau 1а ei, fie pentru a-i susține în judecăţi 
sau a-i scăpa de pedeapsă, fie pentru a le obţine o dregătorie, o 
scutire de dări sau o altă favoare domnească. «In zilele lui Bar- 
novschi — înseamnă Niculaki stolnicul în izvodul său de chel- 
tuieli —când m'am pârit cu spătariul Dumitru, cheltuit-am 12 
zloți și lui Gavrilaș vornicul ип unel de aur de zeaci galbeni». lar 
mai departe, tot în acelaşi izvod, adaugă: «1 sabie ferecată cu 
argint dat-am lui Aslan vornicul când» am scos Corlăteștii şi 
Stejăreani, preț 12 ughi». Dintr'un document, cu data 24 Mai 
1603, aflăm că Danciul din Brâncoveni, fost mare vornic, dăduse 
lui Iane, banul Craiovei, satul Băileşti, «ca să aibă milă şi cinste 
şi căutare şi să-i scoață lui drepătorie dela Ștefan voevod» 

(1591—1592). Cu tot darul însemnat, Danciul ma căpătat «nici 
milă, nici cinste, nici căutare nici dă cum, nici dregătorie dela 
Ştefan voevod», n'a avut prin urmare «nicio dobândă». Din 
cauza aceasta, moştenitorii lui Danciu încep un proces îndelungat, 
pe care-l câștigă, reluând satul, deoarece condiţia sub care fusese 
- dăruit, nu se îndeplinise. In sfârșit, cităm cazul unui anume Ștefan 
care dăruiește, printr'un document din 9 Mai 1637, partea sa de 
ocină din Pomârla lui Dumitrașco postelnicul. Fiind prins că furase 
patru boi şi-i trecuse în Тага Leşească, Ștefan ajunsese «la în- 
chisoare la Dorohoiu, pre mâna postelnicului Dumitrașco», și 
trebuia să fie spânzurat. «Eu văzând că-mi vine vremea de peire, 
— mărturisește vinovatul —am căzut după dumnealui postel- 
nicul Dumitraşco să-mi scoată capul din această nevoie ». Acesta 
îl scapă și Ştefan, drept mulțumită, îi dăruește ocina. «lar dum- 
nealui postelnicul şi de gloabă m'au iertat și mi-au ras și doi po- 
tronici de dajdie din visterie ce au fost parte me în sat în Pomârla ». 

Dar pe lângă toate acestea, marii dregători mai beneficiau și 
de favoarea Domnului, care se putea manifesta în două feluri: 
prin dăruiri de sate, părţi de sate sau alte proprietăţi, ca răsplată 
pentru «slujba dreaptă şi credincioasă»; prin scutire de dări. 
Sunt numeroase cazurile în veacul al XV-lea, atât în Muntenia 
cât și în Moldova, de mari dregători răsplătiți astfel. Nu-i de 
mirare deci că aceștia ajung să strângă averi considerabile. Mi- 
hail dela Dorohoiu, după ce slujise «cu dreaptă și credincioasă 
slujbă » lui Alexandru cel Bun şi fiilor acestuia, avea în 1437 cinci- 
zeci și două de sale; logofătul Cupcici avea în 1431 peste două- 
zeci de sate şi proprietăţi, şi ele fuseseră câştigate tot prin « slujbă » 
(кмел8женїє). Același voevod întărește lui Oană vornicul la 25 
Aprilie 1420, zece sate pentru slujba sa dreaptă și credincioasă. 
In Тага Românească, cităm cazul lui Radul comisul şi Petre spă- 
tarul cărora li se confirmă la 9 Martie 1502 stăpânirea peste trei- 
zeci și două de sate şi părţi de sate, peste unsprezece munţi şi peste 
patruzeci şi cinci de familii de ţigani. 

Ceilalți dregători de curte. In afară însă de acești mari dregă- 
tori cari apar în mod obişnuit în listele de martori, mai erau la 
curtea domnească o serie încă de alți slujbași pe care documen- 
tele nu-i pomenesc decât în mod incidental. Ei sunt înglobaţi, 
de regulă, în formula generică din cuprinsul sau dela sfârșitul 

hrisoavelor care atestă «credința tuturor boierilor... mari şi 
mici ». Până la sfârșitul domniei lui Radu cel Mare în Тага Ro- 
mânească (1508) și а lui Ştefan cel Mare în Moldova (1504), se 
constată documentar — fi dau în ordinea cronologică a primelor 
menţiuni — următorii dregători de acest fel: 

Pivnicerul apare pentru întâia dată într'un hrisov al lui Mircea 
cel Bătrân, din 8 Ianuarie 1394; în Moldova îl întâlnim sub Iliaș 
şi Ştefan, la 16 Aprilie 1441. După cum îl arată numele, era dre- 
gătorul însărcinat cu ţinerea pivniţei domnești, cu păstrarea 
băuturilor. 

Cămăraşul e menţionat pentru prima oară într'o scrisoare а 
„lui Vlad Dracul, din 1431; în Moldova, sub Ştefan, fiul lui Ale- 
xandru cel Bun, la 6 Martie 1443. El avea în grija sa cămara dom- 
nească, adică, ţinând seamă de înţelesul pe care-l are acest termen 
în evul mediu, monetăria. Dan al II-lea, în privilegiul de comerţ 
pe care-lsacordă Braşovenilor, aminteşte de dreptul pe care-l ob- 
{іпиѕе de a bate dinari mici «în cămara noastră » (cin kamera 
nostra »). Putem prin urmare admite că acest dregător a existat, 
în Тага Românească încă din vremea lui Vlaicu Vodă, iar în 
Moldova din vremea lui Petru a Mușatei, primii Domni despre 
cari ştim că au bătut monetă. Prin cămăraș, mai de grabă decât 
prin bănar, trebue tradus și acel Laurenţiu «fusor monetarum 
nostrarum » pentru care intervine la 15 Martie 1433 Iliaș Vodă 
al Moldovei către Braşoveni. Cămărașul bătea banii şi-i păstra 
în cămară; tot el făcea uneori și plăţi, cum e Gheorghe Lascăr, 
cămărașul lui Vlad Dracul, care achită odată o sumă de 11.000 
de florini, iar altă dată 7500. Pentru această atribuţie de păstrare 
a banilor, cităm şi un pasagiu caracteristic din Letopiseţul Ţării 
Moldovei (1661—1705) în care se arată cum a lăsat Grigore Ghica 
scaunul Ţării Româneşti, trecând în Moldova și de aci peste Ni- 
stru, la Movilău. «lar când au eşit din Botoșani — povestește 
cronica —s'au răsleții un cămăraş а lui cu o părechi de dăsagi 
de galbeni dimineaţa pe negură și căzând pe mâna Jorei, ce era 
vornic în Botoșani, i-au luat banii şi i-au trimes la Dabija Vodă ». 
Cămărașul avea mai mulţi subalterni: un logofăt de cămară, con- 
statat documentar însă abia în secolul al XVII-lea, şi cămărășei. 
Aceştia din urmă erau și prin sate, alcătuind o breaslă ca a spă- 
tăreilor, vistierniceilor, etc. 

De unde la început toate veniturile erau ale Domnului, dela 
o vreme —fără a putea preciza epoca —s'a făcut o separație 
între veniturile acestuia, și acelea ale ţării. Pe timpul lui Brân- 
coveanu, veniturile Domnului, provenind din оспе, vămi, oierit, 
dijmărit, vinăriciu, se strâng deosebit la cămară; toate celelalte 
venituri merg la vistierie. 

Clucerul constatat documentar în Moldova la 16 Noenuwvrie 
1433, iar în Тага Românească la 2 Octomvrie 1468, era dregătorul 
care ţinea cheile (în limba slavă: kliu& каючъ) magaziei 51 că- 
mărilor unde se păstrau proviziile. La început având un rang 
ierarhic modest, clucerul ajunge, pe vremea lui Matei Basarab, 
să fie pus în mod obișnuit în lista de martori ai hrisoavelor dom- 
nești, trecând chiar înaintea paharnicului, stolnicului, comisului 
şi postelnicului. Avea ca subalterni pe un vtori clucer, constatat 
documentar la 8 Ianuarie 1579, probabil și un treti clucer și mai 
mulţi clucerei; în veacul al XVII-lea găsim $1 pe «clucerii de 
pimniţă ». Clucereii de prin sate formau în secolul al XVII-lea, 
o breaslă boierească, asemenea cămărăşeilor. In Moldova, aceştia 
aveau 51 unele atribuţiuni, strângând dijma din varză sau cu- 
rechiu, şi «alte mărunţișuri » printre care intra şi «sămânţa de 
cânepă ». 

Portarul apare pentru întâia dată în Moldova, la 20 August 
1436, iar în Тага Românească la 1474. După cum îl arată nu- 
mele, el era păzitorul рогјеі domneşti. Avea sub el pe un vtori 
portar, mai târziu şi un treti și mai mulţi portărei. Unul din aceşti 
subalterni, de obiceiu vtori portar, era trimis іп mod obișnuit 
la hotărniciri; tot un portar supraveghia, de cele mai multe ori, 
cercetarea jurătorilor (vezi mai sus, p. 360). Portăreii din sate alcă- 
tuiau o breaslă boierească. 

In Moldova, creându-se în timpul lui Ştefan cel Mare dregătoria 
de rang înalt a Portarului de Suceava, numele portarului de până 
atunci а fost schimbat în ușar (într'un document latin « ostiarius ») 
spre a nu se produce confuzii. Prima menţiune în documente a 
portarului de Suceava este la 7 Mai 1479, iar a uşarului puţin 
după aceea la 15 Aprilie 1482; portarul în schimb nu mai apare. 

Aprodul e menţionat pentru întâia dată în Moldova, în actul 
din 17 Mai 1438 prin care Iliaș și Ștefan, fiii lui Alexandru cel 
Bun, întăresc lui Miclea Tavă $1 fiului său Stan aprodul satul lor 

pe Crasna, din sus de Dodeşti şi un loc «din pustie» cât va fi 
de ajuns pentru un sat. Cuvântul aprod e de origine ungurească 
(aprod); el înseamnă: paj, satelit. Atribuţia aprodului ега execu- 
tarea sentinţelor domnești, afară de acelea care comportau pe- 
depse corporale precum şi de execuțiile capitale: acestea cădeau 
în sarcina armașului. Tot aprodul duce celor în drept cărţile 
domnești ; în divan, el așează pe fiecare la locul ce-i este hotărit. 
In exercitarea acestor atribuţiuni, aprodul este ajutat de subal- 
ternii săi; găsim în sate aprozi сагі «scornesc » la lucru pe me- 
şteri sau pe cei ce au de îndeplinit o slujbă pentru domnie. 

Din Moldova, dregătoria a trecut și în Тага Românească 
păstrând acelaşi nume. 

Șătrarul apare pentru întâia oară їп Moldova, într'un hrisov 
din 14 Mai 1443 prin care Ştefan Voevod întărește lui Mihul pisar 
şi lui Luca șetrarul (em Й8кою merpapem) jumătate din satul Co- 
poseşti pe Şomuz. Cuvântul e de formaţie românească, dela șatră, 
întocmai ca şi portar, morar, etc. Acest dregător avea atribuţia 
de a îngriji de corturile și de tot ce trebuia pentru campament. 
Mai târziu şetrarul a ajuns să fie mai mare şi peste tunuri. 

In Тага Românească, el apare mai târziu, în secolul al XVII-lea; 
se poate să fi existat însă mai dinainte. 

Ploscarul se constată documentar în Moldova la 6 Martie 
1443; numele, dela ploscă, îi arată atribuţia ; în secolul al XVI-lea, 
se pare că ploscarul a fost desfiinţat, locul lui fiind luat 
de cupar. 

Sulgerul (mai târziu numit şi sluger; existau și formele suljer, 
slujer), era dregătorul care avea grijă de aprovizionarea curții 
domneşti cu carne. Numele lui vine din sulgiu, cuvânt, probabil, 
tătăresc, însemnând darea care se plătea pentru vitele tăiate; 
la inceput se lua іп natură; apoi s'a luat în bani. Prima men- 
опе a sulgerului o găsesc în Moldova, în documentul din 13 
Iunie 1456, dela Petru Aron, pentru mănăstirea Moldoviţa. In 
Тага Românească, el e amintit în scrisoarea, fără dată, a lui Radu 
cel Mare, prin care acesta comunică « Bulgarilor din Braşov» 
că a intervenit pentru ei «jupan Semca sulgerul ». Avea subal- 
terni: ре vtori sulger (unul, Andrei, pomenit la 13 Mai 1634, sub 
Matei Basarab), pe żreti sulger (existent în Moldova, în aceeaşi 
vreme) și sulgerei. In Moldova, găsesc la începutul veacului al 

XVII-lea (1608—1617) şi pe un «cămăraş de sulgius (кьмьраш 
sa cSAX8). 

Armaşul e pomenit pentru întâia dată într'o scrisoare din 
anii 1456—1459, prin саге Vlad Ţepeş comunică Brașovenilor 
că trimite la еі ре «jupân Stoica armașul » să le spuie ceva. In 
Moldova, găsim pe vremea lui Ștefan cel Mare pe «Lupe ar- 
mașul », obţinând, la 13 Martie 1489, confirmare domnească 
pentru niște cumpărături. Atribuţia armașului era de a aduce 
la îndeplinire execuțiile capitale și celelalte pedepse corporale 
hotărite de Domn. Tot el punea la tortură pe acuzaţii cari nu voiau 
să mărturisească vina lor. Armașul Dincă Sârbul este cel care 
execută pe Preda Brâncoveanul «la Târgoviște... în casele 
domneşti ». In timpul lui Duca, Stroe vornicul şi Radu Dudescul 
au fost pâriţi de dușmanii lor Cantacuzinii sau Postelniceştii că 
ar fi «vicleni». De aceea, domnul «au închis pe acei boieri nă- 
păstuiți şi scoțându-i la divan şi ieșind mărturia mincinoasă, s'au 
mâniat Domnul şi multe pedepse le-au făcut boierilor acestora, 
mai vârtos că pe Dudescul l-au muncit cu Мага arsă pe pieptu, 
până lângă moarte... Ci la aceste cazne și altele era Nica dela 
Grădişte armaş mare ». Bine înţeles, armaşul avea mai mulţi sub- 
alterni: pe vtori агтаѕ (unul Stamate, sub Radu Vodă Şerban), 
poate și un treti armuș şi un număr de агтаѕі mici. Їп secolul 
al XVI, găsim în Тага Românească, prin sate, breasla boierească 
a armașilor, având o organizaţie militară, pe cete, şi una fiscală. 
Dovadă e documentul din Octomvrie 1569 prin care Alexandru 
Voevod întărește lui Dumitru logofătul moșie în Balaci, cumpă- 
rată dela mai mulţi moșneni, între care «feciorii Deagului », « fe- 
ciorii lui Dobrin » şi « Ignat ». « Insă feciorii Deagului — continuă 
documentul — şi feciorii lui Dobrin ce sunt mai sus zişi... şi 
Ignat, ei au fost slugi domniei mele la ceata armașilor şi au rămas 
a da domniei mele bir de curte, unul câte 250 aspri turcești, ci 
n'au avut de unde să dea dela dânşii să-şi plătească birul lor пісі 
cum, de sărăcie şi lipsă, ci şi-au vândut toate ale lor moşii lui 
Dragomir logofătul și s'au închinat ei singuri... să fie rumâni 
lui Dragomir logofătul... şi acei bani de birurile de Curte i-au 
dat Dragomir logofătul în mâna lui Ivaşco vel stolnic i Tăuraş 
logofătul, care au fost birari de Curte, de au plătit pe mai sus 
numiții oameni de ale lor biruri de Curte». Venitul principal al 

armaşului îl forma taxa numită în Moldova «ciubote», în Mun- 
tenia «treapăd » pe care o plăteau aceia cari, refuzând să execute 
dela început o sentinţă domnească, erau obligaţi s'o facă ulte- 
rior, în prezenţa armașului venit la fața locului. Aşadar era о 
taxă de deplasare pentru ruperea «ciubotelor » similară aceleia 
care exista în ţările din Apus. 

Medelnicerul apare în Moldova pe vremea lui Ştefan cel Mare. 
Intâia dată, într'un act din 1463, ca luând parte la o hotărnicie; 
a doua oară, la 20 Martie 1497, când Domnul confirmă « boierului 
nostru credincios Mihul medeniciarul » (me AenHuap) un sat de cum- 
părătoare. In Țara Românească, ЇЇ găsesc ca penultimul dintre 
martori în actul din 12 Septemvrie 1523: Stan medinciar (лм- 
дннчар). Numele dregătoriei vine din vechiul cuvânt medeniţă 
sau medelniță, de origine, după unii slavă, după alţii maghiară, 
care înseamnă lighean, vas. In inventarul mănăstirii Galata din 
Noemvrie 1588, e trecută, printre altele, şi o « medelniță de aramă э. 
Medenicerul, numit mai târziu $1 medelnicerul, era prin urmare 
dregătorul care turna Domnului să se spele. Se pare că din Mol- 
dova, dregătoria aceasta a trecut, încă în veacul al XV-lea, şi 
în Țara Românească. 

Clucerul de arie apare în documente pentru întâia dată tot 
în Moldova şi tot pe vremea lui Ştefan cel Mare. In hrisovul din 
5 Iunie 1469, utlimul din lista de martori e « Jurj gumenic», 
(г8меник) adică «clucerul de arie», deoarece slavul гәүлүнно 
(rusește гүлєникъ) înseamnă arie. El avea grijă de magaziile 
cu grâne dela curtea domnească. 

In Тага Românească apare, cu acest nume, târziu în acte: în a 
doua jumătate a veacului al XVII-lea; mai înainte, i se spunea, 
se pare, jignicer. 

Pitarul era dregătorul însărcinat cu pregătirea şi distribuirea 
pitei adică а pâinei la curtea domnească. Cuvântul pită е de ori- 
gină slavă: pitati, în bulgăreşte şi în sârbeşte, înseamnă a hrăni. 
Numele dregătorului s'a format însă la noi, ca și acela al porta- 
rului, al şetrarului, al pivnicerului. Pitarul e menţionat în Maol- 
dova pentru prima oară într'un act de vânzare din 22 Mai 1476; 
în Тага Românească, el apare sub Radu cel Mare, în 1503: Domnul 
trimite pe Albul vistierul şi pe Ştefan pitarul într'o misiune la 
Sibiiu. Mai târziu, în secolul al XVIII-lea, atribuţia pitarului 

muntean se schimbă cu totul, el ajungând «mai mare peste са- 
rele şi caleștile curţii » Are ca subalterni pe vtori şi pe treti pitar 
şi mai mulţi pitărei. Unui «Costea pitărelul » îi întăreşte Ştefan 
cel Mare, prin actul din 17 Martie 1492. satul Tomiceştii, pe Crasna, 
cumpărătoare. Mai erau pitărei şi prin sate, alcătuind o breaslă 
boierească; îi găsim pomeniţi într'o sumă de acte din veacurile 
XVI şi XVII. 

Dregătorii Doamnei. Soţia Domnului își avea dregătorii ei 
speciali. Pe vremea lui Alexandru cel Bun, găsim în documentul 
din 17 Fevruarie 1423, pe « Bilău ceașnic al Doamnei», ocupând 
ultimul loc în lista de martori. Mai târziu, întrun act din 6 Martie 
1443, apare un «vistiernic al Doamnei ». Constatăm de asemenea 
un «diac al Doamnei»: el scrie hrisovul din 20 Dechemvrie 1431. 
Prin urmare, exista o curte deosebită, cu dregători deosebiți, 
pentru soţia Domnului. Ei nu erau, evident, așa de numeroşi 
ca aceia cari serveau pe Domn: în afară de cei trei, menţionaţi 
mai sus, n'am găsit în secolul al XV-lea şi al XVI-lea, pe alţii. 
Dimitrie Cantemir ne spune că, pe timpul lui, curtea Doamnei 
era alcătuită din doi уогпісі, cari aveau totodată administrarea 
ținutului Vaslui, dintr'un comis şi din doi cluceri. In Тага Româ- 
nească n'am întâlnit pomeniţi în documente astfel de dregători 
de ai Doamnei; cred însă că au existat şi aci. 


In a doua jumătate a veacului al XVI-lea, constatăm în Țara 
Românească un dregător militar numit aga; astfel, întrun do- 
cument din 1567, dela Petru cel Tânăr, găsim pe Oxotie vel agă. 
Atribuţiunile acestui dregător sunt întru câtva asemănătoare cu 
acelea ale Portarului de Suceava: în seama lui e paza orașului de 
reşedinţă și a curții domneşti. Comandă de asemenea oastea de 
mercenari adică pe Seimeni, precum şi pe Dărăbani, cari îi fac cu 
toţii «danii» anuale. Cuvântul aga este împrumutat dela Turci 
{«ара ») şi înseamnă, în limba acestora, între altele, «ofiţer, co- 
mandant ». 

Din Тага Românească, dregătoria a trecut și în Moldova 
unde, potrivit unui text din anii 1660—1667, aga era «ispravnic 
pre Dărăbani $1 pre târg pre Iaşi giudeţ». 

Pentru Portarul de Suceava şi Hatmanul moldovenesc, vezi 
mai departe, p. 422. 

JUDEŢE, ȚINUTURI, COMITATE, DISTRICTE 


Studiul vechilar județe ne ajută să 
ințelegem mai bine viaja poporului 
nostru în epoca întunecoasă a năvdli- 
rilor barbare. 


Numele şi vechimea județelor. Câte şi trele ţările noastre, 
Тага Românească, Moldova, Ardealul, apar, din cele mai vechi 
timpuri, dela primele mărturii documentare, împărţite în ju- 
deţe. Numele acesta de judeţ este propriu Ţării Româneşti; în 
documentele slave de aici, în secolele XIV — XVI, el e redat 
prin sudstvo (еждетко, е$дстко) având exaet acelaşi înțeles (din 
сждити, mai târziu cSanru, а judeca). In Moldova sa întrebuințat 
termenul ţinut, redat în actele slave prin дръжакъ (dela дръжати 
a ţine) şi mai târziu şi prin колестъ. In Ardeal, administraţia 
regilor unguri a impus termenii comitat şi district; pentru regiunea 
secuiască și săsească s'a păstrat numirea de scaune (sedes, în un- 
gureşte szék). 

Judeţele, ca subimpărţiri administrative, sunt contemporane 
cu întemeierea statului. Primii domni au trebuit să-și aibă re- 
prezentanţii lor în diferitele regiuni ale ţării; altfel mar fi putut 
stăpâni efectiv teritoriul supus autorităţii lor. Este complet lip- 
sită de temeiu prin urmare afirmaţia ре care o face autorul Cro- 
nologiei Tabelare, alcătuite în veacul al XVIII-lea, când susţine, 
rezumând un document din 6950, Martie 23, dela «Băsărabă 
voevod sin Băsărabă voevod », că « acest domn au început a deo- 
sebi judeţe ». E de observat de altfel că nu numai faptul dar şi 
indicația domnului căruia el i se atribuie e greşită: la data amin- 
tită, 1442, nu domnea Băsărabă voevod, ci Vlad Dracul. 

In genere, în Тага Românească, judeţele s'au format de-a- 
lungul râurilor, care le-au dat 51 numele. Doljul (care înseamnă 

Jiul de jos), Gorjul (Jiul de sus), Oltul, Argeșul, Dâmboviţa, Pra- 
hova, Buzăul, Râmnicul-Sărat, Ialomița intră în această cate- 
gorie. In Moldova şi în Ardeal, fără ca să lipsească modul de for- 
maţie din Тага Românească (așa de exemplu, judeţele Putna, 
Trotuș, Covurlui, Suceava, Crasna, Târnava), cele mai multe însă 
dintre judeţe s'au alcătuit în jurul unor centre, oraşe sau cetăţi, 
luând numele acestora. Astfel sunt judeţele Bacău, Roman, 
Neamţ, Cernăuţi, Dorohoi, Botoşani, laşi, Fălciu, Hotin, Soroca, 
Chilia, Cetatea-Albă iar în Ardeal, Alba, Clujul, Turda, Făgărașul, 
Aradul, etc. 

Ca şi celelalte instituţiuni, şi judeţele n'au rămas neschimbate, 
ci au avut o întreagă evoluţie. Unele au dispărut, creându-se 
în locul lor altele, cu alte nume; hotarele s'au modificat, mărin- 
du-se sau micşorându-se; în ce priveşte pe administratorii sau 
conducătorii județelor, şi aceștia au primit, dela o vreme, alte 
nume, iar atribuţiile lor au variat. O sumă dintre judeţele care 
se constată în veacul al XV-lea în câte şi trele ţările, azi nu mai 
există; numele unora s'a modificat; pentru multe altele, el nu 
mai are, în limba de astăzi, niciun înţeles. Este aşadar necesar, 
ca înainte de a ne ocupa de cârmuitorii vechilor judeţe, să vedem 
mai întâi ce anume judeţe au existat în primele veacuri ale vieţii 
de stat, de o parte şi de alta a Carpaţilor, și ce înseamnă numele 
lor. Această analiză va prilejui şi unele constatări semnificative 
asupra vieții strămoșilor noştri în cursul întunecosului ev 
mediu. 

Judeţele Olteniei. In Oltenia constatăm, pe vremea Іш Dan 
І, judeţul Jaleșului. Prin documentul din 1385, acest voevod dă- 
ruiește mănăstirii Tismana, între altele, un mertic anual de 400 de 
găleți de grâu «din judeţul Jaleșului » (mr Жалешкаго сждетеа). 
П găsim amintit şi în diploma acordată aceleiași mănăstiri la 28 
Octomvrie 1429 de regele Sigismund al Ungariei. Ultima men- 
ţiune cunoscută mie este în actul similar, din 20 Octomvrie 1444, 
dela lancu de Huniedoara. Judeţul Jaleş și-a luat numele dela 
pârâul Jaleș care se varsă în Sohodol, care la rândul său se varsă 
în Bistriţa, iar aceasta în Tismana. Era situat prin urmare în 
regiunea muntoasă a actualului judeţ Gorj, fără a-i putea însă 
determina precis hotarele. In cuprinsul lui erau satele Ploștina, 
Cereş, Turcineștii, Leurda, Arcanii, Tamașeștii, Baleșştii și Rasova. 

Un alt judeţ oltean dispărut este acela al Motrului. Cunosc o 
singură menţiune despre el, în actul din 10 Iunie 1415, prin care 
Mircea cel Bătrân întărește mai multor boernași satul Beala «їп 
judeţul Motrului » (на еждетко Йотръеко). Numele și l-a luat 
dela apa Motrului, în jurul căreia se întindea. 

Al treilea judeţ, oltean dispărut este judeţul de Baltă. Şi pentru 
acesta, avem tot numai o singură menţiune, în documentul amintit. 
al lui Iancu de Huniedoara din 1444: se pomenesc «în judeţul 
de Baltă, (оү Блатничко coahcereo) pe Dunăre, satul Vadul 
Cumanilor și la Blatniţa Saghievăţul și celălalt Saghievăţ şi 
Pesticevo și Торогпа $1 Sogoino şi în faţa Țibrei balta numită 
Bistreţul ». Acest judeţ se întindea în partea de miazăzi a jude- 
țelor Dolj și Mehedinţi de astăzi, numele îi venea dela bălțile 
întinse dela Dunăre care se aflau în cuprinsul lui. 

La sfârșitul secolului al XV-lea şi la începutul celui de al 
XVI-lea, găsim, în locul acestor trei judeţe, alte trei și anume: 
județul Mehedinți şi judeţele Jiului de sus și Jiului de jos. 
Intr'o scrisoare din 1482 а lui Vlad Călugărul.se spune că 
Basarab cel Tânăr a fost ucis de « Mehedinţi » (Mexeannmu) adică 
de locuitorii din acea regiuue; prima menţiune sigură despre 
judeţ e din 1483. La 29 Iulie 1497, Radu cel Mare dă mănăstirii 
Mismana un mertic anual de 300 de vedre de vin «din judeţul 
Tehedinţi sau din judeţul Jiului de sus» (wr сждетко (Йєүкдиннцҥ 
HAH WT сждсетко горнем8 Жилю). Iar întrun act din 12 Septem- 
vrie 1534, aflăm că pe vremea lui Vlad cel Tânăr (1510—1512), 
un boier anume Radul «a fost... strângător de bir în ju- 
deţul Jiului de jos» (8 esacreo делни Жил). Numele judeţului 
Mehedinţi pare a însemna «cei dela Mehadia, Mehedia», -inţi 
fiind un sufix care arată locul: compară cu Dunărinţi, locuitori 
de la Dunăre şi cu numele satelor Hrisomuinţii dăruit de Radu I 
mănăstirii Tismana, Bahninţi, pe râul Vodița, pomenit în actul 
amintit din 1444, Binţinţi, din Ardeal, satul lui Vlaicu, Leurinţi 
pe Bârlad, sat pomenit în hrisovul din 13 Iunie 1436 dela Iliaș 
și Ştefan, Brainţi şi Vaculinţi, sate moldovenești menţionate 
într'un act din 29 Noemvrie 1443. Din numirile administrative 
Gor-Jiiu (Jiul de sus) și Dol-Jiiu (Jiul de jos) s'a făcut cu vremea 
numele judeţelor de azi Gorj și Dolj. E unul din puţinele cazuri 
când o numire slavă dată de administraţie a intrat în limba 

vorbită, fiind însuşită de popor. (Acelaşi e cazul cu numele 
actual al comunei Star-Chiojd, star însemnând în limba slavă 
bătrân). 

Tot la începutul secolului al XVI-lea, constatăm judeţul 
Gilortului; numele îi vine dela apa Gilortului în jurul căreia se 
întindea. Prin documentul din 3 Mai 1502, Radu cel Mare dă 
mănăstirii Govora un mertic anual de 4 burdufe de brânză și 6 
de urdă «din judeţul Gilortului» («ot sud Gilort»). Printr'un 
alt document, se dă mănăstirii Bistriţa câte 500 de găleți de grâu, 
pe fiecare an, tot «din judeţul Gilortului ». lar la З Noemvrie 
1516, Neagoe Basarab, întărind o danie făcută mănăstirii dela 
Cornet, amintește şi satul Poia «din Gilort ». 

Numele judeţului Vâlcea este, după unii cercetători, o veche 
moștenire din vremea conlocuirii cu Slavii. In limba acestora, 
Vâlcea ar fi un adjectiv alcătuit din vălk (клъкъ) lup, şi ar în- 
semna deci, «ţinutul sau ţara lupilor». După alţi cercetători, 
însă, judeţul ar purta numele vreunui vechi conducător, a vreunui 
cneaz, cum a fost de pildă acel Farcaș (care în ungurește înseamnă 
la fel: lup) pomenit în doploma Ioaniților din 1247. Ca analogie, 
se poate cita numele, de origină sârbă, a judeţului Romanați, 
(compară cu Kraguevac: se citește Kraguevaţ, Alexinac, Poja- 
revac) care, însemnând « urmașii lui Roman », trimite la un vechiu 
stăpânitor — cneaz sau voevod —cu acest nume. Prima men- 
ţiune despre judeţul Vâlcea o găsesc în hrisovul din 8 Ianuarie 
1394 prin care Mircea cel Bătrân dăruiește mănăstirii Cozia, 
între altele, dijma din miere și ceară a acestui județ. 

Judeţele Țării Româneşti. In Тага Românească, vechiul judeţ 
al Argeșului își ia numele dela apa care-l străbate în lung. lar 
numele apei pare a fi o veche moștenire dacică, dacă emendaţia 
lui Vasile Pârvan: Argessos pentru Ordessos al lui Herodot, e 
exactă. Spre răsărit de Argeș, exista la sfârșitul veacului al XV-lea 
un judeţ, dispărut apoi, care purta numele de Pădureţ. La 19 
Iulie 1498, Radu cel Mare confirmă mănăstirii Râncăciovul, 
între altele «găleţile ohabnice din venitul domnesc dela grâu 
şi dela orz din judeţul Pădureţ». Mai târziu, Vladislav Voevod 
dăruieşte prin hrisovul din 24 Iulie 1524, bolniţei —adică spi- 
talului — dela mănăstirea Sâmidreni şi azilului de săraci dela 
Argeş — instituţii despre care puţini bănuesc că au existat іп 

vremea aceea în ţara noastră — «toate brânzeturile care se vor 
alege din judeţul Pădureţ, orice в'аг alege venit, ca brânzeturi, 
sau brânză de burduf, sau са$ sau orice alt venit». Judeţul a 
continuat să existe în secolul al XVI-lea; la începutul celui de al 
XVII-lea, în timpul domniei lui Radu Mihnea, el era însă alipit 
la judeţul Mușcel. In cursul acestui secol s'a scris o bucată de 
vreme în actele cancelariei: «judeţul Mușcel $1 Pădureţ» (sud. 
Миз. i Pad.). Intinderea judeţului, cu nume aşa de caracteristic, 
se pare că a fost foarte mică: «dela dealurile ce despart afluenții 
Râului Târgului de ai Râului Doamnei până în judeţul Argeş». 
In orice caz, existenţa a încă unui judeţ în această parte a ţării 
e un indiciu de desimea de populaţie de aici. Există și azi satul 
Pădureţu în judeţul Mușcel; un alt sat Pădureţi e în judeţul Argeș. 

Numele Muscelului a fost pus în legătură de unii cercetători cu 
« muncelele » sau colinele care acoperă o parte a acestui judeţ, de 
alţii cu vechiul cuvânt românesc «mușat » adică frumos, care prin 
adăogirea sufixului -elu, ar fi dat mușăţel > mușeţel > muşcel. Și 
într'o ipoteză şi în cealaltă, numele județului este românesc, spre 
deosebire de acela al judeţului vecin care are o origine slavă. 
Intr'adevăr, Dâmboviţa vine din vechiul slav dămb (Amsa) саге 
înseamnă copac şi stejar. In limba bulgară dâmbovo este locul 
unde cresc stejari. Dâmboviţa înseamnă deci apă ce curge prin 
păduri de stejar. Şi într'adevăr, acest nume corespunde situaţiei 
de fapt, și mai ales corespundea în vremea când о mare parte 
din câmpia şi din dealurile Ţării Româneşti erau acoperite de 
codrii uriași de stejar. Dela apă și-a luat numele judeţul. Din 
aceeași rădăcină veche slavă derivă și numele Dâmbovnicului, un 
afluent al Neajlovului, al Dâmbului, un pârâu din Prahova, pre- 
cum şi cuvântul dumbravă. Judeţul Prahova are de asemenea un 
nume de origină slavă. Prah (поаңъ) a dat în românește praf; 
Prahova, în bulgară înseamnă loc prăfos, sau râu al cărui maluri 
au praf, au nisip fin. Şi în latinește găsim expresia echivalentă: 
pulverulentus amnis. Cursul de apă a dat apoi judeţului numele 
său. Intre judeţele Prahova și Buzău, a existat, din cele mai 
vechi timpuri şi până la 1 Ianuarie 1845 când a fost desfiinţat, 
judeţul Săcuieni; cancelaria domnească îl mai numea, prescurtat, 
şi judeţul аас. Numele i se trage dela populaţia venită асі din 
ținutul secuiesc, din Ardeal, populaţie amestecată, Români şi 

Secui ; acestor coloniști li se mai spunea şi « Ungureni »; aşa se 

Fig. 99. — Fostul judeţ al Săculenilor sau Saacului. 


explică profuziunea de numiri de acest fel саге se întâlnește şi 
astăzi pe teritoriul fostului judeţ al Săcuienilor (Tohăneanca- 


JUDEŢELE ŢĂRII ROMÂNEŞTI 403 


Ungureni, Popești-Ungureni, Homorici-Ungureni, Poseşti-Ungu- 
reni, Ungurelu, Ungurenii din Poiana Mierlii, Mâneci-Ungureni, 
Valea-Anii-Ungureni, Valea-Vii-Ungureni, etc.) (vezi fig. 99). 
Colonizarea a început, se pare pe vremea Cavalerilor Teutoni 
(1211—1225) cari şi-au întins stăpânirea și asupra acestor părți; ea 
a urmat apoi, cu intensitate variabilă, până în veacul al XIX-lea- 
Judeţul Săcuieni a avut o suprafață mai mare și decât Prahova 
şi decât Buzăul; el cuprindea târgurile Săcueni, amintit în ordinul 
circular dat de Dan al Il-lea în 1431, «tuturor târgurilor şi vă- 
milor domniei mele», apoi târgul Teleajen, pomenit în 1503, 
poate tot una cu Bucovul, Vălenii de Munte, mai înainte rege- 
dinţa judeţului, Mizilul — dela menzil, poștă: aci ега o staţie de 
poştă — 51 Urlaţii. La sfârşitul secolului al XVIII-lea, odată cu 
mutarea drumului de comerţ spre Braşov, de pe valea Teleaje- 
nului pe aceea a Prahovei, scade şi însemnătatea târgurilor de pe 
vechiul drum, până când judeţul însuși e desființat. 

Buzăul îşi trage numele dela apa care-l străbate de-a-lungul. 
In anul 372, predicatorul creştin Sava goticul a fost înnecat, din 
ordinul lui Atanarich, regele Goţilor, în apa râului Моооёос. 
Dacă admitem că scriitorul grec a însemnat greşit numele acesta, 
omițând litera т şi că deci în realitate râul se numea Mrovotos 
(Мт se pronunţă 6 !), atunci numele lui este străvechiu, poate 
dacic. Judeţul e pomenit și în scrisoarea din 1481 a lui Ștefan 
cel Mare adresată «tuturor boierilor şi mari și mici şi tuturor 
judecilor şi tuturor judecătorilor şi tuturor săracilor... din tot 
ţinutul Buzăului $1 al Râmnicului » (wr въеє дръжаке wr Б8зе$ 
н wT Рикник), prin care le face cunoscut că a luat sub ocrotirea 
sa pe pretendentul Mircea. 

Judeţul 'vecin al Râmnicului îşi trage numele tot dela apa 
care-l străbate. Râmnic e cuvânt slav: vine dela гара (paiga) 
care înseamnă pește; deci râbnic şi apoi râmnic, râu cu peşte, 
iaz, eleşteu. In scrisoarea amintită а lui Ștefan, judeţul е numit 
simplu Râmnic (Phisnnk); în actele cancelariei muntene găsim 
însă denumirea Slam-Râmnic adică Râmnicul-Sărat. Acest adaos 
— determinat de apa într'adevăr sărată a râului —a fost necesar 
pentru a deosebi oraşul de асі de celălalt Râmnic, din Vâlcea 
Dela oraş apoi a trecut şi asupra judeţului; faptul s'a petrecut. 
credem, în veacul al XV-lea, dacă nu chiar în al XIV-lea. 


28* 


404 JUDEŢE, ȚINUTURI, COMITATE, DISTRICTE 


Spre deosebire de Prahova, Buzău, Râmnic şi celalalte judeţe 
numite după cursurile respective de apă, Brăila îşi trage numele 
dela oraşul Brăilei. Aşezarea aceasta de pe malul Dunărei datează 
dinainte de întemeierea Țării Românești; ea se datoreşte vreunui 
Brăilă (din Braie) după cum Chitila vine dela un СЫА (cel 
care chiteşte adică ochește). La 1481, Ștefan cel Mare trimite о 
scrisoare şi tuturor boierilor, judecilor, judecătorilor și săracilor 
«din tot ţinutul Brăilei» (wr gacen Apnatk Брънл®). 

Judeţul Ialomiţa a fost numit astfel după râul respectiv, ре ma- 
lurile căruia se constată așezări omenești incă din epoca pre- 
istorică. Jalo (ғалокъ) în slavoneşte înseamnă « пегойіфог, ne- 
lucrat »; de aci s'a format numele Jalovniţa, adică «apă ce stră- 
bate prin locuri neroditoare, nelucrate » (Bărăganul !). Sub această 
formă, găsim numele râului în hrisovul din 1387 al lui Mircea 
cel Bătrân pentru mănăstirea Nucetul (Cozia !) prin care-i întă- 
rește bălțile dela Dunăre, dela Săpatul «până la gura Іаіоупіфеі », 
în acela din 17 Noemvrie 1431 dela Alexandru Aldea care dărueşte 
mănăstirii Dealul satele « Alexeni ре lalovniţa » (Marâann на Їйлок- 
ници) şi Răzvadul, în sfârșit în acela din 1473, dela Ștefan cel Mare, 
în care se vorbește de arderea orașului Floci $1 a ținutului Ialomiței 
(флочн н Д\локннцоү). Mai târziu, numele s'a prefăcut în Ialomiţa. 

Ilfovul poartă tot un nume slav. Іп actele slave ale cance- 
lariei muntene şi chiar în unele din cele scrise românește, i se 
spune Elhovul și aceasta ne arată etimologia. Elha (IGamnka) în 
vechea slavă înseamnă arin; Elhov este deci «ţinut cu arini» 
(ariniș). Din Elhov s'a ajuns la forma Пһоу — astfel e scris, de 
exemplu, numele judeţului іп actul din 20 Septemvrie 1602 prin 
care Nicolae Pătraşcu, doamna Stanca $1 domniţa Florica, aşadar 
soția şi copiii lui Mihai Viteazul, dau bisericii din cheii Bra- 
şovului «satul Micşuneștii de în judeţul Ilhovului » (Haxok8au) 
— iar din Пһоу s'a făcut forma de astăzi Ilfov. (Comuna actuală 
Iloviţa din Mehedinţi se numea în secolul al XVI-lea /lhoviţa). 
Cea dintâi menţiune despre judeţul Ilfov o găsesc în documentul 
din 23 Martie 1482 în care e vorba «de satele pe care le are mă- 
năstirea Snagovul în judeţul Elhov» (колика cea нимат сти 
монастир оү сждстко Gayoks). 

Vlaşca poartă un nume extrem de interesant și de cea mai 
mare importanță pentru istoria neamului nostru în evul mediu. 

Intradevăr Маѕса înseamnă în limba slavă «Тага Vlahilor » 
adică a Românilor și ea ne arată că la venirea năvălitorilor slavi, 
acest ţinut de șes, acoperit de păduri întinse și străbătut de cursuri 
de apă, era așa de bine locuit de strămoșii noștri încât acest fapt 
i-a determinat $1 numele. Pentru acei сагі ne contestă continui- 
tatea în stânga Dunării cât și pentru acei cari consideră șesul 
ca un loc ocupat mai târziu de Români, numele de Vlașca este 
cel mai bun răspuns. După întemeierea statului, judeţul a păstrat 
vechiul nume al regiunii. Ca menţiune documentară, citez actul 
din 19 Iulie 1498 prin care Radu cel Mare confirmă mănăstirii 
Râncăciovul dania pe care i-o făcuse tatăl său Vlad Vodă, anume, 
între altele, « găleţile ohabnice din venitul domnesc dela grâu şi 
dela orz» al satelor Băneşti, Dobrinești, Vaideești, Găeşti şi 
Străoști «din judeţul Vlașca ». 

Teleormanul este un judeţ cu nume vechiu turc, poate cuman 
sau peceneg. Pe teritoriul lui se găsesc într'adevăr o serie de nu- 
miri topice, terminate în -ui (balta Bercelui, râurile Călmățui, 
Urlui şi Vaslui) despre care se crede că au fost date de acești 
predecesori ai Tătarilor. Numele însuși de Teleorman înseamnă 
în vechea turcă «pădure mare» sau «pădure nebună» (teli + 
orman; compară cu Deliormanul din Dobrogea !), o dovadă de 
codrii cei întinşi cari acopereau odinioară ţinutul Teleormanului 
şi cari astăzi au fost tăiaţi aproape în întregime. Judeţul Olt, 
şi-a luat numele dela râul de-a-lungul căruia se întinde. 

Nu avem informaţii mai bogate asupra stăpânirii lui Mircea 
în dreapta Dunării, în Dobrogea, așa încât nu putem preciza 
nimic cu privire la împărţirea administrativă a acestui ţinut. 
E probabil însă că va fi fost un judeţ al Dârstorului, cetatea unde 
vegheau pârcălabii lui, numiţi cu un termen grecesc, «cheialia ». 
In partea de miazănoapte, e iarăși probabil să îi existat un alt 
judeţ, având ca centre mai importante Vicina, Isaccea, Hârşova 
şi Enisala, iar la mare Sulina și Sfântul Gheorghe. 

Judeţele sau ținuturile Moldovei. Trecând în Moldova, con- 
statăm că judeţul Putna poartă nume slav. Put (п8ть) înseamnă 
în vechea slavă «drum»; putna, ca adjectiv, are deci înţelesul 
de «cu drum», «unde este drum » şi se referă — in cazul acesta 
—1а apa Putnei de-a-lungul căreia —adeseori și prin vad —a 
mers sute de апі — $1 merge şi astăzi — drumul spre munte, în 

Vrancea. Judeţul şi-a luat numele după râul care-l străbate dela 
apus spre răsărit. Prima menţiune о găsim întrun document 
latin din 2 Iulie 1431 în care se spune că marele vornic moldovean 
vine cu armată «spre Putna» («versus Puttnam »). 

Mai spre miazănoapte, vecin cu Putna, era în veacul al XV-lea 
şi al XVI-lea, judeţul sau ţinutul Agiudului, numit astfel după 
târgul Agiud —nu cel de azi, ci Agiudul vechiu —situat spre 
nord de vărsarea Trotușului în Siret. Il găsim pomenit într'un 
document dela Ștefăniță (1517—1527), într'altul din timpul lui 
Petru Rareș şi în lista de judeţe din 1566 a cronicii moldo-po- 
lone; în 1591, judecând după două însemnări fiscale din acest 
an, ar părea că el se contopise cu Putna. Intr'adevăr, în сеа 
dintâi —un catastih de contribuabili pe categorii şi pe ţinuturi 
purtând data 20 Fevruarie 1591 — Agiudul nu mai figurează; 
în cea de а doua, posterioară cu câteva luni: 12 Mai 1591, şi cu- 
prinzând numărul de oi cumpărate de «casapii şi gelepii din 
{ага », iarăşi pe ţinuturi, găsim: «ţinutul Putna şi Agiudul» 
la un loc (тгуобт Поотуа xal *Абобто). Ceea се ar putea fi in- 
terpretat în sensul că se făcuse contopirea lui cu ţinutul mai 
mare dela miazăzi (de aceea nu figurează în prima însemnare !) 
dar numai de puţină vreme, din moment ce el e amintit totuşi 
împreună cu Putna. Documente din prima jumătate a veacului 
al XVII-lea ne arată însă că ţinutul Agiudului a continuat să 
fiinţeze ; îl găsim şi în 1647, pe vremea lui Vasile Lupu. 

Asemănător e cazul celorlalte două ţinuturi din spre miază- 
noapte, Trotușul şi Bacăul. In secolele XV şi XVI, ele sunt men- 
ționate separat. Așa apar, de pildă, în lista de ţinuturi din 1566. 
In prima însemnare fiscală din 1591, catastihul de contribuabili, 
le găsim tot separate; în cea de a doua însă ele sunt trecute la un 
loc: «ţinutul Trotuş și Bacău » (rinvovros Тетрооҳту xat Ilax0fmv). 
Asemenea şi întrun manuscris autograf al lui Petru Movilă 
din 1619. Să însemne aceasta că se începuse a se considera aceste 
două ţinuturi ca formând unul singur? ÎIntr'un document româ- 
nesc din 7 Martie 1621, se vorbește totuşi de satul Blidereni «ot 
vlos Toutruş » și de o moşie ре «Căiuţul cel Mare, ce este în {4- 
nutul Tăutrușului ». O menţiune similară găsim la 5 August 1670 
când e pomenit «locul ce să chiamă Săcătura, la ţinutul 
Trotușului », unde făcuse vel logofătul Solomon Bârlădeanul o 

mănăstire. Cum pe de altă parte, în lista lui Miron Costin, Tro- 
tușul nu mai apare, rezultă că desființarea acestui vechiu ținut 
moldovean аг fi avut loc între 1670 și 1684. Numele ar fi — cred 
unii filologi —de origine ungară: el a fost dat după acela al 
râului respectiv. Astăzi, râul se numeşte Trotuș: asemenea mo- 
dificări de pronunție am mai constatat și la alte nume de râuri 
şi judeţe. 

Spre răsărit de ţinutul Putnei, este ţinutul Tecuci; numele ar 
fi, după unii cercetători, de origine slavă şi anume ar veni dela 
verbul teşti, tekon (тешти, тҥкж) care înseamnă «a curge ». Forma 
«tecuci» (TekSun) ar indrepta spre Slavii de nord; pentru о 
influență sud-slavă, bulgară, ar fi trebuit să avem tekuşt. In 
cazul când această explicaţie e justă, atunci dela numele pârâului 
Tecuci s'a dat numele ținutului. După alţi cercetători, am fi însă 
în faţa unei denumiri pecenege sau cumane, tehek + uciu, care 
ar însemna «capătul sau marginea ţării». Mai probabilă pare 
prima explicaţie; în sprijinul ei vine și existenţa altor numiri 
topice identice sau asemănătoare, din alte regiuni: există un 
sat Tecuciu, în judeţul Teleorman, un altul Tekucza în Carpaţii 
Păduroși, spre sud-vest де Kolomea și un al treilea Tekuciţa, 
în Bosnia, spre sud-est de oraşul Doboj, de pe râul Bosna. Prima 
menţiune pe care o cunosc despre acest judeţ este în documentul 
din 20 Dechemvrie 1437, prin care Ilie şi Ștefan Voevozi dăruiesc 
boierului Топ Urecle păhărnicel, pentru a lui dreaptă și credin- 
cioasă slujbă, satele Bârgâiani pe Bârlad «şi Stănigeanii $1 Sârbii 
la Tecuci » (n Стънижани н Сръен на TekSu). 

Judeţul Covurlui poartă un nume peceneg sau cuman: aşa 
susţin specialiștii cari atribue aceeași origine numirilor topice 
terminate în -ui (Dăsnăţui, Vaslui, Geamartalui, Bahlui, Su- 
hului, Călmățui, etc.). El ar proveni anume, după unii din acești 
specialiști, din cuvântul kuvar-ul-uj care înseamnă «vale seacă», 
după alţii din kurgú + lú (prin metateză Косий), având înțe- 
lesul de ţinut cu iarbă uscată, ţinut secetos. E de observat că 
același nume (forma Cohurlui este dialectală, cu schimbarea lui 
v în h: compară cu hulpe, hultan pentru vulpe, vultan !) poartă 
şi pârâul Covurlui care străbate ţinutul. La 15 Iulie 1448, Petru 
Voevod întăreşte lui Cernat ploscarul şi fratelui său Şteful vreo 
patruzeci de sate, selişti, locuri, iezere, între care și «jumătate 

din morile noastre dela Covurlui, de pe Prut »: e prima mențiune 
sigură a ținutului. 

In partea de miazăzi a ținuturilor Tecuci şi Covurlui şi în 
extremitatea răsăriteană a ținutului Putna era în secolul al XV-lea 
o regiune, poate chiar un ținut — documentele nu precizează — 
numită Oltenii. O găsesc pentru prima oară în scrisoarea din 1 
Septemvrie 1435 prin care Iliaş Voevod comunică regelui Vla- 
dislav al Poloniei că s'a împăcat cu frate-său Ștefan, 51 că i-a 
dat acestuia din urmă să stăpânească «cetatea Chilia (город, 
Келїю) şi cu vama și cu ezerele ce ascultă de acea cetate, şi oraşul 
Vaslui şi ocolul ce ascultă de acest oraș ві ţinutul dela Tutova $1 
târgul Bârladului, cu tot ocolul, şi morile Covurluiului şi orașul 
Tecuciu, cu tot ocolul, şi Oltenii» (н Олт'®ны). Numele revine 
în actul din 14 Noemvrie 1499, prin care Ştefan cel Mare întă- 
reşte boierului său Duma Brudur jumătatea din jos a satului 
Ţăpeşti, pe Bârlad «la Olteni » (къ Oaranoy). Il întâlnim apoi în 
patru documente dela Petru Rareș. Regiunea Oltenilor își trage 
numele dela localitatea Olteni, înfăţişată ca târg sau oraş în 
cele mai vechi hărţi ale Moldovei, cum e, de pildă, harta lui б. 
Reichersdorf (1550). Pe vremea lui Bogdan, fiul lui Ștefan, târgul 
Oltenilor nu mai exista însă: el se pustiise, devenise silişte, 51 îşi 
schimbase şi numele în Lungociul: faptul îl aflăm din docu- 
mentul cu data 17 Dechemvrie 1514. Astăzi şi Lungociul și 
satele Călieni şi Năneşti între саге —așa cum ne spune hrisovul 
din 17 Martie 1529 — era situată siliștea fostului târg, ве 
găsesc pe malul drept al Siretului; în secolul al XV-lea însă, 
ele erau pe malul drept al Bârladului: care curgea, vărsându-se 
direct în Dunăre, prin actuala albie a Siretului, iar acesta din 
urmă avea cursul său mai spre miazăzi. Aşa dar, în această regiune, 
în sudul judeţelor Tecuci şi Covurlui şi trecând și la miazăzi de 
actualul curs al Siretului, cum trece şi până astăzi hotarul jude- 
{шш Putna, erau târgul $1 regiunea Oltenii. Numele se explică prin 
vechii locuitori ai acestei regiuni, veniţi sau aduşi de cei dintâi 
Basarabi, din Oltenia sau de pe malurile Oltului. Mai sunt şi 
alte sate în judeţul Covurluiului $1 Tecuciului care arată aceeași 
origine — din Тага Românească —a locuitorilor lor. Astfel satul 
Puţenii, care în veacul al XV-lea se numea Muntenii-Puţeni, 
pe valea Gerului şi Митепи de lângă Țigănești, pe Bârlad. 

Spre miazănoapte de ţinutul Covurluiului, exista, în secolele 
XV şi XVI, un ţinut al Horincei. El apare într'un hrisov din 
8 Aprilie 1528 prin care Petru Rareș dă lui Fătul, pârcălab de 
Ciubăreiu, şi surorilor lui «un sat în ţinutul Horincei, anume Sto- 
boreani, ce a pierdut acest sat Săcuianul ceaşnic, ginerele Tău- 
tului logofăt, în viclenie, când, cu alţi necredincioşi, а rădicat 
pe un lotru, ca Domn, în contra nepotului domniei mele, Ștefan 
voevod şi în contra ţării noastre » (ғдно ско оү волости Xopnnucu 
на имЕ СтоворЕнн). Acest ţinut apare şi în lista din 1566, amin- 
tită mai sus, sub forma de « Horinczowski» (al Horincei). Nu- 
mele îi vine dela apa Horincei şi este, după toate probabilitățile, 
de origine slavă. Reşedinţa acestui ţinut pare să fi fost la Oancea, 
astăzi târgușor pe Prut în nordul judeţului Covurlui, unde există 
încă plasa Horincea; așa s'ar explica menţiunea într'un docu- 
ment din 26 Fevruarie 1588, а lui « Са] staroste de Oancea»; 
acesta fusese mai înainte «staroste de Tecuci». In cele două 
liste din 1591, ţinutul Horincea nu mai apare: el se contopise 
probabil cu Covurluiul. 

Un alt judeţ dispărut a fost acela al Bârladului; el era situat- 
în partea de miazăzi a actualului judeţ Tutova şi avea ca reșe- 
dinţă oraşul Bârlad. Il găsim trecut atât în lista din 1566, cât și 
în cele din 1591; el exista încă pe vremea lui Vasile Lupu, de 
oarece e amintit într'un document din 1642. După aceea însă 
dispare, contopindu-se cu ţinutul vecin al Tutovei. Miron Costin 
nu-l mai menţionează în 1684. Numele de Bârlad — întâlnit nu 
numai în toponimie, dar și în onomastică —ar îi, după unii cer- 
cetători, de origine slavă, din rădăcina berlo care înseamnă băț, 
nuia, creangă, de unde colectivul berlad, după alţii, de origine 
pecenegă sau cumană, din bilád «târg sau oraș prin excelenţă э. 
Mai probabilă pare prima explicaţie. 

Tutova poartă un nume slav: tut (т8тъ) în limba rusă în- 
seamnă mură; tutova, prin urmare, e «ţinutul murelor». Așa 
cum fuseseră impresionați de mulțimea arinilor în Ilfov, a ste- 
jarilor în Dâmboviţa, au fost impresionați năvălitorii slavi în 
acest ţinut de mulţimea rugilor de mure. Dela Slavi am luat 
noi numele; astăzi el nu mai are niciun înţeles în limba noastră, 
după cum nu mai au atâtea din numirile topice de pe întreaga 
față a pământului românesc. Prima menţiune despre acest ţinut. 

o găsesc în documentul din 1 Septemvrie 1435 prin care Ша$ 
Voevod anunţă că s'a împăcat cu fratele său Ştefan căruia i-a dat 
între altele «ţinutul dela Tutova şi târgul Bârladului cu ocolul 
tot» (AspătatS w(T) Tărotm н тръгъ Браладъекын съ үс 
колостню). 

Asupra numelui ținutului Fălciu există discuţie: în timp ce 
unii îl derivă din falce, unitatea de măsură a suprafețelor egală 
cu trei pogoane, aducând ca argument chiar analogia cu numirea 
Pogoanele dată unui sat din Buzău, alții consideră acest nume 
ca peceneg-cuman, derivându-l dintr'un Кё care înseamnă 
barcagiu. Ni se pare puţin probabilă ultima explicaţie. 

Ținutul Bacău a fost numit așa după orașul de reședință, iar 
acesta se раге că redă cuvântul unguresc bak6 care înseamnă 
«călău ». Se poate ca întemeietorul așezării sau vreunul din stă- 
pânitorii ei să se fi numit așa. E de observat că în această regiune 
întâlnim şi alte nume de origine ungurească. Prima mențiune a 
judeţului se află în documentul din 3 Ianuarie 1435 prin саге 
Ştefan Voevod dăruieşte lui Micul Neagoe şi lui Raspop Оргіѕ 
jumătate din satul « Suhodolu, ce iaste la ţinutul Bacăului». 
Tot dela orașul de reședință, întemeiat de Roman Voevod (1391— 
1394), şi-a luat numele 51 ţinutul Romanului. Același pare a fi 
şi cazul Vasluiului, cu nume caracteristic, pecenego-cuman. 
Explicaţia pe care o dau unii dintre filologi acestui nume este 
«ţinut înalt, parte înaltă » ceea се s'ar potrivi cu înfățișarea ţinu- 
tului care cuprinde tocmai dealurile înalte ce culminează la 
Bârnova. 

Ținutul Neamţului a fost numit aşa după târgul sau cetatea 
Neamţului. Numele е de origine slavă (Hkmeu, ) și înseamnă mut: 
așa numeau Slavii pe Germani, a căror limbă п?о înțelegeau, 
după cum Grecii spuneau barbari adică «cei се bolborosesc» 
acelora cari vorbeau altă limbă, necunoscută. Dela Slavi, cuvântul 
a fost luat de noi. De aceea, când coloniştii germani, probabil 
dintre cei dela Bistriţa, au trecut peste munţi şi au întemeiat 
o așezare sau un târg în aceste părţi, poate şi cetatea, noi le-am 
numit Târgul şi Cetatea Neamţului. Chiar spre sfârşitul secolului 
al XVII-lea, se mai întâlnesc încă nume germane printre locuitorii 
de aici; «besearica ба săsească» e pomenită şi ea într'un act 
din 6 August 1672. Ţinutul se constată documentar pentru 

prima oară pe vremea lui Alexandru cel Bun, în hrisovul din 
1 Septemvrie 1429, prin care Domnul dăruește mănăstirii 
Neamţului un mertic anual de «12 poloboace de vin din desetina 
Neamţului ». 

Spre miazănoapte de ţinutul Neamţului, se întindea ţinutul 
Sucevei care ocupa o suprafaţă mult mai mare decât cea de azi. 
Numele este de origine slavă: sučava înseamnă «sinuos, cu coti- 
turi, încovoiat ». Aşa s'a spus râului, iar dela râu şi-a luat apoi 
numele atât oraşul cât şi ţinutul Sucevei. La 8 Septemvrie 1442, 
voevozii Iliaș şi Ştefan întăresc boierului Bade Hârje satul Ba- 
lomireşti «la ţânutul Sucevii ». 

Tot dela о apă şi-a luat numele şi ţinutul Cârligăture:, cuprins 
între ţinuturile Roman, Hârlău, Vaslui şi Iaşi. N'avea о supra- 
faţă prea mare, ега în schimb însă bine populat: aproape o sută 
de sate sunt pomenite încă din vremea lui Alexandru cel Bun. 
Reședința îi era la Târgul-Frumos. In locul ținutului Botoșani 
exista în secolele XV şi XVI şi a existat până târziu ţinutul Hâr- 
lăului. Sufixul -ău arată o influență ungurească; uneori însă el 
se adaogă la rădăcini de origine cu totul diferite, cum e de pildă, 
cazul Chişinăului. Numele ținutului vine dela acela al târgului 
Hârlău, reşedinţa lui. Ținutul Botoşani a fost înfiinţat abia pe 
la mijlocul secolului al XVIII-lea; el nu există în lista lui Di- 
mitrie Cantemir (1716). Apare însă în aceea a lui Dionisie Fotino, 
din 1819, alături de ţinutul Hârlăului. 

Ținutul /aşi poartă un nume străvechiu: acela al Alanilor, 
cărora Ruşii le-au zis Asi sau laşi. Alanii au fost un popor de ori- 
gine iraniană, са Sciţii şi Sarmaţii, și au locuit la nordul Mării 
Negre şi іп Moldova; îi găsim în aceste regiuni la sfârșitul vea- 
ешш al XIII-lea şi începutul celui de al XIV-lea: Prutul poartă 
chiar, în unele hărţi din vremea aceea, numele de Alanus fluvius. 
Lor li se datorește aşezarea din care, pe urmă, s'a desvoltat orașul 
și reședința domnească a Iașilor. 

Ținutul Dorohoiului se numeşte aşa după târgul Dorohoiului, 
constatat documentar de la începutul domniei lui Alexandru cel 
Bun. Numele e de origine slavă și reprezintă forma ucraineană 
a adjectivului drag. Probabil că pe întemeietorul așezării să-l fi 
chemat așa. Tot de origine nord-slavă е și numele ținutului Cer- 
năuţi, format după acela al târgului, întemeiat de vreun Cerno 

sau Cernea (ar însemna «Negrul» pe româneşte; compară cu 
Cerna-Voda: apă neagră). Prima menţiune sigură a ținutului este 
în documentul din 1 Iunie 1476, prin care Iuga, marele vistiernic 
al lui Ştefan, dărueşte mănăstirii Putna, între altele, «satul Şi- 
гаці din ţinutul Cernăuţilor » (oy Черънокекон дръжакн). 

Tot în această regiune apare, în prima jumătate a veacului 
al XV-lea, ţinutul Țeţinei, numit astfel după cetatea Țeţinei, 
care se afla la câţiva kilometri depărtare de Cernăuţi. La 18 
Octomvrie 1435, Шаѕ Voevod dăruieşte boierului Stan Babici 
între altele «satul Sobraneţi în ţinutul Țeţinei » (oy Ilkunnnekou 
дҥфжлкн). Cu doi ani mai înainte, în 1433, sunt menţionate « aceste 
cetăţi Țeţina și Hmielovul cu aceste ţinuturi (sau ocoale: în sla- 
voneşte este co [т]ммн колостмн !) şi sate care ascultă de ele». 
Au existat oare în același timp două ţinuturi deosebite, al Țeţinei 
şi al Cernăuţilor, sau numai unul singur, numit mai întâi al Те- 
ţinei şi apoi, pe vremea lui Ştefan cel Mare, al Cernăuţilor? Un 
răspuns sigur nu se poate da, pe baza documentelor cunoscute 
astăzi. 

Ținutul Hotinului sa numit astfel după cetatea şi târgul Ho- 
tinului care sunt anterioare descălecatului. Etimologia e, după 
toate probabilitățile, slavă ; chotă în vechea slavă înseamnă «iubit, 
drag »; de aci s'a format numele întemeietorului; am avea prin 
urmare о analogie cu numele Doroboiului, care înseamnă același 
lucru. Tot slav este și numele ținutului, atât de caracteristic 
totuși românesc, Soroca, format iarăşi după acela al târgului. 
Soroca (сорока) în rusește înseamnă «coţofană »; explicaţia cea- 
laltă care derivă numele din вогос (сорокъ) adică, ре ruseşte 
« patruzeci » e neverosimilă. Orheiul apare ca ţinut pentru prima 
dată în documentul din 26 Noemvrie 1470, păstrat însă numai 
într'o traducere târzie; el și-a luat numele după târgul respectiv; 
cea mai mare parte a ținuturilor moldovene, mai ales între Prut 
şi Nistru, urmează de altfel, după cum am amintit și mai înainte, 
această regulă. Originea numelui Orhei (cf. Orheiul Bistriţei, în 
judeţul Năsăud) nu e încă lămurită: unii îl derivă din slavicul 
ор®үъ = nuc, nucă. 

In ce priveşte numele ținutului Lăpușna, el poate să vie sau 
dela acela al târgului respectiv constatat documentar la 1454 
— ipoteză mai probabilă (о apă şi o așezare Lăpușna, în Ardeal, 

în județul Mureș; o altă aşezare Lăpuşna, în Bucovina) — sau 
dela acela al apei. In limba bulgară, lopuš, înseamnă «scaiu, 
scaete, brustur»; Lopușna — și observăm că în documentele 
veacului al XV-lea această formă alternează cu Lăpușna —e 
deci « ţinut cu brusturi, cu scaieți» sau dacă e vorbă de ара 
cu acest nume, atunci apa care trece printr'un asemenea ţinut. 
(Cf. Lopușnia, localitate în Jugoslavia). Şi acest ţinut ве con- 
stată a fi bine populat încă din vremea lui Alexandru cel Bun. 
Ținutul Tighinei s'a numit astfel după târgul Tighinei care 
pare a fi şi el anterior descălecatului. Nu-mi pot explica bine 
originea numelui, mai ales în forma în care apare în câteva docu- 
mente ale veacului al XV-lea: Tegheneacheciu, Tighineacheciu 
sau Tegheneachiciu (Taranataur, Тегенккечю, Turankkauoy, 
Teren akHu9); am impresia însă а unei moșteniri din vremea stă- 
pânirii pecenege sau tătărești (un sat Tighina е în judeţul Vâlcea). 
In jurul Cetăţii Albe a fost un ţinut cu același nume. El n'a stat 
decât puţină vreme sub stăpânirea Moldovei, deoarece în 1484, 
Turcii, cucerind cetatea, îi anexează și teritoriul înconjurător, 
formând aci о raia. Aceeaşi a fost și soarta ținutului Chiliei, 
din jurul vestitei cetăți. El a constituit raiaua acestei cetăţi, 
după cucerirea turcească (1484). Numele Cbiliei pare a fi grecesc, 
fără însă ca să-l putem identifica, așa cum s'a propus, cu acela 
al localităţii Hili (Xyah) amintită în izvoarele bizantine și situată, 
în realitate, în Bitinia, la intrarea în Bosfor. In scrisoarea din 
1 Septemvrie 1435 prin care Iliaș anunţă pe regele Poloniei Vla- 
dislav Iagello că s'a împăcat cu frate-său Ștefan, se spune că 
acesta din urmă va stăpâni, pe lângă altele, şi «ținutul (Arpxata) 
cetății Chilia cu vama şi cu ezerele ce ţin de acea cetate». 
Ținutul Ciubărciului, numit astfel dela localitatea Ciubărciu, 
era situat spre miazăzi de ţinutul Tighina și avea ca hotar răsă- 
ritean Nistrul. Intemeiat, probabil, după ocuparea Cetăţii Albe 
de către Turci (1484), el cuprindea partea de miazănoapte a 
fostului ţinut dela Mare; aci erau situate și cele «şapte sate 
de ţară » care devin în 1595 proprietatea Hanului tătăresc. Prima 
menţiune cunoscută mie despre ţinutul Ciubărciu este din 8 
Aprilie 1528 când apare un Fătul pârcălab de Ciubărciu. In 1592, 
Ianuarie 3, sub Aron Vodă, sunt pomeniţi « pârcălabi și hotnoghi 
de Ciubăreiu », ceeace înseamnă, pe de о parte, că existau şi aci, 

ca și în alte ţinuturi de margine, câte doi pârcălabi, iar pe de 
alta că era $ o pază armată, hotnogul fiind un comandant 
militar (înseamnă, în ungureşte, locotenent). 

Ținutul Chigheciului sau Tigheciului îşi trage numele dela 
pârâul Chigheciu, un afluent al Prutului, care curge prin acest 
ţinut. Prima menţiune a numelui o găsesc în actul din 13 lunie 
1436, prin care Таз şi Ștefan dăruiesc boierului Mihail Stân- 
gaciu între altele, două sate «la Chegheaciu (на Кегачъ), la pârâul 
Fântânilor, unde а fost Oană Albul şi mai în sus Manești »; apoi, 
tot «la Cheigheaci (на Renraua), locurile din pustie mai jos de 
Prun, la fântâna peducelului și mai în jos fântâna cea mare». 
Inţelesul numelui nu-l știu; pentru comparaţie, citez însă nu- 
mele satelor Mâneciu, din judeţul Prahova și Berheciu din Te- 
cuci, adaog că sufixul -eciu е de origine slavă. Іп acest ţinut a 
fost vestitul «codru al Chigheciului » care oferea cel mai bun 
adăpost locuitorilor împotriva năvălirilor tătărești. Ținutul Ti- 
gheciului e amintit atât în lista din 1566 cât şi în cele două în- 
semnări din 1591, pomenite mai sus (vezi p. 406). 

Comitatele, districtele şi seaunele din Ardeal. In Ardeal, înainte 
de cucerirea ungurească, Românii au fost organizaţi în cnezate 
şi voevodate, întocmai ca şi cei de dincoace de Carpaţi. « Du- 
catele » de care vorbeşte notarul anonim al regelui Bela așa tre- 
buesc înţelese. După ce însă Ungurii au luat în stăpânire ţara, 
ei i-au dat o altă împărţire, în comitate şi districte. Au rămas 
însă urme şi din organizarea anterioară. E mai întâi numele de 
voevod pe care-l va purta conducătorul Ardealului; este apoi 
marele număr de «districte româneşti » (cincizeci şi patru de toate) 
răspândite pe întregul teritoriu dela apus de Carpaţi ; este, în fine, 
împărţirea în «scaune » care se constată atât pe teritoriul ocupat 
de Secui cât şi pe acela al Sașilor. Aceste scaune (sedes, Stühle, 
szék) раг a corespunde «judeţelor» noastre, teritoriilor asupra 
cărora judele sau cneazul avea dreptul de judecată. Impărțirea 
administrativă a întregii țări ocupate de Unguri are loc în timpul 
dinastiei arpadiene; їп а doua jumătate a secolului al XII-lea 
se constată în întreaga Ungarie 72 de comitate. In Ardealul pro- 
priu zis au fost în epoca arpadiană șapte comitate şi anume: 
Alba, Clujul, Dobâca, Solnocul din năuntru, Turda, Târnava şi 
Huniedoara. 

In afară де acestea mai erau apoi două districte: Făzărașul 
şi Chioarul (Kâvâr) şi «scaunele » săsești și săcuiești. Numărul 
scaunelor săcuiești a variat la început; în 1562 el e stabilit la 
cinci şi anume: Odorheiul (Udvarhely), Trei Scaune, alcătuit după 
cum îl arată şi numele, din reunirea a trei asemenea formaţii 
(Sepsy, Kezdy și Orba) la care s'a adăugat apoi о a patra: Mi- 
closvâr, Ciucul (Csik) cu Giurgeul şi Cașinul, Mureș-Oşorheiul 
(Maros-Vâsârhely) şi Arieșul (Aranyos). й 

Scaunele săsești erau, în 1536, după mărturia lui Nicolae 
Olahul, român de origine, ajuns arhiepiscop de Strigoniu și can- 
celar, în număr de şapte: Sibiiul (Hermannstadt), Sebeșul săsesc 
(Mühlbach), Sighişoara (Schăssburg), Orăştia (Broos), Pinţul (Winz), 
Mediaşul (Mediasch) şi Biertanul (Birthălm). 

La acestea se mai adăogau însă şi două «districte », al Bistriţei 
şi al Coroanei, adică al Brașovului. 

In partea de miazănoapte a Ardealului, era comitatul Mara- 
mureşului menţionat ca atare în secolul al XIV-lea. Spre apus, 
în spre Tisa sau, cum s'a spus mai târziu, în părţile «reaplicate » 
au fost trei comitate: Solnocul de mijloc, Crasna şi Zarandul. 
Vecine cu acestea erau comitatele Bihor şi Satmar. In sfârşit, în 
Banat și în partea de miazăzi a Ţării Crișurilor au fost comitatele 
Arad, Cenad, Caraş, Haran, Cuvin şi Banatul de Severin. 

Şi dincolo de Carpaţi са şi dincoace, constatăm, în decursul 
timpului, o sumă de modificări în împărţirea administrativă a 
țării. Unele comitate sau scaune au dispărut, fiind înlocuite cu 
altele, limitele lor au variat, atribuţiile conducătorilor s'au 
schimbat și ele. Numele au fost date în genere după reședințele 
respective; uneori însă şi după râurile care le străbat. 

Maramureşul pomenit în documente la sfârșitul veacului al 
XII-lea (1199), a avut în primele secole ale stăpânirii ungurești, 
un regim deosebit, aproape autonom, sub conducerea voevo- 
zilor români de aici. Abia la începutul secolului al XIV-lea apar 
primii соті: un Nicolae fiul lui Mauriciu, având și titlul de 
voevod, pe lângă acela de comite de Maramureş şi de Ugocea, 
la 1303; apoi un Ştefan, fiul precedentului Nicolae, la 1326. Nu- 
mele vine dela apa Maramureș, ce se varsă în Iza şi pe care do- 
cumentele veacului a] XIV-lea o numesc «fluvium Maramorosii ». 
Pare să fie o străveche moştenire, dacă ne gândim la numele 

Mureșului, dacicul Maris; alţii îl derivă dintr'un nume personal 
Мага; ar îi deci « Mureșul Marei ». 

Comitatul Sanarului cuprinde un ţinut vechiu românesc, 
cu cnezi şi voevozi. Balc, fiul lui Sas, prin urmare nepotul lui 
Dragoș întemeietorul Moldovei, era în 1385 comite de Maramureş 
şi de Satmar. Originea numelui nu e precis stabilită: unii văd în 
el românescul Satu Mare, alţii înclină pentru un nume personal, 
de origine germană: Satmar; compară cu Dietmar, Reinmar, 
Siegmar, etc. Intr'un document din 29 Iunie 1604, dela Radu 
Şerban găsim forma Ѕастаг (на сакмарю) ; aceeași formă о găsim 
şi într'o însemnare a fostului vlădică Dosofteiu din Ardeal (с. 1630): 
«în ţinutul Sacmarului până la Dobriţin». In locul actualului 
judeţ al Sălajului, înfiinţat abia în 1876, au existat în vechime, 
depăşindu-i suprafaţa, două comitate: al Solnocului de mijloc şi 
al Crasnei. Primul apare pe la începutul veacului al XV-lea. Mai 
înainte, era un singur comitat, mare, al Solnocului care se în- 
tindea dela Tisa până la Dej. De comitatul Solnocului: de mijloc 
a ţinut până la 1566 cetatea Chioarului (Кӧуаг), ale cărei sate 
erau grupate în voevodate. Constatăm 11 atari voevodate, unele 
са voevodatul lui Dan cuprinzând 13 sate, altele, ca acelea ale lui 
Damian Hossu sau Toma Hossu, numai 2 sate. Comitatul Crasnei, 
menţionat documentar încă dela începutul secolului al XIII-lea, 
îşi trage numele dela râul Crasna, un afluent al Someșului, care 
înseamnă, în limba slavă: «frumoasa». Un alt curs de apă cu 
acelaşi nume găsim în Muntenia (jud. Buzău), un al treilea în 
Moldova (judeţele Fălciu şi Vaslui). 

Comitatul Dobâca (Dobuca, Doboca) se întindea pe locul 
actualului judeţ al Someșului. In cuprinsul lui era cetatea Ciceiului, 
de care depindeau, la 1553, cincizeci și opt de sate, împărţite, 
ca și la cetatea Chioarului, în voevodate. La data arătată erau 
şapte voevozi, ascultând cu toţii de pârcălabul de Ciceiu, repre- 
zentantul domnului Moldovei. Numele acestui comitat vine dela 
cetatea Dobâca, constatată documentar la 1219, pe locul satului 
de astăzi Dobâca. 

In partea de nord-est a Ardealului, acolo unde se află actualul 
judeţ al Năsăudului, e amintit, în secolul al XIII-lea, un « district » 
sau o vale a «Rodnei» (districtus sau vallis rodnensis), numită 
mai târziu $1 «vallis vallachalis». In 1475, ea este alipită de 

Bistrița cu condiția, foarte interesantă, ca locuitorii ei să aibă ace- 
leaşi drepturi ca și orășenii din Bistriţa ; cam în același timp (1474), 
districtul Bistriţei fusese încorporat, sub raportul administrativ, 
«Universităţii Saşilor », adică organizaţiei naţionale саге cu- 
prindea pe toţi locuitorii de acest neam din Ardeal. Atât nu- 
mele Rodnei cât şi al Bistriţei sunt de origine slavă; cel dintâi 
înseamnă «metalic »; cel de al doilea «(râul) repede» (bystrica 
réka). 

Comitatul Clujului s'a format în jurul castrului sau cetății 
Cluj, al cărei nume e scris în documente la început cu s, nu cu j. 
Prima mențiune datează din 1173: «clusiensis »; în 1183 găsim 
« culusiensis », în 1204 «de Culus », iar în veacul al XIII-lea, între 
1213—1291 «castrum Clus». In acest veac, $1 anume în anii 
1263—1272, sunt aduşi în Cluj colonişti germani ; în 1316 urmează 
alţii, toţi având privilegii. Numele comitatului se crede а îi de 
origine slavo-română, dela numele de persoană Cluș, un ipoco- 
ristic, adică o prescurtare familiară, a lui Nicolae: compară cu 
Cloşanii din Mehedinţi. In secolul al XV-lea constatăm în comi- 
tatul Clujului cinci cetăţi și 285 de sate; era deci bine populat. 

Comitatul Bihorului ocupa în veacul al XV-lea o suprafaţă 
considerabilă: el cuprindea și orașul Debrețin, iar spre miazăzi 
se întindea până la Huedin. Avea, în vremea aceea, 10 cetăţi, 14 
oraşe şi târguri şi 518 sate; era, prin urmare, foarte populat. Ro- 
mânii îşi aveau și aici voevozii lor, unul Neagul (« Neagul woy- 
woda ») e constatat în 1326; un altul Ivan, cu frații săi Bog şi 
Balc, e pomenit ca «voevod de Beiuş» (« Ivan, woyvoda de Bu- 
lenus ») în 1363. Numele Bihorului este româno-slav, anterior ve- 
nirii Ungurilor. Tot anterior Ungurilor este şi numele comitatului 
Turda; după unii cercetători, am fi în faţa unei vechi moșşteniri 
dace sau latine (turu + dava, adică «locul zimbrului » sau turris + 
dava deci Turnul, oraşul Turnului); alţii îl derivă din slavă, $1 
anume din rădăcina tvârd (ткърдъ) însemnând tare, puternic, 
din care sa făcut apoi tvârdina (ткърднна) întăritură. Castrul 
Turda, dela care și-a luat numele comitatul, este foarte vechiu: 
îl găsim pomenit la 1075; comitatul însuși apare în 1282. Ju- 
deţul Mureș a făcut parte în vechime din ţinutul secuiesc și purta 
în consecinţă numele de «scaun». Ca atare apare el în docu- 
mente, începând din anul 1409; mai înainte, ţinea de scaunul 

Ciucului. Numele este dacicul Maris (la Strabo Маршос, la Con- 
stantin Porfirogenetul, în veacul al X-lea, Mogţots), uşor modi- 
ficat prin convieţuirea cu Slavii. Un alt «scaun» a fost Odor- 
heiul, constatat documentar în 1301, când apare într'un act regal 
«villa nostra olachilas in medio Siculorum nostrorum de Udvar- 
hely » adică «satul nostru românesc în mijlocul Secuilor noștri 
dela Odorhei ». Din traducere se vede și originea numelui acestui 
scaun: este ungurescul Udvarhely. Pe locul unde se află astăzi 
judeţul Ciucului erau în vechime trei «scaune» deosebite se- 
cuiești: scaunul Ciucului, scaunul Giurgeului (Giurgiului), con- 
statate amândouă documentar în 1406 şi scaunul Cașinului care 
apare ceva mai târziu, în 1462. Pe urmă, câte și trele s'au unit 
formând o singură unitate administrativă. 

Acceași a fost situaţia judeţului Țrei-Scaune. 51 el s'a format, 
cum arată şi numele, din reunirea a trei scaune: Sepsy, constatat 
documentar ре la mijlocul veacului al XIV-lea, Orba ў Kezdy, 
la sfârşitul lui. Şi aici găsim populaţie românească, încă din cele 
mai vechi timpuri, cu cnezi și «villae olahalae». Judeţul Bra- 
şovului e numit în secolul al XIV-lea $1 comitat şi scaun şi district. 
In 1422, el intră în Universitatea Saşilor, unde constitue ca și 
Bistriţa, un «district», spre deosebire de celelalte șapte uni- 
{81 administrative numite «scaune». Brașov, ca și Râşnov, 
sunt vechi nume româno-slave, anterioare venirii Ungurilor. 
Forma Braşău este mai nouă, alcătuită, cum arată sufixul -ău, 
după cea ungurească (Brassó). Judeţul — mai înainte districtul 
— Făgaraș şi-a luat numele dela localitatea Făgăraș, pomenită 
documentar pentru întâia dată în 1291 sub forma: «Fogros ». 
Găsim, după aceea, formele « Ffogaras » în 1369 şi « Fugaras » în 
1372. Numirea aceasta mai apare și în alte părţi ale pământului 
românesc, în Botoşani, dată unei păduri, în Vaslui, unui deal, 
în Mehedinţi unui pârâu, şi, în afara hotarelor, іп Bereg. Ar putea 
fi un cuvânt românesc, format din făgar (dela fag; compară cu 
tufar, frunzar) şi sufixul -aș. «Тага» Făgărașului a fost multă 
vreme în stăpânirea domnilor munteni, în veacul al XIV-lea 
şi al XV-lea. Şi mai târziu, în secolele XVII și XVIII, domnii 
şi boierii din Țara Românească au avut moșii în acest ţinut. 

In locul celor două judeţe Târnava-Mare și Târnava-Mică a 
fost în vechime unul singur, al Târnavei, numit în ungureşte 

prin traducere Küküllö. Numele este de origine slavă: tårn (трънъ) 
înseamnă în vechea slavă «spin»; Târnava e prin urmare apa 
care curge printr'un ţinut cu spini. Kiikiillă în ungureşte e tocmai 
traducerea cuvântului slav târn. Dela apă şi-a luat numele castrul 
sau cetatea pomenită documentar pentru întâia dată în 1197 
(«castrum Cuculiense »), iar dela aceasta comitatul (1217). In 
acest comitat al Târnavei a fost Cetatea de Baltă, dată împreună 
cu 8 sate, lui Ştefan cel Mare de regele Mateiaș. 

Şi numele orașului şi apoi, dela acesta, al comitatului Alba 
este tot o traducere. In epoca româno-slavă a existat cetatea 
Bălgrad, pomenită, chiar şi sub Unguri, cu numele ei vechiu: 
« Bellegrata ». Cancelaria latină a cuceritorilor a tradus pe Băl- 
grad, care înseamnă în limba slavă: « Cetatea Albă » prin Alba — 
găsim această numire într'un document din 1206 — $1 mai târziu, 
au adaus și numele legendarului Gyula (Iuliu) саге аг fi stăpânit 
odinioară aci, pe vremea lui Ştefan cel Sfânt. Așa s'a ajuns la 
forma Alba-Iulia, care apare în acte începând dela 1366. In 
ungurește i s'a spus Fejervâr sau Fehérvár, iar în nemţeşte Weis- 
senburg. Inainte de colonizarea Saşilor, comitatul Albei a ocupat 
o suprafaţă considerabilă, mult mai mare decât aceea a jude- 
{Шш cu același nume de astăzi. Comitatul Huniedoare, — men- 
{попа pentru prima oară în 1276 — şi-a luat numele dela ce- 
tatea Hunyad, pe ungurește « Hunyadvâr», care apare sub 
forma « Hunod» în 1276 şi «Huniad» în 1278. In veacul al 
XIV-lea, Тага Hațegului forma un « district » (districtus Haczag) 
deosebit de comitatul Huniedoarei; şi mai înainte, ea avusese 
o situaţie aparte: știm că în 1247, diploma Ioaniților o arată ca 
făcând parte din cnezatul voevodului Litovoi, ţinând deci de 
Oltenia. In veacul al XIV-lea, comitatul Huniedoarei se constată 
a fi foarte bine populat: el avea șapte cetăţi între саге Haţegul, 
Hunedoara şi Geoagiul, 12 oraşe şi târguri și 481 de sate. 

$1 comitatul Aradului și-a luat numele tot dela o cetate şi 
anume dela cetatea «Огой», pomenită documentar în 1132. Mai 
târziu, dar tot în secolul al XII-lea, găsim și forma «Arad»: 
poate să fie un nume de persoană. In secolul al XV-lea, comitatul 
Aradului se întindea şi pe malul stâng al Mureșului, cuprinzând 
partea de nord a actualului judeţ Severin și o bucată din Timiş- 
Torontal. Era bine populat: se amintesc, în același secol, trei sute 

optzeci şi cinci de localităţi. Spre vest, se mărginea cu comitatul 
Cenadului, care trecea şi el la sud de Mureş, înglobând o parte din 
judeţul numit mai târziu Torontal şi al cărui nume vine, ca şi 
în cazul Huniedoarei şi Aradului, tot dela o cetate sau un castru, 
acela al Cenadului. Și forma numelor e asemănătoare: Huniad, Arad, 
Cenad, având toate sufixul topic unguresc -ad, -od, (Hunod, Огой). 

Spre miazănoapte, comitatul Aradului se învecina cu acela 
al Zarandului, al cărui nume pare a fi iranian, poate sarmatic. 
Intr'adevăr, în limba ossetă, din Caucaz, limbă iraniană, cuvântul 
«zaranya » înseamnă: aur. S'ar potrivi deci, dacă ţinem seamă 
de minele de aur din această regiune; certitudine însă nu există. 
Comitatul Zarandului, pur românesc, şi care avea în secolul al 
XV-lea o suprafaţă considerabilă, a fost micşorat treptat şi în 
cele din urmă desființat, prin legea administrativă ungurească 
din 1876. 

Trecând în Banat, constatăm că acest nume s'a dat mai întâi 
părţii din spre răsărit a lui, care a format « Banatul Severinului », 
cel dintâi ban cunoscut fiind Luca, în 1233. Această formaţie se 
întindea la început şi pe versantul de est al Carpaţilor, în Oltenia, 
şi a prilejuit o serie de conflicte între regii unguri şi domnii mun- 
teni, cari ocupaseră partea răsăriteană a lui, inclusiv reşedinţa, 
Severinul. In 1524, această reședință intră în stăpânirea Turcilor; 
aeeeași soartă o va avea, curând după aceea, aproape întreg 
Banatul. Numele de Severin vine nu dela împăratul Sever cum 
s'a crezut, mai înainte ci, așa cum au arătat cercetările noi, dela 
cuvântul slav săveri (сккеєръ) care înseamnă «dela miazănoapte ». 
A fost prin urmare un nume dat de Slavii dela sudul Dunării. 
Spre apus de Banatul Severinului, a existat în secolul al XV-lea, 
un comitat al Carașului, de o parte şi de alta a râului Caraş. A 
fost desfiinţat prin cucerirea turcească. Numele pare a fi slav; 
alții înclină mai de grabă pentru o origine turcă veche; certi- 
tudine, nici în cazul acesta, nu putem avea. Vecin cu comitatul 
Carașului era acela al Țimişului, care apare pentru prima oară 
în documente în anul 1212; numele vine de la râul Timiș iar nu- 
mele acestuia este se pare, străvechiu. La Herodot găsim forma 
Tipuots, la Ptolomeu Tifroxos şi localitatea Tifoxov, la Prise 
din Panion, care a călătorit la curtea lui Atila, în secolul al V-lea, 
Tenoas. Iordanes ne dă forma Tibisia, iar în inscripții găsim 

Tibissus. Identic cu cel de azi, apare numele în opera lui Con- 
stantin Porfirogenetul, din secolul al X-lea: Tuns şi Trhones. 
Se poate deci admite o moştenire din epoca dacică; se mai poate 
face însă şi o altă ipoteză $1 anume o moștenire dela Slavi (Timiš). 
Adăogăm că acest nume topic se mai întâlnește şi în alte părţi 
ale pământului românesc: în judeţul Braşov, valea Timișului; în 
judeţul Bacău, plaiul Timișului; apoi în formele derivate Ti- 
mișești, în judeţele Neamţ și Suceava. Іп orice caz, numele nu 
derivă din ungarul Temes, care e ulterior. Spre apus de comitatul 
Caraş şi lângă acela al Timișului, a existat, până în secolul al 
XVI-lea, comitatul Cuvinului sau Keve. Numele vine dela cetatea 
Keve, care a fost ocupată şi distrusă de Turci la 1551, iar numele 
cetăţii e unguresc. Кбуе sau Kiive în vechea maghiară inseamnă 
pietros, stâncos; din această rădăcină derivă $1 numirile topice 
românești: Chiojd şi Cuejd. După retragerea Turcilor, la înce- 
putul veacului al XVIII-lea, comitatul n'a mai fost înfiinţat. 
Comitatul Torontal apare ceva mai târziu, pe la începutul 
veacului al XIV-lea, şi a fost, până la cucerirea turcească, cel 
mai mic comitat din Banat. Numele pare a îi unguresc. 

Rezumând constatările făcute asupra vechilor judeţe din 
Ardeal, observăm că dacă multe din ele şi-au luat numele dela 
cetăţile în jurul cărora s'au desvoltat, altele s'au numit după 
cursurile de apă care le străbăteau. O sumă dintre vechile 
numiri româno-slave sau chiar anterioare acestora au fost 
păstrate (Maramureș, Bistriţa, Crasna, Timiș, Braşov) sau traduse 
în limba cuceritorilor (Tărnava, Alba). Ele constitue încă un 
argumeni pentru сопііпийаіеа noastră în Ardeal, arătând lipsa 
de temeiu a teoriei potrivit căreia am fi venit în această ţară 
abia la sfârşitul secolului al XII-lea şi începutul celui de 
al XIII-lea. 

Pârcălabii şi comiţii. In fruntea judeţelor, ținuturilor sau comi- 
tatelor, au fost pârcălabii în Тага Românească şi în Moldova şi 
comiţii în Ardeal. Cuvântul pârcălab este de origine ungurească: 
el vine din porkoláb саге, la rândul lui, este о diformare а ger- 
manului Burggraf. In unele judeţe de margine ale Moldovei 51 
anume în Putna, Tecuci, Hotin, Neamţ, Cernăuţi, Soroca, pâr- 
călabii s'au mai numit şi staroşti, după modelul dregătorilor ase- 
mănători din Polonia. In actele latinești, pârcălabilor li se spune 

«castellani » iar staroştilor «capitanei»; în Ardeal, ei poartă 
titlul de « comites ». 

Incepând din domnia lui Ștefan cel Mare, și anume, după 
cât se pare, din 1479, pârcălabul de Suceava poartă numele de 
Portar de Suceava; el are grijă de apărarea capitalei $1 a curţii 
domnești. Dela 1542 înainte, acestui pârcălab i se adaogă şi titlul 
de Наітап, împrumutat dela Poloni саге, la rândul lor, îl lua- 
seră dela Germani (Hauptmann). Hatmanul avea comanda asu- 
pra întregei armate moldovenești. 

Prima menţiune despre pârcălabi în Тага Românească este în 
privilegiul comercial acordat Braşovenilor în 1368 de către Vlaicu. 
După ce stabileşte vămile pe care aceştia vor avea să le plătească, 
domnul se adresează «tuturor credincioșilor noştri, mari dre- 
gători, pârcălabi (« castellanis »), judecători, vameşi, slugi dom- 
nești... >, poruncindu-le să nu le ia mai mult, nici să nu-i împie- 
dice în exercitarea comerţului lor. Termenul latin «castellani » 
înseamnă « pârcălabi » Un an după aceea, cu prilejul războiului 
dintre Vlaicu 81 Ludovic, regele Ungariei, aflăm din cronica lui 
Ioan de Kiikiillă că una din armatele muntene era sub comanda 
«comitelui Dragomir Valahul, castelanul de Dâmboviţa » (« comes 
Dragmer Olachus, castellanus... de Domloyka »). 

In Moldova prima menţiune se găseşte în actul din 1387 al 
boierilor lui Petru al Mușatei care adeveresc că domnul a prestat 
omagiu regelui Vladislav Iagello după sfatul $1 voinţa lor. Cel 
dintâi dintre aceşti boieri cari sunt numiţi şi « consilieri supremi », 
este «Dzula capitaneus» adică starostele. In Ardeal, primul 
conducător de comitat apare la Cluj, în 1173: e Toma castelanul. 
Aceasta nu înseamnă că dregătorii însărcinaţi, în câte și trele 
țările, cu cârmuirea judeţelor, n'au existat şi mai înainte. In- 
tocmai ca şi unii dintre dregătorii dela curte, şi aceşti dregători 
teritoriali au trebuit să existe dela constituirea statului. Aşa dar 
Basarab Intemeietorul în Тага Românească, Bogdan, dacă nu 
chiar Dragoş în Moldova, şi primul rege arpadian care a stăpânit 
Ardealul au trebuit să aibă un număr de pârcălabi şi castelani. 

Din punct de vedere ierarhic și al însemnătăţii în stat, în 
frunte vin pârcălabii moldoveni; aceştia sunt citați în mod re- 
gulat ca martori în hrisoavele domneşti și anume înaintea celor 
mai mulţi dintre dregătorii curţii. Pe vremea lui Ştefan cel Mare, 

când normele de cancelarie sunt pe deplin fixate, ordinea înşi- 
rării pârcălabilor este aceasta: In frunte vin pârcălabii sau sta- 
roștii de Hotin; după ei urmează aceia de Cetatea Albă şi cei 
de Chilia, apoi pârcălabul de Neamţ, pârcălabul de Orhei şi cel de 
Roman. Portarul de Suceava apare rareori în lista de martori; 
pârcălabul de Crăciuna nu este citat niciodată. Spre sfârșitul 
domniei lui Ștefan, pârcălabul de Orhei nu mai este citat, iar 
cel de Roman vine îndată după cel de Neamţ. Se vede, prin ur- 
mare, că nu toți pârcălabii moldoveni apar în lista de martori, 
ci numai aceia din ţinuturile unde erau cetăţi însemnate, cari 
aveau, deci, şi importanţă militară. O altă particularitate este 
faptul că în aceste ţinuturi cu cetăţi însemnate sau dela margine 
găsim câte doi pârcălabi: astfel la Hotin, Cetatea Albă, Chilia, 
Neamţ, Orhei. Dedublarea se poate explica sau prin împărţirea 
atribuţiilor —unul dintre pârcălabi având pe cele militare, iar 
al doilea pe cele administrative şi judecătoreşti — sau prin rotaţie, 
funcţionând pe rând în intervale de timp egale. Și în Țara Ro- 
mânească, în unele cetăţi, erau tot câte doi pârcălabi: când 
Ștefan cel Mare cucerește, în 1474, cetatea Teleajen, letopiseţul 
zis dela Bistriţa ne spune că au fost tăiate «capetele pârcăla- 
bilor », iar « femeile lor » robite. Și la Dârstor, sub Mircea, erau doi 
pârcălabi, numiţi, cu un termen grecesc, kefaliia (pe româneşte 
înseamnă: căpetenii). Domnul li se adresează la plural: «căpe- 
teniilor din Dârstor » (кефалїєм дръетеекна). Dincoace de Milcov, 
pârcălabii n'au însă însemnătatea pe care o constatăm în Mol- 
dova; ei nu sunt trecuţi în lista de martori dela sfârşitul docu- 
mentelor domnești decit în mod incidental şi atunci există motive 
speciale. Acesta e, de pildă, cazul lui Gherghina, pârcălabul ce- 
tăţii dela Poienari, care apare în tratatul lui Radu cel Mare cu 
Ungurii, din 1507, ca primul dintre martori: era rudă cu domnul, 
unchiul acestuia după mamă. Nici în Ardeal, comiţii nu sunt tre- 
сии în lista de martori a documentelor regale. 

Pârcălabii aveau atribuţii administrative, judecătoreşti şi mi- 
litare. Ei reprezentau pe domn în teritoriul supus autorităţii lor 
şi erau, de fapt, în aceste teritorii, nişte mici domni. Aveau sub 
* ordinele lor mai mulţi subalterni: documentul moldovenesc din 
13 Martie 1466, aminteşte ре «globnicii » staroştilor din ţinutul 
Neamţ, adică pe cei cari încasau amenzile sau gloabele. Tot de 


494 JUDEŢE, ŢINUTURI, COMITATE, DISTRICTE 


ei credem că depindeau şi pererubții, dregătorii mici саге « scor- 
neau » sau mânau oamenii din sate la lucrul domnesc. «De ase- 
menea slugile noastre pererubții — spune Ştefan în documentul 
din 30 August 1479 —să nu mâie pe oamenii din Соўтапі пісі 
la cetate, пісі la mori, пісі la curţile noastre, cu alţi ţărani la 
un loc». Vor mai fi fost şi alți subalterni; asupra lor n'avem însă 
informaţiuni precise. In Ardeal, comitele era ajutat, în primele 
timpuri, de un «judecător al cetății » (comes curialis castri) саге 
împărțea dreptatea şi de un căpitan (maior sau dux exercitus, 
ungureşte hadnagy) care avea atribuţiuni militare. Mai târziu, 
spre sfârşitul epocei arpadiene, în locul acestor doi dregători 
constatăm unul singur, vicecomitele (vicecomes, ungureşte viczis- 
pân). Pe toţi aceşti subalterni îi numea comitele. Tot de el depin- 
deau și vameșii (tributarii), birarii (exactores), cei ce schimbau 
banii (numularii) pristalzii corespunzând armaşilor şi vorniceilor 
noştri, precum şi alţi slujbaşi mărunți. 

Veniturile pârcălabilor constau din gloabele sau amenzile pe 
care aveau dreptul să le pronunţe, din darurile subalternilor, atât 
la numirea în slujbă cât şi în cursul anului, şi, probabil, dintr'o 
cotă a veniturilor care se strângeau pentru domn din ţinutul 
respectiv. Documentele nu ne dau relaţii în privința aceasta; 
ştim însă că în Ardeal comitele beneficia de o treime din toate 
veniturile ce se cuveneau regelui în cuprinsul comitatului său. 

Subîmpărțiri administrative ale judeţelor nu se constată 
până la 1500, nici în Țara Românească, nici în Moldova. Ocoalele, 
despre care s'a crezut că ar reprezenta asemenea subdiviziuni 
-în Moldova, aparţineau, în realitate, târgurilor sau oraşelor. Cu- 
vântul plasă a existat, e adevărat, în Țara Românească; el e între- 
buinţat însă, în actele veacului al XVII-lea, cu înțelesul de parte 
care se cuvenea unuia sau mai multor proprietari într'o moșie. 
Astfel, de pildă, în 1623, se pomeneşte o moşie care cuprindea 
trei plăşi: «plasa popii lui Sahat », «plasa Firască » şi «plasa lui 
Staico ». La 1652 sunt amintiţi nişte rumâni pe care i-a apucat 
legătura lui Mihai Vodă în satul Tâmbureşti «în plasa sfintei mă- 
năstiri » Plumbuita. Таг în 1692, mai mulţi proprietari dăruiesc 
partea lor de moșie «din Piatra, din plasa lui Mihai Vodă...». 
Abia în secolul al XVIII-lea apar subimpărţirile administrative 
ale judeţelor. 


BIBLIOGRAFIE 425 


BIBLIOGRAFIE 


Județe, ținuturi, comitate, districte: 1. GHENADIE ENĂCEANU, Din 
istoria bisericească a Românilor. Meşterul Manole şi Petru Movilă, Bucureşti, 
1884, p. 352 + ПІ.; 2. AL. ȘTEFULESCU, Gorjul istoric şi pitoresc, Târgu- 
Jiului, 1904, LXIX + 423 p. in 8°; 3. G. WEIGAND, Ursprung der 
siidkarpatischen Flussnamen іп Rumänien, în XXVI—XXIX Jahresb. 
Leipzig, 1921, р. 70—103; 4. ECATERINA ZAHARESCU, Vechiul judeţ al 
Saacului în lumina istorică şi antropogeograțică, în Bul. Soc. Geogr., t., 
XLI (1922), p. 147—173; 5. N. GR. DINCULESCU, Vechi împărțiri administra- 
tive, în Arh. Olt., II (1923), р. 165—179; 6. IORGU IORDAN, Rumänische 
Toponomastik, I-III, Bonn și Leipzig, 1922—1926, ПІ + 298 р. in 8°; 7. D. 
NICHITA, Contribuţii asupra pârcălăbiei în Moldova până la sfârșitul secolului al 
XVI-lea, în Arhiva, XXXII (1925), р. 90—98 şi 245—254 ; 8. D. NICHITA, Pâr- 
călăbia în Moldova până în veacul al XVII-lea, în Anuarul Liceului şi Școalelor 
Comerciale. М. Kogălniceanu, pe anii 1922—1932, Iaşi, р. 53-75 ; 9. N. DRAGAN, 
Toponimie şi istorie, Cluj, 1928, 178 р. in 8°; 10. G. WEIGAND, Die Namen der 
rumänischen Judeje im Altreich, în Balkan-Archiv, IV (1928), p. 168—177; 
11. б. WEIGAND, Bukarest, Satmar, în Balkan-Archiv, ТУ (1928, р. 478—180); 
12. AL. PHILIPPIDE, Originea Românilor, vol. ЇЇ, lași, 1928, 829 p. in 8°; 
13. V. MERUȚIU, Јийејеіе din Ardeal şi din Maramureş până în Banat, Cluj 
1929, 239 р. іп 4°; 14. V. LUNGU, Ținuturile moldoveneşti până la 1611, în 
Cercet. Ist., IV (1928), partea a II-a, р. 97—109; 15. AL. ARBORE, Toponimie 
putneană, în Milcovia, 1 (1930), р. 5—89; 16. ST. EGYED, Das ungarische 
Komitat, în Ung. Jahrb., X (1930), p. 365—376; 17. N. DRAGANU, Românii în 
veacurile IX-XIV pe baza toponimiei şi a onomasticei, București, 1933, 684, р. іп 
80; 18. I. DONAT, Județul de Baltă şi Banatul Severinului, în Arh. Olt., XIII 
(1934), р. 12—17; 19. CONSTANTIN С. GIURESCU, Vechimea satelor Star-Chiojd 
și Chiojdul-mic din fostul judeţ al Săcuenilor, în Rev. Ist. Rom., IV (1934), p. 
283—285 ; 20. С. DUMITRIU, Do: dregători moldoveni: І. Portarul de Suceava. 11. 
Hatmanul şi Pârcălabul de Suceava, București, 1935, 136 p. in 8%; 21. VICTOR 
ANDREI, Evoluţia teritorială a vechiului ținut Neamţ, Piatra-Neamţ, 1936, 21 р. іп 
8%; (Extras din Anuarul liceului de băieţi din Piatra- Neamţ pe anul 1934—1935) ; 
22. CONSTANTIN С. GIURESCU, Județe dispărute din Гага Românească, Bucureşti, 
1937, 8 p. in 8%; (Extras din Omagiu Profesorului D. Gusti); 23. AUREL SAVA, 
Documente privitoare la târgul și ținutul Lăpuşnei, Bucureşti, 1927, 322 р. іп 8°; 
24. CONST. С. GIURESCU, Din trecutul județului Putna, Focșani, 1937, 26 р. in 8° 
(Extras din Tradiţie şi actualitate românească, vol. ПІ) ; 25. CONST. С. GIURESCU, 
Oltenii şi Basarabia. Colonizări muntene în sudul Moldovei în veacurile XIV 
şi XV, București, 1921, 10 р. іп 8° (Extras din Rev. Ist. Rom., X); 26. GH. 
NASTASE, Ținutul Sorocii, în Viaja Basarabiei, ХІ (1941), p. 194—203; 27. 
ZENOVIE PÂCLIȘANU, Despre districtele româneşti din Transilvania, comunicare 
orală la « Institutul de Istorie Naţională din București», în ziua de 1 Aprilie 1943. 

V. și р. 335, nr. 3; р. 335, пг. 4; р. 376, пг. 7; p. 467, пг. 5; р. 467, 
ar. 17 și 21, р. 539, nr. 21. Ы 


SFÂRȘITUL PĂRȚII INTÂI 


